
INTRODUCERE 


SCURTĂ ISTORIE A LIMBII ROMÂNE 


Începuturile literaturii române nu coincid cu 
român; şi nici cu acelea ale limbii sale. Cucerirea 
tiile autohtone — geto-dacii din spaţiul balcano-carpatic — să vină în 
strins contact cu romanitatea şi, sub presiunea militară, politică, admi- 
nistrativă, economică, socială și religioasă, să adopte limba oficială, la- 
tina populară, limbă care a devenit treptat graiul comun al întregei mase 
de locuitori, înlăturînd astfel pînă în secolul al V-lea al erei noastre 
limba vorbită de elementul autohton. În limba vorbită de geto-daci Pu- 
blius Ovidius Naso, exilat la Tomis, scrisese versuri potrivind modurilor 
latine cuvintele barbare (,„getico scripsi sermone libellum structaque sunt 
nostris barbara verba modis“). Versurile getice ale lui Ovidiu s-au pier- 
dut. Ne-au rămas în schimb epistolele din Tristia și Pontica şi poate că o 
adevărată istorie a literaturii române cu ele ar trebui să înceapă, fiind în- 
tiile vestigii lăsate de muze pe solul nostru în limba ce va deveni apoi 
a Daciei întregi. Dar a fost nevoie de încă multe secole pentru ca limba 
română ieșită din suprapunerea latinei provinciale peste limba traco- 
geților, care a supravieţuit numai în circa 160 de elemente de lexic, să 
producă o literatură şi să ajungă, cu Eminescu, pe culmile expresiei 
artistice. 

Lingviștii sînt astăzi de acord că în secolul al VII-lea al erei noastre, 
înaintea contactului mai activ cu slavii, limba română era formată. Limba 
populaţiei slave aşezate în Dacia încă din secolul al VI-lea n-a schimbat 
structura gramaticală a limbii române şi nici sistemul ei fonetic. În în- 
delungata conviețuire care a urmat, limba română şi-a îmbogățit însă vo- 


începuturile poporului 
romană a silit popula- 

cabularul cu elemente slave. După unele cercetări, elementele de bază 
ale limbii române sînt în proporţie de: 160 autohtone (socotind numai 
cuvintele tip din care se formează familia derivatelor), 1 550 latine şi 
peste 2000 slave, în cadrul elementului lexical moştenit cuvintele 
autohtone reprezentind aproximativ 10%/9. Bineînţeles, aceste date trebuie 
privite avînd în vedere valoarea de circulaţie a cuvintelor. 

Demn de remarcat este faptul că începind din secolul trecut româna 
cunoaşte un intens proces de reromanizare prin preluarea de neologisme 
latine îndeosebi din franceză, ca expresie a noilor noţiuni privind reali- 
tățile și cultura epocii moderne. 

În cuvintele strigate la anul 579 de un soldat din armata generalului 
Commentiolus într-o luptă la Dunăre cu avarii (după Chronograjia lui 
Theophan) — torna, torna fratre — s-a văzut primul document de limbă 
română, echivalent jurămîntului de la Strasbourg (842) şi cărţii capuane 
(960). C. Jireček a contestat această afirmaţie, susţinînd că ar fi vorba 
în realitate de o comandă militară latinească, obişnuită atunci la bizantini, 
şi că în loc de fratre manuscrisul original al cronicii trebuie să fi avut 
frater. I s-a răspuns că într-o comandă militară n-are ce căuta cuvîntul 
frater şi că alterarea fratre din frater nu se poate explica. Prin urmare, 
torna, torna fratre ar fi totuşi prima mențiune de limbă română. Dar 
multă vreme după aceea nu mai găsim nici un act extern sau intern în 
care limba română să fie consemnată. 

Aserţiunea lui Mihail Kogălniceanu din Românische oder walachische 
Sprache und Literatur (1837) că primele documente şi „cărţi“ româneşti 
datează din secolul al XI-lea şi că erau scrise cu litere latine nu are nici 


o bază reală. Reluînd o ipoteză a lui Dimitrie Cantemir, Kogălniceanu . 


pretinde că numai în urma sinodului de la Florenţa din 1439 literele la- 
tine au fost înlocuite, mitropolitul Teoctist îndemnînd mai dinainte pe 
Alexandru cel Bun să ardă toate documentele şi cărţile româneşti cu 
caractere latine. În stadiul de astăzi al cercetărilor, asemenea afirmaţii 
nu se mai pot face. 

Abia din secolul al XIII-lea limba română începe să fie atestată în texte 
scrise în limba latină, maghiară sau slavonă. Întîlnim în aceste texte 
(acte de cancelarie) cîteva nume proprii, de persoane şi locuri, citeva 
nume comune, nu avem însă nici un text redactat în întregime în limba 
română pînă la începutul secolului al XVI-lea. 

LITERATURA ROMÂNĂ 
ÎN PERIOADA FEUDALISMULUI TIMPURIU 


În perioada feudalismului timpuriu cuprinsă între a doua jumătate a 
secolului al IX-lea, de cînd avem primele date despre stăpinii feudali de 
pe teritoriul românesc, şi secolul al XIV-lea, cînd se întemeiază statele 
feudale Ţara Românească și Moldova, nu se poate vorbi de o literatură 
scrisă în limba română. l 

Textele din această vreme sînt redactate în limba slavonă, limbă ofi- 
cială atunci, o limbă moartă, cu unele elemente vii, limba în care Metodie 
şi Chiril, fiii unui funcționar grec din Salonic, au tradus cărțile biseri- 
cești cu prilejul creştinării slavilor, între 863 și 865. Traducerile aces- 
tor misionari s-au păstrat în copii posterioare, din secolul al X-lea și mai 
ales al XI-lea, cînd sîrbii, bulgarii şi ruşii au adoptat limba slavonă ca 
limbă liturgică. Cu mult înainte de întemeierea statelor feudale, românii 
au trebuit să primească și ei limba slavonă ca limbă de cult, aceasta fiind 
atunci o condiție a ortodoxiei. 

Lăsînd la o parte inscripţiile, cele mai vechi texte slavone ivite pe teri- 
toriul locuit de români sînt Savina Kniga, carte cuprinzînd evangheliile, 
şi Codex Suprasliensis (minei şi omilii), amîndouă din secolul al XI-lea, 
un Apostol (sec. al XIII-lea), un Octoih din Moldova (sec. al XIII-lea — 
al XIV-lea), fragmente de minei (sec. al XIII-lea), fragmente de evanghe- 
liare (sec. al XIII-lea — al XIV-lea), fragmente din Vechiul Testament 
(sec. al XIV-lea). 

Spre sfîrşitul secolului al XIV-lea, documentele slave din Țara Româ- 
nească, Moldova și Transilvania se înmulţesc, dovedind că slavona deve- 
nise nu numai limba bisericii, dar şi a cancelariei domnești şi a curților 
boiereşti. 

În afară de această „literatură“ scrisă, a circulat însă pe teritoriul 
vechii Dacii încă din momentul încheierii procesului de etnogeneză, care 
coincide cu vremea cristalizării relaţiilor feudale, o literatură română 
orală. 

În general, literatura orală este greu databilă; cu toate acestea, unele 
aproximări se pot face, fie cu ajutorul indiciilor documentare (puţine), fie 
pe bază de argumente logice. 

În basme, principala producţie populară în proză, se află reprezentări 
de viaţă izvorite din explicaţia străveche, magică şi mitologică a feno- 
menelor naturii, ceea ce făcea pe un folclorist, Atanasie Marienescu, să 
afirme, încă din 1871, că „după datine... sîntem romani în sensul cel 
mai strîns. Din acest punct de vedere sîntem mai romani chiar decit 
italienii“. Hasdeu susținea că personajul de basm Statu-Palmă-Barbă-Cot 

ne-a fost transmis de avarii migratori din Caucaz, că zîna Filma a fost 
adusă la noi de goți. Un fond păgin, ancestral, supravieţuieşte în des- 
cîntece, vrăji, blesteme, ceremonii și ritualuri de o îndelungată persis- 
tenţă. 

Un episcop catolic raportează în Legenda maior sancti Gerardi din 
Scriptores Rerum Hungaricarum că într-un sat bănăţean o roabă cînta, 
învîrtind la o rîșniţă, într-o limbă inaccesibilă lui, desigur română. 

În unele colinde apar frîncii sau genovezii, care, în alianţă cu turcii, 
atacă o cetate de la mare, apărată de Dobrotici, ceea ce ne duce la secolul 
al XIV-lea. 

Deoarece colecţiile de literatură populară se întocmesc de-abia în se- 
colele al XVIII-lea și al XIX-lea, momentul apariţiei doinelor, a pro- 
verbelor și a ghicitorilor este greu de determinat precis. Excepţie face 
cîntecul bătriînesc, în care, fiind vorba de evenimente istorice, cronologi- 
zarea este mai totdeauna posibilă. Ipoteze s-au emis însă şi se emit şi cu 
privire la alte specii. 

Mai toţi cercetătorii literaturii orale au vorbit de anterioritatea lite- 
raturii orale faţă de literatura scrisă şi au insistat asupra vechimii ei. 


„Dacă se ţine seamă vremea cînd apare la alte popoare romanice cîntecul liric 
al poporului — scrie N. Iorga — se poate afirma că şi la noi este foarte vechi. 
Nu e o greșală să se afirme că el a trebuit să existe încă din acel veac al XIV-lea, 
cînd acum balada se «zicea» la praznicele domnești şi chiar la hramurile bisericii.“ 


Și mai departe: 


„Fără aceastălaltă poezie (lirică, n.n.) nu se poate concepe viața populară. Ea 
pretinde cîntecul, nu se poate lipsi de dinsul. Precum în lumea cea mai veche el 
era un element al ritului sacru fără de care era imposibilă ceremonia, tot aşa nici 
una din formele petrecerii, să zicem chiar: ale vieţii sociale, nu poate fi lipsită 
de această provocare şi întovărăşire a versului, care în acest domeniu ţișneşte 
spontaneu, fără nici un împrumut de la vreo literatură nescrisă a străinătăţii, fără 
nici o precedare de către aedul rătăcitor venit de pe alte plaiuri“. 


Dimitrie Cantemir în Descriptio Moldaviae arată că la începutul seco- 
lului al VIII-lea poporul se mai închina încă, în poezii şi cîntece, la zei 
necunoscuţi, care „se vede că se trag din idolii cei vechi ai dacilor“. Astiel, 
în cîntecele despre Lado şi Mano el presupunea reminiscenţe ale cultului 
zeiţei Venus și Cupidon, în Zînă vedea o corupţie din Diana, in ceremo- 
nia Drăgaicei identifica cultul zeiţei Ceres, în doină descoperea cultul lui 
Marte şi al Belonei, pentru că în vremea sa doina cînta fapte războinice, 
cuvîntul doină fiind pus îndeobște la începutul tuturor cîntecelor. 


În citatul studiu german despre limba şi literatura română, publicat 
la Berlin în 1837, Mihail Kogălniceanu a susţinut printre cel dintii că 

baladele și cîntecele populare formează „sîmburele 


) poeziei noastre na- 
tionale“. l 


Tradițiile sau poveştile populare sînt un izvor care slujeşte la aceeași ţintă ca si 
poeziile...“ i 


În studiul Poezia poporală, apărut postum, în 1868, Alecu Russo reia 
ideile lui Bălcescu, aducînd preciziuni: 


„Datinile, poveştile, muzica şi poezia, scrie Russo, sînt arhivele popoarelor. Cu 
ele se poate oricînd reconstitui trecutul întunecat. 


Din studiul lor ne vom lămuri despre originea limbii noastre, de naşterea naţio- 
nalităţii române, de plăcerile naturii cu care este înzestrat poporul şi de luptele 


ce le-au susținut coloniile romane pîn-a nu se preface în locuitorii de astăzi ai 
vechii Dacii“, 


„ În poezia populară Alecu Russo vedea o pavăză a limbii şi obiceiurilor 
străvechi, dar şi întîia treaptă de civilizaţie: 
Y 
„Poezia poporală este întîia fază a civilizaţiei unui neam ce se trezeşte la lu- 
mina vieţii; iar cînd acest neam cade din vechea sa civilizaţie, poezia poporală 
devine paladium al limbii și al obiceiurilor strămoşeşti...“ 


B. P. Hasdeu socotea cuvîntul doină de origine dacă, ceea ce, dacă nu 
mai poate fi susținut astăzi (cuvîntul pare a fi slav, înrudit cu lituanul 
daina), rămîne. tulburătoare observaţia că poporul român s-a născut pe 
plai, „în secularele păduri ale Carpaţilor“, deoarece majoritatea doinelor 
noastre se încep cu „frunză verde“. Astăzi s-a dovedit că poporul român 
nu s-a retras totdeauna la munte în vremea migraţiei popoarelor, cu care 
a conviețuit, deci nu s-a născut numai pe plai, dar păstoritul a precedat 
agricultura și el explică apariţia uneia dintre cele mai importante balade 
populare, Miorița, pe care Russo o consideră „cea mai frumoasă epopee 
pastorală din lume“, operă a păstorului „cîmpiilor și al munţilor noștri. 

În Răsunete ale Pindului în Carpaţi, A. I. Odobescu încerca să de- 
monstreze în 1880 că motivul din Mioriţa s-ar afla în vechile cîntece de 
jale grecești la moartea unui tînăr nevinovat (aşa-numitele uoi e aa 
teza a căzut, dar a rămas important faptul că motivul fusese identifica 

la popoarele balcanice și în special la aromâni, ceea ce presupune exis- 
tența comună la un moment dat a acestor popoare. Acest lucru probează 
că balada Mioriţa s-a ivit la păstorii români din timpurile cele mai 
vechi. | 

Existenţa unei literaturi orale în legătură cu viaţa și ocupațiile stră- 
vechi ale poporului român (păstoritul, vînatul, agricultura) trebuie pre- 
supusă chiar înainte de întemeierea statelor feudale, din moment ce în 
plugușorul se pomeneşte de „bădica Troian“ (Traian) şi de „jupîneasa 
Dochia“ (Dacia). 

Din fondul folcloric naţional trei motive sînt configurate mai bine liric 
și epic. Deși la baza lor stau teme ale folclorului universal, totuși prin 
anume aspecte ele s-au localizat, dobîndind o structură specific româ- 
nească, de unde şi necontenita lor reluare şi reinterpretare în literatura 
cultă. l 

Întîiul motiv, al comuniunii dintre om şi natură, caracteristic existenței 
noastre milenare, se află în Miorița, care are circa nouă sute de variante. 
Varianta din colecția Alecsandri conține desigur adaosuri față de tipul ini- 
tial. Nucleul pare să fi constat din atitudinea omului față de moarte. În 
felul de a-și închipui stingerea al ciobanului se poate bănui subzistența 
chipului în care întîmpinau moartea strămoşii autohtoni, dacii. 
Într-adevăr, el o înfruntă nu numai cu hotărîre, dar şi cu acea linişte pe 
care i-o dă credința că natura este un leagăn al vieții eterne. Deoarecë 
în natură nu există dispariție totală, ci numai o circulație între regnuri, 
ciobanul își imaginează îngroparea ca pe un rit nuptial, rînduit pentru 
conservarea speței. 

- Întregul cosmos prezidează la ceremonia acestei nunţi: 


Să le spui curat 

Că m-am însurat 
Cu-o mîndră Crăiasă, 
A lumii mireasă; 
Că la nunta mea 

A căzut o stea; 
Soarele şi luna 
Mi-au ţinut cununa, 
Brazi şi păltinaşi 
I-am avut nuntaşi, 
Preoţi, munţii mari, 
Păsări, lăutari, 
"Păsărele mii 

Şi stele făclii. 


Reluînd motivul popular din Mioriţa, M. Sadoveanu insistă în romanul 
său Baltagul mai ales asupra setei de dreptate a omului din popor. Aici 

baciul ucis mişeleşte va fi răzbunat, romanul ilustrînd concepţia că țăra- 
nul român nu acceptă în chip pasiv soarta, aşa cum au încercat să dove- 
dească folcloriştii reacţionari, răstălmăcind balada populară. 

A doua temă principală populară, Zburătorul, pomenită în Descriptio 
Moldaviae de Dimitrie Cantemir, este erotică. Zburătorul e o nălucă. o 
fiinţă nevăzută, „un om tînăr, frumos“, de care se îndrăgostesc fetele şi 
chiar tinerele femei măritate. De fapt, el e un simbol al trezirii sentimen- 
tului de dragoste la faza juvenilităţii. Această temă apare întîi la I. Eliade- 
Rădulescu şi apoi la mulţi alţi poeţi, printre care şi la Eminescu. 

În fine, a treia temă, a meșterului Manole, are semnificaţie estetică. 
Manole încearcă să zidească cu cele nouă calfe ale lui mănăstirea Arge- 
șului după porunca domnitorului Negru-vodă. Însă tot ceea ce zideşte 
ziua se surpă noaptea, pînă meşterul își zideşte într-un perete propria 
soţie, cum i se arătase în vis. Cînd își dă seama că va fi închisă în perete 
de vie, soţia se tînguie: 

Manole, Manole! 
Meştere Manole! 
Zidul rău mă strînge, 
Copilașu-mi plinge... 


dar meşterul zidește mai departe, pînă la sfîrşit. Înţelesul legendei este 


că o operă de seamă nu poate fi înfăptuită de artist fără jertfă. 

După ce termină mănăstirea, Manole și calfele sale nu pot coborî de 
pe acoperiș decît cu aripi de șindrilă, pentru că domnitorul, ca să nu mai 
zidească alt monument, le-a luat schelele. Ei cad ca și Icar, iar Manole 
se preface într-o îîntînă: 

O fîntînă lină, 
Cu apă puţină, 
Cu apă sărată, 
Cu lacrimi udată! 


Semnificaţia acestui episod este că opera de artă supravieţuieşte crea- 
torului atunci cînd întreaga sa personalitate a fost absorbită de ea, cînd 
a căpătat adică existenţă obiectivă, încorporînd geniul artistului. 

V. Alecsandri culegînd legenda scria: 


„Subiectul acestei balade este cîntat și de poeţii poporului Serbiei, însă cu oare- 
care deosebiri. Balada sirbească se numește Fundarea cetăţii Scadar (Scutari), ce 
este ridicată de trei fraţi Merliawcewici, anume regele Wukasin, voievodul Ugrieşa 


şi tînărul Goiko“. | 
Motivul se află în folclorul maghiar, în cîntecul Komiives Kelemen, la 
bulgari, la ruși. 

Se știe că prin Negru-vodă se înțelege Io 
meietorul Țării Româneşti (cca. 1310—1352 


$ I. I. Rusu, Limba traco-dacilor, Buc., E. Ș., 1965. Al. Rosetti, 
Limba română în secolele al XIII-lea—al XVI-lea, București, E.A. R.P.R., 
1956; P. P. Panaitescu, Manuscrisele slave din Biblioteca Academiei 
R.P.R., I., Buc., 1959; Vasile Adăscăliței, Probleme ale periodizării folclo- 


şi folclor, 1959, nr. 1—2; Antologie de literatură populară, I—II, cu o 


LITERATURA ROMÂNĂ 
IN PERIOADA FEUDALISMULUI DEZVOLTAT 


De la întemeierea statelor feudale româneşti și pînă la pacea de la 
Kuciuc-Kainargi (1774) urmează în istorie așa-numita perioadă a feuda- 
lismului dezvoltat. Întreaga dezvoltare a literaturii române vechi se 
cuprinde în această perioadă, cu deosebiri mai ușor sesizabile pe secole, 
cum vor fi indicate și în această expunere. 

Literatura perioadei feudale, ca orice fenomen de suprastructură, re- 
flectă condiţiile sociale ale vremii. Scrisă de reprezentanţi ai claselor 
stăpînitoare sau de secretari ai acestora, ea oglindeşte concepţiile şi idea- 
lurile marilor proprietari de pămînt, ale înaltului cler şi ale militarilor, 
foarte puţin ale oamenilor dependenţi. 

Marx a arătat că biserica creștină reprezintă „cea mai de seamă gene- 
ratoare a regimului feudal“, Într-adevăr, în perioada feudală, biserica, ea 
însăși un mare feudal, preamărește puterea domnească, considerată de 
origine divină, și sprijină autoritatea feudalilor asupra ţăranilor depen- 
denţi, recomandînd supunerea, Literatura religioasă a evului mijlociu 
consacră, prin răspîndirea misticismului, a fricii de Dumnezeu, orînduirea 

iar literatura istorică exaltă eroismul individual, prestigiul mi- 
idealurile de viaţă cavalerești, senioriale. 

r bizantino-slave în circulaţie la noi pînă la apa- 
riţia literaturii scrise în limba română, ca și în epoca de formare a li- 
teraturii scrise originale, se încadrează în curentul numit în literatura 
bizantină isihasm, curent de apărare a ortodoxiei Răsăritului, similar 
iezuițismului catolic de mai tîrziu. Isihasmul, teoretizat îndeosebi de Gri- 
gore Palamas, accentua misticismul în forma ascezei orientale, opunîn- 
du-se tendinţelor raţionaliste ivite la unii doctrinari prin influenţa uma- 
nismului occidental. El pretindea a da singurele norme valabile pentru 
realizarea comunicării între Dumnezeu și om. 

Atât literatura româno-slavă religioasă cît şi literatura româno-slavă is- 
torică create pe teritoriul românesc pînă aproximativ în a doua jumătate 
a secolului al XVI-lea, precum şi literatura religioasă şi istorică în limba 
română din acelaşi timp stau sub înrîurirea acestui curent, care a jucat 
un rol important şi în constituirea unei literaturi naţionale, originale, 


feudală, 
litar al feudalului, 
Majoritatea scrierilo 


în comunitatea de cultură bizantino-slavă, firește, alături de alte tendinţe, 


produse de condiţiile social-politico-istorice locale. 

LITERATURA RELIGIOASĂ IN LIMBA SLAVONĂ 


FILOTEI 


Cele mai vechi manifestări literare româneşti de limbă slavonă apar 
la începutul secolului al XV-lea. Avem în 


cești, pripeale, adică mici tropare care se cîntă cu stihuri alese din 


Sfinţilor şi mucenicilor mai însemnați. Aceste 
Pripeale, „facerea lui Filotei monahul“, au fost scrise în limba medio- 


bulgară și s-au răspîndit nu numai în ţările româneşti, ci Şi în ţările slave 


dut, există însă numeroase copii externe și interne. Asemenea copii avem 
în ms. slav de Tipic de la M-rea Neamţ din 1523 (B.A. R.S.R., nr. 101) şi 
în ms. slav de Ceaslov [B.A. R.S.R., nr. 209 (Pripeale la toate sărbătorile 
împărăteşti și ale născătoarei de Dumnezeu şi ale tuturor preacuvioşilor, 
Părinților mari şi sfinţi şi mucenicilor mari şi aleşi ai tuturor sfinților 

Biserica Sf. Nicolae Domnesc din Argeș. 


consacraţi, care se cîntă cu psalmi aleși, cînd se cîntă polieleul, începînd 
a opta zi a lunii septembrie)]. Termenul pripeală vine de la slav. pripeati, 
care înseamnă a cînta cu, a repeta, deci pripeala e un fel de refren, o 
repetare a ideii principale din imnul cîntat. A vorbi de valoarea literară 
a acestor pripeale este o mare aventură. Ele sînt niște strigăte de venera- 
ție a divinității, cu un anumit rol în desfășurarea liturghiei, imposibil de 
luat în consideraţie independent. Se crede că autorul pripealelor, mona- 
hul Filotei, este marele logofăt Filos, boier de divan al lui Mircea cel 
Mare, citat într-un hrisov din 8 ianuarie 1392, cînd ieșise din dregătorie 
şi intrase în cinul călugăresc la mănăstirea Cozia. 


NICODIM 


Asupra vieţii ascetice, isihastice din mănăstiri ne putem face o idee 
din Viața Sfîntului Nicodim, scrisă în limba sîrbă de ucenicii săi la înce- 
putul secolului al XV-lea. Această scriere s-a pierdut, dar a fost folosită 
într-o prelucrare: Viaţa prea cuviosului părintelui nostru Nicodim sînţitul, 
arhimandritul lavrei din sînta mănăstire Tismena, în 1834, de ieromona- 
hul şi duhovnicul Ștefan, publicată de episcopul Rimnicului Iosif Bobu- 
lescu în 1883. Asemenea vieţi de sfinţi, minee, și de asceţi, paterice, au 

Pripealele lui Filotei 
(mss. slav. 209). 


circulat mult la noi în perioada feudală. 
Unele erau bizantine, ca Lavsaicul lui Pala- 
die din secolul al IV-lea sau Limonariul lui 
Ioan Moshos din Sinai (sec. al VIII-lea), al- 
tele rusești, precum Prologul lui Dimitrie, 
mitropolitul Rostovului (1689—1705). 
Nicodim, frate cu cneazului sîrb Lazăr, era 
originar din Prelep (Macedonia). Tatăl său 
era grec din Castoria. Călugărit de timpuriu, 
ajunsese egumenul mănăstirii Hilandarul de 
la Muntele Athos și în această calitate a in- 
tervenit în conflictul dintre patriarhie și bi- 
serica sîrbă, reuşind să ridice anatema arun- 
cată asupra bisericii fratelui său. Lazăr îi 
oferi postul de arhiepiscop, dar Nicodim fuge 
de măririle lumești și duce viaţă de pustnic 
la Cladova. În urma căderii Serbiei sub 
turci, este nevoit să se refugieze în Țara Ro- 


mânească, unde cu ucenicii săi zidește mă- 


năstirea Vodița, în Banatul Severinului, lîngă 
Virciorova. Domnitorul Vladislav ia sub pro- 


tecţia sa mănăstirea şi o înzestrează cu mo- 
şii (actul de danie s-a păstrat), dar, Banatul căzind în stăpînirea ungu- 
rilor catolici în 1378, Nicodim trece la Tismana, unde în 1383 fundează 
o altă mănăstire. Aici a copiat în 1405 pe pergament o evanghelie, sin- 
gura-i operă artistică, o capodoperă de caligrafie, cu miniaturi și vig- 
nete. 

Biografia cuprinde cîteva date fanteziste asupra întemeierii statelor 
românești (Moldova este numită „Goţia schitelor“) şi faptele supranatu- 
rale ale sfîntului. Ar fi scos duhul necurat din fiica regelui ungur Si- 
gismund care l-ar fi vizitat în acest scop. La masă a prefăcut friptura de 
purcel în peşte și a trecut cu ucenicii săi prin foc, fără să se ardă. Sigis- 
mund, impresionat, a primit din mîinile sale botezul, devenind ortodox 
sub numele de Matei. Sfîntul locuia într-o peşteră, ca un sihastru, și ră- 
măşițele lui pămîntești au fost tăinuite, Mai tirziu s-au găsit la mănăsti- 
rea sîrbească de lîngă oraşul Epec, unde fuseseră transportate în secret, 
dar la Tişmana s-a păstrat un deget al lui, care, într-adevăr, lipsea din 

moaştele duse în Serbia. Cei vechi credeau în chip naiv că moaștele 
unui sihastru sanctificat au proprietatea de a vindeca bolile și a proteja 
de nenorociri populaţia din preajma mănăstirii. | 


GRIGORE ȚAMBLAC 


S-a păstrat într-o copie a lui Gavril de la Neamţ din 1439 (ms. slav 
B.A. R.S.R., nr. 164) panegiricul sfîntului loan de la Suceava (Pătimirea 
sfîntului și slăvitului mucenic Ioan cel Nou), scris în anul 1402 în limba 
mediobulgară de Grigore 'Ţamblac, propagator şi el al doctrinei isihastice. 
Textul a fost publicat în original și traducere de episcopul Melchisedec 
în Revista pentru istorie, archeologie și filologie (1884). 'Ţamblac fusese 
trimis de Patriarhia din Constantinopole pentru a referi asupra cererii 
lui Alexandru cel Bun de a se întemeia o mitropolie în Moldova. Avea 
atunci 38 de ani. Ca egumen al mănăstirii Neamţ și ca predicator la 
curtea lui Alexandru cel Bun, a ţinut 17 cuvîntări de laudă a sfinţilor 
şi evenimentelor din viaţa lui Hristos (sf. Gheorghe, apostolii Petru şi 
Pavel, profetul Ilie, dumineca Floriilor, joia mare, vinerea mare, înălţarea 
Maicii Domnului), ocupîndu-se şi de 
cîteva probleme de dogmatică, de 

la Suceava de Alexandru cel Bun şi aici martirul a fost venerat ca apă- 
rătorul ţării. 

Plecat din Moldova în Rusia, Grigore Tamblac, autorul acestei 
biografii, a ajuns mitropolit de Kiev, întorcîindu-se apoi în ţara sa 
de origine, Bulgaria. Un succesor român al lui Țamblac în egumenia de la 
mănăstirea Neamţ, arhimandritul Teodosie, a prelucrat tot în slavonește 
panegiricul lui Grigore 'Pamblac sub titlul: Pohvalnoe slovo světomu i slav- 
nomu veliko mutenikomu Iovanny Novomy în anul 1534. Această poves- 
tire a fost reluată apoi de autorii de cazanii. Capitolul Măcenia svîntului 
și slăvitului marelui măcenic Ioan Novii de la Sociavă, ce să prăznuiește 
gioi după Rusalii din Carte românească de învăţătură (1643) de mitropolitul 
= Moldovei Varlaam este alcătuit după panegiricul lui Grigore Țamblac. 
Se vorbește ceva mai mult despre aducerea moaştelor mucenicului la Su- 
ceava, pentru că Varlaam scrie 241 de ani mai tîrziu. Prin intermediul lui 
Varlaam, legenda scrisă în slavoneşte de Grigore Țamblac se integrează 
realmente literaturii române. 

Grigore 'Țamblac era elevul patriarhului Euthimie din Tîrnovo, ale cărui 
opere sint foarte răspindite la noi în secolul al XV-lea (ms. B.A. R.S.R. 
nr. 151 cuprinde Viaţa și traiul preacuvioasei maicii noastre Paraschiva în 
care se spune cum a fost adusă în preaslăvita cetate a Tîrnovei și Viaţa și 
traiul preacuviosului părintelui nostru Ilarion, episcop de Moglena; Lauda 
sfintului Mihail oșteanul; Lauda celui între sfinţi, părintele nostru Ion, epis- 
copul de Poliboton; Lauda sfintei şi marei muceniţe Nedelea). 

Literatura patristică, operele teologice ale părinţilor bisericii, loan Gură 
de Aur, Vasile cel Mare, Isac şi Efrem Sirul, Teofilact de Ohrida, scrise în 
grecește, au circulat de asemenea mult în traduceri slavone. Au fost copiate 
la noi chiar scrieri dificile, oarecum mai rare, ca de pildă Cuvîntările lui 
Iosif Briennios rostite la curtea împăratului bizantin Manuel II Paleolog 
(1391—1425) (ms. 147), Cuwvîntările lui Damaschin Studitul (ms. 146), un 
panegiric de Grigore Palamas, arhiepiscop de Salonic (ms. 153), Cuvinte 
alese din cartea sfintului Dionisie Areopagitul intitulată Parenesis (ms. 290). 
Foarte des întîlnim discursuri din Zlatostruja (Valul de aur) al lui loan Hri- 
sostom (Zlataust), tradus în slavoneşte de ţarul Simion, cel căruia i s-a ZIS 
noul Ptolemeu al bulgarilor. Această literatură presupune 0 pătură cleri- 
cală instruită, care se ridicase la înţelegerea tuturor subtilităţilor limbii 
slavone. 

Cît de avansată era cultura religioasă în formă slavă în secolul al XV-lea 
se vede din aceea că în 1484 episcopul de Roman, Vasilie, intervine într-o 
dispută teologică dintre mitropolitul Moscovei, Gheronte, și marele cneaz 
Ivan al III-lea Vasilievici. 

Din unele cărţi de rugăciuni slavone (molitvenice) desprindem referiri 
la anumite stări sociale, nevoile unei societăţi care se ocupă mai mult 
cu agricultura, ed Pa n fie de calamităţi naturale, fie de cotropiri ale 
turcilor sau tătarilor. Într-un astfel de molitvenic copiat în Moldova și 
ajuns în Transilvania (ms. slav 32) se află două canoane scrise de monahul 
Filotei, unul care „se cîntă la nevoie obșească, la lipsă de ploaie şi vre- 
muri neroditoare, şi la vinturi potrivnice, şi la năvălirea barbarilor“ și 
altul care „se spune la lipsă de ploaie, şi la vremuri neașezate, şi la 
vinturi potrivnice, şi la năvăliri barbare“. 

În alte texte (ms. slav nr. 310) apar principii etice laice, cîteodată chiar 
antibisericeşti: „Este mai bine să împarți averea săracilor, decît s-o dăru- 
ieşti bisericilor și să le îmbogăţeşti“; „Pe robi trebuie să-i socotim ca pe 
noi înșine... .*; „Nu se cuvine să urăşti sau să faci rău pe orice om, sau ne- 


credincios, sau eretic“. 

vechi. Îndreptată şi tipărită cu cheltuiala sa de smeritul episcop al 
Rîmnicului, Noul Severin, Iosif Bobulescu, Buc., Tip. cărţilor biseri- 

LITERATURA ISTORICĂ ÎN LIMBA SLAVONĂ 


Rudimentele literaturii mai tuturor popoarelor se află în însemnările 
cu caracter istoric, în anale și în cronici. În ţara noastră, cele mai vechi 
însemnări de acest fel datează din a doua jumătate a secolului al XV-lea 
Și s-au făcut în limba slavonă în Moldova, la curtea lui Ștefan cel Mare. 

Ele se încadrează în politica internă şi externă a domnitorului, au de scop 
adică sprijinirea luptei lui Ştefan cel Mare pentru a-şi asigura o putere 
centrală împotriva tendinţelor de autonomie feudală ale marilor latiiun- 
diari şi elogierea luptei poporului sub conducerea domnitorului pentru 
păstrarea independenţei statului feudal. Aceste aspecte principale sînt 
precis oglindite în cronicile slavoneşti ale secolului al XV-lea. Stăpinul 
ţării apare ca uns de Dumnezeu, nu ales, deci ca domnitor căruia toţi îi 
sînt datori cu credinţă. Cine nu se supune autorităţii domnului este hiclean 
(termen feudal indicînd pe cel ce-şi calcă jurămîntul de supunere, oma- 
giul de vasalitate). Domnitorul, la rîndul său, e viteaz şi puternic, capabil 
să învingă pe duşmanii care atacă ţara dinafară, cît şi pe cei dinăuntru. 
Voievodul poartă numele de pobedonoseţ, „siînt purtător de biruinţă“, 
ţările creştine formează sau trebuie să formeze o uniune de apărare îm- 
potriva păgînităţii, hristanstvo. 

Istoricii şi istoricii literari admit astăzi că diferitele cronici din secolul 
al XV-lea, păstrate în copii diferite, cu adaosuri și prescurtări, precum şi 
în traduceri, derivă dintr-un prototip unic, scris la curtea lui Ștefan cel 
Mare în limba slavonă. Acest letopiseţ unic, citat de cronicarii din secolele 
următoare, s-a pierdut, doar poate fi reconstituit din compendiile şi com- 
pilaţiile întocmite după el. Că a fost compus la curte rezultă din amănun- 
tele pe care le dă mai ales cu privire la Ştefan cel Mare. Astfel, în 1471 
a fost un cutremur „cînd şedea domnul la masă“ (cronicarul a fost de 
față). Cutare evenimente s-au întîmplat „joia pe la miezul nopții“, „vineri 
dimineaţa“. 

Cronica lui Ştefan cel Mare a fost precedată de copii de cronici bizan- 
tine traduse în slavoneşte, rodoslovii, sau cel puţin de lectura cronicarilor 
Ioan Malalas, Gheorghe Hamartolos, Zonaras şi Constantin Manasses (în 
unele copii apar interpolări de istorie românească). Poate de aceea Leto- 
pisețul de cînd cu voia lui Dumnezeu s-a început Tara Moldovii s-a 
găsit într-un codice care, în afară de texte de conţinut variat, cuprinde 
traducerea medio-bulgară a cronicii lui Manasses (ms. B.A. R.S.R., nr. 649). 
Acest letopiseţ slavon, copiat pe la sfîrşitul veacului al XVI-lea, a fost 
publicat în original şi traducere de Ion Bogdan în Cronici înedite atingă- 
toare de istoria românilor, dindu-i-se titlul impropriu de Letopiseţul de 
la Bistriţa, în ipoteza că ar fi fost scris de un călugăr în ctitoria lui Alexan- 
dru cel Bun. Există într-adevăr un Pomelnic de la Bistriţa (ms. slav. nr. 78) 
început în 1407 şi continuat pînă în 1552, care însă nu are caracter de 
cronică, fiind alcătuit pentru motive de ordin strict bisericesc. Pomelnicul 
a putut servi cel mult ca izvor letopiseţului din ms. 649, redactat la curtea 
lui Ştefan cel Mare. Altfel ar fi curios ca un călugăr să dea informaţii 

despre luptele lui Ștefan şi să nu pome- 
nească nici una din cele 36 de biserici clădite 
de el. Este drept că prima parte a letopise- 
țului, sumară, are aspect de pomelnic: 

„În anul 6867 (1359) veni Dragoş voievod din 
Tara Ungurească, de la Maramureş, la viînat după 
un zimbru, şi au domnit 2 ani. 

După el domni fiul său Sas voievod 4 ani. | 

După acesta domni fiul său Laţcu voievod 
8 ani...“ 


Ms. 649 nu este complet, merge Însă pînă 
în anul 1507. Desigur că el a fost continuat 
“după moartea lui Ștefan cel Mare de co- 
pişti, inițial fiind conceput ca o cronică avînd 
în centru domnia lui Ştefan cel Mare. 

Al doilea letopiseţ slavon poartă titlul 
Povestire în scurt despre domnii moldoveni 
şi s-a găsit în două copii, una a călugărului 
Isaia din mănăstirea moldovenească Slatina, 
încorporată într-un zbornice de proveniență 
poloneză, descoperit la Kiev, şi alta a croni- 
carului Azarie, înglobată într-un codice aflat 
la St. Petersburg. Denumirea de Anale 
putnene, dată acestui  letopiseţ de Ion 
Bogdan, pare întemeiată. 

În copia lui Isaia povestirea merge pînă în 
anul 1525, în cea a lui Azarie pînă în 1518. 
Miezul e şi aici epoca lui Ştefan cel Mare. 

În colecția de cronici rusești alcătuită la 
sfîrşitul secolului al XVI-lea sub numele de 
Voskresenskaia letopis există o altă Poves- 
tire în scurt despre: domnii moldoveni, de 
cînd s-a început țara moldovenească, scrisă 
tot în medio-bulgară (redacţie rusă) şi care 
merge numai pînă la moartea lui Ştefan cel 
Mare. Aici domnia lui Ştefan este tratată 
extrem de succint (13 rînduri) şi se insistă 
asupra întemeierii Moldovei, despre care ni 
se comunică o legendă eponimă, asemănă- 
toare cu aceea interpolată de Simion Dască- 
lul în cronica lui Grigore Ureche, dar fără 

Pomelnicul de la Bistrița 
(mss. slav. 78). 


Í aaa 


Letopisețul de cînd cu voia 
lui Dumnezeu s-a început Tara 
Moldovii (mss. slav 649). 

conţinutul ei injurios. Strămoșii românilor ar 
fi doi fraţi din Veneţia, Roman și Vlahata. 
Din cauza ereticilor, aceștia au migrat la 
Vechiul Rîm și au zidit cetatea Roman, unde 
au trăit în pace pînă ce papa Formos, pără- 
sind legea pravoslavnică, ortodoxă, a tre- 
cut la lătinie (catolicism). Atunci a început 
lupta între vechii rîmleni (româneni) şi noii 
rimleni. Amîndouă neamurile sînt chemate 
în ajutor de craiul ungurilor Vladislav, 
deoarece cneazul Neimet sculase tătarii şi 
năvălise în Transilvania. Noii rîmleni in- 
tervin printr-o scrisoare la Vladislav, ne- 
potul arhiepiscopului sîrb Sava, să așeze pe 
vechii rîmleni înaintea tuturor împotriva tă- 
tarilor, cu gîndul că vor pieri toţi în luptă. 
Vechii rimleni se luptă vitejeşte şi obţin de 
la Vladislav dreptul de a rămîne pe locurile 
cucerite. Vladislav le îngăduie să-şi păstreze 
legea pravoslavnică şi le dăruieşte Crișul şi 
iia s aœ. Maramureşul, de unde apoi Dragoş, urmă- 
se ep lee al pret rind un zimbru, trece munţii şi fundează 
nul Moldovei (1457—1504). Moldova, după numele apei la care ajunsese, 

| luîndu-și drept pecete pentru ţară capul de 

zimbru. Prima parte a legendei, cu luptele 

între latinii ortodocși şi latinii catolici, deşi pare fantezistă, are un temei 
istoric, pentru că pe vremea papei Formosus (891—896) s-a produs 
schisma între biserica romană şi cea bulgară, de care ţineau românii. 
Dar românii n-au ajutat pe unguri împotriva tătarilor sub Vladislav cel 
Sfînt, ci sub Ludovic. Asupra acestei chestiuni vom reveni mai tirziu. 
Titlul celor trei letopiseţe de care am vorbit se repetă, cu unele deose- 
biri, în două versiuni prelucrate pentru ţări străine. E 
În Bayerische Staatsbibliothek din München, Olgierd Górka a descoperit 
în 1911 într-un Codex Latinarum un text în limba germană al cronicii 
lui Ștefan cel Mare, Cronica breviter scripta Stephan(i) Dei gracia voyvo- 
dafe) Terrarum Moldannens(ium) necnon Valachyens(ium), scris la 28 apri- 
lie 1502. Deoarece manuscrisul aparținuse umanistului Hartmann Schedel, 
autorul unei cronici publicate la Nürenberg în 1493, Liber Chronicarum, 
unde se plînge că-i lipsesc ştirile despre statele valahe, s-a dedus că el 
îşi procurase traducerea pentru a-și completa scrierea sa. Socotirea lui 

Schedel însuşi ca autor al traducerii nu 
poate fi acceptată, nici ipoteza că aceasta ar 
aparţine pîrcălabului Herman nu rezistă. 
Translaţia a fost făcută de bună seamă la 
curtea lui Ștefan cel Mare, poate chiar de 
cei doi soli, Ulrich și Antonius, trimiși în 
1501 în Italia şi Germania după medici de 
către domnitorul bolnav. Solii au trecut prin 
Niirenberg, unde din 1484 Schedel se stabi- 
lise ca medic, şi probabil că atunci şi-a scos 
printr-un secretar copia de pe traducerea 
cronicii scrise pe scurt a lui Ştefan cel Mare. 

Cronica breviter scripta cuprinde numai 
domnia lui Ştefan cel Mare (1457—1499), 
ceea ce înseamnă că a fost extrasă din leto- 
piseţul slavonesc numai în scopul prezentării 
domnitorului în lumea germanică. Ea este 
interesantă prin cîteva știri, necunoscute ce- 
lorlalte letopiseţe, care au trecut în legendă 
sau în folclor. Printre acestea, episodul cu 
cavalerul (,„gerytten“) Purece (Puritz) a in- 
trat în O samă de cuvinte ale lui Neculce, 
iar episodul cu dezastrul armatei lui Mal- 
coci-oglu în Polonia din cauza gerului a pă- 
truns în poezia populară. Fără îndoială că 
originalul după care s-a făcut traducerea 
germană conţinea aceste fapte. 

O versiune polonă a letopiseţului slavo- 
nesc (Cronica Țării Moldovei și a domnilor 
ei, cum dintru-întii au venit moldovenii în 
fara moldovenească și cine au fost întâiul 
lor domn sau voevod, în anul de la facerea 
lumii 6867, iar de la nașterea lui Hristos 
1359), mergînd pînă la 1564, a fost desco- 
perită la Petersburg (azi e în proprietatea 
Universităţii din Varşovia). 

În două manuscrise (colecția Zaluski şi 
colecţia Rusiecki), această versiune este pre- 
cedată de traducerea polonă a unei cronici 

Cronica de la Nürnberg 


cu Însemnări despre valahi. 


Cronica lui Stefan cel 
Mare în limba germană. 

sîrbeşti cu unele referinţe la ţările române. În ms. Rusiecki se află în plus 


următoarea notă: 


de Mihail Constantinovici din Ostraviţa, sîrb, care a 
eri, căpătată de nobilul Nicolae Brzeski, secretar şi 
lui Sigismund August, cînd a fost sol în anul 1566 la 
De asemenea şi un compendiu al cronicei moldo- 


_ „Cronica turcească scrisă 
fost luat de turci între ienic 
curtean al majestăţii sale rege 
curtea lui Alexandru Lăpuşneanu. 
veneşti“. 


ANECDOTE GERMANO-RUSE DESPRE VLAD ȚEPEȘ 


Dacă figura lui Ștefan cel Mare a atras atenţia cronicarilor, aceea a 
domnitorului muntean Vlad Ţepeş (1456—1462, 1476) a ajuns încă din 
timpul vieţii faimoasă din punct de vedere literar. Într-adevăr, Ţepeş a 
uimit nu numai pe cronicarul bizantin Laonic Chalcocondil, care vorbeşte 
de el cu admiraţie în ale sale Expuneri istorice, dar şi poeţi germani ca 
Michael Beheim, autorul unei Gedicht über den Woiwoden Vlad II, Dra- 
kul, sau povestitori sași şi ruși. O Povestire despre Dracula Voievod, co- 
piată în ruseşte de un călugăr, Efrosin, in 1490, are la bază un text din 1486 

bizuit pe narațiuni anecdotice anterioare, 
de sursă germană, transilvăneană. Auto- 
q1 | El rul, anonim, nu poate fi în nici un caz 
ai N) român de limbă slavonă, în serviciul lui 

AER i Mihnea cel Rău, fiul lui Vlad Dracul, 
pentru că povestirea, extrem de captivantă 
sub raport literar, nu poate fi socotită 
4 ANI À nici pe departe ca o scriere de propagandă 
N S | în favoarea familiei Drăculeștilor. Dim- 
l | potrivă, preluînd narațiunile germane ade- 
D (| MOS] | sea denigratoare despre voievodul român, 
ji | VW" 4Vh) 1 redactate în 1462, autorul le sporeşte cam 
"1 în acelaşi spirit, osîndind în plus pe erou 
pentru că a trecut de la ortodoxie la ca- 
tolicism. 

Anecdotele, în număr de 19, realizează 
la un loc un portret pitoresc, sugestiv, ori- 
cît anumite trăsături ale caracterului ar 
apărea îngroșate. Considerîndu-se un mare 


Dracula voievod (gravură ger- stăpinitor, Dracula pedepseşte crunt pe 
mană). oricine nu respectă demnitatea sa. Nişte 


sa Ri: ç} 

audienţă, Domnitorul le fixează turbanele 
cu cuie în cap şi declară că întărește astfel un obicei potrivit la turci, 
dar care în Țara Românească nu poate fi tolerat. Turcii vin cu război, 
Dracula îi respinge, apoi face însă controlul ostaşilor săi răniți şi 
trage în ţeapă pe toţi cei care purtau semne în spate, dovadă 
că fugiseră din luptă. Sultanul, mirat de curajul lui, acceptă pro- 
punerea de a-l primi în slujbă şi voievodul pătrunde în imperiu mergînd 
cu oastea cale de cinci zile. Pe urmă se întoarce şi pustiește întreg ţinutul 
străbătut, trimițînd vorbă împăratului că, dacă slujba i-a plăcut, o poate 
repeta. Îngrozise atît de mult pe răufăcătorii din ţară, încît, la o fîntină 
foarte frecventată, pusese o cupă de aur de băut apă și nimeni n-a îndrăz- 
nit s-o fure. Dorind ca în ţară să nu fie nimeni sărac, ci toţi bogaţi, a 
adunat pe vagabonzii invalizi şi pe cerşetori într-o casă şi le-a dat foc. Pe 
un călugăr catolic, care l-a făcut atent că cei traşi în ţeapă devin mucenici, 
l-a martirizat, dar pe altul, care a recunoscut că execuțiile lui au temei, l-a 
dăruit cu 50 de ducați de aur. A restituit cu exactitate 160 de ducați de 
aur furaţi unui negustor, ameninţind că nimiceşte oraşul dacă hoţul nu 
va fi prins. Negustorul s-a salvat el însuși de la moarte, declarînd că dom- 
nitorul pusese în suma restituită mai mult 

cu un zlot. Lega la stilpul infamiei femeile 
acuzate de adulter şi jupuia pielea păcă- 
toasă de pe fecioarele şi văduvele certate 
cu castitatea. A tras în ţeapă pe o femeie 
leneşă care, deşi avea in, își purta bărba- plyn sudy ; 
tul cu cămaşa ruptă. Pe un servitor care ce dz e pe hah. e 
nu putea suporta mirosul cadavrelor celor suna A 

trași în ţeapă, printre care se ospăta vodă, 
l-a vîrît într-o ţeapă mai înaltă, ca să aibă 
aer. Orice sol care nu dădea un răspuns 
nimerit era executat pe loc şi se notifica 
stăpînului său că el poartă vina, deoarece 
l-a trimis în ambasadă cu toate că ştia că 
nu-i destul de isteţ și de învăţat. Cînd un 
sol a ştiut să răspundă pentru ce pregătise 
o ţeapă înaltă, groasă și aurită (pentru o 
execuţie „mai cu cinste“), l-a copleșit de 
laude şi onoruri. A tocmit nişte butii de 
fier, pe care le-a umplut cu aur și le-a Vlad "Ţepeş la masă (gravură 
ascuns într-un rîu şi, ca să se păstreze dintr-un incunabul german) 

secretul, a tăiat pe meşteri. Întemniţat de Matei Corvin, vîna şoareci şi 
chinuia păsări cumpărate anume, smulgîndu-le penele de vii şi dîndu-le 
drumul astfel. Învăţase croitoria și din asta se hrănea. Pe cînd se afla 
liber la Pesta, un răufăcător urmărit a intrat în casa lui. Gonașii au pă- 
truns şi ei în casă şi l-au prins. Atunci Dracula a tăiat capul pristavului 
care ţinea pe răufăcător, iar aceluia i-a dat drumul, zicînd că „oricine 
piere aşa, năvălind tîlhăreşte în casa unui mare stăpînitor.“ Interesant este 
că Matei Corvin a aprobat din toată inima fapta voievodului muntean. 

Asupra morţii lui Vlad Ţepeş, anonimul povesteşte o anecdotă ciudată. 
Într-un război cu turcii, voievodul, urcat pe un deal, se depărtase 
de oștenii săi şi privea cu bucurie cum turcii sînt tăiați fără milă. Un 
ostaş din apropiere, luîndu-l drept turc, l-a împuns cu sulița. Domnitorul 
a mai avut timp să omoare cu sabia cinci dintre „ucigaşi“ (prin urmare 
fusese un complot), dar a căzut străpuns „cu mai multe sulițe“. l 

Redescoperite mult mai tîrziù (abia la sfîrşitul secolului al XIX-lea), 
aceste anecdote n-au avut asupra literaturii române nici o influență. Cele 
germane au inspirat însă pe I. Budai-Deleanu în Tiganiada. 


LITERATURA ORALĂ 


Începînd din secolul al XV-lea mărturiile despre existența unei litera- 
turi populare orale, ca şi. piesele databile, se înmulţesc. 

Un scriitor bizantin, Mazaris, într-o satiră în proză imitată după Lucian, 
înfățișează un cîntăreț care fusese la începutul secolului al XV-lea în Țara 
Românească și se înapoiase bogat. 

În predoslovia letopiseţului său de la zidirea lumii pînă la 1601, croni- 
carul moldovean Nicolae Costin scrie că Matei Corvin (1443—1490) avea 
obiceiul după ce „părăsiia de oștit“ de „poronciia cîntăreţilor de cînta în 
canoane faptele a oameni bine numiţi şi îndrăzneţi la războaiele cu turcii, 
în stihuri, scrisă pre limba a lor de moșie“. „Care obicei, continuă el, şi în 
Italia, și la turci, şi în Țara Sîrbească, şi în alte ţări, și aicea în ţară la 
noi, vedem și pînă astăzi, la mesăli domnilor, cîntînd lăutarii cîntecele 
domnilor trecuţi, cu nume bun și cu laudă celor buni, iară cu ocară celor 
răi și cumpliţi...“ 

Un astfel de cîntăreţ sîrb, diacul Gheorghe, este pomenit de documente 
la curtea domnitorului moldovean Petru Aron (1451—1457), unde exista 
o tradiţie rapsodică, pentru că o baladă păstrată în mai multe variante 

transmite povestirea unei lupte „la vadurile Brăilei“ pe la mijlocul vea- 


cului al XV-lea între pescari şi orășeni, pe de o parte, şi turci și genovezi, 


pe de alta. 

O naraţiune populară în proză despre lupta lui Ștefan cel Mare de la 
Tereblecea, sat locuit de unguri lîngă Tirgul Siretului, împotriva tătarilor, 
are de bună seamă la bază un cîntec bătriînesc. Din legendă rezultă că ba- 
lada preamărea vitejia unui flăcău care a izbutit să aducă oastea ţării în 
ajutorul domnitorului tăbărit în apărare pe un deal. 

Cea mai caracteristică baladă populară, răspîndită atît în Moldova cît 
şi în Ţara Românească, este La fîntîna Gerului, întemeiată pe evenimentul 
nimicirii expediției turceşti a lui Malcocioglu în 1499, cunoscut din Cronica 
lui Ștefan cel Mare. . 

Balada povesteşte că oastea turcească a fost decimată în Moldova, la 
întoarcerea din Pocuția, de un ger năpraznic. Crivăţul, personificat într-un 
bătrîn „cu toiag de gheață în mînă“, iese dintr-o fîntînă și cere socoteală 
pașei că a cotropit țara: 

| Ce cauţi în moşia mea 
Tu şi cu oştirea ta? 

Soldaţii pun armele şi stranele din biserici pe foc, dar stihia Gerului 
împrăștie cu o suflare flăcările. Atunci paşa dă ordin soldaţilor să despice 
coşul piepturilor cailor și să se adăpostească în ele de frig (această ima- 
gine o vom regăsi în Alexandria), dar nici așa oastea nu scapă de îngheț. 
Ca în Scrisoarea a III-a a lui Eminescu, natura este aici aliată cu pămîn- 
tenii. La sfîrşit, un supravieţuitor retează capul lui Malcoci (Marcr, 
Arcoș) sau, în unele variante, cînd acesta înghenunchie cerînd îndurare 
Gerului, nasul și buzele îi cad de frig. 

ii și literaturii române în 
Moldova, Ţara Românească ŞI Transilvania în secolul al XVI-lea carac- 


nterior, corespunzătoare dezvol- 


Factorii principali ai literaturii scrise continuă să fie şi în acest secol 
reprezentanţii claselor dominante, boierii şi clerul, manifestîndu-se tot 
în numele autorităţii domnești. | 

Începînd din a doua jumătate a secolului al XV-lea, ca urmare a schim- 
burilor dintre produsele agricole şi cele meşteșugărești, dintre sat şi oraș, 
păturile orășenești, beneficiind de anumite privilegii, aduc o înnoire în 
viaţa social-culturală. Lupta acestor pături cu marii feudali pentru păstra- 
rea privilegiilor lor, legăturile comerciale cu orașe din Polonia, Ungaria, 
Italia, Peninsula Balcanică şi Rusia, amestecul de populaţii de limbi dife- 
rite, caracteristic orașelor, care cere folosirea unui instrument viu de 
comunicare, sînt fapte în stare să determine importante modificări în 


suprastructură, apariţia unor fenomene de cultură nemaiîntîlnite pînă 
acum. 

Secolul al XVI-lea marchează încă de la început o cotitură în cultura şi 
literatura noastră, întrucît acum se ivesc primele manifestări scrise în 
limba naţională, care vor cîştiga tot mai mult teren și vor deveni precum- 


pănitoare în secolul următor. 

Literatura orală, neîncredințată scrisului, rămîne şi în acest secol prin- 
cipala cale de manifestare a rezistenţei împotriva aservirii, oglindă fidelă 
a luptei antifeudale. Literatura originală scrisă în limba română întîrzie 
încă în acest secol, încît de o reflectare a vieţii sociale în textele româ- 
neşti ale secolului al XVI-lea nu se poate vorbi. Se poate însă deduce viața 
socială din literatura scrisă în alte limbi (slavonă, greacă, latină), unde, 
alături de concepţii înapoiate, tipic feudale, pătrund adesea şi idei înain- 


tate de revoltă împotriva asupririi, tendinţe de eliberare socială şi naţio- , 


nală, ecouri ale luptei maselor împotriva exploatării interne și a jugului 


turcesc. 

Literatura istorică în limba slavonă merită pe drept cuvînt numele de 
literatură, căci, deşi se compune din cronici oficiale, redactate din porunca 
domnitorilor, autorii se silesc să scrie după anumite norme retorice. Luîn- 
du-și ca model versiunea medio-bulgară a cronografului bizantin (în ver- 
suri!) al lui Manasses, Macarie creează în Moldova o școală, prima şcoală 
literară românească. 

În Țara Românească, paralel cu slavonismul, înregistrăm un curent gre- 
cesc care va creşte în secolele următoare. Curentului slavonesc i se dato- 
reşte aici cea mai importantă operă a literaturii române vechi, compara- 
bilă cu Principele lui Machiavelli, Învățăturile lui Neagoe Basarab către 
fiul său Teodosie, monument al culturii slavone în ţara noastră. 

Acţiunea domnească de întărire a autorităţii bisericii ca reazim ideo- 
logic al statului a necesitat introducerea tiparului, cu însemnate consecinţe 
pentru dezvoltarea culturii. În a doua jumătate a secolului, un diacon din 
Țara Românească, Coresi, tipăreşte cele dintii cărţi în limba română, răs- 
pîndite nu numai în Transilvania, unde au fost imprimate, dar şi în Ţara 
Românească şi Moldova. 

În Transilvania, datorită unor condiţii social-economice speciale, îndeo- 
sebi datorită dezvoltării vieţii orăşeneşti, a fost posibilă pătrunderea atit 
a umanismului cît şi a Reformei, ca produse ale luptei ideologice împotriva 
feudalismului. Umanismul, introdus prin şcolile latine' de pe lingă epis- 
copiile catolice de la Oradea și Alba Iulia, a avut un caracter antifeudal 
limitat, totuşi el a însemnat cea dintii breșă în cultura bisericească, elibe- 
rînd forțele spirituale laice şi deschizînd drumul unei noi culturi, înte- 
meiate pe formele antice. Iniţiatorul curentului umanist în Transilvania 

a fost Nicolaus Olahus, teolog, istoric şi poet român de limbă latină, des- 
cendent dintr-o familie domnitoare a Țării Românești. 

În Moldova, Despot-vodă, instalat la domnie în 1561, avusese de gînd 
să pună bazele unei culturi umaniste, în care scop şi adusese în ţară pe 
eruditul filolog Gaspar Peucer, ginerele lui Melanchton, pe Ioachim Rhae- 
ticus şi Ioan Sommer, „luterani urîţi de Dumnezeu, a căror învățătură o 
împărtăşea şi el“, zice cronicarul Azarie. Despot a înființat o şcoală medie 
latină la Cotnari, în 1562, nu chiar o academie, cum s-a crezut. Scurta 
domnie, terminată în 1563, l-a împiedicat să facă mai mult. A rămas bio-. 
grafia sa în versuri latine de I. Sommer, folosită de scriitorii care l-au 
zugrăvit ca personaj literar mai tirziu. 

Dacă umanismul nu s-a putut impune în Moldova sau Țara Românească, 
în Transilvania, sub influența Reformei, el a luat în a doua jumătate a 
secolului al XVI-lea un avînt important, părăsind manifestările exclusive 
în limba latină. Pe lîngă cronicile latineşti ale lui Ştefan Szamoskozi, 
Mihail Siegler, Eustațiu Gyulafi, vor apărea cronici în limba maghiară 
şi germană, cum sînt cele ale lui Gáspár Heltai, Ștefan Székely, Sebastian 


Borsos, Ieronim Ostermayer. 

Existenţa unei istoriografii slavone în Țara Românească în secolul al 
XVI-lea nu se poate deocamdată dovedi documentar. Apariţia la sfîrşitul 
acestui secol a unei cronici în limba română (Cronica lui Mihail Viteazul) 
este ea însăși problematică. Originalul românesc se deduce din cronica la- 
tină a silezianului Balthasar Walter, din cronica latină a lui SzamoskOzi 
(care a folosit un raport diplomatic prezentat de Petru Grigorovici) şi din 
memoriul adresat de Mihai Viteazul însuși marelui duce de Toscana. Sîn- 
tem în domeniul istoriografiei oficiale, de curte, care a predominat în 


veacul al XVI-lea în Moldova. 

De la Macarie, fost episcop al Romanului, discipol al mitropolitului 
Teoctist, ne-a rămas o cronică de la 1504 și pînă la 1551 (întîiul an din 
domnia lui Ştefan Rareş), scrisă din porunca lui Petru Rareș și a marelui 
logofăt Teodor: 

„+... îmi porunciră nemerniciei mele, celui de pe urmă între călugări, smeritului 
Macarie, a nu lăsa ca faptele întîmplate în vremurile și domniile trecute să rămînă 
învăluite în mormîntul uitării...“ 


Macarie îşi alege ca model Istoria sinoptică a lui Constantin Manasses, 
versiunea slavonească în proză, silindu-se şi el „a împodobi cununa poves- 
tirii cu vorbe în aur împletite“, împrumutînd adică figuri de stil, cîte o 
frază, și potrivind chiar unele fapte din 
cronicarul bizantin  întîmplărilor de 
la noi. 

Cu Macarie apare caracterul memo- 
rialistic al cronicilor, autorul făcîndu-și 
şi el loc în letopiseţ. În 1531, „rostogo- 
lindu-se roata bisericească“ de la unii 
la alţii, „ajunse“ „în suișul ei“ și pe 
„smeritul“, aşezîndu-l în scaunul epis- 
copal. Drept recunoștință, episcopul 
laudă faptele vitejeşti ale domnitoru- 
lui şi osîndește uneltirea boierului 
Mihu, „om foarte viclean“. Soliman, 
„prea îngîmfatul stăpînitor al turcilor“, 
„suflînd ca vîntul năpraznic dela apus“, 
pornește toată păgiînătatea împotriva 
Moldovei. Boierii, „ca nişte cîini tur- 
baţi“, vor să părăsească pe Petru Rareş; 
acesta, rămas „mai gol decît văzduhul“, 
fuge neștiind încotro, „ca luceafărul ce 
se ascunde sub pămînt sau ca bătrînul 
Cronos“. La Ciceu, doamna îl aşteaptă 
cu nerăbdare, „nu ca ucigă ilă f PER ie î 
pe Samson, ori ca CC... Spiru Dituggli lect HpaAni a? perty fs 
tul său“ (Agamemnon), iar Petru îşi PAER namentală. ` 

? 

îmbrățișează copiii, ca „un vultur ce-și 
acopere puişorii fără pene“. lanoş crai 
ţine pe Rareş prizonier întocmai cum a 
ținut  Ghelimer, prinţul vandalilor, pe 
Inderih (Hilderich). Pînă şi „barbarului“ 
ture i se face milă de Petru care stă 
închis „ca fiara în cursă“. De îndată ce 
reia domnia, Rareş trece la pedepse îm- 
potriva viclenilor: 


„...pe cei ce se răsvrătiseră, silit de împre- 
jurări, se pune pe schingiuiri și pe ferecaţii mai 
sus-numiţi îi măcelărește, le beleşte feţele...“ 


nt 


Liniştit, în fine, domnitorul „își hră- 
neşte cinstitele bătrîneţe cu băi şi băuturi 
şi mîncări, întocmai ca o lebădă cu penele 
= aurite d-asupra unei clădiri“. 

Xilogravură din Octoihul Imaginea cu lebăda care stă pe casă, 

lui Macarie (1510). ca de altminteri şi celelalte, sînt luate din 
Manasses, dar exerciţiile de retorică ale 
lui Macarie sînt totuși demne de reţinut. 

Petru, continuă letopiseţul (în copia lui 
Azarie), a murit, „căci om era şi el“, şi 
în locul lui a venit fiul lui, Iliaș. Pe 
acesta nu-l interesau treburile ţării, ci „se 
lăuda că ştie să prinză păsări în laţ“. Îşi 
apleca „urechile şi inima la turcoaice 
spurcate“ și a luat toate „averile mişcă- 
toare și nemişcătoare ale episcopilor şi ale 
mănăstirilor.“ Macarie însuşi a fost des- 
puiat de scaun şi lăsat „mai gol decît 
văzduhul“: 


„O, zavistie, exclamă ex-episcopul, fiară crudă, 
tigru mîncător de oameni, săgeată fără de fier, 
suliță mai ascuţită decit toate!“ 


Iliaş a plecat la Constantinopol şi s-a 
turcit, fapt ce face pe Macarie să izbuc- 


Evangheliarul lui Macarie E Ş R: 
(1512). nească în imprecații: 

„O, dreptate, o, soare, cum ai putut suferi astfel de fărădelegi ale celui ce au 
fost un batjocoritor al lui Hristos, un înşelător al creştinilor, un încătușat la minte 
de înşelători vicleni, un vîndut diavolului şi afurisitului Muhamet al turcilor, al 


cărui nume l-au și luat, de trei ori blestematul!“ 


Se înţelege că Macarie nu poate face abstracţie de persoana lui. Noul 
domnitor, Ştefan Rareș, fratele lui Iliaş, n-a fost mai bun, dar fiindcă 
i-a încredinţat iarăşi cîrja arhierească, Macarie îl prezintă drept „suflet 
luminat“. El l-a uns domn: 


„...plecîndu-şi creștetul său înflorit şi genunchii înaintea feţei împăratului 
împăraţilor, din mila lui Dumnezeu cu untdelemnul binecuvîntării fu pomăzuit de 


mine, nemernicul“. 


Din respect pentru Ştefan Rareș, Macarie n-a mai continuat cronica, 
deoarece trebuia să arate motivele pentru care domnitorul a fost ucis 
de boieri un an mai tîrziu. 

Din cronica lui Manasses, Macarie a compilat în special pasajele refe- 
ritoare la Petru Rareş: fuga în Ardeal (după o vînătoare a împăratului 
Marcian), scăparea din cetatea Ciceiului (după scăparea lui Vasile Mace- 
doneanul din cursele bulgarilor) şi ultimii ani (după viaţa „în băi, mîn- 
cări şi băuturi“ a împăratului Mihail). Părerea că recursul la Manasses 
ar altera însă complet adevărul istoric al cronicii este exagerată. 


EFTIMIE 


Călugărul Eftimie, egumen la Căpriana, n-a cunoscut cronica lui Maca- 
rie decît în redacţia care se oprește la primul an din a doua domnie a lui 


Petru Rareș, 1542: i 


„Pînă aici, zice el, s-au scris cu osteneala preasfințitului părinte al nostru Macarie, 
episcopul de Roman. Iar cele ce s-au întîmplat de aici înainte, evlaviosul Io Alexan- 
dru voievod mi-au poruncit mie, ieromonahului Eftimie, celui din urmă între egu- 
meni, a le scrie pe scurt, ca nu cumva cu trecerea vremilor să se cufunde şi acestea 


în adîncul uitării“. 


Cronica lui Eftimie e violent critică faţă de urmaşii lui Petru Rareş şi 
encomiastică față de Alexandru Lăpușneanu. Iliaș şi-a făcut dascăli pe 
niște „afurisiţi“ de turci, în special pe Hădăr, „cel mai viclean şi mai 
răutăcios prin diavoleasca lui învăţătură şi vrăjitorie“. Părăsindu-şi cre- 
dinţa, „inima i s-a înăsprit ca arama“. Avea harem turcesc Şi „început-au 
ir Îl a nu mînca carne de porc şi a nu bea vin.“ Era împotriva 
clerului: 

„..„.ura pe preoţi şi pe diaconi, pe călugări îi numea vrăjmași și diavoli, el care 
cu adevărat şi de la început au fost fiul și moştenitorul diavolului celui de oameni 
ucigător“. 


Mînca de frupt în post şi se juca cu păsările, a luat haraci pînă şi de la 
mitropolit. „Lup în piele de oaie“, a minţit că se duce la Poartă să ceară 
micşorarea tributului, în realitate plecînd definitiv, ca să se turcească. A 
aruncat crucea, pe care jurase că nu-și va lăsa legea, într-o latrină. 

Eftimie nu are de ce să menajeze nici pe Ștefan Rareș. Şi acesta avea 
hogi şi harem turcesc. Era „turbat de nebun“, „sugător de sînge“, „plin 
de mînia femeiască și bărbătească“. S-a spurcat într-atitea orgii și infamii, 
încît era ocolit ca un „șarpe îngrozitor“, iar moartea care i s-a dat i se 
cuvenea. 

Pe Alexandru Lăpuşneanu, „de Dumnezeu alesul“, Eftimie îl copleșeşte 
de laude, probabil motivate, într-o anumită măsură, în prima domnie: 


„Cu adevărat creştinul Alexandru voievod vorbea cu dulceaţă şi cu înduioşare 
tuturor, avea cumpătare cuviincioasă în vorbă şi blindeţe și liniște şi bună rîndu- 
ială, şi toţi cîți se uitau la dînsul înălţau laudă mulţumitoare dumnezeului atotţiitor, 
fiindcă era bun şi milostiv cu toţi oamenii“. 


Cronica se încheie cu o povestire în legătură cu alegerea locului mănăs- 
tirii Slatina. Diavolul, pretinde superstiţiosul Eftimie, a vrut să împiedice 
zidirea lăcașului, trîntind pe Lăpușneanu cu cal cu tot în apa Moldovei, 
între satele Corlătești și Toderești. Însă domnul a înţeles încercarea și 
„cu privire veselă în ochi şi cu inimă slobodă merse mai departe şi ajunse 
la locul hotărît și de Dumnezeu ales pentru a zidi mănăstirea“. Acest lucru 
s-a întîmplat cam prin 1554. Mănăstirea a fost terminată în 1558, iar Efti- 
mie se oprește cu patru ani înainte. | 

Imaginile lui Eftimie nu par a veni direct din Manasses, ca ale lui 
Macarie, deși nu avem motive să credem că el nu citise pe cronicarul bi- 
zantin. Dar Eftimie se putea adresa acum unui model mai apropiat, din 
propria lui ţară, şi în felul acesta exemplul lui Macarie dădea roade. 


AZARIE 


Azarie n-a cunoscut pe Eftimie, ca ucenic al lui Macarie (,,Vai, ce mare 
Şi luminos luceafăr au apus!“ exclamă el la moartea acestuia, la 1 ianua- 
rie 1558), avea însă cunoștință de letopiseţul ce mergea pînă la anul 1551. 
Primind poruncă de la Petru Șchiopul prin mijlocirea marelui logofăt 

SNA BROS aa 


Ștefan cel Mare, Bogdan cel Orb, Petru Rareș (frescă), 


Ioan Golia şi cu binecuvîntarea mitropolitului Anastasie, el se decide să 
ducă mai departe letopiseţul lăsat de „Părintele dătător de vorbe bogate“: 


„Pînă aici au mers alcătuirile ritoricești ale Părintelui Macarie. Să încep dar şi 
eu, fostul și nemernicul lui ucenic Azarie“, 


Cronicarul reabilitează întîi memoria lui Ștefan Rareş, care, după pă- 
rerea lui, era inocent ca un „miel“ şi a fost măcelărit în cortul său „fără 
milă“. Lăpuşneanu era și după Azarie „om voinic și frumos la faţă“, 
„Cucernic şi blind cu toţii“. Pe timp de foamete, ar fi vrut (așa scrie şi Ma- 
nasses despre Vasile Macedoneanul) să împartă norodului „mertice“. Epoca 
de linişte a Lăpușneanului a fost întreruptă de venirea „tiranului“ Despot, 
„al doilea Baltazar“, care „asuprea pe oameni cu dări grele și de săraci 
n-avea milă“. Asediat în Suceava de Tomșa, fu prins fiindcă omorise un 
tunar ungur pe nedrept şi fu „călcat şi turtit“ de popor. Lăpuşneanu „ca 
un vultur scăpat din laţi, reveni în scaun și „iarăşi străluciră razele 
binefăcătoare ale pravoslaviei“, „bunastare a bisericilor“. Azarie trece 
cu vederea măcelul celor 47 de boieri și prezintă pe Lăpuşneanu ca pe 
un domnitor exclusiv bisericos. Către sfîrşitul vieţii, „în locul porfirei 
tesute în aur s-au îmbrăcat în haina de lînă a călugăriei, şi în locul cu- 
nunii de mărgăritare şi de pietre scumpe au. primit tunsura. părului şi au 

îmbrățișat viaţa monahală şi şi-au schimbat după cinul îngeresc numele 
în Pahomie“. Bogdan, fiul lui Lăpuşneanu, era „învăţat în cărţi“ și viteaz, 
dar luîndu-se cu nebunii și răii „şi-au plecat urechea la sfaturile lor, ca 
în vechime Roboam, fiul lui Solomon“. Îi plăceau măscăricii şi distrac- 


ţiile: 
„..„„se îndeletnicea cu alergări de cai și împărțea tovarășilor săi de joc toată 
averea sa, şi hainele tesute în aur, și blănile cele moi“. 


Azarie urăște pe Ion Armeanul, căci, pretinde el, era „rob aurului“ şi 
„ucigaș din fire şi sîngele i se părea mai dulce decit mustul“. Jupuia 
pielea (de pe boieri) ca de pe nişte berbeci, „pe alţii îi dezghina în patru, 
iar pe alţii îi îngropa de vii“. Temniţele „gemeau.. . de călugări legaţi 
în fiare“. Jon-vodă s-a arătat ca un al doilea Copronim, un „corb mai 
negru ca negreaţa“. Hulea icoanele și „în postul cel mare şi-a luat soţie“. 
Împrumutind o apostrofă din Manasses, Azarie osîndeşte aurul, pricina 


tuturor relelor: 


„O, aur, tirane, rădăcină a tuturor relelor, țesătură a vicleniei, lepădat de Dumne- 
zeu şi prieten al diavolului, făcător de nenorociri, omoritor de prieteni şi vînzător 
de neam, băutor de sînge, cum le învirteşti și le sucești tu pe toate, cum lucești pe 
din afară şi pătrunzi în fundul inimii, fără să te saturi vreodată“, 


Petru Rareş, Doamna Elena şi cei 
doi fii Iliaș și Ștefan (pictură mu- 
rală la mănăstirea Vatra Moldoviței). 


4 


CE Scanned with OKEN Scanner 


SECOLUL AL XVI-LEA 


Opinia lui Azarie este că Ion-vodă trebuia să asculte sfatul lui Ioan 
Golia şi să evite războiul cu „oastea turcească cea îngimfată“, dar sfet- 
picul a vorbit domnitorului ca cineva care ţine discurs unui mort „sau 
cîntă cîntece de laudă unui surd“. Situaţia nu s-a schimbat decit la so- 
sirea lui Petru Șchiopul (din ordinul căruia scrie cronicarul): 
s-au adăpat din undele răcoroase ale binefacerilor 


„... mănăstirile şi călugării at 
lui; cîntările dumnezeieşti au răsunat iarăși în bisericele împodobite cu flori; viața 
i i 


tuturor au început să curgă lin... 


Azarie și-a scris cronica între 1574 (unde o întrerupe) şi 1577. Epoca 
tratată de el (1551—1574) e bogată în evenimente epice şi dramatice, 
Cum faptele au fost repovestite de Ureche, cronica lui Azarie ca şi 
acelea ale lui Macarie și Eftimie, scrise în slavonește, n-au avut înrîurire 


asupra literaturii ulterioare. 
BIBLIOGRAFIE 

mâne din sec. XV—XVI, publicate de Ion Bogdan, ediție revăzută și 

LITERATURA RELIGIOASĂ ȘI ISTORICĂ 
ÎN ȚARA ROMÂNEASCĂ 


UN PANEGIRIC GRECESC 


Viaţa şi traiul sfîntului Nifon, scrisă între 1517 şi 1519 în greceşte, la 
Tîrgovişte, sub patronajul lui Neagoe Basarab, de Gavril protul, adică 
superiorul comunităţii de călugări de la Muntele Athos, este un panegiric 
cu importante referinţe istorice asupra Țării Româneşti mai ales din 
primele decenii ale secolului al XVI-lea. Manuscrisul original al acestei 
scrieri nu s-a păstrat, există însă două copii grecești din secolul al 
XVIII-lea la Sf. Munte şi patru copii de pe traducerea românească la 
B.A. R.S.R. Scrierea a apărut pentru prima dată în Noua culegere cu- 
prinzând vieţi minunate ale diferiților sfinți şi alte cîteva povestiri de 
suflet folositoare, în limba greacă, la Veneţia, în 1803. B. P. Hasdeu a 
publicat în 1865 ms. românesc din 1682 copiat la Trivalea de Ioan iero- 
monahul ot Bistriţa (reeditat mai corect în 1937 de Tit Simedrea), iar 

în 1944 Vasile Grecu a tipărit unul din cele două texte greceşti de la 
Muntele Athos cu traducere în limba română. 

Nifon, fiul lui Manuil Harip din Dalmația, s-a născut în ostrovul Pe- 
lipov şi, după o ucenicie monahală în Serbia, Albania, Bulgaria și la 
Sf. Munte, a ajuns patriarh la Constantinopole. Chemat de Radu cel Mare 
(1495—1508) să organizeze biserica Țării Româneşti, a intrat în conflict 
cu domnitorul, care dorea să-şi căsătorească o soră cu Bogdan vornicul, 
despărțit în acest scop de prima soţie. Nevoind să aprobe divorţul, Nifon 
a fost învinuit de Radu cel Mare că vrea să strice obiceiurile ţării și, 
destituit, a fost întreţinut de Neagoe Basarab, pe atunci vătaf peste 
vînători. Plecat apoi la mănăstirea Dionisiu din Sf. Munte, Nifon a murit 
şi a fost înmormîntat acolo la 12 august 1508. 

O mare parte din cele ce urmează (venirea la domnie a lui Mihnea, 
fiul lui Dracea armașul, conflictul dintre Mihnea şi boierii Basarabeşti, 
urmărirea lui Mircea, fiul lui Mihnea, de către Neagoe Basarab, uciderea 
lui Mihnea de către Dumitru Iacşici) a intrat în nuvela lui A. I. Odobescu 
_ Mihnea-vodă cel Rău. Panegiricul expune apoi domnia lui Vlad cel Tînăr, 

tăierea capului acestuia de către pașa Mahmed, instalarea în scaun a lui 
Neagoe Basarab şi moartea vornicului Bogdan. Toate întîmplările sînt 
explicate ca urmări ale nedreptăţii făcute de Radu cel Mare lui Nifon. 
Pentru a obţine iertarea sfîntului, Neagoe îi aduce moaştele la mănăstirea 
Dealul, apoi le retrimite la Sf. Munte, oprind numai capul şi o mină. 
Neagoe a fost „ctitor a toată Sfetagora“, dar capodopera lui de arhitectură 
rămîne biserica de la Curtea de Argeș, tîrnosită în 1517. Descrierea 
acestui monument e pagina cea mai interesantă din panegiric. Iat-o în 


traducerea românească din 1682: 


„Și sparse mitropolia din Argeş din temelia ei şi zidi în locul ei altă sfîntă 
biserică, tot de piatră cioplită şi netezită şi săpată cu flori. Și au prins toate 
pietrile, pe dinlăuntru din dos, una cu alta, cu scoabe de fier cu mare meşteşug,. 
şi au vărsat plumb de le-au întărit. Și au făcut pren mijlocul tinzii bisericii 12 stîlpi 
nalți, tot de piatră cioplită şi încreţiţi foarte frumos și minunaţi, carii închipuiesc 
12 apostoli. Şi sfîntul oltariu deasupra prestolului încă făcu un lucru minunat cu 
turlișoare vărsate. Iar ferestrile bisericii şi ale oltariului, cele de deasupra şi ale 
tinzii, tot scobite şi răzbătute prin piatră cu mare meșteșug le făcu; şi la mijloc 
o ocoli cu un brîu de piatră împletit în 3 viţe şi cioplit cu flori şi poliit; biserica: 
cu oltariu, cu tinda închipuind svînta şi nedespărţita troiță. Iar pre supt straşina 
cea mai de jos, împrejurul a toată biserica, fiecare cu o strașină tot marmură albă, 
cioplită cu flori şi foarte scobite şi săpate frumos. Iară acoperămîntul tot cu plumb- 
amestecat cu cositor; şi crucile pre turle tot poleite cu aur; şi turlele tot cioplite: 
cu flori şi unile făcute sucite, și împrejurul boltelor făcute tot steme de piatră cio- 
plită cu meșteșug şi poleite cu aur. Și făcu un cerdăcel denaintea bisericii pre 
4 stîlpi de marmură pestriță, foarte minunat, boltit și zugrăvit şi învălit şi acela: 
cu plumb. Şi făcu scara bisericii, tot de piatră scobită cu flori şi cu 12 trepte, se- 

mănînd 12 semenţii ale lui Israil; și pardosi toată biserica, tinda și altariul, îm- 
preună și acel cerdăcel, cu marmură albă. Şi o împodobi predinlăuntru și pre din- 
afară foarte frumos, şi toate scobiturile pietrilor dinafară le vopsi cu lazur albastru 
şi florile le polei cu aur. Și aşa vom putea spune că adevărat că nu este așa mare 
şi sobornică ca Sionul, carele îl făcu Solomon, nici ca Sfînta Sofia care au făcut 
marele împărat Iustinian, iară cu frămseţea este mai pedesupra acelora“. 


Partea din Viaţa și traiul sfîntului Nifon, de conţinut istoric, a fost în- 
corporată în Istoria ţării românești de cînd au descălecat pravoslavnicii 
creștini, alcătuită în a doua jumătate a secolului al XVII-lea. Ipoteza că 
scrierea ar fi fost tradusă mai întîi în slavoneşte și apoi în românește 


nu s-a confirmat. 


ÎNVĂŢĂTURILE LUI NEAGOE BASARAB 
CĂTRE FIUL SĂU TEODOSIE 


Domnitorul Neagoe Basarab (23 ianuarie 1512—15 septembrie 1521) 
este autorul celui mai însemnat monument al literaturii române în 
formă slavonă, Învățăturile lui Neagoe Basarab către fiul său Teodosie 
(Teodosie a urmat la tron tatălui său, domnind numai cîteva luni, pînă 
în ianuarie 1522). 

Opera a fost redactată în ultimii ani ai vieţii domnitorului, aproxima- 
tiv în ultimii cinci, şi nu ni s-a păstrat în întregime în original. Frag- 
mente din textul slavon au fost descoperite la biblioteca naţională din 
Sofia în 1895 şi au fost publicate în 1904 de profesorul rus A. Lavrov 
sub titlul Slova nacazatelniia voevodi valașskogo Ioana Neagoia k sînu 
Feodosiiu, în revista petersburgheză Monumente de literatură şi artă 
veche, vol. CLII. O versiune grecească de la începutul secolului al 
XVII-lea a fost semnalată întîia oară de Sp. Lambros în Catalogue of the 
greek manuscripts on Mount Athos, I, Cambridge, 1895, şi a fost publi- 
cată împreună cu traducerea în limba română de Vasile Grecu în 1942. 
Biblioteca Academiei Republicii Socialiste România posedă șapte manu- 
scrise din opera lui Neagoe Basarab tradusă în limba română, datînd din 
secolele al XVII-lea şi al XVIII-lea. Ms. 464, din anul 1682, conţine numai 
două fragmente din Învăţături şi a fost publicat de Iosif Naniescu şi C. Er- 
biceanu, împreună cu Viața și traiul sfinției sale părintelui nostru Nifon. 
Toate celelalte manuscrise sînt inedite și-și aşteaptă editorul (ms. 2714, 
copie cu adaosuri și omiteri după ms. 3488; ms. 3580, copie exactă după 
ms. 3572 din 1721 al popei Sava din Răşșinari; ms. 1, copiat la 14 mai 1726 
de Radu logofeţel de divan; ms. 8 din 1817, iulie, 29). Ms. nr. 115 din 
Blaj, azi la Cluj, crezut de Hasdeu din 1654, stă la baza ediţiei publicate 

în 1843 cu schimbări şi înnoiri de Ioan Eclesiarhul Curţii (Bucureşti), cea 
mai veche ediţie a Învăţăturilor lui Neagoe, republicată în 1910 de 
N. Iorga. 

În traduceri şi apoi în copii, Învățăturile au suferit interpolări și omi- 
siuni, ca şi unele alterări, lucru care a făcut pe unii să conteste paterni- 
tatea lui Neagoe, fără argumente temeinice. Textul slavonesc (cît s-a 
găsit) şi cel grecesc nu îngăduie îndoieli asupra paternităţii, inadverten- 
tele datorindu-se editorului loan Eclesiarhul. N. Cartojan citează un 
pasaj din care ar reieşi că Teodosie, la data cînd Neagoe scrie învăţăturile, 


nu mai era în viaţă: 


„...Ci am trimis (să asiste la îngroparea oaselor mamei lui Neagoe, n.n.) pe iu- 
biții mei fii: Teodosie, Petru şi Ioan şi pe dragele mele fiice: Stana, Luxandra și 
Anghelina, ca încai să se sature de oasele tale, pentru că ei îţi sînt fii și ţie, după 
cum îmi sînt şi mie, şi pe care Domnul Dumnezeu i-a luat în cămara sa cerească“. 


În realitate, textul a fost abreviat de Ioan Eclesiarhul, în ms. 115 su- 
nînd astfel: 


„-..Ci am trimis în locul mieu pe iubitul mieu, pre Teodosie şi pre dragile mele 
cocoane, pre Stana şi pre Ruxandra, care sintu iarăș din rădăcina ta și fii şi ţie, cum 
îți sînt și eu, ca încai să-ș sature ei de dorul oaselor tale. Dar de vreame ce eu n-am 
fost harnic nici întăi, nici acu să viu la tine să mă satur de vederea ta, şi încă am 
mai trimis, o, maica mea, şi pre fii-mi; pre Petru și pre Ioan şi pre fie-mea Anghe- 
lina, că și aceia au fost din odraslele tale, cum sintu și eu. Ci Domnul Dumnezeu 
n-au băgat în seamă fărădelegile şi păcatele meale, căci sînt păcătos şi nedrept, ci 
i-au luat către cămara cea cerească“. 


Așadar autorul faca o deosebire clară între cei trei copii în viaţă, 
printre care Teodosie, și ceilalţi trei morți. 

Bineînţeles, ca toate operele din această vreme, scrierea lui Neagoe nu 
e în întregime originală, ci o compilaţie de lucrări cu caracter similar, 
după modelul Învățăturilor lui Vasile Macedoneanul către fiul său Leon 
(sec. al IX-lea) sau al Învățăturilor lui Constantin Porfirogenitul către 
fiul său (sec. al X-lea). Aceleaşi modele le-a avut şi un monument al 
literaturii ruse vechi, Învățăturile lui Vladimir Monomah către fiii săi 
(sec. al XI-lea). În opera lui Neagoe Basarab au intrat apoi multe pasaje 
din Biblie (mai ales din Cartea Regilor), din scrieri isihastice ca Umi- 
lința lui Simion cel Nou, din Alexandria, din Varlaam și Ioasaf, din 
Fiziolog şi din Melissa (ms. B.A. R.S.R. nr. 3572 cuprinde o copie a 
popei Sava după Melissa sau' Albina „tipărită în grecește“ de Neagoe- 
voievod). Unele din aceste cărţi circulau la noi în copii manuscrise în 
limba slavonă încă din secolul al XV-lea, ca de pildă Viaţa lui Varlaam și 
Ioasaf (ms. nr. 132 din Moldova) sau Viața lui Alexandru cel Mare 

ms. nr. 537). Ţinind seama că acum apare şi cea de-a treia carte tipărită pe 
teritoriul ţării noastre, Evangheliarul slavon din 1512 (Liturghierul a fost 
imprimat de călugărul sîrb Macarie în 1508, sub Mihnea, iar Octoihul în 
1510 sub Vlad cel Tinăr), trebuie să admitem că Neagoe era un om cu 
multă dragoste pentru cultură. El a mutat în 1517 mitropolia de la Curtea 
de Argeş la Tîrgovişte. 

La întocmirea Învăţăturilor, Neagoe a folosit de asemenea literatura 
bizantină omiletică (Zlatostruja lui Ioan Hrisostomul) și parenetică, în- 
demnătoare la virtute, a lui Dionisie Areopagitul. Din astfel de scrieri 
şi-a extras el preceptele privitoare la conduita etică şi la atribuţiile şi 
îndatoririle unui bun domnitor, adresate fiului său (cum se cade să stea 
la masă, cum să-și trateze boierii şi slugile, cum se primesc și se trimit 
solii, cum se ţine judecata, cum se întocmesc oștile, cum se face ocîr- 
muirea plăcută oamenilor, cum se lasă în urmă un nume bun). Reco- 
mandările de ordin religios seamănă în parte şi cu cele din Dioptra 
(Oglinda) lui Filip Solitarul şi Leastviţa lui loan Scărarul. Iată cîteva 
învățături exprimate aforistic (cităm după traducerea, mai puţin inter- 


polată, din grecește): 


„Precum cariul mănîncă copacul pe dinăuntru de putrezește, şi gîndul de răzbu- 


nare aşa strică sufletul... 

Iubeşte adevărul, căci mincinoşii sint uriţi de Dumnezeu! 

„..Să nu stăm spre război! Căci nu este nouă lupta câtre sînge şi carne, ci către 
domniile, către puterile, către puternicii întunerecului veacului acestuia... 

Mintea este comoară neclintită şi netrecătoare; mintea cea curată se urcă pînă în 
înaltul cerului şi cu taină chiverniseşte toate ale sufletului şi trupului în fața împă- 
ratului atotţiitor; mintea este care leagă în pace pe fraţi; mintea cea ageră în faţa 
împăraţilor şi marilor dregători mai cu cinste este decît avere multă. Căci un bărbat 
priceput ţine la un loc popor mult, cel fără de minte însă îl pierde; mintea însă cea 
bună în faţa împăraţilor neştiuţi ţine în sănătate trupul şi obrazul cu bună izbîndă 
îl face... 

Fiţi înţelepţi şi cuminţi ca albina, care culege mierea nu din toate florile, ci nu- 
mai din cele bune şi mirositoare. Florile sînt slujitorii și sfetnicii domnului, care, ca 
şi albina, să asculte numai sfaturile lor cele bune, ca inima să i se îndulcească... 

Judecă pe fiecare cu dreptate după faptele lui, că de aceea ești domn care trebuie 
să fie ca un izvor nesecat ce dă tuturora aceeaşi apă, iar nu unora dulce, iar altora 


amară... 
La judecată cugetarea ta să nu fie şovăitoare, clătinindu-se încoa şi încoace ca 
trestia în vînt... . 
şi cuibul, ci fiţi ca şoimul: viteji şi îm- 


Nu fiți ca şi cucul care își părăseşte oul 
păciuitori, care își apără cuibul şi puii şi ș 
vulturului din vînatul său, ca să aibă pace. 
astfel poate înconjura războiul... 

Cuvîntul e ca și vîntul; pleacă și nu-l poţi opri, 
rău apoi, că l-ai spus... 


tie să se lupte cu vitejie, dar şi îmbie 
Și domnul să dea din visteria lui, dacă 


după ce iese din gură; şi-ţi pare 

Răspunsul dat solului să fie aşa încît să meargă în inima stăpinului solului ca o 


săgeată ascuţită ... 

Rugina strică fierul, trufia omul. Iedera si viermele fac pomul neroditor. trufia 
strică rodul cel bun al oamenilor.... ’ 

Viața e ca şi o corabie încărcata cu păcate; să avem grijă să nu se înece de greu- 
tatea lor... 

Lumea întreagă în faţa Domnului e ca un picur ce cade din streaşină, spune Ioan 


Hrisostomul .... 
Milostenia fără virtuțile curăţiei, smereniei, înfrinării şi fără frică de Dumnezeu 
e ca o grădină cu pomi şi flori, dar fără izvor de apă, spune Ioan Scărarul... 
Inima omului este asemenea sticlei, cînd sufere vreo rănire, nu mai găseşte leac“. 


În afară de astfel de sfaturi înțelepte, echivalente în literatura noastră 
maximelor grecești ale lui Marc Aureliu din literatura latină, sînt în 
Imvăţăturile lui Neagoe Basarab către fiul său Teodosie pasaje de o mare 
elevație lirică, întiile elegii patetice, care în limba românească a seco- 
lului al XVII-lea sînt superioare poemului Viaţa lumii de Miron Costin. 
Tema sorții alunecoase (fortuna labilis), venind din Eclesiast, a fost dez- 
voltată şi de Ovidiu în Pontice (cartea a IV-a, 
epistola a treia): 


Omnia sunt hominum tenui pendentia filo 
Et subito caso, quae valuere, ruunt... 
Toate cele omeneşti atîrnă de-un fir slab 
Și deodată totul în cădere se darmă... 


Neagoe deplinge fragilitatea corpului supus 
putrezirii: 


„Unde este acum frumuseţea obrazului? Iată, 
s-au negrit. Unde este rumeneala feței și buzele 
cele roşii? Iată, s-au vestejit. Unde este clipeala 
ochilor și vederilor tale? Iată, se topiră. Unde este 
părul cel frumos şi pieptănat? Iată, au căzut. 
Unde sint grumazii cei netezi? Iată, s-au frînt. 
Unde este limba cea repede și desluşită? Iată, au 
tăcut. Unde sînt minele cele albe şi frumoase? Iată, 
s-au deznodat...“ 


Se deplînge apoi deşertăciunea măririi, va- 


nitatea desfătărilor lumeşti şi a luxului, în 
aceleași cadenţe iscusit retorice: 


a E „Spune-mi acum, ticăloase suflete, unde este 
Neagoe Basarab, Despina Mi- domnia noastră? Unde este munca noastră? Unde 
lita şi copiii (pictură murală sînt feciorii și fetele noastre? Unde este slava cea 
din biserica episcopală de la  deșartă a lumii acesteia şi bucuria ei? Unde sînt 

Curtea de Argeş). băile cele calde și umplerea voii trupului nostru? 

Unde sînt grădinile noastre cele frumoase, cu mesele cele întinse şi cu cărnuri cu 
miros bun şi frumos? Unde este vinul carele totdeauna veselea inima noastră? Unde 
sînt vioarele şi tobele şi surlele? Unde sînt caii noștri cei frumoși şi împodobiţi cu 
rafturi poleite şi cu şele ferecate? Unde sint inelele noastre cele cu pietre scumpe? 
Unde sînt diademele cele împărăteşti, care erau impodobite cu mărzăritar şi cu 
pietre de mult preţ? Unde sînt podoabele hainelor împărăteşti? Unde este aurul 
şi argintul dintr-această lume, ticăloase suflete?“ 


N. Bălcescu a utilizat părţile referitoare la tactica de luptă din Învăţă- 
turi în studiul său din 1844 Puterea armată și arta militară la români. 
Neagoe nu este numai un domnitor înţelept și viteaz, ci și un mare poet, 
cel mai mare poet român din perioada slavonă. Nu-i de mirare că figura 
lui de ctitor al bisericii Curtea de Argeş a trecut în legendă. 


CRONICA LUI MIHAI VITEAZUL 


În Țara Românească nu s-a păstrat nici un letopiseţ în limba slavonă, 
cea dintîi cronică datînd din vremea lui Mihai Viteazul. De fapt nici 
această cronică oficială, de curte, dato- 
rită logofătului Teodosie Rudeanu, fost 
mai înainte vistiernic, cumnat cu Stroe 
Buzescu, nu ni s-a transmis direct, ci într-o 
prelucrare. latină. (Brevis et vera descrip- 
tio rerum ab... Ion Michaele, Moldaviae 
Transalpinae sive Walachiae Palatino ges- 
tarum) a diplomatului german Baltasar 
Walther-junior din Silezia, prietenul şi 
corespondentul filozofului Iacob Böhme. 

După cum mărturiseşte el însuşi, Bal- 
tasar Walther a obținut la Tîrgovişte în 
lunile iunie şi iulie 1597, prin mijlocirea 
solului polon Andrei Taranowski, o scurtă 
descriere a faptelor lui Mihai Viteazul 
compusă de cancelar în limba română 
(walachico sermone) și aprobată de domni- 
tor, apoi întoarsă în limba polonă, pe care 
el, traducînd-o în latineşte, o îmbrăcă „în 
cele mai alese circumstanţe“. Mărturia lui o 
Baltasar Walther este însă cam întorto- Mihai Viteazu, gravură în aramă 
_cheată, căci deşi el însuși declară că a tra- de Aeg. Sadeler. 

dus versiunea poloneză a cronicii, se simte totuși dator să adauge că ale- 
sele circumstanţe nu le-a adunat atit de la valahi, cît de la alţi însemnați 
și demni de credinţă oșteni (non tam walachorum quam aliorum egregio- 
rum militum fide dignis). Prin urmare nu s-a mărginit să traducă, ci a 
coroborat textul cronicii logofătului Teodosie Rudeanu cu informaţii orale, 
l-a prelucrat. 

Cu toate acestea, Baltasar Walther, în afară de stil, a pus prea puţine 
lucruri de la el, amănuntul cel mai interesant din punct de vedere literar 
fiind cel despre cerbii domesticiţi ai lui Mihai-vodă care-l însoțeau („Ei 
se aflau mai cu seamă lîngă cortul domnului; stăteau de faţă în războaie 
și lupte, mergînd curajos, cînd înaintea lui, cînd alăturea de el. Nici 
zgomotul bombelor, nici fulgerele tunurilor nu-i înspîimîntau, ci auzind 
vuietul se ridicau în două picioare şi stăteau puţin privind“). În bătălia 
de la Călugăreni, unul dintre cerbi pierind, celălalt, de durere, merse de 
se ascunse în pădure. Episodul a intrat în Românii subt Mihai voevod- 
Viteazul de N. Bălcescu. Tehnica naraţiunii la prezentul istoric vine la 
Bălcescu tot din Baltasar Walther: 


„Atunci, scrie Baltasar Walther, generosul Io Mihai, invocînd ajutorul mîntuito- 
rului, apucă în mînă o secure militară, se aruncă singur în şirul inamic, loveşte 
în piept pe unul din căpitanii turci, taie in bucăţi pe altul și după o luptă de erou 
se întoarce la ai săi neatins“. 


map pai 


“e -1 A 


Bătălia de la Tîrgovişte din 1595 şi alungarea turcilor peste 
Dunăre (stampă contemporană germană). 


È 

în arhivele din Florenţa s-a găsit o povestire proprie a lui Mihai Vi- 
teazul asupra luptelor sale, înmînată în 1600 ducelui de Toscana, unde 


relaţiunea este foarte asemănătoare cu aceea a lui Baltasar Walther: 


„„..Invocînd numele lui Dumnezeu, m-am încăierat cu ei în așa chip că lupta 
a ţinut toată ziua. făcînd turcilor foarte mare pagubă, cu ruşine pentru Sinan-pașa, 
așa că în acea zi însuşi Sinan-pașa a căzut de pe cal într-o preaadîincă mocirlă, de 
unde cu multă osteneală a fost scos, așa că în acea bătălie au murit patru pași şi 
șapte sangiaci, şi am cîștigat cinci tunuri şi un steag verde al proorocului lor, 
Mohamed, foarte prețuit de ei și foarte respectat, pe care l-am trimis măriei-sale 
împăratului. Nu știu dacă ardelenii îl vor fi lăsat să treacă“, 


Cronica lui Baltasar Walther se opreşte la anul 1597. La sfîrşit, autorul 
aşază o epigramă asupra icoanei domnitorului, scrisă şi închinată în 


Tîrgovişte: 


Haec ducis est facies: at quae viget ardua virtus 
Pectore, quo fortis robore dextra valet, 

Haud satis ingeniosa manus depinget Apellis 
Carmine vix justo doctus Apollo canet. 

Iste caput Geticis opponit viribus iste 
Christigenae murus gentis et ultor adest. 

Exiguus numero: sed dextra et pectore magnus, 
Innumeros hostes morte fugaque domat. 

Christe, tuum propter nomen defende, rogamus 
A vi, fraude, armis, proditione ducem. 

A te sola salus: At liber ut omnia proestas: 
Saepe tibi domino caussa secunda placet. 


[Iată chipul domnului: dar cîtă virtute zace în pieptu-i, cît valorează dreapta-i 
puternică, nici mîna ingenioasă a lui Apelles n-ar putea să picteze, nici învățatul 
Apollo să cînte în versuri demne. El îşi pune capul în luptă cu barbarii, el e zidul 
si văzbunătorul gintei creştine. Mic după numărul (ostașilor), dar mare de inimă 
şi cu braţ robust, oști nenumărate stinge prin moarte şi goană. Rusămu-te, o, 
Crist: apără căpitanul care luptă pentru numele tău de silnicie, arme şi trădare. 
Numai la tine e mîntuirea: eşti liber, doamne, a ajuta cum vei voi; totdeauna ţi-a 


plăcut cauza norocoasă.] 


tinuat cronica după 1597. Re- 


Nu știm dacă Teodosie Rudeanu și-a con l 
e Tării Românești făcută în a 


dacția folosită în compilația de letopisețe al < 
doua jumătate a secolului al XVII-lea, la capitolul „istoria lui Mihai vodă,. 
sin Pătraşco vodă, carele au făcut multe războaie cu turcii pentru creştină- 
tate, precum de aicea înainte să arată“ diferă sensibil. 

NICOLAUS OLAHUS 


Istoria literaturii române nu poate ignora figura lui Nicolaus Olahus, 
primul umanist de origine română, care în ciuda calomniilor răspîndite 
asupra provenienţei sale și-a purtat cu mîndrie numele de valah toată 

viaţa, făcîndu-l cunoscut nu numai în pâtria sa adoptivă, Ungaria, dar 
şi în toată Europa. 

S-a născut la 10 ianuarie 1493 în orașul Sibiu, ca fiu al lui Stoian sau 
Ștefan, descendent din Drăculeştii munteni („ex sanguine Dracula Voy- 
vodae Valachiae“), fiind totodată nepot de văr al regelui Matei Corvin 
cu care Vlad Ţepeş era cumnat (altă soră a lui Matei Corvin, Marina, 
căsătorită cu boierul muntean Miînzilă, era bunica lui Nicolae Olahus). 


învăţătura a început-o la Sibiu şi a continuat-o la şcoala capitulară din 
Oradea, cea mai vestită şcoală din Transilvania din acel timp, cu limba 
de predare latină (programul umanistic prevedea elocvenţa, poezia, mu- 
zica, astronomia şi teologia). ` 

La vîrsta de 17 ani trece ca paj la curtea regelui Ladislau, după doi 
ani devine secretar al unui episcop din Pécs, după alți doi canonic de 
Pécs, iar peste alţi patru canonic de Strigoniu și protopop de Komarom. 
În 1526 regele Ludovic îl lua ca secretar şi, după moartea acestuia în 
bătălia de la Mohaci, urmează pe regina văduvă în peregrinatiile ei prin 
Viena, Linz şi Innsbruck, pînă cînd în 1531 aceasta, devenind vice-regină 
a Țărilor de Jos, conform dorinţei lui Carol Quintul, fratele ei, Nicolae 
Olahus se instalează în suita Marici la Bruxelles. Plictisit de viaţa sear- 
bădă de ia curte, se apucă să înveţe bine limba elină şi întreţine cores- 
pondenţă în latineşte cu marii umaniști 
ai vremii, în primul rînd cu Erasmus de 
Rotterdam „prințul“ umaniştilor. 

Nu s-a putut întoarce în Transilvania 
decît în 1538, după încheierea păcii între 
Ferdinand şi Zapolyai. Spectacolul pe care 
i-l] oferea ţara nu l-a încintat, cum se aṣ- 
tepta. „Cei care sînt puşi în fruntea tre- 
bilor, scria el unui prieten, sînt ușuratici 
afară de cîţiva, iar poporul, într-o stare 
așa de mizerabilă, că nu e capabil decît să 
se jelească și să se tînguie ...* Revenit la 
Bruxelles în 1540, el părăsea definitiv 
peste doi ani serviciul reginei Maria spre 
a deveni secretar și consilier al curţii re- 
gelui Ferdinand. De fapt, în 1543 era nu- 
mit episcop de Zagreb, în 1548 i se conferi 
episcopatul de Eger, iar în 1553 titlul de 
episcop de Strigoniu şi primat al Unga- 
riei. În această calitate, acţiunea lui a fost 


Nicolaus Olahus. 

indreptată împotriva Reformei care ameninţa biserica oficială catolică, 
dar a susținut totodată promovarea învățămintului superior după siste- 
mul umanist. Ajuns în 1562 regent, adică locţiitor al lui Ferdinand I la 
conducerea părţii din Ungaria care nu fusese supusă de turci, Nicolae 
Olahus moare la 17 ianuarie 1568, la Bratislava, în vîrstă de 76 ani. 

Opera lui Nicolae Olahus se compune din lucrări teologice, istorice, 
poezii și scrisori. Importante pentru literatura românească sînt în primul 
rînd scrierile istorice, Hungaria, Attila şi un Chronicon, în care a însemnat 
evenimentele timpului său începînd cu încoronarea lui Matei Corvin (1458) 
şi terminînd cu încoronarea lui Ferdinand (1551). 

“Hungaria, scrisă la Bruxelles între 1536 şi 1537, este un tablou geogra- 
fico-etnografic al „Panoniei“, cuprinzînd și date despre Ţara Românească, 
Moldova şi Transilvania, mai ales în cap. XII: „de Hungaria Transtibis- 
cana“. 

Țara Românească sau Valahia își trage numele de la generalul roman 
Flaccus (așa susține între alţii istoricul german Leunclavius) şi este un 
„ținut şes, lipsit de ape“. Domnitorii aparţin celor două familii rivale, a 
Drăculeștilor şi a Dăneştilor. Autorul profită de ocazie spre a-și face 
genealogia, susţine că Matei Corvinul ar fi vrut să pună voievod în Țara 
Românească pe tatăl său, dacă acesta n-ar fi preferat să se însoare şi să tră- 
iască liniștit în Transilvania, povesteşte omorirea lui Mihnea cel Rău la 
Sibiu (tatăl său a fost martor ocular al întimplării), derivă numele de bo- 
iaron (boier) din baron și se opreşte la episodul însemnării la nas a lui 
Petru de la Argeș (Radu Paisie), rival al lui Vlad Vintilă din Slatina. Mol- 
dovenii, zice Nicolae Olahus, „se ţin mai de neam și mai de ispravă decît 
valahii“, dar limba lor e aceeaşi. Olahus este primul român care a vorbit 
de originea comună, latină, a românilor: 


„Limba moldovenilor și a valahilor a fost cîndva romană, căci ei sînt colonii de 
romani. În vremea noastră limba lor se deosebeşte foarte mult de a acelora. Decit, 
multe din cuvintele lor pot fi înțelese de latini“. 


Interesantă este descrierea Transilvaniei şi a popoarelor care o locuiesc, 
cei mai vechi fiind socotiți valahii (românii): ` 


„Întreaga regiune e alcătuită alternativ din șşesuri şi păduri, întretăiată de ape 
cotite, plină de pămînt roditor. Bogată în vin, aur, argint, fier și alte metale şi sare; 
cît se poate de îmbelşugată în boi, fiare, urși şi peşti, așa că nu poţi învinui firea 
că n-ar fi grămădit în acest ţinut toate bunătăţile traiului. În ea sînt patru na- 
țiuni: „Unguri, săcui, saxoni şi valahi. Între acești, saxonii sînt consideraţi cei mai 
slabi în război. Ungurii şi săcuii se slujesc de aceeași limbă, numai că săcuii au 

cîteva cuvinte specifice graiului lor... Saşii se socotesc a fi colonişti ai saxonilor 
din Germania, aduşi aici de Carol cel Mare, lucru care se adevereşte prin potri- 
virea limbilor acestor două popoare. Valahii se spune că sînt colonii romane. Do- 
vadă de acest lucru e faptul că au multe cuvinte comune cu limba romană. Monede 
romane se găsesc multe în acest loc şi ele constituie un neîndoielnic semn al vechi- 


mii stăpînirii romane prin părţile acestea“. 


Poeziile lui Nicolaus Olahus ( Carmina) sînt, autorul însuși o recunoaște, 


livreşti: 


Nu al Italiei sol mi-a îmbogățit al meu suflet, 
Grecia nu-mi oferi prea învățatele-i şcoli. 

Nici a Germaniei ţară nu-mi cultivă caracterul, 
Nici orașul ce-şi luă numele său de la Gran; 

Belgia cea învățată nu-mi dete nici un magistru, 
Graţiile ei nu mi-a dat Franţa bogată în duh. 

Dacă e-n mine ceva (recunosc că e doar o scînteie) 
Apoi aceasta-nvăţai de la tăcutele cărți. 


A scris epitafe, epistole, felicitări, epigrame, complimente şi o satiră, 
imitînd îndeosebi pe Ovidius. Singurele care se pot reţine sînt epitafele 
la moartea fratelui său Matei şi a lui Erasmus de Rotterdam, aceasta din 
urmă fiind deplînsă în cinci elegii, din care una în limba greacă. Prima 
elegie la moartea lui Erasm conţine 80 de versuri latinești, solemn. res- 


pectuoase: 


Plîngeţi, o, Muze, iar voi, Graţii, bociţi pe cel dus, 
Căci răposat-a bătrinul Erasm, de-a părinţilor noştri 
Gură slăvit, a pierit gloria lumii întregi. 

MONUMENTELE LIMBII ROMÂNE 
CELE MAI VECHI TEXTE ROMÂNEȘTI 


Problema stabilirii momentului cînd s-a început a se scrie româneşte 
este o problemă de istoria limbii, totuși literatura avînd la bază limba 
naţională chestiunea interesează și istoria literaturii. În mod firesc s-a 
presupus deci că în vremea cînd limba oficială în ţara noastră era slavona 
s-a scris și în limba română măcar sporadic, din nevoi particulare. Din 
nefericire, textele româneşti de acest fel anterioare secolului al XVI-lea 
s-au pierdut. În 1475 un german ar fi văzut în Turcia o scrisoare scrisă 


de un frate altui frate în limba română, ne încredinţează N. Iorga („er 


ist wallachisch geschrieben“). 


Jurămîntul omagial a lui Ștefan cel Mare către regele Poloniei Cazi- 
mir (1485), tradus „ex valachico“ în latineşte, pare a fi fost numai un 
concept. În 1489 sultanul Baiazid acordă negustorilor poloni: un salv- 
conduct „idiomate valachico scriptus“. S-a dovedit însă că idiomul 
valah era în realitate o „italiană defectuoasă“. Cîte un text conţine abia 
un cuvint românesc, precum scrisoarea boierului Dragomir Udriște, care 
începe o scrisoare slavonească adresată braşovenilor cu bunilor i cestitem, 
în loc de dobrem îi cestitem (1482—1492). Socotelile orașului Sibiu (30 no- 
iembrie 1495) menţionează suma de 1 florin dată unui preot român pen- 
tru redactarea unor scrisori româneşti. 

Cel dintii text românesc mai lung păstrat, conținînd și cîteva cuvinte 
slavonești, este scrisoarea boierului Neacșu din Cîmpulung, datată 1521, 
o scrisoare de informare adresată lui Hans Benkner, judele Braşovului, 
asupra mişcării trupelor turceşti: 


n» MSAPOMS H NMAEMENHMOMŠS N YHCMHMOMS n EorwMm  AApORaHHOMS  Snan 
Yâni BETHED WT EPAWwOE MNOro 3APaBie WT HEKwSa WT AAWTONOAs 


(Înţeleptului şi de neam și cinstitului şi de Dumnezeu dăruitului jupan Haneş Begner 
din Brașov multă sănătate de la Neacșu din Dălgopole): 

„Hi nr (şi iarăși) dau ştire domnieitale 34 (despre) lucrul turcilor, cum am auzit 
eu că înpăratul au eşit den Sofia și almintrea nu e, și se-au dus în sus pre 
Dunăre. # nax să știi domniiata că au venit un om de la Nicopoe de mie me-au 
spus că au văzut cu ochii loi că au trecut ceale corabii ce ştii şi domniiata pre 
Dunăre în sus. MW nax să știi că bagă den toate orașele cîte 50 de omin să fie în 
ajutor în corabii. H nax să știi cumu se-au prins nește meşter den Țarigrad, cum 
vor treace aceale corabii la locul cela strimtul ce ştii şi domniiata. H nar spui 
domnietale de lucrul lu Mohamet beg, cum am auzit de boiari ce sînt megiiaş, şi 

de gener-miu Negre, cumu i-au dat împăratul slobozie lui Mahamet beg pre io-i 
(unde-i) va fi voia pren Țeara Românească iară el să treacă. H nar să știi domniiata 
că are frică mare Băsărab de acel lotru de Mahamet beg, mai vîrtos de domniele 
vostre. H nar spui domnietale ca mai marele miu, de ce am înțeles și eu. Eu spui 
domnietale, iară domniiata eşti înțelept și aceste cuvinte să tii domniiata la tine, 
să nu ştie umin mulţi şi domniele vostre să vă păziți cum știți mai bine. H Ror ri 


secanT amlm (Și dumnezeu să te bucure, amin).“ 


Cum se vede, numai formula de introducere, salutul final și cîteva 
vorbe de legătură (n nak, 34) sînt slavonești, restul fiind exprimat într-o 
limbă corect românească, foarte puţin deosebită fonetic, morfologic şi 
sintactic de limba vorbită astăzi. | 

Apariţia limbii române în scris la începutul secolului al XVI-lea a fost 
explicată prin slăbirea influenţei slave în acest timp la noi, în urma pier- 
derii independenţei bulgarilor (1393) şi sîrbilor (1459). În afară de faptul 
că între cele două date e o diferență de peste un secol și jumătate, în ţă- 
rile române curentul slavonesc n-a scăzut de loc în secolul al XVI-lea, 
limba slavonă fiind înlocuită cu limba română în actele de cancelarie abia 


fe x Foii» neneman aenema EA aferi Piai 

ua Taigh ge [ge preot PETTE 
: k Er ie add pă Perr, PA cad AT ati, s madga Acă că, 

E Patpa perii Zi pote s de flat îi 
ăi dot a. ad secta TA mp zA Trupe : or ai 
wI AA. ps Dope € Aţi 7 menirea fetei Dia, gem d 
r qanpi E arja dn in DT apuia epeta s i 
7A RANT pie E) T dirsi ae FR 

T gi jyer fa Ig pia at sie fa waens TTN 


; y apara Ae tg Aa 
i 7 tă aponapeaacă. meg sii Koat okai eI « $ sn dei, ei adina a 


în prismap ippa enh. a UA (LE a ase Che ei A [aP a 
prim 4 sant? pe, Me fim a pian: yie patuste : 
: pipe mge agi pepe mi meet pă A ra Pereira me, Ae 

Kinm g4 Ainme al vera nEn KE aG mmaa i 5 
er ia Baa WE ; 


Scrisoarea lui Neacşu din 1521. 

în vremea lui Petru Șchiopul în Moldova (1574—1589) şi Mihai Viteazul 
în Țara Românească (1593—1601). Biserica a fost în această privinţă şi 
mai conservatoare, ultima carte slavonească liturgică din Moldova datînd 
din 1680, iar în Ţara Românească din 1699. | 

Apariția primelor scrisori în româneşte trebuie pusă în legătură cu dez- 
voltarea unor pături orăşeneşti, care în relațiile lor comerciale nu se mai 
puteau servi de greoaia limbă slavonă, ci de limba vie, vorbită de popor. 


PRIMELE ÎNCERCĂRI DE TRADUCERE A BIBLIEI 


Traducerea Bibliei în limba fiecărui popor este preconizată chiar de 
unul dintre autorii Noului Testament, apostolul Pavel, în epistola I către 


Corinteni, cap. 14: 
„Și dacă trîmbiţa va da un sunet fără noimă, cine se va pregăti de pătălie? 


Aşa şi voi, dacă prin limbă nu veţi da o vorbă lesne de înţeles, cum se va 


cunoaşte ce-aţi greşit? Veţi fi nişte oameni care vorbesc în vînt... 
Așadar, dacă nu ştiu rostul limbii, voi fi barbar pentru cel care vorbeşte, și cel 


care vorbeşte iarăși barbar pentru mine.“ 


Limba poporului este considerată astfel mai presus de limbile „sfinte“, 
„insuflate“. 

„...în biserică vreau mai bine să rostesc cinci cuvinte cu înţeles, ca să învăţ 
şi pe alţii, decît zece mii de vorbe în limba însuflată“. 


Biserica feudală română nu a aplicat acest principiu decît treptat şi 
foarte tîrziu, după ce curtea domnească părăsise limba slavonă şi într-un 
moment cînd boierimea nu mai ştia slavoneşte, către sfîrşitul secolului 


al XVII-lea. 
Tentativa de laicizare a cultului religios, prin urmare de traducere a 


Bibliei şi a cărţilor de ritual, se constată însă din prima jumătate a se- 
colului al XVI-lea. 

Multă vreme s-a crezut că apariţia primelor traduceri ale cărţilor bi- 
blice s-ar datora influenţei husitismului, a propovăduirii Reformei lui Jan 
Hus, ars pe rug în 1415. Doi preoţi husiţi maghiari, refugiaţi în Moldova, 
la Trotuș, Thomás Pécsi și Valentin Ujlaki, au tradus parţial în limba 
maghiară Biblia în 1430. Un cercetător autorizat al răspîndirii husitismu- 
lui, cehul Josek Macurek (Husitsvi v Rumunskyck zemich, Brno, 1927) 
a demonstrat însă că învăţăturile husite n-au găsit nici un ecou în sufle- 
tele românilor, fiind împărtășite mai mult de unguri şi poloni. 

De altfel, în perioada în care se crede că au fost fă i i 
duceri de texte biblice la noi, husitismul era în ia a 
înflorire fiind mai vechi cu aproape un secol. ' j 

— A doua ipoteză, a influenței luteranismului, deşi întîmpină dificultăți 
pentru că apariția traducerilor precedă introducerea Reformei lui Luther 
în Ardeal (J. Honterus, reformatorul saşilor, îşi publică primele cărți pro- 
pagandistice în 1542 şi 1543) trebuie în cele din urmă admisă. După par- 
ticularitățile lingvistice, dintre care cele mai importante sînt rotacismul 
(trecerea lui n intervocalic în r) şi prezența unor elemente maghiare de 
circulație restrînsă (adămană = camătă, felelui = a răspunde, fuglu = 
prizonier, gilălui = a urî), s-a stabilit că traducerile au apărut în nordul 
Ardealului şi în Maramureş, deci într-o regiune cu foarte puţini sași. 

— Ultima ipoteză este că traducerile au fost pregătite de lupta nobilimii 
din Maramureș (din familia Dragffi, la sfîrşitul veacului al XV-lea) pen- 
tru menţinerea independenţei bisericii ortodoxe române cu sediul prin- 
cipal la mănăstirea Peri, împotriva tendinţelor de subordonare ale epis- 
copiei slavone din Muncaci, prin acceptarea supunerii față de biserica 
oficială catolică din Transilvania. Dar nu avem nici un document că bi- 
serica oficială ar fi îngăduit în acest fel traducerea cărţilor bisericești în 
limba română. 

În toate ţările Europei, în perioada feudală se produce la un moment 
dat această revoluţie în cultură; înlocuirea limbii moarte (limba latină, în 
apusul şi în centrul Europei) cu limba poporului. În Franţa, de exemplu, 
limba franceză e declarată limbă „oficială“ în 1539. Traducerea germană 
a Bibliei, datorită lui Martin Luther, este tot din prima jumătate a seco- 
lului al XVI-lea (1534). Această schimbare se datorește ridicării unor noi 
pături la cultură în Europa, formării burgheziei îndeosebi din negustori 
bogaţi şi mijlocii. În Moldova şi Țara Românească, fenomenul corespunză- 
tor (ridicarea la viaţă culturală a păturilor orăşeneşti) a întirziat, dar în 
Transilvania s-a putut produce, precedat de acţiunea de autonomie feu- 
dală a cnezilor maramureşeni, nu peste mult timp, bineînţeles fără a 
ajunge la un rezultat în întregime egal. 3 

Asupra datei apariţiei primelor traduceri de texte biblice au fost iarăşi 
lungi discuţii. În comparaţie cu traducerile tipărite de Coresi la Braşov, 
începînd din 1560, limba traducerilor rămase în manuscris a părut mai 
veche. Lingviștii au arătat apoi că diferenţele nu se explică prin factorul 
timp, ci prin factorul spaţiu, că sînt divergențe dialectale, coexistente şi 
în limba de azi. Cum Coresi şi colaboratorii lui au folosit traducerile an- 
terioare, se presupune că acestea nu puteau ti prea vechi, pentru că edi- 

torii şi tipografii din Braşov n-au putut face 
cercetări de arhivă pentru dezhumarea lor. 


ac v K” 


; mpetru e A ba S-a fixat deci data apariţiei lor în prima 
kerrassaan aytida en jumătate a secolului al XVI-lea. 

p kot yt E z ate „i S-a tradus credem, mai întîi, fiindcă s-au 

sapă rame rd aa. găsit mai multe copii, Psaltirea, imnurile 

? eee E * sacre din Vechiul Testament atribuite rege- 

U pannmessagasea . i3 parmuziiy lui David. Un manuscris aparținuse lui G. 


fa 18 'ȚA Fæ pe patie AIEG ba um af 
pene (Be dis bit ze Yon drege apa. 
ESE STIE ap aaf TET ranganet, 
Rent ed ninga ALARTE în a ra pene: 
; primea e ba p Pny tg sr ni vy aa 


H Apt tt pn ATAK 9 pete e «fa cadă 
eseist LENUS vu; agan hhi ih 


Asachi. De la el a trecut în proprietatea 
lui Sturza-Scheianu. Acesta l-a dăruit Aca- 


demiei în 1884. Înregistrat sub nr. 449, el 
poartă numele donatorului, [Psaltirea Schein- (4545) 
NE] şi a fost publicat pentru prima dată în 


ăcsimile şi transcriere latină de Jon Bianu 
în 1889. Ediţia critică a lui I. A. Candrea din 
1916 este discutabilă, deoarece încearcă să 
reconstituie forma arhetipului, înlăturînd în 
chip arbitrar fonetismul celor trei copiști. 
În afară de cei 150 de psalmi, textul mai 
cuprinde cîteva cîntări (a lui Moise, a Anei, 
sm mama lui Samuil, a Fecioarei) şi simbolul 
atanasian al credinţei (crezul). Într-o eripto- 
gramă copiată din originalul traducerii s-a 
citit anul transcrierii: 7023 (1519). 

Alt exemplar, găsit de Sim. Fl. Marian în 
1882 la mănăstirea Voroneţ din Bucovina 
i fena $ ră: aran OR (ctitorie a lui Ştefan cel Mare), a căpătat 
e 0 Ala ast SE pile na numele de Psaltirea Voroneţeană şi se păs- 
5 ET ` trează la Academie sub nr. 693. Acest manu- 
„om odmdinia ontpit geenna scris este important pentru că textul româ- 
i nese alternează cu textul originalului slavon 
` după care s-a făcut traducerea. Din păcate 
lipsesc de la început 58 de foi. Textul a fost 
publicat întîia oară în 1911 (numai cel ro- 
Lt 4 = mânesc) de C. Giuglea și a doua oară în 1913 
EA i aa (slav-român) de G. Găluşcă, într-o teză de 
ct e MOD NNE PRE Raa doctorat susținută la universitatea din Halle 


Psaltir ea ps ur viii fe (Germania). 

În fine, alt text, Psaltirea Hurmuzachi, numită așa după numele dona- 
torului ei Academiei, Eudoxiu Hurmuzachi, prezintă interes prin aceea 
că textul nu este o copie, ci chiar autograful traducătorului. Această 
variantă n-a fost publicată pînă în prezent. 

Traducerea Psaltirii interesează istoria literaturii pentru că psalmii 
sînt poezii lirice, indiferent de scopul pentru care au fost concepuţi de 
autorul lor. Este bine cunoscută oda lui Horaţiu din Iamborum liber, II: 


Beatus ille qui procul negotiis, 
ut prisca gens mortalium, 
paterna rura bobus exercet suis 
solutus omni faenore... 


Adică: 


Fericit acela care departe de treburi, 
după pilda oamenilor de odinioară, 

își cată cu boii săi de ogoarele părintești 
slobod de orice camătă. 


Începutul acestei ode seamănă cu primul imn din Psaltire: 


„Fericit este bărbatul care nu umblă în sfatul celor fără de lege şi în calea pă- 
cătoşilor nu stă şi în clicul batjocoritorilor nu şade. 
Ci îndeletnicirea lui e legea Domnului şi în legea lui el caută cu mintea zi şi 


noapte. 
El este ca un pom sădit lîngă piraie de apă, ce rodul său îl dă la vremea sa şi 


frunzătura lui nu ofilește și ori de ce se apucă izbutește. 

Nu tot aşa e cu nelegiuiţii; nu e tot așa! Că ei sînt asemenea cu pleava pe care 
o spulberă orcanul. 

Drept aceea, în ziua judecății nu vor birui necredincioșii, nici păcătoşii nu vor 
sta în sfatul celor drepți. 

Căci Domnul cunoaște calea celor drepţi, iar calea păcătoşilor duce la pieire...* 


Am citat traducerea din 1938 „a lui Vasile Radu și Gala Galaction. În 
Psaltirea Șcheiană versiunea este următoarea: 


„Fericit bărbatu ce nu mearge la sfeatul necuraților, şi pre calea păcătoşilor nu 
stă, și la şederile pierzătorilor nu şeade. 

Ce în leagea Domnului voia lui, și în leage lui învaţă-se zua și noaptea. 

Și fi-va ca lemnul răsădit lîngă eșitul apeei, ce rodul său dă în vreamia sa, şi 
frunza lui nu cade, şi toată cită se face dospeaşte. 

Nu așa, necuraţilor, nu aşa, ce ca pulberea ce o mătură vîntul din faţa pă- 


mîntului. 
Derept-aceea nu vor învie necuraţii la giudeţ, nece păcătoşii în sfeatul de- 


repţiloru. 
Că şti Domnul calea derepțţilor, și calea necuraţilor piare“. 

Cu excepţia unui singur verset al cărui 

an Un „„„„ sens a rămas neclar („Nu aşa necuraților“, 
4 ANAT B MANBAA „„ în loc de: „Nu tot aşa e cu necurații“ ...), 
fi “pâlndn euros n napë a] traducerea este satisfăcătoare chiar " din . punct 


pia insisi „i de vedere literar. 
gns gti mome apare | Bineînţeles, nu toate versetele sînt tălmă- 


g* lh v_e o. . sas E DIE 
- Cin uann igiit „„„ astăzi aproape ininteligibile. De pildă verse- 
„mita bunei e „i tele 8, 9 din Psalmul 31: 


7 winpscida mirta iin r 
(7 e en + úra d, Vi per ; 


For imoymuyphrniminen 
grirazeap cana rca pan / sufletul mieu. . l 

; inti i Şi n-ai mere închisu în mîrule dracilor, pus-ai în 
i ar feri A pr opri AA P lărgămeniu picioarele mele“. 

aamen A 


„Bucure-me şi veselescu-me de meserearea ta, 
că căutaşi spre smerenia mea, spăsit-ai de chinu 


PIE aer A e a e ca 


Adică (după traducerea modernă): 


ma ca ir air tai Do ee pe 


Pagină cu criptogramă din „Voi tresălta şi mă voi veseli de milostivirea 

Psaltirea Șcheiană. ta, căci tu ai luat aminte la obida mea și zbuciumur 
sufletului meu l-ai cercetat. 

Și nu m-ai lăsat prin în ghiara dușmanului meu, ci largă ai făcut calea sub 


picioarele mele.“ 


Autorul traducerii Psaltirii Șcheiene sileşte topica limbii române, ți- 
nîndu-se prea aproape de originalul slavonesc („n-ai mere închisu“ în 
loc de „ nu m-ai închis), și potriveşte chiar forma cuvîntului românesc 
după cel slavon (lărgămeniu în loc de larg, lărgime). 

A doua carte tradusă din Biblie este [Faptele apostolilor] Manuscrisul a 
fost descoperit în anul 1871 (cînd se pusese la cale de societatea studen- 
ţilor români din Viena, sub conducerea lui Mihai Eminescu, comemorarea 
a 400 de ani de la sfinţirea mănăstirii Putna) de un participant la serbări, 
profesorul Grigore Creţu. După numele mănăstirii unde a fost găsit ma- 
nuscrisul a luat numele de Codicele Voronețean. Codice, fiindcă mai con- 
ține în afară de Faptele apostolilor şi trei epistole soborniceşti, una a 
apostolului Iacob și două ale apostolului Petru. 

Din codice lipsește începutul, cîteva pagini de la mijloc şi sfîrşitul. Fap- 
tele apostolilor debutează cu paragraful al 14-lea din capitolul al 18-lea, 

acolo unde proconsulul roman al Greciei, RIAA 209,77 OPRI 
Galion, vine în faţa iudeilor pentru a le 
atrage atenţia că nu-l interesează acuzaţiile 


aduse de ei lui Pavel: 


ii gi ir ză 
Za itp aia 
i P s: ; 


„Dacă ar fi vreo strîmbătate sau vreo faptă 
vicleană v-aşi asculta, o, iudeilor, precum se cade. 

Dar fiindcă sînt neînţelegeri despre învăţătură 
și despre nume de dascăli şi despre legea voastră, 
singuri vedeţi-vă de ele. Judecător în aceste lucruri 


eu nu voiesc să fiu. 

Și i-a gonit de la tribunal. 

Atunci toţi au pus mîna pe Sostene, mai marele 
sinagogei, şi l-au bătut înaintea tribunalului. Dar 
Galion nu lua în seamă nimic din acestea“. 


Aşa sună pasajul în traducerea modernă. 
Traducerea din Codicele Voroneţean, ca şi 
aceea din Psaltirea Șcheiană, este aproape in- 


inteligibilă, deoarece autorul a tălmăcit din 
slavoneşte juxtaliniar, cuvînt cu cuvînt: 
Pagină din Codicele Vorone- 


„Obida rea, o, iudei, după cuvîntu âmu fire-şi jean. 
ascultîndu voi. 
„Iară de întrebări sîmtu şi de cuvente şi de numere şi de legiea voastră, voi 


vedeţi înşi-vă. Giudeţu eu acelora nu voi să fiu. 

„Şi-i goni di în giudecătoare“. : 

„Deci priînseră toți elenii Sostena începătoriul zborului şi-l bătiea înrainte 
giudecătoarei şi nemică de acele Galionu nu-şi socoti.“ 


Faptul că în codice se cuprinde epistola apostolului Iacob, înlăturată de 
Luther deoarece sfătuia să nu se facă mulţi „învăţători“ („Nu vă faceți 
mulţi învăţători, fraţii mei, ştiind- că mai mare osîndă vom lua ...'), ar 
demonstra că traducătorul nu auzise de Reformă, că traducerea e ante- 
rioară pătrunderii luteranismului în Ardealul de nord şi Maramureş. 

Codicele Voronețean a fost publicat în chirilică şi transcriere latină 
de Ion G. Sbierea în 1885. Manuscrisul a fost dăruit apoi Academiei Ro- 
mâne. 

Citeva mici fragmente din altă traducere a faptelor Apostolilor, alter- 
nînd cu textul slavonesc, a publicat N. Iorga. 

Această carte se citea în biserică (în Codicele Voroneţean sînt note ti- 
piconale), traducerea n-are valoare din punct de vedere literar. Ea inte- 
resează în mod strict istoria limbii române, mai ales pentru lexicul arhaic 

(curatu = împărat, a se delunga = a se depărta, a deștinde = a se 
cobori, opu îaste = trebuie, vărgură = fecioară). 
O informaţie din 1532, semnalată de curînd, arată că la acea dată exista 


în Moldova o traducere românească a Evangheliei şi a Apostolului, pe 
care un doctor german, Nicolae Pflüger, avea ir gînd să le tipărească. 


PRIMA TIPĂRITURĂ ÎN LIMBA ROMÂNĂ 


Întiia tipăritură românească a apărut tot în Ardeal şi tot în prima ju- 
mătate a secolului al XVI-lea, într-un moment cînd, în Ţara Românească, 
tiparul, părăsit din vremea lui Neagoe Basarab (1512), nu fusese încă 
reluat. Apariţia cărţii tipărite în limba română se datorește întîi dezvol- 
tării clasei orășenești din Transilvania şi apoi pătrunderii Reformei lute- 
rane. Sînt cunoscute legăturile pastorilor saşi cu susţinătorii principali ai 
Reformei lui Luther. Melanchton, de pildă, scria pastorului Mathias Ram- 
ser din Sibiu să aibă grijă „înainte de toate ca învăţătura miîntuirii să 
fie împărtășită poporului nefalsificată și ca tineretul să citească catehis- 
mul“. Sub primariatul judelui Petrus Haller, saşii din Sibiu îmbrățișează 
Reforma, iar în 1544 universitatea ia hotărirea să ducă o largă acţiune de 
convertire la luteranism. 

Posedăm două mărturii că în aceste împrejurări și în acest an, 1544, s-a 
tipărit la Sibiu un Catehism în limba română, din care nu s-a descoperit 
pînă în prezent nici un exemplar. În socotelile oraşului Sibiu (Rechnun- 
gen aus dem Archiv von Hermanstadt und der săchsichen Nation, I, 1880, 
p. 195) se menţionează că un oarecare magister Philippus (Philippus Pic- 
tor, Filip Maler) a primit suma de doi florini pentru tipărirea unui cate- 
hism valah. De asemenea, pastorul Adalbert Wurmloch din Bistriţa, într-o 
scrisoare din 1546 către loan Hessus din Breslau, anunţă apariţia cate- 
hismului, specificînd și caracterele (,„,sîrbești“, adică chirilice). 

Tipografia sibiană exista din 1529 și desigur că va fi avut şi litere 
chirilice. În orice caz ea n-a putut să aducă slove de la Tîrgovişte, pentru 
că tipograful sîrb Dimitrie Liubavici își va începe aici activitatea de-abia 
în 1545. 

Caracterele sîrbești puteau să vină foarte bine din Serbia, cît despre 
autorul traducerii catehismului, el va fi fost vreun pastor sas care știa 
i OE sau vreun preot român, adept al Reformei, care ştia şi nem- 
eşte. 

Toate ipotezele cu privire la originalul după care s-a tradus catehismul 
de la Sibiu sînt hazardate cîtă vreme nu avem textul românesc. Putem 

presupune cel mult că s-a luat ca punct de plecare Micul catehism întoc- 
„mit de Martin Luther. 

Catehismul nu este o operă literară, ci tevjogică, dogmatică. Ea importă 
în istoria literaţurii prin rolul pe care l-a jucat în cadrul răspîndirii Re- 
formei, deci prin influenţa sa asupra orientării spiritului public din Tran- 
silvania la mijlocul secolului al XVI-lea. se presupune că traducerea 
tipărită în 1544 are la bază o tălmăcire mai veche, rotacizantă (cca. 1519), 


cunoscută sub denumirea de Catehismul Marțian. 

ALTE TRADUCERI DE CĂRŢI RELIGIOASE 
TIPĂRITURILE LUI CORESI 


mitrie Liubavici la Tîrgovişte 


Tipografia reînfiinţată de logofătul sîrb Di la Tirgo 
mult de patru cărţi în limba 


în 1545 n-a izbutit să scoată în cinci ani mai t pi 
slavonă necesare serviciului religios. Cum nevoia acestora era to 

mare, domnitorii Moldovei şi Ţării Româ- 
nești se adresează Braşovului, unde exista 
o tipografie din 1535, iar în 1546 Iohannes 
i Benkner întemeiase prima fabrică de hîrtie. 
Astfel, între 12 iunie 1556 şi 14 ianuarie 
1557, diaconul Coresi din Tîrgovişte tipărește 
la Braşov, din porunca judelui Benkner, un 
Octoih slavonesc comandat de Pătraşcu voie- 
vod, domnitorul Țării Româneşti, şi Alexan- 
dru Lăpușneanu, domnitorul Moldovei. Ală- 
turi de Coresi este indicat ca meșter tipograf 
un Oprea Logofătul, fost ucenic al lui Di- 
' mitrie Liubavici, ceea ce înseamnă că şi 
Coresi va fi învăţat meseria de la renumitul 
tipograf sîrb. 

La 8 iulie 1557 acelaşi Coresi începe la 
Tîrgovişte tipărirea unui Triod-Penticostar 
slavon, pe care-l termină la 1 iulie 1558. Este 
sigur că avea o bună calificare, căci îl vom 
regăsi în anii următori la Braşov, unde, în 
serviciul primarului Benkner, va desfăşura o activitate asupra căreia ur- 
mează să stăruim. 

Întreprinderea comercială a lui Benkner se conjugă cu acţiunea de pro- 
pagare a ideilor Reformei lui Luther. În 1542, Honterus făcuse să apară 
o carte, Reformatio ecclesiae Coronensis ac totius Barcensis provinciae, în 
care sublinia unul din principiile fundamentale ale noii biserici, propo- 
văduirea evangheliei în limba naţională. Cronicon Puchsis-Lupino-Oltar- 
dinum (ed. J. Trausch, 1847, I, 61) notează că la 12 martie 1559 Johan- 
nes Benknerus a reformat biserica valahilor şi a propus învăţarea precep- 
telor catehismului. Desigur că în acest scop el a ţinut să ofere românilor 
şi cărţile trebuitoare, în primul rînd evanghelia. Așa se face că chiar în 
anul următor, la 3 mai 1560, se pune sub tipar un Evan heliar_ românesc, 
ce se va sfirşi la 30 ianuarie 1561 prin munca lui Coresi şi a lui Tudor 
diacul. Citim aceste date în prefața cărţii, o dată cu justificarea edito- 
rului: 

»...În zilele măriei lui Ianăș crai (Ion Sigismund Szapolyai), eu jupînul Hanăş 
Begner de în Braşov am avut jelanie peîntru sfintele cărţi creștineşti tetraevanghel 
şi am scris aceste sfinte cărţi de învăţătură, să fie popilor româneşti să înțeleagă, 
să înveţe rumânii cine-s creştini, cen grăește şi sfîntul Pavel apostolu cătră Corin- 
tieni 14 capete: în sfînta besearică mai bine e a grăi cinci cuvinte cu înţeles decit 
10 mie de cuvinte neînţelese în limbă străină“. 


62 


J. Honterus. 


CE Scanned with OKEN Scanner 


SECOLUL AL XVI-LEA 


Nu putem ști cui se datorește traducerea celor patru evanghelii, s-ar 
putea totuşi ca ea să aparţină chiar celor doi tipografi, prefața fiind dic- 
tată („cu zisa jupînului Haneș Begner scris-am eu diaconul Coresi ot Tîr- 
govişte și Tudor diiacu“). Traducătorii au evitat să se numească, spre a 
- preîntîmpina acuzaţiile din partea celor care ţineau la textul în limba sla- 
vonă, dar dădeau asigurări că au tălmăcit exact: 


„...vă rugăm toţi sfenţi părinţi oare vlădici, oare episcopi, oare popi, în cărora 
mînă va veni aceste cărţi creştineşti înainte să cetească, necetind să nu judece, neci 


să săduiască“. 


În 1921 Andrei Bîrseanu a găsit la Ieud în Maramureș un zbornic care, 
printre alte texte, conţine și un catechism tipărit. Lingviștii şi istoricii li- 
terari au susținut pînă acum că trebuie să fie o reeditare a catehismului 
român de la Sibiu din 1544, ceea ce nu se poate dovedi, mai ales că exem- 
plarul descoperit la Ieud n-are foaia de titlu. Din prolog rezultă, după 
părerea noastră, că acest catehism a fost tipărit de Coresi după Evan- 


gheliar, în 1561, şi nu în 1559: 


+... Neșşte creștini buni socotiră și scoaseră de în limba sîrbească pre limba ru- 
mânească cu ştirea măriei lui crai şi cu ştirea episcopului Savei țărăei ungurești 
şi scoasem sfinta evanghelie, şi zeace cuvinte, şi tatăl nostru, și credinţa apostolilor 
să înţeleasă toți oamenii cine-s rumâni creştini cum grăiaşte şi sfîntul Pavel apostol 
cătră Corinteni 14 capete: în sfinta besearecă mai bine e a grăi 5 cuvinte cu În- 
teles decît zece mie de cuvinte neînţelese în limba străină“. 


Urmează aceleaşi justificări ca şi în prologul la Evangheliar: 


„După aceea vă rugăm toţi sfinţi părinţi, oare vlădici, oare episcopi, oare popi 
în cărora mînă va veni aceste cărți creştineşti cum mainte să cetească, necetind 
să nu judece, neci să săduiască că nu e într-însele alte nemică, ce numai ce-au 
propoveduit sfinţii apostoli și sfinţii părinţi. Și închinăm cinste şi dăruim sfinţiei 
tale arhiereu i mitropolit Efrem, şi creadem că va fi cu blagoslovenie sfinţiei lui 
Is. Hr., mîntuitorul nostru, amin“. 


Aşadar cartea e pusă sub egida principelui Ioan Sigismund Szapolyai, 
inclusiv a mitropoliţilor Țării Românești și Transilvaniei, ca o garanţie 
că nu conţine nimic din ceea ce ar contraveni dogmelor ortodoxe. Cate- 
hismul conţine întrebări și răspunsuri cu privire la decalog, simbolul cre- 
dinţei (în forma admisă de sinodul de la Niceea), tatăl nostru, milcuitură 
(„aceea cînd cearem ceva de la Dumnezeu“), datul de har („cîndu ne 
aducem aminte de pre toate faptele bune ale lui Dumnezeu“), botez şi cu- 
minecătură. Ideile despre milcuitură (de la cehul milkovati = a implora 
milă) şi datul de har se întîlnesc şi în catehismul unguresc al lui Batizi 


63 


CE Scanned with OKEN Scanner 


ISTORIA LITERATURII ROMANE 


şi provin probabil din celebra lucrare despre locurile comune teologice a 
lui Filip Melanchton, publicată în 1521 (Loci communes rerum theologi- 
carum). Catehismul românesc al lui Coresi a fost foarte răspîndit. Popa 
Grigore din Măhaci îl copiază în 1607 sub titlul Întrebare _creştinească, 


„carte ciri să va întreba cu altul să ştie răspunde“. 
Pentru tipărirea celei de-a treia cărți, Lucrul apostolesc (1563), s-a uti- 
lizat traducerea anterioară rotacizantă. lată un pasaj în cele două versiuni: 


„Că gice neştiînre, tu credinţă ai, iară eu lucru amu, arată-mi crediința ta di în 
lucrurele tale, și eu voiu arăta ție di în lucrurele mele crediinţa mea. Tu cred7i 
că Dumnedzeu unul iaste, biînre faci, şi dracii încă credu şi se înglodzescu. Ome 
deşarte, veri se înţelegi că credința fără lucru moartă iaste? Avraam, părintele 
nostru, au nu de lucru dereptă-se, că înrălță Isacu fiiul său spre giuînghietoriu? 
Vedzi crediînța agiută lucrureloru lui, şi de lucru se sfrășaște credința“. 


( Codicele Voroneţean) 


„Că zice neștine, tu credinţă ai, iară eu lucru amu, arată-mi crediinţa ta de lucrul 
tău, şi eu ţie arăta-voi credința mea de lucrul mieu. Tu crezi că Dumnezeu unul 
iaste, bine faci, şi dracii cred şi spămintă-se. Veri să înţelegi, o, ome deșarte, că 
credinţa fără lucru moartă iaste? Avraam, părintele nostru, au nu de lucru se 
dereptă, că înălţă Isac fiiul său spre juînghiiare întru altar? Vezi credinţa ajutoriu 
iaste lucrului, şi de lucru sfrăşaște-se credința“. 

(Lucrul apostolesc, 1563) 


Textul al doilea e ceva mai clar pentru că s-a înlăturat rotacismul şi 


unele regionalisme (înglodzi). Dar în alte părţi Lucrul apostolesc este tot 


așa de ininteligibil ca și Faptele apostolilor din Codicele Voroneţean. Iată 
un singur fragment: 


„Ce şedea un june în nume Evith lîngă ocnă, somnuros cu somnu adincat, grăia 
Pavel de multe, plecă-se de somn şi căzu de la al treilea acoperimint. jos, şi-l luară 
el mort. Deştinse Pavel, căzu sprinsul şi-l cuprinse el, zise: «nu voroviţi, că sufletul 
lui întru el iaste». Așezară-se şi frîmse pîine și-i îmbucă, pînă la destul besedui 
pînă la zori, aşa ieşi. Aduse feciorul viu şi mîngîiară-se nu puţin. E noi vinem în 
corabie, vînslămu-ne întru Asson, de aciia vru să ia Pavel: așa amu era zis, vrea 
însuși pedestru a merge“. 


Probabil că un astfel de text citit în biserică ar fi fost tot atît de puţin 
înţeles de ascultători ca şi textul slavonesc. E o traducere servilă, urmînd 
exact construcţia originalului, topica limbii slavone. În tălmăcire mo- 
dernă fragmentul sună astfel: 

„Și un băiat cu numele Evtihie, şezînd pe fereastră, pe cind Pavel ţinea lungul 
său cuvînt, a adormit adînc şi astfel, doborii de somn, a căzut jos din catul al 


treilea şi l-au ridicat mort. Atunci Pavel, dindu-se jos, s-a plecat peste el, l-a 
luat în braţe şi a zis: Nu vă turburaţi, căci sufletul lui este în el. Apoi s-a suit, 

a frînt pîinea, a mîncat şi a mai vorbit încă 
mult, pînă la ziuă. După aceea, a purces, Iar 
pe băiat l-au adus viu şi peste măsură s-au 
mîngiiat. Noi am plecat înainte în corabie și 
am plutit spre Asos, ca să luăm de acolo pe 
Pavel, iarăşi cu noi, căci astfel rînduise, fiindu-i 


voia să meargă pe jos“. 


în anul 1564 se declară în mod oficial 
sciziunea bisericii protestante din Transil- 
vania. Maghiarii, în frunte cu principele 
Ioan Sigismund Szapolyai, aderă la cal- 
vinism, pentru a se opune tendinţelor ex- 
pansioniste ale împăratului catolic Fer- 
dinand. În această luptă sînt atraşi şi 
românii. Un nobil secui, Forró Miklós de 
Hâporton, care suferise o condamnare la 
moarte şi fusese tocmai grațiat trecînd la 
calvinism, pune la cale tipărirea unei 
evanghelii explicate şi a unui molitvenic 
în limba română, la Brașov. S-a dovedit 


că Tilcul evangheliilor este o traducere a Molitvenicul. lui D. Liubavici 
cărții lu Petru Méliusz Juhász, Válo- (1545). 


gatot predikăcioc a prâphetăc és apos- 
toloc irássaból, din 1563, iar Molitvenicul are la bază Agenda az az szent- 
egyházy Chelekedetec, mellyeket Koenetnek Koezenségesképpen a Ke- 
resztyeni Ministerek es Lelkipásztoroc (Agenda sau actele bisericeşti pe 
care le săvîrşesc de obicei miniștrii și păstorii sufletești creștini) de Heltai 
Gâspar, preotul reformaţilor din Cluj. 'Tălmăcirea se datoreşte superinten- 
dentului calvin al românilor Gheorghe de Singeorz sau altcuiva (Forró 
Miklós însuşi ştia românește), în nici un caz lui Coresi, de data aceasta 
simplu tipograf. | 

Cu toate acestea, dăm și aici, în epilogul la Tîlcul Evangheliilor, peste 
formula obişnuită în tipăriturile coresiene: „Den mila lui Dumnezeu, eu, 
diaconul Coresi, deac-am văzut că mai toate limbile au cuvîntul lui Dum- 
nezeu în limba loru, numai noi rumânii n-avem“, menită a îndreptăţi 
tipărirea cărţii: „dacă amu văzutu jelania la mulţi preoţi de tilcul evan- 
gheliilor, cum să poată și ei propovadui și a spune oamenilor învăţătură 
după cetitul evanghelici, așa am aflat aceaste tilcuire ale evangheliilor pre 
dumineci preste an, scoase den scriptura prorocilor şi apostolilor şi celor 
sfinţi părinți...“ 

Evangheliarul lui 
Coresi (1561). 


Ideea naționalizării serviciului religios 
prin introducerea limbii române în bise- 
rică, sprijinită şi de calvinişti, apare de 
mai multe ori în această tipăritură din 
1564: 

„La besearecă... popa spune cuvîntul lui 
Dumnezeu, sfînta evanghelie, pre limba pre care 
grăesc oamenii, să putem înțeleage noi mișela- 
mea. Ce folosu e lor deaca popa grăiaşte în 
limbă străină rumânilor, sîrbeşte, de nu înţeleg 


sau pre altă limbă ce nu vor înţelege ascultă- 


torii?“ 

Sau în prefața (Polojenie) la Molitvenic: 

„Rumâneşte am scris acest molitvenic, cum 
să înţeleagă şi popa ce zice însuşu, și oamenii 
ce ascultă, că alte limbi înţeleg. Şi Dumnezeu 
așa au fost lăsatu şi prorocilor şi apostolilor: 
să grăiască în limba cum înţeleg şi grăesc 
oamenii... Şi Pavelu, apostolu la Corintu, 155, 
cum +mai bine în besearecă cinci cuvinte a grăi 
cu înţeles, să înveţe și alalţi, decit un tunereacu 
de cuvinte în limba striină». Şi cu adevăr zice 
cum în vint grăiaşte popa cînd nu înţeleage, au 
el, au oamenii, încă şi păcat... Fraţii miei 
popi... nu boscorodiţi, că va bate voi domnul“. 


Tilcul evangheliilor este o adunare de 
cazanii, adică de interpretări ale evanghe- 
liilor, care se citeau în cursul anului du- 
mineca la biserică. 

Autorul maghiar, calvin, propagă con- 
cepţia despre graţia. divină ca singur mij- 
loc de salvare din păcat şi combate cre- 
dinţa în sfinţi („Aceia nu cred carei se 
roagă sfinţilor morţi, lu sfînt Pătru și lu 
sfîntu Pavel, sau sfintului Nicolae, sau 
sfintei Mariei . . .“), tradiţiile obscure, prac- 
ticile magice şi superstiţiile („în nevoile 
noastre nu ne poate ajuta descîntecele 
drăceşti, nici pot folosi leacurile, nici 
erbile“). 


Apostolul lui Coresi (1563). 


CE Scanned with OKEN Scanner 


SECOLUL AL XVI-LEA 


în concepţia calvină, conducătorii bisericii au numai putere spirituală și 
nu trebuie să-şi aroge drepturi pămînteşti. Papa de la Roma, care a călcat 
în picioare toţi împărații, craii şi domnii, e un antihrist. Patriarhul din 
Constantinopol n-a făcut bine certîndu-se cu papa pentru domnie și „mai- 
mărie“. Autorul apără noua confesiune („zău, noi ... adevărăm tot ce 
grăim“) şi osîndește pe popii şi călugării fățarnici, lacomi de averi şi leneși, 
deplîngînd decadenţa vieţii mănăstirești: 


„... mănăstirile ... întru o vreame au fost bune, nu ca acmu, că în eale au fost 
dedăscălie şi învățături, de în mănăstiri au ieşit cărturari mari ...; ce acmu nu easte 
dedăscălie în eale, şi sînt oameni leneși, cărora e uriît a săpa și a-şi hrăni fămeia și 
casa sa. Şi sînt buni numai de-a cearere milă în ţară de la mișelame“. 


Traducerea acestei cărţi făcută dintr-o limbă vie (maghiară) e mai puţin 
silnică şi Tîlcul evangheliilor are meritul răspîndirii unor idei laice. Un 
merit mai mic în acest sens se poate atribui Liturghierului comandat de 
episcopul calvin Pavel Tordași, urmașul lui Gheorghe de Sîngeorz, tipărit 
la Brașov în 1570. 

Pavel Tordaşi mai comandase şi o Psaltire, tipărită tot atunci şi reedi- 
tată în 1577 cu text slavon paralel. Psaltirea, operă religioasă cu caracter 
literar mai pronunţat, a fost cartea cea mai populară din perioada feudală 
şi a pricinuit cele dintîi scrieri poetice la noi. Ca o curiozitate merită a fi 
pomenită o carte de cîntece, psaltire în versuri, din 1570, tipărită cu litere 
latine şi ortografie ungurească (cea dintii tipăritură românească în litere 
latine!), traducere după o carte de cîntece de Szegedi Gergely [Ferenc 
Dávid, fondatorul bisericii unitariene (1520—1579), este creatorul acestui 
soi de psalmi]. Ortografia maghiară face textul ilizibil: 


Marey noua uesselie: Kendu neuom en grupare: Ke îare.uom fy entruna: ku dom- 


nezeu uom lakui. | 
Czezt Jratene czu muritu: Amuy fetul lu domnezeu; . 
cze planczem kend káza luiy: iest en peretzia domnuluy. 


Adică: 
Mare-i nouă veselie cînd ne-om îngropa că iar vom fi într-una: cu Dumnezeu vom 


locui. 
Cest frate ți-u murit: Amu-i fătul lui Dumnezeu; 
să plângem cînd casa lui este împărăția Domnului, 


Odobescu, găsind la mănăstirea Bistriţa din Oltenia un exemplar din 
Psaltirea slavo-română (1577), îl credea prima traducere românească a 


Psaltiri din slavonește, În epilog, Coresi arată că a scos-o din „,psaltirea 

sirbească pe limba rumânească“, în realitate n-a tradus direct, ci prin 
intermediul Psaltirii Șcheiene, cum se constată din identitatea unor pa- 
saje. Odobescu remarca îndeosebi Cîntarea lui David de Ieremiia, 137: 


La riul Babilonului, aciia șezum și plinsem, cînd 
Domenit-am Sionul, 
În salce pre mijloc de ia spinzurăm organele noastre... 


Ultimele două tipărituri româneşti coresiene sînt o pravilă şi o cazanie. 
Din Pravilă s-a găsit numai un fragment, dar textul există în copii 
manuscrise din 1610 (Arhivele Bistriţei) şi 1620 (Codex Neagoeanus). Ea 


cuprinde penalităţi de drept bisericesc, anateme, afurisiri, interdicții şi 


canoane, de pildă: 


„Cela ce ia mana, post 7 leat; închinăciuni: într-o zi 100. Cela ce bagă apă în vin, 
de-l vinde, să fie proclet...“ 


Este o traducere după nomocanonul atribuit lui loan Neşteutul, patriar- 
hul Constantinopolului între 580 şi 619. Nu se ştie data tipăririi. 

Traducerea şi tipărirea cazaniei (Evanghelie cu învățătură, 1581) a fost 
inițiată de Hirjilu Lucaci (Lukács Hirschel), judele cetăţii Brașovului și 
al ținutului Bîrsei. Originalul slavonesc a fost cerut de la arhimandritul 
Serafim, mitropolitul Țării Româneşti. După ce un consiliu condus de 
mitropolitul Ardealului, Ghenadie, a citit textul şi l-a aprobat, s-a încre- 
dinţat tălmăcirea diaconului Coresi („meşter învăţat întru acest lucru“) şi 
preoţilor de la biserica Șcheilor, Iane şi Mihai. În prefaţă, autorii tradu- 
cerii previn asupra inerentelor greşeli: 


„Derept aceeaia şi noi, greşiţii, şi nedestoinicii, şi ticăloșii, carii ne-am trudit 
acicea, noi ne rugăm şi ne milcuim fiecărora carei veţi ceti acicea, sau veţi propo- 
vedui altora, sau veţi scrie dentru ea ceva şi unde să veţi afla ceva neisprăvit bine, 
sau greșitu, iară voi să dereptaţi, să nu blestemaţi, că ne-amu nevoitu ş-am truditu, 
iară mintea noastră şi firea doară nu se-au de toate domiritu. C-amu avutu şi noi 
minte nedestulă şi întunecată, cumu doară şi pre voi puteţi socoti, derep-ce că şi voi 
înşivă sînteţi oameni cu inimă de ţărînă, ca noi, şi cu fire neprecepătoare de toate“. 


Vasile Grecu a demonstrat că 53 din învăţăturile cazaniei din 1581 sînt 
traduse, printr-un intermediar slavon, după Omiliile bizantine ale patriar- 
hului loan XIV Caleca (1334—1347). Majoritatea acestor omilii aflătoare 
în codicele grecesc cu nr. 500 la B.A. R.S.R. erau inedite şi au fost publi- 
cate pentru prima dată de Vasile Grecu în 1939. Intermediarul slavon (ru- 
sesc) a fost semnalat de K. I. Koleada în 1958.. 

Calitatea traducerii poate fi dedusă din comparaţia cu textul grecesc. 
Iată un fragment din textul bizantin în tălmăcire directă: 

na: şi primăvara şi-a făcut intrarea; şi 
vedem prinzînd viaţă; plantele înflorind, 
pămîntul înverzind, păsările cîntind şi toate celelalte 
primenindu-se. Și întru acestea și noi să ne fericim, și 

ăvim, şi să preamărim, şi să admirăm pe meșterul 


să slăvi r | 
neîntrecut Dumnezeu care pregăteşte şi primenește în- 


treaga lume spre înnoire. Că precum vedem, toate din 
jurul nostru înnoindu-se şi primenindu-se, tot așa și 
noi, cît avem încă vreme, viaţa noastră nouă să o facem 
şi să ne înnoim, vă rog, și să ne venim în fire şi să ne 


facem noi în loc de vechi, întru noi înşine văzînd raţiu- 


nea lumii“. 
Fragmentul sună în Evanghelia cu învățătură 
astfel: Sa 


„Iată, amu, fraților, că trecu iarna și primăvara în- 
ceape-se. Şi vedem toate făpturile de pre lume întregin- 
du-se, şi pomii înflurind, şi toate leamnele dumbrăvilor, 
şi pămîntului răsărindu-i iarbă, şi păsările toate cîntînd, 
şi alalte toate înnoindu-se. Și de acestea bucurămu-ne şi 
ne veselim. Și să slăvim, şi mărim, şi ne mirăm prea bu- 
nului şi meșterului Dumnezeu, cela ce adauge şi întoarce 
toată lumea spre noire. Ce, cum vedem acestea toate în- 
noindu-se, aşa și noi, pînă vreame avăm, a noastră viață 
să o noim. Și noi să ne curăţim, rogu-mă, şi întru minte 
să ne venim, şi noiţi să fim în loc de vechi. Și să ne so- 
cotim pre noi pentru pilda lumiei“. 

Tălmăcirea este bună, fiindcă la baza ei stă munca colectivă a trei tra- 
ducători experimentați. 

În general se susţine că textele oficinei coresiene stau la baza limbii li- 
terare române, constituite mult mai tirziu. Ele sînt traduceri îmbunătăţite 
faţă de cele în grai rotacizant, deşi, de cele mai multe ori, rămîn tributare 
topicii altor limbi, izbutind numai sporadic să se elibereze de normele 
construcţiei textului străin (slavonesc și maghiar). 


„A trecut iar 
toată făptura o 


Stema lui Lucas Hir- 
schel pe  Cazania din 
1581. 

PALIA DE LA ORĂȘTIE (1582) 


Acţiunea de traducere a Bibliei în limba poporului pornită în Transil- 
vania la începutul secolului al XVI-lea de nobilimea română a fost spriji- 
nită deopotrivă de luterani şi calvini. În 1567 un sinod reunit de super- 
intendentul Gheorghe de Sîngeorz hotărî înlocuirea limbii slavone din 
biserică. Urcarea pe tronul Transilvaniei a catolicului Ștefan Bâthory 
(1571—1576) a întrerupt propagarea Reformei printre români. Ea nu va 
putea fi reluată decît în 1581, sub Sigismund Bâthory, de superintendentul 
Mihail Tordasi, succesorul lui Pavel Tordasi, mort în 1577. Din iniţiativa 
lui Mihail Tordasi şi cu cheltuiala lui Geszty Ferenc, comandantul militar 

| al Hunedoarei, s-a pus la cale traducerea în limba română a Vechiului 
Testament, din care nu mai apăruse pînă atunci decît Psaltirea: 

„Cu mila lui Dumnezeu şi cu ajutoriul fiiului şi 
cu săvîrşitul duhului sfînt, eu, Tordaș Mihai, ales 
1 românilor în Ardeal, şi cu Herce Ștefan, 


iscopu eal, 1 
Propeveduitorul evangheliei lui Hs. în orașul Căvă- 
ran Sebeșului, Zacan Efrem, dascălul de dăscălie 


a Șebeşului şi cu Peştişel Moisi, propoveduitorul 
evangheliei în oraşul Logojului, şi cu Archirie, pro- 
totopul varmigiei Henedoriei, tinum într-una pen- 
tru jelanie scriptureei sfinte că văzum cum toate 
limbile au și înfluresc întru cuvîntele slăvite a lui 
Dumnezeu numai noi românii pre limba noastră nu 
avem, pentru aceia cu mare muncă scoasem den 
limbă jidovească şi grecească şi sîrbească pre limba 
românească 5 cărţi ale lui Moisi prorocul, și patru 


cărţi ce se chemă ţirstva şi alţi proroci cîțiva.. s 
[i ' i cil. 


Intenţia traducătorilor era de à arăta că 
Vechiul Testament conţine multe „basne“ fo- 
lositoare, pe care cine nu le citește „nemică 
slavele lui Dumnezeu nu poate şti...“ 

În realitate, ei n-au putut să tălmăcească 
decît două cărți: Bitia (Facerea) „începătura 
a toate făpturile“ şi Ishodul (Ieşirea) „cum 
au adus afară Dumnedzeu prin Moisi israeli- 
teanii den ţara Egipetelui“. Modelele folosite nu sînt cele indicate, ci nu- 
mai Pentateucul maghiar al lui Heltai Gáspár şi o versiune slavonă. 
Heltai, după cum arată în prefața tălmăcirii sale, reprodusă în parte de 
traducătorii români, s-a servit de Biblia ebraică, latină şi germană, mai 
puţin de cea slavonească. | 

Tiparul cărţii româneşti a fost executat la Orăştie de Şerban, fiul lui 
Coresi, şi de diacul Marien, şi a fost isprăvit la 14 iulie 1582. Deoarece 
cuprindea cărţi din Vechiul Testament, i s-a dat titlul de Palia (gr.=vechi). 


Tălmăcirea din limba maghiară se resimte mai ales în lexic, fraza fiind, 
cu mici împiedicări, slobodă: 


Palia de la Orăștie. 


„Inceput făcu Dumnezeu ceriul și pămîntul. E pămîntul era pustiu: şi în deşert, 
și întunearec era spre adînc: şi duhul Domnului se purta spre apă. 
i zise Dumnezeu: fie lumină: şi fu lumină. Și văzu Dumnezeu c-ar fi bună lu- 
mina: și despărți Dumnezeu lumina de la întunerec. Şi chemă lumina zio, şi întu- 
nerecul noapte şi fu deîntru seară şi deîntru demîneaţă zua dentăniu“. A 


Impreciziile (spre, în loc de deasupra) şi umpluturile Paliei (de la în loc 
de de, deîntru seară, deîntru dimineaţă) nu îngreuiază prea mult înţelesul, 

limitează totuşi interpretarea textului. Trebuie remarcat însă faptul că 
particularităţile regionale ale graiului tălmăcitorilor (bănățean!) au fost 
evitate. 


CĂRȚI POPULARE 


TRADUCERI DE TEXTE PARABIBLICE 


În afară de textele biblice propriu-zise (Facerea, Ieşirea, Psaltirea, Evan- 
gheliile după Matei, Marcu, Luca și Ioan, Faptele apostolilor şi citeva din 
epistolele apostolilor), în secolul al XVI-lea s-au mai tradus, mai ales în 
Transilvania, cîteva texte, pentru care cel mai potrivit nume, nemaiîntre- 
buințat pînă acum, este acela de parabiblice. Majoritatea acestor texte, 
socotite de biserică apocrife, necanonice, au fost scrise pentru lămurirea 
unor locuri insuficient tratate în Biblie, spre satisfacerea curiozităţii citi- 
torilor, şi au caracter pe de o parte fantastic, de basm, pe de alta moral, în 


sens religios. Primează însă caracterul imaginativ, simbolic, ceea ce a con- 
tribuit la răspîndirea lor din mediile cle- 


a Ticale, unde s-au ivit întîi, în mase. 

ii iai Mei Alături de Vechiul Testament, a circu- 
lat aproximativ din secolul al IX-lea 
Paleea historica, o expunere în formă de 
cronică amplificată a textului biblic, care, 
tălmăcită la noi din slavoneşte, mergea 
de la zidirea lumii și pînă la judecători 
inclusiv. Un fragment din Paleea româ- 
nească a publicat Gaster în a sa Chresto- 
mație şi se referă la personajul misterios 
Melhisedec din Cartea Facerii (XIV, 14), 
preot care a ospătat pe Avraam după 
lupta cu împăratul Elamului pentru elibe- 
rarea lui Lot. 

Melhisedec (în ebraică: regele dreptăţii) 
era fiul împăratului păgîn Osedec şi al 
Salimei. Mai avea un frate Sedec, el în- 
suşi numindu-se în copilărie numai Melhi 
(rege). Prevenit de mama sa că tatăl vrea 
. să-l jertfească idolilor, Melhi se refugiază 
Codex Sturdzanus (Legenda sfîn- pe muntele măslinilor Eleon şi trăieşte ca 

tului Sisinie). pustnic şapte ani, pînă ce, din porunca 

Domnului, Avraam îl ia în casa sa şi-i dă dijmă din toate. Legenda e 
atribuită sfîntului Athanasie din Alexandria. 

În aşa-numitul Codex Sturdzanus, copiat începînd din 1580 de popa 
Grigore din Măhaci, pe Mureș, se află și un Cuvînt despre viața și moar- 
tea lui Avram, cum a venit arhanghelul să iea sufletul lui. Textul e 
cunoscut în istoria literaturilor creştine sub numele de Testamentul lui 
Abraham şi are următorul subiect: Mergînd în căutarea unui oaspe (căci 
întocmai ca Abu Hassan al lui Caragiale nu se așeza niciodată la masă 
singur), Avraam întîlnește un drumeţ obosit. În drum spre casă, străinul 
e strigat de un arbore „sfint, sfint, sfint“, dar Avraam crede că închinarea 
i-a fost adresată lui. Soţia lui, Sara, constată, spălînd picioarele drumeţu- 
lui, că nu aveau „pieliță“. Peste noapte, Isac visează pe Avraam cu cu- 
nună pe cap, înălţat spre ceruri de oaspete. Într-adevăr, a doua zi, ar- 
hanghelul se destăinuie, mărturisind că a fost trimis să ridice sufletul 
gazdei. Avraam cere îngăduinţă de a fi dus cu trupul. În rai el vede apoi 
pe un jilț pe Adam, care se bucură cînd trec sufletele celor drepţi şi 
plinge cînd observă convoiul greșiţilor evoluind spre iad. Basmul se 
încheie cu exclamaţia lui Adam: „feţii miei, cum v-aţi săbliznitu“. 

Prorocirea Sivilei din Codicele de la Cohalm pare a dezvolta legenda 
reginei Saba din Biblie, venită la Ierusalim spre a încerca prin întrebări 
meșteşugite înţelepciunea regelui Solomon. Sivila (Savila, Sibila) era fiica 
lui Solomon şi se născuse dintr-un ou de giîscă. Ascunsă în ţara „„Ugores- 
cului“ (Ungariei) de regele David, ea a ajuns împărăteasă la Rîm. Într-o 
zi, o sută de boieri ai săi cer să li se tălmăcească un vis: cum 9 sori au 
răsărit fiecare într-alt chip. Sivila le spune că întîiul soare este „rodul 
bulgarilor buni şi biruitori“, al doilea soare grecii, al treilea frîncii, al 
patrulea „arcadeii“, al cincelea „sărăcinenii (arabii), al şaselea sirienii, 
al şaptelea ebreii, din care se va naște mîntuitorul, al optulea iverii şi al 
nouălea tătarii, ce „vor mînca toate ţările“, pînă ce „nişte oameni de la 
apus“ îi vor învinge. 

Se ştie că Biblia se încheie cu Apocalipsul Sf. Ioan Teologul, o scriere 
enigmatică despre a doua venire a lui Neron, În secolul al IV-lea al erei 
noastre, la Ierusalim a apărut un alt apocalips, atribuit apostolului Pavel, 
pentru a completa un pasaj din epistola acestuia către Corinteni (II, 12), 
unde declară că „a fost răpit în rai şi a auzit cuvinte de nespus, pe care 
„nu-i este iertat omului să le rostească“,Apocalipsul apocrif ni s-a păstrat 

într-o copie a popei Grigore din Măhaci, 
| în Codex Sturdzanus, sub titlul: Cuvîntul 
i svîntului Pavel apostol de eșirea suflete- 

„| lor, după traducerea versiunii sîrbești ti- 

"ui _părite la Veneţia în 1520 de Bojidar Vu- 
i 


covici. | 

Condus de un înger, Pavel vede „sadu- 
rile“ și „pometele“ raiului pregătite pen- 
tru cei ce iubesc pe Dumnezeu, precum și 
iadul, unde păcătoşii sînt mîncaţi de 
viermi neadormiţi cu cîte două capete. 
Apoi i se arată cum sufletele oamenilor 
sînt disputate la moarte între îngeri şi 
draci, şi apostolul încredinţează pe toţi 
că nu lasă „Dumnezeu şerbii și slugile 
sale în ponoslul necuraţilor“. 

Mai complicat este Apocalipsul lui Ioan 
Bogoslovul . din Codicele Marțian. Ioan 
Bogoslovul, adică Teologul, se roagă trei 

Codes Sturdzanus. (Culito- zile pe Muntele Tavorului spre a fi în- 

ria Maicii Domnului la iad). vrednicit să afle cum va fi ziua judecății 

de apoi. Mîntuitorul îi arată întîi cartea 

„cît șapte munţi“ pecetluită cu şapte pe- 
ceţi, în care sînt scrise toate faptele oamenilor. Apoi îi destăinuie că 
înainte de judecata din urmă va fi o vreme de belșug, urmată de o vreme 
de secetă. După aceasta va veni Antihrist cel cu faţa întunecată, cu părul 
ca săgețile, cu gene de urs, cu ochiul drept ca o stea şi cel stîng de leu, 
cu dinţi lungi de o palmă, cu degetele ca niște seceri şi cu talpa picio- 
rului de un cot. Împărăţia lui va dura trei ani, ce vor trece ca trei „cirte“. 
În timpul lui, îngerii vor ridica la cer lucrurile sfinte şi vor da foc pă- 
mâîntului de va arde pe o adîncime de trei sute de coți. Pe urmă vor sufla 
patru vînturi purificatoare, făcînd pămîntul alb şi virgin, îmbălsămat de o 
dulce mirodenie, pentru ca Domnul să descindă din cer. Antihrist şi slugile 
sale vor fi aruncate în foc. Un miel cu patru coarne va despecetlui șapte 
cărţi cît şapte munţi. La scoaterea primei peceţi vor cădea stelele, la a 
doua se va ascunde luna, la a treia se va întuneca soarele, la a patra se 
va risipi cerul, la a cincea vor învia toţi morţii şi toţi, în vîrstă de 30 de 
ani, vor veni la scaunul judecății. 

În Codex Sturdzanus se află un Cuvint de înblare pre la munci, adică 
o coborîre în infern a Fecioarei Maria, continuare a apocalipsului aposto- 

lului Pavel. Maica Domnului e condusă de arhanghelul Mihail cu o ceaţă 
de 400 de îngeri în iad, unde osîndiţii ard într-un rîu de foc, conform 
gradului lor de păcate: pînă la brîu ard cei ce n-au ascultat de părinţi; 
desfrînaţii se mistuiesc în flăcări pînă la piept; femeile pruncucigașe sînt 
acoperite de foc pînă la creștet. 

Scrierea e îndreptată îndeosebi împotriva celor ce nu respectă biserica 


şi clerul. Cei ce n-au mers la biserică dumineca se pîrpălesc în foc pe 


paturi (căci nu s-au sculat dimineaţa), cei ce nu s-au ridicat înaintea 
preotului ard pe scaune de foc, iar cei ce au hulit altarul stau spînzuraţi 
de unghii cu limba şfichiuită de pară. Preoţii care au scăpat pe jos trupul 
şi sîngele domnului la împărtășanie, călugării şi călugărițele care nu şi-au 
păzit castitatea şi preotesele care s-au căsătorit după moartea soțului se 
muncesc în diferite chipuri în foc, spînzuraţi de unghii sau mîncaţi de 
fiare sălbatice. Cei care şi-au lepădat credinţa clocotesc în smoală. Infernul 
lui Dante nu e străin de umblarea sfintei Maria la munci. 

Codicele slavon de la Tulcea, descoperit de Ion Bogdan şi descris în 
Cronici inedite atingătoare de istoria românilor, cuprinde, între altele, și 
Cuvîntul lui Grigorie teologul despre crucea cea curată a domnului nostru 
Isus Hristos și despre crucile tîlharilor cum s-au zămislit. Acest cuvînt 
combinat din Apocalipsul lui Moise şi Evanghelia lui Nicodim a fost dra- 
matizat de Calderon de la Barca în Auto el arbol del major fruto. Le- 
genda îşi propune să arate că lemnul crucii pe care a fost răstignit Hristos 
provine din arborele raiului cu fruct oprit. Crucile celor doi tilhari 
răstigniţi împreună cu Hristos erau de asemenea din lemn edenic, una 
scoasă la iveală de apele Tigrului, alta de apele potopului. O legendă 
despre lemnul crucii a trecut din Viața împăratului Constantin și Elena 
în Învățăturile lui Neagoe Basarab către fiul său Teodosie. În româneşte 
legenda s-a tradus la sfîrşitul secolului al XVI-lea (ms. 469). 

În fine, un text apocaliptic cu ameninţări pentru cei ce nesocotese 
duminica este Povestea sfintee dumireci din Codex Sturdzanus. Spre a fi 
luat în considerare, textul povestei e prezentat ca o scrisoare trimisă 


din cer într-o piatră dare nu s-a deschis decît în urma rugăciunilor unui 


sobor de preoţi în frunte cu patriarhul Ierusalimului. Scrisoarea datează 
din secolul al VI-lea, cînd episcopul Cartaginei Licinianus dojenea pe 
colegul său Vincențiu că a putut crede cum că se mai pot trimite „scri- 
sori de către Crist“. La noi a venit prin canal slav în secolul al XVI-lea 
(un text slavo-român a fost găsit la Ieud). 

TRADUCERI DE LEGENDE HAGIOGRAFICE SAU JITII 


În vieţile de sfinţi create de autori anonimi începînd din secolele al 
V-lea și al VI-lea al erei noastre intră vechi practici magice, rămășițe 
din timpurile dinainte de creştinism, şi elemente mistice din filozofia 
neoplatoniciană, credinţa de pildă că prin confundarea cu divinitatea, 
pe calea extazului, corpul îşi poate pierde materialitatea, înfrîngînd legile 
fizice. 

Legenda intitulată Rugăciunea sfîntului Sisin către afurisitul drac din 
Codex Sturdzanus îşi are originea în ritualurile exorcizante asirobabiloniene 
şi a venit la noi prin intermediar slav (un text pe foi de plumb din secolul 
al XIII-lea sau al XIV-lea a fost găsit la Budăneşti în Oltenia). Sisin, 
războinic călăreț, s-a întors în Arabia, după ce luptase cu multe oști, 
biruitor. Un înger îl anunţă în vis că Satana pune la cale răpirea celui 
de-al şaselea copil al sorei sale Melintia. Aceasta se închisese cu copilul, 
de frica diavolului, într-un stilp de marmură. În momentul cînd Melintia 
deschide fratelui ei, diavolul, prefăcut în bob de miei și ascuns sub copita 
calului, se furişează înăuntru, ia copilul şi fuge cu el către mare. Sisin 
pleacă în urmărirea lui, întreabă o salcie încotro a apucat-o diavolul şi, 
aceasta nerăspunzînd, o blestemă să nu facă rod, întreabă mai departe 
un rug care, nerăspunzînd asemeni, e blestemat să aibă vîrful unde-i sînt 
și rădăcinile, în fine, un măslin îi arată drumul şi este binecuvîntat să fie 
pom sfinţit. Dracul este extras din mare cu undiţa, bătut cu 82 buzdugane 
de fier şi silit a restitui copiii furaţi. În plus, Sisin obţine jurămîntul că 
diavolul nu se va apropia de locul unde i se va pomeni numele. Spre 
a fi eficace, rugăciunea trebuia rostită în limba slavonă, cum e şi co- 


piată în Codex. 

Tot în Codex Sturdzanus găsim mineiul sfintei Petca sau Vineri, fiica 
lui Agaton şi a Polfiei. Ea pleacă în lume să propovăduiască religia creş- 
tină. Antioh împărat, impresionat de frumuseţea ei, vrea s-o ia de soţie, 
şi, fiindcă Petca îl blestemă, dă ordin s-o răstignească. Sfînta se roagă 
şi soldaţii cad la pămînt. Antioh o pune atunci la fiert într-o căldare cu 
plumb, seu și smoală, în care sfînta stă normal. Ba aruncă şi cu apă clo- 
cotită în ochii împăratului, care, învins, se botează cu toţi ai lui. Alt îm- 
părat, Atizma, o dă de mîncare unui zmeu plin de duhuri necurate. Sfinta 
calcă cu piciorul pe falca zmeului şi, trecînd prin măruntaiele lui, iese 
prin zgău afară, nevătămată, silind şi pe Atizma să se boteze. În sfîrşit, 
Aclit împărat, refuzat și el ca soţ, o bagă la fel într-o căldare cu pietre, 
seu, smoală și plumb topit, apoi, neavînd cum să scape de ea, îi taie capul. 

Observăm că Venus din mitologia păgînă, zeița frumuseţii şi a volup- 
tăţii, devine în mitologia creștină sfinta Vineri, martiră apărătoare a 
castităţii și a credinţei. | | 

Jitia sfîntului Alexie din Codicele de la Cohalm este hagiografia unui 
ascet. Alexie, fiul boierului roman Eufimian și al Glasiei, își părăseşte 
soţia chiar în noaptea nunţii, se îmbarcă pe o corabie şi ajunge în tovă- 
răşia unui sihastru la Edesa. Aci își împarte averea săracilor şi, devenit 
cerşetor, stă la ușa unei biserici timp de 17 ani. Slugile trimise în cău- 
tarea lui trec pe lingă el fără a-l recunoaște. Sfînta Maria, patroana bi- 
sericii, se arată preotului în vis şi-l roagă să poftească pe Alexie, „omul 
lui dumnezeu“, în biserică. Alexie, temîndu-se ca cineva din mulţime să 
nu-l recunoască, fuge la ţărmul mării şi se îmbarcă pentru Ptarsis, dar 
o furtună îl aduce lîngă Roma. În oraşul natal nu-şi recunoaște părinţii 
şi se amestecă tocmai printre robii tatălui său. Bătrînul îi construiește o 
chilie sub scară şi-l hrănește din mîncarea lui timp de 17 ani, pînă ce, 
simțind că i se apropie sfîrşitul, Alexie cere hirtie şi cerneală ca să-şi 
scrie singur „jitia“. Moartea lui Alexie e vestită de un glas ceresc şi toţi 
vin să se închine moaștelor lui care emană un parfum ca mirul, vinde- 
cînd pe bolnavi. La originea acestei poveşti stă Viaţa lui Ioan Calybitul, 
scrisă în Siria în secolul al V-lea. De aici a trecut în literatura bizantină 
şi apoi în cea slavonă, de unde a ajuns și la noi. 

Multă vreme legendele parabiblice ca şi cele hagiografice au fost con- 
siderate sacre, apoi, răspîndindu-se în popor, au fost prelucrate de ima- 
ginaţia acestuia şi s-au transformat în basme propriu-zise, alimentînd 
literatura orală. În special Alexie, „omul lui dumnezeu“, a devenit proto- 
tipul omului bun, curat la suflet şi dezinteresat. 


O CULEGERE DE CUGETĂRI 


Textul din Codex Sturdzanus denumit. de Hasdeu Cugetări în ora morţii 
este, așa cum s-a arătat, o reunire de fragmente din Dioptra lui Filip 
Solitarul, Evhologiu sau Molitvenic, Viața sf. Vasile cel Nou, cuvinte din 
diverse omilii (Efrem Sirul, Ioan Zlataust, Origen) etc. 

Frumuseţea unor pasaje este comparabilă cu a Învăţăturilor lui Neagoe 
Basarab către fiul său Teodosie. Iată de pildă invocaţia sufletului in ex- 
tremis: i 

„Unde ţi-ie atunci avuţia și bogăţia şi scumpiea? Unde ţi-ie gintul tău, şi fraţii 


tăi, şi părinţii tăi, şi soţii tăi? Suflete ome! nimea de ceia nu-ţi potu agiuta. Unde 
ți-s mesăle cu beauturile și cu mîncările și iuboste ta şi dulceaţa ta şi iubire trupu- 

lui tău? Acele toate spurcate sintu: ca umbra au 
trecutu, ca fumul se-au spartu, ca prahul de vîn- 
tu au pierit...“ 


Raiul e o cetate adamantină: 


++. Plin este de rodure şi flori înfrîmsieţate 
în toate chipurile, şi cetate lui Hs., şi turnurile 
cu cornure împletite cu mărgăritariu, şi cu biso- 
rure împletite, și cu cinstite luminate pietri 
scumpe: bogăţiile împărăției vecului plină și co- 
rabiia împărătească...“ 


Se citează o omilie a lui loan Zlataust: 


„O, amar voao, tălharilor! O, amar cela ce 
obideşte pre mişei! O, amaru celuie ce-şi uriește 
fratele seu şi vecinul seu! O, amar celuie ce nu 
ascultă şi nu cinstește părinţii săi şi duhovnicul 
seu! O, amar celuie ce cleveteşte şi huleşte pre 
alţii! — zice Hs.: nu vedè ştercul în ochiul al- 
tuia, ce vezi bîrna de în ochiul tău...“ 


Infernul, Pictură murală Foarte plastică este viziunea apocalip- 
la mănăstirea Horez (detaliu). tică a judecății de apoi: 


„Oamenii botezați, ceia ce-u vis în păcate şi nu se-u spoveditu şi nu s-au pocăitu, 
scula-să-vor la zua de giudeţu goi şi negri, întunecaţi, strîmbi şi grozavi, necuraţi 
și iuți, şi amară ivi-se-va faţa lor hitlenă, cum nu se poate spune spurcăciune loru. 
Unora le va fi faţa ca ţărina pămîntului, alţii ca tina spurcată din uliţă, alţii ca 
gunoiul, alţii le va fi trupul putredu ca un cîine mortu cîndu-i saru viermii dintru 
elu, altora le va cura dintr-o ochi smrad cu puroi și vor fi îngînfaţi, alţii vor fi 
negri ca însuș diavolul, alţii vor fi ca peile aspideei, alţii ca pieiele asenului, alţii 
ca fumul verzi, alţii vor fi sîngeraţi, alţii ca pieile porcilor, alţii aspumaţi, alţii vor 
fi gunoiţi, alţii cu toată spurcăciune de în talpe pînă în capu, grozavi şi îm- 
puțiți...“ 


Tabloul are simplitatea stîngace a picturii unui Giotto. Textul copiat 
de popa Grigore datează de pe la jumătatea secolului al XVI-lea. 


BIBLIOGRAFIE 


§ Palia d'Orăştie (1581—1582), Préface et livre de la Génèse avec le 

$ B. P. Hasdeu, Cuvente den bătrini, Cărţile poporane ale românilor 
în secolul XVI în legătură cu literatura poporană cea nescrisă, Studiu 
de filologie comparativă, Buc., 1879; dr. M. Gaster, Chrestomaţie română, 
Texte tipărite şi manuscrise (sec. XVI—XIX) dialectale şi populare, cu 
o introducere, gramatică şi un glosar româno-francez, I—II, Leipzig — 
Buc., 1891; D. Russo, Textele eshatologice din Codex Sturdzanus, în 
Studii bizantino-române, Buc., 1907; N. Drăganu, Două manuscripte 
vechi: Codicele Todorescu şi Codicele Marțian, Buc., Acad. Rom., 1914 
(studiu şi transcriere); Eufrosina Simionescu, Monumente literare vechi, 
Codicele de la Cohalm, Iaşi, 1925; Dan Simonescu. Sibilele în literatura 
românească, Buc., 1929; N. Cartojan, Cărţile populare în literatura ro- 
mânească, I, Epoca influenţei sud-slave, Buc., Casa Şcoalelor, 1929; La- 
zăr Ciomu, Un vechi monument epigrafic slav la Turnu Severin, în Re- 
vista istorică română, VIII, 1938, p. 210—234; Mario Ruffini, Apocalissi 
delia madre del Signore, Firenze, Sansoni-Fussi, 1954. 


LITERATURA ORALĂ 


Și pentru secolul al XVI-lea avem mărturii despre existenţa cîntecului 
creat de popor şi întruchipînd aspiraţiile lui de libertate, ca şi despre cel 
de curte, feudal, cîntat la ospeţele domnești şi boiereşti de rapsozi 
populari. 

În Învățăturile lui Neagoe Basarab către fiul său Teodosie sînt indicaţii 
asupra ospeţelor domneşti cu cîntăreţi: 


„..Se cuvine domnului să aibă la masa sa diferite timpane şi chitare (gusli) şi 
lire (ţevniţă) cu veselie“. 


Guzla, instrument muzical cu o singură coardă, este specific sîrbesc. 
Se ştie că soţia lui Neagoe Basarab, Despina Miliţa, era fiica despotului 
sîrb Ioan Brancovici, iar sora ei, Elena, a fost soţia lui Petru Rareş. Călă- 
tori apuseni ca Benedict Curipeşici, Verancsics şi Gerlach susţin că în 
secolul al XV-lea „sîrbii cîntăreţi străbăteau cu guzla lor toată Polonia 
și cîntau la curtea nobililor poloni“, fel del fel de cîntece despre eroii 
sîrbi şi poloni. Nici vorbă că astfel de cântăreţi au fost primiţi şi la curtea 
lui Neagoe Basarab şi a lui Petru Rareş şi că vor fi cîntat şi la noi fap- 
tele eroilor naţionali. Este semnificativ că în balada Mănăstirea Argeșului, 
în unele variante, numele domnitorului este schimbat din Negru-vodă 
în Neagu-vodă, ceea ce înseamnă că tema a fost adaptată noilor împre- 
jurări, cu ocazia amplificării vechiului edificiu al bisericii episcopale. 

Cronicarul polonez Matei Strykowski, care a 
în 1974, povesteşte că atît în Moldov 
cîntece pe versuri însoţite de muzic 
Și alte instrumente despre faptele principilor şi cavalerilor, cîntece care 


„desfătau peste măsură poporul de jos“. Un astfel de cîntec lăuda victo- 
riile lui Stefan cel Mare împotriva tuturor duşmanilor ţării: 


călătorit în ţările române 
a cit și în Țara Românească a auzit 
ă de scripcă sirbească (guzlă), cobză 


„Ștefan, Ştefan voievod, a băt 
pe poloni...“ 


ut pe turci, a bătut pe tătari, a bătut pe unguri, 

Dorotei al Monembaziei, care a stat la curtea lui Petru Șchiopul, autorul 
unui vestit cronograf grecesc, ne spune că prin 1588 domnitorul „iubea 
mult pe cîntăreţi şi avea un cîntăreţ renumit pentru arta sa“, Cronicarul 
ungur Szamoskozy relatează că Mihai Viteazul şi-a făcut intrarea în 
Alba-lulia în sunete de trimbiţe, tobe, fluiere şi viori, desigur şi de 
cîntece. 

Balada Radu-vodă și Drăgan consemnă moartea nedreaptă a domnito- 
rului Radu de la Afumaţi, întîmplată în 1529. Crima a fost făptuită pen- 
tru că domnitorul nu a dat boierului domenii și demnități. Boierul Drăgan 
(personaj istoric și el) a pus gind rău domnitorului încă de la nuntă, 


pentru că, spre deosebire de ceilalți nuntaşi, Radu-vodă, naşul, nu 
i-a dat 


Nici vie, 
Nici moșie 
Şi nici galbeni pe tipsie. 

Mircea Ciobănașul din balada cu același nume nu e altul decît domni- 
torul Mircea Ciobanul (1545—1552). Cu cămașa ca tina şi pielea ca ză- 
pada, el vine la Cîmpulung la curtea lui Negru-vodă (de data aceasta 
Radu Paisie, zis şi Petru de la Argeş) pentru a-i arăta „ristobul“ (hriso- 
vul) nașterii sale din osul lui Radu cel Mare, adică pentru a-i dovedi că-i 
este frate, căci şi Radu Paisie era fiul lui Radu cel Mare. Se pare că 
Mircea devenise așa de bogat prin meseria sa de gelep, negustor de oi, 
încît vodă îl invidiază, propunîndu-i chiar un schimb: 

Să-mi dai mie ciobănia 
C-a să-ţi dau eu, zău, domnia, 

Cronica lui Macarie scrie de tăierea capului unui hatman Petru Vartic. 
În“ balada Vartici fapta e pusă pe seama lui Ștefan-vodă, cel căruia-i 
plăcea să vîneze, deci Ștefăniță (1517—1527). Acesta era însurat cu Stana, 
fiica lui Neagoe Basarab, și cronica spune că ar fi murit otrăvit de ea. 

Balada povesteşte că doamna urmărea cu patimă aprinsă pe Vartici, că 
acesta ar fi fugit ca să evite primejdia la Țarigrad, că doamna a scos 
piră nedreaptă împotriva lui şi că vodă, intorcîndu-l din Țarigrad, l-a 
spinzurat, dar mai apoi s-a căit că nu luase în seamă rugămintea de ier- 
tare a soţiei lui Vartici, care s-a înjungheat ca să fie îngropată împreună 
cu soţul ei nevinovat. 

Conflictul dintre domnitor şi boieri apare în balada Oprișanul. Domni- 
torul e Mihnea Turcitul, care a stat pe tronul Țării Româneşti în două 
rînduri (1577—1583 şi 1585—1591). Oprişan era un gelep din Stoinești, 
cu turme nenumărate de oi, herghelii, cîini de vînătoare şi scutari cu 
cîrlige de aur împodobite cu nestemate. Marele armaș Cantar îl pirăşte 
domnului, acesta porunceşte să fie adus înaintea lui spre a-şi da „soco- 
telile“. Oprişan vine cu scutarii săi la curte, unde Cantar se grăbeşte să-i 
ia capul. O bătrină vrea să arate că Oprişan a împiedicat mazilirea domni- 
torului de către turci cu o mie de pungi de bani şi cu armăsari de Misir, 
dar soseşte prea tîrziu (în altă variantă, Oprişan se cheamă Dobrişan şi 
se dovedeşte a fi fiul lui „Pipar crai“, fratele lui Mihnea, care-l iartă și-l 
asociază la domnie). 


Mihnea Turcitul e confundat în balada Radu Calomfirescu cu Mircea- 
vodă (Ciobanul), numit cînd Mihnea, cînd Mircea. Radu Calomfirescu, 
„zmeul Țării Româneşti“, cere ajutor împotriva tătarilor care i-au răpit 
mama, soţia şi copiii. Mihnea amină ajutorul, Radu pleacă să urmărească 
pe tătari numai cu credincioasa lui slugă, Nedea. Ei ajung pe tătari, îi 
înving şi Radu ucide chiar pe han, dar la întoarcere sînt întimpinaţi de 
frații Buzești şi de Căplești, care-l provoacă la luptă și-l ucid (descrierea 
luptei aparţine indubitabil lui Alecsandri): 


începea dar de călare 
Harţa cea din fuga mare, 
Paloşele zîngănind, 
Suliţele învirtind, 
Buzduganele ciocnind 

Și din gură chiuind, 


Mama lui Radu vine la curte şi încredinţează pe domnitor că cel ucis 
îi era frate din același tată. Domnul pedepseşte pe ucigaşi: 


Gidele îi apuca 

Sus, la scară-i aducea, 
Un covor le aşternea, 
Tn genunchi îi tot punea 
Şi minica-și sufleca 

Și pala şi-o ridica 

Și capetele zbura, 

Zbura pe scări de-a dura, 
Cînd Buzești peste Căpleşti, 
Cind Căplești peste Buzești. 


În realitate, Buzeştii, ca şi Radu Calomfirescu, joacă un rol de seamă 
mai tîrziu, în domnia lui Mihai Viteazul. 

Într-o variantă, Radu Calomfirescu este ucis chiar din porunca lui 
Mihai şi a boierilor Buzeşti. Autorul numeşte pe aceștia „hoţi şi cîini“, 
iar pe Mihai îl blestemă: 


Nu te ierte Dumnezeu 
Că tăiaşi pe frate-tău, 


Lupta pentru eliberarea de sub jugul turcesc a lui Mihai Viteazul a 
avut un mare răsunet în popor. O baladă pe această temă se deduce din 
însemnarea făcută pe un Liturghier slav (ms. B.A. R.S.R., nr. 30): „Cu 
dobiîndă, cu izbîndă la celu domn la Mihai v. vodă. Zisă 'domnu Mihai 
v. Vodă: alei bun de mînă mi-aţi fost“. 

Acest cîntec exprimă bucuria oștenilor din popor intraţi în oastea lui 
Mihai şi bucuria domnitorului de a-i avea în jurul său. 

Lupta ţărănimii împotriva asupririi feudale se reflectă în cîntecul de- 
spre Iancu-vodă (Iancu Sasul, domnitorul Moldovei între 1579 şi 1582). 
Cronicarul Grigore Ureche arată că în domnia lui au fost răscoale populare 
din cauza dărilor grele puse pe posesorii de vite: 


„lancul vodă, fiind plin de lăcomie, izvodi obicină care n-au mai fostu niciodată, 
de au trimis în toată ţara să să ia a zecea din boi, care obiceiu nu l-au putut suferi 
ţara, ci s-au, ridicat lăpușnenii, de s-au sfătuit ca să să dezbată de suptu mîna 
Iancului vodă. Și bulucindu-să, au rădicat dintre dînşii domnu pre Lungul şi i-au 
pus nume Ion vodă. 


Ridicarea ţăranilor este şi tema cintecului. Vedem întîi pe oamenii 
stăpînirii: 
Prin sate ei pornia 
Și pe oameni siluia.,. 
Cîţi oameni bani n-avea 
'Toalele zălog le lua. 


Interesantă este apariţia fenomenului adăpostirii în păduri, care prece- 
dează haiducirea: 
Țara se speria 
Şi din sate toţi iugia 
Şi-n păduri se ascundea, 

Haiducia e un fenomen specific luptei de clasă din secolul al XVII-lea 
XIX-lea, dar se pare că haiduci au existat și mai 


și pină în secolul al 2 
înainte, de vreme ce Grigore Ureche pomeneşte de ei la domnia lui 


Alexandru Lăpuşneanu (secolul al XVI-lea). Este interesant că au fost 
denumiți aşa întîi soldaţii străini unguri sau poloni. În balada Corbea, 
lupta haiducilor împotriva boierimii apare pe vremea lui Ştefan-vodă 
(după toate aparențele tot Ștefăniță, fiul lui Bogdan cel Orb): 


Cînd era 

Corbea prin ţară 

Ne făcea 

Şi de ocară 

Că, dacă ne jăfuia 

Şi dacă ne înmuia, 

Cind îi mai ziceam ceva, 

o, Măciuca că-mi scutura 
Ea, Și de spete 
d, Ne-ndoia. 


Revolta împotriva boierimii feudale creşte în doinele de haiducie, foarte 
răspindite în literatura orală. În Răzvan și Vidra, Hasdeu reproduce, cu 
mici schimbări, o doină de acest fel din colecţia Alecsandri, situind-o din 


punct de vedere istoric la sfîrşitul secolului al XVI-lea. lată această doină: 


Dacă văzui și văzui 
Soim de codru mă făcui, 
Şi de cînd m-am haiducit 
Drag îmi e drumul cotit: 
Cînd văd tabere viind 
Şi ciocoi înălbăstrind, 
Mă fac broască la pămînt, 
Îmi aşez durda spre vînt 

i Şi mi-i iau la căutare, 
De la cap pîn-la picioare, 
Și chitesc şi socotesc 
Pe unde să mi-l lovesc? 
La retezul părului 
Pe din dosul fesului 
Unde-i cald ciocoiului. 
Eu chitesc, durda pocnește, 
Ciocoiul se zvîrcoleşte 
Şi de zile se stirșește, 
Las-să moară ca un cîine 
Că i-am zis ades: stăpîne! 
Nu-ţi tot bate joc de mine 
C-a veni vara ca miine 
De te-oi prinde-n Lunca Mare 

Să-ţi fac divan pe spinare 

Şi să te calc în picioare, 

Ca pe-un şarpe otrăvit, 

Ca pe-un dușman ne-mblinzit. 


Se va obiecta că un termen ca acela de ciocoi nu e atestat în secolul 
al XVI-lea. Folosirea lui de către Alecsandri și Hasdeu în locul aceluia 
de boier nu schimbă însă realitatea reflectată. Probabil că dacă doina ar fi 
fost scrisă cu trei sute de ani în urmă, ea s-ar fi transmis cu alte cuvinte, 
dar cu un conţinut asemănător celui notat de Alecsandri. 

Condiţiile economico-sociale care condiţionează cultura și literatura ro- 
mână din secolul al XVII-lea diferă în unele privinţe de cele din veacul 
anterior. 

Puterea domnitorului scade în acest secol, fiind treptat îngrădită şi li- 
mitată de către turci, al căror amestec în viaţa politică este din ce în ce 
mai insistent, şi de către noua clasă boierească, ridicată pe ruinele vechii 
boierimi latifundiare, prin acapararea de dregătorii centrale și locale, aca- 
pararea pămintului ţăranilor şi exploatarea muncii ţăranilor de pe rezerva 
feudală destinată producerii bunurilor de schimb (mai ales cereale). Claca, 
adică renta în muncă, vînzarea grinelor, foarte cerute de turci, avansarea 
de bani tezaurului domnesc pentru plata haraciului către Poartă îmbo- 

„Băţeşte considerabil noua boierime, devenită forţa principală în viaţa 
politică, economică și culturală a ţării. 

Pentru a face faţă împotrivirii oamenilor dependenţi, oligarhia trebuia 
să fie solidară; totuși, datorită faptului că numai deținerea puterii asigura 
avantajul exploatării exclusive a veniturilor statului, se nasc conflicte între 
diferitele familii boierești, constituite în partide antagonice. Consecința 
literară a acestor ciocniri de interese este apariţia unor noi tipuri de 
cronici, independente față de domnitor, care exprimă poziţia de clasă a 
boierimii, ca şi disensiunile dintre familiile grupate în facţiuni. 

Amestecul turcilor în viaţa politică şi economică a ţărilor române spo- 
rește mizeria maselor aservite, orientind pe unii boieri cu dragoste de 
țară către popoarele înconjurătoare, cu ajutorul cărora speră să înlăture 
dominaţia otomană, ca Rusia şi Polonia (prin mijlocirea căreia se exercită 
influenţa umanismului latin). 

Precum se ştie, factorii economici determină cultura şi literatura în 
ultimă instanţă, dar acţiunea lor are loc prin intermediul formelor de 
suprastructură (învăţămînt, biserică, tipografii, biblioteci etc.). 

Pînă în secolul al XVII-lea, învățămîntul are în ţările române un ca- 
racter limitat. Se învaţă numai la mănăstiri, la curtea domnească şi în 
familiile unor boieri limba slavonă și meșteșugul scrisului. Cronicarul 
Azarie ne spune că fiii lui Alexandru Lăpușneanu au fost „daţi să înveţe 
cărțile şi învăţăturile ortodoxiei“, probabil cu vreun cleric. Instrucţia se 
mărginea la cunoașterea problemelor religiei și la lectura de cărţi reli- 
gioase, puţine și scumpe. În secolul al XV-lea, o carte costa 1 000 de aspri, 
a treia parte din valoarea unui munte. În secolul al XVI-lea se plătește 
pentru două cărţi 850 de aspri, un cal şi 12 oi. 

Ciţiva români trimiși să înveţe în străinătate în secolele al XV-lea şi 
XVI-lea nu lasă urme în cultura românească. Un imn italian al domnito- 
rului muntean Petru Cercel (1583—1585) se află inclus într-un Capitolo del 
princepe de Valacchia din Dialoghi piaceuoli del sig. Stefano Guazzo. În 
veacul al XVII-lea, însă, se înmulțeşte numărul românilor trimiși să 
înveţe în străinătate și se pun bazele primelor. şcoli din ţară. 

Un rol important în dezvoltarea şcolii, tiparului și culturii din Moldova 
și Țara Românească a avut mitropolitul: Kievului Petru Movilă (1596— 
1647). Fiu al domnitorului moldovean Simion Movilă, Petru a învăţat în 
Polonia şi Olanda. Stabilit la Kiev în 1627, devine repede egumenul 
lavrei Pecerska, unde înfiinţează o tipografie și tipăreşte cărţi slavoneşti 
pentru clerul ortodox rutean. După moartea învățătorului său, mitropoli- 
tul Iob Boreţki, Petru Movilă înfiinţează la lavra Pecerska o școală teolo- 
gică, strămutată apoi la mănăstirea Braţka, sîmburele vestitei Academii 
teologice din Kiev. Şcoala avea ca limbă de studiu latina și se învățau 
retorica, dialectica, poezia şi filozofia. În 1633 Petru Movilă e ales mitro- 
polit al Kievului și elevii îi dedică un volum de versuri omagiale, făcîndu-l 
să descindă din eroul roman Mucius Scaevola. 

La cererea domnitorului Țării Românești, Matei Basarab, Petru Movilă 
trimite în 1635 o tiparniţă completă şi meşteri tipografi în frunte cu 

Timotei Alexandrovici Verbicki. Aceştia au tipărit întii cărţi slavoneșşti, 
dar apoi, ajutaţi de meșteri români, au imprimat şi cărţi românești. 

În Moldova, şcoala înfiinţată de Vasile Lupu la Trei Ierarhi în 1641 
a precedat introducerea tiparului. Conducerea colegiului a fost încredin- 
tată clericului Sofronie Pociaţki, fost rector al Academiei ortodoxe din 
Kiev. Petru Movilă a trimis în Moldova un număr de profesori ai şcolii 
latineşti care predau așadar limba latină. Un raport contemporan al lui 
Bandinus ne informează că patru tineri profesori de filozofie veniseră să 
instruiască tinerimea moldoveană în „litere şi moravuri“ şi că se studia 
gramatica, sintaxa latină, poetica şi chiar şi „lucruri mai înalte“. În 1642 
sosea de la Kiev şi o tipografie, pusă sub conducerea aceluiași Sofronie 
Pociaţki, care fusese şi directorul tipografiei de la Pecerskaia Lavra. 
Litere greceşti s-au adus de la stavropighia din Lwow. 

În Țara Românească, școala domnească a luat naștere în 1695, din ini- 
ţiativa mai veche a domnitorului Şerban Cantacuzino, în chiliile mă- 
năstirii Sf. Sava (cam pe locul unde este astăzi statuia lui I. Eliade-Rădu- 
lescu). Limba de predare a fost aici de la început greaca, școala avînd 
caracter de Academie de studii clasice. 

În Transilvania, prima şcoală românească, elementară, a fost înteme- 
iată la Făgăraș, în 1657, de principesa Susana Lórántffy, văduva luj 
Gheorghe I Rákóczy, pentru a atrage pe români la calvinism. În acest 
scop, învăţătura se făcea în limba română, o atenţie specială acordindu-se 
cîntului (a rămas o colecţie de cîntece, psalmi şi „laude“ religioase din 
repertoriul muzical al profesorilor, traduse din ungurește, nepublicate 
pînă acum, în posesia romanistului Carlo Tagliavini). 

Pînă la înfiinţarea şcolilor românești, uneori și după aceea, fiii de 
boieri învățau la școlile iezuite din Polonia (Liov, Bar, Camenița), la marea 
școală a Patriarhiei din Constantinopole și, întîmplător, la unele universi- 
tăţi apusene. Grigore Ureche și Miron Costin au studiat la Liov şi Bar, 
Nicolae Milescu şi Dimitrie Cantemir: la Constantinopole, stolnicul Con- 
stantin Cantacuzino la Universitatea din Padova (Italia), poetul Mihai 
Halici (1643—1712), rectorul şcolii reformate din Orăștie, la Universitatea 
Altdorf de lîngă Nürnberg. Atit în ţară cît şi în şcolile superioare străine 
predomina învățămîntul clasic în limba latină și elină, dar mai ales în 
limba latină, ceea ce a făcut să se trezească de timpuriu ideea romani- 
tăţii poporului nostru și a latinităţii limbii române, precum și dorinţa de 
a scrie în limba română. 

Limba slavonă continuă să fie folosită în biserică pînă în ultimele de- 
cenii ale secolului al XVII-lea, dar la curtea domnească ea este înlocuită 
între 1655 şi 1660 cu limba română, în familiile boierești fiind părăsită 

chiar mai dinainte. Cronicarii acestui veac, boieri de dată recentă, mai 
ştiau slavoneşte, dar n-au scris în limba slavonă, pentru că se adresau 
unor oameni care nu cunoşteau decit limba română, boieri de-al doilea 
rang, apropiaţi prin situaţia lor economică de popor. Din aceleaşi cauze 
se tipăresc tot acum cărţi de legi în limba română, traduse după nomo- 
canoane greceşti şi adaptate la condiţiile locale din ţările noastre. 


Pravila de la Govora (1640) a avut ca model un nomocanon tipărit de 
Petru Movilă la Kiev, a cărui prefaţă o reproduce, textul este însă tradus 
de călugărul oltean Mihail Moxa după compilaţia bizantină a lui Emanuel 
Malaxos. Unele dispoziţii reflectă viaţa clericală, dar și pe cea profană: 


„Călugărul ce va face învăluială şi va întinde fraţii fără de învăţătură, să se 
pocăiască două săptămîni. Metanii o mie... 

Popa ce va bea la cîrciumă, sau va juca, sau va cînta mireneşte, să se gonească 
din popie... 

Muerea de-și va tunde părul ei, că va cugeta că iaste bine pentru Dumnezeu 
alegînd numai de nu va lua chip călugăresc şi va îndrăzni a facere aceasta, anatema 
să fie...“ 


Tot după Manuel Malaxos este Pravila aleasă, tradusă de Eustratie 


logofătul în 1632 şi rămasă în manuscris. În 1646 Vasile Lupu tipărea o 
nouă condică de legi, Carte românească de în- 
vățătură de la pravilele împărătești şi de la 
giudeațe, tradusă tot de Eustratie logofătul, 
după Johannes Leunclavius şi Prosper Farinac- 
cius, prin intermediar grecesc. Aceasta e prima 
carte românească de legi cu conţinut penal, 
civil şi. agrar. Ea a folosit şi la întocmirea pra- 
vilei lui Matei Basarab din 1652, Indreptarea 
legii, tradusă de Daniil Panonianul după Ma- 
laxos şi Alexie Aristines. Interesante sînt aici 
penalităţile prevăzute pentru ţăranii aserviţi: 


„Cînd va fugi ţăranul de la locul şi de la stăpînul 
său, atunci nimenilea necăirea să nu-l priimească, 
iară de-l va şi priimi de o dată, atunci de grabă să-l 
întoarcă înapoi la satul lui de unde iaste, iară de va 
fi avînd o treabă ca aceea cu dinsul, acela ce l-au 
primit, atunci să aibă a-şi spune treaba către domnul 
al acelui sat, iar de va meșteșugui într-alt chip, și va 
călca pravila acesta, atunci să plătească la domnie 
12 litre de argint, şi 24 litre boiarenului celuia al cui Petru Movilă. 

va fi ţăranul, şi într-acesta chip să aibă îndemnare de la domnie să întoarcă tă- 
ranul să-l ducă de unde au fost, iară ei să rămiie cu toată paguba şi cheltuiala“. 


Reflexe propriu-zise ale luptei de clasă între ţărani și boieri vom întîlni 
în cronicile din acest veac, scrise de boieri, reflectînd prin urmare punctul 
de vedere al boierimii, atit față de domnitor cît şi față de oamenii de- 
pendenţi. 

În secolul al XVII-lea, vechile dinastii domnitoare care îngenunchease 
boierimea se sting și boierimea luptă să recîștige puterea în stat, ajungînd 
să impună domni din rîndurile ei. Este sensul tuturor cronicilor moldo- 
vene, de la Ureche pînă la Neculce. În Țara Românească, cronicile, de 
obicei anonime, înfățișează interesele contrare ale partidelor sau facţiu- 
nilor boiereşti în goană după domnie. Cronicarii veacului al XVII-lea cred 
că boierii sint cei care trebuie să guverneze țara, nu domnii, și aceştia 
sînt apreciaţi numai în măsura în care au ascultat de boieri. 

Totodată, asuprirea turcească, monopolul instituit de turci asupra co- 
merţului ţărilor române, amestecul din ce în ce mai accentuat al Porții 
în treburile noastre interne stinjenesc pe boierii cronicari, făcîndu-i să 
tinjească din aceste motive pentru epoca de glorie a Moldovei lui Ștefan 
cel Mare, ori a Țării Românești din vremea lui Mihai Viteazul, să spere 
ca Miron Costin că vor trece odată aceste „cumplite vremi“. Sînt gata să 
lupte cu braţul înarmat împotriva dușmanului dinafară şi-şi îndreaptă 
privirile asupra statelor vecine care ar putea să le vină în ajutor, regretînd 
cînd acestea se aliază cu inamicul. 

Cronicile secolului al XVII-lea sînt primele adevărate monumente de 
limbă românească şi întiile scrieri cu caracter original, conținînd mici 
naraţiuni, descrieri, portrete, sau fiind memorii cu largi consideraţii asupra 
vieţii sociale şi morale, cu observaţii asupra umanităţii sub latura carac- 
terologică. Evoluţia ulterioară a literaturii române nu poate fi înţeleasă 
fără cunoașterea lor adîncă. 

Opera cronicarilor ar fi rămas izolată şi s-ar fi pierdut, dacă în seco- 
lul al XVII-lea nu s-ar fi produs un alt fenomen care pretutindeni con- 
stituie un factor de progres: creșterea puterii economice a păturilor oră- 
șeneşti. Încă din a doua jumătate a secolului anterior, boierii încep să se 
mute la orașe, unde cumpără curţi şi chiar prăvălii. Ureche şi Miron 
Costin aveau case în Iași și în alte tîrguri. Pe de altă parte, domnitorii 
înşişi şi unii boieri clădesc mănăstiri la oraş, încît viaţa culturală iese 
din izolarea chiliei şi a curţii de ţară și se concentrează în anumite centre 
cu posibilităţi de dezvoltare sensibil mai mari. Înfiinţarea şcolilor şi a 
tipografiilor contribuie la animarea şi răspîndirea culturii în rîndurile 


90 


| 
d 


CE Scanned with OKEN Scanner 


SECOLUL AL XVII-LEA 


noilor straturi sociale din centrele orășenești. Letopiseţele nu au fost 
socotite la fel de importante cît cărţile bisericeşti spre a fi tipărite, în 
schimb au fost transcrise în numeroase copii. De altfel, o cronică este 
scrisă de-a lungul a mulţi ani, oprită în ultimii ani ai cronicarului și 
lăsată urmaşilor spre a o continua. Fiind de cele mai multe ori o scriere 
neterminată, autorul nu se gîndeşte el însuși s-o tipărească. Probabil că 
şi tiparul ar fi costat foarte scump, numărul cititorilor capabili de a 
cumpăra o carte neputind acoperi cheltuielile unui tiraj restrîns. 

De fapt, folosirea limbii slavone de scriitorii secolului al XVI-lea (ca 
Neagoe Basarab) avea în vedere şi posibilităţile de răspindire mai largi 
ale operei lor, pentru că limba slavonă era o limbă de circulaţie ca și 
latina, limbă în care au scris cronicarii poloni și unguri, sau greaca, folo- 
sită în Italia şi ţările germanice. Începînd din a doua jumătate a seco- 
lului al XVII-lea se tipăresc la noi și cărţi grecești. La Iaşi tipografia 
permanentă grecească aşezată la mănăstirea Cetățuia va funcționa din 
1682, iar în Țara Românească prima carte grecească apare în 1690. Se 
tipăreau în genere cărți teologice de combatere a catolicismului și a calvi- 
nismului şi cărţi de apărare a ortodoxiei. 


n aene a m m emma ere gena vana em 


Alei e ra dan read 


Vasile Lupu (stampă de W. Hon- 
dius). 


Matei Basarab (stampă de 
M. Boschinius), 

Influenţa greacă directă în literatura noastră, dezvoltată paralel cu cea 
slavonă încă de la începutul secolului al XVI-lea, nu trebuie neglijată. 
În cursul veacului al XVI-lea, grecii, principalii locuitori ai porturilor îm- 
părăţiei turcești, ajung stăpiîni ai economiei Imperiului, 

Avînd legături cu ţările din apus, unde relațiile capitaliste începuseră, 
ei formează o categorie de negustori bogaţi, un patriciat al Imperiului 
otoman, și în această calitate intervin şi în raporturile cu ţările române 
închinate. Negustori greci, agenţi oficiali ai comerțului turcesc, pătrund în 
țările române şi, căpătînd aici moșii, intră în clasa boierească, devin 
domnitori în aceste ţări. 

Un astiel de boier de origine grecească, vistiernicul lui Mihai Viteazul, 
Stavrinos, a evocat într-un poem scris la mănăstirea Bistriţa, unde se 
afla închis de Basta în nopţile de 1 şi 2 februarie 1602, eroismul marelui 
voievod care „nu şi-a cruțat capul în nici o luptă“. Versurile neogreceşti 
ale vistiernicului Stavrinos au fost publicate în 1638 la Veneţia de Panos 
Pepanos şi au avut un mare ecou în Italia şi Spania. Giulio Cesare Croce 
prezentase încă de mai înainte, într-o dramă burlescă, lupta de la Călugă- 
reni (Sotteranea confusione o vera tragedia sopra la morte di Sinan Bassa 
famoso capitano di turchi). Lope de Vega va înfățişa şi el într-o 


Biserica Golia — Iași. 

dramă, El prodigioso principe Transilvano, pe Mihai Viteazul ca pe „el voi- 
voda de Valaquia“. În lumea slavă, Mihai Viteazul a fost popularizat de 
Gh. Palamed, translator grec la curtea „strălucitului duce de Ostrog, 
cneazul Vasile“, prietenul voievodului, într-un poem scris în 1607. 

Un poet interesant de limbă greacă în Țara Românească este mitropo- 
litul Matei al Mirelor (1550—1624), originar din Epir. Fost arhimandrit 
al Patriarhiei din Constantinopole, a stat trei ani la Moscova între 1595 
şi 1597, apoi la Lwow şi din 1602 pînă la sfîrşitul vieţii a rămas la mă- 
năstirea Dealul ca egumen, deși fusese numit mitropolit al Mirelor, o mică 
eparhie din sudul Asiei Mici. 

Matei a compus mai întîi două hagiografii, Viața Sfintei Paraschiva 
după Eftimie, patriarhul Tîrnovei, şi Slujba sfîntului Grigore Decapolitul, 
ale cărui moaște erau la mănăstirea Bistriţa din Oltenia. Introducerea 
acesteia din urmă a fost reluată într-o Povestire pe scurt... despre nă- 
vălirea lui Báthory Gabor în Țara Românească la sfîrşitul anului 1610, 
fuga şi întoarcerea lui Radu Şerban (1602—1611) şi primii ani de domnie 
ai lui Radu Mihnea (1611—1616). 

Opera principală este cronica în versuri intitulată Istoria celor întîm- 
plate în Tara Românească de la Șerban-vodă pînă la Gavril-vodă, care 
domnește acum, adică de la Radu Șerban 
pînă la Gavril Movilă, 1618. Dedicată ba- 
nului Craiovei loan Catargi, istoria a fost 
încredinţată de autor lui Pană Pepanos, 
care a publicat-o împreună cu poemul lui 
Stavrinos la Veneţia în 1638. Radu Şerban 
fiind socrul postelnicului Constantin Can- 
tacuzino, cronica a devenit unul din izvoa- 
rele familiei Cantacuzino, utilizat ca atare 
în compilaţia alcătuită pentru Cantacuzi- 
neşti în a două jumătate a secolului al 
XVII-lea. Stihuirea grecească a mitropo- 
litului se încheie cu sfaturi şi învățături 
date domnitorului Alexandru Iliaș (1616— 
1618) şi cu o lamentaţie asupra Constan- 
tinopolului cotropit de turci. 


„Unde e gloria, frumusețea nespusă şi măre- 
tia în care înfloriai? Unde sînt rămăşiţele ati- 
tor sfinţi care au trăit pe pămînt viaţă înge- 
rească și au strălucit ca soarele, prin eroicele 
lor fapte şi prin nespuse minuni? Unde sînt Biserica Trei Ierarhi — Iaşi. 

sărbătorile împărăteşti şi strălucitele pompe ce se făceau în biserici? Unde e pie- 
tatea? Unde sînt cîntările glorificatoare şi sfinta credinţă a celor şapte sinoade? 
Vai, tu, cetatea ce altădată te înălțţai mindră pe şapte coline, în ce stare de plins 
ai ajuns astăzi!“ 

Modelul lui Matei al Mirelor este cronograful lui Manasses. Un ultim 
ecou al acestuia în literatura noastră este cronograful călugărului Mihail 
Moxa, de la mănăstirea Bistriţa, intitulat De-nceputul lumii dentii. 


MIHAIL MOXA 


Moxa, traducătorul Pravilei de la Govora, transcrie în septembrie 1620 
o prelucrare slavonă prescurtată a cronogratului lui Manasses de la face- 
rea lumii pină în anul 1105, iar din 1105 pînă în anul 1489 traduce pe 
scurt nişte anale sîrbeşti (Skazanije vu kratce ...) din veacul al XV-lea. 

îndemnul de a întocmi cronograful l-ar fi primit Moxa de la episcopul 
Rîmnicului, Theofil, dar întreprinderea de a face istoria atitor împărați 
părîndu-i-se călugărului mai grea decit a număra stelele sau firele de nisip, 
s-a mărginit a serie „ca în scurt și ca în de tot“, grăbindu-se a pune 
„odihnă condeiului“, precum vislașul ce vrea să ajungă mai repede la 
țărm. 
Unele legende ale cronogratului lui Moxa sint mișcătoare prin ingenui- 
tate. Astfel, Amulius și-a făcut fata „popă“ şi a instituit lege ca fetele 
ce vor fi „popi“ să nu se mărite. Rhea Silvia greșind, fiii i-au fost arun- 
caţi în apa Tiveriei, de unde i-a luat un porcar, Festul, a cărui soţie, 
Lupa, născuse cocon mort. În acest chip Rom și Romil au devenit „su- 
pașii“ Lupei. pc | 

Capitolul Împărăția lui Teofil începe cu legenda poetesei Casia, 
autoarea unor cunoscute condace, cîintări bisericești: 


„Teofil, cînd vrea tată-său Mihail să-l însoare, el adună feate frumoase de pren 
toată ţara într-o casă și mearse să-şi aleagă. El văzu o fată preafrumoasă şi înţe- 
leaptă, deci grăi cătră-nsa cu ispită: pentru muiare au venit răul în lume. la răspunse 
cătră-nsul: adevăr iaste, şi pentru muiare au intrat şi binele în lume, cum ai zice: 
pentru Evva răul şi pentru Precista Maria binele. Auzi împăratul şi se miră de 
zise: eu mai înţeleaptă muiere de mene nu voi lua, şi deade mărul cel de aur, ce 
era semn de nuntă, unii feate anume Teodora. Casia zise către Teodora: dobindişi 
împărăţia lumească, şi eu voi nevoi să fiu împărăteasă: deacii se făcu călugăriţă şi 
s-au închis într-o chilie de au petrecut viaţă îngerească ...* 


Către sfîrşitul cronografului se află şi cîteva știri despre ţările .romă- 
ne. Cea mai lungă e ştirea despre lupta lui Mircea cu turcii la Rovine, 
tratată şi din acest izvor de Eminescu în Scrisoarea III: 

„se rădică Baiazil cu turcii spre rumâni, deci se loviră cu Mircea voevod, și fu 
război mare cît se întuneca de nu se vedea văzduhul de mulţimea săgeatelor, şi mai 
pierdu Baiazit oastea lui cu totul, iară pașii şi voievozii periră toţi, atunci peri 
Constantin Dragovici şi Marco Cralevici, așa de se vărsa sînge mult cît era văile 


crunte...“ 


Cînd turcii au atacat 'Țarigradul, soarele nu se vedea, scrie Moxa, de 
desimea săgeţilor. Văzduhul răsuna de răcnetul lui Baiazid ca de o 
bubuitură de tun. Văzînd Sfinta Sofie, sultanul ar fi zi „boierilor“ săi: 
„acolo voi lăcui cu muiarea mea“. 

Cronica lui Mihail Moxa a fost cumpărată la Bucureşti de un profesor 
rus Gregorovici, care a publicat-o parţial la Cazan în 1859. Manuscrisul 
a ajuns apoi la Moscova, de unde Gr. Tocilescu a obţinut o copie publi- 
cată cu litere cirilice de Hasdeu în Cuvente den bătrîni, tomul I (1878). 

LITERATURA RELIGIOASA IN MOLDOVA, 
ȚARA ROMÂNEASCĂ ȘI TRANSILVANIA 


În prima jumătate a secolului al XVII-lea toate eforturile sînt îndrep- 
tate în direcţia căutării în traducerea cărților bisericești şi laice a unei 
norme supradialectale care să facă tălmăcirile accesibile românilor din 
toate provinciile. Pentru prima dată se stabilesc relaţii directe între cele 
trei ţări române, pe care Mihai Viteazul le unise scurt timp în 1600. 
Reprezentanţii culturali de seamă sînt în Moldova mitropolitul Varlaam, 
în Ţara Românească Udrişte Năsturel și în Transilvania Simion Ștefan. 


VARLAAM 


Nu se ştie data cînd s-a născut Yarlaam. Știm numai că era fiu de 
răzeşi din Baloteștii Putnei (ca mirean se numea Vasile Moţoc) şi că 
intrase în cinul călugăresc la mănăstirea Secu, refăcută în 1602 de Nistor 
Ureche, tatăl cronicarului, și Mitrofana. Varlaam era deci cam din gene- 
raţia cronicarului Ureche. Prin 1610 se afla egumen al mănăstirii, căci 
iscăleşte un act de bună convieţuire cu călugării vecini de la Neamţu. 
Învăţase greceşte şi slavoneşte şi în 1618 avea gata traducerea unui în- 
dreptar de monahism din secolul al VII-lea, Leastuiţa lui Ion Scărarul, 
Sinaitul. Ajuns duhovnic al domnitorului Miron Barnovski, acesta îl tri- 
mite în 1628 într-o solie împreună cu Pavel Ureche, Eustratie logofătul 
şi alţii în Rusia. Probabil că Barnovski (care era socotit de turci iscoada 
leşilor şi se înrudea cu Petru Movilă) voia să încheie un tratat de prie- 
tenie cu rușii, prin intermediul acestuia din urmă. Solia a plecat din 
Suceava la 13 decembrie 1628 ducînd cu ea manuscrisul unui Octoih 
slavonesc pentru Petru Movilă și moaștele mucenicului Iacov din Persia 
pentru mitropolitul Moscovei Filaret Nichitici. Întrevederea cu Petru 
Movilă a avut loc la 3 august 1629, cînd Miron Barnovski era mazilit, 
totuşi misiunea n-a fost întreruptă. Petru Movilă notează că Varlaam 
i-a povestit cu acel prilej cum moaștele sfîntului Ioan cel Nou au mîn- 
tuit în 1610 cetatea Sucevei de invazia cazacilor. Credinţa în moaşte era 
foarte mare pe atunci, de vreme ce Petru Movilă cerea țarului să îngă- 
duie moldovenilor a vedea „moaștele sfinților marilor făcători de minuni 
ai lui Dumnezeu“ şi că copieze jitiile acelor sfinți, poruncind a se tri- 
mite „spre lauda și mîngiierea dreptcredinciosului neam rusesc înaintea 
celorlalte neamuri“, Varlaam a fost primit de ţar şi a comandat zugra- 

vului Nazarie nişte icoane, care s-au executat, dar mitropolitul n-a admis 
ieşirea lor din ţară, sub motiv că sfinţii erau pictaţi șezînd pe jilțuri 
într-o atitudine necanonică. În a doua domnie a lui Miron Barnovski, 
Varlaam a fost hirotonit mitropolit la 23 septembrie 1622, cuvintul de 
învestitură rostindu-l un învăţat dascăl grec, Meletie Sirigul. În 1637 
avea gata traducerea Cazaniei şi cerea ţarului Mihail Feodorovici să-l 


ajute să tipărească această carte: 


„... întîmplîndu-se să vină acolo în împărăţia voastră pravoslavnică boierul dom- 
nului nostru (Vasile Lupu), am trimis și eu slujba şi martiriul sf. loan care a 
suferit martiriu în Bielogorod şi corpul lui zace întreg neputrezit, făcînd minuni 
prin vindecare şi în mitropolia mea a Sucevei. Am trimis şi chipul lui spre bine- 
cuvîntarea şi întărirea ţării voastre, dreptmăritoare şi despre rivna noastră care 
ne-a fost pentru sfinta biserică a răsăritului și dorinţa de a traduce pe limba româ- 
nească cartea sfiîntului Calist, Cuvîntările la sfinta Evanghelie, care s-o citească 
preoţii în biserică spre învăţătura românilor credincioşi, este gata şi scrisă numai 
să se dea la tipar s-o tipărească, dar fiindcă ne ţine mîna grea a agarenilor și nu 
sîntem liberi de haraciul lor nici preoţii și nici vlădicii, ci toţi sîntem supuși, de 
aceea îndrăznim a cere ajutor pentru lucrul acesta şi îngăduința împărăției 
voastre“, 


Această scrisoare este deosebit de importantă, fiindcă ne arată izvorul 
principal al Cărţii de învăţătură şi data cînd a fost terminată traducerea. 
Dar ajutorul cerut n-a venit atunci. L-a trimis în 1642, cînd s-a şi început 
tipărirea cărţii, Petru Movilă. În același an, prin august, Varlaam parti- 
cipa la lucrările sinodului: deschis la Iaşi pentru a lua atitudine faţă de 
confesiunea de credinţă a lui Chiril Lucaris, fost patriarh al Constanti- 
nopolului, învinuit de calvinism. Grecii voiau ca sinodul ieșan să aprobe 
condamnarea lui Chiril Lucaris şi să adopte profesiunea lui Meletie Siri- 
gul, însă, dat fiind că Lucaris luase în 1629 apărarea românilor din Tran- 
silvania, pe care Bethlen Gabor voia să-i convertească în mod silit la 
calvinism, moldovenii s-au arătat rezervaţi şi au propus să se discute 
mai curînd o lucrare scrisă atunci de Petru Movilă: Mărturisirea orto- 
doză. Această lucrare redactată în latineşte și tradusă apoi în rusește, 
grecește şi românește, a devenit îndreptarul ortodoxiei bisericii din răsă- 
rit (prima ediţie românească e din 1691, iar ultima din 1942). Lucrările 
sinodului conduse de domnitorul Vasile Lupu fiind secrete, nu ştim 
precis care a fost rolul lui Varlaam, dar trebuie presupus că n-a fost 
şters. Varlaam se bucura ca şi Petru Movilă de o mare reputaţie în lumea 
ortodoxă și la un moment dat a figurat pe lista celor trei candidaţi la 
scaunul vacant al Patriarhiei din Constantinopol. În 1644 Vasile Lupu 
îl trimitea să trateze pacea cu Matei Basarab în Țara Românească. Gă- 
sind la Udriște Năsturel un catehism calvinesc, tipărit în limba română, 

Varlaam a convocat la întoarcere un sobor din amindouă ţările şi l-a 
combătut, publicind în 1645 şi un opuscul de răspuns. Prăbușirea lui 
Vasile Lupu în 1653 a adus și căderea lui Varlaam. Retras la mănăstirea 
Secu, îşi împarte pămînturile între neamuri și moare „fulgerat la mini“ 
(paralizat) în 1657. 

Opera de căpetenie a lui Varlaam, Carte românească de învățătură 
dumenecele preste an și la praznice împăruteșii şi la svinți mari, a fost 
tălmăcită „din limba slavonească“ şi tipărită „cu dzisa şi cu toată chel- 
tuiala“ lui Vasile Lupu „în tipariul domnesc, în mănăstirea a Trei Sve- 
titeli, în Iaşi“ între 1642 şi 1643. Într-un cuvînt înainte, domnitorul o 
oferă ca „dar şi milă și pace și spăsenie a toată semenţia românească 
pretutindere ce să află pravoslavnici într-aceasta liîimbă“, iar în al său 
cuvint „cătră cetitoriu“, Varlaam arată motivele care l-au îndemnat a 
traduce: 


„Cătr-ace usteniînță s-au adaos acelor bărbaţi purtători de duhul svînt, căci că 
mărgind de sus în gios şi împuţinîndu-se diîn oameni înţelesul sventelor scripturi 
le-a căotat a pogori şi svînta scriptură tot mai pre înţelesul oamenilor, păn-au în- 
ceput a scoate așeș cineș pre limba sa pentru ca să înţeleagă hiecine să înveţe și să 
mărturisească minunate lucrurile lui 
Dumnedzău, cu mult mai vîrtos limba 
noastră românească, ce n-are carte pre 
limba sa, cu nevoie iaste a înţeleage 
cartea alţii limbi. Şi pentru lipsa das- 
calilor ş-a învăţăturei. Cît au fost învă- 
tind mai de multă vreame, acmu nice 
atita nime nu învaţă“. 


Așadar, Varlaam îşi dădea 
seama că poporul nu înțelegea 
cartea altei limbi, a limbii sla- 
vone, și că şcolile de slavonie îm- 
puţinîndu-se era nevoie de cărți 
româneşti pentru noii dascăli şi 
elevi. Motivarea traducerii sea- 
mănă cu aceea din epilogul de la 
Tilcul  evangheliilor din 1564, 
prima cazanie românească, şi cu 
cea din „preadislovia“ Evangheliei 
cu învățătură din 1581, unde ci- 
tim: 

„C-am fost cugetat și aceasta, ca să 


Scara lui Climax. Pictură murală la mă- fie mai lesne şi mai iuşor aceti şi aîn- 
năstirea Suceviţa (sec. XVI). țeleage pentru oamenii ceia proșştii ...“ 

Am văzut că în scrisoarea din 1637 Varlaam indică drept model al 
Cazaniei sale Omiliile lui Calist, scrise în prima jumătate a secolului al 
XV-lea. Probabil că după ce a sfirșit traducerea, el a confruntat-o şi cu 
alte texte, eventual chiar cu tălmăcirile românești anterioare, din care 
cea din 1581 era reeditată în 1641 la Alba Iulia de mitropolitul român 
recomandat de Vasile Lupu lui Rákóczy, lorest. Așa s-ar explica de ce 
Varlaam declară în cuvîntul său că a adunat cazania ,, di în toţi tîlcovnicii 
sventei evanghelii, dascali besericii noastre“. De altminteri, tehnica omi- 
letică nu diferă prea mult la Ioan Caleca (modelul lui Coresi) faţă de 
Calist (modelul lui Varlaam) şi se pot găsi pasaje destul de apropiate. 
De obicei autorii dau întîi fragmentul de evanghelie, pericopa sau za- 
ceala, şi apoi fac comentariul, începînd cu apostrofa Fraţilor... sau cu 
o lungă comparaţie. Aceasta din urmă poate fi folosită la orice pericopă, 
fiind o simplă floare retorică, stereotipă. Numai cîteodată e menţinută, 
de pildă în cazania la dumineca a treia. Citim la Coresi: 


„... Cum iaste ochiul în trup, aşa iaste şi mintea întru suflet. Că de iaste ochiul 
sănătos, luminează trupul, iară de e beteag, întunecă-l. Așa şi mintea, de iaste cu- 
rată, şi spre una dumnezeie şi dreptate caută şi de pururea se trezvește către aceala 
să lăcuiască, şi sufletul ce e întru el luminare priimeașşte, de se luminează şi se 
curățeaşte. Iară de se va întoarce mintea spre hiilenie şi spre grija avuţiei, sau de 
pohtele păcatelor de va fi ţinut şi se va răstigni lor, orbeașşte-se și se întunecă. Că 
cine ş-va piiarde mintea cu grija lumiei, şi pohtelor păcatelor întuneca-o-va, toate 
ale sale lucruri ce-s în viața aceasta întuneca-le-va şi le va stinge, şi de aciia şi de 


alalte în deșert face-ş spăseniia sa de pururea“. 
La Varlaam pericopa urmează după o scurtă introducere: 


„Cum luminează soarele lumea şi deaca întunecadză toată lumea să schimbă în 
tunearec şi nice una di în fapte nu să cunoaşte care ce iaste, așea și mentea noastră 
iaste lumină şi ochiu trupului și deaca să întunecă mentea cu gînduri de păcate şi 
cu pohtele lumiei aceştia, atunci şi sufletul și trupul iaste întunecat...“ 


Comentariul propriu-zis este aici mai bogat la Varlaam, desigur fiindcă 
va fi fost mai plastic în Calist decît în Caleca. La Varlaam se introduce 
în plus noţiunea de fum, simbol al vieţii păcătoase: 


„Cînd petreace omul în fum, atunci-i lăcrămadză ochii și de iuţimea fumului 
doru-l ochii şi orbăsc: iară deacă iase la văzduh curat şi la vreame cu senin de se 
priîmblă pre lîngă izvoară de ape curătoare, atunce sîmtu mai vesel ochii şi mai 
curaţi, și sănătate dobîndesc di în văzduh curat. Aşea și noi, fraţilor, deaca întrăm 
în fumul păcatelor lumiei aceştia, întru mîncări fără vreame şi în beţii, în lăcomia 
avuţiei aurului şi argintului satelor şi a vecinilor, și într-alte pohte de păcate, 
atunce şi nouă foarte lăcrămadză ochii sufletului nostru, și de iuţimea acelui fum 
înșelătoriu durere și orbie foarte cumplită rabdă ochii noștri. Că a nimică altă nu 

Carte românească de învă- Cartea care se chiamă Răs- 
țătură ... (1643). punsul împotriva catihis- 
musului calvinesc. 


să asamănă isprăvile noastre într-această lume, numai fumului. Și nu numai ispră- 
vile noastre, ce şi dzilele şi aii şi viața noastră, toate ca un fum trec. Şi cine va 
petreace într-aceaste fumuroase şi înşelătoare lucruri, aceluia-i iaste mentea întune- 


cată cu întunearecul păcatelor şi pohtelor trupului...“ 


Varlaam traduce cu aproape șase decenii mai tîrziu decit Coresi şi cola- 
boratorii lui, și limba sa este, desigur, evoluată faţă de aceea a diaconu- 
iui muntean și a preoţilor ardeleni. La Varlaam se simte străduința de 
a se adresa românilor de pretutindeni, deşi unele particularităţi ale gra- 
iului moldovenesc (dz pentru z) subzistă. Calitatea traducerii lui Varlaam 
va putea fi stabilită mai precis cînd se va descoperi versiunea slavonă a 
Omiliilor lui Calist, neidentificată pînă în prezent, eventual şi alte surse. 
S-a recunoscut însă de mult că limba Cazaniei este limpede, accesibilă 
și astăzi, după mai mult de trei sute de ani. În ceea ce priveşte stilul 
omiliilor (care aparţine lui Calist), el e adesea trudnic, comentariul repe- 
tînd textual conţinutul pericopei, cu insistenţe obositoare, menite a fixa 


100 


CE Scanned with OKEN Scanner 


SECOLUL AL XVII-LEA 


în mintea ascultătorilor litera exactă a 
evangheliei, nu lipsit de pasaje memora- 
bile, elocvente. 

A doua parte a Cazaniei conţine un nu- 
măr de legende hagiografice, printre care 
şi aceea a mucenicului Ioan cel Nou de 
Grigore 'Țamblac. Pentru viața celorlalți 
sfinţi (Simeon stilpnicul, sfîntul Dumitru, 
sfîintul Nicolae făcătorul de „ciudese“, 
Teodor Tiron, sfintul Gheorghe), Varlaam 
a utilizat de bună seamă alte izvoare, pro- 
babil Sinaxarele lui Maximos Margunios, 
apărute în grecește la Veneţia în 1607. O 
viaţă a sfintei Paraschiva, ale cărei moaşte 
se aflau la Iași, compusese, după Eftimie, 
patriarhul 'Tirnovei, mitropolitul Matei al 
Mirelor. De reţinut că din legenda sfin- 
tului Gheorghe lipseşte episodul cu uci- 
derea balaurului, ca în mineiul întocmit 
întîi de Simeon Matafrastul. Se povestesc 
numai caznele la care a fost supus mu- 
cenicul de împăratul Dioclețian: i s-a pus 
o piatră grea pe piept, a fost sfirtecat cu 
roata, aruncat într-o varniţă, încălţat cu 
papuci de fier înroşiţi în foc, bătut cu vina de bou, otrăvit pentru că în- 
viase un mort, decapitat în fine împreună cu soţia lui Dioclețian, care 
credea în el. Fapta eroică a sfîntului Gheorghe o fac la Varlaam 
alţi doi mucenici: Dimitrie calcă în picioare o scorpie tocmai cînd 
aceasta ridicase capul să-l muşte şi Teodor Tiron străpunge cu sulița un 
balaur antropofag. Acest act supranatural comis de mai mulți sfinţi a 
fost atribuit în cele din urmă exclusiv sfîntului Gheorghe, Iovan Iorgovan 
din balada populară şi Făt-Frumos din basm. Legendele hagiografice ale 
Cazaniei alcătuind elementul ei miraculos, povestite de Varlaam cu reale 
însuşiri epice, vor fi fost ascultate cu mai mult interes de popor decit 
greoaiele parabole evanghelice. 

Cartea românească de învățătură dumenecele preste an şi la praznice 
împărăteşti și la svînți mari a fost foarte răspîndită, timp de mai bine de 
un secol de la tipărirea ei. Cazania apărută în Ţara Românească la mănăs- 
tirea Dealul (1644), pe timpul lui Varlaam Arapul, reproduce aproape în 
întregime (minus Viaţa sfîntului Ioan cel Nou) partea a doua a Cazanie: 

de la Iaşi, iar Chiriacodromionul de la Bălgrad din 1699 nu este decît o 
reeditare a Cărţii românești de învățătură. La București, Cazania lui 
Varlaam s-a reeditat în 1732, 1765, 1768, fiind multă vreme manualul de 
omiletică al clerului român. 

La începutul Cazaniei şi la sfirşitul celor două părţi ale ei, traducă- 
torul a pus şi cîteva versuri, fără ritm, din care cîte o imagine surprinde 
plăcut, precum: | 


Valuri multe ridică furtuna pre mare, 
mai vîrtos gîndul omului întru lucru ce are. 


Într-o traducere recent descoperită, Paraclisul născătoarei de dumnezeu, 
apărută la Iaşi în 1645, sînt de asemenea 48 de versuri despre pedepsirea 
necredincioșilor, denotînd înclinația lui Varlaam către poezie. Tot aici mai 
sînt şi două povestiri pe teme din Vechiul Testament, una recomandată 
astfel: 

i Jitie această preafrumoasă 
Și din Biblie veche scoasă, 


La oameni să le cetească 
Și în veci să se pomenească. 


Cartea carea să chiamă răspunsul împotriva catihismusului calvinesc 
făcută de părintele Varlaam mitropolitul Suceavei și arhiepiscopul ţării 
Moldovei, tipărită la Iaşi în 1645, este o scriere originală, polemică. Auto- 
rul răspunde opului găsit la Udrişte Năsturel în 1644, avînd următorul 
lung titlu: Cartea ce se cheamă ,,Catehismus“ care cu voia și cu porunca 
domnului creștinesc Racoți Gheorghi, craiul Ardialului, domnul Tăriei 
Ungurești și săcuilor șpan, care s-au întors di în limba diecească și slo- 
venească pe limba românească, cu svatul și cu îndemnătura și cu cheltu- 
iala domniei lui Ciulai Gheorghi, păstorul sufletesc al curței măriei sale. 
Cu scrisoare s-au ustenit popa Ghiorghi de Sec. Și s-au izvodit în cetate 
în Belgrad; şi s-au tipărit în sat în Prisac. Meșterul tipariului au fost popa 
Dobrea din Țara Muntenească. Și s-au început în luna lui iulie, 5 zile, și 
s-au obîrșit în luna iulie, 25 de zile. Vă leat ot săzda mira 7150, ot roj- 
destvo Hristovo 1640. Nu s-a descoperit pînă acum nici un exemplar din 
acest catehism calvinese tipărit în 1640 la Alba Iulia, pe care, citindu-l, 
Varlaam l-a aflat plin de „otravă de moarte sufletească“. Considerînd că 
„inaintea omului este viaţa și moartea“ și că „nu alegem moarte în loc 
de viaţă“, Varlaam combate punct cu punct dogmele bisericii calvine, adre- 
sindu-se în special celor ce se află în părţile Ardealului „cu noi într-o 
credinţă“, adică românilor ortodocşi. 

Se ştie că Reforma calvină susține că omul nu este capabil să se salveze 
singur, dacă n-a fost iluminat prin graţia divină, care a predestinat pe 
unii spre rău. În Institution de la religion chrestienne, Calvin nu admite 
decît două taine, botezul și euharistia, și condamnă cultul sfinţilor (pen- 
tru că nu există alt intermediar între om și Dumnezeu decît Hristos) şi al 
icoanelor (o poruncă biblică sună: Să nu-ţi faci ţie chip cioplit). 

Tonul polemicii lui Varlaam este mușcător: 


„Protestanţii, scrie el, calcă în picioare poruncile dumnezeieşti, ceea ce spun ei 
nu se găsește în sfintele scripturi, ci au fost scoase din capul lor“. 


Ideea de graţie este ironizată: 


„Aceasta ne-ar plăcea şi nouă fără de nici o osteneală şi fără de nici un chin din 
partea noastră să aflăm pe Hristos împăcătoriu să facă destul pentru noi“. 


Biserica protestantă nu este după Varlaam „nici svintă, nici săbor- 
nică“ ..., ea este o biserică întemeiată ieri, abia de „o sută de ai“, slu- 
jitorii ei caută probe în scripturi „ca oamenii ameţiţi şi somnoroşi, care 
încearcă să se ţină pe picioare“. 

Cartea lui Varlaam a avut ecou printre calvini, dovadă că peste 12 ani 
se simţea încă nevoia unei puneri la punct vehemente, publicate sub 
titlul: Scutul catechismusului, cu răspunsu den scriptură svîntă, împo- 
triva răspunsului a doauă ţări fără scriptură svîntă, la Bălgrad, în 1656. 

Ultima carte, la traducerea căreia 
Varlaam numai a colaborat (cu Eus- 
tratie logofătul), scriind prefața, este 
geapte taine a besearicii de arhiepis- 
copul Gavril Severul de la Filadelfia 
(mort în 1616), un volum in quarto 
de peste 339 de pagini, tipărit la Iaşi 
în 1645. Aici sînt condamnate super- 
stițiile și vrăjile şi se dau norme 
pentru îndreptarea „sufletelor noas- 
tre cele păcătoase“. Precum cînd „ră- 
sare soarele, zarja... și copacii cei 
înalţi lumineadză; deacii şesurile şi 
văile; așa într-acela chip, domnia mă- 
rii tale cu acestea Șeapte taine... 
întîi agiunge întru ceata cea înaltă 


sufletească, întru arhierei şi în preoţi, Stema Moldovei în Cazania lui Varlaam. 


de lumineadză, și întru diregătoriia 

cea lumască, în domni şi boiari; deacii şi întru cei mai mici agiunge lu- 
mina şi căldura de lumineadză“. Așadar, Varlaam concepea o paritate a cla- 
selor măcar în planul credinţei religioase, aceste lucruri fiind spuse de 
el în predoslovia la Șeapte taine a besearecii. 

UDRIȘTE NĂSTUREL 


Contemporan cu Varlaam este învățatul boier muntean Udriște Năstu- 
rel de la Fierăşti, cumnatul domnitorului Matei Basarab. Udrişte sau 
Uriil era fiul postelnicului Radu Năsturel și al Calei Calomfirescu și s-a 
născut pe la 1579. „Cînd am ajuns în virsta adolescenţei — mărturisește 
el — am dobîndit în același timp, în inima mea, prin grația lui Dumnezeu, 
o mare și aprinsă dragoste pentru limba romană sau latină, înrudită în 
chip evident cu a noastră, în aşa fel că, neavînd aproape alte gînduri în 
cugetul și inima mea, zi și noapte, fără încetare, eram aprins pentru 
limba latină și pentru învăţarea ei. A mers aşă pînă cînd un profesor, 
care preda filozofia şi știința, a binevoit să adape setea inimii mele care 
ardea de dragoste pentru învăţarea acestei limbi...“ A învăţat în plus 
limba elină, slavonă şi rusă, căci va traduce din toate. Cariera şi-a în- 
ceput-o ca diac la curtea domnitorului Iliaș, prin 1628. În anul următor 
era „tainic“, adică consilier intim al aceluiaşi Iliaș, iar din 1632 apare ca 
vtori (al doilea) logofăt, dregătorie pe care a avut-o pînă la sfîrşitul vieții 
(ultimul act care-l pomenește e din 1658). Spirit cultivat, Udrişte Năstu- 
rel avea vederi largi în materie de religie, manifestînd simpatii pentru 
biserica romană către care se orienta la un moment dat și Matei Basarab. 
Emisarul papei Urban al VII-lea, Rafael Levacovici, a conferit cu el 
despre problema Unirii cu Roma, dar discuţiile n-au dus la rezultatul 
dorit. Puțin înainte, Udrişte tratase cu împăratul german, la Viena, și 
cu regele Poloniei. Mitropolitul Varlaam a păstrat despre el cele mai 
bune impresii în vizita sa din 1644: 


„...tîmplîndu-mi-se est timp a fi în părţile Ţării Româneşti cu treabe domnești 
şi a norodului, în Tîrgovişte, cu cei mai de frunte şi mai de-a firea vorbind, mai 
vîrtos cu oarecare boiarin cinstit şi sloveasnic şi a toată deştoinicia şi înţelegerea 
harnic, dreptpravoslavnic creştin, al doilea logothet și frate doamnei a bunului cre- 
dincios şi a luminatului domn Ioan Mathei voevod, cu mila lui Dumnezeu domnul 
Ţării Româneşti, dumnealui Udrişte Năsturel...“ 


Și un călugăr rus, Suhanov, a fost plăcut impresionat de biblioteca lui 
Udriște Năsturel, plină de cărţi slavonești.: 

Prima operă literară a lui Udriște Năsturel sînt nişte versuri omagiale 
pe Pravila de la Govora tradusă de Mihail Moxa. 

A colaborat apoi, venit în al „unsprezecelea ceas“, cu ieromonahul Sil- 
vestru la traducerea unei cazanii (Evanghelia învăţătoare), tipărită la 

Govora în 1642 (cu un an înainte de Cazania lui Varlaam). Contribuţia 
lui Udriște Năsturel e arătată în predoslovie: 


„...CU riîvne pohtii pentru fraţii miei şi cugetai să scoț această sfîntă carte ce 
se chiamă Evanghelie învăţătoare tilcuită, să fie propovedanie creştinităţii noastre, 
a sfintei besearici apostolească a răsăritului de o am primenit de în limba rusească 
pre limba rumânească și ca un izvor ascuns în pămîntul inimii noastre, cel secetos 
şi uscat de învăţătură, cu ajutorul lui Dumnezeu şi îndemnarea duhului aceluia 
scurmat-am cu tîmpă mintea mea şi am scos acest izvor de apă dulce şi pururea 
curătoriu, adăpătoare de suflete omeneşti“. 


| Traducerea nu este inferioară celei a lui Varlaam. Iată, de pildă, cum 
e înfăţişată cunoscuta scenă a judecății de apoi: 


„Întru spaima sufletului mieu nu domnesc ca să spui cuvînt de ceas înfricoșat 
cînd direptul judecătoriu va şedea pre scaunul slavei sale şi va începe a face jude- 
cată tuturor, cui-ş după lucrul lui. Atunce se vor aduna înaintea lui toate limbile 
şi năroadele, domnii şi împărații pămîntului, şi muncitorii acestui veac, toţi păcătoşii 
și direpţii, toţi, cine întru cinul său vor sta înaintea lui: direpţii din a dreapta 
slavei lui, iară păcătuoșşii de-a stînga, că-i va alege soţ de la soţ, cum aleage păsto- 
riul oile din capre“. 


Tălmăcirea lui Varlaam s-a impus totuși şi a înlocuit pe cea a lui 
Udrişte Năsturel, datorită desigur şi prestigiului ecleziastic mai mare al 
mitropolitului. 

A doua carte, traducere din latinește în slavoneşte, O Podrajanii Iisus 
Hristu (1647), nu este altceva decit faimoasa operă de mistică şi morală 
medievală Imitatio Cristi, atribuită călugărului german Thomas a Kempis 
(1379—1471). 

Este interesant că, deşi în introducere Udriște spune că a lucrat din 
dragoste pentru limba latină, „fără îndoială înrudită cu limba noastră“, 
totuși nu traduce în româneşte, ci în slavoneşte. Limba traducerii este 
foarte savantă şi greoaie. 

În legătură cu Varlaam şi Ioasaf, principala traducere a lui Udrişte 
Năsturel, s-a crezut pînă acum că translaţia s-a făcut din slavonește. 
Adevărul este, așa cum spune copistul Fota grămăticul, că opera a fost 
tălmăcită din elineşte în limba slavonă şi română. Udrişte nu a dat o 
singură versiune, ci două, în două limbi, cum se şi păstrează în două 
copii (mss. 2470 și 588). Versiunea românească, prelucrată în 1926 de 
Mihail Sadoveanu, a atras întîi atenţia lui A. Odobescu, care începuse s-o 
publice în 1881. Eminescu însuși păstra o copie din 1814. Copia din 1673 
a lui Fota grămăticul, care a fost în posesia folcloristului G. Dem. Teo- 
dorescu, a dat-o la lumină pentru prima dată un strănepot al lui 
Udriște, generalul P. V. Năsturel, în 1904. Traducerea datează din 1648. 

Deoarece cartea a fost foarte citită într-un timp la noi (există vreo 
15 copii manuscrise în B.A. R.S.R.), e cazul de a ne opri puţin asupra ei. 
Varlaam şi Ioasaf este de fapt la origine legenda lui Ioasaf, adică a lui 
Yuddsatf, derivație arabă din Bodhisattva, care în limba sanscrită în- 
seamnă aspirant la demnitatea de Buda ( = Luminătorul). Existenţa mi- 
tică a lui Buda se cuprinde în cartea indiană Lalitavistara, datînd de la 
sfîrşitul veacului al VI-lea dinaintea erei noastre. Aici se povestește că 
Buda, numit în realitate Siddharta, era fiul regelui din Capilavastu, o 
localitate de la poalele Muntelui Nepal. La nașterea sa, un eremit din 
Himalaia a prezis că va deveni „desăvirşit“, dacă se va îndeletnici cu 
cele duhovnicești. Suddhodana, tatăl său, voind să-l ferească de influenţa 
brahmanilor, i-a clădit trei palate măreţe, de iarnă, de primăvară și de 
vară, şi l-a dat în paza a 500 de slugi. De îndată ce s-a făcut mare, Sid- 
dharta, care trăise pînă atunci numai în desfătări, a început să mediteze 
la rosturile vieţii. Patru întîmplări au pricinuit gîndurile prinţului. Într-o 
zi, ieşind pe poarta de răsărit a orașului spre a merge la grădina Lum- 
bini, întîlni, un bătrîn slab şi girbovit. La ce folosesc plăcerile, se întrebă 
el, dacă toţi sîntem supuși bătrineţii? În altă zi, ieşind pe poarta de miază- 
zi, zări un bolnav de friguri. A treia oară, ieșind pe poarta de apus, 
văzu un mort. ,„Nenorocită sănătatea pe care boalele o distrug; nenorocită 
tinereţea pe care bătrineţa o nimiceşte; nenorocită viaţa în care omul 
rămîne aşa de puţin“ — cugetă Siddharta. În fine, la a patra ieşire, prin 
poarta de nord, ochii lui se opriră asupra unui ascet — cerșetor care, 
după ce renunţase la orice dorinţă, primea împăcat tot ce i se da. Cînd 
află că acesta este un „bhikșu“, scutit de orice patimă sau agitaţie lăun- 
trică, Siddharta voi să îmbrace numaidecit rasa galbenă. Comunică hotă- 
rirea tatălui său şi, pentru că acesta se opuse, fugi noaptea din palat. 
Bodhisattva, lepădat de tot ce e lumesc, cutreieră pădurile și caută să ghi- 
cească de la pustnici secretul izbăvirii de rău. Înainte de a ajunge prin 
asceză și meditaţie la conștiința supremă a lucrurilor, Mara, zeul iubirii, 
al păcatului şi al morţii, încearcă să-l abată de la ţintă, prin ispite şi 
ameninţări. Dar toate se dovedesc neputincioase: Bodhisattva a devenit 
înțeleptul, luminătorul, Buda sau Tathagata, desăvirşitul, şi în această 
calitate face prozeliţi. Se zice că Buda ar fi propovăduit singur învăţă- 
tura sa 44 de ani și că ar fi murit, mîncînd carne de porc, în vîrstă de 
80 de ani, într-un parc de lîngă oraşul Cușşinagara, corpul său fiind inci- 
nerat cu cea mai mare pompă de discipoli. 

Legenda vieţii lui Buda a trecut din India mai întîi în Persia. Cînd 
creștinismul s-a răspîndit aici, cineva a introdus, după vederile noii doc- 
trine, în țesătura povestirii pe călugărul Balauhar (Varlaam), cu rolul de 

a iniţia pe tînărul Ioasaf în tainele noii religii. Tradusă în limba arabă, 
legenda a pătruns în Siria și de aci în Gruzia şi Palestina, la Ierusalim, 
unde un călugăr Ioan, confundat cu loan Damasceanul, i-a dat forma 
grecească sub care s-a răspîndit în Europa şi, prin intermediar slavon, la 
noi. Am văzut însă că Udrişte Năsturel a tradus el însuși legenda în 
slavoneşte şi românește din limba greacă. 

În prelucrarea grecească, legenda lui Buda a fost transformată într-o: 
apologie a creştinismului și vieţii ascetice. Aici regele Suddhodana capătă 
numele de Avenir, iar Siddharta, pe acela de Ioasaf. Brahmanii sînt înlo- 
cuiţi cu creştini, adepţi ai învăţăturii apostolului Toma. Ioasaf e crescut. 
şi el într-un palat, departe de suferinţele omenești, şi ajunge să se 
întrebe asupra rosturilor vieţii tot prin nişte întîmplări. Vede un cocoșat 
şi un orb și-și dă seama că omul este bîntuit de boli; un bătrin, și înţe- 
lege că tinereţea e trecătoare; un mort, şi pricepe că viaţa se sfirşește. 
Dar pentru a ajunge la cunoașterea supremă, în creștinism nu mai este 
suficientă, ca în budism, meditaţia. E nevoie de iniţiere prin săvîrşirea 
unor taine ca botezul și cuminecătura, oficiate de un om cu darul pre- 
oţiei. Acest rol îl va juca un anahoret din pustiurile Senaridului, Var- 
laam. El se travesteşte în negustor şi vine să înfăţişeze prinţului o piatră. 
prețioasă, mărgăritarul învăţăturii mîntuitoare. Ioasaf ascultă parabolele 
simbolice ale lui Varlaam și se creștinează, petrecîndu-și timpul în rugă- 
ciuni și lacrimi. 

Împăratul Avenir și vizirul său Varahia pun la cale un plan pentru a 
întoarce pe Ioasaf la traiul de mai înainte. Aduc pe vrăjitorul Nahor, 
care seamănă cu Varlaam, și-l silesc să discute cu filozofii de la curte 
asupra superiorității credinţei lui, dîndu-se drept Varlaam. Ioasaf, crezînd 
că Nahor e chiar Varlaam, îl ameninţă că-l va ucide dacă se va dovedi 
că a fost înșelat. Nahor, înspăimîntat, apără creştinismul cu atîta căl- 
dură, încît la sfîrșit se converteşte el însuşi la noua religie. Se înţelege 
că atît pildele lui Varlaam cît şi pledoaria lui Nahor sînt expuse în aşa 
fel încît ideea de creştinism să triumfe. 

Ultima încercare la care e supus Ioasaf pentru izbînda deplină a cre- 
dinţei este similară celei la care e supus Bodhisattva înainte de a deveni 
Buda. Aici rolul zeului Mara este jucat de vrăjitorul Tevda. Acesta con- 
vinge pe împărat că fiul său poate fi abătut din rătăcire dacă va fi ispitit 
de femei frumoase (tema a devenit celebră prin Boccaccio). Ioasaf este 
pe punctul de a se lăsa învins de atracțiile unei femei, cînd, rugîndu-se 
lui Dumnezeu, aţipeşte și are, în vis, viziunea raiului şi a iadului. Deştep- 
tat apoi, el se stăpînește şi priveşte în jurul său cu scîrbă, cucerit defi- 
nitiv de necesitatea ascezei, a înfrînării poftelor, pentru a cîştiga după 

moarte un loc în rai, în viaţa veşnică de 
dincolo. Tevda însuşi, văzindu-și planul 
eșuat, își arde cărţile vrăjitorești minci- 
noase şi, mergînd în pustie, se botează. 

În mare parte, Viaţa sfinților Varlaam și 
Ioasaf este obositoare prin tonul predica- 
tor, religios, şi prin abundența citatelor 
biblice, introduse insidios în textura po- 
vestirii. Dar unele învățături avind carac- 
ter de parabole, rămășițe din vechile epo- 
pei indiene, nu şi-au pierdut farmecul nici 
pînă astăzi. Aşa, de exemplu, e parabola 
inorogului, povestită în Mahabharata de 
înțeleptul Vidura regelui Dhrtahastra cu 
următorul conţinut: 

Un om urmărit de un inorog, animal hi- 
meric, cade într-o prăpastie, dar se prinde 
cu mîinile de crengile unui copac. Uitin- 
du-se în jos, vede rozînd la rădăcina po- 
mului un şoarec alb şi un şoarec negru. În Varlaam şi Ioasaf. Pictură mu- 
fundul prăpastiei, un şarpe scoţind foc rală la mănăstirea Horez. 
pe gură aşteaptă să-l înghită. Pe creanga 
de sub el zăreşte patru capete de aspidă, iar din vîrf picură puţină miere. 
Uitind de toate primejdiile, omul se aşterne pe mincare. Semnificaţia 
parabolei: prăpastia este lumea; copacul: viaţa; şoarecii: timpul (cel alb: 
ziua, cel negru: noaptea); aspidele: cele patru stihii ale timpului; şar- 
pele: iadul; mierea: ispitele vieţii la care omul, combătut de atitea adver- 
sități, nu renunţă. 

Parabola se află şi în Viaţa sfîntului Nifon de Gavril Protul şi se gă- 
seşte zugrăvită pe bolta mănăstirii din Aninoasa (Muscel), unde însă 
zugravul, neștiind ce e inorogul, l-a reprezentat printr-un cal. Alte pilde 
din Varlaam și Ioasaf au trecut prin intermediar slav în Învățăturile lui 
Neagoe Basarab către fiul său Teodosie încă din secolul al XVI-lea (pilda 
celor două racle, prezentă și la Creangă în Fata babei şi fata moșneagu- 
lui). Budismul lui Eminescu din unele poezii, ca de exemplu Rugăciunea 
unui dac, sau din nuvele ca Cezara, nu este cu totul străin de Varlaam 


și Ioasaf. p | , p Eara | 

Traducerea românească a lui Udrişte Năsturel e încă vie, deşi nu avem 

o bună ediţie a ei. Acest lucru se poate constata şi din faptul că, in 

prescurtarea sa, Mihail Sadoveanu a păstrat unele pasaje aproape în- 
tocmai, de pildă descrierea raiului din visul lui Ioasaf. Dăm numai tra- 


ducerea lui Udrişte Năsturel: 


„Și fu dus într-un cîmp mare cu neşte flori foarte bine mirositoare, unde vedea 
de tot fealiul de pomi şi doriia a se atinge de dinșii, şi frunzele lor suna încetișor, 
clătindu-se de un vînt supţirel, şi lăsa o miroseală nesăţioasă și de bucurie. Și sta 
neşte scaune de aur foarte curate și împodobite cu pietri scumpe, dînd raze și stră- 
lucind, şi neşte paturi înpodobite cu nește așternuturi care covîrşesc toată spunerea. 
Și cura neşte ape foarte limpede şi curate, care veseliia privirea ochilor. De-acii 
deacă-l trecură acei înfricoşaţi prentr-acel cîmp mare şi minunat, îl duseră într-o 
cetate care lumina cu o strălucire nespusă că era zidurile tot de aur curat şi cu 
pietri scumpe, care nimini nicăiri nu văzuse, şi avea turnuri foarte nalte. O, cine 
ar putea povesti frumuseţea și strălucirea acei cetăţi? Iară deasupra ei strălucia o 
lumină cu neşte raze curate, de umplea toate ulițele şi umbla prentr-însa neşte 
voinici cu arepi, şi fieștecare dentr-înşii era cu lumină luminaţi, cîntînd cîntare ca 
aceea care niciodată auz omenesc nu auzise“. 


Este regretabil că un scriitor care minuia așa de bine limba română 
nu s-a încumetat să scrie şi ceva original. 


SIMION ȘTEFAN 


Contemporan cu Varlaam şi Udrişte Năsturel este în Transilvania 
Simion Ştefan, intrat în istoria literaturii prin cea dintii traducere inte- 
grală a Noului Testamente. 

Simion Ştefan era preot în Bălgrad, cînd, în domnia lui Gheorghe 
Rákóczy I, fu ales mitropolit al Vadului, al Maramureșului și a toată 
țara Ardealului. El ştiuse să cîştige încrederea românilor trecuţi la calvi- 
nism, a superintendentului Geleji Stefan, a lui Rákóczy şi pe aceea a 
mitropolitului Țării Românești, printr-o politică de echilibru, plină de 
tact, pusă în serviciul culturii române. Hirotonit la Tîrgovişte în 1643, 
el acceptă condiţiile impuse de Rákóczy (printre care răspîndirea Cate- 
hismului din 1640, criticat de Varlaam) şi se dedică operei de tălmăcire 
a Noului Testament în limba română, căci traducerile parţiale, făcute 
cu aproape 80—90 de ani în urmă, nu mai corespundeau nevoilor actuale. 
De fapt, traducerea Noului Testament o începuse, din îndemnul şi cu 
cheltuiala lui Rákóczy, ieromonahul muntean Silvestru, care însă muri 
înainte de a termina lucrul. Simion Ștefan a cercetat tălmăcirea lui Sil- 
vestru și, găsind-o cu multe lipsuri şi greșeli „pentru neînţelesul limbiei 

și cărții grecești“, s-a apucat s-o ,„,posleduiască“ 
(revadă) cîtă exista şi s-o ducă pînă la capăt. 
El susţine că a avut în faţă toate izvoadele, ți- 
nîndu-se în special de cel grecesc: 


„Ce numai aceasta să ştiţi că noi n-am socotit numai 
pre un izvod, ce toate cîte am putut afla, greceşti şi 
sîrbeşti și lătineşti, carile au fost izvodite de cărturari 
mari şi înţelegători la carte greciască, le-am cetit și 
le-am socotit, ce mai virtos ne-am ţinut de izvodul 
grecesc şi am socotit și pre izvodul lui Eronim, care 
au izvodit dintăi, din limba greciască, lătineşte, şi am 
socotit şi izvodul slovenesc, carele-i izvodit sloveneşte 
din greciască şi e tipărit în ţara Moscului, și socotind 
acestia toate vare care au îmblat mai aproape de carte 
greciască, de pre aceia am socotit însă de ce greciască 
nu ne-am depărtat, știind că duhul sfînt au îndemnat 
evangheliștii şi apostolii- a scrie cu limbă greciască 
testamentul cel nou, și carte greciască iaste izvorul 
celorlalte“. 


Probă că s-a ţinut de izvodul grecesc sînt 
unele cuvinte fără corespondent, în vremea lui Noul Testament de la 
Simion Ştefan, în limba română, ca sinagogă, Bălgrad, 1648. 
publican (cetăţean), gangrenă, sau nume de pie- 


tre scumpe, de arbori, de veșminte, pe care, neputîndu-le traduce, le-a. 


menţinut ca în original. Este întîia soluţie în problema neologismelor. 


A doua problemă care l-a preocupat pe Simion Ştefan a fost aceea de 
a traduce într-o limbă pe cît posibil fără regionalisme, înţeleasă „de 
toată seminţia românească“, cum se exprimase Varlaam: 


„Aciasta încă vă rugăm să luaţi aminte că rumânii nu grăesc în toate ţările într-un 
chip, încă neci într-o ţară toţi într-un chip; pentru aceia cu nevoie poate să scrie 
cineva să înţeleagă toţi, grăind un lucru unii într-un chip, alţii într-alt chip; au 
veșmiînt, au vase, au altele multe nu le numesc într-un chip. Bine ştim că cuvintele 
trebuie să fie ca banii, că banii aceia sînt buni carii îmblă în toate ţările, aşia şi 
cuvintele acele sînt bune carele le înţeleg toți. Noi derept aceia ne-am silit, de încît 
am putut, să izvodim aşia cum să înţeleagă toţi, iară să nu vor înţeleage toţi nu-i 
de vina noastră, ce-i de vina celuia ce-au răsfirat rumânii printr-alte ţări, de s-au 
amestecat cuvintele cu alte limbi de nu grăesc toţi într-un chip“. 


Cerinţa unei limbi unitare pentru românii din toate provinciile este 
o idee înaintată a lui Simion Ştefan. 

Cu mult înainte ca limba română să fie codificată printr-o gramatică, 
el vedea necesitatea normei lingvistice supradialectale. 

În ceea ce priveşte comparaţia cuvintelor bune cu banii care umblă 
peste tot, ea a sugerat lui Hasdeu faimoasa sa teorie pentru demonstra- 
rea latinităţii limbii române despre circulaţia cuvintelor (Limba în cir- 
culațiune). 

Simion Ștefan a folosit traducerea anterioară a Evangheliarului lui 
Coresi, dar a îmbunătăţit-o. Să comparăm începutul evangheliei lui Toan. 
În Coresi, traducerea e stingace și confuză: 


„De început era cuvînt şi cuvîntul era cătră Dumnezeu şi Dumnezeu era cuvînt. 
Iată era de început către Dumnezeu. Toate acelea fură şi fără de el nimea nu fu, ce 
fu. Întru aceasta viață era şi viaţa era lumină oamenilor. Şi lumină întru întu- 
nearec lumina şi întunearecul el nu-l prindea. Fu uîn om trimes de la Dumnezeu, 
numele lui Ioan. Acesta vine întru mărturie, de să mărturisească de lumină toți 
credinţă. Să aibă lor nu era acela lumină ce să mărturisească de lumină. Era lumină 
adeverită ce lumina toţi oamenii venise întru lume...“. 


Tălmăcirea lui Simion Ștefan e mai puţin dialectală, mai corectă sin- 
tactic şi mai exactă: 


„De început era cuvîntul, şi cuvintul acela era la Dumnezău, şi Dumnezău era 
cuvintul acela. 

Acesta cuvint era de început la Dumnezău. 

Toate pre în el fură făcute: şi fără el nemică nu fu făcut care ce e făcut. 

Întru el era viaţa, şi viaţa era lumină oamenilor. Şi lumina aceea întru întunearec 
străluciia, şi întunearecul pre ea nu o cuprinse. 

Fu un om trimes de la Dumnezău; cui numele lui Ioan; acesta veni întru mărturie, 
ca să mărturisească de lumină, că toţi să crează pentru el. 

Nu era el acea lumină, ce tremes fu ca să mărturisească de lumină. Acesta era 
lumina cea adevărată carea luminează pre tot omul acela ce vine în lume...“. 


În afară de Noul Testament sau împăcarea cu legea cea nouă, tipărit 
la Bălgrad în 1648, Simion Ștefan a mai tradus şi o Psaltire în 1651. 
A murit în 1656 după o păstorie de 13 ani. 

CRONICARII MOLDOVENI 
GRIGORE URECHE 


Seria cronicilor în limba română, deschisă în ultimul deceniu al seco- 
lului al XVI-lea în Țara Românească de Teodosie Rudeanu, este conti- 
nuată în prima jumătate a secolului al XVII-lea în Moldova de Eustratie 
Dragoş logofătul, traducătorul Cărţii românești de învățătură de la pra- 
zilele împărătești și de la alte giudețe (1646). Eustratie sau Istratie logo- 
fătul este numit de Miron Costin în poema polonă Opisanie ziemi Mol- 
dawskiey i Multanskiey (1684) „cel dintîi istoric“, înainte de Grigore 
Ureche. Dar cronica lui Istrati tretilogofăt, citată de Ureche sub denu- 
mirea de „letopiseţul moldovenesc“, nu ni s-a păstrat. Întîiul letopiseţ 
în limba română care a ajuns pînă la noi în copii este letopiseţul lui Gri- 
gore Ureche. „ | 


Din cauză că nu s-a găsit manuscrisul autograf al acestui letopiseţ, 
cronica a fost atribuită o vreme şi tatălui lui Grigore, lui Nistor Ureche, 
şi, mai tirziu, interpolatorului ei principal, Simion Dascălul. Astăzi este 
în afară de orice îndoială că letopiseţul aparţine lui Grigore Ureche, așa 
cum stabilise încă în 1852 primul lui editor, M. Kogălniceanu. 

Familia Ureche este atestată încă de pe vremea lui Ştefan cel Mare, 
prin Danciul Ureche, boier de-al doilea rang, fără demnități, posesor a 
două bucăţi de pămînt, una dăruită de domnitor și alta cumpărată de el. 
Acest Danciul este bunicul lui Nistor Ureche, fiul unui obscur Maxim. 
Nistor, folosind împrejurările tulburi de la sfîrşitul secolului al XVI-lea, 

izbuteşte să pătrundă repede în rindurile marii boierimi feudale. Sub 
Petru Șchiopul e trimis în solie la Constantinopole şi, dobindind încre- 
dere, i se întăreşte stăpînirea unor moşii, devine furnizor al curţii cu 
cai de rasă. A cumpărat cu banii obținuți din vînzări mai multe sate 
domnești, între altele satul Goeşti (Cirligătura), unde în 1589, ca „vornic 
de gloată“, își fixează reşedinţa. În 1592 era mare logofăt al Moldovei, 
dar neputînd suporta tirania lui Aron-vodă la întoarcerea în a doua dom- 
nie, fuge în Polonia şi nu revine decît sub Ieremia Movilă, în 1595. 
Deoarece luase parte la izgonirea lui Ștefan Răzvan, i se dau mai multe 
moşii şi demnitatea de vornic al Ţării de Jos. În 1600 venea cu oști mol- 
dovenești şi polone să înscăuneze în Ţara Românească pe Simion Movilă, 
fratele lui Ieremia Movilă, și dobindește indigenatul, cetăţenia şi dreptul 
de a se-:număra printre nobilii poloni. Putea să cumpere moşii în Polonia 
şi mijloacele lui erau așa de mari, încît a arendat starostia unui însemnat 
oraș întărit, Rohatinul. Era totdeodată membru al Frăției ortodoxe rusești 
din Liov. Între 1591 şi 1611 tronul Moldovei a fost ocupat de familia 
filopolonă a Movileştilor. Nistor Ureche a avut în acest timp cele mai 
mari demnități, sub domnitorul minor Constantin Movilă, în 1611, inti- 
tulindu-se chiar guvernatorul Moldovei (această titulatură şi-o dă într-o 
scrisoare latinească adresată unui sol al regelui Ungariei). Abia Ștefan 
Tomșa, înscăunat în toamna aceluiași an după lupta de la Cornul lui Sas, 
îl exilează în Polonia, de unde turcii îi cer, . fără succes, extrădarea. 
Ultima mare demnitate, aceea de regent, a avut-o sub Alexandru Movilă, 
între 1615 şi 1616. „Toate divanurile era (atunci) pre Nistor Ureche“, 
zice în letopiseţul său Miron Costin. Retras încă o dată în Polonia, reve- 
nea pentru ultima dată în ţară sub Radu Mihnea în 1617, cînd poate a 
și murit. Averea lui mobilă și imobilă era imensă: avea 52 de sate întregi, 
45 de părţi de sate, 45 fălci de vie, 17 mori, prisăci în toate ţinuturile 
Moldovei, o cantitate impresionantă de veşminte, obiecte scumpe şi biju- 
terii (blăni de jder, năfrămi şi briie de mătase, inele şi cercei de aur cu 
mărgăritare, cupe de aur şi argint). Ctitorise cu soţia sa Mitrofana mă- 


Iscălitura lui Grigore Ureche. 

năstirea Secul și compusese o lucrare despre aducerea piciorului lui Ioan 
Botezătorul acolo. 

Despre Grigore Ureche știrile sînt mai puține. Anul ipotetic al naşterii 
ar fi cam 1590. Cronicarul era din aceeaşi generaţie cu mitropolitul Var- 
laam şi cu Istrate Dragoș tretilogofăt. Fiu de mare boier român şi nobil 
polon, Grigore a învăţat la școala iezuită din Liov „artele liberale“ (ne 
spune tot Miron Costin în citata Opisanie), adică gramatica, retorica şi 
poetica, prin intermediul autorilor clasici latini. Ştia desigur poloneza şi 
probabil greaca, şi Miron Barnovschi îl numeşte în 1628 tretilogotăt. 
Barnovschi fiind rudă cu Movileştii este mazilit de turci în. 1629 şi înlo- 
cuit cu fiul lui Radu Mihnea, Alexandru Coconul. Peste un an și acesta 
era înlocuit cu Moise Movilă, fiul lui Simion Movilă, şi în 1631 se iviseră 
zvonuri că turcii vor să readucă în scaun pe Alexandru Iliaș, un nepot 
al lui Lăpuşneanu. Boierii, alarmaţi, constituie o deputaţiune și merg la 
Poartă spre a impiedica numirea lui Alexandru Iliaș. Printre boieri aflăm 
pe vornicul Vasile Lupu, pe postelnicul Ioan Costin, tatăl cronicarului 
Miron Costin, pe spătarul Grigore Ureche şi pe alţii. În cele din urmă 
ei acceptă numirea lui Alexandru Iliaș, dar pentru că domnitorul îi tre- 
cuse pe o listă neagră, incită poporul împotriva lui. După nici doi ani, 
Alexandru Iliaș este nevoit să părăsească tronul în favoarea lui Miron 
Barnovschi. Decapitat de turci în 1633, acesta este înlocuit cu Moise 
Movilă, mazilit şi el după un an şi schimbat cu Vasile Lupu. Se pare 
că Grigore Ureche era în bune relaţii cu Vasile Lupu, căci acesta îl va 
numi mare spătar în 1634 și vornic al Țării de Jos în 1642. Ureche ar fi 
sfătuit pe domnitor să-şi mărite o fată cu prinţul litvan lanusz Radziwill, 
convenind şi cu mitropolitul Kievului Petru Movilă, care a şi celebrat 
cununia în 1645. Doi ani mai tirziu, la 3 mai 1647, se împărțea averea 
lui Grigore Ureche, mort poate chiar atunci. 

Letopiseţul Ţării Moldovei scris de Grigore Ureche în ultimii ani ai 
vieţii este o operă neterminată. Ea se începe cu anul întemeierii Mol- 
dovei, 1359, „cînd s-au descălecat ţara“, şi se opreşte în anul 1594, „cînd 
au venit Lobodă cu oaste căzăcească şi au gonit pre Aron vodă den scaun 
și au ars tîrgul Iaşii v leato 7103“. 


Principalul izvor extern este Kronika Polska, apărută la Cracovia în 
1597 pe numele lui Martin Bielski, dar scrisă de Ioachim Bielski, fiul lui 
Martin. Martin Bielski întocmise Cronica lumii întregi în care se află 
intercalată și o istorie a Poloniei pînă la 1548. Ioachim Bielski a extras 
separat această istorie, a amplificat-o cu ştiri din opera lui Martin Cro- 
mer Polonia sive de origine et rebus gestis Polonorum (Basel, 1555) şi a 
continuat-o el însuşi pînă la 1586, publicind-o totuşi pe numele tatălui 

său. Cronica poloneză a lui Ioachim Bielski, utilizată de Ureche, este 
citată sub denumirea de „letopiseţul leşesci. Unele pasaje sînt reproduse 
întocmai, altele cu modificări, altele sint omise înadins, fiindcă Grigore 
Ureche nu este un simplu compilator, ci un cronicar cu spirit critic. 

Pentru știrile privind ţările şi popoarele vecine (De Împărăţia Tătă- 
rască ... De Împărăţia Turcilor... etc.), Grigore Ureche s-a slujit de o 
cosmografie în limba latină, adică de un manual de geografie şi istorie 
răspîndit în vremea sa, cum era acela al lui Gerard Mercator, Atlas sive 
cosmographicae meditationes (Duisburg, 1595, ediţia X-a, Amsterdam, 
1630). 

Din acest atlas, citat sub denumirea de „letopiseţul latinesc“, este 
luată și amendată ştirea privitoare la denumirea de Schithia dată Mol- 
dovei, ori de Flachia „din numele hatmanului rimlenesc ce l-au chiemat 
Flaccus“. Atlasul se bazează la rîndul său pe Historia rerum ubique ges- 
tarum locorumque descriptio de Aeneas Sylvius Piccolomini, unde textul 
este foarte asemănător cu cel din Ureche, care ar fi putut să ia cunoștință 
de el și direct: 


+... Colonia romanilor care a înfrînt pe daci — scrie Aeneas Sylvius — a fost 
condusă de un comandant Flaccus, de la care a fost numită Flaccia. Şi după o lungă 
trecere de vreme, cuvintul s-a corupt, încît s-a zis Valahia...“. 


Însă Ureche comentează: 


„Chiematu-o-au unii şi Flachia, ce scriu letopisețele latinești, pre numele hatma- 
nului rîmlenesc ce l-au chiemat Flacus, carile au bătut război cu ştitii pre aceste 
locuri și schimbîndu-să şi schimonosindu-se numele din Flachia i-au zis Vlahiia. 
Ce noi acesta nume nu-l priimim, nici-l putem da țării noastre Moldovei, ci Ţării 


Muntenești . ..“. 


Ce cuprindea „letopiseţul moldovenesc“ al lui Eustratie Dragoș logofă- 
tul nu ştim exact, dar din locurile citate de Ureche putem deduce că 
mergea de la 1359 pînă la 1587 şi că era mai bogat în informaţii decit 
cronica lui Ștefan cel Mare şi letopiseţele slavoneşti ale lui Macarie, 
Eftimie şi Azarie la un loc. Cum Cronica poloneză a lui Ioachim Bielski 
se oprea cu ştirile despre Moldova în anul 1582, Ureche va fi folosit de 
aici înainte pînă în 1587 numai letopiseţul moldovenesc al lui Eustratie 
Dragoş, iar din 1587 pînă în 1594 mărturiile tatălui său, Nistor Ureche, 
şi tradiţiile. 

_Înainte de a trece la analiza letopiseţului lui Grigore Ureche, se cade 
să prevenim asupra interpolaţiilor introduse de trei copiști: Simion Dască- 
lul, Misail Călugărul și Axinte Uricariul. 

Simion Dascălul, secretar al spătarului Gavril Costache, cumnatul lui 
Miron Costin, s-a simţit dator, copiind manuscrisul lui Grigore Ureche, 
să-l completeze cu ceea ce i se părea că i-a scăpat cronicarului sau n-a 
ştiut. Intenpolările lui Simion Dascălul, lipsite de simţ, critic, se recunose 
fără mare greutate în textul lui Ureche și au fost semnalate în parte de 
cronicarii următori. Proteste îndreptăţite a stirnit legenda intitulată De 
izvodirea moldoveanilor de unde au venit într-aceste locuri, scoasă din- 
tr-un letopiseţ unguresc neidentificat. Este vorba de luptele craiului 
ungur Laslău cu tătarii, în care împăratul Rîmului i-a trimis în ajutor 
tilhari scoși din temniţi, arşi împrejurul capului cu fierul roşu. Biruind 
pe tătari, aceştia s-au oprit la o apă care a plăcut lui Laslău, Siretul (în 
ungurește serétem: place-mi), şi s-au stabilit acolo, dînd naștere moldo- 
venilor. Legenda seamănă cu cea din Povestire în scurt despre domnii 
moldoveni, de cînd s-a început fara moldovenească, găsită în Voskre- 
senskaia letopis, avînd însă în plus un caracter infamant pentru români. 
Într-o serie de cronici poloneze, printre care şi aceea a lui Matei Stryj- 
kowski, Kronika Litewska, pornindu-se de la faptul că Ovidiu a fost 
exilat la Tomis, s-a dedus că Dacia era ţara unde erau trimiși condam- 
nații din Roma, românii fiind deci urmașii acestor condamnaţi, prin ex- 
tensiune, tilhari. Cronicarul ungur (de origine italiană) Antonio Bonfini 
în Historia Pannonica arată totuşi limpede că „valahii se trag într-adevăr 
din romani, după cum mărturiseşte pînă astăzi limba lor“, și că românii 
sint „urmașii legiunilor şi coloniilor aduse în Dacia de Traian şi de cei- 
lalţi împărați romani“. Nu este exclus totuși ca legenda lui Simion Das- 
călul să provină dintr-o traducere maghiară deformată a istoriei lui Bon- 
finius, care vorbeşte de lupta lui Laslău cu hunii (așa numeşte el pe 
tătari) şi de „oastea captivilor“ eliberată din mîinile tătarilor. Aceşti cap- 
tivi vorbind limba romanilor au putut îi crezuţi de traducător captivi de 
la romani. Simion Dascălul, „om de multă neştiință şi de minte puţină“, 
cum îl caracterizează un adnotator, a primit în orice caz legenda în chip 
ușuratic. 

Alte interpolări face Simion Dascălul la capitolul despre domnia lui 
Despot, după cronica lui Alessandro Guagnini, Sarmatiae Europeae des- 
criptio (Cracovia, 1578), tradusă în limba polonă de Martin Paszkowski 
(Opisani Sarmacijiey luropejskiey, Cracovia, 1611). Italianul Guagnini 
cunoștea bine împrejurările domniei lui Despot, deoarece luase parte la 
expediția lui Albert Laski în Moldova. Citind rău versiunea poloneză â 
lui Paszkowski, Simion Dascălul încurcă şi de data aceasta lucrurile. 
Despot apare şi ca un impostor, o slugă „hoaţă“ a lui Despot cel adevărat, 

şi ca frate bun cu doamna Ruxanda, umblind să ia domnia lui Alexandru 
Lăpușneanu, cumnatul! 

Ceilalţi doi interpolatori sînt cu mult mai oneșşti. Misail Călugărul are 
meritul de a fi vorbit pentru prima dată de cucerirea Daciei de către 
Traian, nepomenită de Ureche, și de a fi descris amănunţit dregătoriile 
Moldovei. Axinte Uricariul a corectat unele date ale letopiseţului lui 
Ureche pe baza unor urice domnești, a unui letopiseţ, slavon, a unuia 
grecesc și a altuia românesc, scris pentru logofătul Tudose Dubău, Copia 
şi interpolările sale datează de la începutul secolului al XVIII-lea. 

Cu excepția lui Simion Dascălul, interpolatorii letopiseţului lui Ureche 
n-au adus modificări de structură, care să facă imposibilă precizarea con- 
cepției şi poziției de clasă a cronicarului. Adaosurile lui Simion Dascălul 
fac notă discordantă, dar tocmai din această cauză sînt uşor de recunoscut 
şi pot fi eliminate din discuție. 

Trebuie remarcat de la început că, spre deosebire de Simion Dascălul, 
Ureche nu este un cronicar interesat atît de cantitatea ştirilor, cît de 
calitatea lor. El nu scrie pur şi simplu pentru a informa, ci pentru a educa, 
pentru a oferi un îndreptar de viață: 


n... SĂ rămiie feciorilor şi nepoților, să le fie de învăţătură, despre ceale reale 
să se ferească şi să să socotească, iar dupre ceale bune să urmeze şi să înveaţe şi 
să să îndirepteaze“. 


Am văzut că şi un Macarie și un Eftimie, citind cronica lui Ma- 
nasses, aveau conștiința importanţei însemnărilor istorice, cu toate că 
ei n-au scris din proprie iniţiativă. Cu atît mai mult Grigore Ureche, 
cititor al lui Ioachim Bielski şi poate şi al istoricilor latini, își va da seama 
că actul redactării unei cronici reprezintă o datorie patriotică, obligatorie 
pentru orice popor care vrea să păşească pe treapta culturii. Istoria este 
necesară, scrie el, „ca să nu să înneace a toate ţările anii trecuți“ și 
oamenii „să să aseamene fierălor şi dobitoacelor celor mute şi fără 
minte“. 

Chiar ideea obiectivităţii nu-i este străină lui Ureche, care simte ne- 
voia de a controla („cerca“) datele și de a respecta adevărul „ca să nu 
mă aflu scriitoriu de cuvinte deșarte, ce de dreptate“. Fără îndoială că 
Ureche n-a avut la îndemiînă suficiente izvoare pentru a le confrunta; 
cu toate acestea, el n-a reprodus niciodată ştiri care contraveneau sen- 
timentului său de demnitate naţională. A corectat, de exemplu, pe Ioachim 
Bielski ori de cîte ori i se părea că acesta, din orgoliu pentru ţara sa, 
prezenta faptele tendenţios, într-o lumină defavorabilă pentru noi. Grigore 

Ureche este întiiul cronicar român care adoptă o atitudine critică faţă 
de izvoare. 

Sub raportul concepţiei, cronica oglindește orînduirea feudală din prima 
jumătate a veacului al XVII-lea din punctul de vedere al marii boierimi, 
avind şi unele idei înaintate. Noua boierime, de dată recentă, înlocuise 
nobilii militari dinainte şi-şi întemeia vitalitatea prin schimburi comer- 
ciale de produse agricole. Ca reprezentant al noii boierimi latifundiare, 
Ureche condamnă sistemul de guvernare bazat pe autoritatea domnească 
şi proclamă superioritatea monarhiei elective. Domnul nu trebuie să aibă 
drept de viaţă şi de moarte asupra supușilor săi, e dator, dimpotrivă, să 
uzeze de îngăduinţă. Idealul statal al lui Ureche este regatul albinelor, 
întemeiat pe armonie între matcă și lucrătoare: 


„Pre Moldova ieste acest obiceaiu de pier făr-de număr, făr-de .judecată, făr-de 
leac de vină, însîș pîraşte, însăși umple leagea şi de acesta noroc Moldova nu scapă, 
că mai mulţi sîntu de le ieste drag a vărsa sînge nevinovat. Apoi zicu şi dau vina 
lăcuitorilor că sîntu vicleani. Dară cui nu ieste urit a muri, cine n-ar pofti să 
viețuiască? Place-le lor viaţa, alţii încă nu o ar lepăda; crezu, mai bine pentru dra- 
gostea decit de frică, să-i slujască. Iani, de s-ar învăţa cei.mari de pre niște muște 
fără minte, cumu-ş ţin domniia, cum ieste albina, că toate-şi apără căşcioara şi 
hrana lor cu acile şi cu veninul său. Iară domnul lor, ce să chiiamă matca, pre 
niminea nu vatămă, ci toate de învăţătura ei ascultă. Mai bine ar fi pentru blîn- 
deaţe să-l asculte şi să-l iubască şi cu dragoste să-i slujască, decît de frică şi de 
groază să i se pleace. Că cela ce-i ieste voia să să teamă atita norod di un om 
trebuieşte și el să să teamă de toţi, că tot vărsătoriul de sînge de frică face să-i ia 
spaima şi să să teamă toţi de dinsul, ci ar putea face cu blîndeţe“. 


După exemplul Poloniei, Ureche preconizează și pentru Moldova o 
cirmuire după pravilă, adică după o lege scrisă, bineînţeles în favoarea 
boierilor. Ca boier, el invidia soarta nemeșilor poloni: 


„Și neamișii carei le zicu şleahtă, nu așa de crai ascultă, cum de leage, carele 
le-au făcut ei, de să judecă la scaunile cetăților, cineşi la ţinutul său... Nici pre 
un şleahtici nu-l va putea. lega cineva, nici craiul singur, pînă nu-l va birui cu 
leagea. Aceia nu dau bir nimărui, nu ascultă- de altul, nici în oaste ieste datoriu să 
meargă, fără numai de bună voie, numai cîndu va încălica craiul şi cu voia tuturor 
şi cu plată“. 


Ureche proiecta asupra trecutului ceea ce se înfăptuise abia în vremea 
sa (traducerea și tipărirea în 1646 a Cărţii româneşti de învăţătură de la 
pravilele împărătești), dar referința la situaţia din Polonia nu arată înţe- 
legere a evoluţiei istorice. Tocmai datorită scăderii autorităţii centrale a 
monarhului și anarhiei nobiliare în secolul al XVII-lea Polonia a decăzut 
și mai tîrziu a pierit, pe cînd statele care au evitat fărîmițarea feudală 

şi și-au întărit unitatea internă s-au menţinut. Prin urmare, apărarea 
intereselor boierimii în dauna prepotenţei domnești nu era, cum credea 
Ureche, un factor de progres. Cronicarul deplîngea însă decadenţa poli- 
tică a ţării sale rezultată din pierderea totală a independenţei. Trecuseră 
acele timpuri cînd Moldova şi Țara Românească mai erau în stare să.se 
apere cu armele împotriva turcilor. Acum țările române nu mai hotărau 
de soarta lor, domnitorii erau numiţi direct de Poartă şi datori să împli- 
nească grelele obligaţii bănești. În aceste condiţii, majoritatea boierimii 
a mărit exploatarea ţăranilor de pe moșii. Familia Ureche, începînd cu 
Nistor, găsise soluţia de a intra în legături cu familiile domnitoare (Petru 
Șchiopul, Movileştii), apoi s-a indigenat în Polonia pentru a avea un loc 
de refugiu în momentele de nesiguranţă internă sau externă. Indiferent 
faţă de soarta oamenilor dependenţi, cronicarul manifestă o ură neîmpă- 
cată împotriva cotropitorilor otomani: 


„Acestu fealiu de oameni ce le zicem noi turci, carii întăi din tălhari şi din 
oameni puţini atîta s-au lăţit şi s-au înmulțitu, că doao părţi de pămînt coprindu, 
adecă Asiia și Africa, s-au tinsu de au apucat o parte mare şi din a treia, din 
Evropa, de sîntu de Dumnezeu lăsaţi certarea creştinilor şi groază tuturor vecinilor: 
de prinprejur“. 


Învățătura limbii latine a înlesnit lui Ureche cunoaşterea originii ro- 
mane a poporului nostru, dovedită de Poggio Braciolini în Disceptationes 
conviviales încă din 1451: 


„La sarmaţii de nord este o colonie de la Traian care chiar şi acum, întru atita 
barbarie, păstrează multe cuvinte latine, notate de către italienii care s-au dus pe: 
acolo. Zic oculum (ochi), digitum (deget), manum (mînă), panem (pîine) şi multe 
altele ca fiind de la acei latini, care au fost lăsaţi acolo colonişti unde au rămas, şi 


acea colonie s-a folosit de limba latină“. 


Argumente lexicale în sprijinul romanităţii aduce şi Ureche: 


„de la rîmleni, ceale ce zicem latină, pîine, ei zic panis, carne, ei zic caro, 
găină, ei zic galena, muieria, mulier, femeaia, femina, părinte, pater, al nostru, 
noster şi altili multe din limba latinească, că de ne-am socoti pre amăruntul, toate- 
cuvintile le-am înţeleage“. i 


Ureche recunoaște că în limba noastră s-au „amestecat“ şi cuvinte de: 
ale vecinilor „măcară că de la Rim ne tragem“: 


„...de la frînci noi zicem cal, ei zic caval, de la greci straste (strafide?), ei zic 
stafas (stafis?), de la leaşi prag, ei zic prog, de la turci, m-am căsătorit, de la sîrbi 
caracatiţă. şi altile multe ca aceastea din toate limbile, carile nu le putem să le 
însemnăm toate“. i E l 

ouă din aceste din urmă cuvinte, cal şi a se căsă- 
tori (de la vechiul românesc căsătoriu = om casnic, soț), sînt tot latinești. 
Cuvintele prag și caracatiţă nu vin din poloneză şi sîrbă, ci din slavonă şi 
rusă, după cum femeie nu e latinescul femina, ci vine din familia. Ureche 
nu face de asemenea distincţie între latina clasică şi cea populară. Dar 
să nu uităm că el pune pentru înţiia oară problema originii limbii şi a 
poporului român. În capitolul „Pentru Tara Ungurească de jos şi Ardealul 
de sus“ vorbeşte în chip surprinzător, pentru întiia oară la noi, despre 


unitatea neamului şi originea sa comună: 


Cronicarul nu ştia că d 


„...În ţara Ardealului, zice, nu lăcuiescu numai unguri, ce și saşi peste samă 


de mulţi şi români peste tot locul, de mai multu-i ţara lăţită de români decîtu de 


unguri...“ ȘI: 
„Rumânii, câţi se află lăcuitori în Țara Ungurească şi la Ardeal şi la Maramoroşu, 


de la un loc sîntu cu moldovanii şi toţi de la Rîm să trag“. 


Din punct de vedere documentar, letopiseţul lui Grigore Ureche ne dă 
cele mai întinse informaţii asupra celor 235 de ani cuprinși între înteme- 
ierea Moldovei şi a doua domnie a lui Aron-vodă cel Cumplit. Găsim aci 
date asupra structurii feudale a ţării şi asupra relaţiilor cu Rusia, extrem 
de preţioase pentru istorie. Ca operă literară, cronica, scrisă aproximativ 
o jumătate de secol mai tîrziu după trecerea ultimelor evenimente con- 
semnate, începe printr-o expunere săracă, dar se însuileţeşte pe măsură 
ce înaintează în timp, ajungînd în ultima parte dramatică. Deşi Ureche 
nu e un retor şi nu pare a avea invenţie epică, nici imaginaţie plastică, el 
ştie să scoată maximum de efect din raportarea nudă a ştirilor, aproape 
fără comentar. 

Letopiseţul debutează cu legenda întemeierii Moldovei, extrasă din 
vechile anale pămîntene, scrise la curtea lui Ştefan cel Mare. Povestirea, 
simplă, izbuteşte să realizeze în citeva linii un panou sugestiv: 


„.... umblîndu păstorii de la Ardeal, ce se chiiamă Maramoroş, în munţi cu dobi- 
toacele, au dat de o hiară ce să chiamă buor şi după multă goană ce o au gonit-o 
prin munţi cu dulăi, o au scos la șesul apei Moldovei. Acolea fiindu, şi hiara obosită, 
au ucis-o la locul unde să chiamă acum Boureanii, dacă s-au discălicat sat. Şi 
hierul ţării sau peceatea cap de buor să însemnează. Şi căţeaoa cu care au gonit fiara 
aceaia au crăpat, pre carea o au chiemat-o Molda, iară apei de pre numele căţealii 
Moldii i-au zis Molda, sau, cumu-i zic unii, Moldova. Aşijderea şi ţării, dipre nu- 
mele apei i-au pus numele Moldova“. 


Întiiul domnitor, Dragoș, a stat în scaun numai doi ani şi a murit, semn 
de „neașezare“, deduce cronicarul, pentru urmași, Demonstrația e făcută 

prin simpla înșirare a acestora, ca într-un pomelnic, sau cum sînt enume- 
rate în Biblie seminţiile: 


„Pre urma lui Dragoș vodă au stătut la domnie fiiu-său, Sas vodă, şi au ţinut 


domniia 4 ani și au murit. 
După moartea lui Sas vodă au ţinut domniia fiu-său, Laţco vodă, 8 ani. 
Pre urma lui Laţco vodă au domnit Bogdan vodă 6 ani. 
După domniia lui Bogdan vodă au domnit Pătru vodă, ficiorul lui Mugatu, 


16 ani, 

După dînsul au domnitu frati-său, Roman vodă, trei ani. 

Iară pre urma lui Roman vodă au stătut la domnie Ștefan vodă, carile au avut 
doi ficiori, Ștefan şi Pătru, şi au domnit 7 ani“. 


Mai mult de 46 de ani (după socoteala cronicarului) din istoria Moldo- 
vei, izvoarele fiind cu totul insuficiente, sînt expediaţi în acest mod. 
Chiar domnia lui Alexandru cel Bătrîn este expusă, din aceleaşi motive, 
sumar, dindu-ni-se doar cîteva amănunte asupra aducerii moaștelor lui 
Ioan cel Nou la Suceava și asupra sinodului de la Florenţa (1432), la care 
Moldova ar fi fost reprezentată prin Grigore Țamblac. Lupta moldoveni- 
lor cu cavalerii teutoni la Marienburg (1422) este zugrăvită cu mai multă 
mișcare: 


„Că bătîndu-să cu crizacii, întăi au dat dos a fugi, de i-au înşirat, gonindu-i spre 
o pădure și aciiaș, pedestrindu-să, au săgetatu-le cai, de le-au căutat a da dosul 
neamții. Şi aciişi ai noștri s-au încălăratu şi mare moarte au făcut într-înșii“, 


Cinci capitole în continuare, despre războaiele dintre fiii lui Alexandru 
cel Bătrîn, Ştefan şi Iliaș, ocupă însă o singură pagină. Caracteristică pen- 
tru economia povestirii este relatarea evenimentelor din anul 1444: 
înaintea rusaliilor, „află vreame Ştefan vodă ca să să curăţească de frati- 
său Iliaşu și să ţie toată ţara însuși, l-au prinsu și i-au scos ochii“. Alte 
întimplări sînt notate tot aşa de laconic. Patru ani mai tîrziu, Roman, 
feciorul lui Iliaș, „au prinsu pre unchi-său, pre Ștefan vodă, şi i-au tăiatu 
capul şi s-au apucatu Roman de domnie“, Pătru, fiul lui Ştefan, a luat 
ajutor de la Ion Huniade și împingînd pe Roman din ţară „s-a apucat 
el de domnie“. Această mecanică a domniilor, cu crime abominabile, nu 
trezește sentimentul tragicului sau ironia, ca la Topîrceanu în De domnia 
lui Ciubăr-vodă, cronicarul fiind preocupat doar să înregistreze faptele 
exact. 

Asupra competiţiei dintre Bogdan și Petru Aron, alţi fii ai lui Alexandru 
„cel Bătrîn (primul, nelegitim, „copil“), şi Alexandru, feciorul lui Iliaș, se 

stăruie ceva mai mult, cu ştiri luate din Bielski. Bogdan s-a bătut pentru 
domnie chiar cu tatăl său şi a fost decapitat de fratele său Petru Aron, 
într-o vineri la revărsatul zorilor“. Uciderea lui Bogdan a fost răzbunată 
de fiul său Ştefan (viitorul Ştefan cel Mare), care a tăiat, la rîndul lui, 
capul lui Petru Aron. | PE 

Domnia lui Ştefan se bucură de cel mai mare spaţiu în cronică şi sint 
vizibile sforţările lui Grigore Ureche de a o înfățișa cu alte mijloace de- 
cît cele obișnuite. 

Monarhia absolută, cu concentrarea autorităţii în mîinile domnitoru- 
lui, nu mai convenea în secolul cronicarului, dar lupta pentru neatirnarea 
țării era încă necesară şi se cuvenea subliniată în vremea lui Ştefan cel 
Mare. Stim că Ureche acorda istoriei un sens educativ. Tocmai figuri de 
eroi ca aceea a lui Ștefan puteau fi date ca exemple demne de urmat, şi 
această grijă pare să fi stăpînit pe cronicar. Decit, insistînd asupra erols- 
mului lui Ștefan, el atribuie domnitorului intenţii pe care nu le-a avut. 
Intervenind şi atitudinea sa boierească, ostilă autorităţii centrale, Ureche 
consideră că Ştefan „nu cerca să aşaze ţara“, ci era „om războinic“ de 
dragul de a face războaie, chiar lacom de a cuprinde „ce nu era al lui“. 
Ștefan avea inima aprinsă „de lucrurile vitejeşti“ şi cînd nu purta lupte 
i se părea că „are multă scădere“. Așadar, în concepţia cronicarului, Şte- 
fan umbla după glorie „ca un leu ce nu-l poate îmblînzi nimenea“, fiind 
prototipul viteazului, ca Ahile, și nu ceea ce a fost în realitate: un apă- 
rător al independenţei Moldovei. Această viziune „eroică“, influenţată 
de Renaştere, reprezintă un mod individualist de a privi istoria, prin 
personalităţi sau „oameni mari“, lăsînd în umbră masele. 

Se amestecă totdeodată explicaţii de ordin teologic, superstiţios, carac- 
teristice istoriei de tip feudal. Astfel, în războiul de la Rîmnic cu Țăpă- 
luși, a umblat deasupra călare şi întrarmat sfîntul mucenic Procopie 
„fiindu într-ajutoriu lui Ştefan vodă şi dîndu vilhvă oștii lui“. De ase- 
mea, în lupta cu polonii din Codrii Cosminului s-a arătat „călare şi în- 
trarmatu ca un viteazu“ sfintul mucenic Dimitrie. 

Victoria de la Podul Înalt a fost o fericită coincidenţă între voia lui 
Dumnezeu şi aceea a oamenilor. Turcii au fost cuprinşi de o negură „de 
nu să vedea unul cu altul“, Ştefan i-a atras cu „buciune şi trîmbiţi“ în 
lunca Bîrladului, unde „pre toţi i-au tăiatu“, de au adunat apoi grămezi 
de leșuri, „migle de cei morţi“. 

Lupta din Codrii Cosminului s-a dat tot cu concurs divin şi cu ingenio- 
zitatea domnitorului, care a avut grijă în prealabil să cresteze arborii la 

„rădăcină, lăsîndu-i în picioare pentru a-i prăbuși la timp asupra duşma- 
nului: 


„Și a patra zi i-au ajunsu în pădure, joi, octomvrie în 26 de zile, lundu ajutoriu 
pre Dumnezeu şi cu ruga Preacistii și a sfintulu marelui mucenic Dimitrie și lovin- 
du-i din toate părţile şi oborîndu copacii cei înținaţi asupra lor, multă oaste leşească 
au peritu, unii de oșteani, alţii de ţărani, că le coprinsease ca o mreajă calea, alţii 
de copacii cei înținaţi“, 


Într-o „nacazanie sîilnim“, adică certarea celor puternici, Ureche con- 
damnă ideea lui Ioan Albert de a se război cu moldovenii, creștini cu 
creştini. După părerea lui, creștinii trebuie să se solidarizeze şi să lupte 
„contra păgînilor: 


„Că acesta Olbrihtu nu spre păgîni, ci spre creștini vrea să facă războiul, nu da 
ajutoriu celuia ce nu avea odihnă de turci, ci vrea să slăbească pre cela ce să lupta 
cu vrăjmașii creștinilor, pre carile trebuia cu toţii să-l ajutorească“, 


Deşi avea legături cu polonii, Ureche nu se dă în lături de a însemna 
atacurile nedrepte ale acestora împotriva Moldovei şi urmările lor. În 
cronica lui găsim pentru prima dată legenda despre „dumbrava roşie“, 
al cărui fapt relalat s-a întîmplat în anul 1500: i 


„Că au pus Ştefan-vodă de au arat cu leaşii pe o culme de deal la Botăşani şi 
au simănatu ghindă şi s-au făcut dumbravă mare, de ieste pînă astăzi copaci marit. 


Privite în total, paginile despre Ştefan cel Mare, deși conţin unele scene 
epice, sînt nesatisfăcătoare faţă de ce Ştim astăzi, lui Ureche îi revine to- 
tuşi meritul de a fi fost primul biograf al marelui domnitor. Către sfîrşit, 
curiozitatea noastră e recompensată printr-un portret moral clasic, un 
scurt panegiric şi cîteva imagini meteorologice, figurate apocaliptic, ca 
pentru a potenţa pierderea ireparabilă, suferită de creştinătate prin moar- 
tea apărătorului ei: 


ai săi să nu să îndărăpteaze şi pentru aceia raru războiu de nu biruia. Şi unde-! 
biruia alţii nu pierdea nădeajdea, că ştiindu-să căzut jos, să readica deasupra birui- 

în mîna lui Dumnezeu, că el încă au fostu om cu păcate, ci pentru lucrurile lui 
iminea din domni, nici înainte, nici după aceaia l-au ajunsu... 


ceale vitejeşti, carile ni e, N ; 
Fost-au mai nainte de moartea lui Ştefan-vodă într-acelaşi anu iarnă grea și | 
geroasă, cîtu n-au fostu așa nici odinioară, și deacii preste vară au fost ploi greale 


şi puvoaie de ape şi multă înecare de apă s-au făcut“. 


De la Ștefan cel Mare înainte, izvoarele înmulţindu-se, povestirea este 
mai animată şi cronicarul mai îndrăzneţ în caracterizări, mai amănunţit 
în descrieri şi mai larg în naraţie, oferind reflecţii, portrete, tablouri, 
schiţe de nuvele. Despre fiul lui Ştefan, Bogdan, ne spune că era „grozav 
la faţă şi orbu de un ochi“, ambițios incoercibil. Refuzîndu-i-se mina 
principesei Elisaita, sora lui Alexandru Iagellon, a lovit singur cu sulița în 
poarta Liovului și a luat clopotul mitropoliei din Rohatin. Bogdan în 
ospeţe nu petrecea, „ci ca un strejar în toate părţile priveghiia, ca să nu 
ştirbească ţara ce-i rămăsese de la tată-său“. Ştefan cel Tinăr (Ștefăniță) 
moșştenise impulsivitatea tatălui său, „era om mînios şi pre lesne vărsa 
sînge“. A tăiat pe Arbure hatmanul, „pe carile zic să-l fie aflat în vicle- 
nie, iară lucrul adevărat nu să ştie“. Din contra, Petru Rareş, „ca un 
păstoriu bun ci străjuieşte turma sa, aşa în toate părţile străjuia şi pri- 
veghiia şi nevoia ca să lăţască ce au apucat“. 

Pentru domnia lui Petru Rareş, cronica lui Ureche e mai bogată decît 
cea oficială, a lui Macarie, şi cum ştirile nu se află nici în Bielski, se 
presupune că provin din letopisețul moldovenesc al lui Eustratie Dragoş, 
care el însuşi va fi avut la îndemină o relaţiune internă contemporană 
mai întinsă, nedescoperită pînă acum. Aici se povesteau în special peri- 
peţiile pribegiei lui Petru în Ardeal, cum a trecut munţii travestit cu 
comănac pe cap, cum a fost ospătat de nişte pescari, cum a dormit la 
casa unui nobil, cum jupîneasa acestuia i-a pregătit un leagăn cu cai și 
o gardă de 12 voinici înarmaţi, cum alt boiarin ungur i-a dat un leagăn 
cu 6 cai, cum domniţa Elena, soţia lui Petru, a scris apoi din Ciceu carte 
sultanului, slobozită pe zăbrea şi dusă la Țarigrad, cum, în fine, sultanul 
a trimis șase soli la Ianoş crai ca să dea drumul lui Petru. 

Delavrancea, în Apus de soare, Viforul şi Luceafărul, a zugrăvit pe 
Ștefan cel Mare, Ştefăniţă-vodă şi Petru Rareş luînd ca punct de plecare 
cronica lui Grigore Ureche. 

Credincios concepţiei sale că trebuie să existe armonie între stăpîn şi 
supuşi, Ureche osîndește nechibzuinţa domnilor care taie pe boieri, dar 
condamnă şi pe boierii care rup contractul de credinţă, viclenind. Ştefan 
Lăcustă a tăiat pe Gănești și pe Arbureșşti, fiind la rîndul său omorît 

de Mihu hatmanul și Trotuşanul logofătul. După Ureche, justiţia trans- 
cendentă e implacabilă, deci și Mihu şi 'Trotuşan au trebuit să-și ia plata: 


„Iani socoteşte, scrie cronicarul, cum plăteşte Dumnezeu celora ce fac rău, aceștia 
fiindu lei sălbateci şi lupi încruntaţi multe supărări au făcut lui Pătru-vodă în 
domniia dintii. Mai apoi neavînd nici o vină, cu rea moarte l-au omorît, cum s-au 
pomenit mai sus la domniia lui ȘŞtefan-vodă. Iată dară după fapta lor cea rea, 
curîndă vreame le trimisă Dumnezeu osîndă aspră de luară și ei plată cu sabia, ca 
şi Ştefan-vodă“. 


Petru Rareş, urmează letopiseţul, era „om cuvios şi la toate lucrurile 
îndrăzneţ şi la cuvîntu gata, de-l cunoştea toţi că iaste harnic să dom- 
nească ţara“, dar fiul său, Iliaş, îi semăna numai exterior, „că dinafară 
să vedea pom înflorit, iar dinlăuntru lac împuţit“. Vina principală a lui 
Iliaș a fost că s-a depărtat de obiceiurile creştineşti: 


„În vedeare să arăta creştinu, iară noaptea în slobozenie mahmetenească să 
dideasă. Şi atita să călcase leagea creştinească, cît de-l vrea cruța Dumnezeu mult, 
pre toţi îi vrea duce din lumină la întunearic. Ci Dumnezeu în zilele lui atîta certare 
lăsase, că şi copacii, şi pomii, și viile secase de geruri mari“. 


Ștefan a vrut să spele rușinea trecerii la mahomedanism a fratelui, în- 
torcînd ereticii la credinţă şi botezind cu sila pe armeni. Caracterul cel 
rău i s-a dat îndată pe faţă: 


„»--- nu răbda de muieri cu bărbaţi, nu era fecioarile nebatjocorite, nu jupîneasile 
boierilor săi neasuprite“. 


Însă „moartea păcătoşilor ieste cumplită“, zice prorocul la psalom 33. 
Nemairăbdînd răutăţile lui Ştefan, boierii i-au tăiat aţele cortului pe cînd 
se afla în tabără la Tuţora şi „cu multe rane pătrunzîndu-l“, l-au ucis. 

Evenimentele și figurile de domnitori care succedă au atras pe scriitorii 
de mai tîrziu și meritul lui Ureche este de a fi oferit în cronică schiţele 
mai tuturor operelor literare ce se puteau imagina. Nuvela Alexandru 
Lăpuşneanul de Constantin Negruzzi este în linii mari schiţată de leto- 
piseţ. Întîmpinat de solii lui Tomșa, Lăpuşneanul rosteşte cuvintele me- 
morabile: 


„De nu mă vor, eu îi voi pre ei și de nu mă iubescu, eu îi iubescu pre dînşii şi 
tot voi mearge, ori cu voie, ori fără voie“. i 


Scena măcelului celor 47 de boieri este ea însăși o pagină de nuvelă: 


„Alixandru-vodă daca s-au curăţit de toată grija denafară şi au adus pre doamna 
sa Ruxanda şi pre fii săi din Țara Muntenească, au vrut să să curăţească şi de 

din casă, pre carii prepusease el că pentru vicleșugul lor au fost 
scos din domnie ş-au învăţatu cu taină într-o zi lefecii săi, pe carii au avut streini, 
de i-au supus în curtea cea domnească, în laşi. Şi i-au chiematu pre obiceaiul 
boierilor la curte, carii fără nici o grijă şi de primejdie ca aceea negîndindu-să, 
daca au întrat în curte, slujitorii, după învăţătură ce au avut, închis-au poarta şi 
ca nişte lupi într-o turmă făr-de nici un păstor au intrat într-înșii, de-i snopiia şi-l 
junghiia, nu numai boierii, ce și slujitorii. Nici alegea pre cei vinovaţi, ci unul cu 
altul îi punea suptu sabie, cădea mulţime, dipre zăbreale săriia afară, de-şi frîngiia 
picioarele. Şi au perit atuncea 47 de boieri, fără altă curte, ce nu s-au băgat în 
samă“. 


vrăjmaşii săi cei 


De reţinut amănuntul că un pretendent, Ștefan Mizgă, venise să ia dom- 


nia însoţit de haiduci, „păstori şi altă adunătură“. 
Excelentă pagină de nuvelă este şi epilogul cu moartea lui Lăpuşneanu: 


moartea lui Alixandru-vodă au fost cu înșălăciune, că el mai nainte 
văzîndu-să în boală grea ce zăcuse şi neavîndu nădejde de a mai 
or, de-l vor vedea că ieste spre 


„Zic unii că şi 
de moartea lui, 
firea viu, au lăsat cuvîntu episcopilor şi boieril 
moarte, iară ei să-l călugărească. Deacii văzîndu-l ei leșinîndu şi mai mult mort 
decît viu, după cuvîntul lui, l-au călugărit şi i-au pus nume de călugărie Pahomie. 
Mai apoi, daca s-au trezit şi s-au văzut călugăr, zic să fie zis că de să va scula, va 
popi şi el pre unii. Mai apoi episcopii şi boierii înţelegîndu acestu cuvîntu și mai cu 
denadinsul Roxanda, doamnă-sa, temîndu-să de un cuvîntu ca acesta, carile era de 
a-l și creaderea, ştiind cîtă groază şi moarte făcusă mai nainte în boierii săi, temin- 
du-să doamnă-sa să nu paţă mai rău decitu alții, l-au otrăvit şi au murit“. 


Figura lui Despot-vodă, intrată în drama istorică a lui V. Alecsandri, 
apare individualizată întîi în cronica lui Ureche. Domnia aventuroasă a 
lui „Heraclu Vasilicu“ a fost prevestită de un semn: 


„Pre aceaia vreme (în 1558) fost-au iarnă grea, mare și friguroasă, de au înghieţat 
dobitoace şi heri prin păduri“. 


Despot „s-au încleştat cu o samă de evangheliţi (că el încă n-au fost 
pravoslavnic) şi s-au făcut ficioru de domnu“, Ajuns domnitor, linguşea 
pe boieri, momindu-i „cu cuvinte dulci... să le facă bine mai mult decit 
vor pofti ei“. A umplut cu bani gurile vrăjmașilor, pînă s-a consolidat, 
iar după aceea „puse pre ţară greotăţi mari, bisearicile dezbrăca, argin- 
turile le lua, de făcea bani și altile cîte nu au zis țara că va vedea“. 

Simion Dascălul adaugă cum că oastea lui Laski, venită în sprijinul 
domnitorului, a fost gonită după uciderea lui de ţărani cu „îmblăcie şi 
cu coase“, 

De altfel, Ureche însuși notează că Mircea Ciobanul voia să cuprindă 
Moldova! tocmai profitînd de „împărechierea ce era între călăraşi şi între 
pedestrași“, adică de conflictul dintre boieri şi țărani. Conflictul s-a accen- 


127 


CE Scanned with OKEN Scanner 


ISTORIA LITERATURII ROMANE 


tuat în timpul domniei lui Ion-vodă Armeanul. Ureche e mai obiectiv cu 
acesta decît Azarie, recunoaște că era „de minte ascuţit, de cuvîntu gata 
şi... harnic, nu numai de domnie ce și altor ţări să fie cap mai mare“, 
totuşi nu-i iartă exacţiunile, „beliturile“ „fără dumnezeire“ ce a făcut, 
morţile groaznice date îndeosebi călugărilor și boierilor. De aceea Ureche, 
conform concepţiei sale, crede că dezmembrarea trupului lui Ion-vodă cu 
două cămile, în bătălia de la Cahul, a fost o pedeapsă venită de sus. 

Lupta între moldoveni și turci este viu zugrăvită, cu mare admiraţie 
pentru vitejia moldovenilor: 


„Ci moldoveanii așa sta, cum s-ar fi gătit să moară au să izbîndească. Şi multă 
moarte s-au făcut între amîndoao părţile, că nu era loc a călca pre pămiîntu, ci pre 
trupuri de om. Așa mai apoi să bătiia de aproape, cît şi mîinile le obosisă și armele 
scăpa. Acela praf să făcusă, cît nu să cunoștiia care de care-i ieste, de săneaţe şi di 
trăsnetul pușcilor nu să auziia dispre amîndoao părţile, nici pușcașii nu mai ştia în 
cine dau“, 


Domnitorul văzînd că nu are pe unde fugi, decît dacă ar zbura, s-a 
predat, iar cazacii s-au luptat mai departe, „de au perit pînă într-unul“. 


Figura lui lon-vodă Armeanul a fost reconsiderată în spirit democra- 
tic întiia oară de B. P. Hasdeu, în cunoscuta sa monografie Ion-vodă cel 
Cumplit (1865). 

Ajutorul cazacilor a fost de folos şi lui Ivan Potcoavă, poreclit așa 
„pentru că au fost rumpînd potcoavele“, deşi alţii îi ziceau Creţul, origi- 
nar din Mazovia, prezumat frate al lui Ion-vodă care era fiul lui Stefan 
(Ștefăniță). Lupta lui Ivan Potcoavă cu Petru Șchiopul la Docolina a in- 
trat în Șoimii şi Nicoară Potcoavă de Mihail Sadoveanu. Ureche o descrie 
ca pe lupta lui Por cu Alexandru cel Mare: 


Ă „Și apropiindu-să oastea lui Pătru-vodă, văzîndu cazacii pre turci că aduc nainte 
cirezi de vaci, ca să stîmpere armele în dobitoace, n-au vrut cazacii să săgeate de de- 
parte, ce odată au slobozitu focul și în oameni şi în dobitoace. Ci dobitoacele mai 
multă zăhăială făciia turcilor decît cazacilor, că de trăsnite îugiia înapoi. Şi dîndu 
războiu vitejeşte, după multă nevoinţă a cazacilor, iată al doilea rîndu pierdu războ- 
iul Pătru-vodă şi iarăşi rămasă izbînda la cazaci“, 


n Moara a Sa glorii în 1581, a fost o răscoală ţărănească a 
: nenilor pentru i, înăbușită 

a iai pe f area de boi, înăbușită la Bolota, pe Prut. Tancu 
ast a desirinat („nu numai afară, ce nice de curtea sa nu să feriia, că 
Jjupineasile boierilor de la masa doamnii sale le scotea, di le făcea silă“), 


„lacom şi prădătoriu“ şi sucit la minte („zic cum că au fostu umblindu 
vara cu sanie de os“), 

Un tablou realist este acela al secetei de pe timpul lui Petru Șchiopul 
din 1585: 


„Domnind Pătru-vodă ţara Moldovei, mare seacită s-au tîmplat în ţară, de au 
secat toate izvoarăle, văile, bălțile şi unde mai nainte prindea peaşte, acolo ara şi 
piatră prin multe locuri au căzut, copacii au secat de seacită, dobitoacile n-au fostu 
avîndu ce paşte vara, ci le-au fostu dărămind frunză. Și atita prafu au fostu, cîndu 
să scorniia vîntu, cît s-au fostu strîngîndu troieni la garduri şi la gropi de pulbere ca 
de omet. Iar dispre toamnă deaca s-au pornitu ploi, au apucat de au crescut mohoară 
şi cu acealea şi-au fostu oprind sărăcimea foamea, că-i coprinsease pretitinderea 


foametea“, 


Petru Şchiopul a fost un om bun şi cînd a trecut în Polonia cheltuia 
banii cu remușcări, plîngînd şi zicînd: „Acestea sîntu lacrimile săracilor“. 
Aron-vodă însă şi-a meritat epitetul de cel Cumplit: 


„...dabilele cu carile îngreuiasă ţara, nu umbla numai dăbilarii singuri, ce şi 
turci trimitea de umbla cu dăbilarii, de nu-şi erau ţăranii volnici cu nimic, muierile 
nu era ale lor, featile le ruşina, ce vrea să facă făcea. Dăbilariul pentru un potronic 
de-l vrea pîrî la dînsul, nu-l judeca, ci acolo trimitea de-l pierdea. Pe boieri pentru 
avuţie îi omora, jupîneasile le siliia și domnind, nu alta, ci ciudease și minuni făcea“. 


Grigore Ureche n-a avut răgazul să ducă letopiseţul pînă la zi. Cu scru- 
tarea morală de care era capabil, ar fi lăsat fără îndoială memorii de o 
valoare literară cu mult deasupra celei a cronicii rămase de la el. 

Cele mai bune manuscrise ale lui Ureche sînt de la începutul secolu- 
lui al XVIII-lea şi se datoresc unor copişti munteni. În aceste condiţii 
studiul limbii şi stilului cronicarului este dificil, pentru că trebuie re- 
constituit, operaţie totdeauna arbitrară. Stilul individual se poate cel mult 
presupune, calităţile lui principale fiind proprietatea şi conciziunea, calităţi 
ce caracterizează opera istoricului latin Tacit. 

MIRON COSTIN 


Continuatorul lui Grigore Ureche, Miron Costin, este fără îndoială cea 
mai puternică personalitate a secolului al XVII-lea, personalitate nu nu- 
mai literară și ştiinţifică, dar şi un eminent om politic de stat. Făcea 
parte din noua boierime ajunsă de curînd la o situaţie înfloritoare prin 
ruinarea boierimii vechi latifundiare. Tatăl său, loan Costin, fusese făcut 
mare postelnic în 1630 de Moise Movilă şi hatman în 1633 de Miron 
Barnovski, cu care se înrudea prin soţia sa, Safta lui Ionașco Scoarţeș. 
Cumpărase numeroase moşii în ţinuturile Tecuci și Neamț. După detrona- 
rea lui Alexandru Iliaș, Costin însoțește la Poartă pe Miron Barnovski, 
împreună cu alţi boieri. Domnitorul este decapitat și boierii închiși, dar 
îndată după aceea eliberaţi, Costin pentru a înmormînta corpul lui Bar- 
novski, expus trei zile înaintea palatului împărătesc. Li se dă chiar voie 
să-şi aleagă un nou domnitor și alegerea e făcută, prin influenţa lui loan 
Costin, în persoana lui Moise Movilă, la 5 iulie 1633. Cronicarul spune 
singur că din acest an sînt începute şi zilele vieţii lui. În octombrie 1633 
Abaza-paşa, năvălind cu turcii în Polonia, silea pe Moise Movilă să-l 
urmeze în expediţie. Domnitorul şi hatmanul său loan Costin născocese 
o intervenţie a cazacilor și turcii se retrag, dar la Iași, aflînd că au fost 
înşelaţi, vor să pedepsească pe făptași. Domnitorul şi hatmanul prind de 
veste la timp şi se expatriază în Polonia. Pentru serviciile aduse ţării, 
dieta poloneză acordă lui Iancu Costin şi fiilor săi Alexandru, Miron şi 
Potomir indigenatul şi titlul de nobil polon în 1638. 

Nobil polon cu blazon (în cîmp albastru, un înger îmbrăcat în armură 
de cavaler, ţinînd în mînă o spadă; deasupra coifului, în coroană, o mînă 
înarmată cu o spadă), hatmanul Costin capătă în arendă moşia Novo- 
siilca-Nowa, lîngă Bar, în Podolia. De aici a urmat Miron Costin colegiul 
iezuit din Bar, cu cele trei clase de gramatică şi două de umanioare în 
limba latină. În 1648, cînd elevul avea 15 ani, localitatea fiind ocupată 
de cazaci, şcoala se mută la Camenița. Peste doi ani hatmanul loan Cos- 
tin murea şi Miron Costin ţinea singur în arendă Novosiilca-Nowa, în 
1651 luînd parte ca nobil polen la lupta de la Berestecico, împotriva ca- 
zacilor şi tătarilor. Abia în ultimii ani ai primei domnii a lui Vasile Lupu, 
tînărul, care trăise pînă la virsta de douăzeci de ani exclusiv în Polonia, 
veni în ţara natală împreună cu fraţii săi și, spre a dobîndi experienţă, 
deveni, după obiceiul vremii, ciracul influentului boier Iordache Canta- 
cuzino, „vistiernicul cel mai mare pe acele vreamuri“ (fata acestuia, Ca- 
terina, este mama cronicarului Ion Neculce). În competiţia care începea 

între Vasile Lupu şi Gheorghe Stefan, Miron Costin se află de partea lui 
Vasile Lupu și-l însoţeşte în refugiu în Ucraina, primind chiar misiunea 
de a cere ajutor militar starostelui de Camenița. Misiunea a fost îndepli- 
nită, dar ajutorul nu mai era necesar pentru că sosise mai repede din par- 
tea cazacilor lui Timuș Hmilniţki, care ocupară Iașul. Vasile Lupu își re- 
căpătă tronul, însă pentru scurt timp. Înfrint de Matei Basarab în bătălia 
de la Flinta, era atacat din nou de Gheorghe Ştefan cu ajutor de la un- 
guri şi poloni şi izgonit definitiv în urma căderii Sucevei, unde şi-a găsit 
moartea însuși Timuș Hmilniţki. De data aceasta Miron Costin era în 
tabăra lui Gheorghe Ştefan şi a servit domnitorului ca interpret în con- 
vorbirile cu comandantul polon Condracki. Astfel a dobîndit încrederea 
noului domnitor, care în 1655 îl va lua cu el în Țara Românească la lupta 
împotriva seimenilor răsculați împotriva lui Constantin Șerban Basarab. 
Tot Gheorghe Ștefan îl trimitea în 1657 la Constantin Șerban Basarab 
pentru a trata o înţelegere contra turcilor. 

Starea socială a lui Miron Costin a crescut prin căsătoria cu Ileana Mo- 
vilă, nepoata fostului domnitor Simion Movilă, şi a hatmanului Isac Ba- 
lica. A cumpărat însă şi singur numeroase moşii în ţinuturile Dorohoi, Iaşi 
și Neamţ. l 

Sirul demnităţilor îl începea în 1657, ca sulger sub Gheorghe Ştefan. În 
1659 ia parte la expediţia turcească împotriva lui Gheorghe Rákóczy II în 
Ardeal. Paharnic la această dată, dobîndi în curînd rangul de pîrcălab. În 
ianuarie-februarie 1661 trebui să lupte împotriva lui Constantin Şerban 
Basarab, pretendent la tronul Moldovei. Istratie Dabija-vodă îl trimite sol 
la regele Poloniei Ion Cazimir şi-l ia în războiul pornit de turci împotriva 
austriacilor la Neuhăusel (1662—1663). Cu această ocazie, trecînd prin 
Tara Românească, a, văzut la Severin ruinele podului lui Traian. La în- 
toarcere e înălţat mare comis în 1664, Iliaș Alexandru îl face mare vornic 
de Țara de Sus (1667), iar Gheorghe Duca mare vornic de Țara de Jos 
(1669). Miron Costin păstra legături cu polonii, în special cu mareșalul loan 
Sobieski, cum se vede dintr-o scrisoare a solului Karwowski, datată Iaşi, 
24 martie 1670. Neculce ne spune că în 1672 marele vizir, interesîndu-se 
dacă moldovenii se bucură de luarea Cameniţei de către turci, a primit 
următorul răspuns memorabil din partea lui Miron Costin: „sîntem noi 
moldovenii bucuroși să să lăţască (împărăţia otomană) în toate părţile cât 
de mult, iar peste ţara noastră nu ne pare bine să să lățască.“ Astfel ma- 
rele vornic a obținut de la vizir ca trupele turcești să nu ierneze în Mol: 
dova. Totuşi, cînd în 1673 domnitorul Ştefan Petriceicu găseşte cu cale să 
treacă în Polonia, Miron Costin, dîndu-și seama că turcii erau mai tari, 

nu-l urmează, ci rămîne alături de boieri: „Ori să fie voia mării tale, ori 
să nu fie, noi nu ne vom lăsa casăli să le ié tătarii“. 

Noul domnitor îl trimite în solie la hatmanul Sobieski (1679), la Con- 
stantinopole şi din nou la Ioan Sobieski, care îl primește la moşia sa din 
Pielaszkowice. Sobieski fiind ales rege în 1674, prestigiul lui Miron Costin 
crește şi Dumitrașco Cantacuzino îl numeşte în 1675 mare logofăt, cea mai 
înaltă demnitate boierească din Moldova. În această calitate a primit în 
1677 la laşi pe palatinul de Kulm, Ioan Gninski, trimis de Sobieski la 
Poartă. Se pare că logofătul era partizanul lui Gheorghe Duca, fiindcă în 
1678 unelteşte împotriva lui Antonie Ruset, care-și pierde tronul. În 1680, 
împreună cu Alexandru Buhuș, cere regelui polon să încheie pace cu rușii 
şi să înceapă războiul'cu turcii. 

Trei ani mai tîrziu, turcii silesc ţările române să participe la războiul 
cu imperialii şi la asediul Vienei, în 1683; ca vasal, Miron Costin se 
află alături de Gheorghe Duca în tabăra turcească. Atacul lui Ioan So- 
bieski izbutteşte să despresoare Viena și să înfrîngă pe turci, care se retrag 
în dezordine. Victoria polonilor înseamna începutul decăderii turceşti și 
va fi bucurat pe Miron Costin, care nădăjduia o înţelegere a situaţiei 
Moldovei din partea lui Ioan Sobieski. Din păcate, în Polonia aştepta să-şi 
reia tronul fugarul Ştefan Petriceicu, care şi trimisese în țară mercenari 
străini. Temîindu-se de aceştia, Duca voia să coboare din valea Oituzului 
la Focșani, însă Miron Costin era de părere că primejdia trebuia înfrun- 
tată cu curaj: „Ce putere au ei să vie asupra mării tali?“ — ar fi zis el 
(povestește Neculce) domnitorului. „Să nu dăm locul, că pămîntul acesta 
este frămîntat cu sîngele moşilor şi a strămoșilor noştri“. O incursiune 
neașteptată a polonilor la Domnești, în noaptea de Crăciun 1683, făcu 
prizonieri pe Duca și pe Costin şi-i expedie în Polonia. 

Duca pierdu pentru totdeauna tronul, dar Miron Costin se bucură de 
ocrotirea regelui Ioan Sobieski. În castelul de vînătoare al acestuia de la 
Daszow, în Carpaţi, cronicarul compunea o Istorie în versuri polone despre 
Moldova și Tara Românească, dedicată protectorului său. Se mai atribuie 
lui Miron Costin un memoriu adresat regelui de boierii români emigraţi în 
Polonia la 25 iulie 1684. Aici se reînnoia cererea ca polonii să elibereze 
Moldova de turci şi să scoată pe boieri de sub regimul despotic al dom- 
nilor, acordîndu-le drepturi egale cu acelea ale șleahtei polone şi litvane. 

În septembrie 1685, noul domn al Moldovei, Constantin Cantemir, fost 
‘ostaş al lui Ioan Cazimir, puse pe Velicico Costin să-și cheme fratele din 
Polonia. „Vinit-au atunce — scrie Neculce — şi Miron logofătul din Țara 
Leșească, foarte scăpătat, și l-au avut Cantemir-vodă în milă şi cinste. 

Și avîndu trii ficiori, i-au boierit. Pe Ioniţă l-au făcut sărdariu, pe Nicolai 
logofăt al triile, pe Pătrașco cămăraș mare. Şi ş-au logodit Cantemir-vodă 
și o fată cu dînsul, pre anume Safta, iar pre Miron logofătul l-au făcut 
staroste la Putna“. 

În această funcţie, Miron Costin s-a purtat cu multă energie faţă de 
tilharii ce bîntuiau ţinutul. Și-a făcut un corp de siimeni și hînsari și a 
început a stîrpi pe răufăcători aplicîndu-le pedepse drastice. „Că numai o 
dată la o bătaie — scrie tot Neculce — au prinsu 40 de tilhari şi i-au 
tăiat cîte în patru bucăţi, de i-au pus pen prepeleci pe la drumuri.“ 

Conflictul dintre Constantin Cantemir şi Costineşti s-a iscat din cauza 
rivalităţilor între familiile feudale cu aspirații dea cîrmui ţara, ca Rose- 


teștii (Cupăreştii). Turcii scutiseră ţara de haraci, dar boierii instituiau bi- 


ruri grele şi storceau pe ţărani, breslași și mazili, cu sau fără consimţă- 
mîntul domnului, care, neştiind carte, accepta măsurile vistiernicului în 
chip ușuratic. Miron și Velicico Costin, dimpotrivă, protestau împotriva 
jafului ţării și ziceau (povesteşte Neculce) domnitorului la mese: „Mai des 
cu păharele, măria-ta, și mai rar cu orînduieleli, că ţara îi iertată de la 
Poartă, ş-ei vra să-ţi dai măria ta sama o dată și nu-i pute“. 

În 1690, Cantemir încheie un tratat secret de alianţă cu Habsburgii şi 
„sili pe Miron Costin să adere sub ameninţarea tăierii capului, mai ales că 
avea cunoștință de corespondenţa lui tainică cu hatmanul polon Jablo- 
nowski, cu Andrei Potocki și cu regele. 

Împrejurările morţii cronicarului în decembrie 1691 sînt cunoscute din 
relatările lui Neculce şi ale lui Dimitrie Cantemir. Pricina morţii lui Miron 
Costin a fost ambiția de domnie a fratelui său Velicico. Domnitorul, dînd 
de firele unui: complot al acestuia și de uneltirile viclene la curtea lui 
Brîncoveanu, incitat şi de Cupărești, a prins pe Velicico şi i-a tăiat capul 
la Iaşi. La sfatul aceloraşi Cupărești, a trimis apoi un vătaf de aprozi să 
execute şi pe Miron. Acesta se afla la moşia lui Barboşi, unde tocmai îşi 
înmormînta soţia. Luat cu forţa la Roman, a fost decapitat în apropierea 
orașului, neputind îndupleca pe călău să-l ducă la Iași, ca să se dezvino- 
văţească. Ar fi strigat, zice Neculce, că nu-i vinovat şi că „numai osînda 
lui Antonie vodă îl gonește, și pentr-acee piere, că l-au pîrît pe strîmbă- 
tate“. După aceea și Cantemir-vodă s-a căit de fapta lui „și de multe ori 
plîngă între toată boierimea și blăstăma pe cine l-au îndemnat de-au gră- 
bit de i-au tăiat“. 

Viaţa lui Miron Costin, curmată tragic la 58 de ani, a fost zbuciumată 
și cu puţine răgazuri pentru muze. Cu toate acestea au rămas de la el 
opere care dovedesc nu numai rîyna compunerii, dar şi o indiscutabilă 
vocaţie. 

Interesant este faptul că Miron Costin a început prin a scrie versuri, 
într-un moment cînd poezia era la noi o îndeletnicire vag încercată, inci- 
dentală. 

Avem temeiuri să credem că poemul filozofic Viaţa lumii a fost scris 
“între 1671 şi 1673, cînd Miron Costin avea aproape 40 de ani, cam pe 
vremea războiului turco-polon, înainte de apariţia Psaltirii în versuri a 
lui Dosoftei, deoarece în ,„,Predoslovie-voroavă la cetitor“ autorul arată 
că scopul său a fost „să să vază că poate și în limba noastră a fi acest 
feali de scrisoare ce să chiamă stihuri“. 


Am amintit frumoasele cuvinte spuse de Miron Costin vizirului turc în 
1672 cu ocazia ocupării Cameniţei. Aceste cuvinte se aseamănă cu cele din 
Graiul solului tătăresc cătră Alexandru Machedon după ce au sosit de la 
Bahtri la apa Donului, mergînd cu oastea asupra tătarilor, tradus de 
Miron Costin, în aceeaşi epocă, din lucrarea istoricului latin Quintus 
Curtius, De rebus Alexandri regis Macedonum. 


Aici solul scit (la Miron Costin: tătar) spune cuceritorului că gloria sa 
nu va spori cu nimic dacă va supune poporul sărac şi iubitor de libertate 
al sciţilor, neobișnuit cu robia: 


„Noi ce avem cu tine? Niciodată de ţările tale nu ne-am atins. Cine ești? De unde 
vii? Nici ştim, nici ne-au fost aminte. Nişte oameni carei în cîmpi pustii, sălbatec 
petreacem viiaţă, nimărui a sluji nu sîntem învăţaţi, nici să stăpînim cuiva poh- 
im...“ 


Sînt două alte pasaje care apar şi în Viața lumii, unul din ele, al doilea, 
fiind adaos în traducere de Miron Costin: 


ma. Aşa zic bătrînii noştri, tătarii, că norocul n-are picioare, numai miini şi aripi. 
Cîndu-ţi pare că-ţi dă mînule, atuncea şi zboară“. 


Şi: 


| „Întreabă la ce hac au sosit Țiros, vestit și putearnic împărat în lume. Un ceas a 
risipit toate ce au agonisit anii. Asupra cărora nu vei veni, aceia îţi vor fi mai apoi 
priietini, că cei biruiţi urît prieteşug leagă...“ 


Tema poemului Viaţa lumii, rezumată într-un moto scos din Ecleziast, 
glava 1:  egera cerere, gekuicKa estra „deşertarea deşărtărilor şi toate 
sînt deşarte'“, este așa-numita temă a sorții alunecoase (fortuna labilis), 
foarte răspîndită în literatura universală, mai ales în evul mediu. La noi 
derivă, la Neagoe Basarab, prin Ion Hrisostom, din Biblie, ca şi la Miron 
Costin, dar și la acesta din urmă se interpun poeţi latini şi medievali, 

Istoria lui Alexandru cel Mare de Quintus Curtius și Istoriile Rimului, 
colecţia de povestiri și anecdote din secolele al XIII-lea și al XIV-lea 
Gesta Romanorum cum aplicationibus moralisatis ac mysticis. 

Poemul debutează cu comparaţia vieţii cu o aţă subţire, ceea ce ne duce 
la pomenitul vers din Ovidiu („Omnia sunt hominum tenui pendentia 
ilo“): 
f ) A lumii cînt cu jale cumplită viiața, 
Cu griji şi primejdii, cum ieste şi aţa, 
Prea subțire şi-n scurtă vreme trăitoare... 


Ideea trecerii necontenite a timpului a cîntat-o şi David în Psalmii 39 
şi 90, şi Virgil in Georgica (III, 284): 


Sed fugit interea, fugit irreparabile tempus, 
Singula dum capti circumvectamur amore, 


şi Ecleziastul, din care se inspiră îndeosebi Costin. Poetul pare atins in 
această privinţă de un pesimism fără leac, prevăzînd surparea inevitabilă 
a întregii lumi. Cerul, soarele, luna, stelele și pămîntul toate vor pieri, 
fiindcă: 

Nu-i nimica să stea în veaci, toate treace lumea, 

Toate-s nestătătoare, toate-s nişte spume. 


De fapt, ca şi Ecleziastul, Miron Costin urmăreşte temperarea pornirii 
spre glorie, moderarea spiritului feudal de conchistă. Aşa cum solul scit 
vorbeşte lui Alexandru Macedon, poetul atrage atenția asupra instabili- 
tății norocului: l 

Norocului i-au pus nume cei bătrîni din lume, 
Elu-i cela ce pre mulți cu amar să afume. 
El suie, el coboară, el viiața rumpe, 


Cu soția sa, vreamea, toate le surpe. 

Norocul la un loc nu stă, într-un ceas schimbă pasul. ' 
Anii nu pot aduce ce aduce ceasul. 

Numai mîini și cu aripi, şi picioare n-are 

Să nu poată sta într-un loc niciodinioare. 


În poeziile pe tema sorții labile se utilizează în mod obişnuit enumera- 
ţia, evocarea marilor glorii prăbuşite în noianul timpurilor, ca pietrele 
într-un abis, cu întrebarea: Ubi sunt qui ante nos? 

Ubi Plato, ubi Porphirius, 
Ubi Tullius aut Virgilius? 


Ubi Thales, ubi Empedocles, 
Aut egregius Aristoteles? 

Alexander ubi rex maximus? 

Ubi Hector Trojae fortissimus... 
Ubi Helena Parisque roseus? 
Ceciderunt in profondum ut lapides; 
Quis scit an detur eis requies? 


Întîlnim o asemenea enumerație, din care nu lipsesc Alexandru cel 
Mare și Cyrus, şi la Miron Costin: 


Unde-s ai lumii împărați, unde ieste Xerxes, 
Alixandru Machidon, unde-i Artaxers, 
Avgust, Pompei şi Chesar? Ei au luat lume, 
Pre toți i-au stins cu vreamea, ca pre nişte spume. 
Fost-au Țiros împărat, vestit cu războaie, 

Cu aveare preste toţi. Şi multă nevoie 

Au tras hindii şi tătarii şi Asia toată, 

Caută la ce l-au dus înşelătoarea roată: 
Prinsu-l-au o fămeae, i-au pus capul în sînge. 
„Satură-te de moarte, Ţiros, şi te stinge 

De vărsarea sîngelui, o, oame înfocate, 

Că de vrăjmăşiia ta nici Ganghes poate 
Cursul său să-l păzească“. 


Într-o notă, poetul explică „înţelesul unor pilde ce sînt în stihuri“ după 
izvoare neidentificate pînă în prezent. Povestea reginei Tomiris care a 
scufundat capul tăiat al lui Cyrus într-o baie de sînge se găseşte în He- 
rodot, însă fără amănuntul uciderii celor trei fii ai ei. Nu ştim deocamdată 
de unde a scos Miron Costin legenda săpării Gangelui în 60 de locuri 
pentru a-și trece oastea prin vad, după ce se înecase în ea „un copil de 
casă“ cu un cal favorit al împăratului. 


Sfaturile care se dau în continuare 


Orice faci, fă şi caută fîrşitul cum vine. 
Cine nu-l socoteaşte nu petreace bine 


amintesc de dictonul latin medieval din Gesta Romanorum: „Quidquid 
agis, prudenter agas et respice finem“, a cărui origine e în Cartea înțelep- 
ciunii lui Isus, fiul lui Sirah, dar şi în Ecleziast, unde dăm de un îndrep- 
tar de viaţă asemănător: 


„Tot ceea ce mîna ta găseşte cu cale să facă, prin puterile tale, aceea fă! Căci nu 
e nici o faptă, nici o punere la cale, nici cunoştinţă, nici înţelepciune, în şeolul în 
care te duci“, 

Ecleziastul recomandă traiul fericit pe pămînt, căci dincolo este nean- 
tul; pentru Miron Costin destinul e așa cum ni-l facem noi, lumea fiind 


hicleană și cerul batjocoritor: 


Vacul nostru cu-mprumut dat în datorie: 
Ceriul de gîndurile noastre bate jocurie. 


ţie religioasă, dar de esenţă didactică, Viaţa lumii se 
ept asupra conduitei umane: existența fiind scurtă, 
lustreze prin fapte bune. Binele e țelul suprem al 


Poem de inspira 
sfirşește cu un prec 
omul trebuie să se i 
vieții. 

Miron Costin citise Iliad 
nele, antifoanele, cîntările 
Andrei din Crit şi cu deosebire Psa 


Psalmul 90: 


a lui Homer, Eneida lui Virgiliu, stihirile, canoa- 
lui Ioan Damaschin, Cozma, Theofan, Mitrofan, 
mii lui David. În Viaţa lumii citează 


Zice David prorocul, „Viaţa ieste floare, 
Nu trăieşte, ce îndată ieste trecătoare“, 


iar în Stihuri asupra zavistiei, Psalmul 9: 


Veacul tău n-are pace, zavistnice oame, 
Colţul tău, plin de venin, piiere tot de foame, 
Să muște pre cineva pururea rîvneaşte. 

În ce chip ar ocăriî, pururea păzeaşte. 

Bine au scris în Psaltire de tine prorocul: - 
„Zavistnicului ieste acesta norocul, 

Gitlanul lor, mormîntul destupat cum cască. 
Limbile lor gata tot să ocărască. 

Să le fii giudeţ, Doamne, din gînduri să cază 
Ocări care fac ei, pre sine să vază“. 


lată versetele respective din Psaltire: 


„Întru dreptatea ta mă poartă, Doamne, în pofida celor ce mă pîndesc: netezeşie 


calea ta înaintea mea. 
Căci în gura lor nu e nimic temeinic; lăuntrul lor este pieire. Gitlejul lor este 
mormînt căscat şi limba lor unealta lingușirii. 

Ia-le ispaşă, Dumnezeule! Cază din planurile lor 
prăbușeşte-i, că s-au răsculat împotriva tal“ 


! Pentru multele lor fărădelegi, 


avea idee de măsură (prefera măsura de 13 silabe) şi de 
e ceale la firşitul stihului a doao stihuri să tocmească 
o slovă să să citească“). Recomanda lectorului contopi- 
au eliziunea vocalelor în hiat „unde va fi de trăgănat, să 

trăgănezi, unde de scurtat, să scurtezi!', fără a avea totuşi o noţiune clară 
despre ritm şi scandare. 

Viaţa lumii este un poem cult de rezonanţă biblică. În Istoria ieroglifică 
şi în Descriptio Moldaviae, Dimitrie Cantemir îl citează ca pe un bocet 
popular anonim. Imaginea cu viaţa fragilă precum firul subţire (de ori- 
gine ovidiană) a devenit în orice caz populară, de vreme ce o vom regăsi 
cu aproape un secol şi jumătate mai tîrziu la Nicolae Văcărescu. 

La sfîrşitul Psaltirii în versuri a mitropolitului Dosoftei, tipărită la 
Uniev în 1673, se află și Compunerea lui Miron preacinstitului vornic 
mare de Teara de Jos despre originea poporului român: 


Neamul ţării Moldovii de unde dăradză? 
Din ţara Italiei, tot omul mă creadză. 

Fliah întîi, apoi Traian au dus pre acice 
Pre strămoșii acestor ţări de neam cu ferice. 


Am întîlnit această idee şi la Grigore Ureche și am spus că provine din 
Aeneas Sylvius Piccolomini. Deoarece poezia lui Miron Costin conţine în 
plus aserţiunea că dacii sînt strămoșii sașilor, rezultă că izvorul său n-a 
fost Aeneas Sylvius, ci cartea sasului L. Toppeltin de Mediaş, Origines et 
occasus Transsylvanorum, apărută la Lyon în 1667. Într-adevăr, Miron 
Costin a tradus între 1672 şi 1674 partea a doua a acestei cărți, Appendix, 
Revolutiones seu occasus Transsylvanorum sub titlul Istorie de Crăiia Un- 
gurească, prevăzînd-o cu .o predoslovie în care susține că „altă nu ose- 
beaște pe om de'dobitoace şi de hiare așea ca cunoștința“, că ştiinţa este 
de folos omului sufletește şi trupeşte şi că istoria învaţă pe domni, boieri 
şi pe sfetnicii domnilor „să urmeze ceale bune, şi ceale rele să să fe- 
rească“. 


În Letopiseţul Țării Moldovei de la Aaron-vodă încoace, de unde este pă- 
răsit de Ureache vornicul de Țara de Gios, terminat în oraşul Iaşi în 1675, 
„după lista istoricilor care pomenesc de cursul anilor cronicii (1594—1661) 
Şi o „preadoslovie, adecă voroava cătră cetitoriul'“, Miron Costin înserează 
alte şase „stihuri de descălecatul ţării“, abandonînd derivarea numelui 
Vlahiei din generalul roman Flaccus și insistînd acum asupra priorităţii 
cuceririi lui Traian: 


Neamul ţării Moldovei de unde trăgănează? 
Din ţările Rîmului, tot omul să creadză. 

Traian întîi, împăratul, supuind pre dahii, 
Dragoş apoi în moldoveani premenind pre vlahi 
Martor este Troianul, șanțul în ţara noastră 

Și Turnul Săverinul, munteani, în ţara voastră. 

Problema originii românilor l-a preocupat de la începutul activităţii pe 
Miron Costin, cum se vede din predoslovia letopiseţului, unde mărturi- 
seşte că alcătuise chiar proiectul unei cărţi despre descălecatul dintii. Dar 
sosind vremi tulburi, neprielnice scrisului (războiul turco-polon), a tre- 
buit să amîne redactarea cam pînă în preajma încheierii alianţei dintre 
poloni şi ruşi împotriva turcilor din 1686 şi a expediției ruse în Cri- 
meea (1687). 

De neamul moldovenilor din ce ţară au ieşit strămoșii lor a fost scrisă 
de Miron Costin în ultimii șapte ani ai vieţii sale, după multă ezitare şi 
numai cînd cronicarul a socotit că dispune de o suficientă documentaţie, 
necesară argumentării. Cum însă năzuinţa realizării ei a existat din faza 
inițială, poetică, putem să ne oprim asupră-i de pe acum. 

Intenţia autorului, mărturisită în predoslovie, a fost întîi să suplinească 
„lipsa de ştiinţa începutului acestei țări“, al doilea să combată „adăosă- 
urile“, ocările şi basnele scornite de adnotatorii lui Grigore Ureche, în 
special de Simion Dascălul, în fine să răspundă teoriilor greşite ale unor 
istorici ca Aeneas Sylvius şi Szamosközy István (pe acesta Miron Costin, 
crezîndu-l polon, îl numeşte Iane Zamovschii, în realitate e cronicarul 
ungur Samosius). Întrucît în Compunerea din Psaltirea în versuri a lui 
Dosoftei el însuşi se lăsase furat de derivaţia vlah<Fliah, corectîndu-se, 
observă că greșeala „unde s-au lunecat şi săracul Ureachie vornicul“ nu-i 
chiar aşa de mare, Aeneas Sylvius nefiindu-ne „aşa greu nepriietin'. 

Cunoaştem astăzi aproape complet izvoarele de care s-a servit Miron 
Costin în alcătuirea acestei cărţi. 

Temeiul ştirilor despre antichităţi este partea întîia a lucrării lui Lau- 
rentius Toppeltin de Mediaş, Originile şi căderea transilvanilor (Lyon, 
1667). De aici sînt luate ştirile despre cucerirea Daciei de romani şi in- 
formaţia că pe vremea lui Domițian romanii plăteau tribut dacilor; men- 
ţiunile despre numele dat italienilor și românilor de diferite popoare; 
comparaţia între portul românilor din Ardeal și acela al romanilor; şti- 
rile despre opinci, despre tonsură la români și la romani, despre obiceiuri 
la înmormântări. Miron Costin revine asupra originii numelui vlah din 
Flaccus, dar persistă încă în a crede, ca Toppeltin, că saşii se trag din 
daci, 

O sumă de scriitori citați de Miron Costin n-au fost consultaţi direct, ci 
sînt folosiţi după același Toppeltin. Astfel, Dion Cassius cu Viața lui Tra- 
ian (în realitate Istoria romană), Eutropius cu Viaţa lui Adrian (Braevia- 
rum), Aeneas Sylvius Piccolomini (Opera geografica et historica), Carion 
(Chronicon), Aulus Gellus, Ovidiu, Marţial, Szamoskăzi şi Wolfgang Ko- 
vacsöczy apar toți şi la Toppeltin. Cronicarul român nu pare a fi cunos- 

cut direct opera lui Ovidius, „dascal“ surghiunit la Cetatea Albă „pentru 
niște stihuri de dragoste“ prin care îndemnase Rîmul la desfriu, „de să 
umplusă Rîmul de curvii dintru aceale jocuri ale lui“, Toppeltin citează 
patru versuri din epistola către Graecinus (Pontica, IV, 9), în care e pome- 
nit Flaccus, fratele lui Graecinus, fost propretor în Mesia, consulul Ful- 
vius Flaccus după Enea Silvius: 


Praefuit his, Graecine, locis modo, Flaccus, et illo 
Ripa ferox Istri sub duce tuta fuit. 

Hic tenuit Mysas gentes in pace fideli; 

Hic arcu fisos, terruit ense Getas. 


Miron Costin repetă citatul și-l traduce, în parte inexact, liber, ri- 
mîndu-l: 


Ghieţii ținea într-o vreame, acum Flacus ţine 
Rîpa scump-a Dunării, el singur cu sine. 

Iel au ţinut Misiia în pace cu credinţa, 

Pre ghieţi au scos de aicea, el cu biruinţa. 


În traducere exactă: 


* 

bo a ploi mei 

"pete d hati î gA pre? dp 
i aw 


„Fost-a pe-aceste locuri, Graecine, odată Fla- 
cus şi sub comanda lui a fost tot malul sălbatic 
al Istrului. El a ţinut în pace supuse popoarele 
Misiei şi cu sabia a înspăimîntat pe geții în- 
crezători în arc“. 

CE e ae cl i Unii autori par a fi pomeniţi din auzite, 
ca Bonfini, dar pe Plutarh, Titus Livius şi 
za Quintus Curtius, Miron Costin i-a citit mă- 
gee ey sat. car parţial. Din Plutarh este luată ştirea 
Zn c Dog tai sat că solii lui Pyrrhus au comparat senatul 
roman cu o adunare de regi și ştirea des- 
pre războiul macedoneanului Perseu cu ro- 
manii. Din Titus Livius, Ab Urbe condita 
(I, 58), se rezumă întîmplarea cu siluirea 
de către Sextus Tarquinius a Lucreţiei, so- 
ţia lui Collatinus, şi sinuciderea ei. Din 
Quintus Curtius se amintesc spusele lui în 
legătură cu dacii din istoria lui Alexandru 
i fii : cel Mare („Sahi, dahi, masagheti, tot un 
Zapis subscris de Miron Costin Neam sînt“). Știm că Miron Costin citise 
(1679). Alexandria cea adevărată, față de care cea 

populară e declarată „mincinoasă Tr plină de basne“, totuşi citatul e dat 
deformat prin Toppeltin, care asocia pe daci cu sașii. 

Pentru explicarea numelui sarmaților, Miron Costin aleargă la Bielski, 
care-i identifică cu slavii; pentru originea litvanilor recurge la Guagnini- 
Paskowski, adoptînd legenda că aceștia ar fi romani aduși în Litvania 


de Lisbon. | 

Pe M. T. Varro, cu cartea a IV-a despre Viaţa romanilor, unde vorbește 
de căutarea bocitoarelor cu glas frumos, îl citează tot după Toppeltin: nu- 
mai Istoriia de patru monarhii a lumii nu s-a precizat pînă acum ce poate 
fi. Nu este, pare-se, De quator monarchiis (Leyda, 1669) de I. Sleidanus, 
dar ar putea fi ceva asemănător. Legenda despre cele patru monarhii ale 
lumii provine din cartea Profetul Daniel a Vechiului Testament, amintită 
şi de Miron Costin la capitolul „Pentru Împărăţia Rîmului'“: 

„De această împărăție vei afla şi prorocii, ales la Daniil prorocul, cu 
dezlegarea visului lui Navhodonosor, împăratul Asiriei“. 


O apropiere s-a făcut cu Hresmologhionul grecesc (Cartea profeților) 
din 1656 al lui Paisie Ligaride, mitropolit de Gaza (ms. B.A. R.S.R., 
nr. 386), dar războiul lui Traian cu dacii, la anul 120 (sic) în Dobrogea 
(sic) nu este pomenit aici. : 

Interesantă este citarea, după Toppeltin, a lui Cavaţie (Kowaczöczy, De 
administrando transylvaniae dialogi, Cluj, 1584): 


„Să miră, scrie Miron Costin, un historic anume Cavaţie, dzicînd: «De mirat 
lucru ieste că limba moldoveanilor şi a munteanilor mai multe cuvinte are în sine 
rîmlenești decît a italienilor, măcară că italianul tot pre un loc cu rîmleanii». Ce 
aceaia nu-i divă, că italianii tîrziu ş-au. scornit limba din letinească, așa de iscusită, 
de dezmierdată, cît că ieste limba îngerească îi zicu-i. Și întru unile voroave peste 
samă își aduce cu a noastră, ales cu aceaste silave: 'dellia, di, delia voi, vo siniorio, 
cum la noi: la dumneata, de la tine, de la dumneata, la voi, de la voi, care aceastea 
în limba latinească, adecă rîmlenească, acum nu încape, ce cură fără aceasta în mă- 
surile sale“. 


În convingerea că românii sînt de aceeaşi origine cu italienii, Miron 
Costin a fost întărit şi de rezidentul catolic din laşi, episcopul Vito Pi- 
luzzo, care i-a făcut următoarea mărturisire: 


„Mie nu-mi trebuieşte să mai citesc la istorii de moldoveani cine sînt: pre o samă 
de obiceaiuri, foarte bine îi cunosc de unde sînt, așa liubovnici la oaspeţi, aşa fe- 
meile lor să feresc de vedearea streinilor și să dau în laturi, aşa să nu treacă femeaie 
pe dinaintea bărbatului pe drum sau pe cărare, aşa toată viiaţa, în mîncare cu dul- 
ceața curechiului, numai aceștea sărat, atîta osăbire, aceaia și iarna şi vara tot 
vearde, nemurat. Toate aceastea atocma cu italienii sînt şi a vedere să mărturiseaşte 
o fire“, 

De neamul moldovenilor nu excelează prin erudiție, informaţia de 
bază fiind împrumutată din Toppeltin, este însă o operă de judecată ma- 
tură, respirînd sentimente de înaltă demnitate și cald patriotism. Vibraţia 
emoţională în faţa obiectului se comunică de la primele rînduri în toată 
amplitudinea, într-o pagină de mari cadenţe stilistice: 


„Începutul ţărilor acestora şi neamului moldovenesc şi muntenesc şi cîţi sînt şi în 
ţările ungureşti cu acest nume, români şi pînă astăzi, de unde sînt şi de ce seminţie, 
de cînd şi cum au dăscălecat aceaste părţi de pămînt, a scrie, multă vreame la cum- 
pănă au stătut sufletul nostru. Să înceapă osteneala aceasta, după atîta veaci de la 
discălecatul ţărilor cel dintăi de Traian împăratul Rîmului, cu cîteva sute de ani 
peste mie trecute, să sparie gîndul. A 'lăsa iarăș nescris, cu mare ocară înfundat nea- 
mul acesta de o seamă de scriitori ieste inimii durere. Biruit-au gîndul să mă apuc 
de această trudă, să scoţ lumii la vedeare felul neamului, din ce izvor și seminţie 
sînt lăcuitorii ţării noastre, Moldovei şi Țării Munteneşti şi românii din ţările ungu- 
reşti, cum s-au pomenit mai sus, că toți un neam şi o dată discălecaţi sînt...“ 


De neamul moldovenilor este o scriere polemică, vehementă ici și colo, 
cînd impostori de talia unui Simion Dascălul trebuie puşi la punct, însă 
motivată, căci „nici ieste şagă a scrie ocară veacinică unui neam. Cînd 
ocărăsc într-o zi pe cineva ieste greu a răbda; dară în veaci?“ El, Miron 
Costin, e indignat de denaturarea adevărului şi socoteşte că a fi obiectiv 
e condiţia oricărui istoric: „Eu voi da seama de ale meale, cîte scriu“. 


Originalul lucrării De neamul moldovenilor nu ni s-a păstrat. Opera 
există numai în copii din secolul al XVIII-lea, cele mai multe după un 
arhetip interpolat de Nicolae Costin. Cartea este împărţită în şapte capi- 
tole şi n-a fost terminată de autorul ei. 


Primul capitol, De Italiia, are rostul să lămurească din ce parte a pă- 
mîntului a adus Traian colonişti în Dacia şi ar fi putut fi o simplă de- 
scriere geografică. Deşi n-a văzut niciodată această ţară, Miron Costin, 
informat asupra ei direct de Vito Piluzzo, îi închină o adevărată odă, zu- 
grăvind-o neaşteptat de plastic: i 


„Ieste ţara Italiei plină, cum să zice, ca o rodie, plină de cetăți şi oraşă iscusite, 
mulţime şi desime de oameni, tîrguri vestite, pline de toate bivşuguri, şi pentru mare 
iscuseanii şi frumusețuri a pămîntului aceluia i-au zis raiul pămîntului, a cărui pă- 
mînt, oraşile, grădinile, tocmealile la casile lor cu mara desfătăciune traiului ome- 
nesc nu are toată lumea, supt ceriu blînd, voios şi sănătos, nici cu căldură prea 
mare, nici ierni greale. De grîu, vinuri dulci şi uşoare, untdelemn, mare bivşug 
şi de poame de tot fealiul; chitre, năramze, lămii şi zahar și oameni iscusiţi, la cu- 
vînt stătători peste toate neamurile, neamăgei, blinzi, cu oamenii streini dintr-alte 
țări nemăreţi, îndată tovaroşi, cum ar fi ai săi, cu mare omenie, supțiri, pentru 
aceaia le zic gentiloni, cum zic grecii: celebii, şi la războaie neînfrînţi într-o vreame, 
cum vei afla la Istoriile Riîmului, de vei ceti de diînșii“, 

În capitolul al doilea, Pentru împărăția Rimului, se povestește tradiţia 
fundării Romei după Eneida lui Virgiliu și istoria lui Tit Liviu. La Roma, 
zice cronicarul, veneau să se închine multe popoare, chiar dinspre răsărit, 
pînă la o vreme, cînd n-au mai fost primite „ca locuri depărtate“. Din 
cauza depărtării, India a rămas nesupusă Imperiului roman. 

Hindia, ni se spune în capitolul al treilea, De Dachiia, este patria pri- 
mitivă a strămoșilor noştri băștinași, veniţi în Dacia de mult, „cînd încă 
lumea mai rară au fost în oameni“, „cu multe veacuri mai nainte de 
Hristos". 

Ajungînd în capitolul al patrulea la Traian, „de neamul său șpaniol“, 
Miron Costin respinge basna pusă în circulaţie de interpolatorii lui Ureche, 
cu argumentul că nu s-ar fi putut constitui o oaste de 600 000 de oameni 
numai din tîlhari. Apoi Traian a venit în Dacia cu mult înaintea lui Las- 
lău craiul, iar Dragoş n-a fost păstor, ci fiu de domn: 


„De ar hi acum Istratie logofătul şi fiiu-său un Simeon Dascalul şi nepotu-său un 
Misail Călugărul, cum s-ar apuca de aceasta poveste cu basnile lor, ceale ce au scris 
că rădăcina acestui neam, carele ieste acum pre aceaste locuri, din temniţele Rîmu- 
lui ieste? Că Traian împăratul adevărat că de la Rîm au adus căsași, adică de la 
Italia şi așa ieste: şi căsaşi au adus, iară nu din temniţele Rîmului, ci oroșani căsași, 
săteni, tot din slujitori așezați. Şi casă de domni au așezat aicea pre la cetăţi. Cum 
şi Dragoș-vodă mare năpaste îi este să fie fost păstor pre mărturiia maramoreșenilor, 
cu urechile meale am auzit că au fost ficior unui Bogdan-vodă născut din Mara- 
moroș, după ce au scos de aicea mulțimea de tătari şi cu bulgărimea de la Volga 
năbușiţi şi apoi pre urmă și Attila cu ungurii... i 

Din temnițe cu sutele de mii de oameni cum s-ar afla? Şi apoi fămei, iară atîta 
tălhărițe? Deci, unde ieste şi cu cît vac ieste de cînd au venit Traian pre aicea şi 
cînd s-au bătut Laslo, craiul unguresc, cu tătarii? între Traian şi între Laslo craiul 
800 de ani sînt. Şi au scris ei, aceşti istorici, Istratie logofătul şi Simion Dascalul 
şi Misail Călugărul că acest Laslo au cerşut de la Rim oameni. Şi neamul românilor 
acum trăia cu domnii săi în Maramoroş, cești dincoace, iar cei dincolo, dispre mun- 
teani, pre apa Oltului. Nu să prinde dară, cum zic aicea: manno, ţigăneaște“. 


Dragoş a venit în Moldova prin 1352. La data cînd cronicarii fixează 
întemeierea Moldovei, 1359, istoria confirmă pe Bogdan, nu pe Dragoş, 
iar după Bogdan pe fiul său Laţcu. Cum un Andrei Laţcu a fost voievod 
în Transilvania între 1345 şi 1352, legenda a confundat pe cei doi Laţcu, 
considerînd pe Dragoș fiul lui Bogdan. 

ceea ce privește distanţa de 800 de ani, stabilită de Miron Costin în- 
tre Traian şi Laslo, se impun de asemenea unele preciziuni. Cronicarul 
credea că Traian a venit în Dacia la anul 120. Data este evident greşită, 
în 120 Traian fiind mort de trei ani. Adunînd la 120 cifra 800, căpătăm 
anul 920. Rezultatul nu e bun, pentru că Laslo, adică Vladislav cel Sfînt, 
a domnit în Ungaria cu vreo 150 de ani mai tîrziu, între 1077 şi 1095. 

Argumentul lui Miron Costin rămine valabil în sensul că între Traian şi 
Laslo e un spaţiu enorm de timp (960 de ani socotiți de la moartea lui 
Traian pînă la urcarea pe tron a lui Vladislav). Dar cronicarul nu şi-a dat 
seama de un lucru: întemeierea Moldovei a avut loc 264 de ani după 
moartea lui Laslo-Vladislav (dacă socotim ca.an al întemeierii anul 1359, 
dat de cronica lui Ureche). l 

În momentul întemeierii Moldovei, în Ungaria nu era rege Laslo, ci 
Ludovic d'Anjou (1342—1382). Cronica maghiară contemporană a lui Ioan 
de Küküllö povesteşte că regele Ludovic a trimis împotriva tătarilor pe vo- 
ievodul Ardealului Andrei, fiul lui Lațc, şi că acesta a biruit pe năvăli- 
tori şi a tăiat chiar capul hanului lor, Athlamos, izgonindu-i „în părţile 
depărtate de lîngă mare“. Victoria fiind neaşteptată, legenda a transfor- 
mat-o în miracol. Ea s-a datorat intervenţiei lui Vladislav cel Sfint, venit 
în ajutor din mormînt, după cum ne încredinţează în Chronicon Dubni- 


cense custodele moaştelor regelui: 


„Cît timp a durat războiul între creştini şi tătari, capul sfîntului rege Ladislau a 
lipsit din biserică; iar apoi, întorcîndu-se, el era aşa scăldat în sudori ca şi cînd de 
la grea muncă s-ar fi întors“. 


La această legendă se va fi adăugat apoi basna aflată de Simion Dascălul 
că oastea lui Ludovic era constituită din tilhari aduşi de la Roma, interpre- 
tare calomnioasă a originii românilor de sub comanda lui Andrei Laţcu. 
E cazul de a arăta-aici că basna circula în Moldova poate chiar înainte ca 
Ureche să-şi fi scris cronica, de vreme ce o găsim în relaţiunea misionaru- 
lui Marcus Bandinus (1646), trimis de Vatican să cerceteze parohiile cato- 
lice din Moldova (Visitatio): 


„Alţii opinează că... italienii au fost aduşi din patria lor în părţile de răsărit, 
parte din Roma, parte din cei care erau pescari pe țărmurile mării, şi şase popoare 
italice, oameni foarte nelegiuiţi, tîlhari de drumul mare, exilați din locurile lor, au 
ajuns pe aceste meleaguri. Și într-adevăr, în amintirea acelui exil, mulţi plebei Își 
rad capul împrejur, ca şi cum ar fi legaţi la cap cu o frînghie; uneori întrebaţi 
despre rostul acestor tonsuri, unii răspund cu suspin: așa ne-au învăţat strămoşii 
noştri, ca să ne amintim ca urmași ai lor că ne tragem obiîrşia din poporul liber al 
imperiului roman şi, izgoniți din patrie, am fost opriţi în pămînturi străine din cauza 
crimelor strămoşilor“. 


Bandinus pare a fi avut aceeași sursă ca şi Simion Dascălul, fiindcă şi 
acesta vorbește de tonsura specific romană a românilor: 

„Și de sîrgu învăţă de-i strînseră pre toţi la un loc de pretitinderile şi i-au în- 
semnatu pre toţi, de i-au arsu împrejurul capului, de le-au pirjolit părul ca unor 


tălhari, cu un hier arsu, care semnu trăieşte şi pînă astăzi în ţara Moldovei şi la 
Maramoroş, de să cevluescu oamenii prejur cap“, 

Împotriva acestei afirmaţii Miron Costin găsește argumente în Toppeltin: 


„Tunsura aceasta, scrie el, precum s-au arătat de portul și încălțămintele opinci- 
lor din historicul Toppeltin și iarăşi dintr-însul să arată, de aşea dzice: «Mă mir 
cum de doo feluri de tunsuri au luat ardeleni noștri de la rîmleni, carii o ţin o samă 
şi pănă astădzi: un fel de tunsură mai adînc la tunsură, pe lîngă peliță aproape, alt 
fel mai departe de peliţă, prin pieptine tund părul. Şi acei tunsuri mai aproape de 
peliţă noi dachii o numim schieren, iar acesta mai depărtat de peliţă o numim co- 
luen» Şi tot Toppeltin dzice: «Rimlenilor le plăcea a rade şi în chipul ceatleului 
acoperié cărunteţile sale şi pricină da că la cap din dos, la ceafă, tundea părul să 
fie capul slobod, tot slobod de sudori și în răcoreală la ostenele». Vede-se dară că 
ieste de obicei tunsura aceasta, care şi pănă astădzi să vede la o samă de lăcuitoria 


{v 


țării noastre şi-n Ardeal, şi este de la rîmleni aceasta, sămn slujitoresc, că în chipul 
cetlăului își învălia capul slujitorii Rîmului cu taftă subţire, ca-n chip de cunună 
slujitorească“, 


De aceste lucruri se ocupă Miron Costin în capitolul al șaselea, după ce 
înainte (cap. V) vorbise de „cetăţile ce se află aicea în ţară la noi“, de po- 
dul de pe Dunăre al lui Traian, de Turnul lui Sever şi de Columna lui 
Traian de la Roma. | 

În capitolul al șaselea se dau cîteva date despre limbă și se insistă 
asupra numelui de român: 


„Și așa ieste acestor ţări și ţării noastre, Moldovei și Ţării Muntenești numile cel 
dirept de moșie, ieste rumân, cum să răspund şi acum toţi aceia din ţările ungurești 
lăcuitori şi munteanii ţara lor şi scriu şi răspund cu graiul: Ţara Românească“. 


Pentru obiceiul închinatului paharelor la mese, Miron Costin trimite la 
Pliniu cel tînăr, care a scris Panegiricul lui Traian, şi la Dion Cassius. Ca- 
pitolul trebuia să trateze, cum vedem din titlu, şi de „legea creștinească“, 
dar manuscrisul a rămas lacunar. 

În capitolul al șaptelea şi cel din urmă se arată pe scurt „cît au trăit 
aceste locuri cu oameni după descălicarea lui Traian“. După Toppeltin, 
Miron Costin crede că în timpul împăratului Gallienus (260—268) armata 
romană de ocupaţie a trecut în Dobrogea, iar coloniștii în Ardeal, din cauza 
migraţiei popoarelor (Miron Costin știe numai de tătari). Vieţuind cu multe 
popoare împreună, coloniștii lui Traian și-au stricat graiul, „strămutat şi 
schimbat cu unguresc, cu sîrbesc, cu dățăsc, cu slavonesc i proci“. 

Desigur, De neamul moldovenilor conţine unele inexactităţi, dar pentru 
vremea cînd a fost scrisă este o operă remarcabilă prin dragostea și grija 
cu care este apărată ideea romanităţii poporului român. 

În De neamul moldovenilor Miron Costin laudă osîrdia lui Grigore Ure- 
che, care a avut milă de patria sa să nu rămînă în „întunearecul neştiinţei“ 
și „au făcut de dragostea ţării leatopiseţul. 

Dintr-o pornire similară şi cu aceleaşi sco- 
puri educative și-a întocmit şi el Letopiseţul 
Ţării Moldovei de la Aaron-vodă încoace, 
cînd ajunsese la mijlocul vieţii, în jurul 
vîrstei de 40 de ani. Și el scrie ca „să nu să 
uite lucrurile și cursul ţării“ și ca „să hie de 
învăţătură, ce ieste bine şi ce ieste rău și de 
ce-i să să ferească şi ce va urma hie cine“. 

Ca şi la Grigore Ureche, la Miron Costin 
apar în letopiseţ concepţiile clasei boierești. 
Şi el e convins că marii boieri, şi nu domnul, 
trebuie să guverneze efectiv ţara. Domnul e 
în rînduiala lucrurilor din monarhia feudală 
alesul şi unsul lui Dumnezeu (,„,Domnul, ori 
bun, ori rău... oricum este de la Dumnedzău 
este“), dar datoria lui e să trateze cu milă 
pe boieri, pentru că „milele domnilor pot 
aședza ţările, nemila și lăcomia fac răsipă“. 
Domnii care nu ascultă sfaturile bune ale 
boierilor „vin la primejdii și ei şi casele lor“. 

Miron Costin pune clasa boierească mai 


Letopiseţul Ţării Moldovei i S ea Tona 
de ucida Costin (mss. 2601). presus de celelalte clase și nu se dă în lături 


să recomande chiar o justiţie favorabilă cla- 
sei boierești, cum zicea Radu Mihnea: 


„Domnul hiecare, cînd giudecă pre un boierin cu un curtean, ochii domnului să fie 
pre boierin . ..“ 


Nu numai domnul deţine autoritatea divină, ci și boierimea, şi cei mici 
trebuie să se teamă de cei mari, protejaţi de Dumnezeu însuși. 

Cronicarul latifundiar rîvneşte timpurile de liniște și pace, prielnice 
negoţului care umple ţara de aur și argint, și osîndeşte răscoalele ţăra- 
nilor, ale „prostimii“. Ţăranii sînt după feudatarul Miron Costin inca- 
pabili de a cunoaște rosturile ţării şi nu pot face decit „zarve“ şi 
„pozne“: 


„Fericiți, exclamă cronicarul, sînt împărații, craii, domnii, care domnesc aşea, să 
nu le hie de cei mai mici niciodată siială.“* 


Prin „cei mai mici“ se înţeleg tocmai ţăranii, „gloatele“. 

Firește, punctul de vedere boieresc nu exclude oglindirea în letopiseţ 
a luptei de clasă, a suferinţei celor exploataţi și uneori chiar a mîniei 
populare împotriva asupritorilor. Sînt pomenite în cronică răscoala orhe- 
ienilor răzeși împotriva lui Gaspar Graţiani și răscoala ciangăilor de la 
ocne în vremea lui Gheorghe Ștefan. Cronicarul manifestă interes pentru 
toate aspectele vieţii sociale și are grijă să noteze reforma făcută de Bar- 


novschi-vodă în favoarea curtenilor și a sloboziilor, precum şi instituirea. 


de dări grele a cîte unui domnitor. Mai ales acest din urmă fapt, semn 
de lăcomie din partea domnilor, stîrnește proteste: 


„O, Muldova, di ar hi domnii tăi, carii stăpînesc în tine, toţi înţelepţi, încă n-ai 
peri aş& lesne. Ce domniile neștiutoare rîndul tău și lacome sînt pricine perirei tale. 
Că nu caută să agonesască şie nume bun ceva la ţară, ce caută desfrînaţi numai în 


avuţie să strîngă, care apoi totuş să răsipeşte şi încă şi cu primejdii casele lor, că. 


blăstămul săracilor, cum să dzice, nu cade pre copaci, cît de tîrdziu“. 


Miron Costin ura lăţirea puterii turcești, tirania şi cupiditatea Impe- 
riului otoman, „pînticele turcilor fără fund“. De-a lungul vieţii sale el a 
sperat mereu într-o victorie a popoarelor creştine, poloni, ruși, români, 
împotriva turcilor şi a lucrat pentru o alianţă antiturcească, fără s-o 
poată înfăptui, cum ar fi dorit. În condiţiile nesiguranţei ajutorului străin, 
el a evitat însă aventura, „nesocoteala şi nebunia“, cîntărind bine situa- 
tiile și păstrînd, atîta vreme cît turcii erau mai tari, o politică de pru- 
denţă. Există o filozofie a lui Miron Costin, exprimată şi în poemul Viaţa 
lumii, filozofie a temperanţei, care revine şi în letopiseţ, cu referiri aci 
şi la domnitorii români: 


„O! nesăţioasă hirea domnilor spre lăţire și avuţie oarbă. Pre cît să mai adaoge, 
pre atîta rîhneaşte. Poftile a domnilor și a împăraţilor n-au hotar. Avînd mult, cum 
n-ar avea nemică le pare. Pre cît îi dă Dumnedzău, nu să satură. Avînd domnie, 
cinste şi mai mari şi mai late ţări poftesc. Avind ţară şi ţara altuia a cuprinde cască 
şi aşea lăcomind la altuia, sosesc de pierd şi al său. Multe împărăţii în lume, vrînd 
să ia alte ţări, s-au stîns pre sine. Aşea s-au stins împărăţia lui Darie împărat de 
Alexandru Machidon, vrînd să supuie ţările grecești și toată Machedonia, Darie au 
stîns împărăţia sa, de au cădzut pre miînule lui Alexandru Machidon. Așea împără- 
tiia Cartaghinii, vrind să supuie Rîmul, au cădzut la robia rîmleanilor. Așea Piru 
împărat, vrînd să ia lItaliia, au pierdut ţările sale. Aşea și Mihai vodă, vrînd să hie 
crai la unguri, au pierdut şi domniia Țării Muntenești“. 


Miron Costin vizează îndeosebi pe Vasile Lupu, care voia să domnească 
și peste Țara Românească și, cu asentimentul turcilor, proiectase să de- 
vină principe al Transilvaniei, întocmai cum Mihai Viteazul izbutise, 
pentru scurtă vreme, să fie domn al Țării Româneşti, al Ardealului şi 
al Moldovei. Această atitudine a cronicarului nu trebuie să ne surprindă. 

Ideea de unire într-un stat naţional apare abia în orînduirea capitalistă 
şi nu putea s-o aibă în epoca feudală Miron Costin. Cronicarul nu înţe- 
legea cum un domnitor ortodox ar fi putut să stăpinească o ţară ca Tran- 
silvania, unde nobilimea era calvină şi catolică, „nu știu cum ar hi putut 
hi pentru leage“, zice el, adică pentru religie. Mihai Viteazul a vrut să 
fie crai al clasei feudale din Ardeal, de altă confesiune, de aceea s-a pră- 
buşit. Nici în De neamul moldovenilor nu s-a putut ridica cronicarul 
peste această concepţie, cartea avînd însă meritul demonstrării originii 
comune a românilor împărţiţi sub diferite stăpiniri politice. 

Miron Costin a trăit pînă la virsta de 20 de ani în Polonia, deci pînă 
în anul 1653 el n-a cunoscut Moldova decît de la tatăl său. Pentru pe- 
rioada de început a cronicii (de la 1595 pînă la venirea în ţară, în 1653, 
deci pentru mai mult de o jumătate de secol), avea nevoie de izvoare. 
Însă după Ureche nu mai scrisese nimeni, „de loc letopiseţă de muldovan 
scrisă nu se află“. Cronicarul s-a adresat atunci izvoarelor externe, cu 
toate că şi acestea erau insuficiente. 

Din lista autorilor din capul letopiseţului a folosit în primul rînd pe 
Paul Piasecki, Chronicon gestorum in Europa singularium, Cracovia, 
1645, ediţia a doua, 1648. Din cronica latină a lui Piasecki, episcop de 
Camenița, apoi de Przemyśl, care duce evenimentele Poloniei de la 1575 
la 1648, Miron Costin a extras știri în legătură cu luptele lui Mihai Vi- 
teazul, cu expediţia lui Z6lkiewski în Moldova în 1620 şi cu războiul 
turco-polon de la Hotin din 1621. 

Alt izvor citat este cronica lui Alessandro Guagnini în traducerea po- 
lonă a lui Martin Paszkowski, Kronika Sarmacyey Europeyskiey, Cra- 
covia, 1611, carte folosită şi de Simion Dascălul în interpolările lui la 
cronica lui Ureche. În această traducere este intercalată poema lui Jarosz 
Otwinowski despre lupta de la Argeş a lui Mihai Viteazul cu oștile mol- 
do-polone ale lui Simion Movilă: Expediția primejdioasă, dar fericită, a 
oștirii măriei-sale regelui, condusă de starostele de Camenița în Munte- 
nia, descriere adevărată, în anul 1600. Poema apăruse şi separat la Cra- 
covia în 1601, dar de vreme ce Miron Costin nu citează pe Otwinowski, 
înseamnă că l-a folosit prin intermediul lui Paszkowski. 

Tot fără a fi citat e folosit parţial poemul lui Samuel Twardowski 
apărut la Lessno, Cracovia și Kalisz între 1651 şi 1681: Războiul civil cu 
cazacii, tătarii, cu Moscova, apoi cu suedezii și cu ungurii, timp de doi- 
sprezece ani, sub domnia preaserenisimului rege al Poloniei, Ioan Cazi- 
mir. Ca unul care luase parte la războiul cu cazacii de la Berestecico, 

Miron Costin a împrumutat puţine informaţii din Twardowski. L-au re- 
ținut mai mult expresiile retorice ale poetului. 

Pe Toppeltin îl foloseşte în letopiseţ pentru partea a doua a lucrării, 
Origines et occasus Transylvanorum, care tratează despre evenimentele 
întîmplate în Ardeal de la crearea principatului, în 1541, şi pînă la ur- 
carea în scaun a lui Mihai Appafy (1662). Trebuie arătat că chiar în tra- 


ducerea acestei părți, intitulată Istoria de Crăia Ungurească, Miron Costin. 


a adăugat unele pasaje de la el (de exemplu, pasajul despre lupta de lîngă 
Cluj între Seidi pașa și Gheorghe Rákóczy II, la care Miron Costin luase 
parte, relatată şi în letopiseţ). 

Cronicarii poloni Jan Dlugosz (Longinus), Martin Cromer, Bielski și 
Stryjkowski, pomeniţi în nota bibliografică de la începutul letopiseţului, 
fiindcă au scris despre „lucrurile domniilor Moldovei“, n-au fost folosiţi, 
deoarece se ocupau de epoci anterioare. De la 1648 pînă la 1661 Miron 


Costin a fost martor ocular al evenimentelor şi n-a mai avut nevoie de 
izvoare: T ' 


„Așea și noao, iubite cetitoriule, cu mult mai pre lesne a ne scrie de aceste vremi. 


> 


în care mai la toate ne-am prilejit singuri şi pentru lungimea capetelor ce s-a scris 
den îndelungată domniea lui Vasilie-vodă mai sus, den ieşitul cel dentii den scaunul 
țării a lui Vasile vodă, începem a scrie de domniia lui Gheorghie Ştefan vodă“. 


Prima parte a cronicii conţine cîteva greşeli. Aflăm despre doi domni- 


tori, Ștefan Radu și Bogdan Movilă, care în realitate n-au domnit nici- 
odată; că Sigismund Bathory a abdicat din cauza bătrîneţii, cînd în reali- 
tate era om tînăr; că Andrei Habsburg era tot una cu Andrei Bathory, 
cînd în realitate erau două persoane diferite, că Gustav Adolf era unchiul 
lui Sigismund al III-lea al Poloniei, cînd în realitate unchiul regelui po- 
lon era Carol de Sudermania, predecesorul lui Gustav Adolf. Erorile pro- 
vin din lectura grăbită a cronicii lui Piasecki şi din lipsa altor izvoare 
necesare controlului faptelor. Chiar astăzi, noi nu avem altă sursă internă 


pentru epoca 1595—1661 decît letopiseţul lui Miron Costin, de o valoare 
documentară, cu toate micile scăpări, unică. 


Valoarea literară a cronicii lui Miron Costin întrece pe aceea a leto- 
piseţului lui Ureche. Costin este un memorialist atent asupra vieţii şi 
asupra oamenilor, scriitor în adevăratul înţeles al cuvîntului, prozator, 
zugrav de moravuri şi de caractere. Ultima parte a cronicii, cuprinzînd 
evenimentele dintre 1653 şi 1661, are desfășurarea epică a unui roman. 
Surprinzător este faptul că, dotat cu simţul compoziţiei, autorul a ştiut 
să estompeze limitele dintre expunerea întîmplărilor auzite sau citite şi 
evocarea împrejurărilor trăite, dînd letopiseţului proporţie şi unitate. 

Încă de la început ne întîmpină tablouri pitoreşti de armate, ca în 
marile romane istorice: 


„Nedeprinsă oastea lui Mihai-vodă cu acel feal de oaste, ce s-au pomenit, husarii. 
Acest feal de oaste, precum s-au dzis, este tot în hier, numai ochii şi vergile gurii 
să văd. Mulţi pun și arepi tocmite de peane de hultur sau de alte pasări mari şi cei 
mai de a hirea cu pardoşi peste platoşe. Iară slugile, care n-au pardos, pun scoarță 
de aceastea turceşti, iară în fruntea cailor pun cîte o tablă de hier şi mulţi la piep- 
turile cailor, pentru fereală de glonţuri. Nice hiece cal încalecă, husarii, ce tot cai 
mare groși, să poată birui a purta tarul şi tot friji de cei nemţăşti sau cai turceşti 
la cei mai de a hirea. La războaie, niceodată nu aleargă mai mult din treapădul 
calului, sau numai cînd sar asupra pedestrimei ori tabării, că asupra oștii sprinţare, 
cum ieste tătarul, niceodată nu-i slobod, că să răschiră tătarii şi nu fac cu sulița 
nice o treabă. Suliţele lor sînt cîte de opt coţi de lungi, cu prapore pănă în pămînt. 
Ca un zid stau la războaie“. 


Aceasta este cavaleria poloneză. Iată şi infanteria moldovenească: 


„Era la Ștefan-vodă dărăbanii foarte îmbrăcaţi bine, după credinţa ceaia ce fă- 
cuse, de stătusă cu diînsul la rădicarea boierilor, cum n-au fost nica la o domniie 
grijită bine pedestrimea cu haine tot de feleandrăș, cu nasturi şi cu ceprage de ar- 
gint, în pilda haiducilor de Țară Leşască, cu pene de argint la cumănace şi cu table 
de argint la şoldure pe lădunce“. 


Miron Costin judecă pe domni din perspectiva clasei sale boierești, 
ostile autorităţii centrale, dar acest lucru nu-l împiedică să vadă firea 
oamenilor. Ștefan Tomșa II este cunoscut astăzi ca un domnitor care a 
fost de partea răzeșşilor, împotriva boierimii feudale, din romanul lui Mi- 
hail Sadoveanu Neamul Şoimăreştilor. El apare însă întîi ca erou de 
roman posibil la Miron Costin. Nistor Ureche sfătuise pe Constantin Mo- 
vilă şi pe boierii refugiaţi la Camenița să aştepte ca domnia lui Ștefan 
Tomșa să se mai învechească şi apoi să încerce a-l înlătura. Neasculta- 
rea sfatului a pricinuit o mare nenorocire. Constantin Movilă, căzut în 
bătălia de la Cornul lui Sas în mîna unui tătar, s-a înecat cu el în Nistru. 
Fratele lui Constantin, Alexandru, luat prizonier, a fost trimis la Poartă, 
de unde nu s-a mai întors. Boierii (printre care și Isac Balica) au fost 
tăiaţi toţi de Tomșa, inclusiv Vasilie Stroici logofătul. Pe acesta, domni- 
torul îl iertase, cu condiţia de a asista la execuţia celorlaţi. Condiţia ne- 
fiindu-i comunicată la timp, Stroici a smuls sabia unui dărăban cu gînd 
„să moară cu. răscumpărare“. Cînd a auzit de acest lucru, Tomşa l-a 
osîndit și pe el, răcnind: „Ai, cînele, au vrut să moară cu soţii“. Era așa 
de pornit să verse sînge, zice cronicarul, încît omora „pînă și în slugi şi 
prostime''. Odată boierii s-au rugat pentru iertarea unui diac „foarte de 

treabă de scrisoare“. „Ha, ha, ha. Mai cărturar decît dracul nu este“, a 
răspuns Tomșa, tăindu-l. Își tocmise anume un gîde: 


„Avea un ţigan calo, ce să dzice pierdzători de oameni, ţigan gros şi mare de trup. 
Acela striga de multe ori înaintea lui arătînd pre boieri: «S-au îngrăşat, doamne, 
berbecii, buni sînt de giunghiat». Ştefan vodă ride la aceste cuvinte şi dărui€ bani 


ţiganului“. 


Înspăimîntaţi, boierii umblau „cu dzilele a mînă“. Apoi fac un com- 
plot şi vin cu război asupra domnitorului, dar acesta strigase mai înainte 
în lefi slujitori și cu ajutorul lor îi bate şi-i ucide pe toţi. Pe Bărboi vorni- 
cul îl trage în ţeapă, iar pe feciorul lui îl spînzură în poarta casei. Spu- 
nea tuturor celor pe care-i tăia: „Să nu te ierte Dumnedzeu, cu cel cap 
mare al tău“. 

Miron Costin reţine episoadele caracteristice și vorbele memorabile. 
Tomșa e alungat de leşi, care instalează în locul lui pe fiul lui Ieremia 
Movilă, Alexandru (după Miron Costin: Bogdan). Divanurile erau pe 
Nistor Ureche, iar de domnit domnea efectiv Elisabeta Movilă, mama lui 
Alexandru. Turcii, iritați de „dodeialele“ leșilor asupra Moldovei, trimit 
împotrivă pe Schindir-pașa să pună în scaun pe Radu Mihnea. Acesta 
din urmă, cavaler, dă de veste doamnei, care, încăpăţinată, nu părăsește 
tronul. Se dă o luptă scurtă la Drăgşani şi Elisabeta Movilă cu coconul 
ei cad prizonieri. Păţania doamnei e un mic subiect de dramă tragi-co- 
mică, comentariul cronicarului dur: 


„Iară doamna la mare ocară au sosit, de care singură au mărturisit! cătră boieri. 
Trecînd cu carul, au vădzut pre boieri şi lăcrămînd au dzis: «Boieri, m-au ruşinat 
păginul». La această ocară au sosit casa lui leremiei-vodă şi poate hi pentru răută- 
tile ei, că era o fămeaie răpitoare, precum spun şi de vreame ce au otrăvit pe cum- 
natu-său, pre Simion-vodă (de va hi așea) şi de frica lui Dumnedzău depărtată“. 

+ 


Gașpar Graţiani e un Lăpușneanu mai perfid. Vrînd să fie slobod în 
faptele lui, îşi pune în gînd să omoare pe Bucioc vornicul, care era „mai 
cap atunce“. Modul în care Bucioc dejoacă planul infernal, ca şi ipocrizia 
domnitorului dau un subiect de nuvelă excelent schiţat în cîteva rînduri: 


„Iară pre Bucioc pusesă gind să-l otrăvească şi într-o dzi oprindu-l la masă şi-au 
scornit voie bună, închinînd la Bucioc cu veselie și au pus de i-au dat otravă. În loc 
s-au simţit Bucioc otrăvit şi s-au sculat de la masă şi s-au dus la gazdă, avînd ierbi 
împotriva otravei, date de la un doftor priiatin, că aştepta el una ca aceaia de la 
Gaşpar-vodă, îndată au luat ierbi și au început a vărsa otrava, cu mare cumpănă de 
viață. A doa dzi s-au făcut războlit şi Gaşpar-vodă, dînd vina stolnicilor că au fost 


bucatele cotlite“, 


151 


CE Scanned with OKEN Scanner 


ISTORIA LITERATURII ROMANE 


Miron Costin visa o eliberare a Moldovei cu ajutorul polonilor şi a 
militat în acest sens, dar a suspectat totodată relaţiile polonezilor cu 
Poarta. l 

În 1622 un emisar polonez, Christofor de Zbaras, a trecut spre Con- 
stantinopole prin Moldova şi Țara Românească. Samuil Twardowski, 
care-l însoțea, a descris în versuri această călătorie în Przewazna Lega- 
ceja (Solia cea Mare), apărută la Leszno în 1633. Probabil că Miron 
Costin citise această relaţiune, pentru că în letopiseţul său notează două 
amănunte anecdotice specifice gestei franceze (Le Roman de Rou de 
canonicul Wace din secolul al XII-lea), pe care n-ar fi avut altfel de unde 
să le cunoască. 


De observat că Miron Costin nu s-a entuziasmat de pompa polonezi- 
lor: 


„Era, zice el, solul de la craiul leşesc un om mare, anume cneadzul de Zbaraj, 
din Vişnoveceşti, cu mulţime de oameni şi cu desfrînate de tot podoabe, cît de-abiia 
de să află în vro istoriie pre aceaste veacuri soliie ca aceaia la vreo împărăție pri- 
lejită, cu 300 de oameni călări, fără pedestraşi pe lîngă carîte ce avea, şi pân în ve- 
zetei îmbrăcaţi cu urşinice. Ciubările cu carile adăpa caii, de argintu, şi cofe, barilce, 
la hamuri ţintele şi la haiduci cepragi de argint. Intrînd în Țarigrad, au pus potcoave 
de argint, numai cîte cu un cui bătute la cai, anume să cadă pre ulite“, 


Şi mai departe: 

„Spun de solul aceala, dacă l-au dus la împărăţiie, după adunare, n-au vrut să 
dzică nimică, căutînd pe după sine vreun scaun să şadză și ședzînd, să-şi dea soliia. 
Şi aşteptind cîtva, vădzînd că nu-i dau scaun, cabaniţa ce era pe diînsul, învălin- 
du-0că, au pus şi au şedzut în loc de scaun. Şi după, soliie n-au vrut să mai prii- 
mască haina, răspunzînd să hie preaţul ei la visteriia împărătească de un scaun, să 
hie de solii leșăşti. Şi aceasta poveste au rămas de aceaia soliie şi alte cheltuiale 
desfrinate peste măsură“. 


Miron Costin nu ştia că gestul cu cabaniţa, ca și cel cu potcoavele de 
argint erau două simple flori retorice din gesta normanzilor, în care 
Robert I Magnificul intră în Constantinopole cu cai potcoviţi cu aur şi-şi 
lasă mantaua pe care s-a așezat în audienţă drept preţ pentru un scaun. 

O anecdotă de haz este cea cu sluga domnitorului Radu Mihnea, su- 
pranumit „cel Mare“ de Miron Costin, domnitor în bune relaţii cu boierii 
şi cu poporul („cu boieriul ca c-un boier, cu slujitorul ca c-un slujitor, 


cu ţăranul ca c-un ţăran făcea voroave şi tot cu blîndeaţe şi cu mare ' 


înțelepciune“). Povestește cronicarul că Mihnea cel Mare avea o slugă 
de casă încă din copilărie, de credinţă, căreia însă, din motivele sale, nu-i 
dăduse nici un rang. Intervenind pentru ea boierii, domnul a convenit 

să-i asculte: „Mie, să nu vi se treacă cuvîntul vostru, nu mi să cade, iară 
eu ştiu hirea omului, că de boierie nu este, iară, ia, că l-oi boieri pentru 
voia dumilor-voastre''. Acestea zicînd, i-a dat vătăjia de aprozi de di- 
van, o dregătorie de cinste atunci, aspectuoasă mai ales sub raport ves- 
timentar, aprodul purtînd urșinice, catifele şi cabaniţă cu jder şi cu vulpi. 
După o săptămînă, a venit jalbă la divan de la nişte femei din tîrg bă- 
tute de vătavul cel nou. „Nu v-am spus că acesta om de boierie nu este?“ 
— a zis Mihnea-vodă boierilor. Şi către el: „Eu, măre, încă pe boierie nu 
am apucat să-ţi dzic“. Şi a pus armaşul să-i croiască 300 de toiege. 

în relatarea detronării domnitorului Alexandru Iliaș, întimplată în 
aprilie 1633, Miron Costin ţine în chip evident cu boierii și condamnă 
mișcarea ţărănimii incitate de boieri contra grecilor. Poziţia cronicaru- 
lui este vădit boierească şi îndreptată mai mult împotriva ţăranilor decît 
împotriva domnitorului, dar povestirea e plină de nerv şi, în scena fi- 
nală, spectaculoasă. 

între domnitor şi boieri era un conflict încă din prima domnie a lui 
Alexandru Iliaș. Pentru a împiedica instalarea a doua oară în scaun a 
acestuia, vornicul Vasile Lupu, spătarul Grigore Ureche. şi alţii, profitînd 
de greutăţile şi netocmelele în care fierbea ţara, se servesc de o diver- 
siune. Dau ştire țării despre uneltirile lui Batişte Veveli, un grec din 
suita lui Alexandru Iliaș. "Țăranii vin la curte: 


„Și atîta mulţime s-au strîns din toate părţile, cît nu încăpea în tîrg, ce împlusă 
locul pe supt Miroslava pretudinderea, strîgînd pren toate ulițele pre greci“. 


În faţa primejdiei mulţimii, boierii se solidarizează cu domnitorul, cro- 
nicarul comentînd faptele cu dispreţ neacoperit faţă de țărănime: 


„Au mărs boierii cu toţii la curte şi la purcesul domnii, să nu hie pus cu toţii să 
oprească desfrinată prostimea, poznă mare şi de-abiia prilejită în vro țară s-ar hi 
tîmplat. Ce, tot pe lîngă domniie au mărs boierii, oprind şi domolind țărănimea. 
Iară mai nu era în puterea boierilor a-i opri, pornită grosimea. Ce şi pre Vasilie 
vornicul, anume că ieste şi el den greci, au zvirlit unul cu un os şi l-au lovit în cap, 
den care lovitură au fost Vasilie vornicul multă vreme rănit“. 


Uciderea lui Batiște Veveli, urmare a laşităţii domnitorului, dă, cu tot 
comentariul defavorabil în continuare pentru țărănime al cronicarului, 
o scenă de un dramatic realism, prevestind pe Liviu Rebreanu (ea a ser- 
vit și lui Constantin Negruzzi în partea a III-a a nuvelei Alexandru Lă- 
pușneanul): 

„Dacă au agiuns în şesul Bahluiului domniia, aproape de mănăstirea Balicăi, locul 


era tot plin de oameni, nu să vedea șesul deșert necăiuri. Striga: «Dă-ne, doamne, 
pre greci». Unii hăicăia, alții suduia şi jecuiia. Şi acolo au strigat pre Batişte să le 

dea, carele era tot aproape de Alexandru-vodă, vădzind strigarea pre sine. Ce, nu 
sta domniia de grijea lui, ce de grijea sa şi numai ce i-au dzis să să depărteadză de 
la dînsul. Și aşea l-au apucat și l-au dat pre mina ţăranilor. Nespusă vrăjmășiia a 
prostimei! Şi așea, fără de nice o milă, de viu, cu topoară l-au făcut fărîme. Și pănă 
într-atîta s-au amestecat unii, anume Bosie Lăpuşneanul, cît nici ermulucul den spi- 
narea lui Alexandru-vodă, că bura a ploaie, atunce n-au hălăduit“. 


Ca să se vadă și mai bine atitudinea boierilor în această împrejurare, 
cronicarul ne spune că tatăl său, postelnicul, chemat să ia hătmănia, nu 
s-a băgat în gîndurile „spurcate şi rele“ ale sfatului, preferînd a aștepta 
evoluţia evenimentelor la ţară. Cînd a aflat apoi că domnitorul, gonit 
din lași, mergea spre Constantinopole, i-a ieşit „înainte la Tecuci, de la 
Putna, şi l-au petrecut cu cinste şi cu conace pînă la Gălaţi, plecîndu-l 
să vie la împăcăciune cu boierii și să-şi hie iară în scaun, luînd Costin 
postelnicul asupra sa aceaia grijă“. Dar Alexandru Iliaș n-a primit „nice 
într-un chip“ și Costin şi-a atras ura vornicului Vasile Lupu, care, ve- 
nind după un an la domnie, îl va prigoni multă vreme, silindu-l să rămînă 
în exil în Polonia. 


A doua domnie, de trei luni, a lui Miron Barnovski este raportată amă- 
nunţit, cu informaţii din familie, şi finalizată ca o nuvelă. „Dulce este 
domnia de Muldova!“, ar fi zis Barnovski, chemat din Țara Leşască la 
Iaşi. „Iară și obedzăle turceşti încă sînt grele!'“, l-a prevenit un megieş 
leah. Sosit la Constantinopole să sărute poala împărătească după obicei, 
Barnovski, pîrît de vornicul Vasile Lupu ca iscoadă a leşilor, este deca- 
pitat. Atunci, notează cronicarul o legendă pe care o va relua Neculce, 
„un cal al lui Barnovski-vodă, ducîndu-l la grajduri împărăteşti, după 
perirea lui, în ceiaș dzi s-au trîntit... gios și au murit în loc...“ 

Luat de tatăl său în Polonia în 1634, Miron Costin s-a întors în ţară 
la sfîrşitul primei domnii a lui Vasile Lupu, şi în letopiseţ se vede regre- 
tul de a nu fi trăit acele vremuri de prosperitate din Moldova: 


„Fericită, zice el, domniia lui Vasilie-vodă, în care, de au fost cîndva această ţară 
în tot binele şi bivşug şi plină de avuţie, cu mare fericiie şi trăgănată pînă la 19 ani, 
în dzilele aceştii domnii au fost“. 


Vasile Lupu avea însă, spune Miron Costin, fire mai mult împără- 
tească decît domnească și asta l-a pierdut. Voia să pună în scaunul Ţării 
Românești pe fiul său Ion, „om slab şi deznodat şi de mîni şi de picioare, 
cum n-ar hi fost feciorul lui Vasilie-vodă, care era ca un leu şi la hire 
şi la trup“. Mai apoi. şi-a căsătorit o fată, pe domnița Ruxandra, cu Ti- 
muş, fiul hatmanului cazacilor Bogdan Hmilniţki, ca să-i fie de ajutor în 
aventurile lui militare. | 

Se ştie că pînă în 1648 cazacii de la pragurile Niprului au stat sub 
ascultarea polonilor. În acest an, sub comanda hatmanului Bogdan Hmil- 
nițki, ei se răscoală pentru a scutura jugul robiei. Războiul a durat mai 
mulţi ani. Miron Costin, care în 1651, ca nobil polonez, lua parte la bă- 
tălia de la Berestecico între poloni, cazaci și tătari, n-a înţeles lupta de 
eliberare a cazacilor şi în cronică are în general o atitudine defavora- 
bilă faţă de ei. Ca boier, probabil el s-a temut şi de o eventuală inter- 
venţie a cazacilor în ajutorul celor asupriţi din Moldova. De aceea nunta 
domniţei Ruxandra cu Timuș, făcută la Iaşi, în 1652, ce va constitui şi 
subiectul unui roman de Mihail Sadoveanu (Nunta domniței Ruxandra), 
este dezaprobată, iar Timuş e portretizat caricatural: 


„Mare netocmală în deopotriva caselor şi a hirelor! Aceasta parte era o domnie 
de 18 ai şi împărăției cu bivșug şi cu cinste sămănătoare, iară ceaelaltă parte de 
doi ani ieşită din ţărănie. Rușcile cu «Lado, Lado» pen toate unghiurile, ginirile 
singur faţa numai de om, iară toată hirea de hiară“. 


De acum încolo Miron Costin participînd la evenimente, cronica na- 
rează fapte văzute şi trăite, cu atenţie sporită faţă de eroi şi întîmplări. 
În scenă intră întîi logofătul Gheorghe Ştefan, şiretul rival al credulului 
Vasile Lupu. „Cu faţa scornită de mihniciune“, logofătul inventează că 
soţia îi e pe moarte şi cere voie să plece la moşie s-o vadă. Domnul în- 
cuviinţează cererea, fără să bănuiască mistificarea, compătimind chiar pe 
sfetnicul său. Se trezeşte, mai tîrziu, de purcesul „fără veste“ al logofă- 
tului. Ciogolea spătarul, complice părăsit, scrie un răvaș dînd pe faţă vi- 
clenia lui Gheorghe Ștefan şi-l încredinţează unui egumen sub jurămînt 
să nu spună proveniența. Egumenul arată răvașul întîi lui Iordache vis- 
tiernicul, care se leapădă de el, apoi îl duce la curte. Domnul, citind, stă 
„cu mare strînsoare“ asupra călugărului, să divulge secretul. Acesta se 
ţine tare, „priimind şi moartea“, pînă-l dezleagă de jurămînt vlădica Var- 
laam. În fine, Ciogoleştii sînt arestaţi şi ucişi, iar Vasile Lupu, în pri- 
mejdie, cere ajutorul hatmanului Hmil. Cum se întîmplă în asemenea 
împrejurări, boierii părăsesc pe domnitor, începînd cu pîrcălabul de 
Soroca, Ştefan, care opreşte solul trimis la cazaci. Cronicarul dus atunci 
să ceară ajutor starostelui de Camenița condamnă purtarea pîrcălabului, 
făcîndu-i totuşi un portret obiectiv, savuros: 


„Om de mirat la întregiia lui de sfaturi şi de înţelepciune, cît pre aceale vremi 
de-abiia de era pementean potriva lui, cu carile și Vasilie-vodă sîngur, deosebi 
de boieri, făcea sfaturi şi cu multe ceasuri voroavă, aşea era de deplin la hire. Jară 
la statul trupului său era gîrbov, ghiebos şi la cap cucuiat, cît puteai dzice că este 
adevărat Essop la chip“. 

Drama căderii lui Vasile Lupu se desfășoară în momente gradate, de 
mare tensiune, cronicarul avînd grijă să prevadă catastrofa finală printr-o 
sugestivă comparaţie retorică: 


„Precum munţii cei înalţi şi malurile ceale înalte, cînd să năruiesc de vreo parte, 
pre cît sînt mai înalţi, pre atîta şi durăt fac mai mare, cînd să pornesc şi copacii cei 
înalţi mai mare sunet fac, cînd să oboară, așea şi casele ceale înalte şi întemeiate 
cu îndelungate vreami, cu mare răzsipă purceg la cădere, cînd cad. Într-aceala chip 
şi casa lui Vasilie-vodă, de atiţea ai întemeiată, cu mare cădeare și răzsipă şi apoi 
şi la deplină stîngere au purces de atuncea“. 


Cînd avuţia domnitorului este adusă de la Cetatea Neamţului, Vasile 
Lupu prinde curaj: „De acmu înainte, pînă în cămeașe mi-oi da şi n-or 
ride neprietenii“. Așezat pe un scăuieș, el asistă îngîndurat la trecerea 


peste apă a bagajelor, luat la ţintă de tîrgoveţi. În curînd se va întoarce: 


cu cazacii, nu fără supărări din cauza caracterului ginerelui său Timuş. 
Acesta găseşte prilejul de a se răzbuna pe cei care s-au opus la căsăto- 
ria lui cu Ruxandra. Taie pe Cotnarski, pisarul leşesc, şi urmărește cu 
aceleași gînduri pe Toma vornicul și pe Iordache vistiernicul. Boierii în- 
spăimîntaţi umblă cu zilele „amină“ (în mînă), Vasile Lupu se otrăveşte 
de voie rea și-și frînge mîinile de ginere ca acela, Timuș însă își urmează 
neclintit întreprinderile lui. Pentru un cuvint spus în sfat, lovește pe 
polcovnicul Bohun cu sabia în umăr, gata să-i reteze o mînă: „„Aceala 
om cu hirea de hiară sălbatică era Timuș!“. În bătălia cu Matei Basarab 
la Finta, Vasile Lupu vrea să-şi odihnească oastea trudită de drum. Ti- 
muş e nerăbdător, nu ascultă pe nimeni: „Ce, cui să dzicea aceasta, sau 
cu cine să sfătuiia? Cu un om în hirea hierălor. Polcovnicii carii era, unul 
un cuvînt nu cutedza să dzică, că numai pentru un cuvint, cu sabiia 
zmultă da ca-ntr-un dulău într-însul“. Cînd domnitorul se așază cu 0as- 
_tea sa în frunte, Timuș, „scrîşcînd în dinţi“, îşi aduce aminte că moldo- 
venii s-au lăudat că ei au făcut izbînda la Focşani şi Teleajina. Stă de- 
oparte miînios, nu mai vrea să lupte, zicînd: „Lasă, viteajii moldoveani or 
bate pre munteani şi singuri, fără de noi!“. Domnitorul, disperat, îi tri- 
mite vorbă să se apropie cu tabăra; Timuș, afectîind calmul, răspunde 
ironic: „Să înceapă dumialor războiul, că oi veni şi eu“. Fireşte că în 
asemenea condiţii, Vasile Lupu pierde lupta. 

Miron Costin nu introduce factori divini în explicarea victoriilor mi- 
litare sau înfrîngerilor, ca Ureche, totuși crede şi el în semne dumne- 
zeieşti şi interpretează calamităţile naturale ca pe niște pedepse cereşti. 
Interesantă, prin viziunea apocaliptică, este descrierea unei invazii a lă- 
custelor: 

„Cu un an înainte de ce s-au rădicat Hmil hatmanul căzăcesc asupra leașilor, 
aproape de seacere, eram pe atuncea la școală la Bar, în Podoliia, pre cale fiind de 
ia sat spre oraş. Numai ce vădzum despre amiadzăzi un nuor, cum să ridică deoparte 
de ceri un nuor sau o negură. Ne-am gîndit că vine o furtună cu ploaie, deodată, 
pănă ne-am tîmpinat cu nuorul cel de lăcuste, cum vine o oaste stol. În loc ni s-au 
luat soarele de desimea muștelor. Ceale ce zbura mai sus, ca de trei sau patru sulițe 
nu era mai sus, iară carile era mai gios, de un stat de om să rădica oarece mai sus, 
iară multe zbura alăturea ca omul fără sială de sunet, de ceva. Să rădica în sus de 
la om o bucată mare de ceia poiadă și aşea mergea pe deasupra pămîntului, ca de 
doi coţi, pănă în trei sulițe în sus, tot într-o desime și într-un chip. Un stol ţinea 
un ceas bun și dacă trecea aceala stol, la un ceas şi giumătate sosiia altul și aşea, 
stol după stol, cît ţinea de la aprindz pănă îndesară. Unde cădea la mas, ca albinele 
de gros dzăcea: nice cădea stol preste stol, ce trecea stol de stol şi nu să porniia, 
pănă nu să încăldziia bine soarele spre aprindz și călătoriia pănă îndesară şi pănă 
la căderea de mas. Cădea și la popasuri, însă unde mînea, rămînea pămîntul negru, 
împuţit. Nice frundze, nice pai, ori de iarbă, ori de sămănătură nu rămînea. Și să 
cunoaşte şi unde poposiia că era locul nu așea negru la popas, ca la masul aceii 
miîniei a lui Dumnedzău“. 


Domniile rele şi răscoalele sînt văzute de Miron Costin tot ca niște 
plăgi, care nu lipsesc de a fi pedepsite de justiţia divină. Dacă facem 
abstracţie de poziţia boierească a cronicarului, tablourile sale rămîn niște 
documente vii. Așa, de exemplu, răscoala seimenilor sub domnia lui Con- 
stantin Șerban Basarab, în Țara Românească, după ce o răzmeriţă simi- 
lară avusese loc în Moldova: 


„Nu era ca o nemică această zarvă de aicea împotriva faptei care s-au făcut, cu- 
rund apoi după aceasta de aicea, în Țara Muntenească, săimeanii cu dărăbanţii, fapta 
care de-abiia de să va afla în vreo ţară, ca aceaia. S-au rădicat săimeanii cu dără- 
banţii şi toţi preste toată ţara lor şi au abătut la casele boierești, cu arme fără- 
mindu-i înaintea ochilor giupîneaselor lor şi cuconilor, făcînd ris pre multe locur: 
de fămeile lor, jecuind casele şi avearea. Și nu numai în București, ce şi la ţară, la 
multe case, perit-au mulţi boieri şi neguţitori jecuiţi de dînșii. Iară n-au răbdat 
Dumnedzeu aceaia faptă îndelung...“ 


Miron Costin e un memorialist cu intuiţia psihologică a situaţiilor şi 
oamenilor, cu pornirea de a filozofa pe marginea faptelor şi cu putinţa 
de a scoate caracterizări, de a nara humoristic sau de a zugrăvi concret 
întîmplările. 

Rákóczy II se așază la masă cu Gheorghe Ştefan și cu Constantin Şer- 
ban şi prin cap îi trec gînduri de mărire „cum s-ar vedea crai preste crai 
Și domn preste domni“. „Orb nărocul la suiș și lunecos a stare la un loc, 
grabnic şi de sîrg la coboriş“, meditează autorul poemului Viaţa lumii. 
Turcii „prăviia cu coada ochiului aceaste tovărășii ţărilor aceastora“. 

Domnia lui Gheorghe Ștefan a durat puţin, domnitorul era înţelept, dar 
prea înclinat spre luxurie: 


„Domniia lui Ştefan-vodă au fost cu mare bivșug țării la toţi anii domniei sale, 
care s-au trăgănat tocmai 5 ani, în pîine, în vin, în stupi, mare roadă în toate. Om 
deplin, cap întreg, hire adîncă, cît poţi dzice că nasc şi în Moldova oameni. La în- 
văţături solielor, cărţilor la răspunsuri, am audzit pre mulţi mărturisind să hie fost 


covirşind pre Vasilie-vodă. Mesele şi petrecăniile ceșştii domnii de-abiia la vreo dom- 
nie să să hie prilejuit, nu fără mare desfrînăciune la lucruri peste măsura curviei. 
Slujitorii mila şi cinstea care au avut la această domnie n-au avut nice la o domnie, 


de cînd odoacă ţara“. 


Pe cît era de istet Gheorghe Ștefan, pe atît de nechibzuit a fost urma- 
şul său Gheorghe Ghica. Lăcomia şi nesăbuinţa lui se văd din felul cum 
a cucerit trei cetăţi (pălănci) în Țara Birsei: 


„Într-una din ceale pălănci, gîndind Ghica-vodă că va hi multă avuţiie în cetă- 
i, au intrat și el cu mare 


tuie, cînd era amu tecsită oastea, plină pălanca de tătar t și 
nevoinţă înlontru, unde nu era locul unui domn să intre. Puțin au lipsit de nu s-au 
năduşit de desime acolea şi cu puţin suflet de-abiia au ieşit şi lovit de un tătar în 


cap“. 


Miron Costin izbutește şi în portretele scurte, de cîteva linii. Mihnea 
al III-lea, fiul lui Radu Mihnea, domnitor în Țara Românească, este în- 
făţişat ca „om fără de nice o frică spre Dumnedzău, fără nice un temeai, 
tiran dirept fantastic, adecă buiguitor în gînduri“. 

Letopiseţul se încheie cu povestirea domniei lui Ștefăniță Lupu, zis şi 
Papură-vodă din cauză că pe vremea lui fiind foamete în ţară oamenii 
s-au hrănit în loc de pîine cu papură. Descrierea sfîrşitului lui Ștefăniță 
Lupu arată cunoştinţele lui Miron Costin în materie de medicină. Domni- 
torul plecase la Nipru, chemat de turci la construirea unor cetăţi: 


„Numai ce au căutat a purceade Ştefăniţă-vodă şi-n cale mergînd, amu de Tighina 
aproape, pe Bîc, la un sat anume Luţeanii, au cădzut în boală foarte grea, lungoare, 
care boală au priceput îndată doftorul că trebuie să ia sînge, ce n-au ascultat şi 
adăogîndu-să boala și ales toamna amu, așea de greu l-au cuprins herbinţeala, cît 
pînă la Tighina au stătut frănitic, adică buiguit de hire. Cu chipul ciumii era boala, 
că i-a ieşit şi bolfa la o mînă, însă nu era ciumă, ci direaptă lungoare, cării boale 
îi dzic doftorii maligna. Și cît au trecut la Tighina Nistrul, au stătut a treia dzi 


mort“, 


Observaţia cronicarului se generalizează în aforisme, scoase mai mult 
din scripturi: „Bine dzice sfînta evanghelie: «Cu ce măsură măsuri, mă- 
sura-ţi-se-va» '; „Banii răscolesc împărăţiile și mare cetăţi le surupă, cum, 
să dzice cu un cuvînt leşesc: Sula de aur zidiul pătrunde“; „precum 

dzice Isus Sirah: Vai de aceaie cetate unde este domnul tînăr“; „dzice 
svînta scriptură: uk te? HH: fAHHA BAAT TbKMO wT sora , adecă: Nu-i 
nice o putere fără de la Dumnedzău dată“; „dzice şi Înţelepciunea lui 
Solomon: uâb  9eTb  MpABBEAHArw  HCXOAHTb  p435m den rostul direptului 


izbucnește înțelepciunea“; „bine au dzis unul: Bella momentis constant, 
adecă: Războaiele în clipala ochiului stau“; „bine dzice un dascăl: Si qui 
sunt in superioare valetudinis gradu, dum in eodem permanere non pos- 
sunt, cadunt in deterius, adecă: Ceaia ce sînt în scara virtuţii aceia mai 
de sus, neputînd a sta tot într-aceale stepene, cad foarte la mare slăbi- 
ciune“; „Șearpele pănă nu ridică capul din iarbă să-l loveșşti“ (citat din 
Războiul civil de Samuel Twardowski). 

Limba lui Miron Costin a fost mai fidel păstrată în copiile letopiseţu- 
lui decît aceea a lui Grigore Ureche, deși nici la Miron Costin nu avem 
textul autograf autentic și mîna copiștilor munteni se simte. 

În general Miron Costin scrie sub influenţa limbii latine, modelul său 
fiind latina medievală din școlile iezuite polone și din cronicile latineşti 
contemporane (Piasecki, 'Toppeltin). Să nu uităm că şi-a început activi- 
tatea traducînd din Quintus Curtius. Din aceste motive construcţia frazei 
sale este izbitor latinească, uneori chiar forţat latinească, siluind legile 
sintaxei şi topicii românești. În limba română ordinea cuvintelor este su- 
biect-atribut-predicat-complement, la Miron Costin întîlnim așa-numitele 
construcţii brachilogice syllepse, cu predicatul aruncat la sfîrşitul propo- 
ziţiei, sau construcţii hipperbate, cu atributul despărţit de subiect şi 
complementul separat de predicat prin intercalarea altor părți de propo- 
ziţie („care toate semnele... a mari răutăţi că sînt menia“; „știutoare de 
vina sa hire'; „să fie spre învățăturile scripturei mai plecată a locuitorilor 
țării noastre voie“; „au fost a răzsipei casei lui Vasilie-vodă pricină“). 

Tot după modelul latinesc se produce eliziunea predicatului (,,Amu, 
fără nici o grijă, tari și semeţi leşii“), sau complementul direct ori indi- 
rect se pune înaintea predicatului („puștilor apucase cazacii de le stricase 
roatele“). 

Mai sînt de asemenea latinești; construcţiile de adjective cu comple- 
mentul la genitiv („ştiutor obiceiului“, „neştiutori rîndului“), construcţiile 
de adjective cu complementul la dativ („neauzite veacurilor“, „împărăției 
sămănătoare“) şi construcţiile participiale („însă neînălţate zidiurile, au 
vehit ,, 4), 

O anume dificultate a perioadelor lui Miron Costin nu poate fi negată 
tocmai din pricină că, voind să exprime idei, el are nevoie de un limbaj 

subtil, propriu abstracţiunilor. Poet filozof, cronicarul face şi în proză un 
soi de teorie a cunoașterii, conferind văzului superioritate asupra tuturor 
celorlalte simţuri și fundind cunoştinţele pe senzațiile de văz: 


„Den cinci simţuri ce are omul, anume vederea, audzul, mirosul, gustul şi pipăitul, 
mai adevărat de toate simțţiri ieste vederea. Că pren audz, cite aude omul, nu să 
poate aşedza deplin gindul, este aşea ce să aude, au nu este, căci nu toate. sînt ade- 
vărate, cîte vin pren audzul nostru. Aşea şi mirosul de multe ori înşală, fiind multe 
mirodenii dentii greale, iară apoi mare şi iscusit miros fac. Gustul încă este aşea, că 


multe ne par că sînt dulci, apoi simţim amărăciune şi împotrivă, multe amare că 
sînt ne par şi sînt dulci. Pipăitul, iară și multe pipăim în chip de une şi sînt altele 
şi nu le puteam a le cunoaște cu singur pipăitul, fără vedeare. Iară vedearea sin- 
gură din toate aşadză într-adevăr gîndul nostru şi ce să veade cu ochii, nu încape 


să hie îndoială în cunoștință“. 


Această teorie o învățase Miron Costin neapărat în şcoală şi provine 
din lucrările lui Aristot De anima şi Parva naturalia (De sensu et sensato) 
Aristot a susținut pentru prima dată că simţul văzului este cel mai im- 
portant pentru viața intelectuală și morală a omului, definindu-l ca sen- 
zaţia prin excelenţă. Știm sigur că Miron Costin avea idee de filozoful 
din Stagira, pentru că în predoslovia la Istoria de Crăiia Ungurească scrie: 


„Dziice Aristotel filozoful că tot omul a şti din firea sa pofteşte. Credz că tot 
omul poftește a ști, iar nu tot omul a şti nevoiiaşte“. 


Influenţa limbii vorbite este mai mică în opera lui Miron Costin, el 
fiind un cronicar cult, livresc (pină la 20 de ani a stat într-un mediu 
de limbă străină, chiar dacă e de presupus că în familia sa se vorbea 
româneşte). Întîlnim cîteva proverbe şi expresii populare, ca: „lupul părul 
schimbă, iară nu hirea“; „Cum dzice muldovanul, nu sînt în toate dzile 
Pașştile“; „Bine le dzic... căzacii leşilor... După pagubă leahul înţelept“; 
„ca ceale ce să îneacă, să apucă de sabie cu mîna goală“; „Ce dzilele lui 
cele firşite, cum să dzice cuvintul“. 

Iată şi un aforism propriu, citat de Neculce: 


„Mică țintă este omul cu sabie zmultă şi mai lesne streleţului a nemeri o vrabie, 
decît pe un om călare cu arme“. 


Afară de aceste opere, Miron Costin a mai scris în limba polonă Cro- 
nica ţărilor Moldovei şi Munteniei şi o Istorie în versuri polone despre 
Moldova și Tara Românească. 

Chronica ziem moldawskich y multanskich a fost redactată în Moldova 
la cererea comisului coroanei poloneze Marcu Matczynski şi s-a înmînat 
voievodului de Kulm Ioan Gninski la trecerea lui prin Moldova în 1677. 

Este prima carte despre geografia și organizarea politică a ţărilor româ- 
neşti destinată de un român străinătăţii. Aici pune Miron Costin pentru 
prima oară problema originii românilor şi încearcă să dovedească latini- 
tatea prin elemente de lexic (57 de substantive şi 30 de verbe). 

Scrierea conţine unele erori (dacii sint un popor tătăresc; ei au fost 
supuși de romani înainte de Traian, care numai i-a adus din nou la ascul- 
tare; Adrian a fost al treilea împărat după Traian la distanță de o sută 
de ani), de asemenea şi unele naivităţi (cuţovlahii sau vlahii şchiopi sînt 
urmașii soldaţilor bolnavi şi infirmi din oastea romană rămasă în Mace- 
donia; muntenii au fost numiţi de turci caravlahi sau vlahi negri 
pentru că, într-adevăr, locuind la şes, sînit mai bătuţi de soare). 

Izvorul principal al cronicii este Toppeltin. Se adaugă Istoriile romane 
şi așa-numitele Culegeri grecești de patru monarhii. Legenda eponimă a 
stemei românești despre corbul care a furat copilului inelul de principe 
al Transilvaniei se găsește într-adevăr în Hresmologhionul grecesc al lui 
Paisie Ligaride la capitolul De cele patru monarhii, tiind o temă folclorică 
indiană și arabă şi un loc comun în literatura medievală (vezi Sacuntala 
de Kalidassa, O mie și una de nopți, Guillaume d'Angleterre de Chrétien 
de Troie). E posibil însă ca Miron Costin să fi avut la îndemînă şi o cro- 
nică munteană conținînd legenda despre întemeierea Țării Românești. 

Poema polonă ni s-a transmis în două variante, una intitulată Historya 
polskimi rytmami o Woloskiey ziemi i Moltanskiey şi alta cu titlul Opisa- 
nie ziemi Moldawskiey i Multanskiey (Descrierea Țării Moldovei şi a 
Munteniei), aflătoare la biblioteca Universităţii din Cracovia. 


Poema a fost scrisă în iulie 1684 pentru regele Ioan Sobieski, în casa 
acestuia de vînătoare din Daszow, unde Miron Costin se afla adăpostit 
după asediul Vienei, luat ca prizonier politic în 1683. 


Versurile folosesc procedeele retorice ale umanismului întîrziat, cu ne- 
lipsitele reminiscenţe mitologice: 


„Muză sarmată! Iartă-mă că nu pot îndestula cum sa cuvine cerinţele fiilor tăi 
preafrumos educați, dragii tăi cei alintaţi, pentru care, deși i-ai hrănit la sînul tău, 
ai mai adus cu multă cheltuială şi doice, chemînd pe zeițele depărtate din Helicon 
Şi cîte cîntăreţe sînt în jurul Helespontului, precum şi Aretuzele şi Pieridele, fecioa- 
rele din părţile Siciliei şi n-aţi lipsit nici voi, Diane din Asiria“. 


Manuscrisul intitulat Historya este mai important decît cel numit Opisa- 
nie, deoarece conţine în cîntul al II-lea un îndemn către regi să se unească 
sub Sobieski împotriva turcilor și în cîntul al III-lea un avertisment că 


polonii vor avea soarta Moldovei, dacă nu vor scăpa această ţară de jugul 
otoman. 

În partea a treia, despre cel de-al doilea descălecat al Moldovei şi Mun- 
teniei, Miron Costin introduce legenda originii satului Iaţcani din Iațco 
prisăcarul, după o interpolaţie a lui Simion Dascălul la cronica lui Grigore 
Ureche. Iațco era rus din Țara Leșască după Simion Dascălul, din Sniatyn 
după Miron Costin, şi a fost găsit în Moldova de vînătorii maramureşeni 
ai lui Dragoş, care i-a dat păminturi şi dreptul de a se așeza acolo cu 
rudele lui. Tot Simion Dascălul explică, și Miron Costin după el, că Su- 
ceava a fost întemeiată de soci (cojocari) din Transilvania (cojocar pe 
ungureşte se zice soci). 

Desigur operele capitale ale lui Miron Costin rămîn Letopisețul Ţării 
Moldovei şi De neamul moldovenilor. În literatura română aceste opere 
sînt echivalente cu istoria De la fundarea Romei din literatura latină, de 
Titus Livius. 

CRONICARII MUNTENI 
LETOPISEŢUL CANTACUZINESC 


Întiia cronică a Ţării Româneşti ajunsă pînă la noi a fost scrisă în a 
doua jumătate a secolului al XVII-lea şi cuprinde, cu multe lacune mai 
ales în perioada începuturilor, evenimentele de la întemeiere (1290) şi 
pînă la moartea domnitorului Şerban Cantacuzino (1688). Deoarece în 
ultima ei parte cronica este favorabilă familiei Cantacuzinilor, i s-a dat 
denumirea de Letopiseţul cantacuzinesc. Acest letopiseţ anonim, publicat 
pentru prima dată în Magazin istoric pentru Dacia (1846—1847) de N. Băl- 
cescu şi A. T. Laurian sub titlul Istoria Țării Româneşti de cînd au descă- 
lecat rumânii, este o compilaţie, înglobînd însemnările şi scrierile cu ca- 
racter istoric anterioare, astăzi în cea mai mare parte pierdute. 

Pină la Neagoe Basarab ni se dă doar pomelnicul sumar şi greşit al 
domnitorilor (Radu Negru, Mihai, Dan, Alexandru, Mircea Bătrinul, Vlad 
Ţepeş, Vladislav Bătrinul, Radu cel Frumos, Laiotă Basarab cel Bătrin, 
Tepeluş, Vlad Călugărul, Radu cel Mare), precedat de legenda întemeierii: 


„Istoria Țării Rumăneşti de cînd au descălecat pravoslavnicii creștini. 

Însă dintii izvodindu-se de rumânii carii s-au despărţit de la romani şi au pribe- 
git spre miază-noapte. Deci trecînd apa Dunării, au descălicat la Turnul Severinului; 
alţii în Țara Ungurească, pre apa Oltului, şi pre apa Morăşului, şi pre apa Tisei, 
ajungînd şi pînă la Maramurăş... 

Iar ceiceau descălicat la Turnul Severinului s-au tinspre supt poalele muntelui 
pînă în apa Oltului, alţii s-au pogorit pre Dunăre în jos. Și așa, umplindu-se tot 
locul de ei, au venit pînă în marginea Nicopoei. Atunce s-a ales dintr-înşii boiarii 
carii au fost de neam mare. Și puseră banoveţi un neam ce le zicea Basarab, să le 
fie lor cap (adecă mari bani), şi-i aşăzară întîi să fie scaunul la Turnul Severinului, 
al doilea scaun s-au pogorit la Strehaia, al treilea scaun s-au pogorit la Craiova. Și 
așa fiind, multă vreme au trecut, tot ei oblăduind acea parte de loc... 

Iar cînd au fost cursul anilor de la Adam 6798, fiind în Țara Ungurească un vo- 
ievod ce l-au chemat Radu Negru voevod, mare herțeg pre Almaş şi pre Făgăraş, 
rădicatu-s-au de acolo cu toată casa lui și cu mulţime de noroade: rumini, papistași, 
saşi, de tot felul de oameni, pogorîndu-se pre apa Dimboviţii, început-au a face ţară 
noao“, 


Italianul Luccari, în Copioso ristretto degli annali di Ragusa, Veneţia, 
1605, face prima menţiune despre descălecarea de peste munți a lui 
Negru-vodă („Negro Voevoda... padre di Vlaico, nel 1310, sera im- 
padronito di quella parte di Valachia, la quale, secondo Tolomeo, Eus- 
tachio, Suida et Stefano Brochiero, fù lantica Dacia: dove (come s'ha 
in Giornando Alano) habitarono Gothi, e Daci, da Greci chiamati Geti, e 
Davi“), consemnînd probabil tradiţia orală, căci nu citează nici un izvor 
scris, românesc. 

Tot din tradiţia orală provine în cronică legenda zidirii cetăţii Poenari 
în vremea lui Vlad Ţepeş, inexistentă în naraţiunile germane și ruseşti 
asupra acestui domnitor. Legenda explică porecla domnitorului: 


„Mai făcu-au un lucru cu orăşanii den Tîrgovişte, pentru o vină mare ce au fost 
făcut unui frate al Vladului-vodă. Cînd au fost în ziua Paştilor, fiind toţi orăşanii la 
ospeţe, iar cei tineri la hore, aşa fără veste pre toţi i-au cuprins. Deci cîți au fost 
oameni mari, bătrîni, pre toţi i-au înţepat, de au ocolit cu ei tot tirgul, iar cîţi au 
fost tineri cu nevestele lor și cu fete mari, aşa cum au fost împodobiţi în ziua Paş- 
tilor, pre toţi i-au dus la Poenari, de au lucrat la cetate, pînă s-au spart toate hai- 
nele de pre ei, şi au rămas toţi dezvăscuţi în pieile goale. Pentru aceea i-au scos 
nume 'Țepeluş“. 


De la Radu cel Mare (1495) letopiseţul reproduce aproape în întregime 
Viaţa și traiul sfintului Nifon de Gavril Protul din greceşte. Pentru cele 

trei sferturi de veac pînă la domnia lui Mihai Viteazul, compilatorul va 
fi utilizat anale slavoneşti locale, deosebite de cronicile lui Macarie, 
Eftimie şi Azarie, adică nereprezentind punctul de vedere oficial, luînd 
mai degrabă partea boierilor (desigur este aici şi contribuţia compilato- 
rului), tără a neglija unele aspecte (Petru-vodă cel tînăr a mărit birul la 
5 aspri; fratele său, Alexandru, a introdus birul de oaie seacă; Petru 
Cercel şi Mihnea Turcitul au pus diverse alte poveri pe umerii ţăranilor). 
În înşirarea succintă a faptelor (urcarea pe tron a domnitorilor, pedepsi- 
rea boierilor vicleni, ridicarea unei mănăstiri, mazilirea) se include un 
umor crud: 


„Petru-vodă Cercel, sin Pătraşco-vodă, au venit domn de la Poartă intrînd în 
Bucureşti avgust 29 deni, leatul 7092. Şi au făcut biserica ce iaste în cetatea Tirgo- 
viştii. Şi au tăiat pre Mihăilă dvornicul, Dobromir banul şi pe Gonţea păharnicul. Şi 
au pus birul curţii foarte mare, şi gorştină de oi. Deci trecînd 2 ani de la domnia 
lui, venitu-i-au mazilie de la Poartă şi au trecut muntele cu tot ce au avut... 

Mihnea-vodă iar au venit domn al doilea rînd. Şi au mai adaos în ţară un bir 
ce i-au zis năpaste. Şi au pus pre roşii un bir foarte mare; şi pre megiiași găleată de 
pîine şi dijmă din 5 stupi un stup. Şi au tăiat pre Stanciul logofătul. După aceaia 
s-au mazilit şi el de la turci. Ducindu-se la Țarigrad, au lăsat leagea creştinească 
şi s-au făcut turc, de voia lui“. 


În această parte, cronica munteană seamănă cu letopiseţul moldove- 
nesc al lui Grigore Ureche. 

Pentru istoria lui Mihai Viteazul, compilatorul a avut la îndemină 
însemnări contemporane, desigur pe cele ale lui Teodosie Rudeanu, pre- 
lucrate după versiunea poloneză de Balthasar Walter, şi poemul grecesc 
al vistiernicului Stavrinos. Cronica lui Teodosie Rudeanu, cumnat cu 
Stroe Buzescu, nu putea fi decit favorabilă familiei Buzeștilor despre care 
dă detalii precise (în războiul cu turcii de la 2 noiembrie 1593 Stroe 
Buzescu a fost rănit la mîna stîngă). Balthasar Walter a prelucrat cronica 
sa după Teodosie Rudeanu în 1597. Se poate ca logofătul să fi dus istoria 
mai departe, pentru că în letopiseţul cantacuzinesc se află în continuare 
amănunte care nu puteau proveni decît dintr-o relaţiune contemporană, 
de pildă episodul salvării lui Mihai de la moarte de către fraţii Buzeşti 
în războiul cu turcii din 10 septembrie 1598, la Nicopole: 


„Gonind turcii şi răsipindu-i în toate părţile, iar turcii, însă o ceată, deacă văzură 
peirea, ei se întoarseră cu mare hrăborie asupra lui Mihai-vodă şi atuncea se alease 
unu den turci cu sulița și o împoncișă asupra piîntecilui lui Mihai-vodă şi o înfipse 
în pîntece. Iară Mihai-vodă, deaca văzu că piiare, el apucă sulița cu amîndoao miinele 
de fier şi căuta în toate părţile ca să-i vie cineva din boiari ajutor, să-l izbăvească 
den peire. Şi alţii mai aproape nu se aflară făr 2 boiari, anume Preda Buzescul şi 
cu frate-său Stroe stolnicul. Ei grăbiră şi tăiară capul turcului şi pre cealelalte soţii 


164 


CE Scanned with OKEN Scanner 


ale lui, şi izbăviră pre Mihai-vodă din miinele tur- 
cilor. Și multă bărbăţie arătară Buzeștii înaintea 
lui Mihai-vodă, că să luptară cu vrăjmaşii, şi izbă- 
viră pre domnul lor den peire“. 


După cucerirea Moldovei, la sfîrşitul lui 
mai 1600, Mihai trimite din Alba Iulia pe 
Teodosie logofătul la împăratul Rudolf pen- 
tru confirmarea sa ca principe al Ardealului, 
iar în Moldova trimite ca domnitor pe fiul lui 
Petru Cercel, Marcu, împreună cu Preda 
Buzescu. Se pare că însemnările logofătului 
se terminau aici, pentru că în compilaţie 
apare o lacună, bătălia de la Mirăslău (8 sep- 
tembrie 1690) fiind contopită cu cea de la 
Gorăslău (3 august 1601). Pentru moartea lui 
Mihai Viteazul, compilatorul s-a adresat poe- 
mului lui Stavrinos, imprecis mai înainte, 
dar patetic aici: 


„Iar cînd fu într-o dimineaţă, văzu Mihai-vodă 
oastea nemţească viind cătră cortul lui, unii călări, 
alţii pedestri, şi socoti Mihai-vodă că acesta sînt 
ajutor lui, și nimica de dînşii nu se temea. Iar ei, 
procleţii, nu au fost ajutor, ci vrăjmași. Și deacă 
văzu că sosesc, ieși Mihai-vodă din cortu-său înain- 
tea lor veasel şi le zise: Bine aţi venit, voinicilor, 
viteajilor! Iar ei se repeziră asupra lui ca niște di- 
hănii sălbatece, cu săbiile scoase. Ci unul dete cu 
sulița şi-l lovi. drept în inimă, iar altul degrab îi 
tăe capul. 

Și căzu trupul lui cel frumos ca un copaci, pen- 
tru că nu ştiuse, nici se înprilejise sabia lui cea iute 
în mîna lui cea vitează. Şi-i rămase trupul gol, în 
pulbere aruncat, că așa au lucrat pizma încă din- 
ceputul lumii. Că pizma au pierdut pre mulți băr- 
baţi fără de vină ca şi acesta. 

Șerban Cantacuzino. 


Căci era ajutor creştinilor şi sta tare ca un viteaz bun pentru ei, cît făcuse pre 
turci de tremura de frica lui, Iar diavolul, cel ce nu va binele neamului creştinesc, 
nu l-au lăsat, ci iată că cu meșteșugurile lui au întrat prin inima celor răi, hicleani, 
pîn-îl deaderă și morţii. Și rămaseră creștinii şi mai vîrtos 'Țeara Rumânească săraci 


de dînsul“. 


În poemul vistiernicului Stavrinos episodul este povestit aproape cu 


aceleaşi cuvinte: 


„Văzu şi pedeştri venind către el; dar nu se temea de loc, crezînd că-i veneau 
într-ajutor, Ei însă, de trei ori blestemaţii, nu-i veneau într-ajutor, ci erau duşmanii 

trimişi să-i ia viaţa. Cum văzu că sosiră, se sculă în picioare şi le zise: «Bine ați 
venit, vitejii mei ostaşi». Ei atunci traseră săbiile, şi intrînd sub tindă, năvăliră 
asupră-i ca niște fiare. Unul dintr-înşii virîndu-i sulița în coastă îi străpunse inima; 
altul, lovindu-l cu sabia, îi tăie capul, şi frumosul său trup căzu ca un copac, ros- 
togolindu-se la pămînt. Astfel îl omorîră tîlhăreşte și fără să se întîmple sabia 
în agera sa mînă. Și corpul lui trunchiat rămase întins pe pămînt, despoiat, fără 
cămașă și tăvălit în sînge. Iată ce a făcut îndrăcita pizmă! Astfel a pierit fără de 
lege acest neînvins erou al creștinătăţii!... 

O, pizmă de trei ori blestemată, o, Charon fără de milă şi moarte urgisită. cum 
aţi cutezat pe eroul creştinilor să-l lăsaţi gol și culcat la pămînt. Pizma a doborit pre 
mulţi, pre mulţi a exilat şi în fine i-a pierdut şi i-a ucis; astfel a ucis și pe acest 


Mihai care era spaima agarenilor . . 


—1618 compilatorul. a tradus cu prescurtări 
risă din îndemnul 


al lui Neagoe Ba- 


Pentru epoca de la 1602 
cronica grecească în versuri a lui Matei al Mirelor, sc 


lui Radu Serban, descendent din Craioveşti, strănepot 
sarab şi socrul postelnicului Constantin Cantacuzino. 
Caracterizarea lui Radu Serban (înţelept. bun şi milostiv şi viteaz”), 
vorbele atribuite lui Moise Sekeli la vestea intrării muntenilor în Transil- 
vania („ia să vedeţi acum acel rumin gros ce va să pată; numai să-mi 
întinz aripa ciastă dreaptă, numaidecît îl voi birui“), amănuntul că Simion 


Movilă a fost pus de hanul tătarilor în fiare pe supt pîntecele unui cal, 


povestirea despre fuga lui Bator Gabor, căruia i-a căzut cușma din cap 
si „nu-i folosiră nimic penele cele multe ce purta“, cuvintele spuse de 
Alexandru Iliaş oștenilor la vestea intrării pretendentului Lupu. Mehedin- 
ţeanul („Staţi cu mine, şi eu să vă dau lefi îndoite“) sînt tradiise textual 
din Matei al Mirelor. 

Tot ceea ce urmează provine dintr-o sursă neidentificată, cantacuzi- 
nească, poate din însemnări de familie, în nici un caz din simple tradiţii, 
pentru că letopiseţul are, cu toate lacunele lui, timbrul contempora- 
neităţii. 

Domnia lui Mate 
cu Neagoe, e un panegiri 
rului începe sub Leon-vo 


i Basarab, descendent şi el din Craioveşti şi înrudit 
c, plin de exaltări şi indignări. Cariera domnito- 
dă, pretins fiu al moldoveanului Ștefan Tomşa. 
Atunci a primit aga Matei judeţul Romanaţii ca să-l ţie de „birărie“. Însă 
birurile erau aşa de grele, încît „spartu-s-au toate iudeaţele de preste Olt, 
fugind care încotro au putut“. Boierii, puși să plătească judeţele cu sila, 
au sărăcit „şi ce avură, deteră tot și se îndatoriră pre la turci şi pre la 
balgii. Că aprozii lui Leon-vodă nu mai înceta de la casele lor, tot pentru 
bani; şi le lua trepede cîte 30—40 de galbeni numai deodată“. 
Cronicarul condamnă pretenţiile lui Vasile Lupu asupra Țării Româ- 
neşti și crede că la Finta oștile moldovene au fost pedepsite de Dumnezeu 

care le-a lovit cu picături de ploaie „groase şi virtoase ca o piatră“, răstur- 
nîndu-le de pe cal. Răscoala seimenilor din 1653 este înfăţişată într-un 
episod de nuvelă, cu ocări violente: 


„Iar Matei-vodă, fiind rănit de războiul căzăcesc, zăcea în patul lui și nu putea să 
se răpaose şi să-şi caute leacul ranei sale de necazul slujitorilor lui, mai vîrtos doro- 
banţii şi seimenii și alte ceate. Că Matei-vodă foarte-i îngrăşase, strîngînd pre toţi 
dintr-alte țări streine, săraci foarte. Iar Matei-vodă le făcuse milă mare. Că avea 
la casele lor pace, ca să-l caute la vreame de nevoie, cum să cade slugilor celor 
dreapte. Iar ei toţi se îndrăciră, de se nebuniră, și începură a nu-l băgare în seamă 
nici cît, ci-și bătea joc de dînsul și în toate zilele zbiera în curtea lui. Şi lua tunu- 
rile dă le scotea afară la cîmp. Și intra în casă unde zăcea, dă-l pedepsea. Și să 
lăuda că ei au bătut războiul cazacilor, cerşindu-i să le dea cîte 3 lefi; iar de nu, 
vor sparge cămara şi singuri își vor lua. În multe chipuri îl pedepsea, zicîndu-i să-și 
lase de acum scaunul şi să să facă călugăr. Și zicea că au îmbătrînit și și-au eşit din 
fire. Şi aşa fiind turbaţi, cînd fu într-o zi, să strînseră toţi în curtea domnească, ca 
să ucigă pre doi boiari ai lui Matei-vodă, anume Ghinea 'Țucala i Radul Varzariul 
vel armaş, aruncîndu-le prihană, cum că ei sfătuesc pre domn ca să nu le dea lefi. 
Şi așa fiind ei turbaţi, ca nişte porci făr de nici o ruşine, se suiră sus, în casele 


domneşti, şi deaderă năvală unde zăcea domnul lor, căutînd pre acești boiari supt 
căpătăiul lui, supt paturi, prin poduri, prin cămări, prin lade, pînă-i găsiră. Și aşa, 
denaintea lui, i-au luat, cît se cutremura locul de groaza lor. dezbrăcîndu-i de haine, 
pătîndu-i nemilostiv pîn i-au scos afară la cîmp, și acolo i-au omorît, înaintea tu- 


turor oștilor“. 


Letopiseţul continuă în același ton şi stil la domnia lui Constantin 
Şerban Basarab, fiul lui Radu Șerban, deci cumnatul postelnicului Canta- 
cuzino. Zadarnic domnitorul îmbracă pe dorobanţi şi seimeni cu „frînghii, 
cu coftirii, cu atlase“, căci aceștia „covirşiţi de nebunie şi plini de diavo- 
lul“ se răzvrătesc iarăşi, făcînd fapte nemaiauzite: 
cești săraci de boiari. A doao, batjocoriră pre domnul lor, 
a cu lemne la ochi, şi-l purta val cum era mai rău. 
cît ar fi o cirtă. Numai ce căuta cu ochii ca un dobi- 
toc şi la unii, şi la alţii. Ei singuri intra 
soli de undeva, ei se punea în 


dînşii. 

Dumnezeu, însă slujind preoţii svînta liturghie. Iar e 

păr afară, și-i desbrăca de veșminte. Şi au jăfuit sfintele bisearici şi prestoalele. Şi 
de au vărsat jos sfîntul sînge și trup al domnului nostru Iisus Hristos. 


lua potirile E 
Si sfintele moaşte le călca cu picioarele şi zicea că sînt farmece. Tot ce au aflat în 
biserici au luat. Numai pietrele goale au lăsat. Sfintele veșminte făcutu-le-au muie- 
rilor şi fetelor chinteşă. Din procoveţe făcut-au căițe și altiţe. Și vindea cărţile 


bisearicii la tîrg“. 

Răzmeriţa a fost potolită cu ajutorul 1 
fan, iar conducătorul răsculaților, spătar 
la Bogdănei, a fost spînzurat la roată, 


ui Rákóczi şi a lui Gheorghe Şte- 
ul Hrizea, fiul lui Dumitraşco de 

Persecuţia Cantacuzinilor a început sub Mihnea al III-lea, pe care, din 
această cauză, cronicarul îl acoperă de invective. Era, zice, „de neamul 
lui grec cămătar. Tată-său l-au chemat Iane Surdul, iar pre dînsul l-au 
chemat din botez Franţi“. Voia „să se scoale cu armă asupra turcilor, 
să-i bată şi să fie el împărat“. A numit pe coconii postelnicului, Drăghici 
logofătul şi Şerban postelnicul, în slujbe, dar pe bătrînul Cantacuzino și 
pe ginerele său Pană Filipescu a vrut să-i piardă. Urmăriţi două zile 
și două nopţi prin munţii Prahovei, aceștia au fugit la Braşov și de 
acolo la Țarigrad, unde s-au dezvinovăţit. Drăghici şi Şerban s-au refu- 
giat si ei în Moldova. „Îndemnat de dracul“, Mihnea a tăiat alţi boieri 
ale căror trupuri seimenii le-au aruncat „prin gunoae“. „Da-va seama 
înaintea lui Dumnezeu, la vremea înfricoșatului judeţ!“ Puterea deomnito- 
rului se întemeia pe neamul dorobănţesce cinstit „tot cu haine spahieşti“. 
Nădăiduia în el „ca Irod împăratul în Irodiiada, cînd tăe capul lui sfeti 
Ioan Cristitel, pentru dragostea ei“. 


Sub Gheorghe Ghica, vizirul Kiupruli a vrut să facă domn pe ginerele 
său Mustafa pașa și numai rugăminţile lui Constantin Cantacuzino postel- 
nicul au salvat ţara de la o nenorocire. Prin intervenţia postelnicului a 
fost trimis domn Grigore, fiul lui Gheorghe Ghica, după ce a dat zapis de 
credinţă la mîna Cantacuzinului şi a jurat pe sfînta evanghelie. Recapi- 
tulînd evenimentele scurse de la moartea lui Matei Basarab, cronicarul, 
religios, justifică mînia divină: 


„Văzîind Dumnezeu atîta nebunie ce făcuse rumânii, și cum nu să mai întorc să-si 
plingă păcatele şi să facă pocăință. nu se mai putu răbda, ce trimise judecată și 
caznă! Întăi robia, a doua ciumă 3 ani. a treia foamete mare în doi ani, a patra 
multe boale şi nevoi greale, si în tot chipul de bube. Dumnezeu au secerat de tot 
feliul de oameni. iar ca la ceata dorobanţilor, nici la unii; Ales la 2 orașă, Tîrgoviştea 
si Bucureştii. făcîndu-se moarte nespusă. Că adevăr, la aceste 2 tîrguri era sourcă- 
ciuni multe de voe şi asemănară Sodomului şi Gomorului. Iar plată încă luară“. 


Uciderea postelnicului Constantin Cantacuzino, întîmplată la 20 de- 
cembrie 1663, se datorește unei amestecături a diavolului care a găsit 
două „vase rele“ în Stroe vornicul Leurdeanul şi Dumitrașco vel vistier 
Țarigrădeanul; „îndată-l apucară acei 2 draci cu gura, şi-l puseră la cale 
rea şi spurcată“ pe Gligoraşco-vodă, Pîrîtul fu luat fără veste din aşter- 
nut, dus la mănăstirea Snagov şi omorît seara, pe la cină, în trapezărie. 
Cronicarul îi face un necrolog patetic, vestejind pe odioșii asasini: 


„O, diavole, răul pizmaş neamului omenesc, cum prelăstiși pre Gligore-vodă de 
omori pre Costandin fără judecată, fără vină nimic? Iară țara toată plingea pre Cos- 
tandin postelnicul, că au pierdut un stîlp mare, care au sprijinit toate nevoile ţării. 

Plingu-l şi săracii, că şi-au pierdut mila; plîngu-l carii au avut de la el multă cău- 
tare; plingu-l și păgînii, și creştinii, și toate ţările care l-au știut si carii nu l-au 
ştiut, ci numai de numele lui au auzit, pentru rnultă înţelepciune și bunătate ce 
făcea în toate părţile ...“ 


Vina lui Grigore Ghica este cu atit mai mare, cu cît își datora domnia 
victimei, iar Stroie Leurdeanu era cuscrul postelnicului (Șerban Canta- 
cuzino ţinea o fată de a lui) şi Dumitrașco îi era nepot de văr primar. 
„Unii ca aceştia să fie de 3 ori anathema!“ — exclamă cronicarul. Duş- 
mănia lui față de partida adversă ia tonul pamiletului atunci cînd pre- 
zintă pe paharnicul Constantin Vărzaru: 


„Să povestim și de Costandin ce era la Gligoraşco-vodă vel păharnic, sin Radului 
armașul Vărzariul, fiind și el amestecat la sîngele lui Costandin Postelnicul, precum 
era învăţat la tată-său. Că, adevăr, cum nu poate face din mărăcine strugure şi din 
rug smochine așa nu să poate face din neamul rău, bun; ci din varza cea rea ce-i 
zic morococean au eşit fie-său și mai morococean el. Că au luat acolo, la acel război 
plată, căzînd într-o tină, tins ca un cîine ucis (e vorba de războiul de la Neuhâusel), 
Sămiînţa acestor nelegiuiţi şi îndrăciţi s-ar cădea, ce ar fi parte bărbătească, să 
se scopească, ca să nu mai răsară muştar şi ardei, ci să să topească și să să conce- 
nească ... Doamne, judecă-i cu matca focului!“ 


Cu satisfacţie narează cronicarul boala coconului lui Grigore Ghica, 
pedeapsă pentru crima lui: 


„... Că se bolnăvi un cocon ce avea foarte rău şi făcea grozăvii multe. Că era mic 
înfășat, iar el săria ca unul de 30 de ani şi tot tipa şi zbiera ca caii, pînă-și deade 
duhul...“ 


Drăghici Cantacuzino, trimis la Constantinopole după mazilirea lui 
Grigore Ghica, să tocmească domnia lui Radu Leon, este suprimat de 
greci. Aceştia, venind în ţară „leşinaţi“ cu noul domn, pun biruri grele, 
„prihăni“, şi, uneltind ca niște „marghioli“, pradă mănăstirile. Au scos 
şi inelele cu pietre scumpe din degetul lui Nicodim de la Tismana, iar 
boierilor datornici le vindeau hainele la cochii-vechi. 

Sub Antonie-vodă din Popeşti, Cantacuzinii se ridică şi cer socoteală 
lui Stroe Leurdeanul pentru moartea postelnicului, dar ucigașul, apucîn- 
du-se de „bihă“, încearcă să se ascunză „ca Cain de sîngele frăţine-său, 
lui Avel“ şi primeşte a se face călugăr la Snagov, punîndu-şi numele 
Silvestru. Gheorghe vornicul Băleanu și ginere-său Hrizea vistiarul alcă- 
tuiesc o „ceată spurcată“ şi fac intrigi împotriva Cantacuzinilor, dar nu 
izbutesc nimic pînă la readucerea în scaun a lui Grigore Ghica. Cînd 
acesta se instalează, Stroe Leurdeanul leapădă îndată călugăria şi reîn- 

sfatul drăcesc“. Pun la opreală mare în turnul clopot- 
i, de unde-i scot zilnic şi-i spînzură de miini 
Şerban Cantacuzino obţine de la Țarigrad eli- 
berarea lor printr-un capegi-bașa. Băleanu, Leurdeanu și Hrizea se ase- 
mănau cu „Maximian i Diocliţian, muncitorii creştinilor, şi cu spurcatul 
Ariia“, fiind „covăseala dracului în inimile lor“. 

Printre cei năpăstuiţi este pomenit şi logofătul Stoica Ludescu, „care 
au fost slugă bătrină la casa răposatului Costandin Postelnicul“, închis 
la ocnă doi ani fără două luni (15 iulie 1672—1674). 

S-a presupus că acest Stoica Ludescu ar fi autorul compilației canta- 
cuzineşti, pentru că tot el redactează în 1681 testamentul doamnei Elena, 
soţia postelnicului Constantin Cantacuzino, şi un catastii al averii lui 
Şerban Cantacuzino (1678 1688). A fost între 1680 şi 1682 ispravnic 
(judecător) al scaunului Tîrgoviştii şi era originar din satul Ludești, de 
la sud-vest de Tîrgovişte, unde a reparat o biserică şi unde era înmor- 
mîntată soţia lui Ecaterina cu două fiice, Lencuţa şi Ancuţa. Dovezile 
în sprijinul paternităţii nu sînt concludente. 

Ultima parte a cronicii, domnia lui Șerban Cantacuzino, e narată mult 
mai potolit, pentru că prin căsătoria lui Grigore Băleanu, fiul lui Ivașco 
şi nepotul lui Gheorghe, cu Alexandra Cantacuzino, fiica lui Şerban, cele 
două tabere se împăcaseră, spre mirarea tuturor: 


de acest lucru ce au făcut Șărban-vodă. Şi toţi să 
a înţelepciune ce i-au dat Dumnezeu“. 


cepe cu ceilalţi ,, 
niţei pe fraţii Cantacuzin 
şi-i bat la tălpi, pînă ce 


„s-au mirat şi mari și mici 
bucuria şi-l fericea pentru mare 


Letopiseţul a fost continuat pînă în 1690. | 

LETOPISEȚUL BĂLENILOR 


Letopiseţului cantacuzinesc îi răspunde la oarecare distanţă un anonim 
din facțiunea adversă a Bălenilor, într-o cronică intitulată Istoriile dom- 
nilor Tării Româneşti, luînd-o tot de la întemeiere. (1290) și oprindu-se 
tot la “ultimul an al domniei lui Şerban Cantacuzino (1688). 

Noul compilator pune la contribuţie Istoria Ţării Românești de cînd 
au descălicat pravoslavnicii creștini, umplînd sărăcia ştirilor cu informaţii 
de istorie universală. îndeosebi despre celelalte provincii românești și 
despre ţările vecine. Pentru turci scoate ştiri din istoricul bizantin Ghe- 
orghe Phrantzes (Franţi) în prelucrarea lui Teodosiu Zygomalas. pentru 
Transilvania a folosit analele lui Simion Massa. Marcus Fuchs si Cris- 
tian Lupinus, pentru moldoveni pe Grigore Ureche în versiunea Nicolae 
Costin. | í 

Din legenda întemeierii Moldovei cronicarul trage următoarea înche- 
iere fără rost: 


„Ci, cum să vede istoria, ce iar de la dînsii o am luat, cu Molda coteica, cu Mol- 
dova apa, cu moldovenii, — numele lor den cîine se trage...“ 


Foarte des cronicarul își exprimă nemulţumirea faţă de puținătatea 
ştirilor despre Țara Românească. De Vlad-vodă (Vladislav) „nici o istorie 
nu să află scrisă de cinevașşi“. Lucrurile făcute da Laiotă Basarab „nu să 
găsesc scrise de nimeni“. Despre surghiunul lui Radu Paisie „nimeni n-au 
scris“. De ce Pătrașco-vodă au pus crai în Ardeal „nu însemnează leto- 
piseţul“. În timpul lui Alexandru (cel Rău) „nu să ştie ce au fost“. De 
Mihai Viteazul „nici un istoric de ai noștri (sau striin) nu adeverează cine 
iaste și cum au luat domniia“; de domnia lui Alexandru Iliaş „nici o 
istorie nu avem a scrie, de vreame ce nici noi la alţii n-am găsit“. 

Este interesant că, deși știa greceşte, cronicarul are o atitudine ostilă 
faţă de greci, care au ajutat pe turci în bătălia de la Varna: 


„Vezi minte la greci, în vremea ce știa că au nevoie vrăjmașii lor, atunci să să fi 
nevoit să le facă mai rea poticneală, cît ar fi putut...“ 


El se entuziasmează de vitejii creştini, de Iancu Huniade, de Matei 
Corvin, la moartea căruia „toţi leii ce avea la Buda s-au omorît unul pre 
altul“, şi de Ștefan cel Mare, care a ţinut ţara „cu sabia în 47 de ani şi 


ca un om au murit“. 

Anonimul foloseşte şi el pe Gavril Protul, rezumîndu-l mult mai pe 
scurt şi adăugînd unele ştiri din tradiţie. 

Ureche notase după letopiseţul lui Istratie logofătul cum că Ştefăniţă- 
vodă fusese otrăvit de doamnă-sa. Anonimul muntean comentează: „zău, 
de treabă jupînească moldoveancă, să-și omoare bărbatul!“ Numai că jupi- 
neasa nu era moldoveancă, ci munteancă, o chema Stana și era fiica lui 
Neagoe Basarab. În legătură cu luptele lui Ion-vodă Armeanul, de ase- 
menea anonimul găsește că „să laudă moldovenii de scriu cum că de 
patru ori au bătut Ion-vodă pre turci... ci noi acelia nu le știm“. Răz- 
boaiele lui Ion-vodă cu turcii, ca şi moartea sa, se află în cronica lui Gri- 
gore Ureche. De ce nu crede anonimul faptele povestite acolo e o enigmă. 

Domnia lui Mihai Viteazul este narată mai ales după vistiernicul Sta- 
vrinos, domnitorul fiind comparat cu Ahileu şi cu Velisarie, „vitiajii gre- 
cilor“. De altfel se susţine că voievodul era fiul unei văduve frumoase 
cu un gelep de la Poarta otomană care, „îngrecînd-o“, i-a dat un inel de 
recunoaştere şi o sută de galbeni de aur (iarăşi legenda cu inelul!). Ca 
şi Miron Costin şi Stavrinos, anonimul înţelege actele lui Mihai numai 
ca pe nişte cuceriri („au supus domniia lui pre turci, pre moldoveni, pre 
unguri, de-i avea ca pre nește măgari pre toţi“). 

Cu toate acestea, anonimul muntean nu e un antimoldovean, cum s-a 
spus, ba chiar în unele locuri e mai obiectiv decit cronicarii moldoveni, 
de exemplu în cazul lui Ștefan Tomșa, prezentat așa: 


„Carele viind în Țara Moldovii făcea dreptăţi săracilor, iar pre boieri nici cum 
nu-i iubiia, pentru jafurile ce făcuse ţării, în zilele lui Costandin-vodă, fiind cocon 
tînăr; şi pre mulţi au prădat şi au omorît“. 


Pentru epoca de după Mihai Viteazul, anonimul foloseşte și el cronica 
versificată grecească a vlădicăi Matei al Mirelor. 


Cam de pe la 1620 se înregistrează şi tradiţia orală (Radu vodă Mihnea 
„cum am auzit den bătrîni, au fost om înţelept foarte şi învăţat, gre- 
ceşte, latinește, frînceșşte; carele la Padova au învăţat“ şi casa lui era 
„ca la un crai, nu ca la un domn“.) 


Din bătrîni provine desigur știrea că în 1632 „bucureştenii cu copiii 
să suia pe garduri, de să uita cum să bate războiul“ dintre Radu, fiul 
lui Alexandru Iliaș, și aga Matei Basarab, pentru că numaidecit croni- 
carul notează: „am auzit pre bătrînii noştri mărturisind... că ţara iubiia 
pre domn“ (Matei Basarab) și: „aşa zicea bătrînii noştri, că în şase ani în 
visteriia lui grămadă de bani n-au strîns, pînă ce au plătit datoriile... “, 

Domnia lui Matei Basarab este povestită ca şi în letopiseţul cantacuzi- 
nesc, dorobanţii şi seimenii fiind numiţi tot „porci obraznici“, iar dom- 
nitorul fiind compătimit la moarte cu un „Dumnezeu să-l ierte“. 

Important este că, deşi n-a cunoscut letopiseţul lui Miron Costin, au- 
torul are şi despre Moldova știri bogate. Anonimul muntean cunoaşte de 
exemplu anecdota pe care o va însera Neculce în O samă de cuvinte rela- 
tiv la Gheorghe Ștefan, rivalul lui Vasile Lupu (se zice că Gheorghe 
Ştefan învinuia pe Vasile Lupu „că au umblat cu jupîneasa lui“): 


„Ci dar, pănă a veni oștile, era (cum spun unii) Gheorghe logofătul în mare grijă: 
şăzînd în spătăriia lor, ţinea toiagul la gură (că la Moldova logofătul cel mare 
poartă toiag), iar Toma vornicul şi Iordache vistierul, vrăjmaşii lui, în chip de 
batjocură îi ziseră: «Logofeate, ce ţii toiagul la gură, pare că zici în fluier?». El le 
răspunse: «Aşa este, că zic în fluier să-mi pogoare caprele de la munte»“. 


Întilnim şi scena cunoscută din letopiseţul lui Miron Costin, cînd 
Gheorghe Ștefan, spre a merge în întimpinarea oştilor lui Rákóczy, cîr- 
pește domnitorului o minciună: 


„„începu a să şterge la ochi cu măhrama; de care îl întrebă Vasilie-vodă: 
«Ce iaste, logofeate?» El răspunse că i-au venit veaste că-i moare O şi 
s-ruga lui Vasile-vodă să-l lase să să ducă s-o îngroape“. 


Anonimul muntean ştie că unul din boierii tăiați cu acest prilej de Va- 
sile Lupu „au fost bărbatul Dafinii Dabijoaii, mai nainte pînă a nu o lua 
Dabija-vodă“. Mai auzise și alte intimități, neconsemnate de Miron Cos- 
tin, anume că o dată cu cetatea Sucevei a căzut și doamna lui Vasile Lupu: 


„Zic unii să să fi culcat Ştefan-vodă cu doamna, să-și întoarcă aceaia ce făcuse 
Vasilie-vodă, de să culcase cu jupîneasa lui, în boierie“, 


Letopiseţul cantacuzinesc scrie că în răscoala seimenilor din 1655 a 
fost ucis între alţii și Gheorghe Carida vistierul, Gheorghe vistier de la 
Popești, cum îl numeşte cronica Bălenilor. Fiul acestuia Hrizea, căsătorit 
cu una din fiicele marelui ban Gheorghe Băleanu, este tatăl cronicarului 
Radu Popescu. Ca să scape de urgia abătută asupra casei sale, Hrizea a 
fugit din ţară, refugiindu-se în Moldova la curtea lui Gheorghe Ștefan. 
Fapt este că letopiseţul Bălenilor are multe date despre domnitorul mol- 
dovean. Înlocuit în 1658 cu Gheorghe Ghica, Gheorghe Ştefan a trecut 
munţii în Ardeal, trimiţind în întîmpinarea noului domn pe Grigore 
Ghica, agă la el, cu aceste cuvinte: „Mergi, fătul meu, sănătos, dacă au 

vrut Dumnezeu aşa“. Dar și despre noul domnitor muntean, Mihnea 
al III-lea, autorul anonim are ştiri amănunțite: 


„Mihnea-vodă acesta, pe carele turcii l-au ales de l-au făcut domn Ţării Româ- 
neşti, numindu-să el pre sine că iaste fecior Radului-vodă Mihnea şi slujind lingă 
poarta turcească la Chinan-pașa (căruia zic unii să-i fi fost giuvan, fiind frumușăl), 
iar mai vîrtos valedelei au slujit (că zic unii să-i fi căutat de treabă cîteodată) şi în- 
văţind turcește bine, den mînia lui Dumnezeu luă şi el domniia...“ 


Mihnea a trimis în Moldova pe Gheorghe Băleanu vornicul în ajutorul 
lui Constantin Şerban, ca să scoată din scaun pe Gheorghe Ghica. În 
lupta de la Iași, Constantin a fost învins, și vornicul Băleanu, împotmolit 
în Bahlui, a căzut prizonier la tătari, de unde s-a răscumpărat abia peste 
doi ani. 

O anecdotă despre Ștefăniță Lupu va fi reluată de Neculce în O samă 
de cuvinte. Scrie cronica Bălenilor: 


„Mai avea și aceasta, cînd eşa la primblări, punea pre boieri pre caii lui cei tur- 
cești şi, eşînd la cîmp, punea de lua frinele şi le da cîmpiia. Deci socoteşte ce vor 
fi făcut caii, pănă a se domoli. Mulţi au avut primejdii de moarte“. 


În timpul domniei lui Grigore Ghica în Țara Românească, Şerban Can- 
tacuzino logofătul; „mai ficlian fiind decit alţi fraţi“, a început să facă 
„amestecături!“. Îndemna pe boieri să pîrască pe domnitor la Poartă ca să-l 
mazilească. Constantin postelnicul, tatăl lui Șerban, se lăuda că „el au 
popit pre Grigorie-vodă şi iară el îl va despopi“. Domnitorul prinzînd de 
veste a tăiat la nas pe logofăt, iar pe postelnic a pus de l-a legat de un 
stîlp în trapeza mănăstirii Snagovului şi l-a omorît prin sugrumare. Cu 
ocazia schimbării lui Grigore Ghica cu Radu Leon, la Țarigrad moare în 
chip misterios Drăghici Cantacuzino spătarul. „Zic unii că l-ar fi otrăvit 
grecii, iar alţii zic că au murit de ciumă“ — scrie cronicarul, optînd mai 
mult pentru a doua ipoteză. În ţară a urmat o scurtă perioadă de acal- 
mie, Radu-vodă însurîndu-şi un fiu, pe Ştefan, cu domniţa Catrina, fiica 
lui Gheorghe Duca, domnitorul Moldovei. Din felul cum zugrăveşte lo- 
godna, se pare că cronicarul a luat parte la ea, în 1665: 


„Strîns-au toată boierimea ţării cu toate jupînesele, şi au întins corturile în deal 
de spre Mihai-vodă, în drumul Cotrăcenilor: acolo făcea ospeţe în toate zilele. 
Adus-au pehlivani de cei ce joacă pre funii, şi de alte lucruri; adusease şi un pehli- 
van hindiu harap, carele făcea jocuri minunate şi nevăzute pre locurile noastre: 
iute om era şi vîrtos. Lîngă altele, de nu le putem lungi, făcia aceasta mai ciudat: 
punia de rînd 8 bivoli şi să răpeziia iute şi, sărind peste ei, să da în văzduh peste 
cap, şi cădea în picioare de ceea parte; alta, un cal domnesc, gras, mare, îşi lege 
chica de coadă-i, ş-l bătea comişălul cît putea, şi nu-l putea să-l mişce de loc; alta, 

un copac mare den pădure adusease, neated şi, înfipt, s-au suit pre dinsul ca o 
maimuţă: deci, după. multe jocuri ce au făcut sus în virfu-i, s-au slobozit de acolo 
cu capul în jos, şi au dat în picioare; alta, un tulpan lung de mulţi coți, îl ţinea 
oameni în miini, cît era, și să repăziia iute, şi mergea călcînd pre tulpan, şi nu să 
afunda; alta, să prindea mulţi oameni cîte doi în miini, şi făcea chip ca de o bute 
cu mîinile, şi mai lung şi să repeziia iute, şi intra cu capul pre gaura aceaea, şi nu-l 
simţea oamenii, şi de ceaea parte cădea în picioare. Ca acestea multe făcea, care 


nu le ţinem minte“. 


După aceste detalii burlești vin altele sumbre. Cantacuzinii, „să fie 
totdeauna ei mai mari“, pun la cale o diversiune contra grecilor, scornind 
că Balasache paharnicul şi clucerul Sofialăul vor să ucidă pe boieri. 
Aceştia trimit pe un anume Pavel la împărăție cu piîri asupra domnito- 
rului şi, cînd turcii numesc un agă spre a ancheta situaţia, ridică maha- 
lalele ca să se plingă de caznele grecilor înaintea lui. Radu Leon e mazi- 
lit, Pavel, care aştepta domnia, primește o „tiflă“, Sofialăul e spinzurat 
la ocnă, iar Balasache trimis la Țarigrad: 


„..„.„iar pre ceilalţi greci mai mici, continuă cronicarul, cum Pascale grămăticul 
şi alţii, atîta bătae le da slujitorii, cît mă mir cum trăia; mai ales pre Pascale, că 
l-am văzut cu ochii cînd îl scotea şi-l ducea cu palme; care palme, de dese şi de 
multe, nu mai avea număr; altul iar, care i-am uitat numele, de multă bătaie și 
palme gîndea că va să moară, ci striga popa să-l cuminece“, 


Sub Antonie-vodă din Popeşti, feciorii postelnicului ucis scot la divan 
pe vornicul Stroe Leurdeanul şi-l învinuiesc de asasinat în temeiul unor 
„Tăvăşăle“ adresate lui Grigore Ghica. Cantacuzineştii obţin condamnarea 
la moarte a învinuitului şi-l poartă prin oraș într-un car cu boi numai 
în nădragi şi antiriu, cu răvăşelele atirnate pe nişte placarde pînă la 
locul crimei. Acolo, cu toate protestele victimei care striga „doamne, 
doamne, fără voie imi iaste“, îl călugăresc şi-i pun numele Silvestru, 
deşi el zicea să-l numească Mahmet. 

Pe banul Gheorghe Băleanu şi pe Hrizea vistierul, ginerele său, i-au 
acuzat că vor să omoare pe banul Mareş, pe Radu Creţulescu, pe Şerban 
Cantacuzino spătarul şi pe fraţii lui, cu rezultatul -că Hrizea a fost desti- 
tuit din funcţie, iar lui Ivaşco, fiul lui Gheorghe Băleanu, i s-a dat, în 
locul agiei, dregătoria de comis, agă fiind pus Matei Cantacuzino. Anto- 
nie-vodă era senil şi Cantacuzineştii îl jucau cum voiau: 


`. „...Că atita îi scurtase toate veniturile, cît nice de mîncare nu era sătul şi de 
băutură, că-i da cit voia ei: în zi de dulce, carne de vacă cu apă şi cu sare, în zi 
de sec, linte şi fasole cu apă și sare; vin îl da împuțţit, ci trimitea cu urcioarele în 
tîrg Antonie-vodă şi fie-său Neagul-vodă cu bani refenea, de cumpăra vin de bea; 
ci da fie-său mai mult la refenea, căci îi zicea tată- 


său că el are doamnă și coconi, 
ci să dea mai mult; şi aşa vieţuia bietul Antonie-vodă“. 

Pe măsură ce înaintăm, povestirea se încordează şi cronica devine tot 
mai dramatică. Împlinind trei ani de domnie, conform obiceiului, Anto- 
nie-vodă merge cu boierii la Poartă să-şi înnoiască numirea. Șerban Can- 
tacuzino, prudent, trimite înainte pe frate-său Constantin, ca să vadă 
cum stau lucrurile. Constantin îi întîmpină la Dunăre şi raportează că 
turcii vor să aducă iar pe Grigore Ghica, Şerban nu vrea să audă şi 
anunţă că va face „pod de pungi de la saraiul românesc pînă la al vizi- 
rului“ şi tot i se va împlini voia. Vizirul, aflînd că boierii vor să schimbe 
pe Antonie-vodă cu Gheorghe vornicul, fiindcă Antonie-vodă e slab, pro- 
mite o „mînă de fier“. Șerban presimte că totul e hotărit şi rămine în 
urmă, prefăcîndu-se bolnav. Prezentarea domnului şi a boierilor în sala 
de primire a marelui vizir este o scenă tragicomică de teatru, terminin- 
du-se cu mazilirea domnului şi arestarea însoţitorilor lui: 


„..„.începu a întreba: «care iaste Mareş?» Zise: «Eu sînt». «a-l!» Ci-l luară. 
«Care iaste Şărban?». Ziseră: «Nu iaste». «Care iaste Mihail postelnicul?» «Cesta 

iaste» «Ia-l» Îl luară. «Care iaste cutare, cutare?» Îi luară pre toţi şi rămase 
' domnul singur cu ceilalţi boiari. Şi zise domnului: «Împăratul ti-au mazilit». Şi în- 
torcîndu-se cătră ceilalţi boieri: Ivaşco stolnic, Hrizea viztier, Radu Ştirbei şi alții 
cari erau acii, le zise: «Voao v-au dat împăratul domn pre Gligorie-vodă; păsaţi 
la dînsul»“, 


Noul domnitor trimite ştire banului Gheorghe Băleanu să prindă pină 
la sosirea lui în ţară pe fraţii Cantacuzino şi pe soţii lor. Banul îi scoală 
noaptea din somn şi-i cheamă la curte, unde le ţine un cuvînt de o sub- 
tilă ipocrizie (cronicarul mînuieşte bine sarcasmul): 


„Acolo era banul Gheorghe şi slujitori mulţi, lumînări aprinse. Dacă veniră, 
şăzură şi se sculă banul şi zise: «Boiari fraţilor, sănătate de la măriia sa Grigorie- 
vodă, că l-au miluit Dumnezeu și împăratul cu domniia; iată şi cartea». Şi o citiră, 
Mulţămiea ei lui Dumnezeu; însă acii dentre gloată fugi Iordache şi vru să fugă şi 
Matei aga, dar îi prinseră de veste şi-l întoarseră şi le zise banul Gheorghe: «Matei, 
căci faci copilăreşte de nu şăzi! Dar domnul căci poruncește să fiţi la opreală, nu 
doar că va să vă omoare, ci numai pînă va veni măriia sa, deci bun iaste Dumnezeu: 
vă va ierta; nu vă teameţi, ci şădeţi; nu ne mai faceţi nouă ruşine»“. 


După un timp, Șerban Cantacuzino intervine prin prietenul său Cara- 
Mustafa paşa la Poartă și obţine eliberarea celor închişi, apoi, prin ace- 
laşi Cara-Mustafa, mazileşte pe Grigore Ghica şi trece domnia Ţării 
Româneşti lui Gheorghe Duca. La vestea sosirii acestuia în Țara Româ- 
nească, banul Gheorghe Băleanu, fiul său Ivaşco şi Hrizea vistierul fug 
în Ardeal la Haţeg (1673), însă domnul le dă asigurări că n-au de ce 
să se teamă şi Hrizea se întoarce înapoi. În 1674 strîngea haraciul pe 
timp de ciumă, Duca-vodă fiind cu oastea în sprijinul turcilor în Polonia. 

Aici autorul povestește o întîmplare de haz personală, petrecută în 1675, 
cînd era încă tînăr. Întîmplarea pune în evidenţă şi talentul portretistie 
al cronicarului: 


„Într-al doilea an al Ducăi-vodă, au mazilit turcii pre Dumitrașco-vodă, domnul 
Moldovei, şi au luat domniia Antonie-vodă Roset, care-i zicea Chiriţă Draco; carele 
avea un fecior aicia în ţară la noi, şi auzind de tată-său că s-au domnit, mult au 
plins, prorocind cu plînsul relele ce vor să pață pre urmă; precum au şi fost, carele 
la rînduelele lor se vor scrie. Ci dar, grec fiind, nu şi-au lăsat firea ce au toți 
grecii; că, dacă au încetat Iordache beizadea din plins, atît să mărise, cît nu mai 
puteam nici noi vorbi cu el; şi mai-nainte eram cu el la un conac, fugind cu caima- 
camii den loc în loc, pentru ciumă, cu glume, cu rîsuri; iar atunci așa cum auziţi“, 


Înainte de Neculce, anonimul muntean povesteşte cum ţarul, aflind că 
Ramadanovski cneazul a vîndut turcilor pe aur cetatea Cehrinul de pe 
Nipru, „au topit aur şi i-au vărsat pre gît“, ca lui Cresus. 

Uneltiri continue la Poartă în absenţa Ducăi-vodă au făcut ca domnia 
Ţării Româneşti să fie dată în toamna anului 1678 lui Şerban Canta- 
cuzino. Este momentul culminant al competiţiei dintre Cantacuzineşti şi 
Băleni, anunţat de cronicarul Bălenilor ca un început de furtună: 


„Mare 'şi întunecat nor şi plin de fulgere şi de trăznete au căzut pre Țara Româ- 
nească Şărban-vodă, carele, ca cu nește trăznete, cu răotatea lui au spart şi au 
dezrădăcinat nenumărate case de boiari, şi de slujitori, și de săraci şi pre mulţi au 
omorît cu multe feluri de cazne şi i-au sărăcit cu multe feliuri de pedepse, precum 
istoria mai jos va arăta“. 


În continuare se descriu șapte din crimele mai mari ale lui Şerban 
Cantacuzino, printre care uciderea vistierului Hrizea vine în al patrulea 


rînd. Hrizea a fost acuzat că mîncase ca vistier banii ţării şi că aprovi- ` 


zionase rău oştile în războiul cu leşii la Camenița. Deşi socotelile i-au 
ieşit tocmai, i s-a poruncit să împlinească din averea sa 41 000 de taleri. 
Vistierul şi-a vîndut satele, moşiile şi robii şi a plătit, dar n-a fost eli- 
berat din închisoare decît 11 zile. Închis pentru a doua oară, i s-a dat 
în mai multe rînduri otravă și, fiindcă nu murea, a fost ucis cu altă 
„moarte groaznică“. Apoi, domnitorul a început să-i prigonească familia, 
care, neavînd altă scăpare, a fugit peste Dunăre la Țarigrad şi de acolo 
în Moldova. Cronicarul nu oboseşte a denunța pe monstru: 


„De acestea multe făcea Șerban-vodă, care de s-ar fi scris cîte una, pare-mi-să 
că n-am avea hîrtie să le rînduim toate, că de nicicum nu-i era milă, ca de o pasăre: 
îndată îl omoriia ori de au avut vreo pizmă pe dînsul den boieria lui, ori i s-a părut 
ceva bănuială pre cineva, ori l-au părăsit cineva, precum mulţi oameni răi sînt în 


Ţara Rumânească, îndată, fără întrebare, fără judecată, îi omora tirăneşte...“ 

Înainte de Neculce, cronicarul muntean ne dă citeva referințe despre 
Moldova contemporană. Iată sfîrşitul lui Duca-vodă: 

„Într-o sanie cu paie l-au pus, avind numai un covor şi o perină, şi doi cai răi: 
unul negru, altul alb; hamurile de tei; den toată averea lui cu atita l-au dus în 
Tara Leşească“. 


Iată şi un portret al lui Dumitraşco-vodă Cantacuzino (1684—1685): 


„Turcii, auzind că s-au robit Duca-vodă, au pus domn Moldovei pre Dumitraşco- 
vodă, care şi mai-nainte a fost domn la Moldova. Dar rea chivernisală făcea ţării, că 
era un om fără frica lui Dumnezeu: jucaş, curvar, mincinos şi alte reale avea în- 
tr-însul; că oştile, umblînd pen ţară, au adus ţării mare foamete — cît și om pre 
om mînca. Cei ce au văzut mi-au spus că au văzut carne de om friptă în cuptoriu 
și vrea să o mănînce neşte oameni de cei ce nu avea ce mînca; şi au fost adus 
înaintea domnului şi pre oamenii aceia ce vrea să măniînce şi carnea aceea friptă 
de om. Şi nici o umilinţă nu avea domnul asupra norodului, ce mai cumplit s-au 
făcut; că, întru acea mare foamete, trimitea slujitori și unde găsea pîine, ori de ce 
fel, o lua de o băga în curtea domnească şi de acolo o vindea cu mare preţ. Ci cei 
săraci, neputînd ajunge preţul cu banii, că nu-i avea, muria de foame (cum am 
văzut şi noi cu ochii noştri acestea ce scriem) şi nu să temea nimic de păcat“. 


După opinia cronicarului, Duca-vodă a murit în robie otrăvit de un 
vătaf Cristea, nepotul lui, din îndemnul lui Șerban Cantacuzino. Se insi- 
nuează că și doamna, căreia i se ceruse bani de răscumpărare, „Zăticnită“ 
de acelaşi Şerban Cantacuzino, a umblat cam încet, „den ce pricină, ea 
va şti“. (Se zice că avea legături cu domnitorul muntean încă de pe cînd 
Duca era la asediul cetăţii Cehrinul). 

Ca şi letopiseţul cantacuzinesc, cronica Bălenilor se încheie cu împă- 

carea celor două tabere prin căsătoria Smaragdei (aici) Cantacuzino cu 
Grigore Băleanu: 

„Cari atita să potrivesc amîndoi în toate, cît gura nu poate spune frumuseţea lor 
și înţelepciunile lor şi toţi îi fericiia. Dar scurtă bucurie au avut săracii, că în cinci 
luni numai au fost amîndoi. Deci, viind Smaragdei boală grea și fără leac, au murit 
şi o au îngropat cu cinste mare la mănăstire, la Cotrăceni; iar Gligorie postelnic Bă- 
leanu au rămas întristat şi în cerneală, cu tot neamul lui“. 


De cine este scrisă această cronică anonimă a Bălenilor? N. lorga a 
crezut că de Constantin Căpitanul Filipescu (văr cu mama lui Grigore 
Băleanu). După amănuntele cu caracter personal, C. Giurescu a susţinut 
că ea aparţine mai curînd lui Radu Popescu, fiul vistierului Hrizea, gine- 
rele banului Gheorghe Băleanu. Dovada precisă n-o avem. Cronica a 
fost scrisă după 1688 şi nu mai devreme de 1693, deoarece într-un loc 
se arată că Constantin Cantemir a domnit șapte ani (1685—1693). Această 
ştire poate fi un adaos tîrziu al autorului, dar apare în toate manuscri- 
sele cunoscute ale cronicii. 

UN CRONICAR ARDELEAN: GH. BRANCOVICI 


Stăpînirea străină în Transilvania a împiedicat apariţia de cronici 
despre românii din această provincie, scrise de români. Avem o singură 
cronică de 5 pagini păstrată în traducerea germană a popei Vasile de la 
biserica Sf. Niculae din Şcheii Brașovului, cu date privind Țara Birsei 
de la 1392, cînd ar fi venit bulgarii la Braşov, pînă la 1633. 

Mai importantă este Hronica slovenilor, Iliricului, Misii cei din sus 
şi cei din jos, scrisă de Gh. Brancovici, fratele cunoscutului mitropolit 
ortodox ardelean Sava Brancovici. Cronica lui Brancovici seamănă cu 
hronograful lui Mihail Moxa, începe de la facerea lumii şi merge, oprin- 
du-se mai mult asupra slavilor din sud, pină la „pocaania ce au fost rîn- 
duit şi a ţinut turcii în 1686“, după înfringerea suferită la asediul Vienei. 

Autorul este superior lui Moxa, prin faptul că avea cunoştinţă de ori- 
ginea latină a românilor, despre care vorbeşte cu mîndrie: 


„În zilele împăratului Traian au venit de la Italia şi rumânii, care după oraşul 
Roma s-au numit rumâni [...] luînd pre sine şi botezul pravoslavnicesc. Aşa şi 
vulturul dupre sfîntul botez cu sfînta cruce în gură luară, ca să le fie sămnul ţării 
lor, închipuind vulturul cel mare al Romei, pentru ca să se ştie că de la Roma au 
venit rumânii cu semnul împărăției“. 


Se aminteşte și descălecatul Moldovei: 


„Întru acea vreme rumânii din Maramureş au descălecat în Moldova, pentru că 
o pustiise tătarii şi nimenea nu cuteza să şază într-însa, pînă au descălecat moro- 


şanii, rumânii“. 


În general, cronica se ocupă mai mult de sîrbi, ştirile despre români 
fiind sumare, luate dintr-o sursă comună cu aceea a lui Moxa. Despre 

lancu Huniade aflăm că era „de felul lui din ‘Yara Muntenească, născut 
din fămeae greacă; numele tătăne-său au fost But şi, pentru că mult 
bine şi mare omenie făcuse tată-său lui Jigmond crai, au dus pre tatăl 
lancului-vodă în Ardeal şi i-au dăruit cetatea Hinedoara, ca să o aibă 
cu veacinică stăpînire... “ 

Gheorghe Brancovici s-a născut în 1645, în cetatea Ineului, cunoscută 
din romanul lui Slavici, Mara. Familia avea moşii întinse, în comitatele 
Arad, Zarand și Timiș, şi era de origine sîrbă (Brancovici vorbea româ- 
neşte, sîrbeşte, ungurește şi turcește). La 18 ani intră în serviciul princi- 
pelui Apafi, care-l numeşte capuchehaia la Constantinopol. Întors în 
ţară, după patru ani, merge la începutul anului 1668, împreună cu fra- 
tele său, mitropolitul Sava, la Moscova, fiind primit de ţarul Alexei 
Mihailovici. Apafi îl trimite din nou capuchehaia la Constantinopole, dar 
reprezentantul, apărînd interesele bisericii ortodoxe, îl trădează, ducind 
tratative secrete cu ungurii catolici, cu habsburgii și cu domnitorul Țării 
Românești, Grigore Ghica, pentru „bonum publicum şi pentru lărgirea 
sfintei biserici noastre“. Descoperind conspirația, superintendentul. calvin 
Mihail Tofoe ordonă arestarea fraţilor Brancovici. Atît Gheorghe, cât și 
Sava Brancovici sînt întemnițați, însă Gheorghe scapă şi se refugiază în 
Țara Românească. Îl primește la Craiova banul Radu Năsturel, fiul lui 
Udrişte, şi peste cîteva zile îl conduce la curtea lui Şerban Cantacuzino. 
Acesta, aliat cu creştinii, plănuia restaurarea Imperiului bizantin prin 
ridicarea popoarelor ortodoxe împotriva turcilor. Lucrul corespundea 
tocmai aspirațiilor lui Gheorghe Brancovici, care, considerîndu-se urmaș 
al despoţilor sîrbi, se gîndea la refacerea crăiei lor. Moartea lui Șerban 
Cantacuzino în 1688 a împiedicat continuarea acestor planuri. Gheorghe 
Brancovici rămîne în Țara Românească şi în primul an al domniei lui 
Constantin Brîncoveanu, apoi, habsburgii conferindu-i titlul de grof, se 
întoarce în Transilvania, în toamna anului 1689. Arestat la Cladova, e 
transportat la Viena şi aruncat în închisoare, unde a stat 22 de ani, 
murind în 1711, la Egger, în Boemia. | 

În închisoare și-a refăcut cronica în limba sîrbească, lăsînd un volu- 
minos manuscris, completat cu împrejurările stagiului său în Ţara Ro- 


mânească. 

LITERATURA RELIGIOASĂ 
ÎN A DOUA JUMĂTATE A SECOLULUI AL XVII-LEA 


DOSOFTEI 


Poet propriu-zis, Clément Marot al nostru, este clericul Dosoftei, pe 
numele mirenese Dimitrie Barila, fiul unui neguţător numit Leontari şi 
al Misirei. Ar fi fost macedonean după tată şi avea la Lemberg rudă pe 
un Chiriac Papara, originar din Ianina, epitrop al şcolii Frăția ortodoxă. 
În această școală clasică de retorică şi poezie, predate în limba latină, 
greacă, slavonă şi polonă, se presupune a fi învăţat Dosoftei, născut prin 
1624. 

În 1649, la 25 de ani, îl găsim monah la mănăstirea Pobrata, iar în 
1658, la 34 de ani, este ales episcop de Huși, de unde, după un an, trece 
la Roman. În a doua domnie a lui Gheorghe Duca, în 1671, ajunge mitro- 
polit al Moldovei, dar, în 1673, partizan al politicii lui Petriceicu-vodă, 
fuge cu acesta în Polonia. Reîntors în ţară în 1675, este închis de Du- 
mitraşco Cantacuzino la mănăstirea Sf. Sava din Iaşi, curînd însă eliberat 
și reinstalat în scaunul mitropolitan. 

Cariera lui Dosoftei este asemănătoare cu aceea a contemporanului 
său, Miron Costin. Şi el dorea o colaborare a creştinilor (moldoveni, 
poloni. ruşi), menită să oprească expansiunea otomană, dar nu avea în 
această privinţă tactul diplomatic şi răbdarea lui Miron Costin. În 1679, 
Gheorghe Duca primește din partea turcilor misiunea de a mijloci pacea 
cu ruşii. Profitînd de prilej, Dosoftei trimite la Moscova două scrisori, 
una adresată lui Nicolae Milescu, alta patriarhului Ioachim, cu rugămin- 
tea de a-i expedia un teasc de tipografie cu litere. Cererea i-a fost înde- 
plinită, după cum rezultă din versurile de mulţumire tipărite în cartea 
Parimiile preste an (1683): 

Lăudată s-aibă direptul pomană, 
În ceri şi pre lume fără de prihană, 

Că și de la Moscova luceşte lucoare, 
Întinzînd lungi raze i bun nume supt soare; 
Ioachim svîntul, a sfinta cetate, 

Acea împărătească de creştinătate. 

La dînsu pentru milă cine năzuiaşte 

Cu ovilit suflet bine-l dăruiaşte. 

C-am năzuit şi noi la svînta lui faţă, 
Primitu-ne-au bine ruga cu dulceaţă. 

Din patrierșşie datu-ne-au tipare, 
Sufletească treabă, și bine ne pare. 


Cu aceste slove a tipărit Dosoftei la mitropolia din Iași, în româneşte, 
principalele cărţi necesare serviciului liturgic: Psaltire de-nţăles a sîntului 
împărat proroc David (1680), Molitvenic de-nţăles (1681), Molitvenicul 
cel mic şi Sfînta Liturghie (1683; prima ediţie a celei de-a doua cărţi 
apăruse sub titlul Dumnedzăiască liturghie în 1679, tiparul fiind execu- 
tat de Vasile Stadnicki, o rudă a lui Simion Stadnicki, șeful tipografiei 
din Uniev — Polonia). Tot în 1683 începea să tipărească în limba română 
un Octoih sau Osmoglasnic (cele 8 slujbe duminicale pe glasuri aparte, 
operă imnografică a lui loan Damasceanul, scrisă în anul 735, adaosă de 
călugări studiţi și împărații bizantini Leon al VI-lea şi Constantin Por- 
firogenetul). La aceste cărţi liturgice trebuie să adăugăm Acatistul Pre- 


Mitropolitul Dosoftei. 

cestei (Precestnîi Acatist), tipărit în 1673 
la Uniev (Polonia) şi Viața și petreacerea 
svînților, în patru volume (laşi, 1682— 
1686). 

Justificarea traducerilor lui Dosoftei es- 
te identică cu aceea a lui Coresi şi a lui 
Varlaam. El arată că: „în biserică mai vo- 
ia mi-i cinci cuvinte cu mintea să grăiesc 
ca şi pre alţii să-nvăţ, decît dzeace mii de 
cuvinte într-altă limbă“, şi constată că în 
țară nu se mai cunoștea limba slavonă: 
„că şi acea puţină sîrbie ce o învăţa de-n- 
țţălegea, încă s-au părăsit...“ 

Evenimentele tulburi n-au îngăduit lui 
Dosoftei să-și ducă pînă la capăt opera sa 
de introducere a limbii române în biserică. 
După înfrîngerea turcilor la asediul Vie- 
nei, domnitorul Gheorghe Duca e luat 
prizonier şi în locul lui vine din Polonia 
Ştefan Petriceicu. Temîndu-se de o nouă 

invazie turcească, acesta trimite la țarii Rusiei Ioan şi Petru pe mitropo- 
litul Dosoftei şi pe căminarul Lupu să ceară ajutor, căci „dintr-altă 
parte nu avem de nicăieri nădejde de scăpare, fără numai de sfînta voas- 
tră împărăție“. Nevoiţi să se oprească la Kiev din cauza ciumei, solii au 
transmis totuși la 3 martie 1684 cererea lor Moscovei, subliniind că „leşii 
obijduiesc pe moldoveni și moldovenii nu pot să aibă încredere în leși, 
fiindcă leşii sînt oameni răi şi nu-s de fel statornici în cuvîntul lor“. 

Ştefan Petriceicu era însă pentru a doua oară înlocuit de turci cu 
Dumitrașco Cantacuzino, apoi după un an și cîteva luni cu Constantin 
Cantemir. 

În 1686, Ioan Sobieski porneşte o campanie cu gîndul de a smulge 
Moldova turcilor pentru a o trece sub poloni, dar nu merge decit pînă 
la Iaşi. Constantin Cantemir, nevoind a se strica nici cu turcii, nici cu 
polonii, se retrage în sudul ţării, lăsînd provizii pentru oastea leşească. 
Sobieski petrece două săptămîni la Iași în ospeţe, cu bubuituri de tun, 
spre a speria pe turci şi tătari, şi se întoarce în Polonia, luînd cu sine, 
ca ostatic, pe Dosoftei, cu tot tezaurul mitropoliei Sucevei (intre care 
mitra mitropolitului împodobită cu diamante şi smaralde, aerul cumpărat 
în 1497 de Alexandru cel Bun şi moaștele sf. Ioan cel Nou). După unii 
contemporani, Dosoftei ar fi întîmpinat pe Sobieski cu 200 de preoţi şi 
călugări, cu prapore și cruci şi ar fi plecat în Polonia de bunăvoie; după 
Dimitrie Cantemir, Dosoftei mustra fățiș jaful soldaţilor polonezi şi se 
ruga regelui de îndurare. Închis în cetatea Stryi de lîngă Jolkiev, nu 
departe de Liov, a rămas acolo pînă la sfirşitul vietii, chemat zadarnic 
în ţară de Constantin Cantemir şi anatemizat de patriarhul din Constan- 
tinopole. La 23 noiembrie 1688 cerea țarilor ruşi Ioan şi Petru Alexievici 
„ajutor de milă şi dar“, aşteptînd „pînă se linişteşte țara“, spre a se în- 
toarce „în patria noastră în cetatea Sucevei“. La 27 ianuarie 1690 repeta 
cererea: „Trimiteţi-ne milostenie cu a voastră împărătească şi înaltă 
iubire de oameni şi liniștiți furtuna mizeriei noastre, liniștiți sufletul ce 
se chinuieşte și adăpaţi sufletul însetat care pribegeşte acuma în al patru- 


lea an... unde pătimesc în mizerie... LA 

Tarii au răspuns mitropolitului român, trimiţindu-i 100 de ruble, ce- 
rîndu-i totodată, prin mijlocirea patriarhului Ioachim, să traducă în ru- 
sește cărți pentru întărirea credinţei pravoslavnice, după originale gre- 
cești. Astfel a tălmăcit Dosoftei în ruseşte Istoria bisericească şi velanta 
tainică de Gherman, patriarhul Constantinopolului, unde se tratează, R 
tre altele, şi problema transubstanțierii (dacă la taina cuminecăturii este 

sau nu prezent spiritul Miîntuitorului). Această chestiune este ex- 
pusă pe larg de Dosoftei după loan Hrisostom, Vasile cel Mare, Iacov, 
fratele Domnului, şi alţii, şi ar fi avut drept rezultat îndreptarea mitro- 
politului Kievului, alunecat în doctrina reformată. Mitropolitul Kievului 
Iasinski a citit cu grijă expunerea lui Dosoftei, care în 1691 îi trimitea 
în aceeaşi chestiune cartea Împotriva ereziilor de Simion arhiepiscopul 
Tesalonicului, tălmăcită de asemenea în rusește, și în 1692 traducerea din 
grecește în rusește a Epistolelor lui Ignatie 'Teotorul, arhiepiscopul Antio- 
hiei. Un exemplar manuscris din aceste Epistole se trimitea și patriar- 
hului Ioachim. În sfîrşit, în 1693, Dosoftei isprăvea de tradus din gre- 
ceşte pentru țarii Ioan şi Petru Alexievici o culegere de Cuvîntări ale 
lui Ioan Gură de Aur. Aceste lucrări, apreciate din punct de vedere al 
corectitudinii limbii de istoricii literari ruși, n-au văzut lumina tiparului 
și au fost curmate de moartea mitropolitului pribeag, survenită la 
13 decembrie 1693. 

Despre caracterul şi învăţătura lui Dosoftei vorbeşte în letopiseţul său 


Ioan Neculce: 


„Acestu Dosofteiu mitropolit nu era om prostu de felul lui. Și era neam de mazil; 
pre învăţat, multe limbi ştie: elineşte, lătineşte, sloveneşte şi altă adincă carte şi-nvă- 
ţătură, deplin călugăr şi cucernic, şi blind ca un miel. În ţara noastră pe-aceasta 
vreme nu este om ca acela. După ce l-au dus la Jolfa, îl pune craiul Sobeţchie de 
s-mbrăca cu hainele cele scumpe şi odoarăle mitropoliei ţării noastre, de făce 
liturghii la dzile mari şi iordan la domnii leşeşti şi lăuda de frumoasă țărămonia 
ce are biserica ţării noastre. Cantemir-vodă să miîniese pe-cel mitropolit şi-i făcuse 
EERE de la patrierhi. Dar nemic de dînsul nu s-au atinsu, că dzic oamenii că-i 
sS mi 


E greu de ştiut exact atitudinea regelui Sobieţki faţă de Dosoftei. Unul 
din călugării care au stat pe lingă el scria în 1699 hatmanului Mazepa: 


+... A venit milostivirea-sa regele polon cu oaste în Țara Românească, în cetatea 
Iaşilor şi a luat moaştele sf. Marelui Mucenic Ioan din Suceava și cu preasfinţitul 
Dosoftei din Suceava, şi ne-au dus din Iași în Polonia; şi ne-au dat să trăim noi în 
cetatea aceea opt ani la porunca milostivirii-sale. Şi a trăit părintele mitropolit, 
de fericită memorie, în mare lipsă și necaz şi nu a avut unde să se miște...“ 


Din operele lui Dosoftei istoria literară reţine în primul rînd două 
traduceri, sau mai bine-zis prelucrări: Psaltirea... pre versuri tocmită 
şi Viaţa și petreacerea svinţilor. DC. 

Psaltirea a fost tipărită cu cheltuiala lui Ştefan Petriceicu la Uniev, în 
Polonia, în 1673. Probabil că poetul a tradus psalmii mai întîi în proză, 
deși această tălmăcire, însoţită de textul slavonesc, a publicat-o mai tîr- 

ziu, în 1680, şi apoi i-a versificat „în cinci 
ai foarte cu osîrdie mare“, după cum de- 
clară chiar în titlu. 

Ideea de a versifica psalmii a avut-o 
pentru prima oară Calvin. După el, Clé- 
ment Marot pune în versuri 50 de psalmi, 
urmat de Theodore de Bèze, care dă o tra- 
ducere în versuri integrală. 

În Polonia catolică din vremea lui Do- 
softei circula încă Psaltirea în versuri, pu- 
blicată cu aproape un secol înainte (în 
1579), a lui Jan Kochanowski. Aceasta 
poate să fie psaltirea „leșască'', la care 
face aluzie într-o notă autorul nostru, pen- 
tru că schemele sale prozodice seamănă cu 
cele ale lui Kochanowski, totuşi ortodoxul 
Dosoftei nu se putea ţine prea îndeaproape 
ULE AA ' de un model catolic și alte analogii sînt 
Psaltirea în versuri. greu de stabilit. Cu toate enormele dificul- 

tăți ce-i stăteau în cale, Dosoftei s-a stră- 
duit să dea o tălmăcire proprie şi, dacă n-a izbutit în întregime, de 
foarte multe ori a reușit să mlădieze limba română unor moduri de ex- 
primare pînă atunci neexperimentate, de o necontestată frumuseţe. Așa 


în elogiul ţinătorului de lege din chiar primul psalm: 


Ferice de omul ce n-a mearge 
În sfatul celor fără de leage 

Şi cu răii nu va sta-n cărare, 

Nici a şedea-n scaun de pierzare; 

Ce voia lui va fi tot cu domnul, 

Şi-n leagea lui ş-a petreace somnul. 
De să va-nvăţa de zi, de noapte, 

Să-i deprinză poruncile toate, 

Și va fi ca pomul lîngă apă, 

Carele de roadă nu să scapă. 

Și frunza sa încă nu-și va piarde, 

Ce pre toată vreamea va sta vearde. 


Tălmăcirea lui Dosoftei nu este chiar așa de liberă cum s-a crezut. 
Dimpotrivă, el se ţine foarte aproape de original şi toată arta lui se 
reduce la a spune prin alte cuvinte același conţinut. Iată, de pildă, cin- 

tarea de taină a lui David, după bătălia cu sirienii din Mesopotamia, în 
traducere modernă: 


„O, Dumnezeule, tu ne-ai aruncat, tu ai făcut spărtură în rîndurile noastre, te-ai 
mîniat pe noi și în învălmăşag ne-ai pus pe fugă. 
Tu ai făcut să se cutremure pămîntul, tu l-ai spintecat; închiagă laolaltă sfărămă- 


turile lui, căci el se clatină. 
Tu ai pus pe poporul tău la grele încercări, 


ameţește. 
Şi numai celor ce se tem de tine tu le-ai dat un steag ca să poată ţine piept 


arcului dușman...“ 


tu ne-ai dat să bem un vin care 


Traducerea în versuri a lui Dosoftei respectă în linii mari ideea lirică, 
dar o comunică într-un limbaj arhaic inimitabil, de o rezonanţă vădit 


superioară din punct de vedere artistic: 


Doamne, lepădatu-ne-ai şi ne-ai surupat, 
Pre noi mîntuitu-ne-ai, și ne-ai şi cruțat. 
Pămîntul clătitu-l-ai şi l-ai strămutat, 
I-ai strînsu-i frînturile, și l-ai vindecat. 
Că te-ai arătatu-te aspru şi aprins, 

De ne-ai adăpatu-ne cu vinuri de plins. 
Şi de teamă cine-ț-au, le-ai datu-le sămn, 
De arc să se apere cu toiag de lemn. 


Că Dosoftei are patos liric o dovedește traducerea măiestrită a unuia 
din cei mai puternici psalmi de umilinţă cunoscut sub titlul Fli, El, 
lama azavtani! (Dumnezeul meu, Dumnezeul meu, de ce m-ai părăsit!). 
Scrie regele David, după podobia Cerboaica dimineţii: 


„Tauri mulţi mă înconjoară; bivoli din Basan fac cerc în jurul meu. 

Împotriva mea ei cască gura lor, ca un leu care sfişie și răcneşte. 

Sînt risipit ca apa şi toate oasele mele sînt deschiotorate, iar inima mea e ca 
de ceară și se topeşte în măruintaiele mele, 

Ca un ciob de oală s-a uscat puterea mea şi limba mea s 
mele şi în pulberea morții mă pui să zac, 

Ci cîinii mă cuprind la mijloc, ceata nemernicilor îmi dă tîrcol; mîinile şi picioa- 
rele mele le-au străpuns. 

Aș putea să-mi număr toate oasele; 


du-mă, 
Veşmintele mele le împart între ei și pentru cămaşa mea aruncă sorții...“ 


-a lipit de cerul gurii 


ei se uită la mine și se desfătează privin- 


Aceste versete devin în traducerea lui Dosoftei următoarele versuri: 


Giuncii şi cu tauri mă-mpresoară, 
Cu căscate guri să mă omoară. 

Ca leii ce apucă şi zbiară, 

Cu gurile rînjite pre hiară, 
Şi ca apa fui vărsat afară, 
Şi oasele mi să răşchirară, 
Inema-n zgău mi să vejteziaşte, 
Ca o ceară cînd să răstopeaşte. 
Mi-i virtutea ca hîrbul de sacă, 
Limba-n gingini lipită mă-nneacă. 
Şi m-ai lăsat, Doamne,-n ţărna morții, 
Și cînii mă-ncungiură cu toţii. 
Ceate de vicleani mă ocoliră, 
Mîni, picioare îmi potricăliră, 

Şi oasele toate-mi numărară, 

Si nice într-o samă mă băgară. 

Şi hainele să nu mi le strice, 

Şi le feaceră părţi fără price. 

Și pentru veşșmîntul den afară 
Puseră cu sorții de-aruncară. 


Sfîntul Francisc în literatura medievală italiană, la noi Tudor Arghezi, 
a folosit astfel de imagini din Psaltire şi, în ceea ce priveşte pe ultimul, 
Dosoftei îi este un precursor. Iată, fără a mai cita originalul, o elegie de 


același fel: 


Pleacă-ţi auzul spre mine 

Şi să-mi hii, Doamne, spre bine. 

Şi la ce zi te-oi striga-te 

Să-mi auzi de greutate, 

Că-mi trec zilele ca fumul, 

Oasele mi-s săci ca scrumul, 

Ca neşte iarbă tăiată 

Mi-este inema săcată, 

Că stă uitată de mine 

Ce-am gătat să mănînc pîne. 

De suspinuri şi de jeale, 

Mi-am lipitu-mi os de piale, 

De-a tocma cu pelecanul, 

Prin pustii petrec tot anul. 

i ca corbul cel de noapte, 
mi petrec zilele toate, 

Ca o vrabie rămasă, 

în supt strașină de casă. 
Toată zua mi să strîimbă 
Pizmaşii mei de-mi fac scîrbă, 
Şi ceia ce mă-mbunează 

Fac giurămînt să mă piarză. 
Am mîncat pîine de zgură 
Și lacrămi în băutură, 

De faţa miînii tale, 

Ce mi-ai dat de sus la vale. 

Mi-s zilele trecătoare, 

De fug ca umbra de soare, 
Şi ca iarba cea tăiată 
Mi-iaste vîrtutea săcată. 


Adesea, fără a falsifica textul biblic, Dosoftei introduce cuvinte spe- 
cific româneşti, localizind unele versuri, precum atunci cînd vorbeşte 
de „ocine“, de „descălecări“, de moşii şi de „urice“, de „caftane“, de 
„boierie“, de inorogi, de zimbri, de bucium, de cobuz, de colaci şi de slă- 
nină. Cutare strofă se potrivește tot atît de bine şi slăvirii voievodului 
întors victorios din război: 


Cîntaţi Domnului în strune, 
În cobuz de versuri bune, 
Şi din ferecate surle 
Viersuri de psalomi să urle, 
Cu bucin de corn de buor, 
Să răsune pînă-n nuor. 


În plingerea lui leremia de ţara pierdută, Dosoftei va fi găsit un cîntec 
al propriei sale dureri pentru Moldova părăsită, căci acest psalm e unul 
din cele mai frumos traduse, în versuri devenite populare: | 


La apa Vavilonului, 

Jelind de ţara Domnului, 
Acolo șezum şi plinsăm, 

La voroavă de ne strînsăm. 

Şi cu inemă amară, 

Prin Sion şi pentru ţară, 
Aducîndu-ne aminte, 
Plîngeam cu lacrămi hierbinte. 


Și bucine ferecate 
Lăsam prin sălci aninate. 


Miron Costin, urmînd pe Aristotel, jura în senzaţia de văz, Dosoftei 
e un poet cu simţul auditiv dezvoltat. Unele din versurile sale ritmate 
în metrul lung de 10, 12, 13 (şi chiar 14 şi 16 silabe) sint cîteodată>stîn- 
gace, dar nu greoaie, cum cred unii istorici literari care, ei, n-au ureche 
muzicală. Cît despre stihurile de 6, 7 şi 8 silabe, acestea alunecă zglobii, 
după modelul versului popular, ceea ce şi explică intrarea lor în circu- 
laţia orală. Patru din psalmii lui Dosoftei, şi anume nr. 46 (Limbile să 
sajte), nr. 48 (Auziţi acestea toate Neamuri, noroade și gloate), mr. 94 
(Veniţi cu toți dimpreună Să ne facem voie bună) și nr. 98 (Domnul stătu 
crai în țară) au devenit colinde şi le culegea Anton Pann în ale sale 
Versuri musiceşti ce se cîntă la Naşterea Miîntuitorului nostru I. Hs. şi în: 

alte sărbători ale anului (1830), intitulate în ediţiile ulterioare Cîntece 
de stea. Cel mai răspîndit pare a fi Psalmul 46 (în Biblie 47): 


Pre vîrfuri de munte, 
S-aud glasuri multe, 
De bucine mare, 

Cu naltă strigare, 

Că s-au suit Domnul, 
Să-l vadă tot omul. 
Cîntaţi în lăute, 

În zicături multe... 


Între psalmii 131 şi 132 Dosoftei a pus de la el patru perechi de stihuri 
ca motto, la Psalmul 132, pe tema dragostei frățeşti („Cît iaste petreace- 
rea de bună. Cînd lăcuesc fraţii împreună“) după sf. Augustin: 


Cine-și face zid de pace, 
Turnuri de frăţiie 

Duce viaţă fără greață 
'Ntr-a sa bogăţie. 


Că-i mai bună depreună 
Viaţa cea frăţească, 

Decît armă ce destramă 
Oaste vitejească. 


La aceste versuri Miron Costin răspundea printr-un Apostrof, tipărit 
la sfîrşitul Psaltirii în versuri din 1673, despre superioritatea bogăției 
sufleteşti asupra celei materiale: 


Cine-i bogat de aveare pre lume-n tot omul, 
De nu v-avea întru sine lăcuind pre Domnul, 
Acela de avuţie saţă nu mai veade, 

De i-ar da toată lumea, el tot nu să-ncreade, 
Şi decît mai mult strînge, mai mult să lărgeaşte, 
Şi tot deşert să veade-ntr-averea ce-i creaşte. 
Deci, nime-ntr-aveare să nu să gîndească 

Că va putea să să-mple, să se odihnească. 
Iară-ntr-a cărui suflet domnul lăcuiaşte, 
Acela de nemică nu mai jeluiaşte. 

Pentr-aceea tot omul să nu să lenească, 

Pre Dumnezeu în suflet să-şi agonisască. 


În alte două din traducerile sale, Molitvenic de-nţăles (1681) şi Pari- 


miile preste an (1683), Dosoftei adaugă un poem despre domnii Țării 
Moldovei de 136 de versuri, luînd-o de la Dragoș, socotit „rudă împără- 
tească“ (de origine latină), și mergînd pînă la Duca-vodă, cronologie 

prozaică, fără valoare literară. În general, poetul laudă faptele de arme. 
ale domnitorilor şi ctitoriile lor, scriind de pildă: 


Pentru Ștefan acel Bun ce-au bătut războaie, 
De-au făcutu-ș de toate inemii pre voae, 
Prin ţinuturi pren toate să văd a lui seamne, 
Mănăstiri şi besearici ce-au fapt fără leane. 


Tot în Parimii se află şi nişte versuri poloneze interpretind un puem 
latin despre sibila Eritreea, tradus apoi şi în stihuri românești. 

Viaţa și petrecerea sfinţilor, ca şi Psaltirea în versuri, se deschide cu 
un epigraf la stema Moldovei, din care se pot reţine patru versuri: 


Capul cel de buor a hiară vestită 
Sămnează puteare ţării nesmintită, 

Și pre cîtu-i de mare hiara şi buiacă 
Coarnele-n pășune la pămînt îş pleacă. 


În prefață Dosoftei își intitulează cartea Sinaxar, iar în titlul pentru 
intrarea în materie Proloagele tuturor svinţilor. Într-adevăr, în cele patru 
volume tipărite în 1682, 1683 şi 1686 se află vieţile sfinţilor serbaţi de 
biserică în toate lunile anilor, cu excepţia lunilor iulie (11—31) şi august. 

Traducerea a fost făcută „depre grecește şi depre sîrbeşte“, în cea 
mai mare parte după Sinaxarele lui Maximos Margunios, apărute la Ve- 
neţia în 1607, după cronografele lui Dorotei al Monembaziei (Veneţia, 
1631) şi Matei Cigala (Veneţia, 1637), şi după Noul Paradis al lui Agapie 
Landos (Veneţia, 1664). 

În lipsa altor cărți tipărite, mineele şi patericele tălmăcite şi prelu- 
crate de Dosoftei au fost desigur foarte citite şi din interes religios, dar 
și din interes literar, în special pentru elementul lor miraculos, asemă- 
nător celui din basme, ceea ce şi explică asimilarea unor peripeții epice 
de către folclor (de fapt, în multe legende hagiografice se includ teme 
ale folclorului universal). 

Evident, nu toate proloagele sînt la fel de interesante, unele fiind lip- 
site de substanţă, schematice, dar fabulosul din altele mai poate stîrni 
curiozitatea consumatorului de literatură și astăzi. 

O legendă celebră este aceea (înglobată și în Gesta Romanorum) a lui 
Evstatie Plachida, „stratilat, adecăt hatman pre oşti, la Rîm în zilele lui 
Traian Împărat“. Evstatie s-a convertit la creştinism în urma vedeniei 
unui cerb ce purta între coarne crucea. Legenda e similară cu aceea care 
stă la baza vestitei gravuri a lui Albrecht Diirer Miraculoasa vocație a 
sf. Hubert, analizată de Odobescu în Pseudokinegheticos. Botezîndu-se, 

Plachida pierde soţia şi copiii, e rechemat în 
slujbă mai tîrziu de împărat, își regăseşte fa- 
milia şi, mărturisind credinţa, piere introdus 
într-un bou de aramă înfocat. Legenda. cu 
zimbrul care a condus pe Dragoş la descăle- 
carea Moldovei provine dintr-o variantă a 
legendei Evstatie Plachida. 

Ipatie episcopul și Andrei preotul din Ly- 
dia au fost înjunghiaţi din ordinul împăratu- 
lui Leon, după ce li s-au uns bărbile cu 
smoală. Sfîntului Maxim și ucenicului său 
Atanasie li s-au tăiat, din porunca împăratu- 
lui Consta, vîrful limbii și buricele degetelor. 
Foca grădinarul, căutat spre a fi ucis, îşi sapă 
singur mormîntul şi se predă călăilor. Muce- 
nicul Calistrat e zdrelit cu așchii de scoici de 
mare și aruncat în apă într-un sac, care însă, 
prin intervenție divină, crapă în momentul 
scufundării. Fierarii Alfie, Alexandru şi Zo- 
sim, declarîndu-se creştini în vremea lui Dio- 
cleţian, sînt adăpaţi cu plumb topit, găvozdiţi 
în piatră şi omorîți. Lui Dominic i se zdro- | | W 
bese fluierile şi i se amputează picioarele. Viaţa şi petrecerea sfinţilor. 
Dionisie Areopagitul, decapitat, îşi ia capul 
în mînă şi merge cu el două mile pentru a-l depune în mîinile unei femei 
Catula. Evlampie şi Evlampia, dărîmînd idolul lui Martie, sînt puși la fiert 
amîndoi într-o căldare, în timpul lui Maximilian împărat, şi, fiindcă nu 
fierbeau, li se taie capetele. 

Cu privire la sf. Vineri, D 


beşte se cheamă Petoc, de un 
grecește Vineri se zice Paraschevi. 


osoftei ne dă lămurirea că vinerea pe sîr- 
de sfinta Petca (se născuse vineri), iar pe 


Dintr-o palmă a sînţiei sale, mai adaugă Dosojtei, este la sînta episcopie la Ro- 
man o bucată şi la 'Buciuleşti un deget adus din Țarigrad de Dumitrașcu logofătul, 
precum mi-a Spus Iordache spătarul, la masa Dabijei-vodă, Dumnezeu să-i pome- 
nească, Şi eram eu un smerit Dosoftei episcop la acel sînt scaun la Roman 2o 
adeverit, că am văzut de multe ori svintele moaştii sărutîndu-le şi slujind cu 
borul ,..* i 


Legenda celor şapte 
nitori dorm 360 de an 


coconi (otroci) din Efes, care urmăriți de prigo- 
i într-o peşteră, se: inspiră dintr-un mit biblic. 

Motivul a trecut în folclor, dar şi despre filozoiul cretan Epimenidis, 
fiul unei nimfe, din secolul al VII-lea dinaintea erei noastre, se spunea 
că a dormit într-o peşteră 57 de ani. 

Pentru mucenicul Dimitrie, „izvoritorul de mir“, Dosoftei a recurs 
la Simeon Metafrastul şi la „istorii“ bulgare. După Metafrast e narată 
minunea întăririi tînărului Nestor care ucide pe uriașul Lie, servitorul 
împăratului Maximilian. Dintre celelalte minuni, postume, ale sfîn- 
tului Dimitrie, de reţinut uciderea cu sulița a împăratului bulgar 
Iovan, persecutorul grecilor creştini. Folclorul sirbesc a contopit în ba- 
lada lui Iovan Iorgovan (trecută şi la noi) legenda sîîntului Dimitrie cu 
aceea a sfîntului Gheorghe. Numele lui Lie evocă liliacul, numit sîrbește 
şi iorgovan, floare care se împărțea în Banat în biserică la sf. Gheorghe, 
„iorgovan, ililiac sau liliac“ (cf. Sărbătorile la români de S. Fl. Marian, 
III, pag. 269). Legenda sf. Gheorghe din versiunea Dosoftei se aseamănă 
cu aceea din Cazania lui Varlaam. Lipseşte şi aici motivul fundamental 
al luptei cu balaurul. Din Varlaam se reproduce „măcenia sf. Ioan cel 
Nou“ şi, probabil, după Matei al Mirelor, sinaxarul lui Grigore Decapo- 
litul, ale cărui moaşte erau la mănăstirea Bistriţa din Oltenia (sfîntul a 
murit de „boală de îmflăciune“). 

Despre Ion Hrisostom aflăm că se hrănea numai cu puţină zeamă de 
orez, că dormea în picioare ţinîndu-se de nişte funii şi că împărăteasa 
Evdoxia, blestemată de el, a tremurat în sicriu după moarte 32 de ani. 
Părintele Efrem Sirul, certînd o curtezană care-l ademenea, a primit ur- 
mătorul răspuns înţelept: 

_ „Eu n-am pagubă, căci mă uit ție, de vreme ce din coasta ta m-a zidit Dumnezeu, 
iară tu să cauţi să te uiţi în pămînt din care ai ieșit; și încă ești şi călugăr de ţi se 
cade să te socoteşti într-una cu morţii, iară nu să-mi cauţi mie“. 

În unele proloage sînt şi scurte portrete, de fapt indicaţii pentru zu- 
gravii de icoane, extrase din tratatele de pictură bisericească (Erminii). 
De exemplu, Grigore bogoslovul „era la chipul trupului, la măsură de stat 
mijlocie; puţinel plăvii și veasel; năros; direapta sprînceanile; căutătura 
blîndă şi veaselă; la un ochi era mîhniţel, cel drept, de lovitură; nu foarte 
lungă barba, ci destul de deasă; pleșiv, alb la păr; barba pre la margini 
afumată.“ Sau Vasile cel Mare era „în pusora trupului, lung foarte şi 
dirept la stat, uscat și lipsit de carne, smolit, plăvii la faţă, mare la nări, 
rotund la sprîncene, cu frunceaua eşită, samănă a om grijuliu, cu puţi- 
neale steale stropit pre obraz, lung iu faţă, găvănat la tîmple, cam păros 
la trup; barba de agiuns pogorită și giumătate căruntă“. 

O legendă cu o curioasă consecinţă folclorică este aceea a lui Avgar, 
toparhul Edesei şi creștinatorul Siriei. Auzind de minunile, „vraciului 

cel Bun“, Hristos, acesta, bolnav, trimite la el cu o scrisoare pe zugravul 
Anania ca să-i „izvodească“ chipul. Anania nu-l poate zugrăvi din cauza 
aureolei, dar primeşte portretul, imprimat pe o năframă, de la Hristos în- 
suşi, împreună cu un răspuns pentru Avgar, la lectura căruia acesta se 
vindecă. Astfel s-a răspîndit în pictura bisericească motivul năframei cu 
chipul mîntuitorului, iar scrisorile lui Avgar către Hristos şi ale lui Hris- 
tos către Avgar, numite avgare, advare sau argare, au devenit amulete. 

În afară de ecouri folclorice, Vieţile sfinţilor n-au înrîurit însă litera- 
tura propriu-zisă, n-au întîlnit scriitori care să prefacă acest material în 
operă de artă, decît foarte tirziu (a se vedea M. Sadoveanu şi D. D. Pa- 
traşcanu, Din vieţile sfinţilor. I. Spre Emaus; II. Sfintele amintiri, Buc., 
1924—1926). 

Sub raport lingvistic, traducerea lui Dosoftei e corectă, fără deosebite 
calități, sub nivelul prelucrării legendelor hagiografice din Cazania lui 
Varlaam. 

Adevărata creație a lui Dosoftei rămîne traducerea în versuri a psalmi- 
lor. Cu această remarcabilă operă, mitropolitul Moldovei, contemporan cu 
Miron Costin şi emul al său, a dat primul serios impuls poeziei noastre 
culte, îmbogăţind totdeodată şi lirica anonimă, populară. 

De curînd Dosoftei a fost semnalat și ca traducător de literatură laică. 
S-a descoperit în speţă traducerea parţială a tragediei cretanului George 
Chortatsis, Erofili, o imitație după piesa italianului Gian Battista Giraldi- 
Cinthio, I?Orbecche, cu acţiunea în Egipt, la curtea faraonului Filogon, 
care provoacă sinuciderea ficei sale Erofili, îndrăgostită de hatmanul Pa- 
naret, fecior de împărat neșştiut. În prolog apare moarte filozofînd pe 
tema sorții labile ca în, Viaţa lumii de Miron Costin: 


Unde-s a elinilor împărați, chezarii 

Şi Rîmului avguşti, bogaţi, puternicii şi țarii? 
înţelepciune unde li-i şi minte lor cea plină? 

Slava, scriptura ş-armele, vestiți dintr-Athină? 

Lui Alixandru Machidon unde i-i vitejia? 

Unde-i cinste chesarilor, putere și dirjie, 

Cu care ei au biruit de-au stăpînit pre lume, 

Şi s-au vestitu-să supt ceriu, lăţindu-şi al său nume? 
Toți sînt di coasa me tăeţi, de mine sîn stricate 
Cetăți, oraşe, împărăţii şi-n țţărnă sînt uitate... 

LITERATURA ÎN ȚARA ROMÂNEASCĂ 


Manuscrisul romanului Varlaam și Ioasaf, copiat în 1673 de Fota gră- 
măticul, se continuă cu Viaţa sfintei și înţeleptei cocoane și mare muce- 
niţă Ecaterina, tradusă din limba elină în slovenește şi tipărită în Țara 
Moscului, iar apoi din slovenește tălmăcită în limba română, nu se știe 
de cine. Avem de-a face cu o cunoscută legendă hagiografică ajunsă la noi 
prin canal rus Vita et conversatio beatae Catharinae virginis et martyris 
(1490) de Petrus Dorandus, autorul unui Chronicon Carthusiense. 

În 1678 se tipăreşte în imprimeria nou înființată din Bucureşti, prin 
grija mitropolitului Țării Românești Varlaam, Cheia înțelesului de Ioa- 
nichie Galeatowski, elev al lui Petru Movilă, o culegere de predici la 
duminicile şi sărbătorile anului. Predicile, bogate în referințe la viețile 
sfinților şi mai ales la viața Precistei, sînt rînduite conform manualelor 
de elocvență religioasă latino-poloneze. 

În 1665 Varlaam, pe atunci numai egumen al mănăstirii vlăscene Gla- 
vaciocul, făcuse o călătorie la Moscova şi 
Kiev. În chiar acest an, Galeatowski publica- 
se la Kiev, cu blazonul Movileștilor şi cu e 
dedicație pentru Ana Potocki, sora lui Petru 
Movilă, cartea intitulată Nego novoe, Cer 
nou făcut cu stele noi, adică prea blago- 
slovita fecioară Maria născătoarea de Dumne- 
zeu cu minunile ei. Autorul, ieromonahul 
Ioanichie Galeatowski, rectorul şi stareţul 
Frăției din Kiev, adunase aici un număr de 
451 de minuni ale Maicii Domnului din di- 
verse scrieri şi tradiţii din Ucraina, Rusia şi 
Moldova, care au interesat și pe egumenul 
român. Cartea adusă de el în ţară s-a tradus 
în româneşte și a circulat în mai multe copii 
manuscrise. 

În literatura rusă şi ucraineană a secolului 
al XVII-lea, mineele, patericurile, culegerile 
de hagiografii sînt foarte răspîndite. Încă din 
| timpul ţarului Ivan cel Groaznic, mi- 
Cheia înțelesului. tropolitul Macarie alcătuise un Minei în 12 

volume uriașe despre sfinţii regionali recunoscuţi de toţi rușii. În 1661 
apare la Kiev prima ediţie a Patericului de la Pecerska Lavra sub îngri- 
jirea altui elev al lui Petru Movilă, arhimandritul Inochentie Ghizel. Tra- 
duceri de pe aceste cărţi s-au făcut și la noi, mai ales în Țara Românească. 
Astfel ms. B.A. R.S.R. nr. 2513 se intitulează Pateric sau Otecinic, Vieţile 
și petreacerile sfinților sihaştri şi alte învățături sufletești foarte de folos 
din proloagele ceale moschicești şi di printr-alte sfinte cărți adunate. În 
1698 apare la Buzău, prin grija mitropolitului Mitrofan, un Minei slavo- 
român în 12 volume pe cele 12 luni ale anului, cu contribuţia mitropoli- 
tului Ungrovlahiei Teodosie. În fine, Patericul de la mănăstirea Peștera 
din Kiev a fost tradus în româneşte de mai multe ori, prima dată la sfir- 
şitul secolului al XVII-lea, pentru că ms. B.A. R.S.R. nr. 2452 este pre- 
văzut cu următoarea însemnare în limba latină: „Hunc librum scripsi ego 
servus Domini D. Alexandrus. Preceptor. Polonus. Anno d. 1699“. Este 
însă greu de crezut că acest Alexandru, învăţător la episcopia Riîmnicului, 
polonez, a tălmăcit el însuși cartea. Patericul rezumă legende despre zi- 
direa mănăstirii Peştera, face biografia întemeietorilor ei Antonie şi Teo- 
dosie şi povestește, cu locuri comune, viața mai multor călugări. Opera 
e scrisă în spirit retoric, după canoanele hagiografice. | 


MANIFESTĂRI LITERARE ÎN TRANSILVANIA 


Un Ştefan din Făgăraș (István Fogarasi) începuse, după cum declară 
în prefața maghiară a Catechismului calvin din Bălgrad de la 1648, să 
traducă în versuri din ungurește Psalmii, întreprindere care pare a fi 
fost dusă pînă la capăt, deoarece s-a găsit o copie tîrzie, cu titlul A luj 
szvent Dávid Kráj şi prorokul, o szutye și csincs dzecs de Soltari kari au 
szkrisz ku menile lui Viski János en Boldogfalva 1697. Traducerea ur- 
mează versiunea maghiară a lui Albert Molnár de Szencz; imitată după 
Clément Marot şi Theodore de Beze, şi este transcrisă într-o ortografie 
ilizibilă. De exemplu Psalmul 40: 


Ferikat jeszt kuj de sziromanul 
Si de nistotosul , 

Ej mile, ke domnul pre jel enke 
Iare el va czine, 

En nevoja sza si en czara szą 
Lafe bune v-ave, 

Si en pofta a allenisilor 

Nu-l va da-n mena lor. 

Adică: 
„Fericit este omul care îşi pune nădejdea în Domnul și sfatul celor semeţi nu-l 
cere, sfatul celor rătăciţi de minciună“, 


Tot ca o simplă curiozitate merită a fi amintită oda din 1674 a lui 
Mihail Halici către un prieten, Francisc Pariz Papai, cu ocazia trecerii de 
către acesta a examenului de doctorat în medicină la Universitatea din 
Basel (versurile s-au publicat într-o broșură omagială cu caractere latine 
şi ortografie maghiară). Iată oda în ortografie actuală: 


Cînt sănătate, scriind la voi, Rumanus Apollo, 

La toţi, cîţi svente-n împărăție şedeţi! 

De unde cunoștințe așteptăm şi ştiinţe: ferice 

De Amstelodam, prin cărţi şi-n omenie tipar. 

Lege derapte au dat frumoasa cetate Geneva: 

Îţi vine Franciscus, ţine-te Leyda, Paris! 

Prindeţi mîna, surori, cu cest nou oaspe. Nainte, 
Fraţi, fîrtaţi, nimfele iasă curînd. 

Domni buni, mari doctori, dascăli şi bunele doamne, 
Cu pace îi fiţi, cu pîine şi sare rugăm. 


Prietenul lui Mihail Halici, poetul sas Valentin Franck von Franken- 
stein, publică în 1679 la Sibiu Hecatombe sententiarum ovidianarum, ger- 
manicae imitatarum, parafraze germane, ungurești şi româneşti la versu- 
rile lui Ovidiu. De pildă pentru sentinţa din Amores, V, 9/10 de Ovidiu: 


Felix cui sua non feci dicere amica potest, 


apare catrenul românesc: 


Fericitu-i cel bărbat, 
Care are pat curat, 

Cui nevasta poate zice 
Nu am făcut, o, voinice. 


În Codicele de Petrovay figurează un „cantio de amore“, tradus din 
ungurește (prototipul se află în Codicele Matray şi în Cartea de cîntece 
Vasarhelyi), copiat la 18 octombrie 1672 de Nicolae Petrovay cu acest 


conţinut: 
În pară de foc arde inima mea pentru tine 
Dacă-mi aduc aminte de cuvintele tale, 


Cu mine depreună făcute multe ori, 
De multe ori pre obrazul meu lipite sărutări. 

De-aş ajunge oare cînd acele zile 

Să poci fi cu faţa ta cea mîndră depreună. 
Portul meu cel negru s-ar albi prin tine, 
De la mine trecuta viaţă s-ar întoarce. 


Tot acolo dăm peste alt cîntec mai sprinten (rezumat al celui de mai 
înainte): 
Ci unde-ţi cat în faţă, 
Faţă dalbeneaţă, 
Inima mă învaţă 
Cum să-ţi fac viaţă, 
Sară, dimineaţă. 


În 1650, mitropolitul Ţării Româneşti Ştefan tipărea la Tîrgovişte 
Cartea ce se chiamă pogribania preoților mireni şi a diaconilor sau Ur- 
marea muriciunii asupra preoților celor ce mor, cum ai zice la îngroparea 
lor sau petrecutul preotului celui ce s-a mutat, cu textul slujbei în limba 
slavonă și explicaţia ei în limba română. Ceva asemănător este și: Sicriul 
de aur, „Carte de propovedanie la morţi, scoasă din scripturile sfinte cu 
porunca şi îndemnarea Măriei-sale Apafi Mihai, craiul Ardealului“, tipă- 
rită în tipografia nouă din cetatea Sas Sebeş de popa Ion Zoba din Vinţi. 
Cartea conţine predici pentru îngroparea tuturor morţilor şi era foarte 
cerută, din moment ce pentru imprimarea ei s-a înființat o tipografie. 


În prefaţă citim: 


„Această lipsă şi slăbiciune văzînd întru neamul nostru, care pînă într-atîta au 
sosit pentru neînţelesul scripturilor, cît cele poruncite de Dumnezău mai toate întru 
uitare; pentru care lucru am nevoit de multă vreme să rădicăm tipografie pentru 
luminare neamului nostru. Agiutatu-ne-au Dumnezău în minunat chip şi am tipărit 
aceste propovedanii (pîrga tipografiei) de petrecania morților, mai la toată vîrsta de 
oameni deosebi.“ 


Conştient că „rumânii nu grăim toţi într-un chip“, traducătorul dă 
echivalentul unor regionalisme (,„,oca—pricina au adeverinţa, în alian— 
împotrivă, hazna—folosul, alduiala—blagoslovenia şi altele, care le-am 
pus după obicei cum grăiesc pre aceste locuri“). 

Altă carte tradusă de Ion Zoba din Vinţi prin Matko de Kezdivăâsârhely 
din englezește, Cărare pe scurt spre fapte bune îndreptătoare, Bălgrad, 
1685, are structura unei cărți foarte cunoscute în literatura rusă din se- 
colul al XVI-lea intitulată Rînduiala casei (Domostroi). Ca şi Domostroi, 
Cărarea pe scurt dă îndrumări practice cu privire la viaţa de toate zilele, 
desigur, din punct de vedere feudal și bisericesc. Prima parte conţine 
norme cu caracter general, „îndreptătoare spre bunătăţi“, cum se vede din 

titlul capitolelor: „Toţi sînt datori a să preveghea“; „Rîndul gîndurilor 
bune“: Rîndul voroavelor curate“; „Rîndul îmbrăcămintelor“; „Rîndul os- 


pățului“, iar partea a doua cuprinde „Îndreptătura feţelor usebite“, pe capi- 
tole: „Carii vor să se căsătorească“; „Dojana muiarilor“; „Dojana părin- 
ţilor“; „Stăpînii cum să ţie slugile“; „Rîndul slugilor“; „Rînduiala preoți- 
lor“; „Leac împotriva somnului în besearecă! etc. 

În sfîrșit, alte cărţi datorite probabil popei Ion din Vinti, ca Rînduiala 
diaconstvelor și cu a văzglașenilor, care să dzic la liturghie, și rânduiala 
vecerniei și cu a utreniei (Bălgrad, 1687) şi Molitvenic (1689) sînt de uz 


strict bisericesc. | | 

NICOLAE MILESCU 


Contemporan cu Miron Costin şi cu Dosoftei, Nicolae Milescu este una 
din personalitățile de seamă ale secolului al XVII-lea, cărturar, diplomat, 
teolog, istoric, geograf, etnograf, filolog, scriitor memorialist mai ales, de 
circulație mondială. 

După propria-i mărturisire s-a născut în 1636 la moșia Milești lingă 
Vaslui, ca fiu al unui boier Gavril, originar din Peloponez. A studiat is- 
toria, teologia şi filozofia la Şcoala Patriarhiei din Constantinopole cu 
profesori vestiți, ca Gabriel Vlasios și Ion Cariofilis, învăţind limbile: la- 
tină, elină, slavonă, turcă și neogreacă. 

La şaptesprezece ani îl găsim grămătic la curtea domnitorului Gheorghe 
Ştefan. În 1655, cînd Gheorghe Ștefan era chemat în ajutor împotriva 
seimenilor răsculați de Constantin Șerban Basarab, Milescu îl însoțește 
în Țara Românească. În trecere pe la mănăstirea Neamţ, descoperă o 
corespondenţă a lui Alexandru cel Bun cu prinţul Ion Paleologul și Is- 
toria despre Sfînta Icoană a prea sfintei noastre stăpîne Născătoare de 
Dumnezeu Maria, o mică lucrare despre icoana dăruită de Ion Paleologul 
lui Alexandru cel Bun după conciliul de la Florenţa, compusă de Matei 
al Mirelor. 

În 1659 noul domn moldovean, Gheorghe Ghica, îi acordă rangul de 
spătar şi-l trimite cu 1000 de oameni în ajutorul lui Borcea Ianoș spre 
a lupta, de partea turcilor, împotriva lui Gh. Rákóczy. Milescu n-a făcut, 
după expresia lui Miron Costin, „multă zăbavă“ în Ardeal, ba chiar a 
evitat lupta, întorcîndu-se cu oastea întreagă în Moldova, de unde, în ace- 
laşi an, trecea în Țara Românească, alături de Gheorghe Ghica, înlocuito- 
rul la domnie al lui Mihnea al III-lea. Aici a dobîndit rangul de mare 
spătar şi în răstimpul de un an, cit a domnit Gheorghe Ghica, a luat 
cunoștință de două din lucrările mitropolitului Matei al Mirelor, Acatis- 
tul sf. Paraschiva şi Slujba sf. Grigore Decapolitul. 

În acest timp, tronul Moldovei era disputat între Constantin Şerban 
Basarab şi Ștefăniță, fiul lui Vasile Lupu. În toamna anului 1660, cînd 
Gheorghe Ghica era înlocuit în Tara Românească cu fiul său, Grigore 
Ghica, Milescu trece în Moldova, unde domnea Ștefăniță Lupu, fost coleg 
de învăţătură. Din această vreme auzise despre el cronicarul Neculce, 
care-l portretizează după tradiţie în O samă de cuvinte: 


iul de la Vaslui de moşia lui, prè 


„Era un boier, anume Neculai Milescul Spătar í > 
sloveneşte, greceşte şi turceşte. Şi 


învăţat şi cărturar şi știa multe limbi: elinește, e : 
era mîndru şi bogat şi umbla cu povodnici înainte domneşti, cu buzdugane şi cu pa- 
loşe, cu soltare tot sirmă la cai. Și lui Ştetăniţă-vodă îi era prè drag, şi-l ţine prè 
bine, şi tot la masă îl pună, și să giuca în cărți cu dînsul, şi la sfaturi, că era 


atunce grammatic la dînsul...“ 


Neculce povesteşte în contin 
și de cinstea ce avè la Ştefăni 
Constantin Basarab în ţara leşască ascuns 
nîndu-l să vie să ia domnia cu ajutor po 


uare că Milescu „nu s-au săturat de bine 
ţă-vodă“ şi a trimis nişte cărţi viclene lui 
e într-un „băț sfredelit“, îndem- 
lonez. Constantin Basarab ar fi 

refuzat invitaţia şi ar fi remis băţul cu cărţile lui Ștefăniţă-vodă, care, 
drept pedeapsă, a pus călăul să taie, cu hangerul lui, nasul lui Milescu. 
Întîmplarea este adevărată, dar a avut loc mai tirziu, pentru că, dacă s-ar 
fi petrecut acum, nu putea să nu fie consemnată în letopiseţul său de 
Miron Costin. 

La 10 ianuarie 1661, Milescu termina de tradus din grecește catehismul 
ortodox al patriarhului Atanasie al Alexandriei, Carte cu multe întrebări, 
foarte de folos pentru multe treburi ale credinței noastre, găsind prilejul 
de a vorbi de originea latină a creştinismului la noi şi de latinitatea limbii 


române: 


„Dumnezeu se zice pre limba grecească theos, iar pre limba latinească deus, iar 
rumâneşte se chiamă Dumnezeu, care nume este luat de la letinie, în ce chip și mai 
jumătate de limba românească (este) luat(ă) de la letini“. 


În a doua jumătate a lunii ianuarie 1661, tronul Moldovei fiind ocupat 
de Constantin Şerban Basarab, Milescu trece în Țara Românească, şi de 
acolo Grigore Ghica îl trimite capuchehaia la Constantinopole. Diplomatul 
francez Foy de la Neuville, care a conferit cu Milescu la Moscova în 1689 
(cf. Relation curieuse et nouvelle de Moscovie, Paris, 1698), susține că 
spătarul a fost însemnat la nas pentru că dezvăluise Porții un tratat se- 
cret al lui Grigore Ghica cu Polonia, în urma cărui fapt domnitorul valah 
a fost mazilit (1664). La mijloc a fost însă mîna lui Șerban Cantacuzino, 
prieten al spătarului şi pretendent la tronul Țării Româneşti. Milescu își 
continua acum activitatea filologică și se presupune că, la Constantinopole, 
a sfîrșit de tradus în limba română, după isvodul elinesc tipărit la Frank- 
furt în 1597 şi cel slavonesc al principelui Constantin de Ostrog din 1581, 
pentru prima dată în întregime, Vechiul Testament, utilizat în 1688 de tra- 
ducătorii Bibliei lui Şerban Cantacuzino din Bucureşti. 

Întrucît tronul Țării Românești era ocupat în 1664 de Radu Leon, Mi- 
lescu ia calea apusului și este primit la curtea electorului de Brandenburg 
Friedrich Wilhelm timp de doi ani. În 1666 era la Stettin, în Pomerania, 
provincie pe atunci suedeză, unde trăia, din graţia regelui Carol al IX-lea, 
domnitorul Gheorghe Ştefan. Regăsindu-și vechiul grămătic, acesta îl în- 
trebuințează în misiuni diplomatice la Stockholm şi Paris, cu gîndul de a 
organiza o cruciadă împotriva Imperiului otoman (ex-domnitorul moldo- 
vean făcuse în același sens o propunere și ţarului Rusiei Alexei, în 1662). 
Milescu a fost primit de Lionne, ministrul regelui Ludovic al XIV-lea, 
dar intervenţia la Poartă, pentru readucerea în scaun a lui Gheorghe 
Ştefan în Moldova, n-a avut nici o urmare. Spre miîngiierea lui Gheorghe 
Ştefan, ambasadorul scrise acum niște rugăciuni de seară traduse în limba 

română din slavonește. Milescu era într-atît de instruit în problemele 
teologice, încît, la cererea ambasadorului francez în Suedia, Arnauld de 
Pomponne, putea să redacteze în 1667, în latineşte, un memoriu asupra 
dogmei transubstanţierii din punct de vedere ortodox, chestiune intere- 
sînd pe janseniştii de la Port-Royal în polemica lor cu protestanții (An- 
toine Arnauld, moșul marchizului de Pomponne, şi Pierre Nicole combă- 
teau pe pastorul calvin Jean Claude, care, invocînd mărturisirea lui Chiril 
Lucaris, susţinea că, în privinţa acestei dogme, protestanții sînt alături de 
ortodocși; Milescu, precizînd doctrina ortodoxă, a respins argumentele 
protestante, dînd dreptate catolicilor). Lucrarea lui Milescu Enchiridion 
sive stella orientalis occidentali splendens, id est sensus ecclesiae orien- 
talis scilicet grecae, de transsubstantione corporis domini aliisque contro- 
versiis a fost publicată la Paris în 1669 în cartea lui Arnauld și Nicole 
La perpétuité de la foy de Véglise catholique touchant Véucharistie, def- 
fendue contre le livre du sieur Claude, ministre de Charenton, II, 
p. 50—54. 

Gheorghe Ştefan murind la 27: ianuarie 1668 la Stettin, Milescu fu 
nevoit să revină în Moldova, unde din 1666 domnea Iliaş Alexandru. Se 
pare că a încercat să-i ia domnia, căci, descoperindu-i planurile, Iliaș i-a 
aplicat pedeapsa obişnuită atunci pentru astfel de fapte, desfigurarea prin 
crestarea cartilajelor nasului. Aşa rezultă dintr-un raport al lui Kostantin 
Kristof, interpret de limbă greacă de la departamentul soliilor din Moscova 
făcut în 1671, în legătură cu cererea lui Milescu de a fi primit în slujbă 
acolo. Desigur, dacă întîmplarea a avut loc în 1668, Milescu va fi mers 
chiar atunci în ţara nemţească pentru a-şi repara sluţirea. 


„...„Şi-au găsit acolo un doftor, spune Neculce, de-i tot slobodziă sîngeli din obraz, 
şi-l boţie la nas, şi aşă din dzi în dzi sîngele să închiegă, de i-au crescut nasul la 
loc, de s-au tămăduit“. 


În ianuarie 1671, Milescu se afla la Constantinopole şi era recomandat 
ţarului Alexei Mihailovici de mitropolitul Dosoftei al Ierusalimului ca 
bun teolog și poliglot, foarte potrivit pentru funcţia de la departamentul 
soliilor (Posolski Pricaz), unde a și fost primit ca interpret de greacă, 
latină şi română, cu 100 de ruble pe an. Fu remarcat de la început de șeful 
departamentului, Artemon Matveev, unchiul țarinei Natalia, mama lui 
Petru cel Mare, i se dădu locuinţa episcopului Paisie Ligaride şi fu pus să 
traducă pentru curte diverse cărţi greceşti în limba rusă. Astfel dădu la 
iveală în 1672 un Aritmologhion, enciclopedie matematică, religioasă şi 
filozofică, cu clasificaţii cabalistice (9 muze, 7 planete, 5 rîuri ale infer- 

nului, şapte arte libere etc.), şi Cartea sibilelor, cu prorocirea sibilei Eri- 
treea care interesase şi pe Dosoftei: 


„Sibila Eritreea a spus: nenorocire ţie, Gog; adică nenorocire sciţilor, tătarilor 
barbari. Nenorocire ţie, Magog; aceştia sînt barbarii turci. Nenorocire lui Marson și 
Agon, sarazinilor și arabilor, pentru că șoimul cu 2 capete din nord (stema Rusiei), 
şoimul dreptcredincios vă va nimici, musulmani“. 


Prelucră de asemenea în 1673 Hresmologhionul lui Paisie Ligaride, co- 
mentar teologic şi mistic al profeţiilor lui Daniel despre cele patru mo- 
narhii universale (haldei, perși, romani, bizantini) şi alcătui o cronologie 
a principalilor împărați ai lumii, Vasilologhion, şi o Culegere de locuri 
din autorii greci privitoare la cele nouă muze și la cele șapte arte liberale. 
A mai tălmăcit Povestea asupra construcţiei bisericii celei mari Sfînta 
Sofia din Constantinopole (1684), Cele șapte minuni ale lumii şi a colabo- 
rat cu Petru Dolgov la Arborele genealogic al țarilor ruși şi la Alegerea 
și încoronarea ţarului Mihail Teodorovici, lucrări pentru care ţarul Alexei 
Mihailovici îl răsplătea cu o cupă de aur. | 

Învăţatul român nu-şi uitase cu totul ţara şi în 1674 primea scrisori 
din partea domnitorului moldovean Petriceicu-vodă cu rugămintea de a 
transmite ţarului propunerea unui război împotriva turcilor. 

În mai 1675, în urma intervențiilor lui Artemon Matveev, Nicolai Mi- 
lescu dobîndește gradul de polcovnic şi e trimis la Pekin pentru a stabili 
relaţii de prietenie între Rusia și China și legături comerciale. Ambasada 


pornită de la Moscova a străbătut Siberia de la Tobolsk pînă la Nercinsk, 


Mongolia și China şi a ajuns la Pekin după un an, la 15 mai 1676. Şederea 
la Pekin, îngreuiată de ceremonialul complicat al prezentării scrisorilor 
către hanul chinez, a durat trei luni și jumătate. Împăratul Kang-Hi a 
primit pe Nicolae Milescu, dar tratativele au rămas nefructuoase. De 
altfel, ţarul murea chiar în această vreme şi la întoarcere Milescu fu oprit 
la Eniseisk (7 iunie 1676), percheziţionat şi învinuit că ar fi călcat proto- 
colul prescris. Matveev, acuzat că invoca împreună cu Milescu duhurile 
necurate prin magie neagră, fusese încă de mai înainte surghiunit la o 
mănăstire. Se îngădui cu toate acestea lui Milescu să urmeze calea spre 
Moscova și, sosit aici la 5 ianuarie 1678, ambasadorul predă la Posolski 
Pricaz documentele misiunii sale: Călătoria de-a lungul Siberiei de la 
Tobolsk pînă la fortul Nercinsk, Raportul oficial al soliei (Stateinii spisok) 
și Descrierea celei dintii părţi a lumii numită Asia, în care se află și îm- 
părăția Chinei, cu orașele și provinciile ei. Aceste lucrări au reabilitat 
cinstea lui Niculai Milescu și au crescut prestigiul său de diplomat, om 
de știință și literat, nu numai în Rusia, dar și în întreaga Europă. 

În 1679, Gheorghe Duca stăruia din nou pe lingă el să îndemne pe ruşi 
la un război împotriva turcilor, iar mitropolitul Dosoftei îl ruga să inter- 
vină pentru a se trimite în Moldova o tipografie. Țarul Teodor însuși îi 
comandase o istorie a Rusiei, din care a scris între 1679 şi 1682 Introdu- 
cerea, şi în 1682 îl consulta în chestiunea limbii de predare în Academia 
recent înființată de fraţii Lihudas din Moscova. Într-o Scurtă demonstra- 
ție ... (1685) Milescu arăta că ştiinţa şi limba eleno-greacă sint mai nece- 
sare pentru popoarele slave decit ştiinţa şi limba latină. 

Schimbările intervenite la tronul Imperiului (1682: moartea ţarului 
Teodor şi încoronarea țarilor Ivan și Petru; 1689: înlăturarea regentei 
Sofia de către Petru I) n-au modificat situaţia lui Milescu, care a con- 
tinuat să funcţioneze în tot acest timp la Posolski Pricaz. În 1684 a cu- 
noscut pe savantul suedez J. G. Sparvenfeldt, care-l caracterizează drept 
bărbat foarte învăţat (pereruditus), iar in 1689 ambasadorul francez Foy 
de la Neuville a conversat cu el asupra călătoriei şi comerţului cu China 
(„homme d'esprit et d'une conversation agréable“ îl caracterizează și 
acesta). Informaţii despre China i-a dat şi iezuitului Philippe Avril pentru 
lucrarea Voyage en divers Etats d'Europe et d'Asie entrepris pour 
découvrir un. nouveau chemin à la Chine (Paris, 1692). De Milescu auzise 
şi filozoful german Leibnitz, care propusese lui Petru cel Mare planul 
unei Academii de studii orientale la Moscova, menită să cerceteze vechile 
civilizaţii ale Extremului Orient. 

În problemele religiei Milescu a rămas un ortodox consecvent pină la 
sfîrşitul vieţii (în 1698 traducea şi el în limba slavonă Tratatul despre 
erezii al lui Simion de Tesalonic), iar în privința reformelor culturale și 
politice era de partea lui Petru cel Mare, sprijinitor al occidentalizării 
Rusiei şi al acţiunii de eliberare a ţărilor robite de turci. În 1695, la 
asediul Azovului, a făcut parte din statul major al lui Petru cel Mare, iar 
în anul următor pregătea scrisorile ţarului către împăratul Leopold în 
vederea unei alianţe antiturceşti. A tradus în latineşte o scrisoare a lui 
Petru cel Mare către dogele Veneţiei şi în limba rusă jurnalul (Diarium) 
ambasadorului austriac Cristoph de Guarient, privitor la primii ani de 
domnie ai ţarului, relaţiune calomnioasă pentru poporul rus (lucrarea, 
interzisă în urma protestelor lui Petru, era destinată să rămină secretă 
în arhivele imperiale). 

Ultimii ani ai vieţii spătarului Nicolae Milescu sînt mai puţin cunoscuți. 
Ar fi murit în 1708, în virstă de 72 de ani, din care jumătate trăiţi în 
Rusia. 

Jurnalul misiunii diplomatice în China este opera de căpetenie şi cea 
mai cunoscută a lui Nicolae Milescu. Deşi nu s-a publicat decit peste 

ISTORIA LITERATURII ROMÂNE 


La pescuit, unii chinezi folosesc pasărea corb (cormoranul), strîngîndu-i 
gîtul cu un inel ca să nu înghită peştele prins. Femeile stind mai mult 
în casă, căci chinezii sînt foarte geloşi, se joacă cu niște pisici pestriţe. 
Cel mai bun parfum (așa spunea și Marco Polo) se găseşte într-o punguţă, 
pe care animalul numit xe, adică moscul, o poartă în regiunea abdomi- 
nală. În China, şi numai în China, trăiesc papagalii, păsări vorbitoare. 


scrie Milescu, că un străin oarecare a cumpărat acolo un papagal 
şi a vrut să-l ducă în ţara lui, dar papagalul, cînd a văzut că pleacă din China, i-a 
vorbit astfel: «Eu sînt pasăre chinezească, nu-mi place și nici nu se cade să mă în- 
străinez», şi a murit pe loc. Și acest fapt, comentează autorul, nu este fără însemnă- 
tate, căci nu numai chinezii îşi iubesc atît de mult patria lor şi obiceiurile, și nu 
părăsesc China niciodată, dar nici păsările nu doresc să plece în altă împărăție.“ 


„Se povestește, 


Graţioasă este însemnarea despre pasărea-floare din orașul Hingtu: 


„În oraş se găsește o păsărică foarte frumoasă şi foarte ciudată, care nu se pră- 
seşte ca toate celelalte păsări, ci se naşte dintr-o floare minunată, ce se numeşte 


tunhoa, iar pasărea tunhoafung; ciocul îi este roşu ca miniul de plumb, corpul ei 
minunat înflorat cu toate culorile. Pasărea tră- 


iește atit cit ţine şi floarea ei pe copac, iar 
cînd zboară, atunci ți se pare că nu pasărea, 
ci floarea îşi ia zborul. Şi păsărica se aseamănă 
cu acea floare de copac, atît prin frumuseţe, 
cit şi prin scurtimea vieții“. 


Despre marele zid chinezesc ni se spu- 
ne că a fost făcut de împăratul Ksi cu 
215 ani înaintea erei noastre, în decurs de 
5 ani: 


Aa “pe Să aa ~ A N 

„Pentru asta a adunat mulțime fără număr 
de oameni din toată împărăția chineză, luînd 
din fiecare zece oameni trei, şi erau atit de 
mulți, încît nu mai urcau pe înălțimile zidului 
cu piatra, ci varul şi cărămida şi le treceau 
unul altuia, din mînă în mînă, iar în jurul zi- 
dului era mişună de oameni. De aceea s-a ter- 
minat atit de repede pentru că lucrul s-a înce- 
put în mai multe locuri deodată și l-au sfîrşit 
cu cea mai mare iuţeală, iar de la împărăție 
era poruncă strașnică să se pedepsească cu 
moartea acela care nu zidește zidul atît de tare 
A E să da încît să nu poată pătrunde un piron de fier aco- 
D i Chinei (mi cati © lo unde se leagă cu var piatră de piatră. Zidul 

escrierea Chinei (mss. slav). este ridicat astfel; jos s-a clădit piatră tare zi- 
dită în bucăţi uriaşe, deasupra sînt zidite cără- 


Ei 
LONA K 

mizi mari arse, legate cu var; în alte locuri, întregul zid este clădit din piatră 
tare. Înălţimea lui este mai mare de cinci stinjeni, iar lățimea aproape de doi; de- 
asupra sînt creneluri și metereze dese. Zidul porneşte de la braţul de mare din 
ținutul Leoatung, nu departe de fluviul Amur, acolo unde riul Ial se varsă în 
acea strimtoare, şi se începe la multe verste departe de mare. Pentru temelia zi- 
dului, împăratul Ksi a cufundat multe corăbii cu minereuri de fier și astfel con- 
strucția zidului a început chiar din mare şi înconjoară fără întrerupere patru pro- 
vincii mari ale Chinei. Zidului acestuia chinezii îi spun Vanlihing, adică zece 
mii de verste, dar cu toate că spun, nu este adevărat totuși, pentru că zidul se 
întinde pe o lungime de o mie cinci sute și ceva de verste rusești; cu aceasta ei 
vor doar să arate mărimea acelui zid şi de aceea vorbesc așa“. 


O descriere interesantă este aceea a pagodei de porțelan cu nouă caturi 
din orăşelul Liţîng. Pagoda are pereţii interiori de marmură colorată, 
lucioasă, şi o scară în spirală. La fiecare etaj sînt cerdacuri și parmaclicuri 
din fier aurit. De cerdacuri sînt prinşi clopoței sonori, iar în vîrful pago- 
dei stă un idol de aramă poleit cu aur. 

Pagoda e o minune de arhitectură. O minune de sculptură este idolul 
Fe din provincia Suhuen (în împrejurimile orașului Hunking): 


„Oraşul are sub el 20 de tîrguri mai mici, iar în jurul lor sînt munţi mari între 
care se află unul foarte înalt şi de mirare, şi aici este şi riul Feu, deasupra căruia 
se înalță un munte foarte înalt, pe care chinezii l-au tăiat şi l-au săpat, făcînd din 
întreg muntele un mare şi minunat, prea frumos şi ciudat idol, care la ei se nu- 
meşte Fe, cel dintii dumnezeu. Și cu mare măiestrie în acest chip l-au făcut: el şade 
cu picioarele strînse sub el, miinile le ţine adunate la piept, mărimea lui este de 
mirare, ochii, urechile, nările şi buzele se văd limpede de la zece verste şi mai de- 
parte, şi astfel de lucrare minunată nu s-a aflat în trecut și nu va mai fi în toată 


lumea“, $ 


Nici statua pe care Dinocrates o făgăduise împăratului Alexandru ceł 
Mare după Vitruvius (să cioplească muntele Atos şi să modeleze pe îm- 
părat ținînd într-o mînă un oraş, iar în cealaltă mînă un rîu sau un lac): 


n-ar fi fost mai măreață, căci, zice Milescu, numai din capul idolului Fe- 


ar ieşi tot ceea ce medita vestitul arhitect grec. 
Unele legende cu substrat folcloric seamănă cu haikaiuriie japoneze, 
făcînd o delicată confuzie între regnuri: 


„Împrejurul oraşului (Holkien) sînt munţi minunaţi, lîngă care se află un lăculeţ 
foarte adînc, în care, dacă cineva aruncă din întîmplare o piatră, atunci toată apa 
se înroşește ca sîngele. Iar cînd pică frunze din copac, cum ating apa, îndată se 
preschimbă în rîndunici şi îşi iau zborul...“ 


Și în Muntele Primăvara, din apropiere de oraşul Vuting, este un lac 
înconjurat de pădure, în undele căruia, cînd cad frunze, răsar păsările 
numite gonieavo, adică păsările născute „din apă și frunze“. 

Astfel de legende fac lucrarea lui Milescu atractivă şi încă interesantă, 
chiar pentru chinezi, constituind un document însemnat pentru China 
feudală din secolul al XVII-lea. 

Lucrarea a fost redactată în limba slavonă literară pentru a avea o 
circulaţie mai mare, această limbă fiind, ca și latina, O limbă de cultură. 
Totuşi, ea nu a fost tipărită decît mult mai tirziu, în 1910, la Kazan, după 
un manuscris care a aparţinut lui F. T. Vasiliev, cu o prefaţă de A. I. Iaţi- 
mirski şi alta de N. F. Katanov. Un frumos manuscris slavon a fost 
descoperit de C. C. Giurescu în Biblioteca Naţională din Paris. 


BIBLIA DE LA BUCUREȘTI 


Traducerea integrală a Bibliei s-a făcut la noi după mai mult de un 
secol și jumătate de sforţări, din iniţiativa şi cu cheltuiala domnitorului 
Șerban Cantacuzino. Manuscrisul a fost pus sub tipar în luna noiembrie 
1688 şi a fost terminat de tipărit în septembrie 1689, în domnia lui Con- 
stantin Brîncoveanu. 

În prefața iscălită de Dosithei, patriarhul Ierusalimului, se aduce un 

„elogiu lui Şerban Cantacuzino, descendent, zice-se, din împăratul bizantin 
Ioan VI Cantacuzenos (1347—1354), nepot al lui Ioan III Ducas Vatatzes 
(1222—1254). Ioan Cantacuzino ar fi fost, pretinde Dosithei, şi ales bo- 
goslov şi ar fi tălmăcit Cîntarea cîntărilor, ajungînd înger încă de pe cînd 
trăia pe pămînt. Urmașul lui, Dimitrie Cantacuzino, a oprit pe vremea 
sultanului Soliman ca păgînii turci să dărîme bisericile Țarigradului, iar 
cinstea tatălui lui Şerban, postelnicul Constantin Cantacuzino, „era mai 
preste toată lumea“. O genealogie asemănătoare se face mamei domnito- 
rului, Elena, fiica lui Radu Şerban. Cum acesta din urmă era strănepot 
al lui Matei Basarab, spita neamului e dusă pînă la Dan I (1384—1386), 
pus să domnească, după istoricul bizantin Calcocondyl, în vremea sulta- 
nului Murad I, ca fiind din „al doilea neam de domnie“ (Basarab). În 
sfîrșit, Şerban Cantacuzino e comparat cu episcopul Ulfila, creştinatorul 
goților, şi cu Ptolemeu, împăratul Egiptului, „care au tălmăcit Sfinta 
Scriptură den limbă ovreiască spre ce elinească“. 

Observînd că „pînă în zioa de astăzi... n-au rămas nici un neam, 
nici o limbă (măcară şi varvară şi carii la cele de apoi hotară ale lumii 
depărtaţi) ca să nu citească întru a lor limbă dumnezăiască scriptură“, 

domnitorul a hotărit ca Biblia să se tălmăcească în întregime şi în limba 
poporului român (de subliniat că opera este oferită românilor din toate 
provinciile românești: rumânilor, moldovenilor şi ungrovlahilor, adică 
transilvănenilor). La realizarea traducerii au fost angajaţi învăţaţi străini 
şi locali: 


„Despre o parte puind dascăli ştiuţi foarte den limba elinească, pe pre înțeleptul 
celu dentru dascali ales şi arhierei Ghermanonisis şi, după petrecere lui, pre alţii 
care s-au întîmplat; şi despre altă parte ai noştri oameni ai locului nu numai pe- 
depsiţi întru a noastră limbă, ce şi de limba elinească, avînd știință ca să o tălmă- 
cească; carii luînd lumină şi dentr-alte izvoade vechi și alăturîndu-le cu cel elinesc 
al celor 70 de dascali, cu vrere lui Dumnezău o au săvîrşit precum se vede. Și mă- 
cară că la unele cuvinte să fie fost foarte cu nevoie tălmăcitorilor pentru strimtare 
limbii românești, iară încăş avînd pildă pre tălmăcitorii latinilor şi slovenilor, pre- 
cum aceia așa și ai noştri le-au lăsat precum să citesc la ce elinească“. 


Ghermanos din Nissis, director al Academiei grecești din Constantino- 
pole, fusese adus de Șerban Cantacuzino ca director al Academiei din 
Bucureşti. Cît despre traducătorii români, ei sînt arătaţi în epilog: „Şărban 
biv 2 logofet i brat ego Radul logofăt“, fraţii Greceanu. Probabil că Gher- 
man din Niș a fost înlocuit cu Dosithei, patriarhul Ierusalimului, care 
semnează prefața, rolul lui, ca și al predecesorului său, fiind doar de 
consultant. O mînă de ajutor în acest sens vor fi dat şi mitropolitul Țării 
Românești Teodosie şi Mitrofan, episcopul de Huși, în sarcina căruia a 
fost tiparul. | 

În ceea ce priveşte „izvoadele vechi“, se înţelege că traducătorii au 
folosit tot ce se tălmăcise mai înainte, tipăriturile românești coresiene, 
Palia de la Orăștie, Noul Testament al lui Simion Ştefan şi versiunea 
manuscrisă a Vechiului Testament a lui Nicolae Milescu. 

Acest lucru reiese din trei mărturii precise. Prima este o însemnare a 
mitropolitului Moldovei Gheorghe pe Viața Cuviosului Paisie, tipărită la 
mănăstirea Neamţ: 


„În dzilele lui Ştefan Gheorghe voievod s-au întîmplat de au mers la mănăstirea 
Neamţului şi Nicolae grămăticul, fratele lui Postolache Milcul... carele au tălmăcit 
şi biblia din limba elinească pre limba românească, cînd au fost la Constantinopoli 
capuchihaia lui Grigorie voievod, domnul Țării Româneşti, pre care scriere au dat-o 
şi în tipar Șerban Cantacuzino, domnul Țării Româneşti“. 


A doua mărturie se află în scrierea lui Dimitrie Procopiu din Mosco- 
pole, Succinta eruditorum Graecorum superioris et praesentis saeculi re- 

censio conscripta mense iunio anno Christi 1720, transmisaque Bucaresto, 
et nunc prima edita cum latina versione, publicată de Fabricius în Biblio- 
theca graeca, X, Hamburg, 1730: 


„Nicolae din Moldova, mare spătar... a tradus din grecește în limba... dacilor 
şi ungrovlahilor scripturile sfinte a căror citire a obținut-o pretutindeni în bisericile 
lor“, 


A treia mărturie se găseşte în ms. B.A. R.S.R., nr. 4389, copiat de Ana 
Știrbeica în 1765, după o traducere a Vechiului Testament anterioară 
Bibliei de la Bucureşti. În „Cuvînt înainte către cetitori“ se spune: 


„Și noi acum dentr-a prea atotputer(nicului) Dumnezeu milă şi cu al preacuratei 
sfinţiei sale maicii ne(voi)tu-ne-am a prepune această sfîntă şi de Dumnezeu sfiîntă 
carte care se chiamă Biblia, adecă toată cartea legii vechi şi cu toţi prorocii pre 
limba rumânească carea pînă acum într-această limbă a noastră rumânească nu 
foarte se-au aflat prepusă, numai un izvod scris cu mîna (c)are l-au fost prepus Ni- 
colae Spătariul moldovean dascal şi învăţat în limba elinească, care l-au izvodit de 
pre izvodul elinesc ce se-au fost tipărit (în Fran)gofor. Ce însă și izvodul acesta 
pentru multă pripă a celui pre(puitor) care se-au grăbit curînd a o tălmăci şi a-şi 
scrie, aflatu-s-au multe greşeli și pre mare 
învăluială, că era lucru foarte greu a înţe- 
lege... 

Şi am nevoit a prepune această carte a 
legii vechi carea se chiamă Biblia toată, cu 
toţi prorocii (că legea nouă, adecă Evanghe- 
lia şi celelalte cărți ale apostolilor, toate se 
află multe prea bogate locuri şi cu mina 
scrise şi în tipariu date pre limba noastră 
rumâneaşte. Iară de această carte a leagei 
vechi, noi rumânii foarte sîntem lipsiţi). 
Drept aceia, alăturînd izvodul slovenesc ca- 
rele au fost tipărit în Rusia cea mică în ce- 
tatea Ostrovului, și izvodul latinesc care au 
fost tipărit în cetatea Antverpen și acel iz- 
vod rumânesc de care se spune mai sus; aşa 
de pre diînsele cu multă socotință am pre- 
pus“. 


psd Traducerea lui Milescu era dar bine 

„1 cunoscută în Țara Românească. Din 
continuarea prefeţei pomenite se vede 
că ea a stat sub ochii „prepunătorilor“. 


pi di ret ac 


Stema Ţării Româneşti în Biblia lui „insă și de acesta-ţi facem în ştire, o, iu- 
Șerban Cantacuzino. bite cetitoriu, ca să ştii că la elini, adecă 

la greci, cartea a treia a Ezdrei nu se află scrisă, ce numai ce sint 2 cărţi. Pen- 
tr-aceea nici în izvodul cel rumânesc care a fost prepus mai denainte de Nicolae 
spatar nu fu scris, iar în izvodul cel slavonesc şi cel latinesc fiind şi această carte 
a treia a Ezdrei tipărită, acum, şi noi o am prepus şi aceia în stihuri. Iară cartea 
a treia, a Macaveilor, în izvodul cel lătinesc nu iaste, iar în cel slovenesc şi în cel 
elinesc iaste, ce nici aceasta... de noi încă nu se-au lăsat, ce se-au prepus. Iar 
aceştiia stihuri pre margine la capete nu i se-au pus, ce așa se-au așezat fără stihuri, 
precum iaste la slovani şi la elini şi cum se află şi în izvodul cel rumânesc cartea 


aceasta toată, tot fără de stihuri.“ 


Altă copie a traducerii lui Milescu (ms. B.A. R.S.R. Cluj, nr. 45) con- 
ține, ca și traducerea Grecenilor, A lui Iosif la Macavei carte pentru 
singurul ţiitorul gînd, micul tratat despre raţiunea dominantă al lui Jo- 
seph Flavius, adăugat ca a patra carte a Macaveilor la ediţia din 1526 a 
Septuagintei de la Strasbourg. 


Luată în absolut, traducerea din 1688 e departe de a fi fără reproş. 


„Neagră sînt eu şi frumoasă, featele Ierusalimului, ca sălaşele Chidarulai, ca cor- 
turile lui Solomon. Nu mă vedeţi, căci eu sînt negriindu-mă, căci m-au ars soarele. 
Fiii maicii meale s-au învrăjbit întru mine, pu- 
seră-mă păzitoare în vii, via mea n-am păzit. 
Povestește-mi, pre carele au iubit sufletul mieu, 
unde naști, unde zaci în amează-zi, că nu doară 
să mă facă ca ceea ce să învăluiaşte, pre cere- 
zele priatenilor tăi. De nu te vei cunoaşte pre 
sine, cea frumoasă între fămeai, ești tu întru 
călciile turmelor, şi paşte iadele tale spre săla- 
şurile păstorilor. Cu călărimea mea întru carele 
lui faraon asemănatu-te-am, ceea ce eşti aproa- 
pe de mine. Ce s-au înfrumusăţat fălcile tale, 
ca ai turturealei, cerbicea ta ca nişte şiruri asă- 
mănări de aur face-vom ţie cu pistrituri de ar- 
gint. Pînă unde iaste împăratul întru înduple- 
carea lui, nardul mieu dat-au mirosul lui.“ 


Traducătorii nu au sesizat dialogul în- 
tre mire şi mireasă şi comentariul coru- 
lui din epitalam. În traducerea modernă 
poemul e cu totul altceva: i 


„Mireasa. Oacheşă sînt, dar frumoasă, fiice 
din Ierusalim, pre cum sînt corturile Chedaru- 


lui, precum sînt covoarele lui Solomon! — 
Nu vă uitaţi la mine că sînt oacheșă, fiindcă * 


soarele m-a înnegrit. Fiii mamei mele s-au mi- 
niat pe mine şi m-au pus să păzesc viile, dar 
via mea nu am păzit-o. 


Biblia de la Bucureşti, 1688. 

Spune tu, cel drag sufletului meu, unde duci oile la păscut, căci de ce să umblu 


rătăcind pe la turmele tovarășilor tăi? 
Corul. Dacă nu știi unde, tu, cea mai frumoasă dintre femei, ţine-te de urmele 


oilor și paşte iezii tăi, pe lingă colibele ciobanilor. 
Mirele. Mi te închipui şi te asemăn, draga mea, cu o mînză înhămată la carul lui 


faraon. 
Dragi se văd obrajii tăi, alăturea de cercei, şi din stratul de mărgele: gîtul tău! 


Făuri-vom pentru tine lănţujele aurite şi colane de argint. 
Mireasa, Pe cînd regele se ospăta la masă, mireazma mea de nard își răspîndea 


mirosul“, 


Este drept că alte cărți ale Bibliei, care se citeau în biserică, sînt mai 
bine tălmăcite şi că prin răspîndirea lor au avut o influenţă bună asupra 
dezvoltării limbii române, contribuind la fixarea unor norme de expri- 
mare înainte de apariţia gramaticilor cu mai mult de un secol. În orice 
caz, Biblia de la București rămîne un monument de seamă al literaturii 
noastre vechi, similar în literatura germană Bibliei traduse de Luther. 


BIBLIOGRAFIE 


$ Nicolae Milescu spătariul, Jurnal de călătorie în China, ediţie în- 
grijită (traducere!l), cu o prefaţă, note şi bibliografie de Corneliu Bărbu- 
lescu (în addenda: Călătorie de la Tobolsk... pînă la hotarele Chinei, 
tradusă de G. Sion, și Jurnal de călătorie de la fortul Nercinsk la Pe- 
kin, tradus după J. Arseniev), Buc., E.S.P.L.A., 1958, ed. II; Descrierea 
Chinei, ediție îngrijită (traducere din slavonește), cu prefaţă, note și 
bibliografie de Corneliu Bărbulescu, Buc., E.S.P.L.A., 1958; Mărturisirea 
de credință a spătarului Nicolae Milescu: „Stella orientalis occidentali 
splendens“, text latin şi traducere, cu o introducere și note de Al. I. Ciu- 
rea, în Ortodoxia, X, 4, oct.—dec. 1958. 

§ H. Dj. Siruni, Le spathaire Nicolae Milescu et son rôle dans les 
relations des Arméniens avec Pierre le Grand, în Studia et acta orientalia, 
II, 1960. 

$ Virgil Cîndea, Tratatul Despre rațiunea dominantă, cea dintii operă 
filozofică publicată în limba română, în Viața românească, 1963, nr. 3, 
p. 84—89. 

Const. Solomon, Biblia de la București (1688), în Contribuțiuni noi 
istorico-literare, Tecuci, 1932; N. Iorga, Biblia lui Şerban-Vodă, în Re- 
vista istorică, XXIV, (1938), p. 193—196; I. Bălan, Limba cărților biseri- 
cești, Blaj, 1914. 


CĂRȚI POPULARE 


În secolul al XVII-lea, sfera traducerilor de cărţi populare din patri- 
moniul literaturii bizantino=slâve se Iărgește mult, fără a ieși cu totul din 
domeniul religios. Traducerile, întreprinse tot de clerici, se adresează însă 

şi acum mai mult maselor populare, în scopul pe de o parte de a le educa 
din punct de vedere etic, pe de alta de a le instrui. Cartea populară are 
menirea, așa cum spune Engels, „ca, alături de Biblie, să-l ajute (îndeosebi 
pe ţăran şi pe tîrgoveţ) să-și limpezească simțul moral, să-l facă conștient 
de puterea, de dreptul, de libertatea sa, să-i trezească curajul și patrio- 
tismul“. | 

Unele din cărţile de care ne ocupăm mai jos (şi ne-am ocupat şi mai 
înainte, cercetînd activitatea lui Varlaam, Udrişte Năsturel, Dosoftei etc.) 
au pătruns la noi din cele mai vechi timpuri în limba slavonă, circulînd 
multă vreme în copii directe. Din secolul al XVII-lea încep să apară şi 
traduceri care din nefericire ni s-au păstrat în puţine copii, incomplete. 
Cea mai răspîndită carte populară din literatura noastră veche este roma- 
nul fabulos Alexandria, istoria lui Alexandru cel Mare din Macedonia şi 
a lui Darie din Persida. 


ALEXANDRIA 


Romanul datează din secolul al III-lea dinaintea erei noastre și a fost 
scris de un anonim în limba greacă, în Egiptul elenistic. Punctul de ple- 
care a fost o istorie adevărată a secretarului lui Alexandru, Callisthenes, 
nepot de vară al filozofului Aristotel. Callisthenes a însoţit pe Alexandru 
în expedițiile sale militare, dar n-a apucat să-i termine biografia, fiind 
ucis pentru că-și permisese să critice luxul oriental de la curtea împăra- 
tului. În povestirea sa adevărată, Pseudo-Callisthenes a adăugat legendele 
ivite după moartea eroului, scoborîndu-l din faraonul Nectaneb (Nehti- 
nav). În secolul al IV-lea, Iulius Valerius traduce romanul în limba latină, 
răspîndindu-l în Occident. Altă traducere a arhiepiscopului napoletan 
Leon, Istoria Alexandri Magni regis Macedoniae de proeliis, datînd din 
secolul al X-lea, stă la baza eposului francez (chanson de geste) al lui 
Alberic de Besancon sau Briancon, în 200 000 de versuri de cîte 12 silabe 
(versuri numite alexandrine), din secolul al XII-lea, parodie ridiculă 
după G. Lanson, în care Alexandru studiază cele şapte arte şi e îmbrăcat 
în zale de cavaler de către mama sa. Traducerea arhiepiscopului Leon, 
încrucișată cu o versiune greacă de mediu bizantin, a pătruns în Croaţia, 
unde a fost tălmăcită în limba slavonă prin secolul al XIII-lea. Această tăl- 
măcire ajunsese la noi în copii manuscrise încă din secolul al XV-lea 
(ms. nr. 357) şi a circulat în limba slavonă (redacţie siîrbească) de-a lungul 
secolului al XVI-lea, fiind tradusă în limba română în primele decenii ale 

secolului al XVII-lea. Ni s-a păstrat o parte din traducerea românească 
(probabil efectuată în Ardeal) în copia tinărului popă Ion Românul din 
satul Sînpietru, judeţul Hunedoara, scrisă între 15 iunie 1619 şi 15 februa- 
rie 1620 (ms. nr. 3821, Codex Neagoeanus). Copistul arată motivele pentru 
care s-a ostenit: 


„Adecă eu mult greşit şi ticălos popa Ion din Sinpietru scriș această carte ce se 
chiamă Alixandrie şi mă ustenii cît putui și o scriș să cetească şi să socotească bine 
ce este împărăție ceștii lumi deșarte și mîngănoase“. 


Deoarece textul din Codex Neagoeanus pare a fi prototipul tuturor co- 
piilor manuscrise și tipăriturilor ulterioare, putem să ne adresăm pentru 
analiză oricărui text posterior. 


Narațiunea începe cu izgonirea împăratului Netinav din Egipt. Craiul 
avirilor (avarilor), craiul harapilor (arabilor), craiul cazilbașilor (mezilor) 
și craiul etiopilor se plîng lui Darie, împăratul perșilor, că nu mai pot 
vieţui de Netinav, care cu ajutorul farmecelor sale (faraonii egipteni se 
ocupau într-adevăr cu magia şi astrologia) le-a luat toate bunătăţile. Darie 
vine cu oaste asupra lui Netinav, acesta își rade barba, mustăţile şi capul 
și, travestit în vraci, merge la curtea lui Filip în Macedonia. Solicitat de 
nevasta acestuia, Olimpiada, să-i dea „ierbi de feciori“, Netinav promite 
că va conjura pe zeul Amon, în realitate pogoară el însuşi în iatacul 
Olimpiadei, prefăcut într-o himeră cu cap de leu, picioare de vultur, 
coada de aspidă, o aripă neagră și una de aur. Naşterea lui Alexandru 
(nume grecesc semnificînd mare, ales, de fapt: apărătorul bărbaţilor) este 
oprită pînă ce planetele stau pe tocmeală, spre a se evita ceasul rău, zodia 
nefavorabilă. Filip, prevenit în vis de nașterea coconului, vine acasă din 
război şi-l binecuvîntează, apoi îl predă filozofului Aristotel ca să-l înveţe 
carte. Într-un an Alexandru deprinsese Psaltirea şi în şapte ani toată 
filozofia lui Aristotel și a lui Netinav. De la început Alexandru manifestă 
o inteligenţă neobișnuită. Pe Netinav îl pune să-și prevadă singur moartea 
şi fiindcă Netinav îi răspunde că va muri de mîna fiului său, Alexandru, 
spre a se convinge că este tatăl lui cu adevărat, îl aruncă dintr-un foişor. 
Olimpiada îi confirmă că Netinav fusese tatăl lui. Alexandru e foarte 
viteaz. Încalecă pe Ducipal (Bucefal=cu cap de bou), cal sălbatec cu 
un corn în frunte, întrece la alergări pe curteni („boieri“), se bate cu 
vitejii din Ostrovul Dalfionului și-i învinge, împacă pe Filip cu Olimpiada, 
părăsită la sfatul unor boieri, taie, „precum se taie“, pe tătari (sciți) şi pe 
impăratul lor Altalmis, înlocuindu-l cu Franţ (corupţie din Lanţatura, 
loan Asen III), prinde pe Anarhos, împăratul Pelagonitului, răpitorul 

Olimpiadei, şi-l predă lui Filip. Filip înjunghie pe Anarhos, dar moare 
totdeodată şi el. Atunci Alexandru se urcă în scaunul Macedoniei şi dă 
ordin să se pregătească oștile de război. Tocmai sosește un sol de la Darie, 
Candarcus, ca să ia el tronul şi să oblige Macedonia la haraci. Alexandru 
îl primeşte cu cinste, dar rupe scrisoarea lui Darie și-l expediază înapoi. 
Darie trimite atunci pe Calidonuş cu două rotile pentru Alexandru, două 
racle pentru a fi umplute cu banii de tribut şi doi saci cu mac, simbol 
al mulţimii soldaţilor săi. Alexandru sparge raclele, mănîncă macul și la 
rîndul său trimite lui Darie o traistă de piper ca să vadă cît de „iuți“ sînt 
macedonenii. Apoi, fără a mai aştepta răspunsul de la Darie, porneşte la 
luptă. I se supun de bunăvoie Solunul (Salonicul) şi după oarecare 
gilceavă Antina (Atena), unde macedonenii taie iarăşi, „cum se taie“, pe 
atenieni. La Rîm, Alexandru este condus în biserica lui Solomon, făcută 
de Sabela, „sora lui Solomon“, și i se oferă mai multe daruri, plașca (pla- 
toșa) şi emurlucul (mantaua) lui Solomon, prevăzut cu trei pietre vinde- 
cătoare de boli, un farij (cal alb), cu şeaua din piele de aspidă, bătută în 
diamante, sabia lui Armeleuș (Menelaos) și sulița lui de fildeș, precum şi 
pavăza lui Patrichie (Patroclu), învelită asemenea în piele de aspidă (se 
observă aici o contaminare cu epopeea lui Homer, Iliada). I se arată lui 
Alexandru cartea prorocului Daniil cu profeția despre inorogul ce va goni 
pardoşii de la apus şi va împunge în inimă berbecele cel mare, tălmăcin- 
du-i-se că inorogul este el, iar berbecele Por. 

De la Rîm, Alexandru o ia înspre „Țara leșească“. Într-un pustiu îl 
întimpină oameni-reptilă, cu obraz de om și trup de şarpe, iar la un 
munte de fier, femei-pasări cu trup de pasăre și obraz de femeie (sirene; 
contaminaţie cu Odissea). Luptătorii ajung în Egipt şi de acolo la Marea 
Albă, unde fac „catarge“ şi pornesc în trei direcţii: Alexandru spre „ră- 
sărit“, unde zidi cetatea Alexandria; Vizantie înspre Țarigrad, unde înte- 
meie Vizantia; iar Ptolomei spre „Marea Acrim-Tătar, ce se chiamă Ardeal 
şi Moldova şi Țara Românească“. După un an, războinicii se întîlnesc în 
Egipt și se îndreaptă acum spre Asia. În Troada eliberează pe „frînci“, 
care se duc la Rîm (contaminaţie cu Eneida), de unde „au venit rumânii 
în Ardeal, în Moldova şi în Ţara Românească“ (adaos de traducător sau 
copist; din ordinea citării ţărilor româneşti se vede că tălmăcirea s-a 
făcut în Transilvania). 

Înainte de a se lupta cu Darie, Alexandru trece prin Ierusalim, unde 
îl binecuvîntează prorocul Ieremia, şi se întoarce în Egipt, unde ridică 
un „stîlp“ în memoria tatălui său. Cu Darie, supranumit „,„măgariul tur- 
cilor“, se întîimpină la apa Eufratului. Oştile se tăiară „cum să taie“, şi 
Alexandru ieși învingător. Darie se retrage la Vavilon, urmărit de mace- 

doneni, care încă o dată taie oştile vrăjmașe „cum să taie“. Curînd cade 
şi Vavilonul în mîinile lui Alexandru, şi macedonenii pun mîna pe vistie- 
ria lui Darie cea cu două sute de poveri de galbeni, o mie de cai povod- 
nici, o sută de lei cu zgarde de aur, o mie de pardoși, o sută de bidivii 
arăpești, o mie de blide de aur, două sute de mii de coarne de inorog, o 
sută de potire de aur etc. Un boier deplinge nenorocirea împăratului cu 
o comparaţie pe care o va utiliza şi Miron Costin: 


„Aşa iaste împărăţiia, ca şi copaciul mare: cînd cade, mare sunet face. Și vintul 
copaciul mare surpă şi-l sparge“. 


După sfatul prorocului Ieremia, Alexandru merge el însuși în solie la 
Darie, ca să ceară haraciul şi este recunoscut de Candarcus, dar nu se 
lasă prins. Darie cere ajutorul lui Por, împăratul indienilor, însă zadarnic, 
pentru că macedonenii, preveniţi, taie oștile la timp, „cum se taie“ (ex- 
presie stereotipă necesitată de iuţeala povestirii). Alexandru însuşi taie 
„din căruţă cu spata de un stînjen“. În cele din urmă, oștile dușmane sînt. 
complet înfrînte şi Darie, părăsit de boierii săi, care încercaseră să-l 
omoare, e ridicat din pulbere de Alexandru și luat captiv. Macedoneanul 
se urcă în scaunul lui din cetatea Persida, Darie îi încredinţează pe fiica 
sa Ruxanda, Alexandru se însoară cu ea şi spînzură pe ucigașii lui Darie. 

“După ce mai bat pe Criş (Cresus) împărat, cuceritorii ies din „lumea 
mirului“ (mireană) şi intră în ţinuturi fantastice. Întîi se lovesc de nişte 
femei sălbatice, cu păr de porc şi ochii de stele; apoi de furnici mîncătoare 
de oameni; apoi de pitici de un cot, cotropiţi de cocori, pe care-i învaţă 
să-şi facă arcuri şi săgeți. 

Aici începe textul copiat de popa Ion Românul în 1620. Pe un stilp, 
Alexandru citeşte o inscripţie a împăratului Sanhos, prevenind că mai 
încolo se află raiul. Sanhos fusese ucis de uriaşi canibali. Aceştia vin şi 
asupra macedonenilor, dar soldaţii lui Alexandru îi taie „cum se taie“. 
Mai departe văzură oameni cu șase mini şi şase picioare, psoglavi, chino- 
chefali (oameni cu cap de cîine, căpcăuni, semnalaţi și de Milescu, după 
Martini, în provincia chineză Hukvang), raci gigantici, capabili să măniînce 
un cal, nagomudri, adică înţelepţi goi (gr. ghimnozofişti), urmaşi ai lui 
Sit, brahmani vegetarieni, despărțiți de femei, numiţi şi blajini, locuind 
in Ostrovul Macaron (srb. macaronschi otoc = insula fericită). De la 
Evant, împăratul nagomudrilor (recte Dandamis, evant fiind numai un 
epitet cu semnificaţia în limba greacă „plăcut“, luat de traducătorul sîrb 
drept nume propriu), Alexandru primește un clondir de apă vie şi i se 
indică locul raiului, cu sfatul de a-l privi.de departe. Văzu apoi ispolini, 

adică centauri, oameni jumătate cal, și 
oameni cu coadă de oaie numai cu un pi- 
cior, o mînă și un ochi, adică ciclopi. 

Războiul cu Por împărat este cea mai 
mare ispravă a lui Alexandru Macedon. 
Por aruncă în luptă 100 000 de lei „invă- 
taţi la război“, iar Alexandru 1000 de 
bivoli și 1 000 de tauri. Oastea lui Por 
era mult mai numeroasă, totuşi Alexan- 
dru a tăiat-o „cum să taie“. În a doua 
luptă, Por a venit cu 100 de elefanţi cu 
cîte 30 de pușcași, iar Alexandru cu 1 000 
de cămile şi 1000 de catiri, şi pentru a 
doua oară ostașii macedoneni au tăiat pe 
ostașii indieni „cum să taie“. Por însuşi a 
murit de data aceasta în luptă, lovit de 
Alexandru cu „hangeriul“. À Zan 

, i A Desen de Năstase Negrule în 

Pretutindeni romanul are o concepţie Alexandria (mss. 869). 
religioasă (nici o izbîndă nu se înfăptu- 
iește fără ajutorul lui Savaot), ceea ce nu 
împietează asupra caracterului epic, eroic. Uneori dăm chiar peste scene 
de roman cavaleresc, ca în episodul turnirului între Alexandru şi Por: 


„Și-şi luo platoşe și coiful, şi încălecă pre Ducipal, și-și luo sulița, și eşi din oste 
lui (Alexandru); şi eşi şi Por din oste lui; să loviră cu sulițele și frîmseră sulițele; şi 
scoseră buzdoganele şi să loviră de cite 10 ori; şi scoaseră săbiile...“. 


Alexandru apare ca un erou ambițios, decis să stăpiînească tot pămîn- 
tul. Din India purcede cu oștile în ţara amazoanelor. Împărăteasa aces- 
tora, Talistrada, îi trimite haraci 3 000 de fecioare. Deoarece nu i s-a 
opus, Alexandru îi apreciază darul, dar nu-l primeşte. În schimb, pe 
Evimitrie împărat, care-l înfruntă, îl taie, şi limbile păgîne din subordi- 
nea lui, goții, magotii, agazii, axanii, divrisii, sostenii, xanartii, saxaxanii, 
climadii, theanii, xeanii, armatanii, hohanii, agramadii, anufaghii, pso- 
glavii, xardeii, anesixii, sisonichii și alasartii, sînt alungate între doi 
munţi și zidite acolo cu piatră şi var. 

Episodul cuceririi ţării Mastridonului a împărătesei Cleofila-Candachia 
este unul din cele mai umane ale romanului. După ce bate oștile lui Can- 
dusal, fiul Cleofilei, Alexandru, travestit în Antioh, ia pe Candusal şi se 
duce să vadă pe Cleofila şi vestitul ei palat. Pe drum însă se opreşte şi 

descinde în iad, unde găseşte pe Sanhos, pe Darie și pe Por, legaţi de 


draci. 
Cetatea Cleofilei abundă în fast oriental și e zugrăvită ca în basme: 


„Era toată de aur şi păreţii, şi acoperită cu aur, şi patul ei tot de aur, și scaunele 
de aur, iar masa de piatră adamantă, şi păharele pre masă tot de piatră antraxa, 
şi de zmaragda, și de zamfir, şi de prohiracta, și de criștar. Şi pre mijlocul casei 
curè izvor mic de apă frumos ca aurul şi dulce ca zaharu. Și-l băgă într-altă casă; 
şi era păreţii tot de petri scumpe, și nestemate, şi cu mărgăritari podobite; şi lumina 
ca soarele. Şi merseră într-o altă casă, era de lemn cioplit, de lemn ce se chiamă 
evsenica şi asipit: şi acele lemne nu le arde nici focul. Şi intrară într-altă casă ia- 
răşi cioplită de lemne ce se chiamă bulicsa, şi evanisa, şi de chiparos. Și era pusă 
ace casă tot în măiestrie pre 4 fuse de fier şi cu broaşte; şi le învîrtie cu bivoli; şi 
începură a să întoarce casele şi a să sui în sus toată cetatea şi iar să pogoriă“. 


întrucît a scăpat pe Candusul de Evagrid, Cleofila se bucură de vizita 
lui Alexandru şi-l scapă la rindul ei de miînia lui Dorif, celălalt fiu, gi- 
nere al lui Por. Alexandru îşi ia cuvenitul haraci şi se întoarce la ai săi 
nevătămat. 

Mai ales către sfîrşit eroul devine un exponent al destinului exemplar, 
acţionind după norme dinainte stabilite şi vorbind în maxime. Cînd un 
slujitor îl înştiințează că cineva a furat un pahar de la curte, Alexandru 
răspunde: „une va fi, tot vor zice oamenii pahar împărătesc şi tot va fi 
al meu“. Aristotel îl sfătuieşte să se îngrijească de un moştenitor. „Nu 
mi-e dat să fac eu cocon den trupul mieu, ce vor rămîne lucrurile mele“, 
răspunde împăratul. Unui bătrin care-și căneşte barba îi zice: „păzeşte-te 
să nu te înșele cerneala, că barba va fi neagră, iar picioarele slabe, şi tu 
te ţini tînăr, iar zilele se vor împuţina, şi tu vei muri“. Cineva îi cere 
zestre pentru fata lui. Alexandru îi dă 100000 de galbeni. Omului i se 
pare darul exagerat. „Darul împărătesc, răspunde Alexandru, mare este“. 
Altcineva aduce vestea că a găsit comoara lui Iov. Împăratul, netulburat, 
îl convinge că de vreme ce a găsit-o i se cuvine, jar cînd găsitorul arată 
că s-a săturat de cărat aur, Alexandru trimite soldaţii să-și împartă res- 
tul. Un cerşetor îi cere un ban, el îi dă un oraş. Cerşetorul spune că nu 
i se cade lui să stea în cetate, iar împăratul răspunde: „Nu caut eu cum 
să cade ţie, ce caut cum să cade mie să dau“. Un tilhar adus înaintea 
lui are curajul să declare că el omoară, din lipsă, numai cîte un om, spre 
a-l jefui, pe cînd un împărat ucide mii de oameni şi jefuieşte cetăţi 
întregi. Alexandru îl iartă şi-l pune căpitan peste 1 000 de oameni. Olim- 
piada îi scrie, rugîndu-l să se întoarcă în Macedonia, el îi răspunde că 
nu-i este dat să revadă acele locuri şi o chiamă în Babilonia. Eroul e 
predestinat să aibă sfîrşit tragic şi e conştient de acest lucru. 


222 


CE Scanned with OKEN Scanner 


SECOLUL AL XVII-LEA 


. [dd e . / . - s ... . 

| O femeie „rea „din Macedonia, Minerva, sfătuieşte pe fiii ei Vreonuş 
și Levcaduş să ucidă pe Alexandru. Levcaduş îi toarnă otravă în pahar, 
Vreonușş, potrivnic crimei, se sinucide. Alexandru, presimţind moartea 
apropiată, se tinguie cu cuvintele pe care le va folosi Miron Costin în 
Viața lumii: 

„O, lume minciunoasă, lume înșelătoare, o, moarte năpraznică, o, lume deșartă, o, 
mărie putredă și miîngănoasă și înșelătoare, cum te arăţi dulce în puțină vreme și 
de grabă vini amar; cum să zice: nu este bucurie pre lume să nu se schimbe cu jale, 
nice mărie pre pămînt să pogoare; binele mult rău aşteaptă“, 


Zadarnic vraciul Filip spintecă un catîr şi bagă pe Alexandru în el ca 
să-i prelungească viaţa. După ce-şi ia rămas bun de la Olimpiada, Ru- 
xanda și calul său Ducipal, Alexandru moare „în țara Ghersimului, 
aproape de Eghipet, unde au zidit Iosif cel prea frumos cele 7 jitniţe lu 
faraon împărat în luna lu august 15 zile“. Ducipal răzbună pe loc moartea 
stăpinului său, străpungînd în inimă pe Levcaduş. Trupul ucigașului este 
aruncat la cîini. Nu mai puţin tragică este moartea Ruxandei. Ca Ju- 
lietta mai tirziu, Ruxanda ia hangerul lui Alexandru şi se înjunghie, mu- 
rind în braţele lui. 


„Și se făcu, zice autorul, ce nu s-au făcut, nice făcu nici o muiere în lume ne- 
căiere. Și băgară amindoi într-un secriniu de aur; şi-i duseră la Alixandrie cetate; 
și făcură în mijlocul cetăţii turn nalt; şi-i suiră sus; şi-i zidiră acolo sus. Şi stau şi 
pînă astăzi“. gi 


Cronicarii învăţaţi, ca Miron Costin, dispreţuiau minciunile Alexan- 
driei, geografia şi istoria ei de fantezie; totuşi, au reţinut fondul moral 
şi desigur şi pe cel epic, care i-a îndemnat să citească biografiile pro- 
priu-zise ale eroului în Quintus Curtius și Plutarh. Cititorilor de mai 
mică cultură, ca popa Ion Românul, Alexandria le dădea însă, în afară 
de desfătarea literară propriu-zisă, şi iluzia cunoașterii unor fapte și 
peisaje, în existenţa cărora nu-i nici o indoială că credeau. Astfel se ex- 
plică interpolarea cu venirea lui Ptolemeu în Sciţia, la marea Acrîm- 
Tătaru, care are la bază expediţia adevărată a lui Alexandru cel Mare 
în Dacia în anul 335 dinaintea erei noastre, și interpolarea cu privire la 
originea românilor de la Rîm. În același timp, eroi ca Darie şi Por au 
devenit foarte cunoscuţi în popor, iar căpcînii, Ducipal şi blajinii au intrat 
în țesătura basmelor și în tradiţii. Calul lui Harap Alb din povestea lui 
Ion Creangă nu e străin de Ducipal, iar Mihail Sadoveanu a scris un 
roman intitulat Pastile Blajinilor (1935), în care legenda înţelepţilor goi 
e însă numai pomenită. 

După secretarul lui Brincoveanu, Anton Maria del Chiaro, Alexandria 
s-a tipărit în 1713, în tipografia mitropolitului Antim Ivireanu din Bucu- 
rești. Nu ni s-a păstrat nici un exemplar din această ediţie, dar dacă 
ținem seama că majoritatea manuscriselor ulterioare diferă prea puţin 
între ele, trebuie să admitem că ediţia din 1713 era făcută după aceeași 
traducere din secolul precedent, pe care o cunoaştem din copia popei Ion 
Românul. Ediţia apărută la Sibiu în 17 94, în tipografia lui Petre Bart, 
prima ediţie tipărită cunoscută, nu se deosebeşte decit foarte puţin de 
traducerea copiată în 1620. Este ediţia care se retipărește în mod curent, 
destul de izbutită sub raport literar, stilizată şi de M. Sadoveanu în 1909, 
sub titlul Istoria Marelui Împărat Alexandru Macedon, în vremea cînd 
era cursul lumii 5250 de ani. În una din ediţiile Alexandriei publicate la 
Braşov între 1810 și 1824 s-a adăugat Vrednica de însemnare întîmplare 
a patru corăbieri rusești carii au fost strîmtorați de iarnă în ostrovul Spiț- 
berg la anul 1743 şi pînă la scăparea lor au lăcuit acolo întră sălbatice 


șasă ani și trei luni. 


ALBINUȘA (FIORE DI VIRTÙ) 


După Alexandria urmează în Codex Neagoeanus un alt text cu titlul 
Dulce învățătură din toate capetele cărților lui Hristos și a svinților apos- 
toli și a prorocilor ș-a mai marilor patriarşi pre cuvinoși părinţi din carte 
ce să chiamă Albinușe poveste. Această Albinușa nu trebuie confundată 
cu Albina (Melissa) monahului Antonie, tipărită la noi, după cîte se afirmă, 
în grecește, pe vremea lui Neagoe Basarab. Este o traducere prin interme- 
diar sîrbesc a faimoasei colecţii de maxime alcătuite în secolul al XIII-lea 
de călugărul benedictin bolognez Tommaso Gozzadini, Fiore di virtù. 
Copia făcută de popa Ion Românul în 1620 s-a păstrat numai parţial, avem 
însă o versiune completă, aceea a lui Costea Dascălul de la biserica Şchei 
din Braşov, copiată în anul 1693 (ms. B.A. R.S.R., nr. 1436). 

În titlul unei traduceri ruse copiate în veacul al XVIII-lea, Cartea 
Floarea virtuţilor și a viţiilor, se arată că a fost tradusă din limba italiană 
„în valahă sau bogdănească de către Gherman Vlahul, iar din valahă 
tradusă în slavă de Veniamin ieromonahul Rusin, la anul 1592“, după 
alţii 1492. Asta ar însemna că traducerea românească a cărţii lui Tommaso 
Gozzadini s-ar fi făcut direct din italienește în Moldova sau Țara Româ- 
nească încă din secolul al XV-lea sau al XVI-lea, ceea ce e greu de crezut. 
Pînă în prezent, în orice caz, nu s-a găsit un astfel de text, de va fi existat 


224 


CE Scanned with OKEN Scanner 


SECOLUL AL XVII-LEA 


vreodată. Recent a fost descoperit un text slavon, cu traducere inter- 
liniară în limba română, probabil din secolul al XVII-lea. 

Traducerea românească care a circulat cel mai mult s-a făcut la sfîrşitul 
secolului al XVII-lea din greceşte de către ieromonahul Filothei sfinta- 
goreţul, la cererea paharnicului Constandin Sărăchin, fiul unui doctor 
Criteanu, şi s-a tipărit în 1700 la Snagov, în tipografia condusă de Antim 
Ivireanu. Întrucît tălmăcirile din Codex Neagoeanus și ms. 1436 sînt 
defectuoase şi lacunare, ne vom servi de tălmăcirea lui Filothei, care 
aparţine şi ea secolului al XVII-lea. 

Maximele din Floarea virtuţii sînt extrase din Biblie, din scrierile 
patristice (sf. Grigore, sf. Augustin), din autori clasici: Platon, Socrate, 
Aristot, Pithagora, Ovidiu, Cicero (Tulie), Seneca (De forma honestae 
vitae, De moribus), şi din diverse scrieri medievale adunate mai înainte 
de Albertano da Brescia în De arte loquendi et tacendi (1245) şi de un 
anonim în Liber consolationis et consilii. 

Cartea e împărţită în 34 de capitole. Fiecare capitol cuprinde o defi- 
niție a virtuţii sau viţiului (după o virtute urmează totdeauna un viţiu), 
o comparaţie a virtuţii sau a viţiului cu un animal, o înșirare de maxime 
referitoare la virtute sau viţiu și o istorioară adevărată. 

De exemplu, la capitolul Pentru înțelepție se dă întîi definiţia: 


„Înţelepţia, precum au zis 'Tulie, are trei părţi: aducerea aminte a lucrurilor celor 
trecute, mintea ca să aleagă adevărul din minciună şi binele din rău şi vedearea 
înainte, adecă să vază mai nainte în lucrurile lui. Aceste trei lucruri să cunosc cu 
alte două chipuri: cu sfătuirea şi cu urmarea sfătuirei“, 


După definiție urmează comparaţia, „asemănarea“: 


„Și poți ca să aseameni darul înţelepţiei pre furnică, carea iaste nevoitoare vara, 
pentru ca să afle aceea cu carea trăiaște iarna. Și aducîndu-şi aminte de vremea 
care au trecut, stringe vara ca să aibă iarna, că vara află ori ce-i trebuiaşte şi veade 
înainte spre vreamea cea viitoare și despică prin mijloc tot fealiul de hrană, pentru 
ca să nu strice iarna şi aceasta o face cu o înţelepţie a sfatului celui firesc“, 


După comparaţie vine şirul maximelor (dăm numai cîteva): 


A gon Sirah au zis: Vinul și pîinea veseleaşte inema omului, iar peste toate, în- 
elepţia. 
Seneca au zis: Eu de aş avea un picior în groapă, încă-mi trebuieşte să învăţ. 
Aristotel au zis: Înțeleptul ţine arma pentru toată împoncișarea. 
„ „Alexandru au zis: Noaptea s-au făcut pentru ca să socotească omul ce va face 
zioa. 
Pythagora au zis: Trei lucruri sînt împotriva sfatului: mîniiarea şi scumpeatea 
(numai două!). 

Theofrast au zis: nici un lucru bun nu poate ca să ție multă vreame, fără ne- 
voinţă. ae cu ua PEN | ; 
Platon au zis: Învățătura fără ispită şi fără iscusință puțin plăteaşte“. 


În fine, se dă „istorioara“ (introdusă şi în Gesta romanorum, intere- 
santă pentru că-i era cunoscută şi lui Miron Costin, care foloseşte lecţia 
din ea în poemul Viața lumii): 


„Pentru darul înţelepţiei spun la Istoriile Rimului, că au încălecat într-o zi îm- 
păratul şi află într-o luncă pre un filozof singur; şi trimise să-l chiame, iară el nu-i 
răspunse. Iară împăratul, văzînd aşa, se duse însuşi de-l întrebă: Ce face acolo sin- 
gur? Și îndată răspunse filozoful, zicînd: Eu învăţ pre oameni înţelepţie. Iară împă- 
ratul zise: Învaţă-mă și pre mine ceva. Şi luînd filozoful un condeai, scrise aceasta: 
In fieștecare lucru ce vei să faci, socoteaște ceale ce vor să vie. Şi luo împăratul 
scrisoarea aceasta, şi întorcîndu-se în Rim o lipi în poarta polăţii lui. Și stînd multă 
vreme, s-au întîmplat oarecarii oameni mari din cetatea aceea de socotiră că să 
omoare pre împăratul; şi făgăduiră bani mulţi unui bărbiariu, ca să taie capul îm- 
păratului acolea unde-l spală; şi i-au făgăduit că-l vor scăpa. Și într-o zi, mergîng 
bărbiariul să-l speale, cu gînd ca să-l omoare, precum l-au rînduit, văzu pre poarta 
polăţii acea scrisoare carea zicea: «Orice vrei vrea să faci, socoteaște întîi aceea ca- 
rea poate să-ți vie». Şi îndată, cu tot se temu, părîndu-i că împăratul au făcut deo au 
pus, pentru că au aflat aceea carea au rinduit să facă. Și într-acel ceas, alergind, 
intră la împăratul de-şi ceru ertăciune şi-i mărturisi toate. Iară împăratul, neștiind 
nimica de acest lucru, deaca auzi așa, trimise pentru toţi boiarii carii au fost în sfa- 
tul lui şi porunci ca să-i omoare; şi ertă moartea bărbiiariului. Și atuncea trimise la 
filozof de-l aduseră; şi deacii nu-l mai lăsă să mai iasă de la dînsul; şi-i făcu cinste 
mare, pentru că el îi dedease acea scriptură“. 


Istorioara se află și în Codex Neagoeanus, și în copia lui Costea 
Dascălul din 1693; Miron Costin va fi putut-o citi însă direct în Gesta 
Romanorurn. 


În Albinușa copiată în 1620 de popa Ion Românul se află tema popu- 
lară Amărită turturică, trecută în cazaniile lui Coresi și Varlaam, și mai 
tîrziu într-o cunoscută poezie de lenăchiță Văcărescu. Motivul apare la 
capitolul despre castitate (în loc de cast traducătorul pune cuvîntul famen, 
o derivație din feminus = efeminat): 


„Famenul ... protiveşte-să turturelei: dacă-i moare soție nece odată nu-l mai uită, 
nece-şi va lua altul; ce totu-şi păzeşte sufletul şi curăție şi neci odată nu să pune 
pre lemn verde, ce tot pre uscat, şi nece odată nu be apă limpede, ce o turbură cu 
picioarele — atunci va be“. 


În Albinușa se găsesc două anecdote de asemenea cunoscute în lite- 
ratura noastră populară şi cultă. Una, despre fiul împăratului Teodosie, 
e cunoscuta snoavă narată și de Boccaccio, privitoare la acel adolescent 
căruia 1 se spune că femeile sînt draci, pentru ca, întrebat la rîndul său 

ce i-a plăcut mai mult în lumea unde mersese întiia oară, să răspundă că 
i-au plăcut dracii. A doua, tratată de Voltaire în Zadig şi de Mihail Sado- 
veanu în Pustnicul Ieronim, este în legătură cu acel înger care, întovă- 
rășind un sihastru, face diverse crime, pentru a preveni nelegiuiri şi 
mai mari. 


| FIZIOLOGUL 


Ms. B.A. R.S.R. nr. 1436, copiat în 1693 de Costea Dascălul din Şcheii 
Braşovului, mai conține o traducere a aşa-numitului Fiziolog, manual 
popular de zoologie cu pilde morale, alcătuit prin secolul al IV-lea, în 
Egiptul elenistic, și prelucrat în limbile romanice şi germanice sub nu- 
mele de Bestiarii. La noi Fiziologul vine din literatura bizantină prin 
canal sirbesc. 


Ca manual, Fiziologul este foarte elementar şi naiv, populat mai mult 
de animale fictive decît reale. Dar, tocmai aceste animale mitice, fantas- 
tice, himerice fac din manualul popular de zoologie o operă literară cu o 
însemnată influență asupra folclorului şi asupra literaturii culte. 

În general, în Fiziolog se dă o descripție sumară a speciei, pentru a 
se trece la lecţia morală, Să exemplificăm cu elefantul (pilul) și cu două 
spețe himerice: inorogul (un fel de rinocer) şi stratocamilul (o combinație 
între strup şi cămilă, după apelativul ştiinţific latinesc al struțului: 
struthio camelus): 


„Pilda de pil. Pilul nu are încheeturi la picioare, ce cînd va el să se odihnească, 
el să razimă de un copaci şi stă într-un picior, iară vinătorii merg la acel copac ce 
să razimă el furiș, şi-l taie cu herăstrăul; şi să ţine în puţinel și să ascund vinătorii, 
şi merge pilul la copac şi să razimă de copac, iară copacul cade jos şi pilul încă 
cade şi nu să poate scula, şi-l ucid vînătorii. Așa și tu, ome, pînă eşti pre lume, să 
nu te rezimi pre avuţie sau să te lauzi cu vitejia, ce te razimă pre Dumnezeu ziua 
şi noaptea, că vine moarte ca vînătoriul şi-ţi va tăia zilele, și veri căde şi te vor 
ucide draci pre tine şi pre sufletul tău. Iară piliţa, cînd va să fete viţelul ei, iară ea 
intră în apă mare pînă la pîntecele ei şi va făta şi cade în apă, iară mumă-sa îl ia 
cu ritul şi pre supt pîntece și-l poartă pre rit 10 zile tot pre apă pînă i se ţepenesc 
picioarele şi iase cu el afară şi-l aplecă. Aşa și tu, ome, socoteşte-ţi viiaţa pre 
această lume cumu-ţi va fi că înoţi într-însă, ca să nu te înneci în păcate... 

Pentru inorogul. Inorogul este o gadină mare şi cu un corn în frunte mare; şi 
iaste ager; şi agiunge pre căprioara, şi o loveşte cu cornul, și o împunge. Deci, tot 
o poartă în corn 40 de zile pînă putrezeşte şi cade din corn, și pînă o poartă numai 
cu limba linge sîngele ei, şi scurcă tot lingind sîngele; aceia îi este hrana foarte cu 
nevoie; şi încă ziua de trei ori spre răsărit, şi se roagă lui Dumnezeu ... 

Aşa şi tu, ome, nu uita pre Dumnezeu, ce te roagă svinţiei sale ziua şi noaptea... 

Stratocamilul iaste pasăre mare. Și cînd oao oul îl lasă 


în apă, şi-l clociaşte cu ochii şi tot caută spre el, iară de va căuta într-altă parte, 
ea strică oul. Şi iaste un șerpe lung de 50 de coţi, şi merge la stratocamil şi stă şi 


el lîngă pasăre doară cum va căuta spre el stratocamilul, să strice oul. 
Aşea şi tu, ome, să te păzeşti de dracul, că tot stă lîngă tine, doară ar întoarce 


omul să caute spre el şi pre năravul lui, pînă te va dobîndi şi pre tine şi pre sufle- 
tul tău va să-l ducă în iad“. 


Pentru stratocamil spun: 


use, după cum se vede, în mod silnic, 
ru ca cititorul să ia aminte, se inven- 


învăţăturile morale sînt introd 
fricoşătoare. Asemenea animale fan- 


adesea fără nici o legătură. Pent 
tează un animal cu aspecte cît mai în 
tastice au trecut apoi în basme. 
Fiziologul are o faună himerică bo 
cu capul de aur ce renaşte din propria-i cenuşă; vasilicul, un balaur cu 
privirea ucigătoare; calandrinonul, pasărea cu puteri vindecătoare; indro- 
pul, calul de mare, voievodul peştilor; zgripsorul, pajura cu două capete. 
alimentează din Fiziolog cînd materia- 


Albinușa, Floarea darurilor, se 
lizează virtutea sau viţiul. Aici șoimul simbolizează bărbăţia; iepurele, 


frica; ursul, mînia; păunul, îngimfarea; pelicanul care-şi sfîşie pieptul 
pentru a-şi hrăni puii, jertfa; privighetoarea, curăţia şi constanţa în dra- 
goste. Deoarece avem a face cu niște metafore, era firesc ca ele să fie 


preluate de poeţi (Iancu Văcărescu în poezia Ochianul foloseşte simbolul 
pelicanului). Elemente de Fiziolog se află în romanul popular Alexandria. 
Dimitrie Cantemir în Istoria ieroglifică are personaje din Fiziolog: ino- 


rogul, filul, struţocămila ş.a. 


gată. De aici vine finixul, pasărea 


LITERATURA ASTROLOGICĂ ȘI DE PREVESTIRE 


Începînd din secolul al XVII-lea au circulat la noi, în copii manuscrise, 
traduceri de cărţi divinatorii, venite prin intermediare sîrbeşti din lite- 
ratura bizantină, cu origini în Asiria, Caldeea şi Egipt. Sînt cărți astro- 


logice de pe vremea cînd astronomia nu era încă fundată ca ştiinţă, cu 
într-o influență a astrelor 


elemente de magie, avind la bază credinţa 
asupra destinului uman, în determinarea sorții de constelația (zodia) ce 
stăpîneşte luna în care te-ai născut (horoscop de nativitate fixă), sau 


planeta ce domină anul în care te-ai născut (horoscop de actualitate). 
Acestea sînt Rojdanicele sau Zodiacurile. Alte cărți prevestesc viitorul 
prin ceraunoscopie, observînd zodia în care cade tunetul (Gromownice), 
altele, în fine, prezic ce se va întîmpla, interpretind fenomenele palmo- 


somatice, mișcarea mușchilor (Treptnice). 

Cel mai vechi Rojdanic ni s-a păstrat în copia din 1620 a popei Ion 
Românul în Codex Neagoeanus şi conţine prevestiri numai pe patru luni: 
răpciune (raptio uvae = culesul viilor, septembrie, lună cu care se înce- 
pea anul în calendarul bizantin), brumariu (octombrie), brumariu mare 
(noiembrie) şi îndrele (decembrie, de la sf. Andrei, Indrea, 30 noiembrie, 
cînd începe iarna). 

Rojdanicul sau Rujdenița popei Ion Românul dă horoscopul după luna 
de naştere pe sexe, cu reţete medicale de pură fantezie. De exemplu: 


„În luna lui brumariu de va naşte feciorul, fi-va mic în stat și la păr smad şi 
vorovitoriu, De va învăţa carte, el va fi cinstit. De tînăr va cam munci; şi va intra 
în casă împărătească; şi va fi stringătoriu de aur şi va cădè într-o greață; şi de 
tînăr va merge la giudecată. Și va avè un semn în cap şi într-o mînă şi în faţă. Și 
la o apă va avè frică mare, ce să roage pre Dumnezeu și pre sveti Nicolai. Și nu să 
suie în copaci, că va cădă, şi să nu să rămășuiască cu nime. Şi va dobindi o rană de 
altă limbă şi va dobîndi o greață; şi o frică mare în 7 chipure; şi va să moară. 
Unde-s svăde să nu margă, că va dobindi o vătămătură. Primejdi va avè cînd va 
fi de 20 ai; de va trece de cie, el va viă 205 let. De se va războli, leac: rădăcină de 
crin, şi tămiie albă, și ulei de lemn; să le piseze, să să ungă, că să va vindeca. Praz- 
nic sveti Nicolae“. | 

„De să va naşte [fata] fi-va frumoasă în faţă. Ochi va avè cuvinoșşi şi va fi certă- 
toare pre bărbat şi pre toată glota. O grață va avè mare, ce să va izbăvi de ea. Şi 
feciorul dintii îi va avè grija; de alţi se va bucura. Şi o va muşca un şarpe şi va 
boli de mini, ce să poarte la ea 72 de nume a lu Hristos scrise să nu să apropie 
duhul necurat de ea. Boli-va de cap şi de picioare. Și va avè neşte cuvinte rele de 
nește omini. Un semn va avè în cap, şi în spate, şi în brațe. Primejdi va avè, cînd 
va fi 7 ani; 33 de va trece, ea va vie 89 de ani. De să vă războli, leac: unt de lemn 
şi tămfie albă; să le mestece, să se ungă şi să să afume. Praznic s-ta Marii“. 


Un Gromovwnic şi un Trepetnic s-au tipărit în 1639 cu litere aduse din 
Țara Românească la mitropolia din Bălgrad, ceea ce înseamnă că biserica 
din Transilvania considera aceste cărţi utile, în caz că nu urmărea sco- 


puri materiale. Ă i 
Iată ce crede Gromovnicul că se întîmplă cînd tunetul cade în conste- 


lația Capricornului: 


„De va tuna în numărul de cornu de capră, atunci ploi vor fi 30 sau 40 de zile şi 
între împărați gilceavă, şi ură, şi răpştire, războaie spre răsărit, şi foamete pre alo- 


curea, şi de bură mare corabiilor va fi perire, şi în oameni neputinţe vor fi. Iară să 


va fi cutremur atunce lature despre austru de foame vor muri şi un om cu muiare-$ 
va muri, Iară de va tuna amiazăze sau va fi cutremur, mult rodure vor peri şi miere 
multă va să fie întru destul. Iară se va fi cutremur noapte, patimă va fi, şi greutate 
multă, şi ucidere, şi se vor turburea cetăţile, şi va fi suspinare şi lacrămi, şi pre 
mare se vor turbura, şi iarna va fi mare şi griu mult“, 


Gromovnicul pretinde a da buletine meteorologice, care, evident, inte- 
resau pe plugari. 

“- Cele mai absurde sînt prevestirile din Trepetnic comentind contracţiile 
muşchiulare: 


„Chica de se va clăti, în oaste veri merge, iară sănătos veri veni... Urechea 
stingă de se va cutremura, rău cuvint va auzi... Sprînceana direaptă de se va clăti, 
un cocon va dobindi... Nasul pespre tot de se va clăti, boierie veri ave... Buza 
deasupra de se va clăti, oaspeţi necunoscuţi vor veni... Barba de se va clăti, un om 
te va tîlni și după aceea de bine te va grăi... Genunchiul stîng de se va clăti, o 
napaste veri păţi ... Glezna dreaptă de se va clăti, o comoară vei găsi...“ 


În cartea Șiapte taine a besearecii, tradusă de Evstratie Dragoş logo- 
fătul, se reproduce hotărirea soborului din Ankara prin care erau osîn- 
dite practicile divinatorii: 


„Încă şi ceia ce aduc vrăjitori la casele lor, pentru ca să facă niscare farmeci, 
aşişderea şi ceia ce vor vrăji în steale pentru să cunoască multe lucruri de ceale 
neștiute; și, mai pre scurt, vrăjitorii și ceia ce vrăjesc să nu să cumenece cinci ai. 
Așișdere și ceia ce vor purta la sine avgare sau alte rădăcini sau erbi, dzicînd că 
sînt bune să nu se apropie nici o râutate; aşişdere ceia ce dzic că iaste năroc, sau 
primejdii, sau becisnicie sau ceia ce-și socotesc dzua întru carea s-au născut și dzic 
c-au fost, bună sau rea, şi aceştia ca să aibă canon 5 ai“. 


între 1667 şi 1669, Staico, prămăticul bisericii domneşti din Tîrgovişte, 
traducea din slavoneşte un indice de cărți oprite care interzicea „vrăjile“, 
specificind tot ce intra în literatura eretică: 


„...„Astrologul... Cartea Gromovnicul, Fulgearnicul; Luna cu cearcăn. Colindă- 
toriul. Metanie. Mislenicul. Socotitorul de vise. Vrăjalnicul, vrăjind cu păsările şi cu 
hiarăle, care sînt aceastea: casa trăsneaşte; urechea-mi țiueaşte, ochiul mijaște; focul 
colcăiaşte; cîinele urlă; şoarecile țițiiaşte; şoarece haina-mi roade; broasca miche- 
căiaște; pisica miornăiaşte; braţul mi se bate; somnul înfricoşează; orbul mă întim- 
pină; de mi arde ceva; focul chiuiaşte; scînteia din foc sare; cade omul; lumînare 


se stinse; calul nechează; bou pre bou se sue... 
A multe fealuri de pasări; albina cîntă; peaștele se bate; iarba sună; lemn de 


lemn scîrcîiaşte; frunza sună; coțofana cîntă; lupul urlă; amărăciunea va veni și 


alte multe în multe fealuri de vrăjiri... 
Aşijderea și alte cobe cari sînt cărți ereticeşti: Cartea cetitoare de stele... în 


care oamenii nebuni vrăjind cred căutînd zilele naşterii sale; nemerirea ceasurilor; 
soroaca vieţii; nevoile năpaştilor; fealurile morții; norocul în neguţătorie; în 
slujbe...“ 


Fireşte, în locul acestor cărţi, indicele recomandă cărţile sfinte. Totuși, 
biserica n-a împiedicat aşa-numita literatură eretică, ci mai degrabă a 
încurajat-o, făcindu-şi din ea o importantă sursă de cîştig. Cît despre 
autorităţi, acestea se dezinteresau, închizind discret ochii. De altfel, oa- 
meni culţi ca: stolnicul Constantin Cantacuzino şi, prin înriurirea lui, 
domnitorul Constantin Briîncoveanu consultau în mod curent cărţile de 

prevestire astrologice, şi un slujitor al curţii, loan Romanul (loan Frîncul) 
poate italian de origine, căpătase sarcina de a compila anual calendare 
străine cu pronosticuri (ne-au rămas astfel de calendare pe anii 169, 
1694, 1695, 1699, 1700, 1701, 1703 şi 1704). 

Sursele lui Ioan Frîncul sînt astrologii Chiaravalle şi Fruniol, precum 
şi diversele publicaţii periodice venețiene de tipul: La Tartana degľ 
influssi del gran Pescatore di Dorsodura, Pallade Veneta, Vaticinio delle 
stelle, Burlevole e ridicoloso lunario, L’ Astrologo grottesco. 

Întîiul calendar al lui Ioan Romanul se subintitulează Foletul novel 
şi este tradus din limba frîncească, adică italienească, în româneşte, nu- 
mai pentru perierghia (curiozitatea) domnitorului. El cuprinde efemeride 
obscure, greu de înțeles chiar pentru contemporani, de exemplu: 


„Craiul de Spania dulce doarme. 

În Roma, moare un obraz, carele face a cădea nasurile la mulţi... 

În Milan, să dănțuiaşte... 

în Amsterdam, un neguţătoriu bogat să mufluzeaşte ... 

Un om mare den Viena face cale, ca să meargă să gonească pre turc...“ 


Trecînd la „prognostice“, autorul extrage date tot aşa de sibilinice, 
mai clare cînd este vorba de turci, a căror nimicire o doreşte: 


Tartana de Steale zice: Ş ă uda 
„... Văz în jos o oaste noao turcească, carea ne aduce în miini slavele. 


Şi văz în Tramontana, lîngă o girlă, făcîndu-se măcelării de oști turceşti...“ 
Barca Lungă pentru Vama de Oao zice: _ a S 
„Veşti jalnice va avea împăratul turcesc. Că la zece zile iaste a vedea o comită, 

la unsprezece pentru el hotăriîtă, la douăsprezece să stinge, şi turcul moare...“ 
Tartana de Influsi zice: 
„+... Turcul face fodulucuri. 


jos!“ 
Barca Lungă pentru Vama de Oao zice: : 
„o... Soseaşte un caravan de nasuri de turci, sărate... 


Ce ia dă-mi încoace cea sabie, că voi să-i tai capul 


Chestiunea izgonirii turcilor din ţările cotropite, inclusiv din Constan- 
tinopole, era la ordinea zilei la sfîrşitul secolului al XVII-lea, şi calen- 
darele o așezau în primul loc. În 1698 apăreau la Augsburg, în limba ger- 
mană, două pronosticuri, unul moscovit (Das muscotwittische Prognosti- 
con) şi altul otoman (Ottomanisches Prognosticon), scrise „de Stanislav 
Reinhard Acxtelmeier, în care se prezicea pieirea turcilor prin intervenţia 
țarului Petru I şi a împăratului Leopold. Primul pronostic a fost tradus 
în greceşte la București anume pentru domnitorul Constantin Brîncoveanu, 

interesat în cel mai înalt grad de asemenea prevestiri. În ceea ce priveşte 
pe Petru cel Mare, acesta întreținea nu mai puţin la curtea sa un astro- 
log, pe Petru Șafirov, care-i traducea calendarele lui Iohânn Heinrich 
Vogt, matematician suedez, ale polonezului Stanislav Slovacovici, ale 
germanului Pavel Halk şi ale lui Wolfgang H. Adelung din Hamburg. 


Au rămas de la Constantin Brîncoveanu și nişte Însemnări de taină 
dintre 1693 și 1707, laconice, fără interes literar (trimiteri de pungi către 
„lacoma şi spurcata Poartă“, primirea hatişerifului de domnie pe viaţă, 
scoaterea unei măsele, lăsare de sînge etc.). 

LITERATURA BOGOMILICĂ 


Indicele de cărţi oprite tradus între 1667 şi 1669 de Staico Grămăticul 
din Tîrgovişte atribuie cîteva din scrierile „mincinoase“ preotului bulgar 
Ieremia. Printre acestea figurează: „Cum au pus pe Hs. între popi şi cum 
Hs. cu plugul-au arat“ („aceasta popa Eremiia bulgărescu o au minţit“); 
„acel Sisinie mincinos, pre care l-au scris neînţeleptul popa Eremiia“ (de 
fapt, aceasta din urmă nu e bogomilică). 

Popa despre care se vorbeşte aici este Ieremia Bogomil, propagator în 
veacul al X-lea în Bulgaria al unei aşa-numite de biserica oficială erezii, 
care a avut ecouri și în Occident, bogomilismul, dînd naştere în Italia 
nordică sectei patarinilor, în Germania sectei catharilor, iar în Franţa 
sectei albigensilor. 

Bogomilismul s-a ivit mai întîi în Asia Mică din fuziunea creștinismu- 
lui cu manicheismul. După cum în religia dualistă persană Ahuramazda 
este zeul binelui și Angromainius zeul răului, în bogomilism Dumnezeu 
este principiul binelui și Satanail principiul răului. Dumnezeu, în cre- 
dința bogomilică, a creat lumea spirituală, nevăzută şi veşnică, iar Sata- 
nail lumea materială, văzută şi trecătoare. Trupul omului este creaţia lui 
Satanail, sufletul a fost insuflat de Dumnezeu. Cele două ipostaze s-au 
aflat de la început în antagonism. Satanail, ispitînd pe Adam şi Eva, a 
cauzat izgonirea omului din rai și l-a stăpînit pînă la venirea lui Hristos. 
Abia la întruparea acestuia s-a născut speranţa mîntuirii de sub domi- 
naţia lui Satanail. Din această cauză, bogomilii respingeau Vechiul Testa- 
ment, în vremea căruia, după doctrina lor, omul a fost sub influenţa spi- 
ritului rău, şi nu admiteau decit cărţile în care se prezicea nașterea mîn- 
tuitorului: Psaltirea şi Profeţii. Naşterea lui Crist s-a produs în chip 
miraculos. Dumnezeu a aruncat cuvîntul, adică pe fiul său, arhanghelul 
Mihail. Acesta a pătruns prin urechea dreaptă a fecioarei Maria şi s-a 
întrupat în Hristos. Satanail a vrut să-și restaureze puterea asupra omu- 
lui şi a pus la cale crucificarea lui Hristos, dar Crist, înviind, a prins 
pe Satanail, l-a legat în lanţuri şi l-a aruncat în iad, izbăvind pentru tot- 
deauna omenirea de rău. Cu această ocazie, Satanail, umbra lui Dum- 
nezeu, a fost deposedat de orice însuşire divină, tăindu-i-se silaba finală 
il = Dumnezeu şi fiind lăsat numai cu numele Satana = umbra. 

Pentru bogomili, idealul suprem este redobindirea vieţii spirituale, 
eterne, descătușarea sufletului din corsetul trupului, deci un partizan al 
doctrinei bogomilice trebuia să evite toate tentaţiile Satanei, ducînd o 
viață aproape ascetică: să nu se căsătorească, să renunţe la orice avere, 
să trăiască în post, priveghieri şi rugăciuni, să se îmbrace simplu, cu 
cămaşă aspră din păr de capră (ciliciu), să fugă de lume, să dispreţuiască 
pompa serviciului bisericesc şi liturghia, considerată mnogoglagolanie, 
vorbărie goală. | 

Bogomilii combăteau cultul sfinţilor, al moaştelor şi al icoanelor, resturi 
de idolatrie după ei, înlăturau crucea ca pe 0 unealtă cu care diavolul 
a chinuit pe mîntuitor, refuzau botezul cu apă, apa fiind opera Satanei, 
de asemenea cuminecătura o socoteau un sacrificiu adus demonilor din 
temple. Moartea o asemuiau cu un somn în care omul se dezbracă de 

veșmîntul cărnii spre a se transforma în duh, capabil de a intra în îm- 
părăţia cerului. 

Deşi bogomilismul pare a accentua misticismul creştin, el s-a născut 
ca o reacţie împotriva tiraniei bisericii oficiale, ca o religie a săracilor 
faţă de religia asupritoare a bogaţilor. Bogomilii imputau clerului ortodox 
oficial lenea, desfriul şi beţia, numeau pe preoţi „năpirci“, protestau 
împotriva ierarhiei bisericeşti, osîndeau pe bogaţi şi arătau boierilor şi 
slujitorilor ţarului că jignesc prin supunerea lor pe Dumnezeu. Opreau, 
în fine, pe sclavi de a lucra pentru stăpini. 

Din aceste motive, bogomilii au început să fie curînd persecutați cu 
cruzime. În anul 1111, împăratul bizantin Alexe Comnenul arde pe rug 
la Constantinopole pe medicul Vasile, conducătorul sectei, și pe cei 
12 apostoli ai săi. În Serbia, jupanul Ștefan Nemania îi imită exemplul, 
arzind pe bogomili de vii, smulgîndu-le limba și împărțindu-le averea, 
conform cu propria lor doctrină, săracilor. 

Cu toată prigoana dezlănţuită de țarii Boril (1211) şi Alexandru (1350), 
în Bulgaria bogomilii au rezistat pină în secolul al XVII-lea, cînd, sub 
denumirea de pavlichieni, îi găsim în aproximativ 14 sate din regiunea 
Vidinului și Nicopolelui. În urma inăbușirii unei răscoale împotriva tur- 
cilor, în anul 1688, locuitorii satului pavlichian Ciprovăţ se refugiază în 
Tara Românească. Acest curent de emigrare a durat şi în prima jumătate 
a secolului al XVIII-lea și a contribuit la răspindirea credințelor bogomi- 
lice în mediul nostru, oarecare urme conservindu-se mai ales în folclor. 
preveni asupra ereziei, se publica în 1710 la Tîrgovişte, 
scrisul original, grec (o ediție în traducere 
1555), scrierea de condamnare a doctrinei 
bogomilice, Panoplia dogmatică de Euthymiu Zigabenos. 
ter bogomilic, datînd din prima jumătate a secolu- 
lui al XVII-lea, a fost publicată în 1883 de Moses Gaster. Eroii principali 

aceştia au mai trăit, în 
preajma raiului, 900 de ani. Adam căzînd în sfîrşit la boală grea, fiii 
săi, în număr de 1000, cer Evei explicații. Eva le spune că boala tatălui 
lor se datoreşte păcatului originar: s-au lăsat ispitiți pe cîn À - 
de diavol sub chipul șarpelui şi au mîncat din pomul cunoștinței binelui 
şi a răului. Alungaţi din eden, au stat la porţile lui 15 zile, pînă ce sufle- 
tul li s-a „împuținat“ de foame. Rugat să le dea măcar o mireasmă din 
rai, Dumnezeu le-a trimis smirnă și tămîie şi, prin îngerul Ioil, a scos 
din eden dobitoacele şi le-a pus sub stăpînirea lor. Cînd însă Adam a 
vrut să are pămîntul cu boli, i-a ieșit înainte Satana, care nu l-a lăsat 
să tragă nici o brazdă pînă n-au făcut împreună un zapis. Zapisul, întărit 

veșmîntul cărnii spre a se transforma în duh, capabil de a intra în îm- 
părăţia cerului. 

Deși bogomilismul pare a accentua misticismul creștin, el s-a născut 
ca o reacţie împotriva tiraniei bisericii oficiale, ca o religie a săracilor 
față de religia asupritoare a bogaţilor. Bogomilii imputau clerului ortodox 
oficial lenea, desfriul și beţia, numeau pe preoţi „năpîrci“, protestau 
împotriva ierarhiei bisericești, osîndeau pe bogaţi şi arătau boierilor şi 
slujitorilor ţarului că jignesc prin supunerea lor pe Dumnezeu. Opreau, 
în fine, pe sclavi de a lucra pentru stăpîni. 

Din aceste motive, bogomilii au început să fie curînd persecutați cu 
cruzime. În anul 1111, împăratul bizantin Alexe Comnenul arde pe rug 
la Constantinopole pe medicul Vasile, conducătorul sectei, şi pe cei 
12 apostoli ai săi. În Serbia, jupanul Ştefan Nemania îi imită exemplul, 
arzind pe bogomili de vii, smulgîndu-le limba şi împărțindu-le averea, 
conform cu propria lor doctrină, săracilor. 

Cu toată prigoana dezlănţuită de țarii Boril (1211) şi Alexandru (1350), 
în Bulgaria bogomilii au rezistat pină în secolul al XVII-lea, cînd, sub 
denumirea de pavlichieni, îi găsim în aproximativ 14 sate din regiunea 
Vidinului și Nicopolelui. În urma înăbuşirii unei răscoale împotriva tur- 
cilor, în anul 1688, locuitorii satului pavlichian Ciprovăţ se refugiază în 
Țara Românească. Acest curent de emigrare a durat şi în prima jumătate 
a secolului al XVIII-lea şi a contribuit la răspîndirea credințelor bogomi- 
lice în mediul nostru, oarecare urme conservîndu-se mai ales în folclor. 


Probabil, pentru a preveni asupra ereziei, se publica în 1710 la Tîrgovişte, 
pentru prima dată după manuscrisul original, grec (o ediţie în traducere 
latină a apărut la Veneţia în 1555), scrierea de condamnare a doctrinei 
bogomilice, Panoplia dogmatică de Euthymiu Zigabenos. 

O legendă cu caracter bogomilic, datind din prima jumătate a secolu- 
lui al XVII-lea, a fost publicată în 1883 de Moses Gaster. Eroii principali 
sînt Adam şi Eva. După izgonirea lor din rai, aceştia au mai trăit, în 
preajma raiului, 900 de ani. Adam căzînd în sfîrşit la boală grea, fiii 
săi, în număr de 1000, cer Evei explicaţii. Eva le spune că boala tatălui 
lor se datoreşte păcatului originar: s-au lăsat ispitiţi pe cînd erau în rai 
de diavol sub chipul şarpelui şi au mîncat din pomul cunoștinței binelui 
şi a răului. Alungaţi din eden, au stat la porţile lui 15 zile, pînă ce sufle- 
tul li s-a „împuţinat“ de foame. Rugat să le dea măcar o mireasmă din 
rai, Dumnezeu le-a trimis smirnă și tămiie și, prin îngerul Ioil, a scos 
din eden dobitoacele și le-a pus sub stăpînirea lor. Cînd însă Adam a 
vrut să are pămîntul cu boli, i-a ieşit înainte Satana, care nu l-a lăsat 
să tragă nici o brazdă pînă n-au făcut împreună un zapis. Zapisul, întărit 

prin tipărirea palmei lui Adam în piatră, acorda pămînt lui Adam în 
schimbul sufletelor ce se vor naște din el și, de îndată ce a fost încheiat 
Satana l-a ascuns în apele Iordanului, dindu-l în paza a o sută de draci. 
Acest motiv bogomilic este frecvent în basmele noastre şi îl găsim cu 
derivatul său (Hristos botezindu-se în Iordan se aşeză pe cărămida cu 
zapisul și o sfărîmă) în pictura religioasă, de pildă într-o frescă de la 
mănăstirea Cozia. 

Dindu-şi seama că au fost păcăliţi, Adam și Eva se cufundă pînă la 
git în apele Iordanului şi Tigrului şi împreună cu toate vieţuitoarele adu- 
nate pe maluri se roagă de iertare (acest mod de penitenţă întemeiat pe 
credinţa purificării sufletului de păcate prin apă era practicat în epoca 
creștină în părţile Iordanului de secta sabeilor). Satana încearcă iarăşi 
să ispitească pe Eva, ca să iasă din apă, cînd sub chipul unui înger, cînd 
sub înfăţişarea lui Adam, fără a izbuti. Perechea nu iese din apă decit 
după 35 de zile şi Eva naşte pe Cain şi Avel. 

Încă de pe cînd stăteau în preajma raiului, Adam văzuse în vis că fiul 
său Cain își va ucide fratele, dar un înger îl sfătuise să nu destăinuiască 
nimic Evei. Într-adevăr, Cain ucide pe Avel, spiritul răului întronîndu-și 
din nou puterea în lume. Eva naşte pe Sith, dar moartea lui Adam se 
apropie. Sith şi Eva se duc la rai să aducă muribundului o ramură de 
măslin (simbol al împăcării), dar în poarta edenului sînt opriţi de o fiară, 
Gorgonia, gata să-i înghită. Eva îi reamintește că pe cînd era în rai a 
hrănit-o cu mîna ei, fiara răspunde că ea a cutezat întîi să deschidă gura 
spre mîncare din pomul oprit, „derept aceia şi eu de voi vrea, şi pre 
feciorul tău voi mînca“. Eva ţipă înspăimintată, un înger vine şi aduce o 
ramură din pomul oprit, dar vestește pe Sith că părintele său n-are leac. 

Episodul cu Gorgonia are la bază o altă credinţă, aparţinind sectei 
babiloniene a mandeilor, după care, în urma mîncării fructului oprit, 
animalele au devenit ostile lui Adam şi Eva şi au fost potolite în zelul 
lor numai după ce Adam a arătat lui Dumnezeu că, dacă fiarele îl vor 
sfișia, neamul omenesc va dispărea de pe pămint. 

Din ramura adusă de Sith, Adam şi-a făcut o cunună şi cu ea pe cap 
a murit şi a fost înmorminiat. Sith a văzut cum trei îngeri îi duceau 
sufletul în cer. Eva s-a rugat să i se ia și el sufletul şi a murit a şaptea 
zi după Adam. Din cununa de pe capul lui Adam a crescut un pom. 

Prima parte a legendei, cu zapisul lui Adam, a fost prelucrată anonim 
și în versuri și ni s-a păstrat în cîteva copii sub titlul Cîntecul lui Adam 


sau Verșul lui Adam. 


O legendă bogomilică este 
potriva ziditorului Dumnezeu cu 


Povestea lui Satanail, cum s-au trufit îm- 
gîndul şi cum au căzut din ceriu de s-au 

făcut din înger luminat... drac, semnalată de N. Cartojan și datată, 
„poate din sec. al XVII-lea“ (ms. B.A. R.S.R., nr. 1282). 

Satanail, gelos de slava acordată omului de Dumnezeu, adună cetele 
de îngeri, „veşmîntul, stema şi steagurile ziditorului“ și-și așază scaunul 
deasupra norilor. Dumnezeu cheamă pe arhanghelul Gavril și-i porun- 
ceşte să meargă împotriva lui Satanail. Speriat de puterea lui Satanail, 
arhanghelul Gavril ezită, şi atunci ziditorul trimite în locul lui pe arhan- 
ghelul Mihail. Acesta îşi ia spata sa de 40 de coţi și bucinînd puternic 
coboară pe pămînt. Satanail auzind buciumul își ia şi el spata, arcul 
şi săgețile şi se găteşte de luptă, însă Mihail spune că a venit să-i admire 
creaţiunile. Satanail, liniștit, îl aşază pe tron lîngă el, dar Dumnezeu 
deschide porţile raiului şi dă drumul unui soare de șapte ori mai înfier- 
bîntat ca de obicei, care incendiază întreg pămîntul. Satanail şi Mihail 
se duc la mare şi după ce Satanail ia jurămîntul de credinţă al lui Mihail 
se aruncă în iezerul răcoros din fundul mării. Atunci Mihail pune mina 
pe podoabele raiului răpite de Satanail şi zboară la cer. Satanail vrea 
să iasă din adîncuri ca să-l prindă, dar Dumnezeu îngheaţă apa pe o 
adîncime de 200 de coţi. Satanail roade gheaţa cu dinţii, se ridică în văz- 
duh şi ajunge pe Mihail în momentul cînd se apropia de cer. Îl apucă 
de o mînă şi un picior, dar arhanghelul îl izbeşte cu spata şi-l prăbuşește 
înapoi în fundul mării. De reținut că Satanail este numit aici şi Lucifer. 
Legenda este prototipul colindelor pe tema „prada în rai“. 

În sfîrşit, urme de bogomilism întîlnim în ms. B.A. R.S.R. nr. 130 în 
niște Învățături cînd s-au pricit Satana cu Dumnezeu și cîndu-ș posti 
fiu lui Dumnezău în 40 de zile și în 40 de nopţi, după aceea să sui în 
măgura Eleonului. Modelul acestei legende se află în Evanghelia după 
Matei (4, versetele 1—11), unde diavolul ispitește pe Cristos, flămînzit 


de post, să prefacă pietrele în pîine şi să se arunce de pe un templu, 


spre a se încredința de divinitatea lui, făgăduindu-i toate împărăţiile lu- 
mii, dacă i se va închina. Mîntuitorul răspunde pe rînd că omul nu tră- 
iește numai cu pîine, ci şi cu hrană spirituală, că nu trebuie să ispiteşti 
puterea lui Dumnezeu și că nu se cade să te închini decît lui. În legenda 
bogomilică, textul este dezvoltat în direcţiesepică. Diavolul, stingherit de 
prezența mîntuitorului pe pămînt, adică în împărăţia sa, îi cere să se 
urce în cer, în împărăţia tatălui său. Hristos refuză, şi atunci Satana se 
retrage pe un munte vecin, unde, adunîndu-și dracii, se pregăteşte de 
luptă. Hristos se roagă, pămîntul începe să se cutremure şi un nor negru, 
învăluind pe Satana, dă posibilitate îngerilor să-l prindă şi să-l spînzure 
de toarta cerului cu capul în jos. Diavolii se ascund prin văgăunile 
pămîntului, iar Satana, captiv, se roagă de iertare, făgăduind că va în- 

demna şi el pe oameni să asculte cuvîntul lui Dumnezeu. Hristos îl eli- 
berează, dar, ajuns pe pămînt, Satana nu-și ţine promisiunea. Ameninţă 
pe Hristos că va interveni să fie răstignit. Isus, care știa mai dinainte 
ce se va întîmpla cu el, îi răspunde că va mîntui prin moartea sa pe cei 
drepţi, apoi va învia şi la judecata de apoi va arunca pe Satana şi pe 
toţi ai lui în focul Gheenei. 

Acest din urmă text, păstrat într-o copie tîrzie din secolul al XVIII-lea, 
apare în literatura bizantină în secolul al XII-lea și în cea bulgară în se- 
colul al XIV-lea, rămînînd în literatura noastră izolat, fără ecou. 

Contrar credinţei învăţaţilor din secolul trecut (Hasdeu, Gaster), bogo- 
milismul a avut o înrîurire redusă asupra literaturii române, pătrunzînd 
în momentul cînd chiar în ţara de unde ne-a venit se afla pe cale de 
dispariţie. El n-a avut la noi, ca în alte ţări, sensul unei mişcări cu carac- 
ter social şi n-a pricinuit conflicte de acest fel, nefiind consemnat ca 
atare de vreun document contemporan (despre emigrările bulgare peste 
Dunăre în secolele XVII—XVIII există rapoarte ale misionarilor catolici 
către scaunul papal). 

Cîteva legende manicheiste, în legătură mai ales cu creaţiunea lumii, 
în care Dumnezeu apare creatorul fiinţelor bune (cal, bou, oaie, albină), 
iar Satana creator al fiinţelor rele (viespe, liliac, şarpe), nu-și au originea 
în bogomilism, ci în miturile dualiste iraniene și au venit la noi direct 
din sudul Rusiei. O singură legendă despre creaţiunea omului din lut și 
suflet, prin colaborarea celor doi demiurgi antagonici, Dumnezeu şi 
Satana, este autentic bogomilică, fiindcă o găsim expusă în cartea lui 
Euthimie Zigabenos, Panoplia dogmatică. 


CRONOGRAFELE 


Paralel cu dezvoltarea istoriografiei în limba română, în secolul al 


XVII-lea a crescut interesul pentru istorie în general, şi se pare că din 
ză traducerea Istoriei lui Irodot, copiată în 1816, cu titlul 


acest timp datea tă în 1816, 
exact. Istoria cea veche și de multe feluri a marelui învățătoriu Irodot, 
de la cetatea Alicarnasei, care istorie în nouă părţi să împarte, carile să 
chiamă muze, adecă zîne, pentru dulceața cuvintelor. Vorbind de cetatea 
Candiei, traducătorul face o paranteză: „Cetatea Candiei care nu o pot 
turcii lua acum“. Deoarece Candia a fost asediată în 1645, 1649 şi 1667— 
1669. s-a dedus că traducerea s-a făcut între aceste date „de Eustratie 
Dragoș logofătul, credea N. Iorga, de Nicolaie Milescu, după alţii, precis 

este greu de spus de cine. Din nenorocire această operă n-a avut nici o 
inriurire asupra literaturii noastre, răminînd cu totul izolată. 

O înriurire însemnată au avut în schimb așa-numitele cronografe, istorii 
universale de la facerea lumii după Biblie, continuate cu istoria Bizan- 
tului și a Imperiului otoman, văzut ca o a treia Romă. 

Prototipul acestor cronografe era Istoria sinoptică în versuri a lui Ma- 
nasses, cunoscută la noi printr-un intermediar slav, imitată în secolul al 
XVI-lea de Macarie și Azarie şi tradusă după o0 prescurtare sîrbească la 
începutul secolului al XVII-lea de Mihail Moxa. Cronogratul lui Manas- 
ses a fost însă mereu prelucrat chiar în patria sa, transpus în proză și 
amplificat cu date din alţi cronicari bizantini, precum: Theofan, Gheor- 
ghe Monahul, Cedren, Zonaras ş-a. 

Astfel de prelucrări stau la baza cronografului alcătuit de Dorothei al 
Monembaziei, copiat în Moldova din porunca lui Petru Șchiopul, sub 
supravegherea ginerelui acestuia Zotu 'Țigara, şi tipărit la Veneţia în 
1631, în grecește, sub titlul: Carte cuprinzind pe scurt felurite și intere- 
sante povestiri, adunată din diverse istorii şi tradusă în limba populară 
de către preasfinţitul mitropolit al Monembaziei kir Dorothei. Scrisoarea 
este închinată lui Alexandru Coconul, domnul Țării Româneşti, şi s-a 
tipărit cu cheltuiala lui Apostol, fratele lui Zotu Țigara, După domnia 
lui Selim al II-lea (1566—1574), Dorothei povestește vizita sa la Petru 
Șchiopul, „învăţat desăvirşiti: şi poliglot (ştia limba turcă și greacă), 
vizită care ar fi avut loc prin 1588. Cronogralul merge cu istoria Bizan- 
tului pînă la Constantin Paleologul, dar se ocupă și de Împărăţia Turcilor 
(pînă la Murat al III-lea), de Veneţia și de patriarhii „bisericii celei 
mari“ a Răsăritului. Sub titlul Adunarea istoriilor de la începutul lumii 
pînă la împărăția lui Constandin Paleologul, împăratul cel după urmă al 
grecilor, cartea lui Dorothei a fost tradusă în româneşte din greceşte de 
Grigorie dascălul Buzoianu, nu se poate preciza anume cînd (ms. B.A. 
R.S.R., nr. 3556, copiat de Drăgoi logofătul, este din 1687). 


Cronograful lui Dorothei a fost cunoscut la noi şi direct (de mitropo- 
litul Dosoftei de exemplu) și indirect, prin cronograful lui Matei Cigala 
din Cipru, parohul bisericii grecești San -Giorgio din Veneţia, intitulat 
Nou compendiu de diferite istorii, începînd de la zidirea lumii și ajun- 
gînd pînă în anul de faţă, 1637. Într-adevăr, Cigala reproduce pasaje 
întregi din cronograful lui Dorothei, pe care-l continuă pînă în domnia 
lui Murat al IV-lea (1624). La sfîrşit însă şi Cigala dă o listă a împărați- 
lor bizantini şi a patriarhilor pină în anul 1636, o listă despre dogii 
Veneţiei, precum şi cîteva capitole disparate privind demnităţile curţii 

imperiale a Bizanțului, cele 7 sinoade ecumenice şi disputa sf. Silvestru 
cu vrăjitorul Zamvri. Acest cronograf scris în greceşte a intrat în tipar 
la Veneţia în 1637 şi a fost de asemenea tradus în limba română pe la 
mijlocul veacului al XVII-lea, deoarece ni se păstrează o copie a lui 
Gavril diacul ot Bălţătești făcută în 1689 (ms. B.A. R.S.R., nr. 86: Lea- 
topisețul cel împărătesc, de la împărăţia lui Theodosie cel Mic), din ordi- 
nul lui Ion Iordache Cantacuzino. Traducerea este atribuită unui anume 
Pătrașco Danovici, fost „logofăt al treilea și grămătic de scrisoare gre- 
cească“ în Moldova prin 1662. 

Fiind scrise de clerici în scopuri morale și religioase și adresîndu-se 
maselor populare, cele două cronografe greceşti fac un mare loc legen- 
delor parabiblice din aşa-numitele texte apocrife, naraţiunilor şi anec- 
dotelor mai mult sau mai puţin istorice, apelind nu o dată la folclorul 
oriental. Întrucît cronografele au circulat în numeroase copii manuscrise, 
o seamă de povești conţinute în ele au redevenit populare și le întîlnim 
in versiuni posterioare pină în secolul nostru. 

În traducerea cronogratului lui Mathei Cigala figurează întii legenda 
despre Cum au căzut Luceafărul den ceriu, pe care-și aruncase ochii şi 
Eminescu: 


„A patra zi, povesteşte cronograful, cind au făcut Dumnezeu luminile celi mari 
şi stelile, întru acea zi au căzut Luceafărul din cer, carile era mai mare peste o 
ceată de îngeri, pentru că s-au mindrit întru sine și au zis că-și va pune scaunul 
său împotriva scaunului lui Dumnezeu; ce cum au cugetat, îndată s-au desfăcut 
ceriul şi au căzut împreună cu toată ceata lui“. 


Urmează legenda despre Numele lui Adam (cele patru litere ale nu- 
melui reprezintă în limba greacă inițialele cuvintelor care marchează 
punctele cardinale), legendă trecută în unele oraţii româneşti de nuntă. 

Legenda privitoare la cum a învăţat Cain să ucidă se află tot în cro- 
nografe. Pilda a dat-o diavolul, prăvălind o piatră peste o oaie a lui Cain 


care a murit pe loc. Cain, invidios că Dumnezeu primea numai jertfa . 


lui Avel și-i îmbogăţea „agonisita“, şi-a omorît fratele dînd drumul la 
o stîncă de pe munte asupra lui. Pedepsit să rătăcească fără odihnă, 
„gemînd și tremurînd“, Cain a fost ucis la rîndul său de unul din ia 
maşii lui, Lameh, cu o săgeată, fiind luat drept fiară. Din țeasta mortului 
s-a făcut o fîntină şi din fîntînă au izvorit viermi cu patru picioare şi 
cap, ciinii (originea cîinilor din ţeasta lui Cain se întemeiază în limba 

: . bod 
greacă pe o etimologie populară). 

Înainte de Avraam, spun cronografele, oamenii aveau statură gigan- 
tică: 
„Pre acea vreme, cînd aţi auzit c-au fost Nevrod împărat, încă erau uriaşii cei 


mari că şi Nevrod împărat încă era uriaş și să bizuia toţi tăriii lor şi fără a să 
închina lui Dumnezeu, să închina cine la ce-i bătea inima“. 


De aceea Alexandru Machedon, după războiul cu Darie, dă în pustiu 
peste „un om legat de un munte cu verigi de fier... lung de 500 de coţi 
şi gros de 400 de coţi... şi o femeie lungă de 400 de coţi şi groasă de 
300 de coţi...“, Adam și Eva. 

Gîngăvia lui Moise, cunoscută din istoricul Iosef Flavius (De antiqui- 
tate Judaeorum), este explicată de cronografe în chipul următor. Într-o 
zi faraonul jucîndu-se cu Moise, acesta, copil „brudiui“, i-a aruncat co- 
roana de pe cap. Ca să demonstreze inocenţa copilului, fiica lui faraon, 
mama adoptivă a lui Moise, a cerut să se aducă două tipsii, una cu gal- 
peni şi alta cu jăratec. Dacă pruncul va întinde mîna spre galbeni, se 
va vedea că e conştient, deci vinovat, dacă nu, nu. Copilul a scăpat de 
la moarte, întinzind mîna la jăratec şi băgînd chiar un cărbune în gură, 
dar şi-a ars limba şi a rămas gingav. 

În popor vracii se numeau pînă nu demult solomonari. Numele vine 
de la împăratul Solomon din Biblie, autorul poemei Cântarea Cîntărilor 
şi al Parimiilor, căruia cronografele îi atribuie puteri supranaturale: 


„..„.a aflat firea a tot ce iaste în lume, a oamenilor, a dobitoacelor, a paserilor, 
a gadinilor, a peştilor, a orbilor, a jivinilor, aşijderea și planetele, şi crugurile, şi 
toată tocmala cerului şi de suptu ceriu; ştia şi cum va lega pre diavoli, şi cum îi 
va chema pre numele lor; așijderea toate leacurile, şi toate doftoriile, şi toate ier- 
burile, care de ce leac era... acestea toate le-a cunoscut Solomon cu înţelepciu- 


nea sa“, 


Indicele de cărți oprite tradus de Staico grămăticul incriminează între 
altele o „evanghelie de la Thoma Paralipomen ce au trimis pe un vultur 
în Vavilon către Ieremia“. E vorba de o legendă cunoscută şi cronograâ- 
felor în legătură cu profetul Ieremia, prezicătorul căderii Ierusalimului. 
Spre a cruța pe Avimeleh de chinurile robiei babiloniene, Ieremia i-a 
dat un somn de 70 de ani. Trezit din somn, Avimeleh a trimis în Babilon 
un vultur cu o scrisoare la Ieremia ca să se întoarcă la Ierusalim cu 
norodul. Deoarece la înapoiere Ieremia vesteşte pe Hristos, este ucis cu 
pietre. Din cronografe sau din altă sursă, această legendă despre profetul 
Ieremia a trecut și în Viața și petrecerea sfinților a mitropolitului Do- 
softei 

Cronografele sînt izvorul principal al legendelor, de care ne-am ocupat 
la Dosoftei, despre cei şapte coconi din Efes și Avgar. Dar acestea sînt 
legende exciusiv religioase. O legendă cu caracter istoric, devenită popu- 
lară prin cronografe, este aceea a Troadei. 

Istoria Troadei este o povestire a războiului de zece ani între greci 
şi troieni şi a peripeţiilor care au urmat, dar nu după epopeile homerice. 
Iliada şi Odiseea, cu miraculosul lor păgin, nu mai satisfăceau pe cititorii 
creştini şi încă din primele secole ale erei noastre s-au încercat adaptări, 
contrafaceri, cu eliminarea intervenţiei zeilor şi prezentarea faptelor în- 
tr-o altă lumină, sub pretextul că Homer n-a fost decît un „rătăcit“. 

În 1907 s-a găsit în Egipt la Tebtunis un papirus cu un fragment 
grecesc dintr-o istorie a Troadei în care autorul, Dictys, se dă drept 
martor al războiului troian, prieten al regelui Idomeneu, al lui Palamed 
și al lui Ajax Telamonius, eroi cretani. Traducătorul latin al istoriei lui 
Dictys, Ephemeris belli Troiani, Lucius Septimius, pretinde că opera, 
scrisă cu slove feniciene, fusese scoasă la iveală din mormîntul autorului 
de un cutremur, că stăpinul locului, Eupraxil, o transpusese în litere atice 
şi o trimisese împăratului Nero, de unde a ajuns în posesia sa. El o tăl- 
măcea în latineşte din dorinţa de a comunica un document autentic asu- 
pra războiului troian, şi nu un basm ca acela al lui Homer. Cei care au 
descoperit fragmentul grecesc din opera lui Dictys consideră însă că 
vechimea lui nu trece dincolo de primul secol al erei noastre. 

A doua legendă despre războiul troian, De excidio Troiae historia, a 
fost pusă în circulaţie de Cornelius Nepos, cunoscutul autor de biografii 
din primul secol dinaintea erei noastre. Aici istoria este atribuită lui Dares 
îrigianul, unul din ceata lui Antenor care a scăpat din dezastrul final, 
fugind împreună cu Enea. Ar fi, deci, tot un document autentic, descope- 
rit, zice traducătorul latin, de el însuși, pe cînd studia la Atena. 

Aceste două plăsmuiri au fost prelucrate în secolul al XII-lea în Le ro- 
man de Troie de truverul normand Benoit de Sainte-Maure, dar erau cu- 
noscute şi independent, de vreme ce apăreau încă în ediţii elegante „ad 
usum Delphini“ în veacul al XVIII-lea. Fapt este că împreună cu epo- 
peile homerice ele constituie sursa principală a istoriei Troadei din cro- 
nografele lui Malalas, Manasses, Dorothei și Cigala, citite și în parte tra- 
duse și la noi. 

Versiunea din cronograful lui Manasses, trecută în cronograful româ- 
nesc al lui Mihail Moxa din 1620, conţine toate elementele naraţiunii din 
Dorothei și Cigala, și anume: visul fatal al lui Priam despre nașterea fiu- 
lui său care va pricinui căderea Troiei; abandonarea lui Paris-Alexandru 
într-un cîmp şi creșterea lui de nişte păstori; reprimirea în palatul îm- 

părătesc; uciderea fratelui şi pribegia în Sparta; răpirea soţiei lui Mene- 
lau; pornirea aheilor împotriva 'Troadei; omorirea lui Palamed prin vicle- 
nja lui Odiseu; retragerea lui Ahile din luptă; uciderea lui Patrocle și 
revenirea lui Ahile pe cîmpul de luptă; uciderea lui Hector; sosirea indie- 
nilor în ajutorul troienilor; străpungerea lui Ahile cu o săgeată de Paris- 
Alexandru; introducerea calului de lemn imaginat de Odiseu în cetatea 
asediată; cucerirea şi incendierea Troiei, în fine găsirea Elenei de către 
Menelau la Memfis, în Egipt. 

Epilogul, absent în cronografele tip Dorothei şi Cigala, a fost extras 
de Manasses din Herodot, care vorbeşte şi el despre „Surparea“ cetăţii 
Troadei „pentru o muiare“, cum citim în traducerea românească pome- 
nită, povestind despre fuga lui Paris cu Elena „la gura Nilosului“ și 
despre intervenţia împăratului Protea, care alungă pe Paris şi oprește pe 
Elena spre a o preda lui Menelau. 

Istoria Troadei este mai scurtă în cronograful lui Dorothei faţă de aceea 
din Cigala. Și traducerile româneşti diferă sensibil. Aceea a dascălului 
Grigore Buzoianu, din Dorothei, urmăreşte îndeaproape originalul, pe 
cînd aceea a lui Pătrașco Danovici, din Cigala, conţine unele omisiuni, 
dar şi amplificări. De exemplu, Cigala spune că troienii nu au primit pe 
Odiseu și Agamemnon, trimişi în solie de greci, pe cînd traducătorul ro- 
mân arată că solii au fost primiţi de Priam în prezenţa lui Alexandru- 
Paris și a Elenei, că aceasta stătea lîngă Priam „că să o vază mai bine solii 
lui Menelau“ și că, citind scrisoarea trimisă de sora ei, Clitemnestra, a 


izbucnit într-un rîs batjocoritor. 

În această formă, poate mai accesibilă, dar desigur vulgară, a fost cu- 
noscută la noi legenda care stă la originea Iliadei. De altfel, un rezumat 
al legendei se putea citi şi în Alexandria. Acolo Troada este denumită 


„moşia frîncilor“, și cînd Alexandru se apropie de cetate, troienii îi ies 
înainte cu „poclon“: | 


„Şi se închinară lui Alexandru — cetăţeanii — şi spusără de Anţeluş craiu cît 
au fost de viteazu şi cum au perit şi acei domni mari; au perit pentru oO muiare, 
că oarecînd pribegisă Alexandru Farij de la Troada și mersă la Mielanie craiu şi 
boiarii. Iară Mielanie craiul să dusă la oste oareunde departe şi-l lăsă pre Alexan- 
dru Farij cu crăiasa lui Elenușe. Iara pre frumoasă şi să îndrăsi cu Alexandru 
Farij, şi luară comoara lui Mielanie craiu, şi fugiră amîndoi la Troada. Şi deaca veni 
Mielanie craiu, nu-și găsi crăiasa, ce găsi comoara luată şi să mînie, şi rădică cu 
sine 7 crai ielineşti, și strînsără oştire lor, şi merseră la Troada, şi o pătură 10 ani 
pînă o bătură cu mare viclenie că mai mare cetate nu-i pre lume decit Troada 
— şi întii făcută de Nemvrut împărat. Și acole periră frînci, şi cu Anţulus craiu, 
şi cu Alexandru Parij, şi cu curva Elenuşa, şi mult norod periră fără număr pentru 
o muiare“. 

Și capitolele în legătură cu Constantin cel Mare par a fi fost gustate în 
cronografe, căci le găsim detaşate în numeroase copii aparte. Unul dintre 
ele povesteşte cum Ileana împărăteasa, mama lui Constantin cel Mare, a 
descoperit (după mai mult de trei secole) crucea pe care fusese răstignit 
Isus și „sventele piroane“ cu care a fost crucificat. 

Interesantă pentru anumite detalii este legenda zidirii sfintei Sofii, cea 


cu o mie de stilpi (coloane), de către împăratul Justinian. Fabricarea 
mozaicului este explicată în acest fel: 


„Și aflară aşa, să puie într-o căldare mare, de toate amestecăturile să să mistu- 
iască, să să hiarbă la un loc. Adecă să puie aur, argint, pietri scumpe, iachint, 
smaragd, mărgăritariu, ilectru, aramă, cosătoriu, brunz, cristal, diamant, stechel, 
magnisiu, plumb, anixiu și de altfeal, pînă în 502 de fealuri. Și le-a zdruncinatu 
toate aceste la un loc și le-au pisat foarte mărunţel şi le-au pus toate într-o căldare 
de fier mischiu şi le-a dat foc mult, fără samă. Şi le topi focul toate într-un loc“. 


La domnia împăratului Teodosie cel Mic, cronografele intercalează o 
legendă cunoscută din colecţia sanscrită de poveşti Vetala panciavinsati, 
alcătuită în secolele VI—VII, și din O mie și una de nopți. Împăratul dă- 
ruieşte soţiei sale un măr primit în dar de la un supus. Mărul era frumos. 
Soţia, minunîndu-se de el, îl trimite naşului ei Pavlin. Acesta, necunos- 
cînd proveniența mărului, îl face cadou împăratului. Împăratul recunoaște 
darul și cade la bănuială asupra soţiei, mai ales că, întrebată ce a făcut cu 
mărul, aceasta răspunde că l-a mincat. Cuprins de gelozie, Teodosie taie 
capul lui Pavlin, iar pe împărăteasă o izgoneşte. Soţia se duce la Ieru- 
salim şi acolo face opere caritabile. Într-adevăr, soţia lui Teodosie cel 
Mic a murit la Ierusalim, deci legenda interpreta prezenţa ei în oraşul 
sfint. 

O anecdotă, pusă apoi în legătură cu un slujitor al poetului Conachi, 
se află în cronografe la domnia lui Tiberiu. Un om suferea de o rană pe 
care se aşezase muştele. Cineva voi să le îndepărteze, dar bolnavul îl 
împiedică: 

„Lasă-le, că sunt sătule acestea de nu mănînc 
încăpea nişte flămînde, mai rău vor mînca“. 

În cronograful lui Moxa, aceste cuvinte sînt date de Tiberiu ca sfat 
toierilor „să fie în vreame multă pre meserere pînă se satură; deci, nu 


mai mănîncă rău pre săraci“. 

Originea legendei este în Flavius Josephus, de unde a trecut pe de o 
parte în Gesta Romanorum, pe de alta în cronogratele bizantine. 

Cronografele abundă în legende despre minunile incredibile ale icoane- 

lor, născocite în vremea împăraţilor iconoclaști, îndeosebi pe timpul lui 

Leon lIsaurikos, pe care încearcă să-l convingă de sfinţenia icoanelor, 
fără a izbuti, însuşi patriarhul Gherman. 

Foarte dramatică este povestirea căderii Bizanțului sub turci în 1453. 
împăratul creștin Constantin XI Dragases n-a vrut să cadă în mîna mu- 
sulmanilor și s-a luptat cu sabia pînă a fost ucis. Se zice că sultanul Mo- 
hamed II i-ar fi căutat trupul printre cadavre şi i-ar fi spălat capul de 


sînge ca să se convingă că a pierit cu adevărat. 
l S 


MINTUIREA PĂCĂTOȘILOR 


O carte de mare circulaţie în literatura noastră veche este opera călu- 
gărului cretan Agapie Landos, Mîntuirea păcătoşilor, apărută pentru prima 
dată în greceşte la Veneţia, în 1641, şi tradusă în românește în Moldova 


& %4 Adormirea Maicii Domnului (icoană 
= îi la mănăstirea Putna). 

şi Țara Românească, în secolul al XVII-lea, deoarece trei copii datează din 
ultimul deceniu (nr. 1284 din 1691, nr. 2174 din 1696 și nr. 2517 din 1699). 
Există peste 30 de exemplare manuscrise din această scriere. 

Ms. nr. 1284 din 1691, copiat de Ieromonahul Silvestru la „Agapia cea 
veche“, n-a fost relevat pînă acum. El cuprinde „pre scurt“ Minunile 
preasfintei Născătoare de Dumnezeu și pururea Fecioară Maria (partea a 
III-a a cărţii lui Agapie Landos) și Viaţa sfîntului și prea cuviosului pă- 
rintelui nostru Vasile cel Nou. În epilog se arată că traducerea s-a făcut 
după „o carte mare, care-i tiparnică pre limba grecească“, fără îndoială 
Mântuirea păcătoşilor. 

Opera lui Agapie Landos e o compilaţie din Metafrast, sinaxare, penti- 
costare, Viaţa sf. Ioan Damaschinul de loan, patriarhul Antiohiei, şi cu- 
legerile italiene de povestiri despre minunile Maicii Domnului, Miracola 
della gloriosa Vergine Maria (sec. al XIV-lea) şi Libro dei cinquanta mira- 
cole della Vergine, zisă şi Libro del Cavaliere (sec. al XV-lea). Îndeosebi 
trei din minunile Fecioarei au avut un ecou mai mare în literatura şi 
folclorul european. 

Prima, povestită și de Ioanichie Galeatovski în Cer nou, se referă la 
adormirea (moartea) Maicii Domnului și constă în două fapte supra- 
naturale. Fecioara orbește pe necredincioşii care vor să-i răstoarne racla 
purtată spre mormiînt și taie din încheieturi mîinile unui necredincios 
care atinge sicriul, 

A doua minune a intrat în romanul medieval al lui Philippe de Remi, 
seigneur de Beaumanoir, La Manehkine, în Mirdcle de la fille du Roy de 
Hongrie (sec. al XIII-lea) și în miracolul italian Sancta Uliva (sec. al 
XVIII-lea). Fiica regelui Franţei este încredințată de mama ei vitregă 
unui servitor spre a fi ucisă. Servitorul îi taie numai miinile şi o pără- 
sește într-o pădure. Infirma e găsită de fiul unui duce care o îngrijește 
Şi se căsătoreşte cu ea. Regele organizează un turnir la care vine şi tînărul 
duce şi, cu acest prilej, aflînd că fiica vitregă trăiește, regina substituie 
unei scrisori a ducelui către tatăl său ordinul ca soţia lui să fie omorită. 
Fecioara Maria îi pune mîinile tăiate la loc și soţul, regăsind-o, o readuce 
în cămin. Soţia îi povesteşte taina nașterii ei şi, din porunca regelui, mama 
vitregă este ucisă. | 

În sfîrşit, a treia legendă, despre o călugăriţă care urmărită de regele 
Richard al Angliei şi-a scos ochii ca să-şi păstreze castitatea şi i-a recă- 
pătat prin bunătatea Maicii Domnului, a intrat în Fiore di virtù şi se află 
în Albinușa românească din 1620. 

Viața sfintului Vasile cel Nou este hagiografia care a înriurit cel mai 
mult folclorul nostru (ritualul înmormîntării) şi chiar literatura cultă 
(Eminescu în Mortua est, Coșbuc în Moartea lui Fulger). Textul original 
a fost admis în Acta sanctorum şi e comparat de bizantinologi cu Divina 
commedia de Dante. Datorită credinţei sale, Vasile îmblinzeşte doi lei 
fioroşi şi e scos din mare de doi delfini care-l duc pe spinare. Ucenicului 
său Grigore îi arată cum după moarte sufletul trece prin vămile văzdu- 
hului, disputat la fiecare vamă de îngeri şi draci. Moartea taie capul celui 
decedat (în legendă o altă ucenică a lui Vasile, Teodorâ) cu un toporaș, îi 
scoate unghiile cu un cleşte și-i dă o băutură amară ca să iasă sufletul din 
trup. Teodora e îmbăiată pentru drum cu untdelemn din vase despe- 
cetluite de tineri frumoşi. Demonii au raporturi cu păcatele celor 21 (în 
alte versiuni 24) vămi (a cuvintelor nesocotite, a minciunii, a clevetirii, 
a lăcomiei, a leneviei, a furtului, a zgîrceniei, a cămătăriei, a nedreptăţii, a 
zavistiei, a îngîmfării, a mîniei, a pizmei, a uciderii, a vrăjitoriei, a des- 
frînării, a tiraniei, a beţiei, a fumatului etc.). La vama lăcomiei dracii sînt 
groși şi au căldări cu bucate puturoase. La vama femeilor se osîndeşte 
sulemeneala, la vama fumatului, tutunul. Dracii sînt prevăzuţi aici cu 
tabachere şi lulele şi scot fum pe nări ca din cuptor. Teodora scapă prin 
rugăciunile sfîntului Vasile chiar și de vama cea mai periculoasă pentru 
femei. Popasurile, punţile din ritualul înmormîntării ţărăneşti, simboli- 
zează popasurile prin vămile văzduhului, iar pomul mortului (de care ne 
vorbeşte Creangă) are rostul de a face umbră sufletului obosit de trecerea 
prin vămi. 


Li 


JOCA MONACHORUM 


Multe din legendele devenite populare prin cronografe, elemente cosmo- 
logice, cronologice, date privind simbolica obiectelor liturgice şi ierarhia 
bisericească se regăsesc într-un chestionar cu întrebări şi răspunsuri pro- 
venit din literatura bizantină şi cunoscut în Occident sub numele de Joca 
Monachorum (Jocul călugărilor). Acest chestionar, venit la noi prin canal 
slav, pe la sfîrşitul secolului al XVII-lea, poartă în copiile care ni s-au 
păstrat diferite titluri, precum: Întrebări şi răspunsuri, Întrebările lui Iazi- 
mir iriticul şi ale lui Panaiot filozoful, Întrebări de darurile sfintei bise- 
rici, Întrebări şi răspunsuri din sfînta şi marea săptămînă a patimilor lui 
Hristos, Întrebări ale blagocestivului împărat chir Leon cu dascălul din 

theologhia sfinților blagocestiui, Întrebările sfintului Vasile și cu Grigore 
bogoslovul. 
Dăm cîteva mostre: 


„Intreb. Cine n-au născut şi a murit? Răsp. Adam. 
Intreb. Cine au murit şi nu s-au îngropat? Răsp. Muiarea lui Lot. 
Intreb. Ce hiară n-au intrat cu Noe în corabie? Răsp. Inorogu, peaştele, broasca 


şi altele care le iaste viaţa în apă. 
Intreb. Cine de viu s-au îngropat și mormîntul umbla şi mortul în mormînt 


cînta? Răsp. Iona prorocul în pîntecele chitului. 
Întreb. De cîţi ani au fost Preacista cînd au venit arhanghelul Gavriil de i-au 


spus că va să nască Hristos dintr-însa? Răsp. De 12 ani şi 4 luni“. 


În cronografele lui Dorothei şi al lui Cigala este înfățișată pe scurt o 
legendă înregistrată în literatura apocrifă (Evanghelia apocrypha Lipsiae, 
publicată de C. Tischendorf) sub denumirea de Paradosis Pilati (Osîndirea 
lui Pilat). Este vorba de rechemarea la Roma de către împăratul Tiberiu 
a procuratorului Pilat şi de pedepsirea lui pentru că n-a ştiut să împiedice 
uciderea lui Hristos. Anecdota se află și într-o versiune independentă, 
copiată în secolul al XVII-lea, în manuscrisul nr. 469. Mai interesantă 
pentru consecinţele ei folclorice este legenda soţiei lui Pilat, Procla, din 
Intrebări și răspunsuri. l 

Se povesteşte că Pilat ar fi sfătuit pe soția sa să nu se ducă la răstigni- 
rea lui Hristos. Procla, curioasă, n-a ascultat, ci îmbrăcată cu o „plașcă“, 
a mers să privească scena măcar de departe. Cind un soldat a împuns pe 
Hristos cu sulița în coastă, a ţişnit singe şi a stropit plaşca Proclei. Zadar- 
nic a încercat ea s-o spele, sîngele s-a întins peste tot. Procla, înspăimin- 
tată, a alergat în grădină și, săpînd o groapă sub un piersic, și-a îngropat 
haina acolo. Din haină a răsărit pe loc viţă de vie cu struguri copţi, astfel 
încît în momentul cînd Pilat, căutîndu-şi soţia, intră și el în grădină, o 
află în vie goală, contemplind strugurii rumeni „cît nu să putea găsi în- 
tr-alt chip“. Originea legendei este desigur în Evanghelia după Ioan 
(cap. 15, vers 5), unde Hristos se asemuieşte cu viţa de vie, şi în scena 
cinei cea de taină din Evanghelia după Matei (cap. 26, vers 29). Motivul 
apare în iconografia populară. Într-o icoană pe glajă găsită în satul Drăguş 
din Transilvania, din coasta lui Isus creşte o tulpină rămuroasă, încovo- 
iată de ciorchini de struguri. 

Academia Republicii Socialiste România posedă un număr de 20 de 
manuscrise din Întrebări și răspunsuri, dovadă că au fost foarte răspin- 
dite. Copia cea mai veche a fost făcută de ierei Ghinea Stanovici Voinescu 
dascălul „căpălnaşt, nepotul episcopului Damaschin ot Rîmnic în 1748. 

UN PANEGIRIC iN VERSURI 


Asasinarea postelnicului Constantin Cantacuzino a inspirat pe un ano- 
nim într-o Poveste de jale și pre scurt asupra nedreptei morţi, în versuri 
greceşti. Panegiricul a fost tradus în versuri românești de logofătul Radu 
Greceanu și dedicat jupinesei Stanca, fiică a postelnicului şi mama lui 
Constantin Brîncoveanu, moartă în 1699. 

Versiunea românească, alcătuită în stihuri de 15 silabe, începe cu o 
apostrofă care aduce aminte de Letopiseţul Cantacuzinesc: 


Pămiîntule și ceriule, stealele şi tu, lună, 

Boiari striini şi rudelor, s-ascultaţi dinpreună, 
Împărații şi prinţipii, şi toată politia, 

De la mare pînă la mic, să vedeţi istoria, 
Pentru ca să vă minunaţi de marea strimbătate, 
Care scrie că s-au făcut din multă răutate! 

Zic, dară, și voi, pietrilor şi liemnelor, să plingeţi, 
Şi tuturor săracilor, de jale să vă atingeţi. 

Şi toată ticăloasa Ţara această Rumânească, 
Cu toate mănăstirile împreună să jelească 

Pre Constantin postelnicul, pre Cantacuzinescul, 
Pre marele acela omu şi prè inţeleptul! 


Tălmăcirea e greoaie. După acest izvor, vina principală a morții postel- 
nicului o poartă nepotul său, Dumitrașco Cantacuzino, viitorul domn al 
Moldovei. Numit de Grigore Ghica vistier, acesta, lacom din fire, se dădu 


la jafuri nemaipomenite: 


Ca cîinele făr de băț, ca ursul dezlegat 
Şi ca şarpele de iarbă, cînd iaste deşteptat, 
Ca lupul cînd intră în stînă şi vulpea în cotet... 


Pe cînd domnitorul era cu oştile în Ardeal la Uivar (Uioara), Dumitraşco 
scorneşte piri împotriva postelnicului. I se asociază un „firtat“, Caragea, 
care voia să se ciocotniţească, și Constantin Vărzarul. Acuzaţia principală 
era că postelnicul uneltea să ajungă domnitor. Autorul povesteşte amă- 
nunţit intrigile urzite împotriva postelnicului, arestarea acestuia de către 
Grigore Ghica, trimiterea la „,Sinagov“. Ar fi văzut cu ochii lui cînd 
victima a fost ucisă („cînd l-au omorît pre el, de faţă m-am aflat“). Din 
păcate tocmai aici se întrerupe povestea în singura copie rămasă. Textul 
grecesc original (tipărit!) n-a fost încă descoperit. 

LITERATURA ORALĂ 


Şi pentru cîntecele orale ivite în secolul al XVII-lea, balade şi doine,. 
avem unele mărturii ale călătorilor străini, precum și atestări ale cronica- 
rilor interni. , 

Paul Strassburgh, în drum spre Giurgiu pe vremea lui Leon-vodă. 
(1629—1632), putu să audă nu numai meterhaneaua de trîmbiţași și tobo- 
şari, dar şi cobzari și cîntăreţi („citharoedi et musichorum chorus“), care 
ziceau cît îi ținea gura românește cîntece bătrîneşti („qui valachica lingua 


patrium carmen pleno gutture cantabant“). 

La curtea lui Vasile Lupu se juca vicleimul, reprezentat de elevii şcolii 
de la Trei Ierarhi, iar la curtea lui Matei Basarab, patriarhul Macarie din 
Antiohia găsi muzicanți cu lăute, tobe şi fluiere, care desigur ziceau şi 
din gură. 

În vremea competiţiilor din a doua jumătate a secolului dintre prin- 
cipii Transilvaniei, lăutarii oștilor româneşti cintau lîngă steaguri Viersul 
fetei care şi-a pierdut caprele în munţi. Andreas Franck din Sibiu auzea 
acelaşi cîntec la dieta din Oşorhei intonat de ceata lui Constantin-vodă 
Şerban, cînd muzica militară a lui Ioan Kemeny (1661—1662) înălța un 
pean de slavă. Poetul maghiar din secolul al XVI-lea Balint Balassi arată 
el însuşi că a imitat ritmul poeziei româneşti mai sus-pomenite, ceea ce 
înseamnă că acest cîntec popular era contemporan sau chiar mai vechi. 

Cînd Ioan Sobieski improviza la lași cîteva versuri ironizînd retragerea 
lui Constantin Cantemir: 


Constantine, fugi bine, 
Nici ai casă, nici ai masă, 
Nice dragă jupîneasă ..., 


precum povestește în Vita Constantini Cantemyrii fiul domnitorului, el 
“nu făcea de bună seamă decît să parafrazeze obiceiul baladelor de vitejie 
cîntate la masa voievozilor. 

învățatul stolnic Constantin Cantacuzino confirmă în Istoria sa exis- 
tenţa cîntecelor bătrinești orale, cu toate că el își manifestă neîncrederea 
în obiectivitatea lor: 


„Însă nu zic, scrie el, că den om în om n-au rămas și aici niște spuneri și nişte 
povești, mai vîrtos bătrînii ce povestesc de cele ce au fost. Ci și de acelia, foarte 
slab lucru iaste și primejdie de a le crede, pentru că de multe ori s-au luat seama, 
că de un lucru numai, doi într-un chip nu povestesc, ci unul una, altul alta băsnu- 
iaşte. Unde nici de acelea nici o adevărată știință n-avem, nici din cîntecele cari 
vestesc de vitejii, au de alte fapte ale domnilor şi a altor vrednici oameni, ce au 
lucrat, care dupe la lăutari şi dupe la alți cîntători auzim, putem şti ceva ales. 
Că şi acelia nu numai ce au laudă mai mult, au hulesc decît acele ce au fost, ci şi 
iaca poi şi prea pe scurt pomenesc lucru și făr de nici o orînduială sau 
ocmeală“, i 


O dată cu pătrunderea ceremonialului împărătesc constantinopolitan, la 
sfîrșitul secolului al XVII-lea și începutul secolului al XVIII-lea, vechile 
balade, cum rezultă şi din mărturia stolnicului Constantin Cantacuzino, 
încep să se audă tot mai puţin pe la ospeţele domneşti, făcînd cu totul 
dificilă astăzi operaţia de resuscitare din transcrierea tîrzie a ecourilor lor. 

Autenticitatea populară a unor balade ca Mihai Viteazul și săsoaia, 
Corbul și Mihail Viteazul din colecţia Atanasie Marienescu este proble- 

La curtea lui Vasile Lupu se juca vicleimul, reprezentat de elevii școlii 
de la Trei Ierarhi, iar la curtea lui Matei Basarab, patriarhul Macarie din 
Antiohia găsi muzicanți cu lăute, tobe şi fluiere, care desigur ziceau şi 
din gură. 

În vremea competiţiilor din a doua jumătate a secolului dintre prin- 
cipii Transilvaniei, lăutarii oștilor româneşti cîntau lingă steaguri Viersul 
fetei care și-a pierdut caprele în munţi. Andreas Franck din Sibiu auzea 
acelaşi cîntec la dieta din Oşorhei intonat de ceata lui Constantin-vodă 
Şerban, cînd muzica militară a lui loan Kemeny (1661—1662) înălța un 
pean de slavă. Poetul maghiar din secolul al XVI-lea Balint Balassi arată 
el însuşi că a imitat ritmul poeziei româneşti mai sus-pomenite, ceea ce 
înseamnă că acest cîntec popular era contemporan sau chiar mai vechi. 

Cînd Ioan Sobieski improviza la Iaşi cîteva versuri ironizînd retragerea 
lui Constantin Cantemir: | | 


Constantine, fugi bine, 
Nici ai casă, nici ai masă, 
Nice dragă jupiîneasă ..., 


precum povesteşte în Vita Constantini Cantemyrii fiul domnitorului, el 
“nu făcea de bună seamă decît să parafrazeze obiceiul baladelor de vitejie 
cîntate la masa voievozilor. 

Învăţatul stolnic Constantin Cantacuzino confirmă în Istoria sa exis- 
tenţa cîntecelor bătrînești orale, cu toate că el își manifestă neîncrederea 


în obiectivitatea lor: 


„Însă nu zic, scrie el, că den om în om n-au rămas şi aici niște spuneri și niște 

slab lucru iaste și primejdie de a le crede, pentru că de multe ori s-au luat seama, 

iaște. Unde nici de acelea nici o adevărată știință n-avem, nici din cîntecele cari 
vestesc de vitejii, au de alte fapte ale domnilor și a altor vrednici oameni, ce au 
lucrat, care dupe la lăutari şi dupe la alţi cîntători auzim, putem şti ceva ales. 
Că şi acelia nu numai ce au laudă mai mult, au hulesc decit acele ce au fost, ci şi 
ie oaa şi prea pe scurt pomenesc lucru și făr de nici o orînduială sau 
ocmeală“, i 

balade, cum rezultă şi din mărturia stolnicului Constantin Cantacuzino, 

matică. Nu știm cît preţ s-ar putea pune pe o baladă despre moartea lui 
Mihai Viteazul, publicată în revista transilvăneană Familia în 1905. În 
colecţia G. Dem. Teodorescu găsim o baladă istorică în care Radu Şerban 
Basarab (1601—1610) iese în întimpinarea duşmanilor călăuziţi de un 
cioban şi repurtează o victorie deplină împotriva cotropitorilor: 


Oştirea o rinduiește, 
noaptea-n patru părţi loveşte; 
omor, junghie turci, tătari, 
pe-ai creştinilor tirani, 

de pe Birsa mai la vale, 

tăind cetele ungare; 

îi bate măcelăreşte, 

avuţia le răpește, 

pînă-n Hodova-i goneşte. 


Tot pe la începutul secolului al XVII-lea, după N. Iorga, merge prin 
Muscel, în sunet de cobuz, voinicul din balada Miul, cu durda în spinare, 
avînd drept tovarăș numai pe credinciosul lui murg. Miul se întilneşte 
în codru cu lanoș Ungurul fălos şi într-o luptă scurtă şi dreaptă îl doboară. 

Prin 1633 boierii uneltesc la Țarigrad cu grecii ca să piardă pe Matei 
Basarab, sub pretext că ar fi pus biruri mari și grele, sărăcind ţara. Dom- 
nitorul pleacă să-și dea socotelile, iar un căpitan Constantin îl roagă să-i 
lase pe uzurpatori (îndeosebi greci) pe seama sa: 


Grecii dă-i pe mina mea, 
Să-i joc ca pe-o brebenea, 
Să-i joc bine horiţa, 

Sgîţa — sgîţa iepura... 


Un adevărat fond popular și social aflăm în balada Toma Alimoș, cro- 
nologizată în această epocă de N. Iorga. Toma Alimoș e un „boier“ la 
V. Alecsandri, un „haiduc“ la G. Dem. Teodorescu, din Țara de Jos, un 
„voinic“ mai degrabă, ca bogatirii din bilinele rusești. 


Nalt la stat, 
Mare la sfat 
Și viteaz cum n-a mai stat. 


Duşmanul său de moarte e Manea „grosul şi-arțăgosul“, stăpinul mo- 
şiilor și domnul cîmpiilor, care vine să ceară „vamă“, pentru că i-au fost 

Copile mi-ai înşelat, 
florile 

mi le-ai călcat, 
apele 

mi-ai tulburat, 
livezi 

verzi 

mi-ai încurcat, 
păduri 

mari 

mi-ai dărimat. 


Toma pofteşte pe Manea să bea cu el, Manea, prefăcindu-se a primi 
invitaţia, îl loveşte cu paloşul mişeleşte şi fuge. Toma îşi adună maţele 
vărsate, se ia după ucigaș, îl ajunge şi-i zboară capul din goana calului. 
Ca şi în Miorița, moartea eroului (căci după ce se răzbună, Toma cade 
şi el) pune în mișcare întreaga natură: 


Codrul se cutremura, 
ulmi si brazi 

se clâtina, 

fagi şi paltini 

se pleca, 

fruntea de f-o râcorea, 
mina 

de i-o sârula 

și cu freamăt îl plingea. 


Balada mai păstrează tonul eroic al cintecelor bătrineşti. Revolta țără- 
nimii împotriva exploatării domnitorilor hrăpăreţi apare mai limpede în 
doine, printre care una este din vremea ultimei domnii în Moldova a lui 
Gheorghe Duca (1678—1684). După ce-și arată sărăcia în care l-au adus 
birurile cele grele, poetul blestemă pe hainul vodă: 


Alei, Doamne Dumnezeu, 
Auzi-mi şi glasul meu, 
Glasul meu, durerea mea, 
Amarul şi jelea grea. 
Frunză verde foi uscate, 
În Moldova nu-i dreptate, 
Foc şi pară-n lung și-n lat 
Pentr-un cine blăstămat, 
Pentru vodă cel hain, 
Duca-vodă cel fieros, 
Cu cei mari prietenos, 
Cu cei mititei cinos; 
°S sărăcit 

și prăpădit, 

Tare mi-s sărac lipit, 
Fără casă, 

fără masă, 
Nici pămint de dobitoace, 
Mă mir, Doamne, ce m-oi face! 
Fără hrană, fără loc, 
Cu moşoaica goală-n foc. 
Doamne, du-l şi du-l departe, 
S-aibă dracul de el parte; 
Doamne, du-l şi-l du mereu, 
Să pot răsufla şi eu! 


Cintecul despre Cantemir-vodă, publicat în Foaie pentru minte, inimă 
şi literatură, 1843, de C. Negruzzi, ia partea boierilor, în speţă a lui 
Miron și Velicicu (Velişcu) Costin, uciși de domnitor pentru că-l făceau 
atent asupra birurilor instituite fără măsură: 


Cantemir era un domn 
Altfel pre de treabă om, 
Numai țara cam prâda, 
Boierii våzind asa, 

Ji zicea „Mâria-ta! 

Cu paharul indesegte, 
Dar cu birul mal râreştee, 


Vom regăsi această tradiţie în cronicile anonime în continuarea lui 
Miron Costin și la Neculce. Toţi atestă că Miron Costin ironiza pe 
Constantin Cantemir că se întrece cu băutul, neluînd seama la 
spolierea ţării de către oligarhia boierească tutelară. Cintecul po- 
pular spune că domnitorul s-a înfuriat de aceste „vorbe, că a dat 
poruncă să fie tăiaţi clevetitorii ca să nu-i mai audă, dar că s-a căit 
de fapta lui şi a fost urmărit de remușcări pînă la moarte. l-ar fi sunat 
mereu în urechi, chiar în vis, batjocura: 

Cu paharul îndeseşte 
Dar cu birul mai răreşte... 


Cronicarul anonim brincovenesc vorbind de drumul domnitorului la 
Cerneți în 1695, pentru a face securitatea proviziilor turcesti atacate de 
„haiduci“, se opreşte asupra flagelului muştei columbace, care bintuia 
regiunea: 

î ii i ă i i ladova 

„„„Că este între munţii care taie Dunărea de curmezíiş, de jese la C 
cetate, care au făcut-o Clavâie împăratul, și la “Turnul Severinului, care l-au făcut 
Sevir împăratul, unde sint şi picioarele podului lui Traian împăratul, ce au făcut 


ă iatră gă ă ărei găunoşitura, gura este 
este Dunăre, să veade că este o piatră găunoasă a c şitura, € 
tei afumată, ca cum ar ieşi un fum din lăuntru, de negrește marginile găurilor, 

iar nu este fum, ci în toţi anii primăvara iese un feliu de muscă mitiutică, ca-n 
feliul muşiţii pestriţe şi ca roii iase multă fără seamă, care eșind din piatră asupra 
Dunării multă se înneacă, că ca un vifor întunecat să porneşte pe Dunăre în jos 
şi iasă la cîmp, la dobitoace, pă care le muşcă, le veninează şi carele mai multe 
mor. Şi cu fum de tufă de fin îşi păzesc cîţiva oameni dobitoacele și pă ei. Că 


şi oamenii pătimesc rău de mușştele acelea, însă nu mor.. Sa 


Această însemnare prezintă pe lingă valoarea poetică o importanță în 
plus prin faptul că indică aproximativ momentul localizării la noi a 
baladei sîrbeşti despre Iovan Iorgovan. Varianta românească din colecţia 
Gheorghe Cătană povesteşte cum o fată, Ana Ghiordănel, pornită la cules 
de mure şi flori cu sororile ei, se rătăceșşte în codru, este atacată de o 
„hală cumplită“ şi salvată de „un român viteaz“, Iovan Iorgovan, care face 
şarpele bucăţi cu sabia. Însă capul balaurului se aruncă în Cerna şi de 
acolo în Dunăre, apoi într-o peşteră, dînd naștere cunoscutei molime: 


Aici s-mpuțea, 
Vermii se-nmulțea, 
Muşte slobozea 
Şi-n veci nu perea, 
Musca tot ieşea, 
Mare rău făcea, 
Căci caii muşca, 
Boii otrăvea, 
Plugurile-oprea! 


Ca să izbăvească ţinutul de epizootie, eroul învaţă pe localnici să alunge 
- muştele cu fum. În varianta Alecsandri, Iovan Iorgovan apare ca „Ercu- 
lean“ și „căpitan rîmlean“, învingătorul unui balaur din corpul căruia 


? 


izvorăsc apele tămăduitoare de la Mehadia. Dezvoltarea cultă a temei 
populare este evidentă. 

La începutul secolului al XVIII-lea, ţările române continuau să se afle 
în plin feudalism, sub exploatarea internă a boierimii și a Imperiului oto- 
man din afară. Țara românească era în al doisprezecelea an al domniei lui 
Constantin Brîncoveanu, Moldova în al patrulea an al domniei lui Antioh 
Cantemir, iar Transilvania intrase cu un an înainte, în urma păcii de la 
Karlowitz, în stăpînirea Austriei. 

Creșterea elementelor capitaliste, care subminează orînduirea feudală, 
insensibilă la începutul secolului, devine palpabilă după 1750, cînd şi im- 
portanța vieţii orășenești sporește tot mai mult datorită contactelor co- 
merciale cu alte ţări, între care și cu cele apusene. Perioada ultimelor 
trei decenii ale secolului al XVIII-lea este marcată chiar de un avînt al 
tuturor breslelor, meseriilor, meșteșugurilor, al atelierelor manufacturiere, 
cele mai multe dintre ele aparţinînd domnului sau boierilor sau fiind 
sprijinite de aceștia. Atelierele și primele fabrici apar deopotrivă în Țara 
Românească şi în Moldova. Schimbările produse în manufactură, comerţ 
Şi meşteşuguri dau naştere la noi relaţii sociale, în care rolul precumpă- 

nitol îl au marii negustori și meseriașii. Prin caracterul lor burghez, 
aceste elemente contribuie la destrămarea feudalismului şi la promovarea 
unor tendinţe noi în economie, deci și în cultură și literatură. 

Încă din primul deceniu al secolului, privirile românilor s-au îndreptat 
către marele vecin de la răsărit, Rusia, atunci sub conducerea, taru- 
lui Petru cel Mare. Constantin Brîncoveanu şi, mai ales, Dimitrie 
Cantemir, venit la tronul Moldovei în 1710, duc tratative cu Petru cel 
Mare pentru încheierea unei alianțe împotriva turcilor, care s-a Şi semnat 
la 13 aprilie, la Imţk. 

După înfrîngerea suferită de aliaţi la Stănilești, în 1711, turcii hotărăsc 
să nu mai încredințeze tronul ţărilor românești unui domn de țară, ci 
să-l dea unei persoane verificate din serviciul lor. După Dimitrie Cantemir, 
tronul Moldovei este dat lui Nicolae Mavrocordat, fiul marelui dragoman 
de la Constantinopole Alexandru Mavrocordat-Exaporitul, iar după în- 
lăturarea lui Ştefan Cantacuzino, sugrumat la Constantinopole în 1716 
(Brîncoveanu fusese ucis tot acolo cu doi ani mai înainte), tronul Țării 
Românești se dă aceluiaşi Nicolae Mavrocordat, înlocuit în Moldova cu 
Mihai Racoviţă. Astfel se inaugurează în ţările române domnia fanario- 
ților, a căror epocă ţine mai mult de o sută de ani, pînă la răscoala lui 
Tudor Vladimirescu. 

Instalarea domnitorilor fanarioți a înăsprit condiţiile de existenţă ale 
poporului român, aceştia fiind executanţi fideli ai poruncilor Porții. 
Fanarioţii aduc o boierime nouă, interesată îndeosebi de a se îmbogăţi 
rapid. Del Chiaro, care a fost de față în Țara Românească la instalarea 
primului domnitor fanariot, arată limpede acest lucru: 


„Domnitorul Mavrocordat, scrie el, destituie din demnități pe boierii fostului re- 
gim şi-i înlocuieşte cu rude şi prieteni, care se îmbulzeau din Constantinopol să 
stringă avere“. . 


În primul moment, boierimea pămînteană deposedată de drepturi se 
refugiază în Ardeal şi cere intervenția Austriei pentru înlăturarea de pe 
tron a „administratorului turc“ (Ion Mavrocordat), dar Austria, încheind 
pace cu turcii şi obţinînd Oltenia, se dezinteresează de domnia Țării Româ- 
nești și boierii pribegi sînt siliți să se întoarcă în patrie şi să găsească o 
modalitate de împăcare. În curînd ei cîştigă încrederea fanarioţilor şi, pa- 

trunzînd în dregătorii, se adaptează noilor condiții. Înmulțirea dregătorilor 
are drept consecinţă o fiscalitate excesivă, greu suportată de ţărani. Birul 
anual (mucarerul mic) și cel la trei ani (mucarerul mare) datorat turcilor 
stoarce ultimele rezerve ale ţărilor. Vom vedea aceste stări de lucruri 
reflectate în cronicile secolului al XVIII-lea. 

Impunerea tutelei turcești prin domniile fanariote aduce, în prima jumă- 
tate a secolului, o consolidare a orînduirii feudale. Către sfîrşitul secolu- 
lui, datorită schimbării raporturilor de forțe pe arena internaţională, o 
dată cu ascensiunea Rusiei şi a Austriei, a tratatelor care se încheie, 
mai ales în urma tratatului de la Kuciuk-Kainargi (1774), suzerani- 
tatea otomană asupra Țării Românești și Moldovei scade tot mai mult 
şi, concomitent, scade şi monopolul turcesc asupra comerţului ţărilor ro- 
mâne, instituit de-a lungul a trei sferturi de secol anterior. Aceasta face 
ca schimburile comerciale să dobîndească condiţii prielnice de stabilire 
a unor contacte directe cu pieţele de desfacere, ceea ce duce la dezvoltarea 
relaţiilor şi în alte domenii de activitate. Exploatarea maselor creşte dato- 
rită acestui fapt, întrucît proprietarii de latifundii şi de ateliere sînt acum 
interesaţi direct în sporirea producţiei de mărfuri care să le aducă mari 
profituri. | 

Domnia lui Dimitrie Cantemir în Moldova a fost prea scurtă pentru a 
avea consecințe practice pe teren politic-social sau cultural (a rămas, bine- 
înțeles, activitatea sa literară desfășurată în țară şi în străinătate), în 
schimb aceea de 26 de ani a lui Constantin Brîncoveanu (1688—1714) a 
lăsat, mai ales din punct de vedere cultural, urme însemnate. 

Încă din al doilea an al domniei sale, Brîncoveanu reorganizează școala 
grecească din București, întemeiată de Șerban Cantacuzino în mănăstirea 
Sf. Sava, pe locul unde se află astăzi statuia lui Mihai Viteazul şi Univer- 
sitatea — Bucureşti. Primul director al acestei academii a fost învățatul 
grec Sevastos Kymenites, elev al lui Alexandru Mavrocordat în şcoala 
Patriarhiei de la Constantinopol şi al universităţilor italiene, traducător 
în greaca vulgară al tratatului Despre virtuţi și despre viții al lui Aristotel, 
tipărit postum (1703). După hrisovul dat de Brincoveanu în septembrie 
1702, numărul profesorilor era de trei, iar al elevilor de 150—200. Învăţă- 
mîntul avea caracter filozofic, umanistic, ştiinţific și, fireşte, teologic. Se 
preda în limba elină logica, psihologia, metafizica, apoi retorica şi istoria 

cu lecturi din Sofocle, Euripide, Esop, Plutarh, Tucidide și Xenofon, în 
fine astronomia, fizica și matematica lui Pythagora. La teologie se inter- 
pretau cuvîntările sf. Grigore de Nazianz, Apologia religiei creștine a lui 
Agapet şi altele. În afară de Sevastos Kymenites, au mai funcţionat ca 
profesori: George Maiota, predicatorul curţii şi dascălul copiilor lui Brîn- 
coveanu, loan Comnenul, matematician, fizician, medic și teolog, ajuns 
mitropolit al Silistrei, autorul unei cărți traduse din latineşte în grecește, 
Ușa pocăinţii, elevul său Panait Sinopeus şi Ioan Abramios. 

Brîncoveanu avea ca secretar pe florentinul Anton Maria del Chiaro, 
autorul unor foarte interesante memorii, publicate la Veneţia în 1718: Is- 
toria delle moderne rivoluzioni della Valachia, con la descrizione del paese: 
natura, costumi, riti e religione degli abitanti, şi ca medic pe veneţianul 
Pylarino, descoperitorul vaccinului împotriva variolei. 

Printre elevii academiei au fost: Palade Damian, latinist, care a închi- 
nat o poemă în limba lui Horaţiu domnitorului, Anton Stratigos şi 
Gheorghe Hypomenas, elevi la Padova ai profesorului dr. Vallisnieri, 
ajunşi medici vestiți ai timpului, și Răducanu Cantacuzino. 

Fiii lui Brîncoveanu înşişi promiteau a fi jucat un rol în cîmpul litere- 
lor, dacă viaţa lor n-ar fi fost curmată brusc, o dată cu aceea a tatălui lor, 
în 1714. De la al doilea fiu, Ştefan Brîncoveanu, a rămas în limba greacă 
un Cuvînt panegiric la Sf. Constantin, tipărit la Bucureşti în 1701, un 
Cuvînt panegiric la martirul Ştefan (1701) şi un Cuvânt panegiric la ador- 
mirea născătoarei de Dumnezeu, afierosit mamei sale, doamna Maria 
(1703). Radu, al treilea fiu, a compus Cuvîntarea la patima cea de lume 
mântuitoare şi Cuvînt panegiric la sf. Nicolae (1706). Constantin, întiiul 
fiu, „învăţat între învăţaţi“, „orator și adînc cugetător“i, a tradus în greaca 
modernă, la stăruințele lui Antim Ivireanul, Vieţile paralele grecești și 
romane ale lui Plutarh Cheroneul. 

Sub Brîncoveanu iau naştere în Țara Românească patru noi tipografii, 
una la Buzău în 1691, condusă de episcopul Mitrofan, alta la Snagov în 
1696, condusă de Antim Ivireanu, alta la Rîmnic în 1705 şi alta la Tirgo- 
vişte în 1709. Între 1690 și 1716 s-au tipărit 31 de cărţi greceşti şi 49 de 
cărţi în cinci alte limbi. 

În Moldova și Transilvania, activitatea tipografică este în acest timp 
mai mică, totuşi viaţa culturală, în Moldova mai ales, nu era cu nimic 
mai prejos în momentul cînd Dimitrie Cantemir este nevoit să se refu- 

Dintre domnitorii fanarioți, Nicolae Mavrocordat, care urmase în dra- 
gomanat la Poartă tatălui său, ştia şapte limbi: turca, araba, persana, 
latina, elina, franceza şi italiana, și era, spune Nicolae Costin, priceput 
„în filozofii şi în istorii şi într-altele ce se cade a ști un domn“. Un scrii- 
tor francez, Le Mottraye, afirmă că „putea să scrie din memorie para- 
grafe din autorii de care avea nevoie, fără să-şi dea osteneală de a le 
căuta, chiar dacă ar fi fost în latinește, italienește, arăbește sau greceşte“. 
Biblioteca lui rivaliza în cărţi rame cu biblioteca lui Ludovic al XIV-lea. 

Nicolae Mavrocordat a scris chiar cîteva cărți în limba greacă şi latină: 
Despre datorii, în grecește, tipărită în 1719; Epistole imitate după ale lui 
Falaris, în grecește; Animadversiones politicae ad vitam Thaletis et Solo- 
nis; Parerga lui Filothei, în greceşte, roman instructiv și amuzant, după 
bibliotecarul regelui Franţei, care primise o copie manuscrisă; în fine, a 
tradus din latinește în limba grecească, cu concursul lui Ion Abramios, o 
lucrare parenetică, închinată fiului său Constantin Mavrocordat, Theatron 
politicon de Ambrosius Marlianus. Această din urmă carte, tipărită la 
Lipsca în 1758, s-a tradus în româneşte încă din a doua jumătate a secolu- 
lui al XVIII-lea şi se păstrează în B.A. R.S.R. în trei copii, din care două 
sînt din același an, 1787 (ms. 1569 prescris de Niţul Logofeţelul în Țara 
Românească şi ms. 2770 scris de lanachi Răduţ în Moldova). Opera a fost 
retradusă în 1838 de Grigore Pleşoianu, un elev al lui Eliade Rădulescu, și 
este „o oglindă a domnitorilor“ ca şi Învățăturile lui Neagoe Basarab 


către fiul său Teodosie, căci iată de ce se ocupă: 


„Cap. I. Stăpînitorul este datoriu să petreacă o viaţă cinstită şi supuşii lui să-i 


urmeze ca şi umbra trupului. 
Cap. II. Stăpinitorul să aibă împreună lăcuitoare cu sine dreptatea şi atunci 


statul lui va înflori în toată vremea. 
Cap. VI. Privigherea stăpînitorului este mîntuirea norodului său. 


Cap. VII. Tăcerea stăpînitorului este sufletul stăpinirii. 
Cap. VIII, Înfrînarea stăpînitorului este norocirea statului său“. 


Cu sprijinul lui Hrisant Notara, nepot şi urmaș al patriarhului Dosithei 
al Ierusalimului, prefațatorul Bibliei din 1688, Nicolae Mavrocordat refor- 
mează școlile grecești din Iași și Bucureşti, introducînd învățămîntul gra- 
tuit şi creînd, alături de școala grecească, o şcoală slavonească şi alta mol- 
dovenească, „pentru ca să înveţe poporul pe înțeles“. 

Portretele familiei lui C. Brinco- 

veanu (broderie pe atlaz cu fir 

de aur, mătase și perle de Des- 
pinet). 


Constantin Mavrocordat, care între 1730 şi 1769, deci în decurs de 
aproape patru decenii, a domnit de șase ori în Țara Românească şi de 
patru ori în Moldova, a voit să dea o nouă organizare ţărilor române, al- 
cătuind chiar pe cînd era domnitor pentru a treia oară în Țara Româ- 
nească (în 1740) o Constituţie în 13 articole, apărută în iulie 1742 în revista 
Mercure de France. Sub raport social, el dădea libertate rumânilor sau 
vecinilor, îngăduindu-le să se răscumpere cu suma de 10 taleri de cap. 

Fixă numărul zilelor de clacă la 12, reduse dările la 10 lei anual, plătibili 
în patru sferturi, numi ispravnici de judeţ și introduse condici de jude- 
cată, unde se treceau hotărîrile date, spori numărul şcolilor şi al tipogra- 
fiilor. Din păcate, nu toate aceste reforme s-au pus în practică, unele apli- 
cîndu-se în mod cu totul arbitrar. Cererile mari ale turcilor făcură să se 
perceapă 6 şi chiar 12 sferturi anual, iar obligaţia zilelor de muncă crescu 
într-atît, încât între 1745 şi 1746 peste 35 de mii de familii de iobagi fug 
de pe pămînturile boiereşti. Așezămiîntul lui Grigore Callimachi dat în cea 
de-a doua domnie a sa din Moldova, în 1768, arată că oamenii de pe 
pămîntul boierilor nu mai vor să lucreze „nici acele obicinuite de mult 
douăsprezece zile pe an“. 

Se cuvin semnalate din această vreme cîteva lucrări manuscrise care 
arată că legăturile ruso-române nu încetaseră după alianţa din vremea lui 
Cantemir. În 1746 un Ştefan Ioanov copiază în Moldova o Gramatică ru- 
sească şi un Vocabular ruso-român (ms. B.A.R.S.R., nr. 3784) menite desi- 
gur a facilita învăţarea limbii vecinilor de la răsărit. Cărţi ca Istoria 
Rusiei, Viaţa lui Petru cel Mare şi Viaţa Ecaterinei a I-a s-au bucurat de 
o mare răspîndire. Îndeosebi Viaţa lui Petru cel Mare, Leben Peters des 
Ersten und Grossen (1725) de J. G. Rabener, tradusă în limba română 
printr-un intermediar grecesc, a fost mult citită, căci găsim nu mai puţin 
de şapte copii manuscrise din Țara Românească, Moldova şi Transilvania, 
cea mai veche datorindu-se monahului Rafail de la mănăstirea Hurez, 
ctitoria lui Brîncoveanu. Copia din 1755 a lui Rafail conţine Istoria Rusiei, 
tradusă direct din rusește de un dascăl Lavrentie, și Viața lui Petru cel 
Mare, tradusă din grecește de Matei Fărcăşanu, biv vel şetrar. În Moldova, 
cea mai veche copie de pe traducerea Vieţii lui Petru cel Mare, datorită 
ierodiaconului Gavril de la episcopia Huşului, datează din 1756. În Tran- 
silvania, traducerea Vieţii lui Petru cel Mare este copiată de Ion Zacionea, 
probabil după o versiune directă din limba germană. Însă dascălul „oraşu- 
lui cetăţii Coronii“ Radu Popovici face o nouă traducere, din rusește, pe 
care o copiază în 1788 căpitanul Zamfir Marcu, unul din admiratorii 
marelui ţar, pentru că își termină copia cu această exclamaţie: 


MA aa de laudă au fost acest monarh pentru vitejiile lui şi bunătăţile ce au 
săvirşit.“ 


Influenţa greacă directă se încrucișează în secolul al XVIII-lea cu in- 
fluenţa bizantină exercitată prin intermediar slavon. Asistăm chiar în 
secolul al XVIII-lea la un reviriment al slavonismului, de astă dată vehi- 
culat nu de bulgari sau sîrbi, ci de ruşi. Conducătorul noului curent sla- 
vonesc a fost malorosianul Paisie Velicicovschi (1722—1794). Născut la 


262 


CE Scanned with OKEN Scanner 


SECOLUL AL XVIII-LEA 


Poltava, Velicicovschi fusese elev 
al Academiei teologice din Kiev şi 
emigrase în Țara Românească prin 
1742. După o şedere de 4 ani la 
mănăstirile Poiana Mărului și 
Vărzăreşti (regiunea Rîmnicu-Să- 
rat, Putna), a plecat la Muntele 
Athos, unde vreme de 17 ani a 
trăit în asceză, după doctrina isi- 
hastică a lui Grigore Palamas. În 
1763 trecea în Moldova și devenea 
stareţ la Dragomirna, la Secul 
(1775), apoi la Neamţ (1779), unde 
a rămas pînă la sfîrşitul vieţii. De 
pe urma lui Paisie, cunoscut pînă 
într-atît în Rusia, încît a fost luat 
ca model de cei mai mari scriitori 
ai secolului al XIX-lea (Gogol, 
Dostoievschi, Lev Tolstoi), şi a 
ucenicilor lui au rămas numai la 
mănăstirea Neamţ un număr de 
276 de manuscrise, din care 44 de 
mîna lui (printre acestea: o epis- 
tolă despre „cei ce petrec în tă- 
cere“ a lui Grigore Palamas, Cu- 
vinte de mustrare contra eresului 
lui Varlaam şi Achindin de ace- 
laşi, Cuvîntări despre rugăciunea minții de Dionisie Areopagitul, Învăţă- 
turi ale avei Dorotei, Viața sf. Grigore Sinaitul de patriarhul Calist, ope- 
rele ascetice ale lui Isaac Sirul, Învățăturile lui Iosif Briennios, Scara 
lui Ioan Climax, Răspunsurile ortodocșilor despre prigonirile catolicilor și 
uniaţie, după o lucrare grecească tipărită la Halchi în 1775, Lumină celor 
ce sînt în întuneric, adresat latinilor ce se întorc la ortodoxie, Cuvîntări 
ale lui Simion Noul Teolog, Taction de Nicon Muntenegreanul, Învățături 
de trezire ale lui Filotei Sinaitul, tilcuire la Cîntarea Cîntărilor de fericitul 
Teodorit, Învățăturile lui Teodor al Edesei, Catehumenele lui Teodor 
Studitul). Biblioteca Centrală de Stat posedă, prin bunăvoința Academiei 
de Ştiinţe a U.R.S.S., microfilmul autobiografiei lui Paisie Velicicovschi, 
iar Biblioteca Academiei Republicii Socialiste România foiește de manu- 

scrisele traducerilor întocmite de ucenicii stareţului după diverse lucrări 
ale lui (ms. 5110 din 1768 al monahului Rafail cu Scrisori dintre stareții 
Athanasie şi Paisie, cînd era la Dragomirna; ms. 1844 din 1774 al iero- 
monahului Ilarie cu vieţi de sfinţi și cuvinte ale sf. Părinţi; ms. 3094 din 
1782 al monahului Teofan cu Exaimeron „tîlcu la cele șase zile ale facerii 
şi deosebit cuvînt pentru facerea raiului“ de Vasile cel Mare, tradus de 
dascălul Ilarion de la Neamţ; ms. 570 din 1791 al ieromonahului Justin 
de la Neamţ, cu Poruncile sf. Isaia pustnicul către cei ce s-au lepădat de 
lume; ms. 2159 din 1795 al lui Iachint, starețul Cernicăi, cu Învățătură 
pentru cei ce vor să se călugărească, așezămîntul starețului Paisie și cuvînt 
la îngroparea lui; ms. 3166 din 1795 al ieromonahului Daniil de la Neamţ, 
cu Cuvinte ale sf. Petru Damaschinul, Învăţătură a sf. Amos, Capete ale 
sf. Filothei Sinaitul; ms. 1592 din 1799 al ieromonahului Gherasim de la 
Căldărușani, cu o scrisoare a stareţului Paisie; ms. 1552 din 1799 al mona- 


hului Sofronie de la Dragomirna cu Învăţături ale lui Isaia pustnicul). 
Şcoala lui Paisie Velicicovschi a avut un efect pozitiv, pentru că a contra- 
carat curentul de grecizare şi a favorizat impunerea limbii poporului în 
biserică, cultură și literatură. 

"O carte importantă, care denotă că unele idei ale iluminismului au venit 
la noi de timpuriu, din Rusia, este aşa-numitul Nacaz al Ecaterinei a doua, 
din 1767, tradus în româneşte de Toma logofăt al doilea, cu cheltuiala 
mitropolitului Moldovei Gavriil, din îndemnul feldmareșalului Rumeanţov 
și publicat la Iași în 1773, Învăţătură a însuși stăpînitoarei măriri Ecate- 
rina a II-a. Către orînduita episcopie preste alcătuirea arăturii a unii noao 
Legiuitoare Condică, lucrare de luminare a maselor pentru o mai bună 
cultivare a pămîntului, similară manualelor de Economie de cîmp răspîn- 
dite mai tîrziu în Transilvania. 

În 1793, căpitanul Antohi Hociung copiază, „șăzind în casa dumisale con- 
dicariul Ștefan Zătreanu'“' în Moldova, Istoria Ecaterinei a II-a și descrierea 
Chersonului, în momentul cînd ţarevna intra în al treizecilea an al domniei 
sale. | 

În Transilvania, aflată sub jugul Împeriului habsburgic, secolul al 
XVIII-lea se caracterizează printr-o serie de mișcări ale ţăranilor iobagi, 
dintre care cea mai importantă este aceea condusă de Horia, Cloşca şi 
Crișan (1784). 

Mișcarea iobagilor ardeleni din 1784, condusă de Horia, Cloșca şi Crișan, 
era punctul final al unor vechi lupte începute înainte aproape cu trei se- 
cole şi jumătate, cînd, în urma răscoalei de la Olpret (1437), nobilimea se 
constituie în așa-numita uniune a celor trei naţii (unguri, sași şi secui), 
în care au intrat şi nobili români maghiarizați, dar din care masele ţără- 

neşti au fost excluse, fiind considerate fără „natio“, 
nobilă. 

Între 1540 şi 1653 şi de la această din urmă dată pînă în 1669, uniunea 
privilegiată a celor trei naţii își acordă legi („approbatae et compilatae 
constitutiones“), în care românii sînt priviţi ca o „sectă“ și „se tolerează 
provizoriu în ţară, pînă cînd le va plăcea domnilor şi pămîntenilor“. 

După pacea de la Karlowitz, imperialii, folosindu-se de situația grea a 
clerului român şi a poporanilor lui, îl îndeamnă să treacă la catolicism, 
promiţîindu-i drepturi politice. În 1700, o mică parte din preoți, în frunte 
cu mitropolitul Atanasie Anghel, iscălește actul de unire cu biserica ro- 
mano-catolică, primind jurisdicţia papei. Drepturile politice făgăduite nu 
s-au acordat însă și timp de aproape 60 de ani au loc răscoale împotriva 


unirii, printre care cea mai cunoscută a fost aceea condusă de călugărul 
Sofronie din satul Cioara. 


Unirea a avut totuși și un efect pozitiv din punct de vedere cultural. În 
1738 episcopul Inocenţiu Micu-Clain primea autorizația de a întemeia la 
Blaj un seminar pentru românii uniţi. În 1743 pleacă la Roma, ca bursier 
al colegiului De propaganda fide, primul român. În 1754, prin stăruinţele 
aceluiași Inocenţiu Micu, se deschide școala de la Blaj. Aici, la Roma, la 
colegiul Pazmany și Sancta Barbara din Viena și la colegiul piariștilor din 
Cluj învaţă tinerii care vor forma în ultimele trei decenii ale secolului al 
XVIII-lea mișcarea culturală, patriotică, de eliberare națională și socială, 
cunoscută sub numele de Școala ardeleană. 

La Roma, îndeosebi, tinerii, studiind limba latină și, istoria veche, au 
putut să-şi dea seama de romanitatea poporului român și latinitatea limbii 
sale, şi întorși în ţară au căutat să le demonstreze, în scopul de a obţine 
recunoașterea celei de-a patra naţiuni din Transilvania, egal de îndreptă- 
țită ca şi celelalte din Unio trium nationum. Samuel Micu, fiu de preoți 
din mica nobilime, Gheorghe Șincai, nobil de Șinca Veche, şi Petru Maior, 
nobil de Dicio Sînmartin, cei trei corifei ai Școlii ardelene, desfășoară o 
vie activitate, la care se raliază filologi, istorici şi literați. În 1794, cei trei 
animatori principali au luat parte la redactarea unei petiţii (Supplex libel- 
lus Valachorum), prin care se cereau drepturi civile şi politice pentru 
români, reprezentanţă în Dietă şi ștergerea epitetului injurios dat româ- 
nilor de „tolerati non recepti“. 

Dieta a respins cererea românilor, iar istoricii Eder, Sulzer şi Engel au 
încercat să dovedească cum că românii au venit în Transilvania abia în 
secolele al IX-lea — al XIII-lea, deci nu pot reclama drepturi egale cu 
ungurii, sașii şi secuii. Reluînd tezele cronicarilor şi istoricilor români an- 

teriori (Miron Costin, Stolnicul Constantin Cantacuzino, Dimitrie 
Cantemir), învățații Școlii ardelene au adus împotriva aserţiunii celor trei 
istorici străini argumente puternice, chiar dacă nu în întregime valabile 
astăzi, care erau reflexul pe plan ideologic al revendicărilor naţionale 
şi sociale ale maselor populare românești asuprite. Ei au combătut în 
acelaşi timp dogma infailibilităţii papei şi supremaţia bisericii romano- 
catolice, instrument al feudalităţii, şi, sub influența filozofiei luminilor, 
au dus o susţinută campanie de culturalizare a maselor, împotriva super- 
stiţiilor și a obscurantismului. | 

Vom dedica însă epocii 1780—1830 o cercetare specială într-un alt 
“clu 


BIBLIOGRAFIE i 
| 

§ C. Erbiceanu, Bărbaţi culți greci și români, în Analele Acad. Ront., 
Mem, Sect. ist., s. II, tom. XXVII, 1904—1905, p. 141—182; D. Russo, 
Elenismul în România, Buc., 1912; Mario Ruffini, L'influenza italiana 
in Valachia nell’ epoca di Constantin-vodă Brîncoveanu, Milano, s.a.; 
Anton Mario del Chiaro, Revoluțiile Valahiei, tr. S. C. Cristian, Iași, 
Viața rom., 1929. 

§ N. Iorga, Cultura Română sub Fanarioti, Buc., Socec, 1898. 

§ Serghie Cetfericov, Paisie, starețul mănăstirii Neamţului din Mol- 
dova, tr. de Nicodim, Neamţu, 1943. : 

§ Silviu Dragomir, Istoria dezrobirii religioase a românilor din Ar- 
deal în secolul XVIII, I—II, Sibiu, 1920 şi 1930; Al. Piru, Mavrocor- 
dații, în Românià literară, nr. 1 din ianuarie 1870, p. 12; I. Pervain, 
Soarta unei cărți ruseşti din 1767 în Moldova și Tara Românească. 
Contribuţie la Studiul raporturilor culturale ruso-române  (Nacazul 
Ecaterinei a II-a), în Almanahul literar, revistă a Uniunii Scriitorilor 
din R.P.R., Filiala Cluj, nr. 3, 1951, p. 103—110; P. Constantinescu- 
Iași, O prietenie de veacuri, Buc., 1957; C. Daicoviciu şi colaboratorii, 
Din Istoria Transilvaniei, I, Buc., 1960. 


LITERATURA RELIGIOASĂ ÎN PRIMA JUMATATE 
A SECOLULUI 


ANTIM IVIREANU 


__ Antim Ivireanu este primul cleric român care, fără a ieşi din marginile 
funcţiei sale, a izbutit totuşi, întocmai ca Bossuet, Bourdaloue şi Massil- 
lon, să pătrundă, prin elocvenţa sacră, mai adînc în sfera literaturii pro- 
priu-zise. 

S-a născut, după puţinele știri pe care le 
avem despre el, prin 1660, în Iviria, Gruzia 
de astăzi, ca fiu al unui Ioan și al Mariei. 
Răpit la 16 ani de turci, a fost vîndut ca sclav 
la Constantinopole, unde prin destoinicia sa, 
învăţind meșteșugul imprimeriei şi limbile 
turcă, greacă şi arabă, şi-a redobîndit liber- 
tatea. Lucrase probabil ca tipograf la patri- 
arhie, căci de acolo venea în Ţara Româ- 
nească, solicitat de Constantin Brîncoveanu, 
in 1690. Se numea ca mirean Andrei şi Del 
Chiaro ne spune că poseda nu numai arta ti- 
parului, dar și sculptura, pictura şi broderia. 
Numit director al tipografiei mitropoliei din 
Bucureşti, Andrei a intrat în tagma mona- 
hală, schimbiîndu-și numele în Antim, şi a 
început să tipărească întîi cărți greceşti. Pri- 
ma tipăritură ieșită din mîinile sale este 
cartea de Învăţături (parenetice) ale lui Va- 
sile Macedoneanul către fiul său Leon (1691). 

Învăţă curînd românește, căci tipăreşte în 
1693 la Bucureşti o Evanghelie greco-româ- 
mă, iar în 1694 o Psaltire românească. Trimis 

Antim Ivireanu. 


ca egumen al mănăstirii Snagovul, şi-a transportat aici tipografia şi a 
continuat să tipărească pentru biserici diverse cărți în grecește şi româ- 
nește, precum un Antologhion (Psaltire, Octoih, Ceaslov, Penticostar, 
Triod, Acatist) în grecește şi o Evanghelie românească în 1697. Ştia acum 
așa de bine limba română, încît se putea hazarda şi în poezie, ca în acest 


epilog la Evanghelie: 


Precum cei străini doresc moşia să-și vază 
Cînd sînt într-alte ţări, de nu pot să şază, 
Şi ca cei ce-s pre mare bătuţi de furtună 
Și roagă pre Dumnezeu de linişte bună, 


Așa şi tipogratul, de-a cărții sfirşire, 
Laudă neîncetată dă și mulţumire. 


Învăţase totdeodată şi limba slavonă, căci în acelaşi an, 1697, tipărea 
la Snagov Dreapta alcătuire a gramaticii slavonești de Meletie Smotricki. 
Adusese tipografia într-o stare atît de înfloritoare, încît putea să execute 
comenzi și dinafara graniţelor, cu orice fel de slove. În 1701 imprima cu 

caractere greco-arabe un Liturghier la Snagov, iar în 1702 un Ceaslov la 
București. 

O întîmplare neprevăzută, depunerea din scaun a episcopului Ilarion 
pentru abateri de la canoanele şi rînduielile bisericești, făcu ca în locul lui 
să fie ales episcop de Rîmnic în 1705 Antim. Înființind şi acolo o tipogra- 
fie, Antim tipări în grecește Tomul bucuriei și aproape toate cărţile auxi- 
liare ale serviciului divin în românește: Antologhion, adecă floarea cuvin- 
telor (1705), Evologhion şi Octoih (1706). 

Mitropolitul Țării Românești Teodosie lăsase cu limbă de moarte ca în 
locul său să fie ales episcopul de Rîmnic, Antim. Obţinîndu-se și consim- 
țămîntul Patriarhiei din Constantinopole, Antim este consacrat în februa- 
rie 1703. Cronicarul Radu Greceanu, care a asistat la ceremonie, povesteşte 
că Brîncoveanu a trimis carîta cu alai și prin marele postelnic Ştefan 
Cantacuzino, viitorul domn, a „proscalisit“ pe mitropolit să vie la curte, 
unde l-a tratat cu vutcă și a poruncit tuturor boierilor să-l „sinahari- 
sească“ şi să-i sărute mina. 

Alocuţia pe care Antim a rostit-o cu prilejul urcării sale în scaunul mi- 
tropolitan este un model de modestie și umilinţă şi o dovadă că Ivireanu 
se identificase cu suferinţele prin care trecea ţara sub dominaţia turcească, 
aspirînd scuturarea jugului robiei. Comparindu-se cu oamenii simpli, păs- 
tori şi pescari de pe țărmurile Ghenisaretului, aleşi de Isus ca. apostoli, 
mitropolitul declară că nu vine cu fulgerele mîniei, ci cu duhul păcii, nă- 
zuind „făr de rane, făr de sînge, făr de vătămare“ să calce şi să supună pă- 
gînătatea, să stingă înşelăciunea și să izgonească minciuna: 


„...„nu este minune, iubiții mei ascultători şi cinstiţi şi de bun neam boieri, de 
m-au rînduit şi pre mine Dumnezeu și m-au pus,om mic fiind și smerit, păstor mic 
la mică turmă, la dumneavoastră, pre care eu nu vă am, nici vă ţiu turmă mică, ci 
mare şi înaltă: mare pentru buna închinăciune și dreaptă credinţă, care o păziţi cu- 
rată și nespurcată, fiind încunjuraţi şi îngrădiţi între hotarele celor streini de feliu, 
și împresuraţi de atitea nevoi și scirbe, ce vin totdeauna neîncetat de la cei ce stă- 
pînesc pămîntul acesta; înaltă, pentru buna biserică și cătră arhiereu: de vreme ce 
aceste două întemeiază şi întăresc biserica, și măcar că eu am fost mai mic și mai 
netrebnic decît toţi, precum au fost și David mai mic între frați şi în casa tătîne- 
său, dar, Dumnezeu n-au căutat la micşorarea şi netrebnicia mea, nu s-au uitat la 
sărăcia şi streinătatea mea, n-au socotit prostia şi neştiinţa mea; ci, au căutat la bo- 
găţia şi noianul bunătăţii sale; și au acoperit de către oameni toate spurcăciunile şi 
fărădelegile mele, care sînt mai multe decît perii capului meu şi decît nisipul mării 
şi m-au învăţat, nevrednic fiind, la această stăpînă şi mare vrednicie a arhieriei, şi 
m-au trimis la dumneavoastră să vă fiu păstoriu, părinte sufletesc, rugătoriu cătră 
Dumnezeu pentru buna sănătate și spăsenia dumneavoastră şi a cinstitelor dumnea- 
voastră case: purtătoriu de grije la cele ce ar fi spre folosul mîntuinţii, şi să vă fiu 
de mîngiiere la scirbele robiei cei vavilonești a lumii aceştia, ca Ieremia norodului 
lui Dumnezeu şi ca Iosif, alunsprezecelea fecior al patriarhului Iacov, egiptenilor; 

şi dimpreună cu dumneavoastră să pătimesc la toate cite va aduce ceasul şi vremea; 
pentru care lucru am datoria să priveghez cu osîrdie şi făr de lene, ziua $ i 


şi în tot ceasul, pentru folosul şi spăsenia tuturor de obşte...“ ae Mo ea 
Năzuind la mîntuirea ţării de păginătate, Antim Ivireanu nu uita nici 
popoarele creştine ale Orientului. În 1706, prin stăruința sa, se trimisese 
la Alep, în Siria, o tipografie, iar în 1710, la cererea regelui Vakhtang al 
VI-lea, Brincoveanu expedia şi în Gruzia litere turnate de Antim prin ele- 
vul acestuia Mihai Ștefanovici, care acum 250 de ani a întemeiat la Tbilisi 
prima imprimerie, tipărind acolo o Evanghelie (1709) şi un Liturghier. 
Un rol important a avut Antim Ivireanu şi în tratativele cu rușii în 
preajma încheierii alianţei de la Luţk. Primise personal textul tratatului şi 
cererile de provizii pentru trupe, și fiindcă Brîncoveanu ezita să treacă pe 
faţă de partea rușilor, temîndu-se de urgia turcească, Antim conveni cu o 


seamă de boieri ca spătarul Toma Cantacuzino să ia contact cu ţarul Petru 
cel Mare și să pornească războiul fără întîrziere. Într-adevăr, spune croni- 
carul Radu Popescu, Toma Cantacuzino s-a dus la Iaşi şi acolo i s-a încre- 
dinţat misiunea ca împreună cu generalul Reni să atace Brăila. După în- 
fringerea de la Stănilești, PBrincoveanu 
n-a ţinut de rău pe mitropolit pentru ac- 
țţiunea sa, fiindcă izbînda turcilor nu avea 
de ce să-l bucure, dar se găsiră alţii care 
să-l acuze de viclenie. 

După cum aflăm dintr-o întimpinare 
trimisă domnitorului la începutul anului 


| GOI PE aja OM e eat 
A, Dz 


Lp 


4, 
pt, A; À 
EI NA A NI 


1712, Antim primi vizita neaşteptată a ia 

episcopului de Niș, Mitrofan Thasitul, du- {24 

hovnicul curţii, care-l înştiinţă că trebuie [fh 

să facă neîntîrziat paretisis (să demisio- i 


neze). Era amenințat totodată, fără expli- 
cații, şi cu caterisirea. 

Bănuind învinuirile care i se aduceau, 
mitropolitul se dezvinovăţi cu argumente 
convingătoare, arătînd că ştie pe cei ce 
sînt pricina dizgrației sale, că n-a clevetit 
niciodată pe domnitor, vorbind totdeauna 
numai „din datorie, ca un păstoriu sufle- 
tesc“, că n-a venit în țară nici de bună- 
voie, nici mînat de lipsă, că la Snagov n-a 
stricat nimic, ci a adaos, că nici n-a visat 

să se facă episcop, că mitropolia n-a luat-o nici cu mită, nici cu rugăciuni, 
că de cînd e lumea răutatea și zavistia „nici au lipsit, nici va lipsi“, că 
poate fi confruntat oricînd cu cei ce l-au pîrît, că dacă a făcut datorii 
la casa mitropoliei nu are vină, precum domnitorul însuşi nu e vinovat 
că ţara are datorii la turci. Unii au zis că nu trebuie să fie ales mitropolit, 
fiind străin: „în Hristos sînt toți una“ — răspunde el. Cît despre demisie, 
o va da, dar numai silit, căci după cum un om nu poate fi despărțit de 
soţia lui, tot astfel mitropolitul are datoria, pînă la vărsarea sîngelui, să 
nu-și părăsească turma. 

Întâmpinarea a fost trimisă domnitorului la 13 ianuarie 1712. Neprimind 
nici un răspuns timp de trei săptămîni, învinuitul face o nouă suplică, la 
3 februarie, cerînd să i se prezinte zapisele datornicilor mitropoliei pentru 
pungile de bani împrumutate, după care îşi va depune demisia. În înche- 
jere, el apela totuşi la conștiința domnitorului ca să cumpănească bine 
lucrurile: | 


„...„ Iar măria ta fă ca un domn creştin și milostiv şi nu mă lăsa să ies obidit și 
cu lacrămile pe obraz, că va fi păcat, și precum nu te pripeşti la cele politiceşti a 
face răsplătire pentru cinstea domniei, așa nu te pripi nici la cele bisericeşti, pentru 
cinstea lui Dumnezeu, că răul a face este lezne, iar a să desface este cu nevoie“. 


Apelul n-a rămas fără ecou în sufletul domnitorului, procesul a fost în- 
chis, și Antim şi-a păstrat demnitatea de mitropolit chiar şi după mazili- 
rea lui Brîncoveanu. 

A tradus în româneşte și tipărit la Tîrgovişte Dumnezeeștile şi sfin- 
tele liturghii a celor dintru sfinții părinţilor noștri, a lui Ioan Zlataust, a 
lui Vasile cel Mare și a Prejdeştenii, un Catavasier şi o culegere de Pilde 
filozofești, prin intermediar grecesc, după Les bons mots et les maximes 
des Orientauzx (1694) de A. Galland. Amic al familiei Cantacuzinilor, el a 
păstorit în pace sub Ștefan Cantacuzino şi poate că atunci a ridicat, după 
cum ne încredinţează Del Chiaro, șase edificii în Bucureşti şi biserica 
Antim în care spera să fie înmormîntat. 

Într-o diată din 1715 el dădea, printre altele, următoarele dispoziţii cu 
privire la ctitoria sa: 


„Să să facă milostenie la săraci în toate duminicile. 

Să aibă oarecare milă în toate sîmbetele cei ce vor fi în temniţă. 

Să să îmbrace în ziua de joi-mare trei săraci şi trei fete sărace. 

Să se înzestreze pe an o fată săracă a doua zi de sfîntul Dimitrie. 

Să se odihnească în trei zile străinii nemernici cu mîncare și cu sălășluire preste 
toată vremea. 

Să se îngroape cu cheltuiala casei săracii ce-i scot prin uliţe morţi, cerşind milă 
pentru îngroparea lor. 

Să se hrănească trei copii ce ar învăţa carte, și dascălul lor să-și ia plata osteneli; 
din mănăstire... 

Să să ţie două tipografii, una grecească şi alta românească, pentru folosul obștei 
şi pentru agoniseala casei“. 


În acelaşi an, publica la Bucureşti în versuri grecești niște Sfătuiri creg- 
tine politice către pre credinciosul şi pre înălţatul și domn stăpînitor a 
toată Tara Românească... loan Ştefan Cantacuzino... cu câteva rugă- 
ciuni folositoare sufletului pentru toată săptămîna. 

Instalarea pe tronul Ţării Româneşti a lui Nicolae Mavrocordat la în- 
ceputul anului 1716 a adus îndată prăbușirea lui Antim Ivireanu. În sep- 
tembrie se răspindise zvonul că nişte cătane nemțești trecuse vama Cii- 
nenilor şi se îndreptau spre București. Domnitorul își face repede bagajele 
şi aşază tabăra la Călugăreni cu gîndul de a trece Dunărea pe la Giurgiu. 
În dreptul satului Odaia, Antim, ca să grăbească plecarea fanariotului din 
țară, îi arată o scrisoare, primită din Bucureşti de la Giovanni Abrami, 
prin care îl anunţa că Gheorghe Cantacuzino, fiul lui Şerban Cantacuzino,. 
venea spre capitală cu 12 000 de ostaşi. Domnitorul pofti pe mitropolit 
„să nu se dezlipească'** (zice Radu Popescu) de el. Antim se întoarse totuși 
la București, ba chiar, adaugă cronicarul, făcu acolo sfaturi împotriva 
domnului și îndemnă pe boieri „ca să se alcătuiască cu nemții.“ 

Cînd se află lipsa de temei a zvonului, Nicolae Mavrocordat, întors la 
București cu oaste turcească, porni asupra rebelilor represalii crunte. Tăie- 
în bucăţi pe Brezoianu, care voise să-i ia scaunul, decapită pe Bălăceanu, 
care invocase pe nemți, bătu la tălpi şi impuse la amenzi grele pe alţii. 
Chemat la curte să dea socoteală, Antim fu atacat de ieniceri, care-i smul- 
seră barba şi părul şi, tîrîndu-l prin pulbere, îl aruncă în închisoare.. 
Aceeași soartă a avut-o şi predicatorul Giovanni Abrami. Dar domnitorul 
nu se mulţumi cu atît. Destitui pe mitropolit şi puse în locul său pe ve- 
chiul dușman și concurent Mitrofan Nisis. Ceru de asemeni şi obţinu: 
caterisirea şi exilarea lui Antim la mănăstirea din Muntele Sinai. Bol- 
nav de podagră, cu o tichie roşie pe cap, acesta fu predat unei escorte, 
care, în loc de a-l duce la destinaţie, îl măcelări în dreptul localităţii 
Galipoli şi-l aruncă în rîul Tundja. Astfel muri în al cincizeci și şase- 
lea an al vieţii cel care, după cum spune aşa de potrivit elevul său, Mi- 
hail Ștefanovici, din ţara lui scos şi în locurile noastre adus, a strălucit 
ca un mărgăritar nepreţuit în aur şi ca o rază luminoasă. 

Opera principală a lui Antim Ivireanu, Didahiile, predici scrise şi ros- 
tite între 1709 şi 1716, nu s-a tipărit în timpul vieţii autorului, desigur 
datorită morţii sale premature, ceea ce a împiedicat răspîndirea lor şi 
influența asupra literaturii imediat următoare. 

Manuscrisul original a fost descoperit la mănăstirea Căldărușani, în 
anul 1881, de C. Erbiceanu, care l-a dăruit Academiei Române, unde se 
află inventariat sub nr. 549. Exact cu zece ani mai înainte, Melhisedec 
descoperise în biblioteca episcopului Dionisie din Buzău o copie de pe 
Didahii, terminată la 27 iulie 1781, de arhimandritul Grigore Deleanu, 
în mitropolia din Bucureşti. Această copie înregistrată în B.A. R.S.R. 
sub nr. 524 a fost publicată de Ioan Bianu, în 1886, cu predicile gru- 
pate după sărbătorile la care au fost ţinute. Doi ani mai tîrziu, C. Er- 
biceanu a dat o nouă ediţie, după original, respectind ordinea predicilor 
din manuscris, dar reproducînd textul ediţiei Bianu. În 1889 episcopul 
Melhisedec credea a fi descoperit un nou volum de predici de Antim 
Ivireanu (ms. B.A. R.S.R. nr. 525), care au fost publicate pe numele lui 
Antim Ivireanu, fără a se fi adus dovezi convingătoare asupra paterni- 
tăţii. Ultima ediţie din 1915 a lui P. V. Haneş conţine numai Didahiile 
care aparţin sigur lui Antim Ivireanu, în ordinea ediţiei lui Erbiceanu 
din 1888, dar cu gruparea separată a cuvîntărilor funebre. O ediţie nouă, 
îmbunătăţită a Didahiilor, nu critică, a dat de curînd Gabriel Strempel. 

Problema care se cuvine elucidată de la început este aceea a izvoarelor 
lui Antim Ivireanu. Editorul Melhisedec, găsind o oarecare asemănare 
între predica la duminica a doua a lui Matei din cel de-al doilea volum, 
nesigur, de Antim Ivireanu şi o predică la aceeași sărbătoare de Ilie Mi- 
niat, predicator contemporan grec din Veneţia, a dat naștere informaţiei, 
preluate fără discernămînt de către toţi istoricii literari, cum că Antim 
Ivireanu a imitat, ori chiar a tradus, pe Ilie Miniat. Adevărul, verificat 
mai în urmă, este că între Antim Ivireanu şi Ilie Miniat nu se poate sta- 
bili nici un raport decit acela că amindoi au fost clerici și au compus un 
număr de predici în același timp. De altfel, predicile lui Ilie Miniat s-au 
tipărit postum la Leipzig, în 1718, adică doi ani după moartea lui Antim 
Ivireanu, care n-ar fi putut să le cunoască decit într-o copie manuscrisă, 
grecească, adusă din Veneţia. Nu s-a descoperit pînă acum o astfel de 
copie în bibliotecile noastre, de va fi existat. Ulterior, predicile lui Ilie 
Miniat s-au tradus în românește de mitropolitul Neofit și s-au tipărit în 
1742. În a doua jumătate a secolului al XVIII-lea s-a tradus în româ- 
neşte de mai multe ori Piatra smintelii, adecă arătare a începutului și a 
pricinii despărțirii celor două biserici, a răsăritului și a apusului, cu cele 
cinci deosebiri neîntocmite, alcătuită, adecă și izvodită de Ilie Miniat, cel 
ce au fost oarecînd preaiubitoriu de Dumnezeu, episcop al Chernichiei și 
al Calavritenilor celor din Peloponis al Chefaliniei ..., păstrată în şase 
«Copii, din care una dă numele traducătorului, stareţul de la Suceava, Mi- 
hai Mazerianu, data traducerii: 1756, şi limba din care s-a tradus: sla- 

vona. Alte traduceri s-au făcut însă de pe originalul latino-grec Și, even- 
tual, din limba germană, în Transilvania, după versiunea lui Dimitrie Ni- 
colae Darvari. Aceasta este circulaţia operelor lui Ilie Miniat la noi. în 
secolul care ne interesează. Cu Antim Ivireanu, încă o dată, Ilie Miniat 
nu are nici o legătură. 

Ar fi o greșeală, cu toate acestea, să socotim că Didahiile lui Antim 
Ivireanu sînt o operă în întregime originală. El compilează, desigur, mai 
multe izvoare, pe care, spre deosebire de traducătorii de cazanii, le ci- 
tează măcar în parte. 

Dintre acestea, se cade să așezăm în primul loc Comentariile asupra ce- 
lor patru evanghelii ale arhiepiscopului Bulgariei Theofilact, operă tra- 
dusă şi în latineşte (Theophylacti archiepiscopi Bulgariae, in quator 
Evanghelia enarrationes, Ioanne Oecolampadio interprete, 1524), cunos- 
cută la noi încă din secolul al XV-lea (în slavoneşte) și tălmăcită la în- 
ceputul secolului al XVIII-lea de episcopul Damaschin al Rîmnicului, ur- 
maşul în scaun al lui Antim. Într-o predică la duminica Floriilor, „dum- 
nezeescul Theofilact“ e pomenit de două ori (fata lui Iair închipuieşte pe 
cel care cade în păcat „din pornirea tinereţelor“ sau din „slăbiciunea firii 
omenești“). Învățătura la preobrajenie (schimbarea la faţă) citează de ase- 
meni pe 'Theofilact, care a zis că „păcatul lumii este neascultarea“. În 
fine, altă predică la duminica Floriilor amintește iarăşi de Theofilact, care 
a zis că „trupul este veșmînt sufletesc“. 


Din Ion Zlataust, „dumnezeescul“ Ion „cel cu rostul de aur“, se scot 


interpretări evanghelice şi chiar citate în ghilimele (,... precum este 
răutatea şi întîmplarea de obşte, să fie rugăciunea de obşte“; „... dară, 


pentru ce să vărsăm pentru cei morţi lacrimi, pentru ce să ne întristăm 
de sfârşitul vieţii fraţilor noştri, ce să odihnesc în Domnul, ce se veselesc 
în slava cerească?'). 

Vasile cel Mare este citat cu „cartea lui cea dintîi la al doilea cuvînt 
ce vorovește pentru post: cum că sînt la fiește biserică îngeri, de scriu pe 
cei ce postesc“, cu cuvîntul că „moartea drepţilor este adormire“ şi cu 
canonul fixat de el pentru vrăjitori: 20 de ani. 

Să nu uităm că Antim a tipărit liturghiile lui Ion Zlataust şi Vasile cel 
Mare. | 
Din Grigore bogoslavul se scot două maxime religioase: „postul este 
pace de obşte a sufletului“ și „mare dobîndă se face omului moartea, că 
să taie păcatul, pentru ca să nu rămiîie răutatea nemoartă şi să face munca 
milostivire şi iubire de oameni“, 

Ion Damaschin este citat cu un tropar al canonului de la înălțarea crucii 
şi cu cartea a patra a bogosloviei lui. Următorul sfat e luat de asemeni 


din Ion Damaschin, fără a mai mărturisi împrumutul: 


„Şi cînd ieşim din biserică, să nu ieşim deşărţi, ci să facem cum face ariciul, că 


după ce merge la vie, întfi să satură el de struguri şi apoi scutură viţa de cad bro- 
boanele jos şi să tăvăleşte pre dînsele de se înfig în ghimpii lui şi duce şi puilor“. 


Faptul că în altă parte dăm de „finix“, pasăre căreia moartea „îi în- 
noiește viața“, ar fi un indiciu că Antim se uitase prin Fiziolog. Într-o în- 
tîmpinare către Brîncoveanu îşi alege din Floarea darurilor faimoasa ma- 
ximă a lui Isus Sirah: 


„În toate cuvintele tale, adu-ţi aminte de cele de pre urmă ale tale, şi în veci nu 
vei greşi“. 


Antim Ivireanu avea unele noțiuni de filozofie şi nu numai din sfinţii 
părinţi Atanasie ori Dionisie Areopagitul, dar şi din Socrate („după cum 
zice un filozof, să ne cunoaștem pre sine, adică să ne luăm seama“), Ana- 
xagora, Aristotel, Democrit şi „Anaxamen “ („Pentru cutremur spun. filo- 
zofii elinilor cum să să fie făcînd din amestecarea stihiilor, zicînd unii 
într-un chip, alţii într-alt chip, fieștecare după puterea sa, scoțînd însă 


de la mijloc pre Dumnezeu ...“ — este vorba de cosmogonie, pe care An- 
tim o concepe fireşte în sens religios: pricina cea dintîi este, pentru el, 
Dumnezeu). 


Câteva maxime filozofice pot fi extrase din scrieri parenetice („zice 
un filozof: anul cel bun nu-l face atîta mulțumirea rodurilor, cît îl face 
dreptatea stăpînitorului“; „... şi altu iar fu întrebat: care cuvînt este 
mai bun pentru ca să trăiască omul mai bine şi mulțămit? Au răspuns: 
acela numai carele păzeşte dreptatea întocmai la toți“). Antim a tipărit 
Pareneticile lui Vasile Macedoneanul în grecește, dar şi nişte Pilde filo- 
zofeşti. Cita în sensul maximelor de mai sus şi pe poetul Isiod (Hesiod), 
care a spus că împărații au fost rînduiți de oameni pentru două lucruri: 
„unul pentru ca să le facă dreptate şi altul ca să ridice strimbătăţile de 
la mijloc“. | 
_De bună seamă că, din asemenea scrieri, Antim a deprins în acelaşi 
timp procedeele artei de a întocmi un discurs, fiindcă, departe de a-i fi 
străine, el este conştient de rosturile compoziţiei şi își dă seama de efec- 
tul pe care-l poate produce asupra ascultătorilor „ospăţul cuvintelor“. 

Pe de altă parte, deși își intitulează predicile cazanii (Cazanie la pre- 
- obrajenia domnului, Cazanie la adormirea prea sfintei născătoarei de 
Dumnezeu, Cazanie la vovedenia bogorodiţei, Cazanie la sfîntul Nicolae), 

Ion Damaschin este citat cu un tropar al canonului de la înălţarea crucii 
şi cu cartea a patra a bogosloviei lui. Următorul sfat e luat de asemeni 


din Ion Damaschin, fără a mai mărturisi împrumutul: 
biserică, să nu ieşim deşărţi, ci să facem cum face ariciul, că 


întîi să satură el de struguri şi apoi scutură viţa de cad bro- 
leşte pre dînsele de se înfig în ghimpii lui şi duce şi puilor“. 


„Şi cînd ieşim din 
după ce merge la vie, 
boanele jos şi să tăvă 

Faptul că în altă parte dăm de „finix“, pasăre căreia moartea „îi în- 
iciu că Antim se uitase prin Fiziolog. Într-o în- 


noiește viața“, ar fi un indi J 
tîmpinare către Brîncoveanu își alege din Floarea darurilor faimoasa ma- 


ximă a lui Isus Sirah: 


„În toate cuvintele tale, adu-ți aminte de cele de pre urmă ale tale, şi în veci nu 
vei greşi“. 


Antim Ivireanu avea unele noţiuni de filozofie şi nu numai din sfinţii 
părinţi Atanasie ori Dionisie Areopagitul, dar și din Socrate („după cum 
zice un filozof, să ne cunoaştem pre sine, adică să ne luăm seama“), Ana- 
xagora, Aristotel, Democrit şi „Anaxament“ („Pentru cutremur spun filo- 
zofii elinilor cum să să fie făcînd din amestecarea stihiilor, zicînd unii 
într-un chip, alții într-alt chip, fieştecare după puterea sa, scoțînd însă 


de la mijloc pre Dumnezeu ... “ — este vorba de cosmogonie, pe care An- 
tim o concepe firește în sens religios: pricina cea dintii este, pentru el, 
Dumnezeu). 


Cîteva maxime filozofice pot fi extrase din scrieri parenetice („zice 
un filozof: anul cel bun nu-l face atita mulțumirea rodurilor, cît îl face 
dreptatea stăpînitorului“; „... şi altu iar fu întrebat: care cuvînt este 
mai bun pentru ca să trăiască omul mai bine și mulțămit? Au răspuns: 
acela numai carele păzeşte dreptatea întocmai la toţi“). Antim a tipărit 
Pareneticile lui Vasile Macedoneanul în grecește, dar și nişte Pilde filo- 
zofești. Cita în sensul maximelor de mai sus şi pe poetul Isiod (Hesiod), 
care a spus că împărații au fost rînduiţi de oameni pentru două lucruri: 
„unul pentru ca să le facă dreptate şi altul ca să ridice strîmbătăţile de 
la mijloc“. 

l De bună seamă că, din asemenea scrieri, Antim a deprins în același 
timp procedeele artei de a întocmi un discurs, fiindcă, departe de a-i fi 
străine, el este conştient de rosturile compoziţiei şi își dă seama de efec- 
tul pe care-l poate produce asupra ascultătorilor „ospăţul cuvintelor“. 

Pe de altă parte, deşi își intitulează predicile cazanii (Cazanie la pre- 

- obrajenia domnului, Cazanie la adormirea prea sfintei născătoarei de 
Dumnezeu, Cazanie la vovedenia bogorodiţei, Cazanie la sfintul Nicolae), 

cuvînt de învăţătură (la stretenia domnului, la duminica lăsatului de 
brînză, la bogoiavlenie, la sfinţii Constantin şi Elena, la duminica Florii- 
lor), sau numai învăţătură (la sf. Dimitrie, asupra pocăinţii etc.), Dida- 
hăile lui Antim nu mai au acel caracter de comentar fix, stereotip al Ca- 
zaniilor lui Coresi sau Varlaam, scrise pentru toate vremurile şi pentru 
toate societăţile. Antim depăşeşte canoanele strimte ale tilcului evan- 
gheliei și proloagelor hagiografice, ia în considerare publicul căruia i se 
adresează și caută să-l educe conform cu trebuinţele lui. 

Afectînd a nu cunoaște regulile oratorice, lipsa darului vorbirii şi pu- 
țină ştiinţă, Antim caută să capteze bunăvoința auditorului printr-un 
exordiu spontan: 


„A povesti, zice el, lucruri minunate este dat oamenilor celor învăţaţi, a îndulci 
cu vorba auzurile ascultătorilor este dat ritorilor, a descoperi taine mari şi preste 
fire este dat celor desăvîrşiţi întru bunătăţi; iar în mine, neaflîndu-se nici unele de 
acestea, nu va putea să auză nimic de folos. Drept aceea cu multă jelanie îmi tică- 
loșesc nevrednicia şi-mi caut şi făr de voia a mea a tăcea; iar apoi, cunoscîndu-mi 
datoria ce am şi temîndu-mă ca să nu caz în osînda slugii cei viclene, cu cuviință 
este după putinţă să povestesc de a pururea lucrurile Domnului, căruia mă rog și rog 
cu multă umilinţă să-mi dezlege gîngivia limbii şi să-mi lumineze mintea, ca să pot 
zice puţine cuvinte întru slava lui cea negrăită; ci vă poftesc de ascultare“. 


Cu toate că Antim își ţinea predicele la Mitropolie, unde auditorul era 
constituit din boieri, el se adresa mai mult poporului, celor mici Și asu- 
priţi: | i 


„Nu să cuvine, deschide el o învățătură, cinstea şi lauda numai oamenilor celor 
mari şi bogați, că sînt vrednici acestui dar şi cei mici şi smeriți; că măcar că cei 
mari strălucesc cu hainele cele de mult preț și cei mici n-au cu ce să-și acopere tru- 
pul, cei mari să odihnesc pre așternuturi mari şi frumoase, şi cei mici se culcă pre 
pămîntul gol și pre paie; aceia însoţiţi cu mulţime de slugi, iar aceştia lipsiţi, pustii 
şi de ajutor, şi de prieteni; aceia între răsfăţări și între bogății, şi aceştia între pri- 
mejdii şi între întristăciuni. Însă, cu toate aceste măriri despărțite, nu să cuvine ce- 
lor mici mai puţintică cinste şi dragoste, decît aceea ce să cuvine celor mari Şi bo- 
gaţi, nici este cu dreptate celor mari să li se închine lumea, și pe cei mici să-i bat- 
jocorească; de aceia să se teamă și pre aceştia să-i obidească, de aceia să să ruşineze 
şi pre aceştia să-i înfrunteze; pentru căci măcar că cei mari cu sila şi cu puterea 
răsplătesc sudalmele, iar cei mici au îngeri sprijinitori în ceriu, de pedepsesc pe cei 
ce obidesc“, 


Arătîndu-şi pe faţă simpatia pentru cei obidiţi, Antim nu pierde nici 
un prilej de a-și exprima indignarea față de cei care practică sudalmele, 
nesocotind legile civile și creştinești: 

„Şi iată că, precum zic, că neavînd dragoste între noi Și nepohtindu-ne binele unul 
altuia, după porunca lui Dumnezeu, nuavem nici credinţă, nici nădejde, nici dra- 

goste, şi sîntem mai răi, să mă iertaţi, decit păginii; că zice apostolul Pavel: «limbile 
n-au lege şi fac ale legii», iar noi avem lege, facem tot împotriva legii şi sîntem 
mai păcătoşi decît toate neamurile şi decit toate limbile. Şi puteţi cunoaşte aceasta, 
că este aşa cum zic, că ce neam înjură ca noi de lege, de cruce, de cuminecătură, de 
morţi, de comîndare, de luminare, de suflet, de mormiînt, de colivă, de prescuri, de 
ispovedanie, de botez, de cununie şi de toate tainele sfintei biserici? Și ne ocărim 
şi ne batjocorim înşine legea. Cine din păgîni face aceasta? ...“ 


Desfrînarea, scăderea totală a moralității, pricinuiește predicatorului 
izbucniri de revoltă, comunicate fără înconjur: 


„Căci fiind orbiţi de deşertăciunile cele lumeşti, nu ne bucurăm la altceva, fără 
numai la lucrurile întunericului veacului acestuia, şi sintem porniţi cu toţii spre 
răutăţi, ca o roată cînd dă de vale şi nu să poate opri; şi sîntem toţi cu totul ca 
nişte dobitoace necurate, tăvălindu-ne în răsfăciunile cele spurcate şi de nimica. Şi 
acestea toate nu se trag dintr-alta, fără numai din necredinţa noastră, că ni s-au 
împietrit inimile întru răutăţi, ca a lui faraon, şi umblăm ca nişte cai sirepi, fără 
zăbală şi fără de ruşine, pînă vom cădea în vreo prăpastie şi vom pieri“. 


Antim se ridică împotriva celor care, vrînd să-și dea iluzia unei etici, 
îşi tocmesc doi duhovnici, unul la oraş pentru păcatele mici şi altul la 
țară pentru păcatele mari. Ipocrizia acestora este denunţată cu ironie: 


„Şi cînd mergem să ne ispoveduim, nu spunem duhovnicului că mîncăm carnea şi 
munca fratelui nostru, creștinului, şi bem sîngele şi sudoarea feţii lui, cu lăcomiile 
şi cu nesaţul ce avem; ci spunem cum că am mincat la masa domnească miercurea şi 
vinerea peşte şi în post raci și untdelemn şi am băut vin. Nu spunem că ţinem bă- 
laurul cel cu șase capete, zavistia, încuibată în inimile noastre, de ne roade totdea- 
una ficaţii, ca rugina pre fier şi cariul pre lemn, ci zicem că n-am făcut nimănui 
nici un rău; nu spunem strîmbătăţile ce facem totdeauna, clevetirile, voile veghiate, 
făţăriile, mozaviriile, vînzările şi pirile ce face unul altuia, ca să-l surpăm din cin- 
stea lui; ci zicem: am face milă, ci nu ne dă mina, că avem nevoi multe şi dări şi 
avem casă grea şi copilaşi cam gloată, şi oameni mulţi cari să ocrotesc pre lîngă 
noi“. 


„Pornind de la preceptul că „nu s-au făcut nimeni învăţat sau înţelept 
din cei ce s-au răsfăţat în mîncări“, Antim satirizează pe cei dedaţi vi- 
ciului lăcomiei, care strîimbă din nas la ideea postului. Satira se preface 
într-o adevărată fișă caracterologică: 


„Mă ruşinez a spune de posomorîrea celor mîncăcioși, în ce chip se tînguesc în 
zilele cele de post, cască adese, se culcă puţin și iar se scoală, dorm în silă şi silesc 
să treacă zilele şi să nu le priceapă, să îngreuiază asupra soarelui, căci zăboveşte a 
înopta, numesc zilele postului mai mari decît celelalte; să fac cum că au durere de 
stomac şi amețeli de cap, și stricăciune obiceiului, carele nu sînt semne ale postului, 
ci ale nesaţului; cu nepohtă se duc la masă, răpștesc asupra verzelor, înjură legu- 
mile, zicînd că în zadar s-au adus în lume; să fac şi cunoscători de firi, iubitori de 

miîncări, beau apă făr de răsuflare, ca cînd ar fi luat de la doftori vreo băutură, 
mîngîindu-și pohta lor, unii cu brasă, alţii cu bere, alții cu şerbet, alţii cu liverji, 
alţii cu mied“. 


În vremea dominaţiei turceşti și mai ales în epoca fanarioţilor, intriga 
a fost un mijloc important de parvenire, cu toate că pîrile erau pe- 
depsite cu asprime, cînd se dovedeau neîntemeiate. Dar dovezile de ne- 
vinovăție nu erau ușor de adus şi pentru aceasta de cele mai multe ori 
nu se lăsa nici timpul. Antim însuși a fost victima intrigilor și a calom- 
niilor care pînă la urmă l-au doboriît. De aceea în Didahiile sale el osîn- 
dește cu vehemenţă delaţiunea, asociind-o cu uciderea şi conchizînd că, 
din punct de vedere duhovnicesc, nu poate fi iertare pentru ea: 


„Hristos zice: «pre cum pohtiţi voi să vă facă vouă oamenii, faceţi și voi lor»: 
noi pohtim să ne cinstească toţi, să ne dea toţi plocoane şi daruri, să ne laude, să 
ne fericească, să ne grăiască de bine, să ne facă toţi după pohta noastră, să nu ne 
stea nimeni împotrivă, nici să ne zică nimica, de am face orice rău; iară noi pohtim 
să osindim pre toţi, să nu dăm nimărui nimica, să nu facem nimărui nici un bine, 
nici să să folosească nimenea de noi; pre toţi îi hulim, pre toţi îi grăim de rău, pre 
toţi îi pîrîim, pre toţi îi luăm în ris şi în batjocură; tuturora le zicem că sînt nebuni 
și fără nici o socoteală; numai pre noi înşine, voi cuteza a zice, ne facem mai înțe- 
lepţi şi decît Dumnezeu şi nu ne aducem aminte că înţelepciunea lumei acesteia 
este nebunie înaintea lui Dumnezeu“. 


Probabil că unele predici ale lui Antim stîrniseră proteste, pentru că 
autorul însuși, înregistrind murmurele, trece la ameninţări, proferate 


fără teamă: 


».„.„.Vă poruncesc tutulor ciţi sînteți cu meșteșug şi cu neguţătorii, veri de ce 
breslă, ca de acum înainte duminicile şi sărbătorile cele mari, ce se numesc dom- 
neşti, să vă închideţi prăvăliile şi nici să vindeţi, nici să cumpăraţi, nu numai de la 
creștini, ci nici de la turci, nici de la alții, mici să lucraţi; şi precum zic să faceţi; 
că nefăcînd, să ştiţi bine că vă voi pedepsi bisericeşte cu pravila şi pre dreptate, 
nefăcîndu-vă nici o năpaste; şi încă şi pre cari să vor arăta semeţi și tari de cap și 
nu să vor supune dreptății şi poruncii bisericești îi vom pedepsi cu domnia. Și ni- 
meni să nu socotească din voi și să zică în inima lui: «dar ce treabă are vlădica cu 
noi, nu-și caută vlădicia lui, ci să amestecă într-ale noastre?» De n-aţi ştiut pînă 
acum şi de n-au fost nimeni să vă învețe, iată că acum veți ști că am treabă cu toți 
oamenii cîţi sînt în Ţara Românească, de la mic pînă la mare, şi pînă la un copil de 
țiţă, afară de păgiîni şi din cei ce nu sînt de o lege cu noi. Căci, în seama mea v-a dat 
stăpînul Hristos să vă pasc sufletește, ca pre nişte oi cuvîntătoare, şi de gitul meu 
spînzură sufletele voastre, şi de la mine va să ceară pre toți, iar nu de la alţii, pînă 


cind vă voi fi păstor“. 


Ca orice om al bisericii, Antim Ivireanu crede că orice rău se poate în- 
drepta numai prin practica virtuţii şi respectarea autorității domneşti. 
El recomandă, după cuvîntul evangheliei, să se dea cezarului ce e al ce- 


277 


CE Scanned with OKEN Scanner 


ISTORIA LITERATURII ROMANE 


ptăm la mai mult. Dar cel puţin mitropo- 
litul s-a identificat cu aspiraţiile cele mai arzătoare ale ţării în care păs- 
torea, eliberarea de jugul turcesc, și în această privință se simţea solidar 
cu întregul popor: „la greul acela sînt şi eu părtaş şi într-acel jug ce tra- 


geţi voi, trag şi eu“. ii: ad ftaa 

Poet ca şi Dosoftei, Antim nu are darul povestirii, și predicile sale con- 
ţin prea puţine pasaje epice, abia citeva scurte parabole, ca de pildă aceea 
în care se narează cum sfîntul Nicolae a salvat castitatea a trei surori 
pregătite de tatăl lor pentru vinzare, din lipsă de bani. În schimb, pasa- 
jele lirice abundă şi unul din cele mai pure este cel în care se face, cu o 


mare bogăţie de comparații şi epitete, ca în Acatist, lauda Fecioarei: 


zarului. N-am putea să ne aşte 


„Aleasă este cu adevărat ca soarele, pentru că este încununată cu toate razele da- 
rurilor dumnezeieşti și străluceşte mai vîrtos întru celelalte lumini ale ceriului; aleasă 
este şi frumoasă ca luna, pentru că cu lumina sfinţeniei stinge celelalte stele; și pen- 
tru marea şi minunata strălucire, de toate şireagurile stelelor celor de taină se cin- 
steşte ca o împărăteasă; aleasă este ca revărsatul zorilor, pentru că ea a gonit noap- 
tea şi toată întunericimea păcatului şi au adus în lume ziua cea purtătoare de viaţă; 
aleasă este, că este izvor, care cu curgerile cereștilor bunătăţi adapă sfinta biserică 
şi tot sufletul creștinesc; aleasă este, că este chiparos, carele cu nălțime covirșeşte 


cerurile, şi pentru mirosul cel din fire s-a arătat departe de toată stricăciunea; 


aleasă este, că este crin, că măcar de-au şi născut între mărăcini, mărăcinii nenoro- 
cirii cei de obște, iar nu şi-au pierdut niciodată podoaba albiciunii; aleasă este, că 
este nor, care n-au ispitit nici o greime a păcatului; mai aleasă este pentru că este 
fecioară mai înainte de naştere, fecioară în naştere, fecioară şi după naştere; şi este 


o adincime nepricepută a bunătăţilor şi o icoană însufleţită a frumuseţilor celor ce- 
reşti. Este o grădină încuiată, din care au ieşit floarea cea neveșştejită; şi o fîntiînă 
pecetluită, din care au curs izvorul vieţii, Hristos“. 


Înainte de Eminescu, Antim a numit luna „stăpîna mării“, şi tot el, 
evocînd un epizod evanghelic, a dat cea dintii imagine plastică a furtunii 
pe mare: 

„Mi să pare ca cînd aşi vedea înaintea ochilor mei chipul ei, de toate părţile să 
sufle vînturi mari, să se strîngă împrejurul vîntului nori negri şi deşi, toată marea 
să spumege de mărire și pretutindenea să se înalțe valurile ca niște munţi; mi să 
pare că văz corabia apostolilor că să luptă cu multă sălbătăcie în turburarea mării, 
de o parte o bat valurile, de altă parte o turbură vînturile, de o parte o ridică spre 
cer, de altă parte o pogoară la iad“. 


Interesant este „că mai departe Antim fructifică imaginea, făcînd o 
apropiere între episodul evocat şi vremea sa, în care ţara se afla bîntuită 
de jafurile și robia turcească: 


„Lumea aceasta, scrie el, este ca o mare ce se turbură, între care niciodată n-au 
oamenii odihnă, nici linişte corăbiile, între valuri sînt împărăţiile, crăiile, domniile 

şi orașele, mulţimea norodului, politiile, supușii, bogaţii şi săracii, cei mari şi cei 
mici sînt cei ce călătoresc și se află în nevoie. Vinturile cele mari ce umflă marea 
sînt nevoile cele ce ne supără totdeauna, valurile ce luptă corabia sînt nenorocirile 
care se întîmplă în toate zilele; norii ce negresc văzduhul, fulgerile ce orbesc ochii, 
tunetele ce înfricoşează toată inima vitează sint întimplările cele de multe feliuri, 
neașteptate pagube, înfricoșerile vrăjmaşilor, supărările, necazurile ce ne vin de la 
cei dinafară, jafurile, robiile, dările cele grele şi nesuferite, care le lasă Dumnezeu 
şi ne înconjoară, pentru ca să cunoască credința noastră și să ne vază răbdarea“. 


Antim folosește procedeul retoric al interogaţiei şi al repetiţiei, caden- 
țîndu-și frazele ca Ioan Hrisostomul și ca Neagoe Basarab în învăţătu- 


rile lui: 


„Că ce folos este trupul să fie deşert de bucate, iar sufletul a-l umplea de pă- 
cate? Ce folos este a fi galben şi ofilit de post, iar de pismă și de uriciune a fi 
aprins? Ce folos este a nu bea vin și a fi beat de vinul miniei? Ce folos a nu minca 
carne, şi cu hulele a rupe carnea fraţilor noştri? Ce folos este a ne conteni de cele 
ce sînt uneori slobode, și a face acelea ce nu sînt niciodată cu vreun mijloc slobod?* 


Sau: 


„Unde ţi-ai îngropat partea cea mai aleasă a sinelui tău, zidirea cea mai iscusită 
a dumnezeieștei puteri, soţia cea iubită a îngerilor? Unde este frumusețea aceea a 
închipuirii cei dumnezeieşti? Unde este podoaba a darului celui dumnezeesc? Unde 
este slava, unde sînt frumuseţile lui cele minunate, carele se arată mai luminat decît 


soarele?“ 


Antim Ivireanu a fost şi un caligra! iscusit, xilograf, desenator şi chiar 
pictor de talent. În B.A. R.S.R. se păstrează la fondul Suluri (nr. 7) o co- 
pie fidelă de pe o uimitoare operă iconografică a sa, măsurînd 11,07 m în 
lungime și 0,45 m în lăţime. Sînt 503 portrete în medalion, înfățișind per- 
sonaje biblice de la Adam pînă la Hristos, 7 desene și 4 miniaturi cu 
subiecte din Vechiul şi Noul Testament. 40 medalioane sînt colorate, ce- 
lelalte lucrate în peniță și au un diametru de 3—9 cm. Textul este aşe- 
zat în coloane perpendiculare pe lungimea manuscrisului, iar figurile sînt 
legate între ele prin linii groase colorate. Originalul acestei opere intitu- 
lată Chipurile Vechiului și Noului Testament a fost semnalat în 1910 la 


Kiev. 


DAMASCHIN RIMNICEANU 


Episcopul Damaschin, urmaș al lui Mitrofan în scaunul eparhiei Buzău- 
lui (1702—1708) şi al lui Antim Ivireanu la Rîmnicul Vîlcea (1708—1725), 
a fost un harnic traducător şi tipăritor de cărţi bisericești în limba ro- 
mână, contribuind la naţionalizarea serviciului religios. 


279 


CE Scanned with OKEN Scanner 


ISTORIA LITERATURII ROMANE 


A tipărit un Apostol la Buzău în 1704 și Învățătura despre şapte taine 
la Rîmnic în 1724. 

Într-o declaraţie către generalul austriac Tige, arăta că românii „stau 
în biserici ca boii“, neînţelegînd ceea ce se citește și se cîntă, de aceea 
„cu multă trudă“ s-a gîndit el a preface cărţile din limba grecească și 
slavonească în românește. 

A tradus, în afară de Cazania lui Teofilact, Interpretarea Apocalipsului 
lui Ion Bogoslovul de Andrei de Chesaria (ms. B.A. R.S.R., nr. 3721, din 
1694), după versiunea ucraineană din 1625. 

Moartea l-a surprins înainte de a-şi tipări celelalte tălmăciri, care 
au apărut postum (Triodul în 1731, Penticostarul în 1743, Ceaslovul în 
1745, Molitvenicul în 1747, Octoihul în 1750, toate la Rimnic). 

Într-o notă finală a Evangheliei din 1746, Damaschin este numit pentru 
erudiţia lui „dascălul cel mare“, iar Chesarie, urmaşul său în scaunul 
eparhiei, lăuda în prefața Mineiului pe noiembrie osîrdia lui pentru tăl- 
măcirea cărţilor bisericești. 


TEODOR CORBEA 


Braşoveanul Teodor Corbea, fiul gocimanului (epitropului) Bisericii 
Şcheilor Ion Corbea, ajuns diplomat la Curtea lui Brîncoveanu și plecat 
în Rusia cu Toma Cantacuzino, după bătălia de la Stănilești, a stihuit şi 
el Psaltirea în 1720 la „Chiov, fiind vel pisar i canţelar“ al împăratului 
Rusiei. 

Opera este închinată lui Petru cel Mare, de la care Teodor Corbea aş- 
tepta mîntuirea de jugul turcesc, şi a fost dăruită Bisericii Şcheilor din 
Brașov, în 1725. Versurile de 5 pînă la 13 silabe ale lui Teodor Corbea 
nu sînt lipsite de fluenţă. Iată primul psalm: 


Fericit bărbatul 

Ce nu i-au fost svatul, 
Cu necredincioșii 

Şi cu păcătoşii, 

N-au stătut în cale 

La trebile sale. 

sau Psalmul 136 (în 9 silabe): 


La rîurile din Vavilon, 

Fiind noi fără de cap şi domn, 
Acolo am șezut şi cu foc 

Am plîns pentru a nostru noroc. 
Oh, cînd ne-am adus noi aminte 

De Sion, cu suflet fierbinte, 
În mijlocul lui, în sălci, noi, 

Ca cei căzuţi în adinci nevoi, 
Organele noastre de jale 

Le-am spînzurat pre lîngă vale. 


Nefiind tipărită, Psaltirea în versuri a lui Teodor Corbea n-a avut răs- 


pîndirea aceleia a lui Dosoftei. 

Bun latinist, Teodor Corbea a mai întocmit după modelul dicționarului 
Jatin-maghiar al lui Albert Molnar din 1611 un lexicon latino-român in- 
titulat Dictiones latinae cum valachica interpretatione, primul dicţionar 
latin-român din țara noastră. 

LITERATURA ISTORICĂ 


RADU GRECEANU 


Unul din traducătorii Bibliei de la București, Radu Greceanu, și-a luat 
sarcina de a continua istoria Țării Românești, oprită de cronicarii ante- 
riori în preajma morții lui Șerban Cantacuzino (1688). Noul domnitor era 
nepotul predecesorului, cu toate acestea n-a venit la tron în chip firesc, 
ci prin înlăturarea unchiului (otrăvit), cît şi a urmașului lui direct. Ales 
de boieri, după cum afirmă cronicarii, Brîncoveanu consolidează monarhia 
autoritară centralizatoare şi înnăbușă tendinţele de insubordonare ale bo- 
ierilor, creîndu-şi o curte „devotată. Un exponent al acestei curți și 
cronicarul ei oficial este Radu Greceanu. El s-a identificat pînă într-atit 
cu rolul destinat curteanului de tip feudal, încît cealaltă viață, proprie, 
i-a rămas în întregime necunoscută. | 

Multă vreme s-a crezut că era fiul lui Tudor Șătrarul, mic logofăt sub 
Șerban Cantacuzino, din satul Greci, districtul Olt. În realitate, acest 
Radu Greceanu nu-i decît un omonim al cronicarului, originar din satul 
Greci de lîngă Găieşti. 

Mai multe știri avem despre Șerban Greceanu, fratele cronicarului, că- 
sătorit cu Ilinca, fiica vistiernicului Papa Greceanu, din Grecii Ilfovului. 
Acesta a fost logofăt al doilea din 1685 pînă în 1694, vel vistiernic în 
1695 şi mare logofăt în 1704. Un fiu al său, tot Şerban, s-a căsătorit cu 
altă Ilincă, fiica lui Constantin Brîncoveanu. Vorbind de ginerele domni- 
torului, Șerban Greceanu, cronicarul nu-l numește niciodată nepotul său. 
Radu Greceanu este deci curteanul prin excelență, care-şi ascunde exis- 
tența personală şi legăturile de familie, punînd, înaintea tuturor, intere- 
sele casei pe care-o slujește. | 


Era, după toate aparențele, un om învăţat, bun cunoscător al limbii 
eline, şi a tradus, împreună cu fratele său, în afară de Biblie, din gre- 
ceşte, opera lui Petru Movilă Pravoslavnica mărturisire, tipărită în 1691, 
și cuvîntările lui Ion Hrisostomul sub titlul Mărgăritare, imprimate în 
același an. | 

Lui Radu Greceanu i se datorează și traducerea Mineelor tipărite în 
1698 de episcopul Mitrofan. Aici imnurile de slavă în cinstea sfinţilor, 
condacele, icoasele şi irmoasele au fost lăsate în limba slavonă, pentru 
că se cîntau și tălmăcirea ar fi necesitat o adaptare a textului la muzică, 
lucru mai greu de realizat. Cu toate acestea, Radu Greceanu avea cunoş- 

tinţe de versificaţie și în Mărgăritare îl vedem așezind 8 versuri, origi- 
nale, la stema ţării. A tradus apoi, după cum am văzut, în versuri, din 
grecește, Povestea de jale despre nedreapta moarte a postelnicului C. Can- 
tacuzino. 

Cronica lui Radu Greceanu a fost publicată pentru prima dată de Lau- 
rian și Bălcescu în 1847, sub titlul Istoria Ţării Românești, într-o redacţie 
incompletă, mergînd de la 1688 pînă la 1700. Aceeași versiune a fost 
reeditată în 1859 de George Ioanid în volumul Istoria Țării Românești, 
în continuarea letopiseţului cantacuzinesc, sub titlul Istoria vieţii lumina- 
tului și prea creștinului... Ion Costantin Basarab, voievod ..., fără nu- 
mele autorului. O ediţie completă, conținînd evenimentele Țării Româ- 
nești dintre 1688 şi 1714, intitulată Viaţa lui Constantin Vodă Brînco- 
peanu de Radu vel logofăt Grecianu, a dat în 1906 strănepotul cronica- 
rului, Şt. D. Grecianu. Această ediţie are în plus o predoslovie către 
domnitor, în care sînt citați teologi (Grigore, loan Gură de Aur), și fi- 
lozofi (Dioghene, Platon, Democrit, Aristotel, Demostene), autorul ară- 
tînd motivele ce l-au determinat să scrie: | 


„Pînă în ziua de azi, multe feliuri de bunătăţi ai dăruit măria-ta la toată suflarea 
din ţara aceasta, și așa şi pre mine, plecatul slujbaș al înălţimei tale, m-ai încălzit, 
încît nu poci să-mi arăt mai bine recunoştinţa de care sînt cuprins, decît prin alcă- 
tuirea acestei istorii despre viaţa şi întimplările domniei înălţimei-tale, care s-au pe- 
trecut prin vederile mele“. | 


Intenţia mărturisită a lui Radu Greceanu a fost prin urmare de a al- 
cătui un encomion întru proslăvirea domnitorului, dar, lipsindu-i talentul 
literar, el n-a putut să facă mai mult decît un jurnal cu înşirarea amă- 
nunţită a întîmplărilor curente, adesea lipsite de semnificaţie (sosiri de 
porunci de la Odriu, executări de poduri și zaherele, plîngeri ale domni- 
torului la Poartă pentru mărirea haraciului şi încercări de micșorare a 
angaralelor, drumuri la Constantinopole pentru înnoirea domniei şi che- 
mări pe cîmpul de luptă, nesfîrşitele conace ale lui vodă pe la vii şi moşii, 
nunţi și morți în familie). 

Cronicarul nu are nici darul povestirii, nici pe acela al evocării, şi 
istoria lui e un lung răboj obscur, abia ici şi colo întretăiat de cîte o 
scurtă licărire de lumină, un detaliu festiv, o vibraţie ori un cuvînt fericit. 
În mod obișnuit, Radu Greceanu, om fără orizont social şi politic, se si- 
lește a apăra cu fidelitate interesele domnitorului şi a rămîne permanent 
ecoul lui. 

Moartea lui Şerban Cantacuzino surprinsese la Viena o solie condusă 
de ginerele acestuia, aga Bălăceanu. Cînd acesta a auzit de alegerea lui 

Constantin Brîncoveanu, a refuzat să se întoarcă în ţară şi a stăruit pe 
lîngă imperiali să acorde domnia unui om de credinţă, cumnatului său, 
Gheorghe Cantacuzino, fiul lui Şerban. Aceasta era și dorința soției dom- 
nului răposat. Aversiunea lui Briîncoveanu împotriva mătușşei sale se co- 
munică imediat cronicarului, care notează că doamna lui Șerban vodă 
era „sîrbcă de fel de la Nicopoe, fata Gheţii neguţătorul de abale“, cu alte 
cuvinte, străină de neam. Un general neamţ venise s-o ia din ţară, dar, 
notează iarăși cronicarul, „fumuri mai mari acei mueri îi urla în cap“. 

Brîncoveanu, ca să înlăture primejdia cantacuzinească, ajutat de turci 
şi tătari, pornește o expediţie în Transilvania, încheiată cu înfrîngerea, 
la Zărnești, prinderea și uciderea lui Bălăceanu. Capul rebelului este trimis 
la București, „în vederea tuturor“, spre marea satisfacţie a cronicarului, 
care găsește momentul potrivit de a moraliza pe adversarii domnitorului: 


»..„.„Cel ce sapă groapa altuia, el într-însa cade. Că pre acest Costandin Bălă- 
ceanu nu-l lăsa, ticălosul, trufia ca să-şi aducă aminte şi de frica lui Dumnezeu, ci 
credea în avere, și în cai, şi în arme, și în vitejii, și în fandasii nebunești, și nu știa 
că nu este Dumnezeu înaintea celor ce nu se tem de dînsul, ci așa cu acestea și-au 
pus și sufletul, și viața“. 


Duşmanii lui. Brîncoveanu sînt şi duşmanii lui Radu Greceanu, şi tu- 
turor el se străduiește să le găsească defecte și vini. Generalul Heissler, 
căzut prizonier în luptă, înfruntase pe Brîncoveanu cu niște cuvinte de 
ocară, deși domnitorul îi întinsese mîna. Suferea de „megalopsihie“, con- 
chide cronicarul. Staicu, feciorul lui Barcan, uneltitor împotriva domniei, 
a fost „om de jos“, „slugă la Pîrvu, vistierul Vlădescu“, ridicat de Mareş 
Banul, omul Cantacuzinilor, „nemulţumitor binelui“ acestora, plăcîndu-i 
intrigile şi pîrile. S-a pripășit o vreme pe la curtea lui Constantin Cante- 
mir, de unde, după moartea lui Şerban Cantacuzino, săpa pe Brînco- 
veanu. Domnitorul moldovean, pus în scaun de Şerban Cantacuzino, nu 
se bucură nici el de simpatia cronicarului: 

„„Că el întîi au fost herghelegiu, apoi lefegiu, apoi și ceauş la steagul spătăresc 
aicea în ţară au fost. După aceea, ducîndu-se în Moldova, căci moldovean era, multă 


vreme acolo fiind (poate fi pentru păcatele creştinilor acelui pămînt), l-au adus 
soarta şi la domnie“, 


Cantemir-vodă a trimis pe Staicu la Țarigrad cu „Prihăni“ împotriva 
lui Brîncoveanu, numai că vizirul nu i s-a potrivit, ba, mai mult, l-a pus 
în obezi și în cătuşe şi l-a expediat în Țara Românească. Acolo şi-a do- 
bîndit pedeapsa meritată pentru răutățile lui, el și tovart-'i lui: 


++. după faptele lor, în judecata lui Dumnezeu căzînd, hatărîredeistov lor ca 
aceasta, și apojfase de cître toată țara li s-au ales, şi pre Staico în Bucureşti la tîr- 

gul de afară, la zi de tirg, în mijlocul oborului l-au spînzurat, unde nu puţină vedere 
de norod era“, 


Altui conspirator, lui Dumitrașco Corbeanu, i se atribuie „dimerghe- 
sja“, pornirea către zarve şi cele mai rele însuşiri. Era, zice Radu Gre- 
ceanu, „om foarte rău“, zavistnic şi turburător, „asemenea şi potrivă 
avînd şi pe jupîneasa Tudosca, muiare rea și neastîmpărată“. Antioh 
Cantemir, fiul lui Constantin Cantemir, „sugea sîngele săracilor“, Con- 
_stantin Duca era „tălpiz“, viclean, iar Dimitrie Cantemir „rău şi nebun“, 

„tălpiz“ şi „cumplit“. După părerea lui Radu Greceanu, Toma Cantacu- 
zino a trecut mai repede de partea ruşilor nu pentru a grăbi eliberarea 
țării de turci, ci pentru a surpa casa lui Brîncoveanu, „tocmai ca acel din 
12 apostoli, Iuda, alegîndu-se și de către stăpinul său făr de nici o-nevoie, 
ca un hiclean hainindu-se“. Ceata lui se compunea din „marghiolul“ şi 
„Mojicul'* Ghinea, din Toderaşco brat David Ceauşul (Corbea), „neam 
foarte ciocoi, scheau, varvar și plin de răutate“, dintr-un căpitan Miha- 
lache şi un Gavrilă. Sub nici un motiv Radu Greceanu nu admite că 
politica lui Constantin Brincoveanu cra intempestiv neutră şi nici pe 
Antim Ivireanu, care stătea alături de Toma Cantacuzino, nu-l cruță de 
reproşuri: 


„O! cît iaste fără de cale și fără de cuviință părţii cei bisericeşti a se amesteca 
în lucrurile cele politiceșşti, şi în politia și eparhia ce se află a se arăta zavistnic şi 
tulburător; şi turmei ce-i încredințase lui de bine, carele în stepena şi cinstea vlă- 
dicei l-au dus şi l-au înălţat, vrăjmaş şi împotrivnic — lucru foarte neplăcut şi lui 
Dumnezeu şi oamenilor“. 


Politica lui Radu Greceanu urmează întocmai pe aceea a lui Brînco- 
veanu, care se temea ca alianţa moldovenilor cu rușii, recte a lui Dimi- 
trie Cantemir cu Petru cel Mare, să nu se transforme într-o alianță îm- 
potriva lui. Brîncoveanu suspecta fuga lui Cantacuzino din același punct 
de vedere și probabil că, dacă între el şi Cantemir ar fi existat alte re- 
laţii, n-ar fi temporizat lucrurile. 

Greceanu, ca și Brîncoveanu, nu trebuie, în nici un caz, acuzat că ar fi 
fost de partea turcilor. Radu Greceanu nu se poate opri de a nu-şi ex- 
prima revolta împotriva jafului necontenit al agarenilor în ţările ro- 
mânești : 

„O! neam varvar — exclamă el — nemilostiv şi spurcată lege şi lăcomie păgi- 
nească. Cum într-o nimica rugăciunile şi jălbile supuşilor lor le socotesc şi în grabă 


cele luate şi mincate ca cînd nici le-ar fi văzut, nici le-ar fi auzit le uită, nici la 
păsul lor ajută, ci numai nesăţioasa lăcomie a-şi îndestula caută“, 

Brîncoveanu, om pașnic, a făcut tot ce i-a stat în putinţă ca să înde- 
părteze războaiele purtate de turci de graniţele țării sale și să împlinească 
cererile turcilor în aşa fel încît țara să aibă liniște. El a sperat desigur 
într-o înfrîngere a otomanilor de creștini, dar a crezut că acest lucru s-ar 
putea înfăptui fără participarea sa. Pînă la urmă, turcii, înțelegind dupli- 
citatea politicii sale, s-au gîndit să-l suprime. Cronica lui Radu Greceanu 
se opreşte în primăvara anului 1714, în momentul cînd Brîncoveanu, 
mazilit, era transportat împreună cu soţia şi cei patru fii ai săi la Constan- 
tinopole. Şerban Greceanu, nepotul cronicarului și ginerele lui Brînco- 
veanu, însoțea şi el pe domnitor, și în închisoare afla groaznica veste a 
decapitării socrului şi cumnaţilor săi. Radu Greceanu se înrudea, prin 
alianţă, şi cu noul domn, Ştefan Cantacuzino, căsătorit cu o nepoată a 
sa, Păuna, și avusese legături cu stolnicul Constantin Cantacuzino, auto- 
rul moral al căderii lui Brîncoveanu. În aceste condiţii, cronica sa pro- 
brîncovenească nu putea să mai continuie. Nu ştim dacă autorul i-a su- 


pravieţuit. 


CÎNTECUL LUI CONSTANTIN BRINCOVEANU 


Omorirea lui Constantin Brîncoveanu în 1714, la Constantinopole, ne- 
povestită de Radu Greceanu, a impresionat pe un poet anonim, poate din 
rîndurile clerului, care pe marginea teribilului eveniment a compus Cîn- 
tecul lui Ștefan-vodă cu al lui Constantin-vodă, cînd l-au tăiat împăra- 
tul, mică povestire rimată, răspîndită în mai multe variante în secolul 
al XVIII-lea, cea mai veche fiind din anul 1730 (altele două sînt din 
1756 şi 1778). N. Cartojan a semnalat o variantă inedită (ms. 4730), care 
debutează cu o meditaţie asupra labilităţii soartei omenești, devenită ul- 
terior colind şi culeasă de Anton Pann în ale sale Cîntece de stea din 


1830: 


O pricină minunată, 

Ce au fost în lumea toată, 
Di-nceput şi din vecie, 
Precum și la carte scrie... 
Că îi lumea-nşelătoare 

Şi foarte îi trecătoare, 
De-i face şi-i amăgește 

Și pre toţi i prilăstește, 
Pre domni şi pre împărați 
Și pre cei ce sînt bogați, 
De-i vroiește-n avuţie 

Şi să ţin în sumeţie, 

Ca cînd nu ar ave moarte... 
Pre cum iată că-au privit, 
La Constantin-vodă ce-au domnit. 


Poezia narează în continuare sosirea imbrohorului cu ordinul de mazi- 
lire, aducerea lui la cunoştinţa boierilor care îl ascultă plingînd, alege- 
rea noului domn şi schimbul de cuvinte dintre Brîncoveanu şi Ștefan 
Cantacuzino (relatat şi de Del Chiaro). Ştefan Cantacuzino mulţumeşte 
de încrederea ce i s-a acordat și neagă amestecul său în conspirație. 
Brîncoveanu îi aruncă învinuirea în față: 


De Domnul nu te-ai temut? 
Tiranului m-ai vindut! 


“Imbrohorul adună mulţimea la curte şi, urcînd pe exdomnitor cu ai săi 
în caretă, îi porneşte spre Țarigrad. Poporul urează voievodului să se în- 
toarcă în curînd: 


Să scapi de-această urgie, 
Să fii iarăşi in domnie, 
Că bine ne ai domnit 

Şi cu pace ne-ai hrănit... 


Osîndiţii sînt aruncaţi în temniţă şi lăsaţi acolo toată vara. Execuţia 
are loc la mijlocul lunii august, pe ţărmul Bosforului, sultanul neluînd 
în seamă tînguirea condamnatului: | 


Cu ce-ţi sîntem vinovați, 
De pierim nejudecaţi? 
Măcar să-ţi fiu vinovat, 
Dar copiii ce-au stricat? 


Del Chiaro susţine că Brîncoveanu a păstrat pînă în ultimele clipe o 
atitudine demnă și că şi-ar fi îmbărbătat copiii în faţa călăului, zicîn- 
du-le: ,„,...fiţi curajoşi: am pierdut tot ce am avut în această lume; cel 
puţin să ne mîntuim sufletele şi să ne spălăm în ele păcatele“. La fel 
spune şi cîntecul: 


— Nu vă, fiilor, spăriaţi, 
Ci pe Dumnezeu rugaţi, 
Şi strigaţi toţi cu tărie 
Şi cu glas de bucurie; 
Puţină durere-om lua 
Şi în rai că vom intra. 

În ochii îngroziţi ai doamnei, sabia retează capetele celor patru copii 
şi al tatălui, iar trupurile sînt aruncate în mare. În final, poetul reia tema 
bogățiilor amăgitoare și a norocului nestabil de la început, „filozofia“ în- 
timplării, detaşată apoi din context și transformată în colind. 


ISTORIA ANONIMĂ A ȚĂRII ROMANEȘTI (1688-1717) 


În 1847, Laurian şi Bălcescu publică în Magazin istoric pentru Dacia o 
nouă cronică brîncovenească, anonimă, sub titlul Istoria Țării Româneşti 
de la anul 1688 încoace, mergînd de la moartea lui Șerban Cantacuzino 
(29 octombrie 1688) pînă la decapitarea lui Constantin Briîncoveanu 
(15 august 1714). Manuscrisul cronicii, găsit abia în 1939, se află în prezent 
la Biblioteca Filialei Academiei Republicii Socialiste România din Cluj. 
Cercetări începute încă din 1937 de Constantin Grecescu au dus la desco- 
perirea altor patru copii ale acestei istorii anonime, care toate ajung pînă 
în anul 1717, de unde rezultă că manuscrisul tipărit de Laurian și Băl- 
cescu nu era complet. 


Istorici literari ca I. G. Shierea, N. Iorga, G. Pascu, G. Călinescu, por- 
nind de la atitudinea anticantacuzinească a autorului, precum şi de la 
similitudinea de ton cu cronica lui Radu Popescu, atribuiau Istoria Ţării 
Româneşti de la anul 1688 încoace lui Radu Popescu, a cărui cronică pen- 
tru acești ani este însă semnată. Ar fi greu de crezut că acelaşi autor a 
scris pentru aceeași epocă două cronici, într-o sumă de amănunte dife- 
rite esenţial. Radu Popescu este ostil Cantacuzinilor, ca și autorul ano- 
nim, dar are rezerve și faţă de Brincoveanu, iar pe Nicolae Mavrocordat 
îl laudă, ceea ce autorul anonim nu face. C. Giurescu, N. Cartojan şi 
Constantin Grecescu consideră de aceea, pe drept cuvînt, că Istoria Ţării 
Românești (1688—1717) nu poate fi socotită operă a lui Radu Popescu. 
Lipsite de orice temei sînt argumentele lui Scarlat Struţeanu care atribuie 
cronica lui Teodor Corbea. În Radu Greceanu, Teodor Corbea este pre- 
zentat ca partizan mai mult al lui Toma Cantacuzino decît al lui Brinco- 
veanu, Plecat din ţară în 1715, el nu ar fi avut cum să continue istoria 
în favoarea lui Brîncoveanu pînă în 1714 şi apoi în defavoarea Cantacu- 
zineștilor şi a lui Nicolae Mavrocordat. Cine este dar autorul Istoriei din- 
tre 1688—1717? Cu datele pe care le. avem pînă în prezent nu putem răs- 
punde, ' 

Comparînd cronica anonimă 1688—1717 cu istoria lui Radu Greceanu 
şi aceea a lui Radu Popescu, editorul Constantin Grecescu susține că ano- 
nimul s-a servit pînă la 1700 de Radu Greceanu şi Radu Popescu, iar de 


288 


CE Scanned with OKEN Scanner 


SECOLUL AL XVIII-LEA 


aici înainte numai de Radu Popescu. În ceea ce priveşte consultarea şi 
uneori chiar reproducerea lui Radu Greceanu pînă la 1700, nimic de 
obiectat. Este evident că anonimul a scris după Radu Greceanu, fiindcă 
merge mai departe decit el. Întrucît priveşte însă pe Radu Popescu, care 
se opreşte în 1729, mai firesc e să presupunem că el a consultat pe ano- 
nim, și nu invers. Anonimul pare a fi fost martor apropiat al evenimen- 
telor, poate mai puţin apropiat decît Radu Greceanu, dar în tot cazul 
mai apropiat decît Radu Popescu. El reproduce, la un moment dat, în stil 
direct, cuvintele lui Radu Popescu în timpul soliei la generalul Heissler. 
Nimeni, s-a zis, nu putea să ştie mai bine ce a spus Radu Popescu gene- 
ralului Heissler decît Radu Popescu însuși. Dar, cine ne obligă să credem 
că anonimul reproduce întocmai cuvintele lui Radu Popescu pe care 
acesta le-a raportat desigur la întoarcere lui Brîncoveanu și altora? Ano- 
nimul arată că Radu Popescu a scris lui Constantin Brîncoveanu în tim- 
pul soliei despre tratativele duse, „înștiinţindu-l de toate“. Nu încape în- 
doială că el văzuse scrisoarea și că de acolo a reţinut cuvintele solului. 

Talentul literar al anonimului se relevă din primele pagini. Nu mai 
avem a face cu un jurnal ca la Radu Greceanu, ci cu o povestire vie, în 
care eroii se comportă ca personaje de teatru, autorul transcriind dialo- 
gul cu intuiţia fină a mișcărilor sufleteşti. Alegerea lui Brîncoveanu dă 
o scenă de bună comedie, cronicarul notind cu subtilitate afectarea indi- 
ferenţei din partea domnitorului: i 


„Şi îndată ce sosi acolo ziseră cu toţii: Logofete, noi cu toţii pohtim să ne fii 
domn... 

El zise: Dar ce aş vrea eu cu domnia, de vreme ce ca un domn sînt la casa mea: 
nu-mi trebuieşte să fiu. Iar ei ziseră: ne rugăm, nu lăsa ţara să intre alţi oameni 
sau răi, sau nebuni, să o strice, ci fii!“ 


Brîncoveanu se lasă luat de miini şi impins de spate, ţine un discurs 
în care repetă că nu vrea să-şi înmulțească grijile şi nevoile, dar apoi cere 
jurămînt de credinţă boierilor şi trimite la Poartă după caftan. Faptele 
sînt înfăţişate nu numai de un martor ocular, dar de cineva care cunoaşte 
bine resortul interior al lucrurilor şi se pricepe să-l sugereze. În vreme 
ce la curte se desfăşoară ceremonia învestiturii, cronicarul ne pune în faţă, 
prin contrast, tabloul doliului din casa domnitorului decedat. Reacţiunea 
lui maliţioasă seamănă cu aceea a lui Saint-Simon, înfățişînd anularea 
testamentului lui Ludovic al XIV-lea: 

„Întru aceea zi ce s-au zis că s-au făcut domnia lui Costandin-vodă şi scrisese 


scrisorile şi trimiseră boieri cum aţi auzit, Șărban vodă mortul zăcea ca un om den 
cei proşti, numai cu muierea lui şi cu fetele plingind şi zicînd: prădatele de ele şi 

de domnul său, şi de domnie; că avusese nădejde să puie pe fiiu-său domn, dar n-au 
vrut Dumnezeu şi tirăniile tătîni-său, ce făcuse boierilor şi săracilor ţării şi încă de 
la o vreme nici muierea lui nici fetele lui nu șădea lingă dînsul, că-și strîngea avu- 
ţia şi o ascundea, că-i era frică să nu-i ia avuţia Costandin-vodă; iar bărbatul ei 
zăcea pă o masă stîrvul, părăsit de toţi pînă a doua zi dimineața“. 


Anonimul aparţine micii boierimi, căci denunţă oligarhia marii boie- 
rimi a Cantacuzinilor, care ceruse învoirea nemților de a fi „domnii sin- 
guri stăpînitori, cum va vrea să facă cu ţara şi cu ai ţării, şi de nimeni 
opreală să n-aibă“. Constantin Bălăceanu „își întindea mintea după nişte 
păreri nebuneşti“, vitejii de felul celor ale tatălui său, care, în vremea 
lui Antonie vodă, omorise și prădase nişte negustori nevinovaţi, ,„mos- 
covlii““. El nu căuta binele ţării, ci pe al său personal. Morala adminis- 
trată lui Bălăceanu denotă că anonimul are nu numai o politică a sa, 


patriotică, dar și cultură: 


Bălăceanu „nu socotiea că în pămîntul Ţării Românești cetăţi nu sînt, nici coştee, 
întru care să între oamenii ţării, văzînd primejdii de vreo parte să scape pînă s-ar 
isprăvi războaiele să să vază biruinţa şi atuncea să se laude cel ce au miîntuit pä- 
mîntul; ci numai bătaia războiului socotea și nădăjduia biruință care nici aceea nu 
o au dobiîndit, iar să rămiîie, au să nu rămiie cineva în urmă, aceea nici cum nu gîn- 
dea, carele lucru de-ar fi şi fost, să zicem vreo biruinţă despre ei şi să fie peirea 
patriei și norodului ce are în pămîntul acesta, nici o laudă, nici o cinste n-ar fi fost; 
că cel ce gîndeşte să-și răscumpere patria lui din robie tirănească întîi trebuie să 
caute folosul cel de obşte; cum zic cei învăţaţi; deacii să caute ale războiului și ale 
biruinţii şi atuncea este fapta cea desăvirşit încoronată, laus în fine cadit, cum zice 
oarecare politic latin sau cum zice altul finis coronat opus, adică sfîrşitul cunună 


lucrul“. 


Cam în acelaşi chip i-a vorbit Radu Popescu generalului Heissler, pe 
care-l găsise la Braşov „mînios ca pe un urs împușcat': 


„--.de vă îndeamnă Bălăceanu ca să veniți în pămîntul nostru, socotim să ni se 
facă mîntuire, acum într-această dată nu va fi mîntuire, ci va fi peire pentru 
2 pricini: una că turcul este în puterea lui pînă acum și tătarii întregi, neclătiți nimic 
de nimeni, alta că în pămîntul nostru niscareva cetăţi mari și tari sau alte fortaliţii 
întru care să scape norodul în vreme de acest feal de răzmiriţe nu sînt, ci îndată 
ce ar veni oştile creștinești în ţară, fiind locurile deschise de toate părţile, ar veni 
turcii şi tătarii de ar pustii tot pămîntul, atunci nu ştim cît de oştile împărăteşti 
scăpar-ar au ba...“ 


Anonimul nu e filoturc, şi în bătălia de la Rușava îl vedem apreciind 
“curajul nemților, care întindeau mîinile în sus să prindă ghiulelele arun- 
cate de tunurile turcești. Nu mai puţin e încîntat cînd arogantul general 
Heissler cade prizonier în lupta de la Zărneşti (1690). Brîncoveanu voise, 

zice cronicarul, de mai de mult „să-i pogoare nasul cel nalt al mîndriei 
lui“, dar n-a izbutit, pentru că, prins, Heissler nu s-a sfiit să-l înfrunte 
insolent: 


„Nu te bucura de această întîmplare, i-ar fi zis el domnitorului, că de am pierdut 
noi războiul, împăratul nostru mai are ca noi mulţi, ci te bucură de vrăjmaşul tău, 
de Bălăceanu, că au pierit; că eu pentru ca să-l mîntuiesc pe dînsul, am căzut în 
taie de sînt şi rob, astăzi am căzut în robie, iară tu eşti rob de cînd te-au făcut 
tată-tău“. 


Furios, Brîncoveanu a înfipt capul lui Bălăceanu într-o suliță și l-a tri- 


mis în București, în ziua de Sfîntă Măria Mare, tocmai cînd defunctul 


credea că va intra acolo triumfător. 


Episodul uciderii paharnicului Staico este narat de anonim cu lux de 
amănunte. Mai întîi se arată că foarte mult a stricat lui Staico portul 
complicelui său Preda de Proroci. Văzîndu-l pe acesta cu perucă și cu 
cizme cu pinteni lungi, vizirul l-a bănuit numaidecît pe Staico de legă- 
turi cu nemţii. Punîndu-l într-un car mocănesc, i-a trimis, deci, în Bucu- 
reşti cu un popă din Sinop. Domnitorul auzind de sosirea lor, le-a pregă- 
tit un simulacru de cortegiu de încoronare, zugrăvit de cronicar cu hu- 
mor în toate detaliile: 


„...trimisease pe gîdea în loc de postelnic mare, cu toiag de beldie, şi pe arma- 
şul cel mare înainte, însemnînd şi sfîrşitul lui în ce chip va să fie. Mai venea 
înainte şi boierii care erau trimiși la "Țarigrad pentru dînșii și de o parte şi de alta 
toată slujitorimea din casa lui Efendi, pînă în Divanul cel mare rînduri, rînduri, în 
spătăria cea mare boierii al doilea, în spătăria cea mică domnul cu boierii cei mari 
toţi, uşile toate deschise. Pe dînşii îi ducea călăraşii de Țarigrad subţioară şi împie- 
decaţi în fiară și mîinile în cătușşi“. 


Cu aceeaşi artă a insistenţei asupra amănuntului semnificativ ni se 
dezvăluie jocul prefăcut al lui Brîncoveanu, în aparenţă foarte politicos 
şi potolit: „N-aşi fi gîndit, Staico, să văz una ca aceasta, zău n-aşi fi gîn- 
dit în viața mea“, începe el. „Cela ce într-atîta vreme, printr-atitea locuri 
şi cu atîtea fealuri de umblete, astăzi să te văz dinaintea mea într-acestaș 
chip, zău, n-aşi fi gîndit“. Staico, în genunchi, recunoaşte vina şi, indus 
în eroare de calmul domnitorului, cere iertare: „D-zeu m-au dat în mîna 
-măriei-tale; mila măriei-tale este mai mare decît greşeala mea“. Autorul 
prelungește înadins povestirea, luînd tonuri biblice sarcastice: 


„Zise domnul Predii din Proroci şi celorlalți ca de acestea. Să mai zică ei ceva, 
nimică n-au mai zis, fără decit: greşiţi sîntem, doamne, greşiţi şi ce va fi mila mă- 
riei tale“, 

În momentul cînd cititorul s-ar aștepta, ca şi osîndiţii, la îndurare, 
Brîncoveanu dă sentința amînată cu cruzime: 


„Armaş, ia pă dumnealor de-i du în pușcărie, unde şi-au gătit, că noi avem altă 
treabă, să bem, astăzi“. 


Condamnaţii vor fi executaţi, însă numai după ce vlădica Theodosie 
pune pe Staico să citească singur pravila la paragraful unde scrie: „boie- 
rul care va umbla împotriva domnului şi a ţării să-l spînzure și să-i facă 
spînzurătorile mai nalte cu un cot decit ale altor oameni proști“. 

Istoria anonimului povesteşte războiul dintre austriaci și turci cu ele- 
mente de nuvelă sau roman. Aflăm că după victoria sultanului Mustafa 
la Lugoj mama sa i-a dăruit „o za cu pietri de mult preț“. Cind a venit 
ordin la Bucureşti pentru cai, care şi boi, „ningea foarte“, și Brîncoveanu 
era la „mare întristăciune“. Un hadîmbsaip (eunuc negru) sosise la Cer- 
neţi pentru a anunţa acolo vizita sultanului. Banul Cornea, „de politie 
ce avea cu tot feliul de neamuri, de limbi, mai vîrtos fiind politic cu 
turcii“, văzînd o astfel de arătare, încălecase pe cal şi fără măcar un „se- 
lam malichim!*, luase crîngul în cap. Sultanul s-a miîniat de întirzierea 
domnitorului, dar acesta s-a scuzat că drumul de la Tîrgovişte la Cerneţi 
era lung. Ceremonialul întrevederii este înfățișat cu tot pitorescul lui, 
cronicarul nesesizînd însă umilinţa la care sultanul supunea pe voievod: 


„Cînd era la conac și sta oastea de făcea halai, cînd intra împăratul în corturi, 
domnul descăleca şi îngenunchia, şi cînd trecea împăratul să pleca cu capul la pă- 
mînt. Așa-l învăţa cei de lîngă împărat, iar oamenii domnului sta tot călări, apoi în- 
căleca și domnul şi se ducea la otac. De acolea poamele, pezmezii cei cu apă de 
trandafir și cu moscos făcuţi şi struguri şi altele ce socotea domnul nu mai sta de a 
să trimite la unii şi la alţii, în tot ceasul şi în toată vremea. Galbenii cei roși nu să 


vedea, că-i trimetea pentr-ascuns.. ..“ 


Un episod de roman, prevestind pe Filimon, este cel cu clucerul Con- 
stantin Ştirbei. Fiind din fire „cam lung la unghii“ şi profitînd de în- 
rudirea sa cu, domnitorul, acesta extorcase ţinuturile de peste Olt şi-şi 
însuşise cea mai mare parte din bani. Brîncoveanu, în posesia dovezilor 
jafului, aduce pe vinovat la divan și, punînd pe Radu Popescu să citească 
hîrtiile compromiţătoare, izbucneşte într-un rechizitoriu demn de un 
Cicero: 

„... Dar pînă cînd aceste jafuri să le faci, cliucere Costandine? Că de nimică eu 
te-am rădicat şi te-am făcut slugeriu mare, comis mare și cliuceriu mare, al 6 scaun 


al divanului şi te-am miluit şi te-am ţinut credincios. Ai luat judeţul Dimboviţii, 
l-ai prădat, de n-au rămas ca un sat; l-am luat acela şi ţi-am dat Teleormanul, şi 

mai rău l-ai făcut. Cite am găsit pe urmă-ți sume de lei jăfuite, pentru care te-am 
suduit într-o vreme și te-am urgisit să nu te văz în ochi. Iar te-am iertat pentru ru- 
găciunea altora. Acum iar ai făcut jafuri și nedreptate. Ştii tu bine că Matei-vodă 
cel bătrîn şi Grigore-vodă şi Duca-vodă şi Șerban-vodă văzînd faptele voastre cele 
rele şi jafurile care le făcea neamul vostru cel rău au blestemat cine vă va milui şi 
cine vă va primi în slujbe. Şi eu am intrat în blestemu acelor domni de ţi-am dat 
atîtea boierii mari şi slujbe, iară tu tot rău şi jăcaș. La Antonie-vodă, cînd umblași 
dijmariu, pentru jafurile tale ai păţit mare rușine. La Duca-vodă, fiind logofăt de 
visterie, ai făcut iscălitura vistierului celui mare de vreai să furi 17 pungi de bani 
și aflîndu-te au vrut să-ți taie mîna şi să te dea cu catastihul de gît legat pen tirg. 
Șărban-vodă, pentru furtişagurile ce ai făcut din banii cailor, au vrut să te spînzure, 
cum toată boierimea şi ţara ştie de acestea. Și acum ai îmbătrinit şi tot nu te lași. 
Voi să te fac să te înveţi. Ia-l, căpitane de dorobanţi, zise domnul, şi-l du la vistierie 
şi să cauţi un car, să-l pui şi să-l duci la Mehedinţi păn satele carele le-a jăfuit să 
le dea banii care le-au luat şi apoi să-l aduci, însă să-l bagi şi în fiară“. 


Clucerul Știrbei ţinea în căsătorie pe o soră a Stancăi, soţia lui Radu 
beizadea și, prin mijlocirea acesteia la mama lui Brîncoveanu, a fost slo- 
bozit din închisoare, dar domnitorul scîrbit i-a zis „să nu-l mai vază în 
ochi, să să ducă acasă şi să nu să mai amestece la ceva că va să-l spîn- 
zure“. Clucerul a căpătat „pathola“, pică împotriva lui, şi, prin tatăul său, 
călugărul, i-a scornit vorbe la Poartă. Domnitorul a prins de veste şi a 
neutralizat pîrile, iar pe călugăr l-a pus în obezi, totuşi pînă la urmă s-a 
milostivit şi de el şi l-a iertat. 

Pe plan extern, războiul dintre turci şi nemți continuă cu înverșunare 
pentru Belgrad. Într-o luptă de lingă Timișoara, nemţii speriase pe turci 
făcîndu-i să strige medetu gheaur bezebat, „vai, vai, gheaurii ne-au căl- 
cat“; n-au putut cu toate acestea să-i învingă şi acolo a murit trufașul 
general Heissler. Polonia în 1696 rămăsese fără crai. Leşii, zice croni- 
carul, au un cuvînt: „ne pozlovim, adecă nu vom, nu pohtim“, şi din 
cauza asta sînt mereu în „neuniciunet. Bătălia de la Zenta între turci şi 
imperiali, cîştigată în 1697 de prinţul Eugeniu de Savoia, a fost un moment 
de mare speranţă pentru popoarele robite de otomani, notat ca atare de 
cronicar. Acesta nu uită să însemne îndată încoronarea „ghenerarismului“ 
duce de Saxonia ca rege al Poloniei (sub numele de August al doilea): 


ra Leşească, la coronaţiea craiului acestuia, că cu mare 
u intrat în scaunul său, avînd oastea lui de la Saxoniea 
de haine şi de alte podoabe, dupe cum le este portul. 

Însă piîlcul care era îmbrăcat cu haine negre, ai tuturor era cai iară negri; al căruea 
pîlc era hainele albe, caii încă le era albi. Ai căruea era hainele galbene, caii încă 
galbeni era; fieştecare pilc cu ce haine era îmbrăcat cu acel fel de păr era potriviţi 
şi caii. Iar îmbrăcămintea craiului şi a calului lui era foarte de mare preţ, tot dia- 
manturi şi robine, mărgăritariu, întru care lovind soarele se părea că alt soare ră- 
sare. Zic unii, care nu este cuvînt de crezut, cum că preţul acei haine era de 1000 


de pungi de bani“. 


Cronicarul pretinde că turcii porecliseră pe ducele de Saxonia nalcă- 
ram, pe româneşte fărîmă-poteoavă, pentru că într-adevăr rupea potcoava 
groasă de fier cu cîte opt cuie. - 

Şi despre Petru cel Mare aflăm lucruri interesante, între altele anec- 
dota cu privire la un atentat pus la cale împotriva lui de boieri. Aceștia 
dau foc capitalei, pentru ca ţarul să vină la faţa locului şi să-l omoare. 
Împăratul, prevenit, trimite însă în locul său un condamnat scos din tem- 
niță care semăna cu el. Cînd boierii, după împuşcarea falsului ţar, vin 
la curte, patriarhul îi dojeneşte că umblă noaptea în deşert ca nebunii 
şi-i anunţă că ţarul trăiește. 

Pacea de la Karlowitz a fost încheiată de un turc fără carte şi minte: 


„Acest turc, carele au mers cu dragomanul, cum s-au auzit, au fost om prost și 
neînvăţat, că au şi zis doi nemți, care era trimiși pentru pace, că atita au fost turcul 
de mojic şi neînvăţat, cît toată ritorica lui Alexandru (Mavrocordat) dragomanul nu 
putea astupa mojiciea turcului“, 


Peste 100 de pagini din totalul de 120 al cronicii privesc evenimentele 
dintre 1688 şi 1699. Între 1699 şi 1703 este o lacună, iar de aci înainte 
povestirea se desfășoară pe scurt într-un ritm grăbit. 

În 1703 Brîncoveanu dobîndise hatișerif de domnie pe viaţă şi era 
omul cel mai fericit, după credinţa cronicarului anonim (la care Radu Po- 
pescu va da o ripostă): 


„Că mulţi au noroc în lume, dar nu în toate, că unii au noroc de cinste, iar nu 
de feciori, şi de bogăţie, şi de stat frumos, şi de altele, alţii au noroc de feciori iar 
nu de cinste, şi de bogăţie, şi de altele, și tot au şi lipsă de unile, iar acest domn 
în toate a avut noroc, bogat, frumos la chip, la stat, vorba lui frumoasă, cu minte 
mare, rude multe, fii, feate din destul, gineri, nurori așăjderea, cinste mare şi în 
boeria lui şi în domnia lui, ci au domnit nici o lipsă nu va fi avut. Și acest domn ar 
fi putut să zică cuvintele lui Solomon, că orice i-au pohtit inima lui nu i-au lipsit“. 


Mai departe cronica spune cum Carol al XII-lea a ajutat pe Stanislas 
Lesczinski să răstoarne pe August al II-lea și să-i ocupe tronul, cum „ti- 
călosul tînăr“ rege al Suediei a fost bătut de Petru cel Mare la Poltava, 

şi cum de la Bender n-a vrut să meargă la Odriu (Brîncoveanu avea la 
Tighina, pe lîngă seraschierul Ismail paşa, un agent diplomat grec, pe 
Afendulis, care a lăsat însemnări în limba greacă despre aceste împre- 
jurări). 

În timpul războiului ruso-turc, Brîncoveanu, ne atestă cronicarul, „nu 
vrea să meargă nici spre o parte, nici spre alta, ca să nui se întîmple 
vreo greşală, măcar că mulţi îl îndemna să meargă la moscali...“ 

Pricina căderii Brîncoveanului a fost trecerea lui Toma Cantacuzino de 
partea rușilor, în momentul cînd domnitorul cumpărase neutralitatea de 
la turci cu bani. După înfrîngerea de la Stănileşti, Cantacuzineștii, adecă 
„Șăităneştii, care din feliul lor era neodihniţi şi nemulţumitori tuturor 
domnilor“, au început să-l viclenească, îndeosebi Mihai Cantacuzino spă- 
tarul, pîrîndu-l la Poartă că e bogat și hain. Ştefan Cantacuzino nu s-a 
mulțumit să-i ia tronul, ci a vrut să-i stingă şi casa definitiv: 


„-.. Cerea averea lui Costandin-vodă să o găsească cu mare pohtă și o au şi găsit; 
ci una au dat-o la imbrihorul în seama împărăției, alta au mîncat-o el cu imbrihoru 
şi i-au stins casa din fața pămîntului, nu ca unii rude şi făcător de bine, ci ca unui 
vrăjmaș foarte mare ce ar fi fost...“ 


Domnia lui Ștefan Cantacuzino cronicarul nu ştie de unde s-o înceapă 
şi unde s-o sfiîrșească, pentru că noul voievod era „fără cale și fără drep- 
tate“, nestatornic în cuvinte şi fapte, unul care jefuia „glumind și ri- 
zînd“. „Acea idiomă avea şi cu aceea politie se politiea.“' Cantacuzineștii 
își luaseră „cărţi de contii, grofii“ și voiau să rămînă ei „în veac stăpîni- 
tori ţării noastre şi pămîntului nostru“. Costandin stolnicul și Mihai spă- 
tarul au plătit martori mincinoși și au dat ei înșiși bani imbrohorului să 
stăruiască pentru uciderea lui Brîncoveanu la sultan. 

Capetele lui Brîncoveanu și ale feciorilor lui, căzute la foişorul Iuli- 
Kioșku lîngă mare, au fost ridicate în batjocură în prăjini. În aceeași zi, 
notează cronicarul, ca o pedeapsă divină, doamna lui Ștefan-vodă s-a în- 
drăcit pe cînd se închina la mănăstirea De-un lemn, „îndrăcire cît s-au 
spăriat toţi cîţi era acolo cu dînsa şi să mira ce să-i facă“. Ștefan-vodă a 
zis că au fermecat-o călugărițele şi le-a pus la mare pedeapsă, pe unele 
chiar spînzurîndu-le. Pe Olimbiada, care era mătușa doamnei, a trimis-o 
la mănăstirea Baţcov şi a zidit-o într-o chilie, lăsîndu-i numai un mic 
orificiu pentru introducerea pîinii și apei. 

În curînd Ştefan Cantacuzino a fost mazilit şi domnia s-a dat lui Ni- 
colae Mavrocordat, care cu 1 000 de pungi a obţinut de la vizir tăierea 
capului fostului domn şi al stolnicului Constantin Cantacuzino, tatăl lui. 

Anonimul povestește spaima pe care a avut-o Nicolae Mavrocordat de 
sosirea cătanelor nemţești și cum s-a întors de la Giurgiu „ca o hiară săl- 
batecă“ de a tăiat pe vornicul Pătrașcu Brezoianu. Despre caterisirea şi 
surghiunirea mitropolitului Antim Ivireanu anonimul nu scrie. Ultimele 
rînduri ale cronicii vorbesc despre incursiunea serdarului Barbu Cornea, 
răpirea lui Nicolae Mavrocordat şi înlocuirea lui în domnie cu fratele 
său, Ion Mavrocordat, om de treabă, care, însă, a introdus văcăritul și 
„hîrtiile de nume de om, care acestea n-au fost de cînd pămîntul“. 

Cam în aceeaşi vreme, un cleric, Mitrofan Gregoras, redacta în gre- 
ceşte Istoria pe scurt despre pricinile pentru care toată Țara Românească 
a încercat urgia lui Dumnezeu şi despre domnii Ștefan Cantacuzino și 
Nicolae cel înţelept şi despre nenorocirile și suferinţele ce li s-au întîm- 
plat, atât lor, cît şi Țării Românești, și în sfîrșit, despre domnia lui Ioan 
cel cu nume de graţie și rechemarea poporului în ţară şi despre înteme- 
ierea Țării Românești. 

Mitrofan Gregoras, autorul poemului Elogiul tutunului, scris împotriva 
lui Nicolae Mavrocordat, făcuse parte din curtea lui Brîncoveanu și depă- 
şise centenarul, ajungînd în mizerie, silit a-și vinde crucile, rucaviţele şi 
patrafirul. Voia să se pună bine cu Nicolae Mavrocordat adulîndu-l, după 
ce acesta scrisese contra lui un Dialog, unde-l prezenta ca decan al trîn- 
torilor de la Constantinopole. Dimitrie Cantemir, care-l cunoscuse acolo, 
îl laudă totuşi în a sa Istorie a curții aliosmănești. 

RADU POPESCU 


Lui Radu Greceanu şi cronicarului anonim le răspunde sub semnătură 
Radu Popescu, presupusul autor al letopiseţului Bălenilor, de unde s-au 
scos şi datele principale asupra vieţii lui. Era nepotul vistierului Gheor- 
ghe Carida din Popeşti, ucis în răscoala din 1655 pe timpul lui Constan- 
tin Şerban-Basarab, şi fiul vistierului Hrizea, căsătorit cu Maria, fiica 
marelui ban Gheorghe Băleanu. 

După omortrea şi jefuirea casei lui Gheorghe Carida, Hrizea s-a refu- 
giat în Moldova la curtea domnitorului Gheorghe Ştefan. Radu Popescu 
s-a născut pe la 1655. 

Implicat în complotul împotriva postelnicului Constantin Cantacuzino, 
Hrizea este destituit din funcţia de vistier sub Antonie-vodă din Popeşti 
şi, la urcarea în scaun a lui Gheorghe Duca, în 1673, fuge în Ardeal. 
Duca însă îl recheamă în ţară și-i dă însărcinarea de a stringe haraciul, 
lăsîndu-l chiar, împreună cu Șerban Cantacuzino, caimacam pe timpul 
asediului cetăţii Cehrinul (1675). Hrizea şi Șerban Cantacuzino suprave- 
gheau, în calitate de ispravnici de scaun, ridicarea unor ziduri la curtea 
domnească. Şerban Cantacuzino intrase în legături cu doamna Anastasia 
Duca şi, o dată cu numirea ca vizir a amicului său Cara Mustafa, spera 
să obțină tronul Țării Românești. Hrizea interceptă o scrisoare a viziru- 
lui către Şerban Cantacuzino, adusă de un ciohodar, și o transmise lui 
Gheorghe Duca. Prevenit de Anastasia, Șerban Cantacuzino se făcu ne- 
văzut şi nu mult după aceea, în 
1678, dobîndi domnia. Prin inter- 
mediul lui Constantin  Brînco- 
veanu, domnitorul rîndui, pînă la | 
sosirea sa în ţară, caimacam pe i; 
Badea vornicul Bălăceanu şi pe “ 
Hrizea vistierul, care nu înţelese 
cursa ce i se întindea. 

În 1680, la sfîrșitul lui februa- 
rie, Hrizea, făcut între timp vor- 
nic, este arestat sub învinuirea de | 
a fi mîncat banii vistieriei. Misio-. 
narul catolic Del Monte povesteşte 
că domnitorul a extorcat prin chi- . fu 
nuri suma de 150000 de taleri + d ME O aci 
(300 de pungi) fostului vistier şi, Iscălitura lui Radu Popescu. 

fiindcă acesta suspina că i-ar fi adunat din ţară alte 2 800 de pungi, i-a 
împlîntat o ţeapă de un cot în trup, omorîndu-l. În timpul caznelor, vic- 
timei îi sărise un ochi. | a 

Familia avu și ea de suferit şi scăpă numai fugind peste Dunăre, la 
Adrianopole, apoi la Țarigrad, iar de acolo în Moldova, unde domnea 
Gheorghe Duca. A stat aici în ultimele zile ale domniei acestuia şi în 
anii următori ai împrejurărilor celei de a III-a domnii a lui Dumitraşco 
Cantacuzino (1684—1685). 

Radu Popescu era în Bucureşti în ultimul an al domniei lui Şerban 
Cantacuzino şi după moartea acestuia și, fiind poliglot (ştia grecește, tur- 
cește şi latineşte), este trimis de Brîncoveanu în solie la generalul Heiss- 
ler. Se intitula logofăt şi renunțase la moștenire, pentru a scăpa de da- 
toriile ce grevau asupra ei. De-abia în 1693 dobîndi dregătoria de clucer 
de arie, iar peste doi ani pe aceea de ispravnic, supraveghetor al refacerii 
cetății Cladova. Brîncoveanu, ştiindu-l rudă cu Bălenii, n-avea încredere 
în el, îl ţinea în funcții mărunte și nici în acestea mult. 

Deşi într-o scrisoare către vărul său Răducanu Dudescu, Radu Popescu 
afirmă că ar fi „bucuros mai bine să mă aflu în statul celor mai de jos şi 
să fiu odihnit, decît... să fiu pururea cu ghiaţă la inimă“, totuși, în vara 
anului 1700 ia parte la complotul condus de postelnicul Dumitrașco Cor- 
beanu, organizat împotriva lui Brîncoveanu pentru aducerea în domnie 
a lui Grigore Ghica. Complotul a fost trădat de omul de legătură al lui 
Grigore Ghica, un turc; dar Brîncoveanu primea ordin de a înainta pe con- 
spiratori la Poartă, spre a se analiza pricina răzvrătirii lor. Domnitorul 
s-a salvat de mazilie cu 300 de pungi şi n-a făcut nici un rău complotiş- 
tilor, numindu-i chiar în dregătorii, ca să-i facă partizanii lui. Astfel, în 
1701, Radu Popescu este făcut ispravnic de banii haraciului în judeţul 
Vilcea și în 1703 ispravnic la vel Ocnă în Rîmnic. Curînd după aceasta 
era însă din nou disgrațţiat și pînă la mazilirea lui Brîncoveanu nu-i mai 
întîlnim numele în nici o slujbă. | 

Dușmanul neîmpăcat al Cantacuzinilor nu stătu la gînduri să treacă de 
partea lor, cînd aceștia deveniră inamicii lui Brîncoveanu, bineînţeles, nu 
sincer. Ștefan Cantacuzino îl milui cu o dregătorie, nu de primul rang, 
vornicia de Tîrgovişte, ceea ce explică aversiunea în continuare a cro- 
nicarului pentru asasinii tatălui său, şi-l întrebuinţă în două misiuni: să 
petreacă prin ţară pe regele Carol al XII-lea în drum spre Suedia şi să 
îndrepte hotarele "Țării Românești încălcate de subașii şi naziîrii turci din 
raiaua Brăilei. 

Radu sin Hrizii vistierul sau Radu Hrizea, cum semnează pînă acum, 
Radu Popescu de aci înainte nu avu o demnitate însemnată decit la bă- 

trînâţe, în preajma vîrstei de 60 de ani. Nicolae Mavrocordat îl înălță — 
în martie 1716 — vel vornic și-i dădu însărcinarea să conducă oștile tă- 
tărești în sprijinul turcilor la asediul Timișoarei. Tătarii sosesc prea tirziu 
şi întorcîndu-se acasă se dedau la jafuri. Vornicul vestește pe domnitor, 
acesta trimite slujitori Și răscumpără prada din mîna nohailor. Drept răs- 
plată pentru chipul cum şi-a îndeplinit misiunea, Radu Popescu este făcut 
mare ban, cea mai înaltă treaptă din ierarhia boierească. I se încredin- 
țează misiunea de a alunga pe nemți din Oltenia, în realitate, pretinde el, 
Grigore Băleanu, Şerban Bujoreanu şi Radu Golescu, fiind în înţelegere 
cu nemţii şi temîndu-se să nu fie trădaţi, l-au recomandat pentru bănia 
Craiovei, ca să scape de el. Culmea este că Radu Popescu însuși era de 
partea celor care urmăreau îndepărtarea domnitorului fanariot și înlo- 
cuirea lui cu Gheorghe Cantacuzino. 

În vremea cît se afla la Craiova, Nicolae Mavrocordat era răpit în îm- 
prejurările cunoscute şi predat nemților în Ardeal. La Tîrgovişte, Radu 
Popescu cerea generalului Stainville să trimită trupe şi să accepte rîn- 
duiala unei căimăcămii, pînă la sosirea domnitorului Gheorghe Canta- 
cuzino, recunoscut drept „cel mai de cinste şi cel mai demn“ pentru tro- 
nul ţării, ca fiu al celui „mai bun cîrmuitor al ţării, care ne-a guvernat 
întocmai ca cel mai bun părinte“, Șerban Cantacuzino. Aceste rînduri 
ale cronicarului despre ucigașul tatălui său uimesc, totuşi e neîndoielnic 
că le-a scris. De altfel, la sfîrşitul aceluiaşi 1716, cronicarul pleacă la 
Brașov şi, obţinînd carte de liberă petrecere din partea generalului Stain- 
ville, stă acolo pînă aproape de încheierea păcii de la Passarovitz (1718). 
A cerut necontenit alungarea noului administrator ture din Țara Româ- 
nească, Ion Mavrocordat, şi numirea ca domn ereditar a lui Gheorghe 
Cantacuzino. Contrar celor ce s-ar putea crede din lectura cronicii sale, 
Radu Popescu a nutrit deci, şi el, nădejdea că regimul fanariot va îi în- 
lăturat din Țara Românească prin ajutor din partea popoarelor creştine. 
urma căreia nemţii ocupau 


Dezamăgit de pacea de la Passarovitz, în a 
Banatul şi Oltenia, cronicarul se întoarce în ţară ca simplu particular. 


În 1719, Nicolae Mavrocordat, reluînd tronul după moartea tatălui său, 
îl reprimeşte în dregătoria de mare vornic, primul sfetnic al divanului. 
A ţinut această funcţie patru ani, pînă în 1723, cînd, apropiindu-se de 
vîrsta de 70 de ani, s-a retras din viaţa publică. 


„Într-acest an, fiind... vornic mare, eu Radul Popescu, în cinstea și în dragostea 
măriei-sale şi viind la vreme de bătrîneţe şi de slăbiciune, socotind că şi ale umei 
sînt toate deşarte, singur, din bunăvoie, am cerut voie de la măria-sa şi am mers de 
m-am călugărit la mănăstire la Radul-vodă .. N, 

Înainte de această dată, Radu Popescu ar fi prezentat domnitorului le- 
topiseţul său, „Istoriile domnilor şi a altora a Țării Românești pînă la fe- 
ricita a doua domnie a măriei-Tale, puind şi ale altora fapte ce s-au în- 
tîmplat în părţile din prejurul nostru, cîte am putut coprinde și din Ev- 
ropa şi den Asia, vreadnice fiind de auzit“. 

Acest manuscris, care nu ni s-a păstrat, ar fi mers de la 1290 pînă la 
1719, fără întrerupere, alcătuind istoria continuă a Ţării Româneşti. 

La mănăstire, sub numele de Rafail monahul, Radu Popescu a dus mai 
departe istoria Țării Româneşti pînă la al unsprezecelea an al domniei 
a doua a lui Nicolae Mavrocordat (sfîrşitul anului 1728). În octombrie 
1729 nu mai era în viaţă. 

Cronica sigură a lui Radu Popescu o avem numai în compilaţii alcă- 
tuite în domnia a doua a lui Nicolae Mavrocordat. 

Prima compilaţie (ms. B.A. R.S.R. nr. 58) poartă următorul titlu: Le- 
topiseț, întru carele să cuprinde domnia dintii și de a doua din ţara Mol- 
dovei a măriei-sale prea luminatului nostru domnu Io Nicolae Alexandru 
voevod, carele iaste alcătuit de Nicolae Costin vel log., feciorul lui Miron 
Costin ce-au fost logofăt mare, şi domnia dintâi şi de a doua iară a mă- 
riei-sale din Țara Românească, tocmit şi așezat de Radul Popescul ce-au 
fost vornec mare, coprinzînd și alte lucruri ce s-au întîmplat printr-alte 
părți într-aceste domnii ale măriei sale, carele le-am scris eu popa Stan- 
ciul de la biserica tuturor sfinților din București. În luna lui martie, în 
20 de zile, vă leat 7230 (1722). Aici, cronica lui Radu Popescu începe din 
anul 1716 şi ţine pînă în 1729 (data popei Stanciul marchează începutul 
copierii; de altfel, există un alt manuscris de același, nr. 1299, datat 
12 iulie 1725). 

A doua compilaţie (ms. B.A. R.S.R. nr. 121) poartă următorul titlu: 
Letopiseţul Țării Româneşti întru carele coprinde toate istoriile a tuturor 
domnilor din ceputul țării de la întîiul domn Radul Negrul voevod, pînă 
acuma la domniia de a doua mării sale lui Nicolae Alexandru voevod, 
acum de isnoavă scris din porunca mării sale prea luminatului şi prea 
înălțatului domnului nostru Io Nicolae Alexandru voevod, întru al un- 
sprezecelea an dintru a doua domnie a măriei sale, de Radul logofețelul 
de divan, sin Mihai ieromonahul Lupescul. La anii de la zidirea lumii 
(aul ul de la nașterea Domnului nostru Is. Hs. 1729 luna lui octom- 

rie 31. 

Această compilație cuprinde letopisețul cantacuzinesc, cronica lui Radu 
Greceanu pînă la 1700, iar „de aicea sînt cele ce au scris chir Rafail 
monahul, care pre nume mirenesc l-au chemat Radu Popescu biv vel 
dvornic“, după cum notează Radu Lupescu. Cronica lui Radu Popescu, 

publicată după acest manuscris de Bălcescu şi Laurian în Magazin istoric 
pentru Dacia (1847), nu continuă, prin urmare, letopiseţul Bălenilor. În 
1906, C. Giurescu a descoperit însă un manuscris (nr. 537) cu spaţiul de 
legătură (1688—1699) între cronica Bălenilor şi cronica monahului Rafail. 
S-a presupus că Radu Popescu fusese nevoit să renunţe, în momentul 
cînd a primit ordinul de a scrie cronica lui Nicolae Mavrocordat, la tot 
ceea ce redactase mai înainte, domnitorul fixindu-i ca izvoare ale istoriei 
Țării Româneşti letopiseţul cantacuzinesc şi cronica lui Radu Greceanu. 
Faţă de cronica lui Radu Greceanu şi letopiseţul brîncovenesc anonim, 
cronica atribuită lui Radu Popescu asupra evenimentelor dintre 1688— 
1714, aşa cum o cunoaştem din ms. 537 şi 121, este mult mai scurtă, 
deși nu lipsită de amănunte inedite. Aflăm de pildă că la Zărnești 
trupurile celor căzuţi în luptă zăceau „ca boșşteanii“, că Tököli a fugit 
din faţa generalului Badensis „cu căftanele în vine“, că Scarlat Mavro- 
cordat, ginerele lui Brincoveanu, n-a murit de moarte bună, ci otrăvit de 
socrul său. 

Spre deosebire de Radu Greceanu și cronicarul anonim, Radu Popescu 
manifestă pentru Brîncoveanu o atitudine mai curînd de antipatie, expli- 
cabilă prin situaţia în care domnitorul l-a ţinut. De la început îl învinu- 
iește că s-a îmbogăţit peste măsură, sărăcind țara, şi că ducea o viață 
indolentă: 


„... altă grijă nu avea, numai să se primble pre la sate, pe la vînaturi, pe la vii, 
pe vremea culesului viilor“, 


A adăugat 240 de pungi peste cele 280 obișnuite la haraci, încît ridi- 
carea se făcea cu cazne și lacrimi. Cînd s-a întors de la Odriu, Brînco- 
veanu era „mai rău, mai cumplit“ şi a pus birul „pe săraca ţară, cît 
n-avea putere să le împlinească, ci se văieta şi blestema“. 

Văzînd că turcii sînt nestatornici, Brîincoveanu „au început a se ajunge 
cu moscalii în vorbe“, cerînd însă hrisoave, „făcîndu-se pe dînsul şi pe 
feciorii lui cneji de Moscovia'“. Cronicarul reproşează domnitorului că a 
jucat rol dublu şi a crezut că poate sluji la doi stăpîni deodată. Războiul 
de la Stănilești a fost pierdut fiindcă Brîncoveanu n-a trimis proviziile la 
timp şi soldaţii ruşi au trebuit să lupte „pociltiţi de foame“. Radu Popescu 
recunoaşte că Brîncoveanu a avut noroc în domnia lui, dar norocul e una 
şi lauda alta: 


+... Constantin-vodă, zice el, nici o bunătate sufletească n-au arătat în viaţa şi 


domnia lui pentru ca să se laude, ci mai vîrtos iaste a se huli pentru multe fapte 
rele ce au aflat în domnia lui, care au rămas la cei după urmă, greutate şi blestem. 

Avea o lăcomie mare peste măsură, şi greutate și blestem i-au rămas şi lui. Obice- 
iurile cele bune ale ţării, care cu multă socoteală și osteneală le-au făcut acei bă- 
trîni, toate le-au stricat și le-au făcut după cum i-au plăcut lui“, 


Nu sînt menajaţi nici Cantacuzinii. Aceștia „pururea au fost nemulţu- 
miţi şi neodihniţi de nici un domn“. Au falsificat sigiliile boierilor la 
Brașov şi printr-un vătaf de aprozi, Constantin Diichiti, au trimis scrisori 
de protest, arzmagzari, la Poartă împotriva Brîncoveanului. Stolnicul 
Constantin Cantacuzino, „hoţul acel bătrîn“, şi-a otrăvit — în complicitate 
cu Brîncoveanu — doi fraţi, pe Şerban Cantacuzino şi pe spătarul Iordache 
Cantacuzino. Ştefan Cantacuzino era ginecolatru, „ascultind între cele mai 
multe pe doamnă-sa'“, lacom de bani, „Spurcat'. 

'Trecînd la domnia lui Nicolae Mavrocordat, Radu Popescu schimbă din- 
tr-o dată tonul, deşi el însuşi se teme să nu fie învinuit de „colachie“, 
românește de „ciocoinicie“. De fapt, afară de o genealogie fantezistă a 
Mavrocordaţilor, extrași din Alexandru cel Bun, domnul Moldovei, laudele 
sînt destul de reticente, cronicarul împărțind cu aceeași dărnicie ocări la 
adresa inamicilor. Unul din aceștia e serdarul Barbu Cornea, „tilharul cel 
mare“, care se alcătuise cu nemţii şi prăda Oltenia, altul e spătarul 
Golescu, altul logofătul Băleanu (iată că şi Bălenii sînt adversarii lui 
' Radu Popescu!). În timp ce cronicarul mergea în Oltenia să apere 
cu oștile Craiova de cătane, Barbu Cornea, înţeles cu Golescu și ajutat 
de căpitanul Pivoda, năvălește în Bucureşti şi face prizonier pe domn. 
Atitudinea lui Radu Popescu în această împrejurare este suspectă. El 
înfăţişează incursiunea lui Barbu Cornea ca pe o aventură nebunească, 
aducătoare de mari nenorociri ţării şi pretinde că, întrucît îl priveşte, 
a fost dus pe sus la Tîrgovişte şi predat căpitanului Pivoda, care l-a 
transportat la Sibiu. Nici un cuvînt despre participarea sa la acţiunea 
boierilor pentru înlocuirea domnitorului fanariot cu Gheorghe Canta- 
cuzino, acţiune începută la Tîrgovişte şi continuată la Braşov. După tre- 
cerea evenimentelor, Radu Popescu găseşte că boierii pîrau zadarnic la 
generalul Stainville pe Nicolae Mavrocordat, ca nişte „cîini obraznici“, 
şi că bine le-a făcut acesta, lăsîndu-i să se întoarcă în țară, „ca nişte 
cîini cu coada între picioare“. Printre „cîini“, Radu Popescu numără pe 
logofătul Grigore Băleanu, iar pe sine se trece cu vederea. 

Pierderea Olteniei, prin pacea de la Passarovitz, sub domnia lui Ion 
Mavrocordat, e pusă de cronicar pe seama acelorași boieri care la Viena 
„închina toată ţara împăratului nemţesc“, cerînd ca domn pe Gheorghe 
Cantacuzino. Cînd acesta din urmă e numit, în fine, ban al Craiovei, 
Radu Popescu, maliţios, observă: „din cal l-au făcut măgar“. Banul a 
încercat să rînduiască pe lîngă el un număr de boieri mari, dar nemţii 


302 


CE Scanned with OKEN Scanner 


SECOLUL AL XVIII-LEA 


n-au admis decît patru conţilieri din i i ios“ 
să-și puie cancel. În ul apoi ni urerhil ai A er a 
, e le-au tăiat“, comentează 


iarăşi cu ironie cronicarul. 

_Radu Popescu nu se sfieşte de a folosi chiar prilejul morţii adversa- 
rilor săi pentru a-i acoperi de violente invective. O astfel de ocazie îi 
oferă moartea serdarului Barbu Cornea, cel care răpise pe Nicolae 


Mavrocordat: 


„Prin mijlocul acestor vremi, au venit veste de peste Olt că Barbul sărdar, înce- 
pător turburărilor şi al stricăciunii ţării şi cap hoţilor si al tilharilor, au crepat i 
s-au dus dracului, iar cu moarte rea şi groaznică, precum de la cei ce au fost fată 
acolo am auzit, încă în zece zile ce au bolit s-au umflat şi au negrit tot trupu; și 
încă viu fiind, ochii amîndoi i-au sărit din cap, iar după ce au murit şi au trecut 


trei zile, au ieşit viermi din mormînt şi putoare mare, cît s-au umplut biserica, care 
minune s-au auzit pătutindenea, şi au trimis boiarii cei de la Craiova de le-au adus 
viermi pentru credinţă de au văzut. Au fost viermi mari, albi, cu capetile negre, 
Cu aceasta o au arătat Dumnezeu, dreptul judecători, tuturor oamenilor, viermi ne- 
adormiţi făcînd şi alte multe rele fapte, că pe stăpînă-său Nicolae vodă l-au viclenit 


şi l-au robit împreună cu cătanele“. 
strează vistierului Grigore Halepliu, care 
Mavrocordat „luase obrăznicie mare“ nu 
numai cu cei mici, dar şi cu cei mari, înfrunta, înjura, bătea, băga la 
gros, lua mită, pînă ce, dovedit cu toate răutăţile, a fost pus la popreală 
şi silit să înapoieze banii, caii, lustrurile, canaveţele și belacoasele je- 
fuite. 
Devenit cronicar oficial, Radu Popescu renunţă la opiniile proprii şi, 
cînd Nicolae Mavrocordat își însoară un fiu cu o Cantacuzină, cel care 
Cantacuzino ca pe un monstru. 


altădată tratase pe stolnicul Constantin Lon 
găseşte acum că neamul vestitului răposat era „ales blagorodnic“‘, cel 


mai cinstit din toate neamurile Țării Româneşti. 

Din Tabelele geograficeşti ale lui Nasir-Tusi şi Ulukbei, din gazetele 
timpului (așa-numitele avvisi) şi din cite un ucaz sau „universal rusesc 
Radu Popescu culege şi cîteva date de istorie universală, despre războa- 


iele turco-iraniene $ tea de insolație a lui Ludovic al doilea, 
oartea regelui George al Angliei și a Iapata imen, pan-ma- 
a Rusiei etc. presărate, ipopsi s 
perilipste, , tru biruință; 
. 3 a 
dinul unui pa? ltanului; mansup—slujbă 


iei (nl jerii î n itia lui Petru cel Mare 
e i-au ars creierii în cap i expediţia lui À 
EA a iei șiai rătesei Ecaterina I 
to Cronica e presărată cu cuvinte greceş j ) i 
cariston amfivolie, e) și Cg (buhasebele e— 
; ituri împărăteşti; a—veselie pen 

turilor împărătești; dunanm lie, tru tä: 
e eier le ă sau vizir pentru Țarigrad; cîlîccaftan— 
haină de onoare; hasichiu — ofiţer din garda su 

înaltă; secîturi—răvăşele de seamă ale vistieriei; sunet dughiun— 
nuntă etc.). 

Cronica lui Radu Popescu de la 1700—1729 are multe inconsecvențţe, 
e lipsită de proporţie şi suferă sub raportul obiectivităţii, fiind scrisă din 
porunca și sub controlul lui Nicolae Mavrocordat. Autorul n-a mai avut 
timp să-și revadă opera și să-i dea un caracter unitar, egal. De altfel, 
acest lucru nu era uşor, întrucît domnitorul comandase cronicarului să 
povestească numai anii domniilor sale, pentru restul istoriei apelînd la 
Jetopiseţul cantacuzinesc şi la Radu Greceanu. 

Cu toate argumentele invocate, pare puţin probabil ca letopisețul Băle- 
nilor (scris cu mult în urmă!) să fie opera lui Radu Popescu. Aceea este 
o cronică boierească, facţionară, în vreme ce cronica lui Radu Popescu 
este un letopiseţ oficial, domnesc. Doar spiritul polemic şi truculenţa 
stilistică sînt asemănătoare. Dar acestea sînt caracteristice pentru toată 
istoriografia Țării Româneşti. | 

CONSTANTIN CANTACUZINO 


Un erudit, asemănător în multe privinţe cu Dimitrie Cantemir, a fost 
în Ţara Românească stolnicul Constantin Cantacuzino, fiul postelnicului 
Constantin, fratele domnitorului Șerban și tatăl voievodului Ştefan Can- 
tacuzino. 

S-a născut pe la 1650 și era al treilea dintre cei șase fii ai postelnicului, 
care a avut în total 12 copii. 

După sugrumarea postelnicului la Snagov, din ordinul domnitorului 
Grigore Ghica în 1663 și otrăvirea în 1664 a fratelui mai mare Drăghici 
spătarul, Constantin este trimis de familie în primăvara anului 1665 peste 

graniţă, ca să-şi desăvirşească învăţătura 
de acasă. Sosea la Adrianopole (Odrii) o 
dată cu ploconul haraciului înaintat de 
Radu Leon şi după o scurtă călătorie la 
Constantinopole începea tare „spudia“ 
cărţii cu dascălul Dionisie din  metohul 
Ierusalimului. Acest călugăr murind în 
1666, tînărul se duce la Țarigrad şi ca- 
puchehaia Lascarache Roset îl încredin- 
țează altui învăţător, ieromonahului Ghe- 
rasim Cretanul. La începutul anului 1667, 
precum notează singur într-un jurnal, ti- 
nărul se îmbarcă pentru Italia în Insula 
Halchi, pe corabia Madona del Rosario- 
Corona aurea, și după o lună și jumătate, 
căpitanul Bernard Martinenco îl depune 
în rada Veneţiei. Văzu, după obișnuita ca- 
rantină în port, Palatul dogilor, cu in- 
scripţii latinești, şi fu primit în casa sa de 
Pana Pepano, levantin cu rude în Țara -f pi ata 
Românească. Pepano conduse pe Constan- = A 
tin Cantacuzino la Padova şi-l instală cu Stolnicul Constantin Cantacuzino 

: $ . „ (c. 1650—1716), cel mai de seamă 
15 galbeni pe lună în pensiunea preotului cărturar al epocii din Țara Ro- 


catolic Alvisio Florio, de unde studentul piei aparon creării Aca- 
x i emiei de la Sf. Sava (după o 
se mută peste un an la Verginia Romano. frescă de la mănăstirea Horez). 


Primele învățături le luă de la pro- 
fesori greci ca Antonio dell'Acqua şi 
Arsenio Kaludi, rectorul Colegiului cotunian. La universitate preda Alba- 
nius Albanesius logica, filozofia şi fizica, şi Valeriano Bonvicino mate- 
matica, geometria euclidiană şi astronomia. Din însemnările de studii se 
vede că tînărul își cumpărase logica lui Cremonini, Istoria dogilor Vene- 
tiei şi autori antici: Homer (Iliada și Odiseea), Aristotel, Lucian, Virgiliu, 
Horaţiu, Terenţiu, Marţial, Valeriu Maxim, Quintus Curtius. 

În martie 1669, intrigile Cantacuzinilor izbutiră să înlăture din domnie 
pe Radu Leon şi să aducă la tron pè pătrînul Antonie din Popeşti. Con- 
stantin Cantacuzino se întorsese tocmai de la studii prin Viena, după ce 
la Veneţia luase de la Grigore Ghica scrisorile prin care Stroe Leurdeanu 
cauzase uciderea postelnicului. Pe baza acestor scrisori, domnitorul rea- 
bilitează memoria postelnicului şi condamnă pe Stroe Leurdeanu. Șerban 

Cantacuzino şi fraţii săi conduc efectiv treburile țării pînă în 1672, cînd 
turcii acordă iarăși domnia lui Grigore Ghica. Şerban Cantacuzino fuge 
din ţară, dar Constantin e arestat și închis. În memoriile sale, Del Chiaro 
povesteşte că stolnicul a suportat la tălpi vergile destinate atît lui, cît şi 
unui frate mai mic, fără să scoată un geamăt. Eliberat, în fine, în urma 
intervențiilor lui Şerban Cantacuzino la Poartă, Constantin se refugiază, 
la timp, în Creta, scăpînd de urgia domnitorului care pusese un premiu de 
200 de pungi pe capul lui. În 1673, Şerban Cantacuzino obținea mazilirea 
lui Grigore Ghica și înlocuirea lui cu Gheorghe Duca, domnul Moldovei. 
Constantin fu rechemat în ţară şi trimis într-o misiune, oprit însă în drum 
spre Mărgineni, unde trebuia să se întilnească cu fraţii săi, și aruncat 
în închisoare la Cocorăşti. Desigur, se bănuia un complot, dar nefiind 
probe, arestatul fu pus în libertate. În 1678, Gheorghe Duca, spre a-l 
„separa de frații săi, îl luă cu el la asediul cetăţii Cehrinul. Curînd, 
Gheorghe Duca era mutat în Moldova şi în locul său venea la tronul 
Țării Românești Şerban Cantacuzino. | 

Rolul pe care l-a jucat stolnicul Constantin Cantacuzino în domnia fra- 
telui său ne este puţin cunoscut. Raporturile dintre fraţi nu par a fi fost 
din cele mai bune, poate din pricina caracterului autoritar, teribil al lui 
Șerban, în orice caz, Radu Popescu susține că stolnicul răspîndise singur, 
la un moment dat, ştirea că otrăvise pe fraţii săi Şerban şi Iordache. 

Sub Brîncoveanu, acuzat de complicitate la uciderea lui Şerban de 
către Radu Popescu, stolnicul a fost primul sfetnic al ţării, consultat de 
domnitor în toate problemele vieţii de stat („lîngă alte bunătăţi ce-i făcea 
lui și casei lui — spune cronicarul anonim, brîncovenesc — îl numea 
tată, că de multe ori şi noi am auzit pe Constantin-vodă zicînd că eu 
tată n-am pomenit de vreme ce am rămas mic de tată, fără cît pe dum- 
nealui tata Constantin l-am cunoscut părinte în locul tătîne-mieu ... “). 
„A însoţit, după cum aflăm din Neculce, în 1693, pe doamna Stanca 
Brîncoveanu la Iași, la nunta fiicei acesteia Maria cu domnitorul Constan- 
tin Duca, sin Ducăi-vodă celui bătrîn („Şi boierimea a doo ţări nuntiră 
3 săptămîni cu mare pohfăli şi podoabe şi cu feliuri de muzice şi de peli- 
vănii, de mirare în tîrgu în leşi“). 

Tot Neculce povestește că în 1703, chemat la Adrianopole pentru a-şi 
înnoi domnia, Brîncoveanu încercase să provoace mazilirea lui Constantin 
Duca (soţia acestuia murise între timp de ciumă la Constantinopole), în 
intenția de a stăpiîni și Moldova. Stolnicul Constantin Cantacuzino s-a 
opus acestei aventuri și „i-au scris să mulţumească lui Dumnezău că nu-i 

pe voia neprietenilor, si să-şi pă- 
zească treaba şi grija țării sale. Iară 
mai mult să nu-l ştie că s-amestecă, 
că apoi, de nu-l va asculta şi va faci 
peste voia lui, bine să ştie că, cînd 
va încăleca el din ludrii, iar el va 
înhăma în căruță şi va treci în Ar- 
deal, şi cînd va sosi el în Bucureşti, 
el va sosi în Udriiu. Şi ce va vide să 
nu să sparie“. 

Divergenţe serioase între stolnic și 3 E az 
domnitor s-au ivit cu ocazia războ- ARII za € j 
iului ruso-turc . din 1711., Brînco- + AMER Pt a LA 
veanu voia să-și păstreze neutralita- Universitatea din Padova, unde în 
tea, Constantin Cantacuzino îl în- anii 1667—1669 a studiat stolnicul 
demna să treacă pe față de partea Cantacuzino, apoi în sec. al XVIII-lea 
ruşilor. După Neculce, spătarul Toma contemporană). 
Cantacuzino avea consimțămîntul | pi 
stolnicului cînd a venit la Iaşi: „... Toma, văzînd acel sfat al Brîncovea- 
nului că este așa (de a vide că bat moscalii pre turci, el să să închine eu 
toată ţara la nemți), s-au vorovit cu unchii lui, cu Constantin Cantacuzino 
stolnicul şi cu Mihai spătariul şi cu alţi boieri de ţară să vie el înâinte: 
«Să de știre împărăţiei-sale (ţarului) că toată țara îi bucuroasă: să se în- 
chine la împărăţia ta, numai Brîncoveanul nu primeşte şi face piedică 
tuturor ...»** E sa n. 

Asupra rolului pe care stolnicul l-a avut în detronarea lui. Brîncoveanu, 
toţi cronicarii, inclusiv Del Chiaro, sînt de acord că a fost precumpănitor. 


„... Ce să nevoia Ștefan-vodă: pentru stingerea văru-său, lui Costandin-vodă, scrie 
Radu Popescu, n-ar fi putut ca să facă să piiară şi el, și feciorii lui, numai hoţul 
acel bătrîn tată-său Costandin stolnicul, ştiind toate tainele nepotului său Costandin- 
vodă, pentru că le ştia toate avîndu-l părinte ca pre un unchiu şi ca pre un părinte, 
au ştiut şi cărţile de la nemți și dela moscali, care-i făcuse acei împărați hrisoave, 
să fie el și feciorii lui prinţipi (eneji); şi luîndu-le de unde au fost, însuşi bătrînul 
acela le-au dus la imbrohor de le-au dat şi s-au rugat ca să le dea în mîna împăra- 
tului să vază vicleşugurile lui Costandin-vodă; şi lîngă alte piîri rele ce va fi mai zis, 
şi aceasta i-au spus înainte, că de nu va omori împăratul pre Costandin-vodă şi pre 
feciorii lui, odină domnia şi țara nu va avea, şi va amesteca multe de va face vrajbă 
între împărați“. 


Urcat pe tron, Ştefan Cantacuzino a continuat, cu sfatul tatălui său 
stolnicul, politica de apropiere de popoarele creștine a lui Brîncoveanu, 

cu aceleași consecinţe. La 21 ianuarie 1716, 
un capegibașa sosea în București cu firman 
de mazilire în care scria că Ştefan Cantacu- 
zino a domnit destul și se înlocuieşte cu Ni- 
colae Mavrocordat. Chiar a doua zi, domni- 
torul, însoţit de tatăl său, pleca spre Con- 
stantinopole, unde i se promitea adăpost. 
Într-adevăr, li se îngădui să locuiască în pa- 
latul domnesc, proprietatea ţării, şi să pri- 
mească vizita prietenilor creştini și turci. 
O întimplare însă grăbi sfîrşitul ex-domni- 
torului și al sfetnicului său. Duşșmanii din 
țară interceptară o scrisoare către comandan- 
tul german al Transilvaniei, o traduseră în 
grecește cu adaosuri compromiţătoare şi o re- 
miseră Porții. Ştefan și stolnicul Constantin 
iii, Cantacuzino fură închiși la Bașbachiculi, apoi 
Postelnicul C. Cantacuzino în carcerele de la bostangi-bași, unde în ziua 
(gravură). de 7 iunie, la ora patru din noapte, fură 
spînzuraţi. Capetele lor tăiate, golite şi um- 
plute cu cîlți fură expediate vizirului la Adrianopole, ca dovadă a execu- 
ției. „Şi au agiunsu — comentează Neculce — şi el osînda Brîncoveanului, 
căci îl vînduse ei pe dînsul...“ 

Din opera stolnicului Constantin Cantacuzino sînt de amintit niște 
întrebări la manualul grecesc al lui Ioan Cariofil Despre cîteva nedume- 
riri şi soluții, tradus în românește în prima jumătate a secolului al 
XVIII-lea de popa Flor sub titlul Întrebări și răspunsuri ale blagorodni- 
cului dumnealui pan Costantin Cantacuzino ... pentru unii oameni carii 
hotărăsc cum că omul petreace în lumea aceasta după cum îi slujește 
norocul și după cum i-au rînduit ursitoarea la naștere... (mss. B.A. 
R.S.R. nr. 458 și 1117), o Molitvă către dumnezău Savaoth, foarte de 
folos, scoasă de pe grecie pre limbă românească, o hartă a Ţării Româ- 
neşti tipărită la Padova în 1700 (originalul, reprodus întîi de Del Chiaro, 
se află la British Museum) și Istoria Țării Româneşti, întru care să 
cuprinde numele ei cel dintii și cine au fost lăcuitorii ei atunci şi apoi 
cine o au mai dăscălecat și o au stăpînit pînă şi în vremile de acum cum 
s-au tras și stă, transmisă în trei copii, dintre care cea mai bună este 
aceea a preotului Stanciu, din prima jumătate a secolului al XVIII-lea 
(ms B.A. R.S.R. nr. 3443). 

Pină în 1901, Istoria a fost crezută de N. Milescu şi abia la această 
dată N. Iorga identifică pe adevăratul autor în urma descoperirii unor 
răspunsuri ale stolnicului la întrebările contelui Luigi Ferdinando Mar- 
sigli despre istoria şi geografia Daciei (Alle petitioni delbillustrissimo 
signor Luigi conte Marsigli fatte allillustrissimo signor Constantino Can- 
tacuzeno per servirsene al proseguimento e prossimo fine del trattato sto- 
rico-naturale-geografico delle Dacie). 

Bolognezul Marsigli studiase la Padova şi, după ce trecuse ca diplo- 
mat al Veneției prin Constantinopole, intrase în armata austriacă şi 
luase parte la campania împotriva turcilor, căzînd prizonier în luptele 
de la Timişoara. Răscumpărat cu bani venețieni şi înaintat general, in- 
trase cu Heissler în Bucureşti, apoi după lupta de la Zărnești a venit 
de mai multe ori în solie la Brincoveanu. Primit desigur de stolnic, 
Marsigli i-a cerut diverse date pentru cartea sa Danubius pannonico- 
mysicus (tipărită la 1726 în 6 volume în folio) privitoare la ţările române. 
În aceste împrejurări, răspunzind contelui Marsigli, stolnicul a început 
să lucreze la istoria sa. În martie 1694 îi scrie: 


„Ceea ce senioria voastră ilustră doreşte cere timp şi osteneală mare, pe care eu 
mi-o dau, atît cît pot, în limba românească, pentru a lămuri mai mult letopiseţul 
acestei ţări, dar deocamdată nu-i terminat“. 


Marsigli văzuse la stolnic un „bello manoscritto“ asupra originii şi 
istoriei Moldovei, letopiseţul lui Grigore Ureche, copiat pentru el poate 
chiar înainte de 1693, cînd a fost în Iași. În acest an ar fi putut să ob- 
țină o copie şi de pe manuscrisul De neamul moldovenilor de Miron 
Costin, totuşi. probe că ar fi citit această operă nu avem. În schimb, 
ocupîndu-se de problema originilor, Constantin Cantacuzino a folosit 
izvoarele principale ale lui Miron Costin (în primul rînd pe 'Toppeltin), 
precum şi altele care-i erau inaccesibile lui Miron Costin, ca: Geografia 
lui Strabon, Istoria romană a lui Dio Cassius, Istoriile lui Procopie, 
Hiliadele lui loan Tzetzes, Analele lui Zonaras, Breviarium ab Urbe 
condita de Eutropius, Biblioteca istorică a lui Diodor din Sicilia, Roma 
triumphans de Flavio Biondo, Attila de Filippo Buonaccorsi (Callimaco), 
Memorabilium omnis aetatis et omnium gentium chronici commentarii 
(1516) de Ioan Nauclerus, Chronicon (1532) de Ioan Carion, De quator 
summis imperiis, babylonico, persico, graeco et romano (1556) de Slei- 
danus, Introductio în universam geographiam tam veterem guam novam 
(1629) de Philip Cluverius, Atlas Novus (1638) de Wilhelm Blaeu şi 
Atlas magnus de loan Blaeu, Rerum hungaricarum decades (1543) de 
Antonio Bonfini, harta Transilvaniei de Ioan Sambucus, Chronologia de 

Regibus hungaricis (Craiova, 1567) de Abraham Bakschay, Cronica un- 
gurilor de Simon de Keza, Attila de Nicolae Olahus. 

Voind să scrie istoria completă a Țării Românești, stolnicul își procu- 
rase pe Bonfini, Istvanii şi Ioan Bethlen şi în 1706 (cînd deci lucra 
încă) ruga să i se trimită din Transilvania opera lui Alexandru Bethlen. 
Redactarea înceată a istoriei, începută de la daci, n-a putut fi dusă pînă 
la sfîrșitul vieţii mai departe de năvălirea hunilor cu Attila la anul 434 
(401 după stolnic). | 

Istoria Țării Românești are 8 capitole şi este precedată de o intere- 
santă predoslovie, unde, ca un adevărat istoric modern, stolnicul . face 
critica izvoarelor, vorbind de insuficienţa letopiseţului intern, de contra- 
dicţiile tradiţiilor, de lipsa de obiectivitate a cîntecelor bătrînești (unele 
laudă, altele. hulesc), de precaritatea și împrăştierea hrisoavelor. Auto- 
rul distinge între mitologie şi istorie (citează Mitologia lui Natalis Comes 
și consideră că Alexandria „bălmăjaşte“ în chipul „poeticilor etnici“, 
populari, din vremea elinilor), şi, ca toţi cronicarii secolului al XVII-lea, 
atribuie istoriei un rol educativ: 


„Cum Nafclir (Nauclerus) în prologul Hronografului lui ce face zice:-că frumos 
lucru iaste den greșalele altora să tocmim viaţa noastră şi nu ce alţii au făcut, să 
cercăm, ci ce bine făcut va fi, noi a urma să ne punem înainte“. 


Urmând pe Bonfini, stolnicul confundă pe geţi cu goții, oameni „var- 
vari şi groși, idololatri“, însă povestirea luptelor lui Traian cu dacii nu 
mai conţine erorile lui Miron Costin (există totuși eroarea că între. cele 
două războaie ale lui Traian au trecut 16 ani, cînd în realitate au trecut 
numai 5 ani). dă, | 
“Bucuros de a veni cu cît mai multe dovezi, stolnicul descrie podul 
făcut de romani peste Dunăre, pomenește „șanțurile groaznice“ săpate 
de ostaşii lui Traian („troianuri'“), descifrează o inscripţie de pe o piatră 
din podul de pe Dunăre, găsită în Ardeal. 

Decebal s-ar fi retras la „Beligradul Ardealului“ şi acolo, învins, şi-a 
luat viaţa, iar Traian a găsit tezaurul dacilor o parte în cămările pala- 
tului lui Decebal și altă parte într-o grotă ascunsă sub albia unui rîu. 
Pentru coloniștii romani adeverează „epigramatele“ din Transilvania, 
inscripţiile lapidare, hotarele Daciei au fost fixate de istorici şi geografi 
ca Philip Cluverius (stolnicul cunoştea harta acestuia Daciarum Moesia- 
rumque vetus descriptio publicată în. 1629). 

În privinţa numelui vlah, stolnicul înşiră după Bonfini mai multe 
ipoteze, și anume aceea că provine din numele comandantului Flacus 
sau din numele fiicei lui Diocliţian, măritată cu domnul Ioan al dacilor, 

. . a t à 
ori din cuvîntul grecesc PañAw = a arunca cu săgeata, dacii fiind buni 
arcași. 

Constantin Cantacuzino este primul istoric român care pune și discută 
problema continuității elementului roman în Dacia, cu argumente vala- 
bile şi astăzi. 

Romanii, zice el, n-ar fi putut retrage în sudul Dunării „cu totul 
atita sumă și noroade de oameni, cu case, cu copii, așezați pe aceste 
locuri“ de peste 200 de ani. Nu e de crezut că un imperiu așa de mare 
ca cel roman şi-ar fi limitat apărarea numai la soldaţii lăsaţi pentru paza 
Daciei. Nu este. posibil ca oblăduitorii statelor întemeiate în vechea 
Dacie să fi plecat în locuri „mai aspre şi mai seci“, „decît moştenirile 
lor înţelinate de atîția ani“. În sfîrşit, „nicăiri urmă de ale acelora ro- 
mani ce au fost în Dachia, ca să fie fost mutaţi cu totul într-altă parte, 
nu este; că de ar fi undevaşi în Elada, şi astăzi au limba, au alte semne 
de ale romanilor s-ar vedea și s-ar cunoaşte, cum şi în Ardeal şi pe aici, 
şi pe unde au fost aceea pînă acum aevea sînt“. 


„Privitor la ultimul argument, autorul revine mai departe, arătînd că 
există unele resturi ale trupelor ridicate de romani din Dacia în apăra- 
rea granițelor Imperiului. Sînt cuţovlahii dintre Ianina Epirului şi Elba- 
sana Albaniei, regiune numită și Mavrovlahia, Vlahia neagră. Pe aceştia 
grecii îi poreclesc șchiopi și blestemaţi, dar n-ar trebui s-o facă, știind 
ce „ajutoare și folosuri împotriva vrăjmașilor de aceștia rumâni“ au 
avut. În loc să-i ponegrească la rîndul său, autorul îi iartă și-i compăti- 
mește, fiindcă, observă el, grecii „grăiesc de acelea și hulesc pe alţii, căce 
fiind ei scăzuţi den toate și lipsiţi, și supăraţi sînt foarte“. 

Argumente de bun simţ aduce stolnicul Constantin Cantacuzino şi 
împotriva basnei despre ijderenia românilor, interpolată în cronica lui 
Grigore Ureche de Simion Dascălul. Ce împărat roman a fost acela, se 
întreabă el, care a putut să tolereze, fără nici o măsură, înmulţirea tîl- 
harilor? Cîţi ani a trebuit să stăpînească acel împărat pentru ca să se 
strîngă atît de multă tilhărime încît să se poată alcătui din ea o oaste 
așa de numeroasă ca aceea trimisă în ajutorul lui Laslău? Și pot oare 
tilharii și furii să așeze domnii şi stăpîniri care să dureze cu sutele de 
ani? i 

Nici legenda întemeierii Moldovei de păstori din Maramureş nu-l 
inspiră încredere stolnicului, care are tot respectul pentru Ureche, nu şi 
pentru interpolatorii lui. În ceea ce privește originea românilor, el atrage 
atenţia că poporul nostru, din toate provinciile, se trage din acelaşi 

„Iară noi, într-alt chip de ai noștri şi de toţi cîţi sint rumâni, ținem şi credem, 
adeverindu-ne den mai aleşii și mai adeveriţii bătrîni istorici şi de alții mai încoace, 
că valahii, cum le zic ei, iară noi, rumânii, sîntem adevăraţi romani şi aleşi romani 
în credinţă şi în bărbăţie, den carii Ulpie, Traian i-au așezat aici în urma lui Deche- 
val, dupre ce de tot l-au supus şi l-au pierdut; şi apoi şi alalt tot șireagul împăra- 
ţilor aşa i-au ţinut şi i-au lăsat aşezaţi aici și dintr-acelora rămăşiţă să trag pînă 
astăzi rumânii aceştea... | , =e l 

însă rumânii înţeleg nu numai ceştea de aici, ce şi den Ardeal, carii încă și mai 
neaoși sînt, şi moldovenii şi toţi câţi şi într-altă parte să află şi au această limbă, 
măcară fie şi cevași osebită în niște cuvinte den amestecarea altor limbi, cum s-au 
zis mai sus, iară tot unii sînt. Ce dară pe aceștea, cum zic, tot romani îi ţinem, că 


toţi aceştea dintr-o fîntînă au izvorit şi cură“. 


Sub influenţa şcolii italiene, stolnicul Constantin Cantacuzino este în 
istorie un evoluționist, admiţind trei trepte de dezvoltare, cam în sen- 
sul acelor corsi e ricorsi din filozofia lui G. B. Vico, a cărui Scienza 
nuova apare totuși mai tîrziu (ed. I, 1725; ed. II, 1730; ed. III, 1744): 


„Insă iaste a se mai şti, scrie stolnicul, că toate lucrurile cîte sînt în lume au și 
aceste trei stepene dupre ce să fac, adecăte urcarea, starea și pogorirea, au cum 
le zic alţii adaugerea, starea și plecarea. Deci dară, nici un lucru nu iaste carele 
să nu dea pentr-acestea, ci numai unele mai în grab, altele mai tîrziu le trec; iară 


tot la un steajăr să adună şi să strîng în cea de apoi, adecăte, în stricăciune și în 


pierzare dezlegîndu-se. Deci dară, aşa toate fiind, iată şi domniilor, crăiilor, împără- 
ţiilor, avuţiilor, măriilor şi tuturor celorlalte cîte sînt, aşa se întîmplă şi le vin. Ci nu- 
mai celor direpte, celor blînde şi celor mai cu înţelepciune le rămîne laudă, fericire 
de bună pomenire și pildă folositoare celor buni şi înţelepţi dupre urmă şi canoane 
cu carii mai mult și mai slăvit pot sta şi să pot otcîrmui“. 


Stolnicul citează Eneida de Virgiliu în ediţia comentată a lui Marius 
Servius Honoratus, unde teoria e ilustrată epic; s-ar putea totuşi ca el 
să fi cunoscut aceste idei din oraţiile inaugurale universitare ale lui 
Vico: De nostri temporis studiorum ratione (1708) şi De antiquissima 
îtalorum sapientia (1710). 

În orice caz, ca unul care frecventase Universitatea padovană cu carac- 
ter de Renaștere, Il Bo, stolnicul Constantin Cantacuzino este un umanist 
veritabil, superior din acest punct de vedere lui Miron Costin. 

Cantacuzino Stolnicul, Bucureşti, 1967. 


NICOLAE COSTIN 


Ceea ce-şi propusese stolnicul Constantin Cantacuzino în Ţara Româ- 
nească va încerca înainte de Dimitrie Cantemir în Moldova Nicolae 
Costin, cel de-al doilea fiu al cronicarului Miron Costin. 


Nicolae Costin s-a născut pe la 1660 și şi-a făcut primele studii la 
Colegiul iezuit catolic din Iaşi, învăţînd bine limba latină. În 1683 urma 
pe tatăl său în Polonia, unde se presupune a-și fi continuat studiile, 
deși trecuse de vîrsta lor (avea peste 20 de ani). De altfel, revenea în 
țară sub Constantin Cantemir în 1685, care, pentru că ştia limbi străine 
(latina, slavona, greaca, poloneza), îl numea în funcţia de treti-logofăt. 
Șase ani mai tîrziu, tatăl său era ucis, în împrejurările cunoscute, din 
ordinul domnitorului Constantin Cantemir. Nicolae Costin nu ştia nimic 
de complotul urzit de unchiul său şi se afla la Birlad în drum spre 
Constantinopole, de unde voia să-și aducă logodnica, pe Ileana, fiica 
fostului domnitor Gheorghe Duca. Fu arestat de slujitorii stăpînirii şi 
închis în beciul curţii domnești din Iaşi, împreună cu fraţii săi Ioniţă 
şi Pătrașcu. Eliberaţi pe chezăşie, Costineştii erau prigoniţi de vistier- 
nicul Iordache Ruset, „matca tuturor răutăţilor'i, ceea ce-i determină să 
plece în pribegie. Ajungeau urmăriţi de oamenii stăpînirii la Cetatea 
Neamţului, cînd veni vestea că domnitorul a murit. Dimitrie Cantemir, 
noul domnitor ales de boieri, le oferi protecţie, dar Costineştii, nesim- 
ţindu-se în siguranţă, trecură în Țara Românească. Brîncoveanu le dădu 
ospitalitate şi-i trimise la Țarigrad cu misiunea de a mijloci scoaterea 
lui Dimitrie Cantemir din domnie. într-adevăr, după numai o lună, 
Cantemir era înlocuit cu Con- 
stantin Duca şi în domnia aces- 
tuia Costineștii se întorceau la 
laşi, unde Nicolae se însura, în 
sfîrșit, cu Ileana Duca, devenind 
cumnat al domnitorului și do- 
bîndind funcţia de hatman a 
(1693). Peste doi ani, Constantin Iscălitura lui Nicolae Costin. 

Duca, omorînd, după sfatul lui Nicolae Costin, un capegi-başa venit să 
ancheteze situaţia din ţară, pierdu domnia, care se dădu lui Antioh Can- 
temir. Hatmanul Nicolae Costin, destituit de propriul său cumnat pentru 
sfatul lui imprudent, fu nevoit să ia din nou drumul pribegiei și reveni la 
curtea lui Brîncoveanu, unde rămase 5 ani (decembrie 1695—septembrie 
1700). Curios este că în tot acest timp Nicolae Costin n-a discutat niciodată 
cu stolnicul Constantin Cantacuzino asupra problemei originii poporului 
român, că stolnicul n-a cerut şi Nicolae Costin nu i-a dat lucrarea tatălui 
său De neamul moldovenilor, că n-a rămas nici un document privitor la 
relaţiile dintre cei doi istorici. - 

Uneltirile lui Brîncoveanu izbutesc să răstoarne în 1700 pe Antioh 
Cantemir și să-l înlocuiască cu ginerele său, Constantin Duca. Nicolae 
Costin se întoarse în ţară și redobîndi dregătoria de hatman, dar numai 
pentru trei ani, căci în septembrie 1703, noul domnitor, Mihail Racoviţă, 
văr cu Iordache Ruset, îl îndepărtează din divan. Cînd, în februarie 1705, 
Racoviţă fu şi el mazilit şi se anunţă numirea a doua oară a lui Antioh 
Cantemir, Nicolae Costin se pregătea să treacă iarăși în Ţara Româ- 


nească, dar domnitorul curmă vechea nedreptate făcută Costineștilor de 


bătrînul Cantemir și-i acordă dregătoria de mare vornic al Ţării de Sus. 
Destituit din nou de Mihai Racoviţă, în 1707, este reintegrat, în 1709, 
de Nicolae Mavrocordat, care-l numește vornic al Țării de Jos. A primit 
în această calitate pe. solul francez spre Constantinopole marchizul Dé- 
salleurs, care i-a dăruit un ceasornic de aur în valoare de patruzeci de 
scuzi pentru onorurile făcute, și pe Iosif Potoţki, voievodul Haliciului. 

Sub Dimitrie Cantemir, Nicolae Costin e vel logofăt şi, cu toate că 
domnitorul nu-i vorbise de planurile sale de alianță cu ruşii, îl vedem 
semnînd totuși proclamația către ţară de ridicare împotriva turcilor. A 
luat parte la ospăţul dat în cinstea țarului Petru cel Mare, nu şi la bătă- 
lia de la Stănilești. 

În a doua domnie a lui Nicolae Mavrocordat și-a menţinut demnitatea 
de vel logofăt, conferind în primăvara anului 1712 cu agentul suedez 
De Briant. Asupra morţii sale, în septembrie 1712, Axinte Uricariul scrie 
că i-a survenit ducîndu-se „pentru plimbare şi pentru cercetarea moşii- 
lor lui“ la ţară. A lăsat multe datorii în urmă şi nici un moştenitor. A 
trăit mai puţin decît tatăl său, ceva mai mult decît 50 de ani. 

Pe urmele părintelui său, Nicolae Costin voia să scrie o istorie com- 
pletă a Ţării Moldovei, luînd-o, dacă s-ar fi putut, ab ovo, așa cum pro- 
cedau modelele ce-i stăteau în faţă, cronografele bizantine traduse în 
limba română în a doua jumătate a secolului al XVII-lea şi cronicarii 

polonezi și unguri medievali. Om foarte instruit şi dornic de a-și îmbo- 
găţi necontenit cunoştinţele, Nicolae Costin nu era, din păcate, în acelaşi 
timp şi un om de concepţie, nu avea spiritul sintezei, al organizării da- 
telor, nici talent literar, şi sforţările sale uriașe, lăudabile, de a scrie o 
carte de istorie, n-au avut ca rezultat decît alcătuirea unui corpus de 
izvoare. 

Letopiseţul Ţării Moldovei de la zidirea lumii pînă la 1601 este în în- 

tregime o operă de compilaţie, am zice un enorm plagiat, dacă în vre- 
mea cînd a scris Nicolae Costin ar fi existat noţiunea de proprietate lite- 
rară. De altfel, autorul nu-și ascunde sursele, le citează chiar foarte 
conştiincios, dar, în loc de ale prelucra, le traduce sau le transcrie pur 
şi simplu, fără nici o modificare. Astfel, predoslovia şi primele cinci 
capitole ale letopiseţului sînt traduse cuvînt cu cuvînt din Kronika li- 
tewska de Matei Stryjkowski. Nicolae Costin încorporează, conform 
modelului, istoria naționälă în istoria universală de la creațiune, căutînd 
să fixeze locul pe care poporul român îl ocupă în arborele genealogic al 
neamurilor după Biblie. Ca şi sarmaţii (în grecește: ochi de şopirlă), 
geții şi dacii coboară, crede cronicarul, prin Gomor, din seminţia lui 
afet. 
Capitolele 6—14 sînt copiate literal din De neamul moldovenilor de 
Miron Costin în altă ordine şi cu adaosuri din Historia Pannonica sive 
Hungaricorum rerum de Antonio Bonfini, Origines et Occasus Transylva- 
norum de Laurenţiu Toppeltin, Synopsis slavonesc sau Istoria ruşilor de 
Inochentie Ghizel, Annales ecclesiastici de Soranus Baronius (1538—1607), 
un hronograf tip Danovici (ms. B.A. R.S.R. 938) şi Polonia sive de origine 
et rebus gestis polonorum de Martin Cromer. 

Din Istoria panonică a lui Bonfini sînt adause unele știri despre daci, 
date de geograful Strabon: l 


„Unii le zic daci şi davi, ce se înțelege pre limba grecească dais, adică război, că 
era acest neam al dacilor foarte războinic; geții de pe gesim, adică paliță (prăjină) 
lungă. Şi o dată cu dacii s-au aşezat pre aceste locuri şi geții, însă ei mai spre 
răsărit, unde este Crîmul acum, iar dacii mai spre Dunăre și mai spre 'Țeara nem- 
țească, precum mărturisesc cetăţile şi oraşele lor, care se hotărăsc tot în slovele 


dava“. 


Tot din Bonfini este scoasă ştirea că primul război al dacilor cu Traian 
“a avut loc la anul 102, precum și legenda descendenţei hunilor din fauni: 


„... domnul goților _Idantirsu, văzînd oştile sale pe dinaintea corturilor multe 
muieri frumoase, desfrînate în curvie, le-au gonit de la corturi peste apa Volga; care 
muieri îmblînd pen pustiile Juhrii să împreuna cu dumnezăii cei de păduri, cumu-i 
cu favnii şi cu satiri, aşea cît s-au născut dintr-însele mulţime de oameni; şi ştiind 


315 


ISTORIA LITERATURII ROMANE 


acele muieri că le-au gonit pentru frumuseța de pre la corturi, pentru aceea cineși 
copilul ce i se năștea, îi spinteca obrazul în doaă, ca să pae grozaliv şi strașnic“, 


Exceptînd unele pasaje de acest fel, neoriginale, fireşte, Letopiseţul 
Tării Moldovei de la zidirea lumii este în prima parte despre origini fasti- 
dios, pedant, fără o idee călăuzitoare. Demonstrația sobră a romanităţii 
poporului român din De neamul moldovenilor de Miron Costin se pierde 
într-un hăţiş inextricabil de fapte, adesea în nici o legătură cu istoria 
naţională. 

De la întemeierea Moldovei, așezată la anul 1366, Nicolae Costin co- 
piază pînă la a doua domnie a lui Aron vodă Tiranul Letopisețul Țării 
Moldovei de Grigore Ureche, adăugînd pasaje traduse din Polonia... lui 
Cromer, Chronica Polonorum de Al. Miehovius, Cronica leșească a lui 
Stryjkowski şi Sarmatiae Europae descriptio de Al. Guagnini (versiunea 
poloneză a lui Martin Paszkowski). Pe Dlugosz şi pe Wapowski nu i-a 
cunoscut direct, ci prin intermediul lui Cromer. 

În fine, pentru intervalul 1594—1601, Nicolae Costin transcrie letopi- 
sețul tatălui său, plus pasaje din Regni hungarici historia de Nicolaus 
Istuanffius şi Pannonico Dacicarum libri de Wolfgang de Bethlen. 

Începîndu-și letopiseţul său după 1700, Nicolae Costin n-a putut să-l 
ducă mai departe de anul 1601, căci şi compilaţia, traducerea şi adăugi- 
rea diverselor izvoare cereau osteneală. 

În 1710, domnitorul Nicolae Mavrocordat, cunoscîndu-l ca pe cel mai 
erudit istoric al ţării, l-a însărcinat să scrie cronica evenimentelor con- 
temporane, așa cum va proceda în Ţara Românească cu Radu Popescu. 

Cronica domniei dintîi a lui Nicolae-vodă Mavrocordat expune istoria 
Moldovei de la 14 octombrie 1709, data numirii lui Nicolae Mavrocordat, 
pînă în septembrie 1711, cînd s-a întîmplat un cutremur, pe timpul căi- 
măcămiei biv vel vistiernicului Gheorghe Apostol. 

Ca orice cronică oficială, noul letopiseţ, de astă-dată original, al lui 
Nicolae Costin n-are strălucire, cu atît mai mult cu cît autorul nu vi- 
brează în faţa întîmplărilor („inimă de pergament“, l-a caracterizat bine 
N. Iorga), nici nu uzează de procedee retorice. 

Portretul lui Nicolae Mavrocordat, important ca document, e făcut din 


observaţii exterioare: 


>+ ++ 0m dumnezeiesc, păzea tare biserica; la mîncare și la băutură foarte puţin; 
spre sfintele biserici şi mănăstiri scăpătate, milostenie făcea; spre săraci şi spre vă- 
duve cu milă era. Dară era grabnic la mînie şi mai ales asupra celor ce-i cunoștea 
că mincau banii vistieriei şi spre cei ce făceau strimbătăţi şi supărări săracilor şi 
spre cari erau neascultători de porunci, Era fără preget şi cu privighere la trebile 
ce erau a ţării; gata şi cu nevoinţă a plini poroncile împărăteşti .. .* 

Scurta domnie de mai puțin de un an a lui Nicolae Mavrocordat a 
fost monotonă. Un singur episod apare mai dramatic povestit de cronicar, 
acela al arestării vornicului Iordache Ruset, duşmanul cel mare al Costi- 
neştilor. Specialitatea acestui boier era ponegrirea semenilor săi, lucru 
destăinuit de domnitorul însuşi într-o mică scenă de comedie: 


„Între voroavele ce aveam cu Iordache vornicul, niciodată de bine de dumnea- 
voastră nu mi-a grăit, văzîndu-vă pre dumneavoastră de noi traşi cu dregătoriile 
curții... Martur pui pe Dumnezeu cum dumitale acest fel de hulă îți da; dumitale 
aşijderea, fel de fel de hulă (înşirind pre cîți erau boieri chemați la acea voroavă), 
de sta cu voroavele lui, Iordachi, să vă depărtez pre dumneavoastră de lîngă mine“, 


Deoarece stinsese multe case boiereşti și umbla să mazilească şi pe 
Nicolae-vodă, acesta adusese chestiunea în divan şi ceruse mitropolitu- 
lui să-i spună ce sentinţă prevedea pravila în asemenea cazuri. Mitropo- 
litul a răspuns că moartea, dar Nicolae-vodă, mărinimos, a poruncit să i 
se taie vinovatului numai limba. În cele din urmă, la intervenţia diva- 
nului, l-a iertat și de această pedeapsă. 

Clemenţa, insinuează cronicarul printre rînduri, n-a folosit domnito- 
rului, mazilit probabil tot din cauza intrigilor lui Iordache Ruset, fiindcă, 
în ziua sosirii firmanului, doi turci au sfărimat „rătezile“ încăperii unde 
era deţinut vornicul („sub scări despre casele doamnei“) și l-au pus în 
libertate. 

Partea despre domnia lui Dimitrie Cantemir este concurată de cronica 
de mai tîrziu a lui Ion Neculce. Dimitrie Cantemir stima desigur pe Ni- 
colae Costin pentru învăţătura lui, dar, date fiind raporturile de altădată 
dintre Miron Costin şi Constantin Cantemir, nu avea încredere în el. Se 
sfătuia, zice Nicolae Costin, numai cu hatmanul Ion Neculce. Dar, recu- 
noștea el totuși, Dimitrie Cantemir încă de la urcarea în scaun tratase cu 
multă politeță pe toţi, „pre cei bătrîni ca pre nişte părinţi, pre cei de 
virsta sa ca pre niște frați, pre cei mai tineri ca pre nişte fii“. 

Viu înfățișată este scena întîlnirii lui Dimitrie Cantemir cu Petru cel 
Mare: 


„Și în curte la scări s-au adunat cu împăratul, de i-au sărutat mîna şi împăratul 
l-au sărutat pe cap, luîndu-l în braţe şi ridicîndu-l sus cu o mînă, fiind Dumitraşco- 
vodă om scund şi împăratul om de fire întru toate șifaeși“. 


Nicolae Costin a luat și el parte la masa oferită de tar, nu s-a simțit 
Însă în apele lui, pentru că, zice el, ocolind alte explicații, „măcar că au 
fost postul lui sfeti apostol Petru, cu toți au mîncat carne şi mare benchet 
au făcut toată ziua aceeaşi...“ 

vei de la zidirea lumii, operă de pură compila- 
mniei dintii a lui Nicolae Mavrocordat n-ar fi 
introdus singure numele lui Nicolae Costin în istoria literaturii române, 
dacă el n-ar fi prelucrat în ultimul an al vieţii un roman clasic al Re- 
naşterii spaniole Relox de Principes o Marco Aurelio (Orologiul principi- 
lor sau Marc Aureliu), de episcopul de Mondonedo Antonio de Guevara, 
predicatorul lui Carol Quintul. | | 
Cartea lui Guevara a fost scri 


lui Neagoe Basarab către fiul să 
Xenofon, celebră operă de educa 


Letopiseţul Ţării Moldo 
ție, şi scurta Cronică a do 


să cam în aceeaşi vreme cu Învățăturile 
u Teodosie şi are la bază Cyropedia lui 
ție şi morală din secolul al IV-lea dina- 
intea erei noastre. Apariţia ei în 1528 la Sevilla, după un manuscris in- 
complet şi rău copiat sub titlul Libro aureo de Marco Aurelio empera- 
dor y eloquentissimo orador, preceda numai cu patru ani Principele lui 
Machiavelli, care, însă, deși publicat în 1534, era cunoscut cu cel puţin 
15 ani mai înainte, fiind compus tot cam în acelaşi timp cu Învățăturile 
lui Neagoe Basarab. Opera lui Guevara a fost tradusă mai întîi în italie- 
neşte, apoi în nemţește și în 1606 în limba latină de M. Wanckelius, 
Horologii Principum sive de vita M. Aurelii imperatoris, intermediarul 
versiunii lui Nicolae Costin. Traducătorul român a redus numărul capi- 
tolelor originalului de la 153 la 81 şi le-a grupat altfel, în patru cărţi în 
loc de trei. 

Viaţa lui Marc Aureliu este în Ceasornicul domnilor un pretext pentru 
o serie de norme privitoare la conducerea familiei şi a statului. Sub em- 
blema unei biografii romanţate, autorul prezintă un manual în folosul ti- 
nerilor principi, o călăuză în viața de toate zilele şi: de stat. Sensul se 


comunică şi în predoslovia traducătorului astfel: 


, „.„„să dau socoteală cărții aceştia am vrut să-i pui nume: Ceasornicul domnilor. 
Și aceasta ceasornici nu de năsip, nu de soare, nu de apă sau de ceasuri ce iaste 
ceasornicul vieţii, că celelalte ceasornice sînt pentru ca să cunoască ceasurile de 
zi şi de noapte; iară aceasta învaţă cum aceaia vom aduna toate ceasurile şi cum 
ni se cade a orîndui toată viaţa. Ceasornicele sînt aflate spre orînduiala vremilor 
întru stăpînie. Iar acesta ceasornic a domnilor ne învaţă a tocmi viiaţa, că de puţin 
folos sînt ceasornicele cele după pravile făcute de vor fi orăşeanii împedicați de 
vicleșugul şi nu vor avea între sine tocmeală și aşăzare“. m 


„Iancu Văcărescu în Ceasornicul îndreptat va fructifica ideea din titlul 
cărții traduse de Nicolae Costin. lenăchiţă Văcărescu, care își compară 
iubita cu un canar, nu citise însă cartea lui Guevara, deoarece acesta cri- 
tică moda femeilor din elita spaniolă de a ţine păsări în colivie, maimuțe 
la fereastră și cîini în braţe, în detrimentul creșterii copiilor. 

Ceasornicul domnilor, dedicat de Nicolae Costin lui Nicolae Mavrocor- 
dat, îşi păstrează încă actualitatea prin condamnarea războaielor şi ple- 
doaria pentru pace cuprinsă în tălmăcirea românească din ms. 204 în car- 


tea întîi, capitolele IX—XI: 


„Capul al noulea. Sfătuiaşte Marco Avrelie pre domn și pre cei mari, ca să se- 
lească de pururea spre pace şi vreame de războaie să nu dea... 


Capul al zeacele. Aicea să numără folosurile păcii. Şi cu cie tocmală mulţi domni 


din pricini de nemică au făcut războaie pria greale arată. 
Cap. 11. Cartea lui Marco Avrelie împăratului către Cornilie priiatenul, în care 


spune de ostenealele războiului şi de deşărtare triumfului, şi această carte iaste să să 
cetească domnilor, carii iubăscu războiul şi urăsc pacea“. 


Dintre naraţiuni îndeosebi El villano del Danubio a devenit faimoasă 
prin prelucrarea lui La Fontaine (Le Paysan du Danube). Este vorba de 
episodul în care un ţăran de la Dunăre (din Germania) vine în senatul 
roman cu barba groasă, pieptul gol şi păros, picioarele în opinci, haine 
din păr de capră şi un ciomag în mină, și cu o rară cutezanţă, care înmăr- 
mureşte auditorul, într-un discurs plin de sfruntări, dezvăluie toate cri- 
mele şi nedreptăţile administraţiei romane. îi 

În traducerea lui Nicolae Costin episodul apare în trei subdiviziuni ale 
capitolului al șaptelea din cartea întîi, şi anume: | 
tră sfatul Rimului, carele venisă de la apele Du- 


care au arătat rîmleanii pe patria lui. Şi această 
aminte acelora carii giudecă şi 


„Cap. 1. Voroava unui păgîn că 
nării să facă pîră pentru tiraniia, 
voroavă să va închide în trei capete: spre aducerea- 
spre bucuria acelora carii să giudecă. 

Cap. 2. Țăranul voroava sa începu urnind: certă pre rîmleni că nici de o strim- 
pătate nevătămîndu-să, au venit. de au dobîndit moșia lui. Și dovedind deplin arată 
pentru că ar fi fost dumnezei vătămaţi de dînşii, fură biruiţi lăcuitorii lui de 
rîmleni. 

Cap. 3. Aicea încheie ţăranul voroava sa, împotriva celor mai mari a giudeaţelor, 
nefăcînd dreptatia și pre cît ar fi de păgubaș stăpînirii arată“. 


Discursul ţăranului de la Dunăre începe după toate regulile elocvenţei 
cu un exordiu adresat senatorilor romani, patres conscripti: 

„O, părinţi adunaţi, o, neam ferice! Eu, țăranul Milan, lăcuitorul orașelor şi 
rîpelor Dunării, vouă sfetnicilor rîmleni care sînteţi adunaţi într-această curte mă 


închin şi mă rog dumnezeilor celor nemuritori ca şi limba mea astăzi să o în- 
drepteze şi să o chivernisească cum spre a moșiei mele cele ce se cuvine a 


grăi...“ 

Urmează o invocație în care oratorul roagă zeii să-l inspire pentru a se 
achita de datoria sa. Apoi numaidecît izbucnesc cuvintele de revoltă 
împotriva cotropitorilor jefuitori: 

„Pe vremea în care strigătorii voştri, înaintea carelor celor de veselie strigînd 
vieţuiască! Roma cea nebiruită! Iară cei pedepsiţi prinşi într-alt chip! Din adincul 
pieptului meu suspinînd, la Dumnezeu voi zice: dreptate! dreptate!... 

Voi, romanilor, pe steagurile și semnele voastre, în loc de simbol, aveţi aceste 
cuvinte: romanilor datorie este a ierta pre cei supuși şi a supune pe cei mindri, iar 
mai drept aţi zice aşa: a romanilor datorie este pre cei nevinovaţi a jecui, că nimica 
alta, voi romanilor, nu sînteţi, fără numai a noroadelor odihnitoare turburători şi 


apucători ... 3 ? % P d 
întreb pe voi, romanilor, ce lucru v-au îndemnat pre voi, cei ce sînteți născuți la 


apa Tibrului, de ați venit împotriva noastră carii în pace locuiam la apele Dunării. 
Au prietenii vrăjmaşilor voştri am fost; au gîndul nostru de vrăjmășie a arăta spre 
voi l-aţi văzut? Au auzit-aţi de Rim, vestindu-se, pre cum am lăsa lăcașurile noas- 
tre? ... Sau venit-a cineva la Rim din moşia noastră, arătîndu-vă vouă, ca unor duş- 
mani, gătirea de război? Au vreun crai, în ţările noastre murind, ne-ar fi lăsat pre 
noi cu testament vouă moștenitori, ca cu voia aceea să ne supuneţi stăpînirii voas- 


tre?“ 


Se pot face apropieri între acest discurs. și Graiul solului scit, tradus 
de Miron Costin din Quintus Curtius, dar asemănări şi mai evidente 
există între acest din urmă discurs și capitolul întîi din cartea a patra a 
Ceasornicului domnilor: „Voroava a pria înțeleptului garamanților cătră 
marele Alexandru în care dovedeaşte că mai mult pot ei, carii cu măsură 
socotesc de sine şi moștenesc puţine, decît Alexandru, care moşteneşte 
multe,: şi cu mîndrie socotind de sine şi că pre mare nebunie iaste a-şi 
vrea a stăpîni lung și lat, care are scurtă căruță a viații sale“. Garaman- 
ţii, sau ghimnozofiştii, sînt nagomudrii din Alexandria, brahmanii. Acest 
capitol din romanul lui Guevara a trecut în balada poetului romantic 
german Gottfried August Biirger, Der Kaiser und der Abt, tradusă în li- 
teratura noastră de M. Kogălniceanu în 1838 și publicată în Alăuta româă- 
nească nr. 2 din 15 iulie, sub titlul Împăratul și braminul (există şi va- 
riante populare româneşti: Mocanul isteţ, Ciobanul, Ștefan cel Mare și 
porcariul), 

Țăranul de la Dunăre, reprezentantul cel mai autorizat al sincerității 
cu orice risc, al indignării care se afirmă în ciuda oricăror opreliști, a 
fost ilustrat în timpul marii revoluţii franceze de Louis Legendre, membru 
şi președinte al Convenţiunii, autorul faimoaselor. cuvinte: N-aveţi pîine? 
Miîncaţi aristocrați! 

mână, Buc., 1883; Țăranul de la Dunăre, publicat de Em. C. Grigoraş în 
Convorbiri literare, iulie-august, 1930. 

$ Dr. Ioan Șt. Petre, Nicolae Costin, Viaţa și opera, Buc., 1939; N. Car- 
tojan, Ceasornicul domnilor de N. Costin şi originalul spaniol al lui 
Guevara, Buc., 1940. 


LETOPISEȚUL ANONIM AL ȚĂRII MOLDOVEI 
(1661-1709) 


M. Kogălniceanu mai atribuia lui Nicolae Costin și Letopiseţul Tării 
Moldovei de la Ștefan-vodă snă Vasilie-vodă încoace de unde iaste pără- 
‘sit de Miron Costin logofătul, scos din „izvodul lui Vasile Damian, ce-a 
fost treti-logofăt, şi de pre izvodul lui Tudosie Dubău logofătul“ şi copiat 
la Iaşi, 4 septembrie 1715, din îndemnul lui Nicolae Mavrocordat, de 
Axinte Uricariul (ms. 6 din Biblioteca Universităţii din Iași). 

Că atribuirea este greșită a dovedit C. Giurescu încă din 1907, deși 
N. Iorga, G. Călinescu și Mihail Sadoveanu au rămas, primul cu îndoieli, cei- 
lalţi fără rezerve, la opinia lui Kogălniceanu. Alţii au susţinut, nu destul 
de întemeiat, că această compilaţie aparţine copistului, lui Axinte Urica- 
riul, dar există dovezi că ea a fost întocmită cu cel puţin trei ani înainte 
de a fi fost transcrisă, în 1712. Pînă în momentul de faţă, autorul Letopi- 
sețului Tării Moldovei de la Ștefan-vodă snă Vasilie-vodă încoace (1661— 
1709) nu a putut fi identificat și e mai bine să-l considerăm anonim. În 
ceea ce privește cele două izvoade folosite de compilator, izvodul lui Va- 
silie Damian și izvodul lui Tudose Dubău, ele nu sînt scrise nici de Va- 
sile Damian, nici de Tudose Dubău, ci de autori de asemenea anonimi, 
din îndemnul lor. De altfel, există în total 6 izvoade în continuarea cro- 
nicii lui Miron Costin. Cel mai însemnat povestește răstimpul dintre 
Dabija-vodă și a doua domnie a lui Antioh Cantemir (1661—1705), şi a 
fost descoperit și publicat în 1913 de C, Giurescu. Al doilea izvod, alcă- 
tuit de cineva din anturajul marelui logofăt Teodosie Dubău, cuprinde o 
expunere sumară a domnilor de la Dabija pînă la Constantin Cantemir 
(1661—1693). Al treilea se referă la evenimentele din iarna anilor 1673— 
74 (domnia a doua a lui Ștefan Petriceicu); al patrulea, al lui Vasilie Da- 
mian, a rămas nedescoperit; al cincelea, cum crede. C. Stoide, tratează eve- 
nimentele dintre 1678 şi 1711 din punctul de vedere al boierilor Gavriliţă 

și Lupu Costachi și pare a fi fost scris de un om de casă al familiei Cos- 
tăcheştilor, Ştefan. Pădure, în 1712; în fine, al șaselea e numai bănuit. 

Letopiseţul anonim publicat de Kogălniceanu sub numele lui Nicolae 
Costin reunește, după cum spune titlul însuși, izvoadele anterioare și 
oferă o povestire continuă, destul de vie şi colorată, pentru anii 1661— 
1709, care ar fi crescut în însemnătate, dacă n-ar fi fost absorbită de le- 
topiseţul lui Ioan Neculce. În evoluţia istoriografiei moldovene din prima 
jumătate a secolului al XVIII-lea această cronică anonimă nu trebuie to- 
tuşi neglijată. 

Fără să aibă o concepţie de bază clar exprimată, Letopiseţul Ţării Mol- 
dovei de la ștefan-vodă snă Vasilie-vodă este o cronică prelucrată cu 
oarecare talent, foarte probabil de un reprezentant al micii boerimi, do- 
tat cu o cultură mijlocie, mai mult bisericească. Autorul știa, în orice caz, 
slavonește, căci citează versete din psalmi în limba slavonă şi învăţăturile 
lui Isus Sirah. Dintre toţi domnitorii, cei mai apropiaţi, cu excepţia lui 
Dimitrie, despre care cronicarul n-a ajuns de fapt să scrie, sînt Cantemi- 
reștii. Am fi tentaţi, prin urmare, să atribuim acest letopiseţ unui îndemn 
cantemiresc, însă caracterul oficial îi lipsește. Tocmai de aceea aspectul 
literar e accentuat, cu toate că anonimul nu se ridică la înălțimea prede- 
cesorului său, Miron Costin. 

Prin caracterizările de persoane și situaţii, prin importanța pe care o 
dă faptelor mărunte, dar semnificative, prin comentariul adesea naiv al 
întîmplărilor, anonimul dobîndeşte o fizionomie proprie, făcînd tranziţia 
de la Miron Costin la Neculce. El este, din toate punctele de vedere, opu- 
sul cronicarului de tip erudit, Nicolae Costin. i 

Cronica se deschide cu figura lui Istrate Dabija-vodă, om de ţară bun 
și beţiv ca un roi d'Yvetot, uitînd la trezie isprăvile din timpul chefuri- 
lor (dădea pe unii la armași să-i spînzure), personaj bizar, evocat apoi de 
Eminescu într-un cîntec goliardic, Umbra lui Istrate Dabija-voevod: 


Şi văd ieşind o umbră albă, 

Moșneag bătrîn, purtînd coroană, 

Pe pieptul lui o sfîntă salbă, 

Pe umeri largi o scumpă blană. 

Ea mîna-ntinde blind: — „N-ai grijă, 
Ce zic nu scrie la izvod, 

Eu sînt vestitul domn Dabijă, 

Sint moş Istrate — voevod“. 


Un caracter nu mai puţin ciudat a fost Iliaș Alexandru, otrăvit pare-se 


de doctori din îndemnul lui Gheorghe Duca. Iliaș, dacă vedea că un pirit 
n-avea cu ce să-și plătească datoriile, iar reclamantul era şi el sărac, 

scotea bani din buzunar și achita pe datornic. „Care domn aşa de milostiv 
şi îndurător ca acesta n-au mai venit la Moldova“. 

Stefan Petriceicu era „slab la domnie, că cine cum grăia îndată pre 
toţi credea; şi toţi era fără frică de dînsul“. „Au domnit și el numai un 
an, tot de călare, că ţara era tot băjenită““. Dumitrașco-vodă Cantacuzino, 
„fricos foarte“, a fost „domn atheist“. Antonie Ruset-vodă era „nelacom, 
bun la judecăţi, libovnic“ şi își desfăta curtenii cu plimbări vesele, avea 
însă un fiu neastîmpărat, „călăreț bun şi curvar foarte“. Beizade Alexan- 
dru Ruset făcea chefuri de pomină, răpea fetele oamenilor săraci şi-i plă- 
ceau alergările de cai, încolo nu grăia pe nimeni de rău, nici nu pîra la 
tatăl său. În schimb, Antonie Ruset, pîrît la turci de Gheorghe Duca, după 
mazilie a fost pus la munci groaznice: i s-au bătut trestii pe sub unghii 
şi i s-a dat să înghită un nemeteț (văl) uns care i s-a tras apoi afară cu 
tot cu maţe. 

Toată ura cronicarului se îndreaptă împotriva lui Duca-vodă, domn 
rău, pizmaș, „îndelungareţ“ la mînie, cupid de averi şi el şi doamnă-sa: 


„Că de lăcomie mare ce avea să tot mai strîngă bani mai mulți, şi domn era, și 
vistiernic mare, şi neguţător, şi vameş, că toată hrana tuturor luase el şi doamna de 
precupea toate cîte erau şi da de la sine din casă unde ce trebuia ţării. Apoi rînduia 
de plătea vistieria de la ţară pentru un ban şi altul. Doamna sa, de altă parte, 
cîrciumărea bucatele din casă, pînea ori pe unde avea, şi băutura și plocoanele ce le 
veneau la beci; încă făcea boi de negoţ şi minca iarna finațele oamenilor, săracilor, 
cu boii lor, pînă se vindea aceea, şi apoi se apuca de alţii. Numai o bunătate aveau 
amîndoi între dînşii, că erau foarte curaţi, cum se grăiește, în casa lor se vrea 
putea cînta sfinta liturghie...“ 


Aluzia maliţioasă din ultimele rînduri e a unui bun umorist. Un pasaj 
despre cometa din zilele Ducăi-vodă (parodiat de G. Topîrceanu) presu- 
pune și daruri descriptive, fireşte în spiritul cărţilor de prevestire de la 
sfîrșitul veacului al XVII-lea: 


„La cursul anilor 7188, iară de la Christos 1689, în luna lui decembrie 10 zile, 
ivitu-s-au pre cer o stea cu coadă, căreia îi zic latinii cometa, adecă mătură. Și 
lungă era de cuprindea cu lungimea sa giumătate de cer, începîndu-se întîi de jos 
dintr-o stea, despre partea Țării Ungurești, între ameazăzi și între apus. Apoi de zi 
ce trecea tot se urca pre cer către miazănoapte în sus şi dindărăt se scurta, mer- 
_gînd în spre miazănoapte, pre cum este umbletul cerului, cu stelele învîrtindu-se 
către apus. Şi aşa au trăit şepte săptămîni şi patru zile pînă la zi întîi a lui fevrua- 
rie; de acia s-au stins şi au pierit“, 


Fireşte, „mătura“ a scornit „vrajbă mare de oști mai la toate împără- 
tiile și țărele“. Dar au mai fost și alte semne. Marţi, la 9 august acelaşi 
an, s-a cutremurat aşa de tare pămîntul, „cît au căzut icoanele jos de 
prin biserici la ţară și vase și poliţe de prin casele oamenilor“. 

În ultima lui domnie, Duca s-a dedat la jafuri afară din cale, „că i se 
desfrînase și lărgise maţele spre luat (cum zice la psalmul al cincelea, 
PPOEh OT BpucT Phpran ÎX: adecă: groapă deschisă gitlejul lor)“. (Psalmul 
l-a inspirat şi pe Miron Costin în Stihuri asupra zavistiei). Pe Ursache 
biv vel vistiernic l-a dezbrăcat cu pielea şi l-a legat la un stilp în ger, bă- 
gîndu-l şi în temniţă un an, cu bătăi la tălpi, pentru a-i smulge 250 de 
pungi de bani. Pe Ion Iser, vistiernicul, şi pe Andrei Şipoteanu, vornicul 
de poartă, i-a pedepsit ca în cunoscuta legendă din Gesta Romanorum: 
„dezbrăcîndu-i în pielea goală şi ungîndu-i cu miere, vara, i-au legat de 
un stilp, de-i mîncau muştele şi albine“. Pe negustorii din târguri i-a în- 
chis, pe ei sau pe femeile lor, neţinînd seama de starea lor, astfel că multe 
năşteau în închisoare, „și tot nu le slobozea, pînă la multe i-au crescut 
copiii acolo în grosuri, pînă au început a grăi, unii a umbla în picioare“. 

Cînd Duca a fost luat prizonier de polonezi și şi-a pierdut tronul, 
doamna a plecat din lași cu herghelii de cai, cirezi de boi și de oi, cu 

“gîndul de a-i neguța mai departe, de n-ar fi dat năvală ţăranii să-şi ia vi- 

tele înapoi. „Acea dobîndă au făcut Duca-vodă cu neguţătoriile lui“ — 
exclamă cu satisfacţie cronicarul. Cît despre boierii care însoțeau pe Duca, 
afară de Miron Costin, salvat de un prieten leah, toţi au fost lăsaţi cu 
pielea: „şi pre giupiînesele boierilor dezbrăcîndu-le, cum erau cu toate 
hainele şi odoare podobite, în ziua de Crăciun, cu peile le-au lăsat“. 

Ajunsă la Țarigrad, doamna a trimis bani în Polonia, „tot galbeni de 
aur, prin anteree cusuţi, îmbrăcaţi pe oameni“ întru salvarea soţului, dar 
sumele n-au ajuns la destinaţie. Moartea lui Duca-vodă prilejuieşte cro- 


nicarului o pagină sarcastică: 


- „Sosind veleatul 7193, iară cel de la Christos 1685, la luna lui martie în 24 de zile, 
într-o marţi sara, spre miercuri, către Blagoveştenie, la al treilea ceas de noapte, 
l-au lovit de paliz, adecă cataroi, şi după acea lovitură au mai trăit încă o săptă- 
mînă, pînă iară marţi sara, martie 31; iară marţi sara, în spre miercuri noaptea, 
au răposat Duca-vodă în ţara leșască în robie, în tirg în Liov. Și spintecîndu-l doito- 
rii, după ce au murit, spun că au găsit în herea lui 27 de petre roşii, aşa de late şi 
de groase într-un chip cum-i această figură ce scrie aicea 9, lară deosebi de aceste, 


spun că au mai aflat și la rărunchii lui de către stînga, alte două pietre, încă mai 


mari decît acele din here, cum-s aceste două figuri: 


[= La 

Iară plăminele cele albe au fost arse de sete; maiul cel negru i-au fost sănătos, și 
inima sănătoasă, însă foarte mare, ca de giuncul interţiu. Şi aşa petrecîndu-se Duca- 
vodă, l-au astrucat în biserica lui Alexie Balaban, neguțătorul cel mare carele au 
avut şi cîteva rude în Ţara Moldovei, mai nainte, ca Ursachi cel vestit de bani 
mulţi ce are. Punînd trupul Ducăi-vodă așa în sclipul gropniței lui Alexe Balaban, 
de la carele am luat şi această istorie pentru moartea Ducăi-vodă .. .“ 


Un tablou realist este acela al foametei din a doua domnie a lui Du- 
mitrașco Cantacuzino, asupra căreia referă și letopiseţul Bălenilor. Foa- 


metea urmată de ciumă și năvala fiarelor a fost cauzată de jafurile 
domnitorului: 


„Deci, luîndu-le pînea şi de cite avea, s-au făcut foarte foamete mare, cît au 
ajuns mirţa tirgului cea de 16 ocă de grîu 3 lei bătuţi, iar sacul de săcară, ca de 
2 mirțe şi pol, era cinci șese lei, pentru aceasta s-au făcut foameţi mari, de mînca 
om pre om; că în Iaşi au amăgit un ţigan pre o fată săracă și au băgat-o într-o 
pivniţă pustie, şi acolo au ucis-o şi au tăiat dintr-însa de au fript și au mîncat, pe 
care l-au şi prins Dumitrașcu-vodă; spunînd drept, nu i-au făcut nimică; și pre multe 
locuri s-au înţeles așa. Apoi, murind mulţi oameni de foame, ca de ciumă, zăcînd pe 
uliţe, de aceea se învățase lupii de mîncau acele trupuri moarte, neputindu-i birui 
cu îngroparea pre toți morţii. Dintru care mai pre urmă se învățase lupii de apu- 
cau şi oameni vii în multă vreme, femei şi copii mici, de-i mîncau din mijlocul tîr- 
gului, și prin sate pe la ţară, dînd năvală şi asupra a oameni mari de-i sminteau...“ 


Pe Constantin Cantemir anonimul îl laudă, pentru că, deși necărturar, 
știa bine turcește, era împodobit la cuvinte și avea limba dulce. Domnia 
i-a fost însă tulburată de podghiazuri leșești și de bandele de tîlhari. Cînd 
mitropolitul Dosoftei a fost luat de Ioan Sobieski în Polonia, un podghiaz 
a prins pe fiica lui Vasile Lupu, domniţța Ruxanda, fosta soţie a lui 
Timuş, în cetatea Neamţului şi i-a tăiat capul cu toporul pe prag, luîn- 
du-i 19 000 de galbeni. Cu tilharii, Cantemir-bey s-a purtat cumplit: „pre 
unii de vii cu foc îi ardea, pre alţii în patru bucăţi de vii îi tăia, altora le 
tăia minele și picioarele şi așa îi lăsa de se pedepseau pînă ce mureau“. 

Constantin Duca era „de carte prea învăţat“, ştia bine elineşte şi vor- 
bea politicos cu toată lumea. De găsea vinovat la divan chiar un ţăran, 
zicea: „luaţi-l pre dumnealui și-l puneţi la propreală“ sau: „daţi-i atîtea 
toiege“. Dimpotrivă, Antioh Cantemir striga tare și o dată a răcnit chiar 
către vlădica de Huși Varlaam: „Popo, ce nu giudeci drept, cînd îţi vin 
cărţile mele? 'Ţi-oi rade pletele.“ Dar, crede superstiţiosul cronicar ano- 
nim, nu i-a fost dat Moldovei să aibă parte de acest domn bun. În prima 
domnie s-a născut în tîrg la Iași un vițel cu două capete şi patru ochi, 
la Andrei Stegaru, iar în a doua „un copil în Branişte, la un om anume 
Toader, fără mîini şi fără cerul gurii, și au trăit numai o săptămînă şi au 
murit“, Cînd se ivesc astfel de semne, „nici de un bine nu este“. Antioh- 

vodă, „la preumblări și la vînaturi cu șoimi și cu ogari pururea îmbla, 
de să desfăta şi cu mîncări și băuturi, și la arc însă trăgea bine“, neaștep- 
tîndu-se ca turcii să-l mazilească. Scoaterea din domnie i-a fost prevestită 
de un ogar, care la una din mesele cu surlari și trîmbiceri a domnitorului 
s-a ţinut alăturea cu mehterii și, gonit, s-a întors de trei ori și a urlat. 

Letopiseţul se încheie cu povestirea celei de-a doua domnii a lui Mihai 
Racoviţă, în 1709. Istoria pentru craiul Svedului, Carol al XII-lea, cînd 
s-au sculat asupra împăratului Petru Alexevici, la anul 1709, descrierea 
luptei de la Poltava și izvoadele de pierderi ale beligeranţilor au fost 
adaose de cineva din gazetele străine ale timpului, foarte probabil de 
Axinte Uricariul, copistul letopiseţului anonim. 


AXINTE URICARIUL 


Axinte Uricariul, născut pe la 1670 în satul Scînteia din ţinutul Vaslu- 
iului, fiu al unei oarecare Candachia, devenise pisar de cancelarie în 1702, 
în a doua domnie a lui Constantin Duca. Vreme de cinci ani a copiat 
urice sau hrisoave, de unde și supranumele său (numele de. familie nu i 
se cunoaște). Ştia slavonește, rusește, grecește şi latinește. Din 1708 exe- 
cută prin diverse localităţi însărcinări de hotărnicii. În 1710, Nicolae Ma- 
vrocordat îl pune să copieze manuscrise de cronici, iar după moartea 
lui Nicolae Costin să continue cronica: oficială a Moldovei. A murit prin 
1733, retras la moşiile pe care și le agonisise din slujbele lui. De la el 
ne-au rămas în copii Letopiseţul Tării Moldovei de Grigore Ureche, Le- 
topiseţul Țării Moldovei de Miron Costin, Letopiseţul de la snă Ştefan- 
vodă snă Vasili-vodă 1661—1709, Cronica domniei dintâi a lui Nicolae 
Mavrocordat de Nicolae Costin şi cronica originală a celei de-a doua 
domnii în Moldova a lui Nicolae Alexandru-vodă Mavrocordat. Ştim sigur 
că aceasta din urmă aparţine lui Axinte Uricariul, pentru că ni s-a păstrat 
parţial manuscrisul ei autograf. Cronica a fost redactată între 1714 şi 1716 
și a fost transcrisă în mai multe copii în Țara Românească, intrînd în 
compilaţia lui Radu Popescu. Mihail Kogălniceanu a tipărit-o pentru prima 
dată în volumul al doilea din Cronicile României. O ediţie nouă a dat în 
1944 Ioan Şt. Petre. | 

Axinte Uricariul are o concepţie democratică, urăște aristocrația şi este 
de părere că „șlehticiia şi blagorodnicia, cînd nu iaste cu fapte buni, nu 
cinstește, ce mai vîrtos ocărăște pre om“. Om cu oarecare ştiinţă de carte 
_pe de altă parte, Axinte laudă grija lui Nicolae-vodă pentru şcoală şi ti- 

Totuşi, cronica lui Axinte Uricariul este o cronică 
evident, din punct de vedere al obiectivităţii, nu se 
t pe ea. Ar rezulta că lucrurile mergeau foarte bine 


pografie în Moldova. 
oficială, de curte, şi, 
poate pune mare pre 
pentru toţi: 

„Boiarii aveau cinste şi trecere, şi-şi isprăviia trebile singuri de la Nicolae-vodă, 
iar nu pren alţii sâu pren mite. Cinul preoţesc era cinstit; slujitorii își lua merticele 
și lefile deplin; pre săraci nu-i călca nimenea, nici îi mînca ca altădată, şi alte 
bunătăţi multe era în ţară...“ 


Episodul cel mai interesant al cronicii este cel privitor la ridicarea 
regelui Carol al XII-lea de la Tighina de către turci. Se ştie că regele şved 
se aşezase acolo după înfrîngerea de la Poltava şi nu mai voia să se în- 
toarcă în ţară, silind pe turci să-l ia pe sus, spre a nu se strica pacea 
cu rușii. Atacul reședinței craiului, precedat de foc cu cumbarale din 
baliemezuri, este zugrăvit cu mult pitoresc. 

Turcii dau iureş şi intrînd pe o fereastră în casă încep a scoate pe 
suedezi cîte doi şi cîte trei. Regele opune rezistenţă şi nu se dă scos din 
casă nici mort. lenicerii dau foc casei, dar cei dinăuntru sting incendiul, 
urcîndu-se pe acoperiș. Turcii prind de veste și pîndesc cu sineţele; în 
sfîrşit, focul cuprinzînd casa, niște ofiţeri împing pe încăpăţinatul rege 
cu forţa afară. Rănit la o mînă și zgiriat la nas, regele se predă numai 
copleşit de turci, care erau să-l omoare, dacă un general n-ar fi strigat 
că e craiul. „Aferim, aferim, bini m-aţi chivernisit“, ar fi zis Carol al 
XII-lea văzînd. pe comandantul ienicerilor. După cîteva zile era pornit 
spre Odriu, într-un chip foarte original, notat cu haz de cronicar: 


„„„„I-au scos şi pe craiul şi era înfăşurat într-un mender, cît nu i se vedea nice 
capul, nice picioarili, şi-l ridica 6 oameni ca pre un mort; și aşea l-au băgat într-un 
rădvan şi l-au acoperit şi cu alte borfe, cît numai borfele să vedea, iar altă nemică, 
şi au intrat şi Crotos gheniral cu dinsul în rădvan. Şi aşea au purces paşii alăturea 
înainte şi pe urma lor rădvanul, și după rădvan mergea chehaelili paşilor, şi pe 
urmă mergea mehtuhanile bătînd...“ | 


Cronica lui Axinte Uricariul colcăie de termeni turcești (itlac fer- 
man = poruncă de slobozit, seliam agasi = mareşal de curte a unui paşă; 
seferșah mîrzea = mareşal de curte tătar; balgibaşlîc = tribut de miere; 
ciaușlar emini = ofiţer pe lingă marele vizir; odobașă = căpitanul unei 
companii de turci; silihtar aga=dregător al sultanului, un fel de stolnic: 
șănlic = serbare) și de neologisme (armistriție, avizii, complimenturi, fran- 
țujcan= franciscan, gazeturi, leftică, manifest, ordinanțu, protecție, să- 
cretar, tragudie, țeremonie). 

DIMITRIE CANTEMIR 


Dimitrie Cantemir este cea mai complexă personalitate din istoria lite- 
raturii noastre vechi, scriitor, istoric, om de știință şi de stat, de reputaţie 
europeană încă din secolul al XVIII-lea. - 

S-a născut la 26 octombrie 1673, în vremea domniei lui Dumitrasco 
Cantacuzino, cînd tatăl său era numai boier, mare clucer, fără drept de 
a participa la divan. Mama, Ana Bantăş, se trăgea dintr-o familie de 
boiernaşi, proveniți din negustori. 

În Istoria Imperiului otoman, Dimitrie Cantemir şi-a alcătuit o ge- 
nealogie fantezistă, coborîndu-și familia din hanul (can) tătar Timur 
(Temir), spaima Orientului, ceea ce făcu să surîdă pe Voltaire în Histoire 
de Charles XII (1731): „on prouvait cette descendence par le nom de ce 
conquérant. Timur, dit-on, ressemble à Temir; le titre de kan, que possé- 
dait Timur avant de conquérir PAsie, se retrouve dans le nom de Can- 
temir; ainsi le prince Cantemir est descendant de Tamerlan. Voilà les 
fondements de la plupart des généalogies“. „Aș fi bănuit mai de grabă, 
scria de asemenea ironic Voltaire lui Antioh Cantemir, fiul lui Dimitrie, 
că sînteți din neamul lui Pericle, decît din al lui Tamerlan.“ 

Adevărul este că bătrînul Cantemir era originar din satul Silişteni din 
ținutul Fălciului, „om prost, mai de gios, cum scrie Neculce, că nici carte 
nu știa“, răzeş fără pămînt, crescător de cai, „herghelgiu“, cum insinu- 
ează Radu Greceanu. La vîrsta de aproximativ 35 de ani (se născuse 
în 1612) se angajează ca mercenar în armata Poloniei sub Ioan Cazimir, 
slujind timp de 12 ani. În 1660, trece sub Grigore Ghica în Țara Româ- 
nească și ca ceauș spătăresc ia parte la luptele împotriva lui Rákóczi în 


328 


CE Scanned with OKEN Scanner 


SECOLUL AL XVIII-LEA 


Ardeal şi la lupta de la Neuhăusel (1663). În 1664, Istrate Dabija îi dădea 
funcţia de ispravnic de codru, adică comandant al oştilor de apărare 
împotriva tătarilor din Bugeac. A trecut succesiv prin dregătoriile de ar- 
maş, serdar, clucer şi capuchehaia la Constantinopole (ştia bine turcește 
şi tătăreşte). După asediul Vienii (1683), la care a luat parte alături de 
Gheorghe Duca, pleacă în Țara Românească şi, cu ajutorul lui Șerban 
Cantacuzino, devine domn al Moldovei în 1685, luînd numele de Con- 
stantin. 

Deoarece el însuși nu era învăţat, Constantin-vodă a vrut să dea fiilor 
săi o educaţie aleasă, afară din comun. De aceasta profită mai mult Di- 
mitrie, întîiul născut, Antioh fiind puţin dotat de la natură, moltu, greu 
de cap. 

Primul dascăl al lui Dimitrie a fost un cleric grec, Ieremia Cacavelas, 
elev al elenistului Ioan Olearius, cu studii teologice de la Lipsca şi Viena, 


fost profesor la Școala Domnească şi corector al tipografiei greceşti din . 


Iaşi, ghicitor al lui Şerban Cantacuzino și autor de scrieri religioase. 


Cerut ca ostatec la Poartă, între 1688 și 1691, Dimitrie Cantemir a avut 
prilejul să urmeze cursurile Academiei Patriarhiei Ortodoxe, sau Marea 
Şcoală din Constantinopole, şi acolo, după cum ne spune el însuși în 
Istoria Imperiului otoman, a învăţat elementele filozofiei cu Alexandru 
Mavrocordat, lacomi, Antonie, Spandoni, Meletie de Arta și Ilie Miniat. 
Își făcuse bune relaţii printre oamenii învăţaţi turci şi străini şi deprin- 
sese, în afară de grecește, latinește şi slavonește, limbi pe care le ştia din 
țară, cîteva limbi orientale, turca, persana şi araba. Dascăl de limba 
turcă i-a fost Isaad effendi. Cantemir ştia să cînte bine din tambură şi 
era chemat, zice Nicolae Costin, de agale la ospeţe pentru „zicături:. 

Întors în ţară, la 1691, după moartea tatălui său, boierii îl aleg domn 
al Moldovei, în speranţa că, fiind tînăr (avea 19 ani), vor guverna ei ţara. 
Domnitorul trimite cuvinte de pace lui Constantin Brîncoveanu în Țara 
Românească, dar acesta intervine la Poartă pentru numirea în Moldova 
a ginerelui său, Constantin Duca, astfel că domnia lui Dimitrie Cantemir 
nu ţine decît trei săptămîni. Neconfirmat de turci, el revine la Constan- 
tinopole și-și reia studiile întrerupte timp de doi ani. Rămas în conti- 
nuare la Țarigrad și în domnia fratelui său Antioh (1695—1700), îşi com- 
pletează instrucţia cu experienţe militare, participînd la luptele de la 
Petervaradin și Zenta între turci şi imperiali. 

După încheierea păcii de la Karlowitz, Dimitrie Cantemir vine, pentru 
scurtă vreme, în Moldova şi se căsătorește cu domniţa Casandra, fiica lui 
Șerban Cantacuzino. Devenea moștenitorul acestuia şi pretendent la tro- 

nul Țării Românești, ocupat de Constantin Briîncoveanu, rivalul neîm- 
păcat al Cantemireştilor. 

Prin uneltirea lui Brîncoveanu, Antioh-vodă e mazilit în 1700 și înlocuit 
cu Constantin Duca. Guvernat de oligarhia boierească, acesta nu se men- 
ține decît trei ani, fiind învins în cele din urmă de Mihai Racoviţă, noul 
domnitor acceptat de turci şi, pentru a para readucerea unuia din fraţii 
Cantemir, şi de Briîncoveanu. În timpul domniei lui Mihai Racoviţă, 
Dimitrie Cantemir intrighează la Poartă împotriva lui Brincoveanu, acu- 
zîndu-l de hainie, nu izbutește însă să-i obţină mazilirea. Brîncoveanu 
îşi întărise poziţia în Moldova căsătorindu-şi o fată cu unul din fiii lui 
Iordache Ruset, iar la Poartă avea un agent primejdios prin relaţiile lui, 
pe vărul său, Toma Cantacuzino. Acesta pune la cale arestarea și surghiu- 
hirea lui Dimitrie Cantemir în Insula Chios, care ar fi urmat, dacă prin- 
cipele moldovean n-ar fi fost ascuns de prietenii săi turci. 

În 1704, Toma Cantacuzino, vizînd pentru el domnia Țării Românești, 
într-un viitor apropiat, încearcă o împăcare între Brîncoveanu şi Cantemir. 
La întîlnirea proiectată în acest scop, Cantemir, urmărit de Scarlat Ruset, 
este prins de bostangii şi aruncat în închisoare, de unde se răscumpără 
cu bani. În curînd, Mihai Racoviţă se făcu nesuferit prin exploatarea ne- 
miloasă a ţăranilor și prilejui fraţilor Cantemir să-l denunțe la Poartă. 
O înlocuire a vizirului veni şi ea în ajutorul Cantemireştilor şi obligă pe 
Brîncoveanu să-și schimbe atitudinea ostilă. Antioh Cantemir era învestit 
domn pentru a doua oară în Moldova, iar Dimitrie Cantemir primi din 
partea lui Brîncoveanu, în schimbul moșiilor lui Şerban Cantacuzino, o 
pensie anuală de zece pungi de bani. Pacea aceasta nu era durabilă şi a 
fost ţinută, după expresia lui Neculce, „pe cum ţin cîinii vinerile“. 

Dimitrie ar fi putut să se bucure de domnia fratelui său Antioh, dar 
acesta, om practic și egoist, îl renegase încă de pe cînd se afla în închi- 
soare, refuzînd să dea bani, „chiar de ar sta o mie de ani“ acolo. Ca prim 
moștenitor, el își însușise toate moșiile cumpărate de Constantin-vodă 
bătrînul şi nu acorda fratelui său nici un venit. În domnia dintii, folosise 
pe Dimitrie agent al său diplomat la Poartă, capuchehaia, acum nu-i mai 
oferea nici atît. Se înţelege de ce Dimitrie nu-l însoțea în ţară, rămînînd 
mai departe la Constantinopole, ca un exilat. | 
_O nouă schimbare a marelui vizir pricinui mazilirea lui Antioh în 1707 
şi reluarea tronului de către Mihai Racoviţă, omul Ruseţilor. Epoca de 
linişte de la granițele ţării se termină în 1709, după bătălia de la Poltava. 
Carol al XII-lea, regele înfrînt al Suediei, se stabilise în raiaua turcească 
de la Bender, de unde spera să reia lupta cu ajutor otoman. Racoviţă, 
dîndu-și seama că rușii se întăresc, „că vădzusă, zice Neculce, şi tăria 

Tratatul de alianţă dintre Dimitrie Cantemir și Rusia lui Petru cel 
Mare s-a încheiat la Luţk, în ziua de 13 aprilie 1711, pe un text redactat 
în întregime de Dimitrie Cantemir. El fusese precedat de o proclamaţie 
în limba latină către Europa a lui Petru cel Mare şi urmat de o proclama- 
ție către poporul Moldovei a lui Dimitrie Cantemir, semnată de Nicolae 
Costin şi de principalii șefi ai opoziţiei boierești, în frunte cu Iordache 
Ruset. 


„Iată, suna această proclamaţie, s-a ivit Petru Alexeievici, ţarul Rusiei, care 
— cu arma de neînvins a crucii — vine să dezrobească popoarele creştine din robia 
păgînilor. Este nevoie ca noi să ne unim cu alianță armată cu diînsul şi să pornim 
din toată inima și legîndu-ne cu toată soarta noastră“. 


Cît de mare a fost ecoul proclamaţiei lui Dimitrie Cantemir în popor 
ne spune Ion Neculce în letopiseţ;: 


„Deci, boierii mazili au şi început a veni de prin bejenii la oaste. Foarte prea 
puţini n-au venit. Aşijderea și slujitorii, dac-au audzit, au şi început a vini de toate 
părţile şi să scriă la steaguri. Și auzind de leafă, nu numai slujitorii să scri€, ce 
şi ciobotarii, croitorii, blănarii, criîşmarii. Slugile boiereşti lăsa pre boierii săi şi 
alerga, de să scriă la steaguri. Oaste de strinsură din tîrgu, mai mulţi fără arme 
de cît cu arme. Să făcusă păn la 17 polcovnici şi 170 rocmiștri cu steaguri, în cin- 


spredzece dzile“. 


Mica boierime fără slujbe (mazilii), oștenii din ţinuturi și meseriaşii 
erau toți de partea domnitorului, dar marii boieri, după cum ne infor- 
mează tot Neculce, „fugisă de pre lingă dînsul, de-l lăsară singur“. 

Sosirea ţarului Petru cel Mare la Iaşi și întîlnirea cu Dimitrie Can- 
temir sînt povestite în chipuri diferite de cronicarii Nicolae Costin şi 
Neculce, ca și de alți martori oculari. Relaţiunea cea mai interesantă ră- 
mîne aceea a lui Neculce: 


.„.Şi au venit, scrie el, marele Petru, împărat al Moscului, dreptu în tîrgul 
Iașului, împreună cu împărăteasa lui, în curţile domnești. Iară caimacamii, îm- 
preună cu alţi boieri şi orășeni bătrîni, mai de cinste, și mitropolitul, cu tot clirosui, 
i-au ieșit cu toţi înainte, afară din Iași, și frumos timpinîndu-i l-au priimit cu toată 
inima. Și i s-au închinat ca unui împărat creștin, dînd laudă lui Dumnezeu, ca 
doar îi va cerceta cu mila sa și-i va scoate de suptu giugul robiei turcilor...“ 


Faptul că împăratul n-a vrut să stea la ospăţul oferit în cinstea lui 
în capul mesei, că l-a așezat acolo pe Dimitrie Cantemir, faptul că i-a 

plăcut vinul localnic cu pelin, .faptul că a turnat cu mîna lui tuturor 
mesenilor, chiar şi doamnelor, faptul că umbla pe jos, fără alai, numai cu 
două trei slugi și că lăuda tot ceea ce vedea (aprecia dintre monumen- 
tele arhitectonice în primul rînd Golia, cu stilul ei polono-ruso-grecesc) 
au lăsat în mintea cronicarului o vie impresie. Ă 

Un ofiţer francez din suita lui Petru cel Mare, Moreau de Brassey, face 
în memoriile sale (Mémoires politiques, Amsterdam, 17 16) următorul 
portret lui Dimitrie Cantemir: 


„Acest domnitor era un om de mică statură, cu trupul Şlefuit în chip delicat, băr- 
bat frumos, grav şi cu înfățișare așa de plăcută, cum n-am văzut niciodată în viața 
mea. Era om politicos, afabil, cu conversaţie blindă, politicoasă, curgătoare, vor- 
bind latinește în chip ales, ceea ce era foarte plăcut pentru cei care vorbesc această 
limbă şi care aveau bucuria de a se întreţine cu acest principe“, 


Petru cel Mare a dat şi el un ospăț în onoarea lui Cantemir în ta- 
bără, în corturi, unde se săpase șanțuri pentru slobozirea picioarelor. În- 
timpinat de dragoni cu focuri de arme, Cantemir a venit însoţit de 15 bo- 
ieri, în frunte cu Neculce. 


„Și ne-au cinstit, scrie acesta, bine şi frumos și mai pe urmă ne-au închinat în- 
suși împăratul cu niște vin al lui de la îranţoji, care, îndată cum au băut, au măr- 
murit toţi de beţi, bînd acel vin și n-au mai știut cum au dormit întru acea noapte 
şi domnul şi bojerii...“ 


Bătălia de la Stănileşti a fost pierdută, turcii fiind de trei ori mai 
numeroși decit ruşii. La un moment dat, Cantemir a trebuit să susțină 
el însuși, cum spune în Istoria Imperiului 'otoman, lupta în curs de trei 
ceasuri împotriva a șaizeci de mii de cavalerie turcească și tătară. 

Pacea, tratată din partea rușilor de cancelarul P. Șafirov astrologul, a 
fost repede acceptată de turci, pentru că, zice Cantemir, „tabăra lor ră- 
suna de plingerile soldaţilor, și ienicerii scăpaţi din foc nu mai voiau să 
intre în lupta în care suferiseră pierderi așa de mari“, 

Vizirul ceru pe Dimitrie Cantemir, ţarul însă refuză categoric să-l 
predea. 

Astfel, Cantemir reuşi să treacă, ascuns în careta împărătesei, prin 
oastea turcească, neștiut de nimeni, afară de Neculce, și să scape cu viaţă 
din mîinile dușmanilor. Mai avu timp să-și ridice, însoţit de o gardă de 
200 de ruşi, familia din Iaşi, şi cu 4000 de moldoveni care-i rămăsese 
credincioşi merse să se stabilească, pentru totdeauna, în Rusia, cu con- 
simţămîntul lui Petru cel Mare. Țarul îi dădu titlul de principe sereni- 
sim al Rusiei, o casă luxoasă la Moscova, o pensie anuală de 6000 de 
ruble, sate şi moșii în ţinutul Harcovului şi, în semn de prietenie, portre- 
tul său încadrat în pietre preţioase. 

Timp de 12 ani, cît a stat în Rusia, Cantemir a nădăjduit mereu să-și 
elibereze ţara, gînd care din nefericire nu s-a putut niciodată împlini. 
În 1712 îi muri soţia, Casandra Cantacuzino, de la care a avut în total 
zece copii. Reputația sa deveni în curînd europeană și în 1714 Academia 
berlineză se simţi fericită să-l aleagă printre membrii ei de onoare. Che- 
mat în 1719 de ţar la Petersburg, Cantemir se căsătorește în 1720 cu 
cneaghina Anastasia Trubeţkoi, în vîrstă de 18 ani (el avea 47), cununat 
de ţar, la cererea căruia prinţul își rade barba, aruncă veșmintele orien- 
tale şi se îmbracă după moda apuseană, punîndu-şi perucă pudrată, just- 
aucorps (haină strîmtă și scurtă pînă la genunchi), jabou. Fără să re- 


Palatul lui Dimitrie Cantemir 
la Constantinopol. 

nunţe la ideea de a-şi recuceri tronul Moldovei, Cantemir se avintă cu 
aceeaşi perseverenţă în politica rusească. Numit membru al senatului, 
adică ministru, deci sfetnic şi consilier intim al ţarului, este unul din 
factorii care lucrează pentru marile reforme sociale, administrative şi mi- 
litare din Rusia. În 1721, la intervenţia lui, ţarul a luat titlul de impera- 
tor, deţinut atunci numai de Carol al VI-lea, suveranul romano-german 
de la Viena. Titlul de împărat era un simbol al intrării Rusiei în con- 
certul european al marilor monarhii. > 

În casele din Petersburg ale lui Dimitrie Cantemir se dădeau baluri 
frecventate de ofiţeri din garda imperială, de consilieri de curte şi de 
țarul înşuşi. Cu ocazia încheierii păcii cu Suedia, avură loc serbări pe 
străzi, și Cantemir însuși participă la procesiuni, cu o sanie în formă de 
corabie turcească, stînd tolănit pe perne sub un baldachin, în haine 
scumpe orientale, cu barbă şi un turban uriaş în cap. Suita purta un 
steag cu semilună și era încheiată de un pehlivan călare pe un măgar. 
În ultima zi a serbărilor, Cantemir, costumat, în mare vizir, a dat cîteva 
probe de călărie turcească, întorcîndu-se brusc din galop și atacînd cu 
lancea (jocul numit de turci gerid, un fel de giostra). Acasă, Cantemir 
era mare amator de lulele, de vinuri bune şi extrem de gelos pe soţia 
lui frumoasă şi tînără, o „femeie intrigantă, îndrăzneață şi cu caracter 
agitat“, după prinţul Dolgorukov (Mémoires du prince Pierre Dolgoru- 
kov, Geneva, 1867). 

Ultima acţiune politică a lui Cantemir a fost participarea la expediţia 
pornită de Petru cel Mare în Caucaz în 1722. Ministrul însoțea pe împărat 
în calitate de specialist în chestiunile Orientului şi aducea cu el o tipo- 
grafie cu caractere orientale pentru imprimarea manifestelor. Cartierul 
general a fost fixat la Astrahan, lîngă Marea Caspică, şi aici, în aşa- 
numitul palat al peştelui, venea şi Maria Cantemir. Întîiul obiectiv al 
expediției a fost portul Derbent de la Marea Caspică, oraş stăpînit de 
triburi daghestane supuse șahului Persiei. După cucerirea Derbentului 
a fost luat cu asalt oraşul Baku, viitorul centru petrolifer, apoi oştile 
s-au întors la Astrahan, unde ţarul a rămas pînă la începutul lunii 
noiembrie 1722. Dimitrie Cantemir cu o mică gardă face cercetări în 
Caucaz, cutreierînd călare munţii şi luîndu-şi însemnări arheologice şi 
geografice asupra regiunii. 

335 


CE Scanned with OKEN Scanner 


ISTORIA LITERATURII ROMANE 


La începutul primăverii anului 1723, fostul domnitor al Moldovei, bol- 
nay de diabet, se afla. în reşedinţa sa de la Dimitrievka, unde boala i se 
„agravează. Nu a putut să meargă la Petersburg, să ia parte la lucrările 
guvernului, şi ruga pe țarină să intervină pe lîngă împărat pentru a mo- 
tiva lipsa lui. Secretarul său particular Ilinski notează că a murit în ziua 
de 21 august 1723, la Dimitrievka, în vîrstă de 50 de ani. 

Corpul neînsuflețit i-a fost transportat la Moscova şi acolo a fost în- 
mormîntat în mica biserică sf. Constantin şi Elena, zidită de el. Osemin- 
tele i-au fost aduse în ţară în 1935 şi reînhumate în biserica Trei Ierarhi 
din Iaşi, ctitoria lui Vasile Lupu. | 

Faima lui Dimitrie Cantemir a crescut îndată după moartea lui, răspin- 
dită mai ales de fiul său Antioh, ministru al Rusiei la Paris şi Londra. 
Voltaire spune că „unea talentele vechilor greci cu ştiinţa literelor şi 
aceea a armelor“, iar criticul rus V. G. Belinski îi face această caracte- 


rizare: 


„Prinţul Dimitrie a fost un om. învăţat, cu deosebită plăcere se ocupa el cu istoria, 
era iscusit în filozofie şi matematică şi avea multe cunoştinţe în arhitectură; a fost 
membru al Academiei din Berlin; vorbea turceşte, limba persană, grecește, latinește, 
moldovenește; ştia destul de bine limba franceză și a lăsat în urma sa cîteva lucrări 
în limba greacă, moldovenească şi rusă“. 


Vasta operă a lui Dimitrie Cantemir, filozofică, literară, științifică, scrisă 
în mai multe limbi, rău editată, nu e citită şi e socotită chiar ilizibilă de 
unii. Pentru lectorul devotat, oricît de dificilă în aparenţă, ea este reve- 
latoare de idei și de imagini, creaţia unui veritabil gînditor, poet, roman- 
cier, cercetător dornic de a fi în curent cu toată ştiinţa lumii din toate 
timpurile şi de pretutindeni. 

Divanul sau gîlceava înţeleptului cu lumea sau giudețul sufletului cu 
trupul, prima carte, scrisă în greceşte şi româneşte şi publicată la Iași 
în 1698, mai mult decît un tratat de etică, este ceea ce numim astăzi 
un eseu, îniîiul eseu din literatura noastră, compus după modelul dialo- 
gurilor platoniciene, în felul celebrului Symposion, probabil cunoscut 
autorului (el citează Phedru). Sînt desigur și alte izvoare, ca Dioptra 
(Oglinda) lui Filip Solitarul, scriere bizantină în versuri, cunoscută şi lui 
Neagoe Basarab, pe tema deșertăciunii vieţii lumești și a superiorității vie- 
ţii morale, tratată de Miron Costin în poemul Viaţa lumii. Temeiul princi- 

piilor etice se află în Biblie, dar şi în filo- 
zofi păgîni şi creștini mai noi, în istorici şi 
poeţi, adică în Thales, Pitagora, Socrate, 
Epicur, Cicero, Seneca, Epictet, Grigore de 
Nazianz, sf. Augustin, Lactanţiu, Bernardus, 
Thomas a Kempis, Erasm, Plutarh, Sallus- 
tius, Valerius Maximus, Quintus Curtius, Ho- 
mer, Hesiod, Ausonius. Surprinzătoare este 
citarea lui Andrei Wissowatius, eretic din 
Litvania veacului al XVII-lea, autorul unei 
cărţi intitulate Religio rationalis, cu „17 de 
ponturi, pre carele strămutarea Eunătăţilor 
şi frîul păcatelor le numeşte“, arianist, unul 
din reprezentații începuturilor raţionalismu- 
lui. 

încă din închinarea către fratele său An- 
tioh, Dimitrie Cantemir face exerciţii de re- 
torică, continuate și în cele trei părţi ale 
cărţii, în modul geometric al lui Spinoza. 
Împrumutînd o imagine din Petru Belhurius, Divanul sau gilceava înțelep- 
aceea a polilor care deși depărţiţi nu se des- tului cu lumea. 
part, stînd pe aceeaşi osie, nestînjeniţi nici l 
de a cerului lată lățime, nici de a sferei 
groasă grosime, autorul face o comparație cu 
statornicia dragostei frățeşti şi înfățișează 
cartea sa ca dar „puţinteluș pentru mult, mi- 
tuteluş pentru mare“. 

Prima parte a cărţii este o ceartă de idei 
între Înţelept şi Lume, alţi poli opuși, ori în 
alţi termeni (ai filozofiei cabalistice medie- 
vale) microcosmul şi macrocosmul („Adecă 
lumea care ceriurile cuprind, lumea mare, 
trupul care viaţa cuprinde, lumea mică se 
chiamă . ...%). Înțeleptul, scrutînd sensul exis- 
tenţei, a ajuns la o concepție stoică. După el, 
totul în lume e supus destinului orb, nimic- 


niciei: 


„Văd, vorbeşte el Lumii, frumuseţile şi podoaba i 
ta ca iarba şi floarea ierbii; bunurile tale în mînile Petru cel Mare. 

tîlharilor și în dintele moliilor, desfătările tale pulbere şi fum, care cu mare gro- 
sime în aer se înalță, şi îndată rășchirîndu-se, ca cînd n-ar fi fost, se fac“. 


Lumea îi pune înainte gloria, nemurirea numelui, dojenindu-l amabil 
ca un Mefistofeles pe Faust: 


„Dară cu această minte te porţi? Şi cu această socoteală îmbli, o, zburatule de 
minte? Dară eu, căci ziși că bunurile mele n-au svirșit, n-am zis precum cei ce le 
stăpînesc nu vor muri; însă de vor și muri ei, iară numele şi slova lor nu moare, 
nu se trece, nu se săvîrșeşte, ci în veci rămîne: şi pentru aceasta voi toţi mai vîrtos 
decît pentru toate vă siliți, ca voi trecîndu-vă, numele cinstit să vă rămiîie“, 


Înțeleptul răspunde că renumele nu recompensează grozăvia morţii şi 
a putrezirii trupului. Lumea îi arată că e frumoasă, înțeleptul răspunde 
că nu se nebunește de frumuseţea ei, gîlceava continuînd cu schimburi de 
replici pitorești, în limbaj popular: „Dară nu ai istoriile cetit, nici ai 
cronicele cercat, ca să ştii şi să înveți ...?“; „Ai, ce lătrătoare şi de min- 
ciuni spuitoare ești“; „Bre, hei, om necunoscătoriu...“ etc. Pofta de 
plăcere, de avuţie, de mărire, de glorie a omului este neistovită, iar 
lumea nu-i pune piedici, îl îndeamnă dimpotrivă să jefuiască, să asu- 
prească, să ucidă. Atunci autorul așază în gura Înţeleptului o meditaţie 
asupra gloriilor apuse, reluînd enumeraţia lui Miron Costin din Viaţa 
lumii: i ARE --, 

„O, lume! dară eu știu, precum și alţii mulţi ca mine încă și mai puternici decît 
mine au fost; dară pînă la svirşit ce s-au făcut? Ce s-au făcut împărații perșilor cei 
mari, minunaţi şi vestiți? Unde este Kyros şi Crisos? Unde este Xerxes și Artaxerses? 
aceștia care în loc de Dumnezeu se socotea şi mai puternici decit toţi oamenii lumii 
se ţinea, pînă într-atita cît şi cu lucrul mării şi cu valurile furtunii ei vrea să stăpi- 
nească, oamenilor săi poruncind ca să bată marea cu toiege și să o puie la obezi, 
căci i-au stricat podul cel ce peste mare făcuse la bogazul de la Chersonisos (care 
loc se chiamă acum bogaz-hisari), și alte lucruri de vertute ce au arătat. Unde este 
Alexandru marele Macedoneanul (care nu pentru mărirea statului, ci pentru mari şi 
minunate războaie şi a multe ţări biruinţă, marele se numeşte)? şi să nu te mai 
pentru alţii vechi și minunaţi ai grecilor împărați întreb, ci pentru acești mai de 
curînd: unde este Constantin Marele, ziditorul Țarigradului? unde este Justinian 
cel ce au acea minunată şi de toată lumea lăudată şi în toate unghiurile a rotunzelei 
pămîntului vestită zidit biserica, care se chiamă svînta Sofia? Unde este Theodosie 
cel Mare şi 'Theodosie cel Mic? Unde este Vasilie Machedonu şi cu fiul său Leon 
Sofos, și alţi împărați puternici, mari şi vestiți a grecilor? Unde sînt împărații Ro- 
mei, cetăţii cei de toate biruitoare? Unde este Romilos, ziditorul ei, şi alţii pînă la 
Cezar August, căruia toate părţile i s-au închinat? ...“ 


Cu toate că, sub influenţa topicii latine, fraza lui Dimitrie Cantemir 
e întrucitva greoaie, nu-i lipsește patosul și nici cadenţa. Dar, cel mai 
mare merit literar stă în conturarea celor două personaje în dispută. 

Înțeleptul e un liric cazuist, Lumea e muşcătoare și bufonă, uzind nu 
mai puţin de imagini plastice, hilare. La întrebările multiple ale Înţe- 
leptului, ea răspunde cu abia perceptibile ironii: 

„Să ştii că numai cu o fealegă de pînză înveliţi, ca cum ar fi în cămeașa cea de 
mătase învăscuţi, şi într-un săcriiu așezați, ca în haina cea de purpură mohorită 
îmbrăcaţi, şi în gropniță aruncaţi, ca în saraiurile şi palaturile cele mari şi des- 
fătate așezați, s-au dusu-să! iară alta nemica nici în sîn, nici în spate n-au rădicat 
cu sine“. 


Surprinde un vers pe tema carpe diem: 
Prea târziu este viața cea de mîine, trăiește astăzi. 
care nu-i decît faimosul dicton din Marţial: 


Sera nimis vita est crastina, vive hodie. 


Partea a doua, aparatul critic sau bibliografic al primei părţi, nu mai 
prezintă interes literar, dar trebuie luată în seamă sforţarea lui Cantemir 
de a concilia principiile creştine cu cele păgiîne, atitudinea mistică pură 


şi ideea de retragere din viaţă cu atitudinea activă, de luptă împotriva 


fatalităţii. 

În partea a treia, în mare parte traducere a cărţii lui Wissowatius, 
Stimuli virtutum, fraena peccatorum, ut et alia ejusdem generis opuscula 
posthuma (Amstelaedami, 1682), el adoptă o poziţie mai liberă faţă de 
dogmele moralei creştine, își însușește principiul socratic al cunoştinţei 
de sine şi maxima lui Cicero: „Sfătuieşte-te pe tine cine să fii“, pentru 
a formula el însuşi preceptul: „Întru această viaţă ca într-un război să 
fii păzit“, ceea ce merge în sensul eticii stoicilor. De altfel, eseul se în- 
cheie cu cele zece porunci ale stoicilor, din care una este foarte elocventă: 
„Gîndește-te pururea de moarte, dar de dînsa să nu te temi“. De reţinut 
și forma apoftegmatică din epilog (A altuia învăţătură, în care figurează 
şi horaţianul nil admirari): 


„..„Fă cele hirişe. Curate îţi varsă rugile. Cu cele puţintele te slujeşte. De cele 
multe fugi. Multe ascultă. Grăiește puţintele. Taci cele tăinuite. Învaţă-te celor 
mai mici cruța (adecă facă-ţi-se milă). Celui mai mare urmează. Poartă-te cu cei de 
o potrivă. Ridică zăbavile (adecă nu fii leneș). Nemica te miră. Pobrozeşte pre cel 
mîndru. Leapădă cele rele...“ 


Aceste sentinţe traduse și ele din părţile anonime adaose cărţii lui 


Wissowatius, și anume Stoicorum praecepta X şi Monitum cujusdam ano- 
nymi, sună ca versurile lui Eminescu din Glossa. Eminescu citise 

într-adevăr Divanul şi poate că la el face aluzii în Epigonii cînd vorbeşte 
de Cantemir „croind la planuri din cuțite și pahare“. Mai ales cuvîntul 
pahare îndeamnă la această ipoteză, căci în închinarea către cititor, 
Cantemir îşi prezintă cele trei cărţi ale eseului ca pe niște „„mescioare 
spre a sufletului dulce gustare“, iar la masă el oferă două pahare, paha- 
rul vieţii şi paharul morţii, precum şi toate soiurile de hrană, poama 
vieţii, poama morţii, pîinea vieţii, pîinea morţii, fiind încredinţat că citi- 
torul va alege „measa dreptăţii, pîinea vieţii, vinul nemorţii şi poama de 
viață dătătoare“. 

S-a văzut în această prețioasă scriere a lui Cantemir și o intenţie sa- 
tirică, în sensul politicii antiboierești a autorului, care rîvnea să restau- 
reze monarhia centralizatoare absolută. Într-un pasaj din prima parte, 
Lumea, consiliind pe Înţelept, dezvăluie mijlocul prin care ţăranii erau 
deposedaţi de pămînt: 


„Iată că eu ţi-am dat avuţie multă. Du-te la cei ce de lipsă moşiile și satele îşi 
vînd, şi acum la mare strînsoare fiind, cu ieftin preţ le vei cumpăra, şi într-acesta 
chip, iată că cu moşii și cu ocine te vei face“. 


Tot în scopuri satirice par a fi date sfaturile Lumii în vederea parve- 
nirii celui bogat: 


„Du-te la ușa împărătească sau domnească, că pentru numele cel vestit al bogă- 
ției tale și mai vîrtos cu puterea avuţiei, boierie îţi vor da, şi încă şi cea mai de 
frunte; pînă în cît cu al banilor agiutor, şi domnia, şi crăia, măcar și împărăţia 
poate să agoniseşti . ..“ 


În acest chip, sub pretextul moralizării creştine, Dimitrie Cantemir 
aruncă chiar din prima sa operă săgeți la adresa abuzurilor clasei boie- 
rești, al căreia adversar hotărît a fost permanent. 

A doua lucrare a lui Dimitrie Cantemir, redactată în latineşte, Sacro- 
sanctae scientiae indepingibilis imago (Imaginea cu neputinţă de zugrăvit 
a științei sacre), este tot un eseu filozofic, proiectat în două volume și 
rămas neterminat şi inedit (a apărut numai parţial în traducere româ- 
nească tirzie, sub titlul Metafizica). Unicul volum al opusculului a fost 
scris la Constantinopole la începutul secolului al XVIII-lea şi este îm- 
părţit în şase părți. 

Prima parte conţine o teorie a cunoașterii, problema gnoseologică. Po- 
ziţia lui Cantemir se deosebește și de aceea a lui Platon (idealist „obiec- 
tiv“), şi de aceea a lui Aristotel (unul din cel mai de seamă gînditori ai 
antichităţii, care a susţinut că știința omenească „porneşte de la simțuri“). 
După Cantemir, singurul izvor al cunoașterii este revelaţia divină. Reve- 


340 


CE Scanned with OKEN Scanner 


SECOLUL AL XVIII-LEA 


laţia, contactul mistic dintre om şi divinitate, constituie ceea ce el nu- 
mește știința sacră. Așadar, avem a face cu o poziţie agnostică. 

Partea a doua, Fizica, pune problema cosmogonică, se ocupă adică de 
originea materiei. Cantemir adoptă desigur explicaţia teologică prin divi- 
nitate, recurgînd totuși şi la unele idei din filozofia medicului și chimis- 
tului flamand din secolul al XVII-lea loan Baptista van Helmont, elev 
al lui Paracelsus, alchimist și medic elveţian din secolul al XV-lea. În 
Causae et initia naturalis şi Archeus faber, van Helmont clădeşte o teorie 
metafizică, socotind ca element primordial apa. Apa fecundată de „gas“ 
dă naştere atomilor, forme originare ale lucrurilor și speciilor, numiţi și 
arhei. Deşi își întemeiază teoria sa pe experienţă şi deși vorbeşte de 
unitatea elementului prim, apa, de gas şi de atomi, van Helmont rămîne 
totuşi un filozof spiritualist, admițind în explicarea creaţiei un factor 
supranatural. La fel şi Cantemir, la care întîlnim, de asemenea, lanţul 
metafizic: dumnezeu — apa — blasul (gasul) — arheii. 


Partea a treia se ocupă de Progresul creaţiei. Aici Cantemir susţine 
că, după creaţie, natura are o viaţă independentă, punct de vedere pe 
care-l vor reprezenta în filozofia secolului al XVIII-lea enciclopediștii, 
în frunte cu Voltaire. 


Partea a patra tratează, aproape traducînd lucrarea lui van Helmont 
De Tempore, problema timpului. Pentru Platon timpul este mișcare, 
perioadă de trecere de la un eveniment anterior la un eveniment poste- 
rior; pentru sf. Augustin timpul este măsura mișcării (tempus est quod 
metimur motum corporis). Pentru Cantemir timpul este divinitatea în 
ipostaza de eternitate, de durată infinită. Divinitatea împărtăşeşte crea- 
turilor sale fragmente din eternitate, durate finite perceptibile, atributele 
lor. Este o concepție teologică, nu mult deosebită de aceea a sf. Augustin, 
care nici el nu admite noţiunea de timp în afara creaturii, atunci cînd 
în Confesiuni afirmă: Nullum tempus esse posse sine creatura, chiar dacă 
nu ajunge la ideea că timpul este un atribut al lucrurilor ca Dimitrie 
Cantemir. 


Partea a cincea, Despre viaţă şi cvadrupla formă a lucrurilor, inspirată 
îndeaproape de lucrarea lui van Helmont Formarum Ortus, aduce în dis- 
cuție mult dezbătuta, în scolastica medievală, chestiune a universalelor, 
adică a noţiunilor generale. Se ştie că problema universalelor a dat naş- 
tere în evul mediu la două curente. Realismul medieval, întemeiat pe 
idealismul platonician, admitea numai lumea esenţelor spirituale, a „rea- 
lelor“, negînd existenţa materială a lucrurilor, palide copii ale ideilor. 
Nominalismul socotea dimpotrivă că reale nu sînt decît lucrurile singu- 
lare, cu calităţile lor individuale, în vreme ce noţiunile generale nu nu- 

mai că n-au o existenţă independentă de lucruri, dar nici nu oglindesc 
fiind simple numiri, abstracții ale minţii noastre. Repre- 
de seamă al realismului medieval a fost Toma D'Aquino, 
care pretindea că porneşte din filozofia lui Aristotel, afirmînd că noţiunile 
există şi înaintea lucrurilor (în raţiunea divină), şi în lucruri (ca general 
în individual), şi după lucruri (în rațiunea umană). Reprezentantul cel 
mai de seamă al nominalismului a fost William Occam. Occam s-a 
opus filozofiei tomiste, arătînd că existenţa lui Dumnezeu și alte dogme 
religioase se bazează numai pe credinţă și nu pot fi demonstrate raţional. 
Conform convingerilor sale religioase, Dimitrie Cantemir se pronunţă 
pentru realitatea universalelor, fără a se referi la nominalism, care există 
în Aristotel, nu şi în Toma D'Aquino, interpretul său scolastic. 


Partea a şasea (netradusă în românește) este o introducere în etică. 
între teoria graţiei, a predestinaţiei divine şi aceea a liberului arbitru, 
Cantemir se situează pe o poziţie de mijloc. El admite că omul are o 
parte divină predestinată şi o parte materială, dotată cu liber arbitru, 
capabilă de a modifica destinul. 

Astfel expusă, metafizica lui Cantemir ar rămînea un simplu breviar 
de idei. Autorul însă dă eseului său o formă alegorică, prefăcîndu-l în- 
tr-un basm, în care abstracţiile filozofice iau aspecte concrete, umane. 
Demiurgul apare ca un bătrîn înţelept, conversînd cu creatura sa, reve- 
laţia ca o oglindă atîrnată pe pieptul bătrînului, în care, privind, iniţiatul 
află originea lucrurilor. Omul, crede Cantemir, are obiceiul de a închide 
ochii la lumina adevărului absolut și a rătăci prin noaptea negrei ştiinţe 
pozitive. Însă tocmai cînd ţi se pare că ţii iepurele de urechi, atunci 
constaţi că e necesară o „lumină imaterială“. Bătrînul înţelept invită pe 
filozof să-l picteze, dar se întîmplă întocmai ca în legenda lui Avgar: 
chipul celui veşnic se schimbă necontenit şi imaginea zugravului nu co- 
respunde: „Nimeni n-a dobîndit vreodată decît un exemplar prefăcut 
sau falsificat... prototipul adevărat fiind încă ascuns“. Cu toate acestea, 
din punct de vedere literar, agnosticismul lui Dimitrie Cantemir este ade- 
sea foarte plastic. Iată de pildă descrierea efectului unui trăznet, conside- 


rat drept mister: 


„De una și aceeaşi lovitură de trăznet un turn de piatră e făcut bucăţi, alteori 
acoperişul și pereții rămîn neatinși, iar podeaua este răsturnată, alteori intrînd pe 
ferestre şi vătămînd amîndoi pereţii numai superficial în cîteva locuri deopotrivă 
depărtate, nu se vede pe unde a ieșit. De asemenea un butoi rămas nevătămat, cu 
două mii de livre de vin, e convertit în gazul cel vechi prin porii cei foarte mici ai 
lemnului, e risipit în aer, dispare, încît în fundul vasului nu mai rămîne nici măcar 
o.jumătate de picătură de lichid. De asemenea, teaca rămînînd intactă, o sabie de 

Damasc este smulsă, e străpunsă în virf cu o gaură foarte mică şi este distilată 
picătură cu picătură ca plumbul topit în chrisulee“, 


Scrierea este plină de vervă, expresii familiare şi polemice. Autorul 
satirizează pe „paraziţii“ scolastici, pe filozofii care cu vorbe goale „au 
spart urechile surzilor“. Aristotel este „fiul întunericului, părintele obscu- 
rităţii păgîneşti“, iar ateii nişte brute bipede. Limba nu este după Can- 
temir o chestiune de cultură, ci un dar divin, fiindcă s-au văzut filologi 
vorbind agramat și popoare barbare netfăcînd greșeli de gramatică. 

După tratatul de etică (Divanul) şi cel de metafizică (Imaginea de ne- 
descris a științei sacre), Dimitrie Cantemir a scris în limba latină, 
prin 1701, şi un scurt tratat de logică: Compendiolum universae logices 
înstitutionis (Compendiul sistemului logicei generale). Această lucrare 
trebuie să fie un rezumat după tratatul întocmit de Ieremia Cacavelas 
sub titlul Institutio logices, ad mentem neotericorum philosophorum (Sis- 
temul logicei pe înțelesul ucenicilor filozoţilor), deoarece se află în ace- 
laşi manuscris (inedit, în prezent la Moscova). Se înţelege de la sine că 
nici tratatul lui Cacavelas nu putea să fie ceva original. După profesorul 
german R. Wahle, Cantemir ar fi utilizat (probabil prin intermediul lui 
Cacavelas) următoarele modele scolastice: Summulae logicales de Petrus 
Hispanus (papa loan XXI), Opera minor de Jacoppo Zabarella (cunoscută 
şi stolnicului Constantin Cantacuzino), De dialectica libri quator, 1520, de 
Phillip Melanchton, Logica Hamburgensis, 1635, de Joachim lungius. 

Logica este pentru Cantemir cheia filozofiei, portarul care deschide 
ușile științei, o „comoară a disciplinelor minţii lăsată de antichitate“. Filo- 
zoful român conferea logicii un rol soteriologic, afirmînd că această 
ştiinţă poate mîntui pe om de păcatul originar, poate să-i redea nu numai 
umanitatea, dar și divinitatea pierdută în eden. 

Această încredere în filozofie şi ştiinţă la un om religios ca Dimitrie 
Cantemir merită a fi subliniată. 

În sfîrșit, se cade să amintim în cadrul activităţii filozofice a lui Di- 
mitrie Cantemir enorma culegere de texte despre fizică (originea naturii) 
din loan Baptista van Helmont, intitulată Ioannis Baptistae van Helmont 
Physices universalis doctrina (820 de pagini de manuscris). 

Culegerea de texte este prevăzută cu un Encomium în authorem et vir- 
tutem doctrinae eius, o Laudă cătră izvoditoriu și cătră virtuţia învăţăturii 
lui, redactată în latineşte și în româneşte, Cantemir propunîndu-şi să 
popularizeze opera filozofului flamand în mediul otoman ca şi în cel 
românesc (de bunăseamă se gîndea să traducă extrasele şi în limba ro- 

mână). Este curios că el crede în absoluta conformitate a doctrinei van- 
helmontiene cu religia, ceea ce de altfel pretindea și van Helmont, deși 
filozofia sa emanatistă era totuşi în multe puncte influenţată de ştiinţele 
naturale. Cît despre admiraţia lui Cantemir pentru acest filozof „par le 
jeu“, azi cu desăvirşire uitat, ea este exagerată după secolul lui Descartes 
şi la începutul secolului luminilor. Van Helmont era însă încă la modă 
în vremea şi în atmosfera în care studiase Cantemir. leremia Cacavelas 
şi Meletie de Arta îl cunoșteau, şi ultimul îi predase lui Cantemir la 
Academia din Constantinopole. Autorul român însoțește în plus lauda 


sa cu portretele lui van Helmont, tatăl şi fiul, amîndoi filozofi, imitate 


după frontispiciul ediţiei operelor lui van Helmont din Frankfurt 1682 

De la Kiemani Ahmed și Angeli, doi greci din Constantinopole, Cante- 
mir învățase muzică turcească în așa fel, încît mai tîrziu a avut şi el elevi, 
fiind un interpret prețuit la tamburin. Din îndemnul elevilor săi a com- 
pus se pare prin 1703—1704 un tratat de muzică turcească în limba 
turcă Tarifu ilmi musiki ala veghi maksus (Explicarea muzicii teoretice 
pe scurt)..Cartea, dedicată sultanului Ahmed, conţinea teoria şi toate re- 
gulile muzicii turceşti stabilite de Dimitrie Cantemir, precum şi un sistem 
original de note, bazat pe literele alfabetului arab. Astăzi nu mai cunoaș- 
tem decît fragmente de compoziţii publicate de Yekta Raouf în Revue 
Musicale (VII, Paris, nr. 5: Le Pechrev, ouverture instrumentale) și 
T. T. Burada în Analele Academiei Române, Mem. Secţ. lit., seria II, 
tom. 32, 1910. Un cîntec al dervișilor de Dimitrie Cantemir e reprodus 
într-o colecţie de stampe de ambasadorul francez la Poartă, Ferriol, şi o 
arie a fost copiată în 1751 la Constantinopole de Charles Fonton. Alte 
cîntece ale lui Cantemir erau răspîndite în secolul al XVIII-lea printre 
lăutarii populari turci, după cum ne informează orientalistul G. B. To- 
derini. În timpul şederii în Rusia, după propria-i mărturisire, Cantemir 
ar fi inventat chiar un instrument muzical nou, foarte apreciat de Petru 
cel Mare. 

Istoria ieroglifică, scrisă la Constantinopole în 1705, este opera literară 
cea mai interesantă a lui Dimitrie Cantemir, roman alegoric cu personaje 
din lumea animală, ca Le roman de Renard, şi pamilet politic asemenea 
Istoriei secrete despre domnia împăratului Justinian de Procopios din 
Cesarea. Autorul a împrumutat numai un procedeu tehnic din Etiopica 
lui Eliodor (punerea mijlocului la început şi a începutului la mijloc), în 
rest servindu-se de decoruri din Halima, de măști din Bestiarii, de para- 
bole populare şi de cugetări din Homer, Horaţiu, Hesiod, Sf. Augustin 


şi Miron Costin. 

Construcţia latină a frazei, ascunderea eroilor sub nume de animale 
adesea himerice, încifrarea întîmplărilor în ieroglife, proporţiile neobiș- 
nuite ale scrierii (ediţia Academiei trece de 400 de pagini) sperie pe citi- 
torul dornic de a pătrunde arcanele fabulei; adevărul este că romanul, 
complicat din punct de vedere stilistic pînă la baroc și bombasticism, nu 
dezvăluie prea multe lucruri inedite din viaţa autorului și a contempora- 
nilor săi. Imaginaţia epică e săracă, în schimb darul de a vedea aspectul 
grotesc, caricatural, al lucrurilor şi fiinţelor, fantezia umoristică, verva 
satirică, gustul ficţiunii fantastice sînt tot atitea laturi ale talentului lui 
Dimitrie Cantemir. | 

Romanul e conceput ca o epopee eroi-comică în 12 părţi, poate după 
sugestia Batrahomiomahiei lui Homer. În loc de broaște şi șoareci, se 
luptă între ele cele două împărăţii, a patrupedelor (ţara Leului) și a 
păsărilor (ţara Vulturului). 

Mai înainte de zidirea Vavilonului şi a grădinilor suspendate ale Semira- 
midei, reprezentanţii celor două monarhii se adună pentru alegerea unui 
„epitrop“ în ţara rămasă fără stăpîn, fiindcă ceva mai înainte, Corbul, 
epitropul împărăției zburătoarelor, a dat poruncă să se înlăture epitropul 
împărăției dobitoacelor, Vidra, ca nefiind de neam curat, şi să se înlocu- 
iască cu Struţocămila. Pentru asta Corbul a făcut ofrande la capiștea 
(templul) Pleonexiei (lăcomiei), obţinînd şi bunăvoința Camilopardalului, 
personaj influent în împărăţia peştilor. Struţocămila ia în căsătorie pe 
frumoasa, nu și casta, Helge și cu concursul fiarelor celor fioroase, al 
Pardosului, al Ursului, al Lupului, al Vulpei, al Miţei sălbatice, începe 
„Biungherile“ în dobitoace. Spre a se pune la adăpost de revolta supuşi- 
lor, fiarele încheie chiar o alianţă cu păsările de pradă din împărăţia 
zburătoarelor, Cucunozul, Brehnacea, Blendăul, Hăreţiul şi Uliul. 

În timp ce Pardosul şi Brehnacea cîrmuiesc în cele două împărăţii, 
muștele asuprite se răscoală, năvălesc la ospăţul fiarelor și le răpesc 
miîncările, scăpîndu-le printre gheare. 

Corbul şi Struţocămila bănuiesc pe Fil și pe Inorog că uneltesc în îm- 
părăţia peştilor împotriva lor. Corbul trimite Şoimul să prindă pe Inorog, 
dușmanul principal, însă acesta arată Șoimului cauzele rivalităţii sale cu 
Corbul şi-i cîștigă prietenia. Din nenorocire intervine o fiinţă respingă- 
toare, Cameleonul, care, slujind în chip slugarnic Corbului, prinde pe 
Inorog şi-l predă crocodililor. Deşi Filul refuză să ajute pe Inorog, acesta 
scapă totuşi şi se ascunde. Corbul, aflind necredința Șoimului, îl schimbă 
cu Uliul, dar în cele din urmă este nevoit să se împace cu Inorogul, Filul, 
urmaș al Monocheroleopardalului, fiind pus epitrop în ţara patrupedelor. 

O „scară“ aşezată la sfîrşitul cărţii traduce în termeni proprii numele 
eroilor şi tălmăceşte metaforele, hieroglifele istoriei, lămurind întreaga 
poveste. Leul, vedem aci, este simbolul Moldovei, Vulturul al Țării Ro- 
mânești. Împărăţia peştilor este Imperiul otoman. Corbul reprezintă pe 
Constantin Brîncoveanu, Vidra e domnitorul mazilit prin intervenţia lui 
Brîncoveanu, Constantin Duca. Struţocămila, noul domnitor numit de 
Poartă în Moldova, este Mihai Racoviţă. Brincoveanu i-a cumpărat tronul 
cu bani grei, mituind pe însuşi marele dragoman Alexandru Mavrocordat, 
_Camilopardalul (girafa). Ana Dediu Codreanu, Nevăstuica, era tocmai 
contrariul numelui pe care-l purta: Helge (curată, pură). „Pînă a nu se 
mărita era nevastă, iar măritîndu-se au ieșit fată“, explică autorul la 
scară. | 
Se dau pe faţă toate ieroglifele, adică „chipurile de paseri, de dobitoace 
şi de alte jigănii şi lighioi cu carile vechii în loc de slove se slujea“. 
În Moldova, boieri mari sînt Pardosul (Iordache Ruset), Ursul (vornicul 
Vasile Costache), Lupul (hatmanul Lupu Bogdan), Vulpea (stolnicul Ilie 
Ţifescu), Miţa sălbatică (vistiernicul Ilie Cantacuzino). În Țara Româ- 
nească sînt boieri mari Cucunozul şi Brehnacea (Mihai şi stolnicul Con- 
stantin Cantacuzino), Blendăul (Şerban Greceanu), Hăreţiul (marele comis 
Radu Golescu), Șoimul (Toma Cantacuzino), Uliul (Ștefan Cantacuzino). 

Filul cel gros la fire este Antioh Cantemir; Inorogul, Dimitrie Cantemir. 
Constantin Cantemir este pomenit sub numele de Monocheroleopardalis, 
ceea ce ar fi o combinaţie între inorog (unicorn), leu şi leopard. Came- 
leonul care prinde pe Inorog la Constantinopole este Scarlat Ruset. Cro- 
codilii sînt bostangiii turci. 

În general, marea boierime intră în categoria păsărilor sau jigăniilor 
„Tumpătoare“ (de pradă), boierimea „mai de jos“ în categoria păsărilor 
şi jigăniilor vînătoare şi de vînat, iar țărănimea în categoria insectelor. 


Mușştele reprezintă slugile boiereşti, albinele ţăranii birnici, trîntorii scu- 


telnicii, viespile seimenii, tăunii curtenii și aprozii. | 

Corpul diplomatic al ţărilor româneşti, reprezentanța la Poartă şi oa- 
menii de legătură se compun din cîini (capuchehăi), ogari (curieri) şi cotei 
(iscoade). 


Constantinopolul este cetatea Epithimiei (a poftei de avere). În haznaua 
sa se adună aurul de pretutindeni, jefuit în mod silnic, cum se vînează 
animalele cu laţul. Demnitarii turci slujesc în templul lăcomiei şi sînt 
mijlocitorii mizdei (ai mitei). Banii care vin de la supuși intră, ca sub 
Pămînt, în buzunarul slujbaşilor necinstiţi. Cantemir, care a stat mult 
la Țarigrad, a întrevăzut pieirea inevitabilă într-un viitor oarecare a Im- 

periului otoman, pe care, personificat în zeiţa cupidităţii, îl zugrăvește 
stînd pe un cuptor de jăratic, ameninţat din toate părţile de para făclărilor. 

Partizan al monarhiei absolute, Cantemir deplînge nu mai puţin abu- 
zurile oligarhiei boiereşti, luînd totdeauna partea ţărănimii exploatate. 
Întocmai ca ţăranul de la Dunăre al lui Guevara, la una din adunările 
ţării, un moldovean rostește în faţa boierilor o cuvîntare dirză, arătînd că 
ţăranii nu datorează supunere, deoarece autoritatea boierilor nu se în- 
temeiază pe respectarea legilor: „Că unde pravila în silă şi în tărie, iară 
nu în bună socoteală şi dreptate se sprijină, acolo nici o ascultare a 
supușilor trebuitoare nu este“. 


Cînd ţăranii se răscoală, autorul pune în gura lor cuvinte bine moti- 
vate („cum, cu singură numai tăcerea spre robie şi supunere veșnică 
ne vom lăsa?“), înfăţișînd mișcarea ca pe o luptă pentru slobozenie (liber- 
tate) şi moşie (pămînt): „cu cinste a muri, decît prin mulţi veci cu ne- 
cinste a trăi — spun ţăranii — mai de folos şi mai de lăudat este“. 
Răscoala a fost provocată de starea de mizerie, de foame şi odată porniţi 
„în bucatele streine şi în agonisita altora, ca focul în paie şi ca scînteia 
în iarba pucioasă intrară“. Zadarnic boierii împotriva ţăranilor „colții 
își tocia“, acum ei nu mai puteau „rade solzii peştelui“ şi „de batgiocură 
rămaseră“. Istoria ieroglifică prezintă dar în chip realist raporturile de 
clasă din societatea ţărilor românești de la sfîrşitul secolului al XVII-lea 
şi începutul secolului al XVIII-lea. 


În Istoria îeroglifică se observă un progres în filozofia lui Cantemir, 
întrucît acum el nu mai crede în revelaţie, afirmînd, ca Aristotel, că 
„toată ştiinţa din povața simţurilor se află“ şi că „experienţa şi ispita 
lucrurilor mai adevărată poate fi decît socoteala minţii“. 

Tendinţa principală a scrierii rămîne cea satirică, şi în această direcţie 
scriitorul a îndreptat toate mijloacele artistice de care dispunea. Mai mult 
decît un roman cu subiect epic şi caractere, Cantemir a vrut să facă un 
pamflet politic pornind de la fapte şi eroi reali, cărora ochiul său le-a 
dat aparenţe bufone, comice. Scriitorul a fost nevoit să recurgă iniţial 
la forma alegorică pentru a se pune la adăpost de urmări şi a oferit o 
carte cu sensuri ascunse, de citit sub manta, numai mai tîrziu dezvăluite 
prin scară. 

Astfel, în legătură cu Brîncoveanu, se inventează o anecdotă menită a 
discredita alegerea sa ca domn. Boierii, ni se spune, ar fi hotărît să pună 
domn pe cel dintîi care va intra pe poarta cetăţii. A intrat un porcar, 
Brîncoveanu, și s-a adeverit. proverbul: „Sara ghigariu, dimineaţa spa- 
tariu“. : fjs i zi 

Pe Mihai Racoviţă autorul îl compromite destăinuind că a doua-i soție, 
Ana, nu se măritase castă și dăduse naştere unui bastard. 

Scarlat Ruset; e stigmatizat ca individ lipsit de orice demnitate, în stare 
să se folosească pînă şi de farmecele nevestei spre a capta inamicul 
(Cantemir pretinde că refuzase grațiile Victoriei Ruset). 

în fine, cu privire la Alexandru Mavrocordat se fac insinuări inju- 
rioase în legătură cu mama sa, căsătorită o singură noapte cu unul din 
familia Corbului şi înturnată la părinţi îndată după nupții. 

Portretele lui Dimitrie Cantemir, alcătuite din aglomeraţii de epitete, 
sînt, cu tot aerul lor ermetic, încărcate de haz. Iată cum apare uniunea 
dintre Struţocămilă (Mihai Racoviţă) și Helge (Ana, fata Dediului): 


„O, dreptate sfîntă, pune-ţi îndreptariul și vezi strîimbe şi cîrjoabe lucrurile no- 
rocului. Ghibul giîtul, flocos pieptul, boţioase genunchele, catalige picioarele, din- 
țoase fălcile, ciute urechile, puchinoși ochii, suciţi mușchii, întinse vinele, lăboase 
copitele Cămilei, cu sulegec trupul, cu albă peliţa, cu negri şi mîngîioşi ochii, cu 
subțiri degiţelele, cu roşioare unghișoarele, cu molceluşe vinișoarele, cu iscusit mijlo- 
celul şi cu rătunjior grumăgiorul Helgii, ce potrivire! Ce asemănare! şi ce alăturare 
are!“ 


Mihail Cantacuzino (Cucunozul) e dominat de pofta de bogăţie și de stă- 
pînire: 


„Iară în monarhia pasirilor era o pasire care se chiamă Cucunoz; aceasta este din 
fire cu socoteală înaltă; cuvîntul vreodată gios să-i rămiie nu primește, însă multe 
grăiaşte, dară puţine isprăveașşte; la miînie iute, la foame nesăturată iaste; zic că 
vițelul întreg de-abia îi iaste de gustarea dimineţii; iară la ospăţul prînzului cu 
taurul și cu cămila nu se satură. Despre partea stomahului așă, iară despre partea 
sufletului cu mult mai mult nesăţios și nesăturat este; prin olaturile ei, altă jiganie 
nu numai cît a nu vieţui, ce nici a trece, fără primejdie poate“. 


Ilie 'Ţifescu (Vulpea) își zugrăvește singur lăcomia: 


„Pentru mişelos statul meu veţi şti, că după uscarea vinelor viind aicea, şi hrana 
în lapte de iepure, pui de cucoş outoriu fierţi fiindu-mi (căci altă mîncare a mînca 
nici pofta mă îndemna, nici dieta doftorilor mă lăsa), într-o zi, stomahul mai toc- 
mindu-mi-să şi pofta spre ospătare mai pornindu-mi-să, cu oarbă lăcomie puiul 
întreg a înghiţi m-am nevoit, ce grumazii de mare și lungă fierbinţeală uscați fiin- 
du-mi, în laringă mi s-au oprit; l-aș înghiţi şi pe gîtlej nu încape, l-aş stupi şi nu-l 
poci: căci în gios să se lunece, stă împotrivă uscăciunea; cu tusa și cu opinteale 
a-l lepăda, nu mă lasă slăbiciunea...“ 


Pentru a vorbi de firea lui Scarlat Ruset, definit ca iasca sicofandiei 
(clevetitor), izvodul epiorchiei (sperjur) și vopseala polipichiliei (cu multe 

feţe), Cantemir dă o descriere amănunţită a cameleonului, pagină de Fi- 
ziolog desenată de un caligraf persan: 


„Această jiganie în părţile calde se naște, şi mai vîrtos cei mari la Barbaria, 
dară mai mici şi la Zmir în Asia se află. Chipul, de cît altor jigănii, mai mult 
broaştei se aseamănă; numai capul, spintecătura gurii peştelui, ce-i zic lacherdă, se 
raduce; grumaji n-are; gura mult spintecată și pînă la umere agiunge, căci ca și 
peștele grumaji n-are, ce capul cu spinarea la un loc i se ţine; de la cap pînă la 
coadă, spinarea ca a porcului grebănoasă şi giîrbovă-i este; peste tot trupul păr, sau 
altfel de piale nu are, ce în chipul sagriului solzi mărunţei şi în vîrf ascuţiţei are; 
la ochi albușuri, în giurul împregiurul luminii, ca alte jigănii, nu are; ce pre unde 
ar fi să fie albuşul ochiului, iarăşi solzişori, că şi peste tot trupul are, numai mai 
mănunţei; tot ochiul în chipul movieliţii din melciuri afară, ca a broascăi, ies şi de 
la rădăcină în sus de ce merg se ascut; iară în virful ascuţiturii lumina ochiului, cît 
un grăunț de mac gălbinind se vede; cînd într-o parte și într-alta va să caute, nu 
capul, ce melciurile ochilor își întoarce, cu carile în toate părţile slobod caută...“ 


Pe cît de iscusit pictor animalier, tot pe atît de remarcabil peisagist 
este Cantemir cînd descrie izvoarele şi cursul Nilului. 

Însă marile lui aptitudini se dau pe faţă în zugrăvirea cetăţii Epitimiei 
și a templului Pleonexiei, adevărate machete arhitecturale, cetatea Epiti- 
miei apărînd şi într-o frumoasă miniatură separată, în culori. De observat 
apoi că tablourile sînt scrise în proză rimată: 


„lară unde apa Nilului de pre şesul, ce despre apus venia,/ şi din vîrvurele mun- 
ţilor în gîrla cea de gios se vărsa,/ cetatea sta, / a căria nume, cei de loc îmi spuseră, 
precum Epitimia o chiama. / Iară făptura și îngrăditura cetăţii era așa: / Din margi- 
nea malului, unde Nilul ca pre şipot în bălți se vărsa,/ spre apus, şi pre o parte şi 
pre altă parte, de apă ca la zece mile, zid gros/ şi vîrtos/ de piatră, în patru colţuri 
cioplită era,/ carile, după ce de la pămînt ca la zece strînjeni se rîdica,/ de ciia stîlpi 
mari şi groşi de marmure porfira în sus se înălţa,/ fiete care stilp de cinci stînjeni 
de înalt, şi de 30 de palme în giur împregiur de gros,/ însă la rădăcină mai groși, 
iară în sus de ce mergea/ mai subţiri şi mai sulegeţi era./ Iară fiete care stilp supt 
rădăcină patru lei de aramă prea frumoasă şi ca aurul de luminoasă avea,/ şi tuspatru 
cu dosurile la un loc împreunîndu-se, cu capetele doi spre cîmp, iară doi spre apă 
căuta,/ deasupra a căror stîlpul se răzima./ Aşijderea în viîrvul fiete cărui stîlp, de 
la un loc şi mai în sus, patru zmei începea/ a se împletici, şi după ce ca la trii 
coţi în sus se ridica,/ capetele își despărţea şi puţintel cam în gios le pleca,/ şi 
doi spre un stîlp, iară doi spre alt stîlp, ce le era dimpotrivă, căuta“. 


Templul lăcomiei este pictat în manieră ariostescă, ca un palat din 
O mie și una de nopți: 

„Iară în mijlocul oraşului era o capişte a boazii Pleonexiei,/ care cum era făcută/ 
şi în ce meșteșug era zidită, de pre atîta vei putea cunoaște, că toată alaltă a ce- 


tăţii şi a orașului făptură, / ca zgura lîngă aur şi ca stecla lîngă diamant se ase- 
măna.../ Din fața pămîntului urzitura temeliei, ca la doi coţi de înaltă, dintr-o 

materie de metal vărsată a fi se videa;/ care metal, de cît custoriul mai scumpă 
şi mai grea,/ iară de cît argintul mai eftină și mai iușoară a fi se părea./ Lumina 
capiștii în lung de 30 de coţi, iară în lat de 24 de coţi era;/ iară de înalt pînă 
supt poalele cele mai de gios 55 de arşini se măsura.../ iară deasupra temeliei, 
pînă supt streşinile cele mai de gios, patru păreţi din patru marmuri de poriiră 
încheiaţi era,/ adecă fiete care părete dintr-un marmure sta,/ şi încheietura, în col- 
ţuri pe unde, sau cum s-au împreunat, nu ochiul muritoriu, ce aşeși mai și cel 
nemuritoriu, precum n-ar fi putut alege, îndrăznesc a zice./ Tot păretele de sus 
pînă gios neted şi decît diamantul mai luciu era,/ atita cit ziua lumina soarelui, 
ca printr-un prea curat cristal, înlăuntru pătrundea,/ şi lumina dinlăuntru cu cea 
din afară una se făcea,/ atîta cît nu mai puţină lumină în capiște decît în aer era./ 
Iară noaptea pe dinluntru candele la număr decît numărul mai multe și de sus 
pînă gios/ pre lîngă părete frumos/ orînduite avea,/ şi fiete care candelă cinci ocă 
de aur arăpesc trăgea, iară înlăuntru o ocă de nard lua...“ 


Afară de această miraculoasă viziune plastică, Dimitrie Cantemir mai 
are darul exprimării discursive a sentimentelor, fiind după Miron Costin 
şi Dosoftei întîiul nostru poet liric de mari resurse elegiace, serioase sau 
burlești. 

Ipocritul Cameleon posedă o mare capacitate de a vărsa lacrimi pre- 
făcute de umilinţă către Şoim: 


„Eu m-am vechit, m-am veștezit și ca florile de brumă m-am ovilit, soarele m-au 
lovit, căldura m-au pălit, vînturile m-au nezrit, drumurile m-au ostenit, zilele m-au 
vechit, aii m-au îmbătrînit, nopţile m-au schimonosit şi, de cît toate mai cumplit, 
norocul m-au urgisit şi din dragostele tale m-au izgonit; iară acesta nou, vios, 
vlăgos, ghizdav şi frumos, ca soarele de luminos, ca luna de arătos şi ca omă- 
tul de albicios este; ochii şoimului, pieptul leului, faţa trandafirului, fruntea iasimi- 
nului, gura bujorului, dinţii lăcrămioarelor, grumazii păunului, sprincenele corbu- 
lui, părul sobolului, mînile ca aripile, degetele ca razele, mijlocul pardosului, statul 
chiparosului, pelița cacumului, unghele inorogului, glasul bubocului şi virtutea colu- 
nului are“. 


Tînguirea și mai întinsă a Inorogului prevestește elegiile pe motive 
populare ale lui Eminescu (Ce te legeni), diferind de acestea prin tonul 
vehement, de imprecaţie: 


„Munţi, crăpaţi! copaci, vă despicaţi! pietri, vă fărîmaţi! asupra lucrului ce s-au 
făcut plîngă piatra cu izvoară, munţii puhoaie pogoară. Lăcaşele Inorogului, păşu- 
nele, grădinile cernească-se, pălească-se, veştejească-se, nu înflorească, nu înver- 
zească, nici să odrăslească și pre domnul lor cu jeale, pre stăpînul lor negreale 
suspinînd, tînguind neîncetat să pomenească. Ochiuri de cucoară, voi limpezi iz- 
voară, a izvori vă părăsiţi şi-n amar vă primeniţi! Gliganul sălbatec viiariu, şi-n 
livezile lui ursul uşeriu să se facă. În grădini tîrvealeşte, în pomet bătealeşte să 
se prefacă. Clătească-se ceriul, tremure pămîntul, aerul trăsnez, nourii plesnez; 
potop de holbură, întunearec de negură vîntul să aducă. Soarele zimţii să-și reteze, 
luna, siindu-se, să se rușineze; stelele nu scînteeze, nici Galateea să lumineze, tot 
dobitocul ceresc glasul să-și sloboază, fapta nevăzută, plecîndu-se, vază. Cloşca puii 

răzsipească, Lebăda lira să-și zdrobească, Leul răcnească, Taurul mugească, Aretele 
fruntea să-și slăbească, Racul în coaja neagră să se primenească, Capricornul coar- 
nele să-și plece, Peştii fără apă să se-nnece, Gemenii să se desfrățească, Fecioara 
frumuseţea să-și grozăvească, cosița galbenă în negru văpsească, Scorpia ascuţit 
acul să-şi tîmpască, Streleţul, arcul frîngind, ţinta nu lovească, Cumpăna dreptate 
nu mai arate, Apariul topească-se în seate...“ 


După Cantemir, elegiile sînt „căialnice și tragicheşti“, iar tragedia este 
„cîntec, vers de jale, hăolitură, bocet“. Prin urmare, tragedia are la el 
sensul primar al cîntecului de jale. Termenul „hăolitură“ ni se pare foarte 
potrivit pentru elegia lui zgomotos patetică, amplă, clamoroasă. 

Dimitrie Cantemir este primul nostru scriitor cu noţiuni precise de re- 
torică, deci cu conștiință artistică, autor care compune respectind anumite 
norme şi luîndu-se după modele. Dîndu-și seama că limba noastră este 
încă „brudie“, necoaptă, el se străduieşte s-o modeleze artistic, încer- 
cîndu-i toate disponibilităţile expresive. Rezultatul nu e întotdeauna feri- 
cit, dar surprinde adesea prin îndrăzneală și invenţie metaforică. Vidra 
e „jigania cu talpă de gîscă, cu colții de ştiucă“, „vulpea peştelui şi peş- 
tele vulpii“. Bitlanul e „pasăre dobitocită şi dobitoc păsărit“. Dulăul e 
„cap de hîrtie cu creieri de aramă“. Camilopardalul, combinaţie de că- 
milă şi leopard, are piele ca şi picată cu solzi şi ochi mieriîi cu ramă văp- 
sită cu şiurmea; dulful (delfinul) e „pore peștit şi peşte porcit“, care puf- 
nește grăunţe de apă, stropi. Struţocămila, pasăre dobitocită, este „himera 
jiganiilor, irmafroditul păsărilor şi traghelaful firii“. La scara numerelor 
și cuvintelor străine aflăm că traghelaful este „capra-cerb, adecă dobitoe 


carele nu se află“. 


Istoria ieroglifică, scrisă la virsta de 32 de ani, este opera literară cea 


mai importantă a lui Dimitrie Cantemir şi întîia creaţie adevărată din 
literatura noastră. Cu ea se încheie prima perioadă din activitatea scrii- 
"torului, începută cu șapte ani înainte prin Divanul. Urmează un spaţiu 
de nouă ani (1705—1714) în care nu înregistrăm nici o producţie, pentru 
ca, stabilit în Rusia, autorul să se manifeste în continuare exclusiv ca 
om de ştiinţă. Trecut de 40 de ani, Cantemir era acum un om matur, fără 
îndoială sensibil încă la chemarea muzelor, dornic însă a se ilustra ca 
erudit în planul culturii mondiale. El va cultiva îndeosebi istoria, dome- 
niu la această dată incomplet separat de litere, conceput de antici ca 
artă, prezidată de muza Clio. Bineînţeles, om al timpurilor noi, Cantemir 
se va afirma ca un istoric modern, apelînd nu numai la tradiţii ca croni- 
carii, ci şi la instrumente concrete de cercetare, în căutarea unei concepții, 
a unei filozofii a obiectului său. , : ot 
După înfrîngerea de la Stănilești, Cantemir nu a încetat să nădăjduiască 
într-o eliberare a ţărilor române robite de turci prin acţiunea Rusiei. Ca 

sfetnic, el a stăruit mereu pe lîngă ţarul Petru cel Mare spre a-l convinge 
asupra misiunii ce-i revenea în acest sens. În 1714, Şerban Cantemir, în 
vîrstă de șapte ani, soldat nominal în regimentul Preobrajenski, rostea în 
limba latină o închinare în formă de panegiric către țar (Panegyricum . .. 
imperatoris Petri), alcătuit de tatăl său, arătindu-i că a venit momentul 
trecerii la fapte: 

„Precum urmaşii lui Adam au trăit veacuri lungi în robie şi totuși niciodată n-au 
pierdut nădejdea dezrobirii, așa şi noi, fiii cei noi ai lui Adam, deși robiţi de mai 
puţini ani, socotim că a sosit termenul predestinat pentru liberarea noastră“. 

Închinarea a fost tipărită în latinește şi rusește în 1714. În acelaşi an, 
Dimitrie Cantemir redacta în limba latină o mică lucrare, Monarchiarum 
physica examinatio (Examinarea naturală a monarhiilor), în care, pe 
baza filozofiei despre natură, încerca să dovedească evoluţia umanităţii. 
Autorul relua în alt spirit comentariul asupra profeţiilor lui Daniel din 
Biblie despre ciclul celor patru monarhii prestabilite. Natura, susţine 
Cantemir, are legile ei de dezvoltare. Monarhiile. sînt niște organisme 
care se nasc, se transformă şi mor întocmai ca fiinţele vii, respectînd o 
rînduială (ordo). Evoluţia se desfăşoară în cadrul unui cerc prin mu- 
iarea centrului de putere succesiv în unul din cele patru puncte cardi- 
nale. Primul centru a fost răsăritul (monarhia asiro-babiloneană), al 
doilea sudul (monarhia egipteană), al treilea apusul (monarhia romană). 
În mod normal, căci natura nu tolerează abateri de la mersul ei firesc, 
urmează deplasarea centrului în nord, ascensiunea imperiului rus ca a 
patra şi ultima monarhie universală. Scopul politic al lucrării era să de- 
monstreze. că ridicarea Rusiei era un fenomen natural şi că nimicirea 
Imperiului otoman, apărut contra firii, ca un monstru, se impunea. 

Atitudinea antiturcească stă și la baza importantei lucrări ştiinţifice 
redactată la cererea Academiei din Berlin Descriptio antiqui et hodierni 
status Moldaviae, terminată în 1716 şi publicată în traducere germană 
53 de ani mai tirziu (Historisch-geographische und politische Beschrei- 
bung der Moldau, în A. F. Biisching's Magasin fiir die neue Historie und 
Geographie, III—IV, Hamburg, 1769—1771). 

Vorbind despre veniturile de altădată şi cele de acum ale Moldovei, 
Cantemir arată jalnica stare în care jaful otoman a adus Moldova şi ne- 
voia imperioasă a mîntuirii acestei ţări: 

„Dacă timpurile sînt liniștite, scrie el, se adună în tezaurul public la treizeci sau 
patruzeci de mii de imperiali, dar cînd se trimite de la Poartă domn nou, sau cel 
vechiu să întărește iarăşi în domnie prin firman trebuie să se adune vreo cincizeci 
de mii de imperiali, care toți se răpesc și se store de la nenorociţii supuşi pentru a 


mulțumi nesăturata lăcomie a Curţii Otomane. De aceea, sporind numărul nenoroci- 
rilor şi al năpăstuirilor, se mărește din zi în zi primejdia ruinii generale“. 

Ca model pentru întocmirea scrierii sale, Cantemir pare a fi luaţ lucră- 
rile cronicarilor poloni St. Sarnicki (Descriptio veteris et novae Poloniae, 
Cracovia, 1585) şi Martin Cromer (Polonia sive de situ, populis, moribus, 
magistratibus et respublica regni Poloniae, Frankfurt, 1575), dar se va fi 
folosit şi de cărţile geografilor greci Chrisant Notaras şi Meletie de Arta, 
cunoscute înainte de publicare. Pentru diverse date el recurge la letopi- 
sețul lui Grigore Ureche, la letopiseţul lui Miron Costin, la sinopsisul 
istoriilor ruseşti de la Kiev tipărit în 1674, la geografi şi istorici ca Ptolo- 
meu, Strabo, Eutropiu, Ammian Marcelin, Nichita Choniates, Codin 
Curopalat, Dlugosz, S. Orzechovski, Piasecki , Bielski, Martin Crusius 
(Turcogrecia), Matei Pretorius (Orbis Gothicus), Oliva, 1688, Philippe 
Cluverius. Cantemir citise De neamul moldovenilor de Miron Costin şi 
probabil şi lucrările acestuia în limba polonă despre geografia şi istoria 
ţărilor române. 

Descriptio Moldaviae se împarte în trei părţi. Prima parte este geogra- 
fică, a doua politică, a treia tratează despre literatură, biserică, limbă și 
şcoli. Desigur, informaţiile științifice nu mai prezintă azi interes, mai ales 
că autorul făcuse puţine cercetări directe, şi proiectează asupra trecutului 
observaţii valabile numai pentru vremea sa. Unele relaţiuni surprind 
prin naivitate, altele reprezintă, după opinia autorizată a istoricilor, 
mistificaţii. În prima categorie intră ştirea că în anume regiuni ale Mol- 
dovei roua se preface în unt, că într-un ţinut oile au cu o coastă mai mult 
decît în mod obișnuit (M. Sadoveanu reia această credinţă în Frații Jderi), 
că într-o localitate porcii au copite ca ale cailor, în fine că Baba de pe 
Ceahlău ar fi fost construită prin mijloace magice de preoții unei vechi 
religii idolatre. 

În categoria plăzmuirilor intră uricul lui Ștefan cel Mare pentru Teodor 
Cantemir, numit căpitan de Tigheci cu dania a trei sate, tratatul cu 
capitulaţiile Moldovei încheiat de Bogdan al III-lea cu turcii şi scrisoarea 
patriarhului de Constantinopol către Vasile Lupu privitoare la întoarce- 
rea bisericii Moldovei sub supremaţia patriarhiei constantinopolitane. 

Ideile politice şi sociale, prezente și în celelalte opere, își găsesc aici 
expresia cea mai clară. Întîlnim lupta lui Dimitrie Cantemir pentru un 
stat domnesc centralizat și împotriva anarhiei boierești, lupta pentru 
independenţa ţării faţă de turci prin alianţă cu Rusia. 


Interesantă este comparaţia stării sociale din Moldova cu aceea din i 


Rusia. În Moldova autorul distinge trei clase sociale, boierii, curtenii şi 
răzeşii, corespunzătoare în Rusia cu neamurile boiereşti (boiarski rod), cu 


93 — Istoria literaturii române Vol. I. 353 


CE Scanned with OKEN Scanner 


ISTORIA LITERATURII ROMÂNE 
dvorenii și odnovorţii. Referitor la boierii moldoveni, Cantemir manifestă 
o vădită ostilitate: 
„Mai că nu se poate spune, scrie el, ce oameni îngrozitori sînt ridicați prea 
adesea la cele mai înalte demnități. De aceea, între poierii de treapta cea mai 
înaltă vei vedea deseori oameni trufaşi, dispreţuitori, lipsiţi nu numai de pricepere 


în cîrmuirea ţării, dar şi de stăpînire de sine în purtări, la care nu vei afla nimic 
de lăudat, afară doar cînd firea... a acordat unuia sau altuia vreo calitate“. 


Pentru țărănime însă, Cantemir are cuvinte de simpatie și de milă: 


„Dintre toţi muncitorii de pămînt, oricîţi sînt pe lume, aşi spune că ţăranii 
moldoveni sînt cei mai nefericiţi, dacă rodnicia pămîntului şi a recoltelor nu-i salva 
de la mizerie, aproape fără voia lor.“ 


Încercarea de fixare a unor note ale caracterului naţional din capitolul 
Despre obiceiurile moldovenilor merită încă atenţia, deşi observaţiile sînt 
subiective, reduse la simple impresii. Printre calităţi se remarcă ospitali- 
tatea și veselia („inima lor nu e departe de gură“), printre defecte aro- 
ganţa, irascibilitatea, lipsa de moderație şi nestatornicia. Moldovenii din 
Țara de Jos sînt mai deprinşi cu armele, cei din Țara de Sus mai pașnici 
și mai credincioși. 

Deosebit de interesante sînt datele despre dansuri, ceremoniile de la 
logodnă şi nuntă (se citează o oraţie care a circulat pînă foarte tirziu în 
popor), riturile funebre, zeități mitologice (Lado, Mano, Zina, Drăgaica, 
Stahia, Dracul în vale, Ursitele, Frumoasele, Sînzienele, Joimăriţele, 
Papaluga, Striga, Tricoliciul). Dintre speciile poeziei populare sînt amin- 
tite doina, bocetul (heoile, se citează două versuri din Viața lumii de 
Miron Costin), colinda, descîntecul. 

La sfîrsitul cărţii se află o hartă: desenată de Cantemir, prima hartă a 
Moldovei. l ' 

O traducere rusă din Descriptio Moldaviae a apărut la Moscova în 
1789. Tălmăcirea românească s-a făcut peste mai mult de un secol de la 
moartea autorului şi s-a tipărit sub titlul Scrisoarea Moldovei la mănăsti- 


rea Neamţ, în 1825. | | | | 

Opera care a creat faima mondială a lui Dimitrie Cantemir este Incre- 
menta atque decrementa aulae othomanicae, Creșterea şi descreșterea curţii 
otomane, redactată pe baza unor izvoare adunate. mai dinainte (între 
1714 și 1716) și tipărită pentru prima dată în traducere engleză în 
1734—1735 (The history of the growth and decay of the Othman Empire 
translated into English by N. Tindal, London). Traducerea franceză, His- 
toire de Empire Ottoman, où se voyent les causes de son agrandissement 

et de sa décadence, se publica la Paris în 1743, iar peste doi ani, în 1745, 
se tipărea la Hamburg şi o versiune germană după textul englez 
(Geschichte des Osmanischen heiches nach seinem Anwachsen und Ab- 
nehmen). O versiune italiană, a abatelui Guasco în colaborare cu Antioh 
Cantemir, şi alta rusească, a lui Dimitrie Grozin, n-au văzut lumina tipa- 
rului. În româneşte cartea s-a tălmăcit abia în 1876 de Iosif Hodoș. 

Soarta acestei opere a lui Dimitrie Cantemir este curioasă. Primită cu 
încredere la apariţie de englezi şi francezi, ea mai era citită de Byron, 
care se inspiră din ea în Don Juan, şi de V. Hugo, care o citează în 
prefața la ciclul Orientalelor, pentru a fi desfiinţată de istoricul austriac 
J. Hammer, în 1824. „Această istorie, scrie J. Hammer, s-a bucurat greşit 
de o reputaţie uzurpată“. 

Cercetările mai noi au infirmat multe din obiecțiile lui Hammer, autor 
el însuși al unei Istorii a Imperiului otoman (1827), fără a restitui în între- 
gime valoarea operei lui Cantemir. Se admite în genere că lucrarea este 
pe jumătate compilaţie sau chiar traducere după sinopsisul de istorie 
turcească (Idjmal et — tevarich), scris în 1696 de Saadi Effendi, dar că 
notele care însoțesc prima parte ca și partea a doua a lucrării reprezintă 
o contribuţie originală, plină de interes, cu toate erorile inerente, dacă 
ținem seama că autorul a lucrat departe de Constantinopole, unde ar fi 
avut la îndemînă izvoarele. 

Creşterea Imperiului otoman începe în secolul al treisprezecelea şi ţine 
pînă la cucerirea Cameniţei în 1672, cu succesiunea în patru secole a 
19 sultani. Perioada de, descreştere e urmărită de la 1673 pînă la 1711, 
adică pe un spaţiu de 38 de ani, în care timp au domnit cinci sultani. 

Atât de diferite ca materie, cele două părți sînt aproape egale ca întin- 
dere, fiecare însumând în jurul a 400 de pagini. Însă prima parte are ca- 
racter analitic, pe cînd partea a doua caracter memorialistic şi polemic. 
Decadenţa Imperiului otoman o constatase Cantemir şi personal, dar îi 
fusese sugerată şi de lectura cărții lui La Croix, Etat général de l’Empire 
Ottoman, prelucrare a unei scrieri greceşti a lui Alexandru Mavrocordat. 
În cartea lui La Croix, apărută la Paris în 1691, se află un capitol despre 
„cauzele creșterii acestui imperiu şi de unde vin scăderile sale“. Cantemir 
avusese profesor pe Mavrocordat, ceea ce nu-l împiedică să-l ridiculizeze 
în Istoria ieroglifică, întăţişîndu-l în pielea Camilopardalului. În Istoria 
otomană îl extrage dintr-un surugiu îmbogăţit, Scarlatos, căsătorit cu o 
fată ciupită de vărsat a lui Matei Basarab, părăsită şi măritată apoi cu un 
nobil sărac, Panteli Mavrocordat. Împrumutind o imagine din Gülistan 
a poetului persan Saadi, Cantemir prezintă pe Alexandru - Mavrocordat 

ca pe un maestru în fabricarea minciunilor, dexteritate dovedită mai ales 
cu ocazia păcii de la Karlowitz. 

Alte izvoare ale lui Cantemir sînt așa-numitele cronici anonime turcești 
(Tevarich-i al-i'Osman), descrierile de călătorie ale lui Evlia Celebi 
(Seyahat-name), cronicile bizantine ale lui Nichefor Gregoras, G. Phranizes 
şi L. Chalkokondyl, istoriile lui J. Leunclavius (Annales sultanorum otma- 
nidarum, 1588, Historia musulmanea turcorum, 1591) şi Chronicarum 
Turcicarum (1578) de Ph. Lonicer. 

În legătură cu Nastrattin, așa-numitul Esop al turcilor, Cantemir crede 
că a existat în realitate şi că a fost solul orașului Ak-șahir din Anatolia 
în tabăra „strămoșului“ său Timur Lenk. Nastrattin a încîntat pe temutul 
han pînă într-atât cu fabulele lui, încît a lăsat cetatea pe care se pregătea 
s-o atace liberă. Anecdota povestită e următoarea: Vrînd să ducă un dar 
hanului, Nastrattin s-a gîndit la fructe, dar a cerut în prealabil şi sfatul 
nevestei. Aceasta l-a sfătuit să ducă gutui. Nastrattin a mulţumit pentru 
sfat, dar n-a dus gutui, ci smochine. Hanul, văzînd smochinele şi pe adu- 
cător chel, a pus să i le arunce una cîte una în cap. La fiecare lovitură, 
Nastrattin striga cît putea: Lăudat să fie Dumnezeu! Lăudat să fie Dumne- 
zeu! De ce? l-a întrebat curios Timur Lenk. Pentru că n-am urmat sfatul 
muierii, a răspuns Nastrattin, căci dacă aduceam gutui, precum a vrut ea, 
rămîneam cu capul spart. 


Istoria otomană a lui Cantemir reţine încă atenţia cititorului prin evo- 
carea moravurilor de la curte şi a obiceiurilor populare turceşti, precum 
şi prin relatarea vie a bătăliei de la Stănilești, ultimul eveniment poves- 
tit. De proporţii monumentale, ea a fost prima contribuţie însemnată a 
unui român la dezvoltarea culturii mondiale. Evident, intenţia politică a 
lui Cantemir era, scriind această carte, să trezească în Europa, şi în primul 
rînd în Rusia, ideea reluării campaniei de eliberare a ţărilor creştine de 
sub dominaţia otomană. 

Vita Constantini Cantemyrii cognomento senis, Moldaviae principis 
(Viaţa lui Constantin Cantemir supranumit cel Bătrîn, domnul Moldovei), 
scrisă pînă în 1716, este o biografie plutarhiană şi în același timp o suc- 
cintă cronică a Moldovei, în continuarea letopiseţului lui Miron Costin, 
de la 1661 pînă în 1693. Încercarea lui Dimitrie Cantemir de a face din 
tatăl său un domn energic, care a cîrmuit ţara cu autoritate, înfrînînd 
tendinţele de uzurpare boierești, nu are o bază reală, întrucît domnia lui 
Constantin Cantemir a însemnat, dimpotrivă, culmea guvernării oligar- 
hice boiereşti, cu excepţia episodului conspirației fraţilor Costineşti, pe- 
depsită cu cruzime; totuşi, cartea e abil construită, finalizată, ca și cum 
ne-am găsi într-adevăr în fața unui erou exemplar, ilustru. Povestirea 

e ale lui Cantemir (cu 4 
dus în ţară Mire să LABA ipite de Noră lei rr peer 
P Cetății Neamțului de n e tatari) yi 3 aie elor in 
oştirilor lui Ioan Sobieski, tim d aaa aie PAT m 
: : p de patru zile, trecut j 
i V. Alecsandri; cum Ieremia Cacavelas a i ă apoi la C. Negruzzi 
de boală de foale numai cu praf de cretă d canal A oala e e aia 
pa e i musulmanului) sînt ale unui e pe sere red ma 
ilor ostinești este narată de asemenea cu mijloace s gi A 
În ciuda caracterului ei partizan, uneori chiar a, "această a 

emoția cititorului. Prelucrată în limba latină şi rusă de învățatul german 

T. S. Bayer, ea a fost tipărită pentru prima dată la Moscova în 1783. 

traducere românească a dat N. Iorga în 1925. 

Divniia revoluții pravedndgo bojiia otmiscenie na f 
voluție a dreptății lui Dum- 

nezeu asupra familiei vestiţilor Cantacuzini din Tara 
Brîncovenilor) este întîia scriere a lui Dimitrie Cantemir 
scurt memoriu alcătuit între 1 17 şi 1718 la cererea tarului 
Mare. Autorul îşi propune să demonstreze că Brîncoveanu şi Cantacuzinii 
(afară de Şerban i au fost sinceri față de puterile creştine 
şi nu şi-au respectat angajamentele luate cu ocazia luptei de la Stănilești. 
Brîncoveanu şi stolnicul Constantin Cantacuzino, asasinii lui Şerban Can- 

rească dimpotrivă situaţia bisericii ortodoxe, spre a se servi de ea în ridi- 
carea culturii ruse la nivelul culturii europene. În această acţiune a fost 
ajutat de Dimitrie Cantemir. - | 

În 1720 apăruse la Petersburg din ordinul ţarului o carte didactică 
anonimă Prima învățătură a copiilor, datorită teologului Theofan Proko- 
povici. Manualul, un fel de catehism, a avut o mare răspindire și în 
1726 ajunsese şi la noi, căci se publică împreună cu o traducere româ- 
nească la Rîmnicul Vilcea. Descoperind unele tendințe luterane, Cante- 
mir, ca altădată mitropolitul Varlaam, supune manualul unei critici, 
scriind în limba latină o lucrare intitulată Loca obscura în Cathechisi, 
quae ab anonymo authore slaveno idiomate edita et Pervoe ucenie otro- 
kom intitulata est, dilucidata autore Demetrio Cantemirio (Locuri obscure 
în Catehismul publicat de un autor anonim în limba slavonă și inti- 
tulat Pervoe ucenie otrokom, lămurite de principele Dimitrie Cantemir). 
Scrierea, un volum de 247 p. în 40, nu s-a tipărit niciodată, dar a circu- 
lat de bună seamă în manuscris. Spirit de formaţie umanistă, ca şi şcoala 


contemporană de la Kiev, Cantemir atrage atenţia asupra pericolului 


influenţei protestante în Rusia, apărînd tradiţiile vechii civilizaţii orto- 
doxe (în lucrare este citată de repetate ori Mărturisirea ortodoxă a lui 
Petru Movilă). Este important de relevat că, în afară de învăţătura reli- 
gioasă, Cantemir recomandă studiul limbilor latină şi greacă, adevărata 
hrană sufletească a tinereţii. Instituţia  monahismului este justificată 
cu citate din Eneida lui Virgil, Istoria filozofiei a lui Diogen Laerţiu și 
poemele lui Tibul. Dimitrie Cantemir n-a avut ultimul cuvînt. Theofan 
Prokopovici i-a răspuns, învinuindu-l de sofistică, ţarul și-a însușit însă 
punctul de vedere al ministrului său. 

Întrebat prin 1721 de cancelarul Gavril Golovkin ce este conştiinţa, 
Dimitrie Cantemir răspunde printr-o epistolă de patru pagini, care este 
un mic eseu filozofic. Conştiinţa este, după el, cunoștința inimii. Bună 
conștiință are cine, ca Iulius Drusus din Apoftegmele lui Plutarh, ar 
vrea să locuiască într-o casă cu pereţi de sticlă, neavînd nimic de ascuns 
faţă de semenii săi. 

În 1722, Cantemir tipărea la St. Petersburg Kniga sistima ili sostoianie 
muhammedanskiia religii, scrisă de fapt în latineşte, cu titlul Curanus. 
Este o-lucrare de orientalistică despre sistema şi starea religiei mahome- 
dane, care interesa pe oamenii politici şi şefii militari ruşi, în frunte cu 
țarul (cartea este dedicată lui Petru cel Mare). Şi aici avem o analiză a 
profeţiei, de astă dată arabe, asupra poporului „blond“ care urmează să 
nimicească puterea musulmană, autorul subliniind că este vorba, fără 
„îndoială, de poporul rus. Scrierea e împărţită în șase cărţi. Primele patru 

expun viaţa lui Mahomed, dogmele Coranului, proorocirile lui Mahomed, 
geneza, apocatastaza, judecata de apoi. Cartea a cincea tratează despre 
tradiţii, obiceiuri şi superstiții populare; cartea a șasea şi ultima înfăţi- 
şează toate aspectele culturii mahomedane din perspectiva religiei mu- 
sulmane. Date extrem de preţioase şi astăzi găsim asupra instituţiilor de 
învățămînt, asupra legilor, literaturii, muzicii, filozofiei, retoricii, me- 
dicinii, teologiei, folclorului. În româneşte s-a tradus numai prima parte 
a acestei lucrări, despre Coran, nu cea mai interesantă, în 1927 (Analele 
Dobrogei, VII, p. 67—121). 

În 1726, T. S. Bayer, profesor la Academia din St. Petersburg, a pre- 
zentat, în prelucrarea sa, o lucrare arheologică a lui Dimitrie Cantemir 
intitulată De muro Caucaseo (Despre zidul caucazian), întocmită cu oca- 
zia expediției lui Petru cel Mare în Daghestan în 1722. Zidul de care 
vorbește Cantemir porneşte din portul Derbent de la Marea Caspică şi 
urcă pe lanţul nordic al Caucazului, de la răsărit spre apus, circa 800 
de kilometri. Presupunerea lui Cantemir că ajungea pînă la Marea Neagră 
nu se adevereşte. Nu se ştie pînă astăzi ce popor a construit acest zid. 

Alte cercetări arheologice ale lui Cantemir în Caucaz s-au păstrat 
într-un manuscris intitulat Collectanea Orientalia. Principis Demetrii 
Cantemiri variae schedae et excerpta e autographo descripta (Colecţie 
orientală. Diferite însemnări și extrase ale principelui Dimitrie Cantemir, 
scoase din manuscrisul autorului). Culegerea a fost tipărită la. noi în 
1883, fără traducere în limba română, dar încă din 1726 eå devenea cu- 
noscută- prin copia geografului francez J. N. Delisle, membru al Acade- 


miei Ruse de Ştiinţe. Collectanea conţine date despre regiunile caspice 
apusene, ape, monumente, morminte, temple din Derbent. Notele sînt 
însoţite de schiţe luate la faţa locului, de transcrierea şi descifrarea unor 
inscripţii care au putut îi citite. 

Activitatea lui Dimitrie Cantemir se încheie cu o operă în limba ro- 
mână, -Hronicul vechimii a romano-moldo-vlahilor, care-l reintegrează 
istoriografiei noastre în tradiţia lui Miron Costin, a fiului acestuia, Ni- 
colae Costin, şi în vecinătatea stolnicului Constantin Cantacuzino. 

Ca şi Descriptio Moldaviae, lucrarea îi fusese solicitată lui Cantemir" 
de Academia din Berlin, deci un compendiu de istoria românilor, dezvol- 
tînd numai problema originilor, îl redactase în latineşte sub titlul His- 
toria Moldo-vlahica încă din 1717. Nu știm dacă acest concept a fost 
trimis Academiei berlineze, căci a rămas pînă astăzi inedit. Autorul a 
reluat şi sporit mult lucrarea în limba română în decurs de aproape cinci 
ani (pînă în 1722), oprindu-se însă tot la întemeierea Principatelor. De 
data aceasta nu mai scria din îndemn străin, ci din proprie pornire pa- 

triotică, spre a oferi, cum însuși spune, contemporanilor robiți, exem- 
plul gloriei înaintaşilor: 

„Slujească-să dară cu ostăninţele noastre niamul moldovenesc şi ca într-o oglindă 
curată, chipul și statul, bătrineţile şi cinstea neamului său privindu-și, îl sfătuesc 
ca nu în trudele și sîngele moşilor, strămoşilor săi să se mîndrească, ce în ce au 
scăzut din calea vredniciei chiar înţelegînd, urma şi bărbăţia lor rîvnind, lipsele 
să-şi plinească şi să-și aducă amente că precum odată, așea şi acmu tot aceia băr- 
baţi sînt, carii cu multul mai cu fericire au ţinut cinsteși a muri, decît cu chip de 
cinste şi de bărbăţia lor nevrednic a trăi.“ 


Și Cantemir atribuie deci istoriei un rol educativ, ca toţi cronicarii 
moldoveni dinainte şi îndeosebi ca Miron Costin. De altfel el intențio- 
nase să traducă în latinește De neamul moldovenilor, care stă la baza 
Hronicului vechimii a romano-moldo-vlahilor. Alte izvoare folosite şi ci- 
tate exact (numele autorului, titlul cărţii, pagina) sînt în număr de 150. 
Mai erudit decît stolnicul Constantin Cantacuzino, Cantemir scoate ştiri 
despre Imperiul româno-bulgar al Asăneștilor din Nichefor Choniates, 
despre un domn valah de la 1274 din Nichefor Gregoras, despre o luptă 
a polonilor cu cneazul Kievului în 1070 la care au luat parte „ruşi, pece- 
negi şi valahi“ din Dlugosz, despre limba polovţilor din secolele XII—XIII 
amestecată cu elemente româneşti (voloscaia) din M. Stryjkowski, despre 
lupta românilor cu tătarii în marea invazie de la 1241 din Marino Sanudo 
senior (Liber secretorum fidelium crucis), despre volohii de la Dunăre 
din cronica rusească scrisă în 1116, atribuită lui Nestor. 


Ca şi stolnicul Cantacuzino, Dimitrie Cantemir ia în consideraţie ca iz- 
voare ale istoriei poeziile populare, citînd colindele cu „ler, aler, domnul“, 
în care vedea un rest din numele împăratului Aurelian (de fapt e o al- 
teraţie din „aleluia“), şi un cîntec despre Petru-vodă. | 

În nişte prolegomene şi în tratarea propriu-zisă, autorul îşi definește 
metoda istorică, insistînd cu deosebire asupra punctului de vedere critic 
în cercetarea datelor. Pentru el sînt importante întîi informaţiile transmise 
de contemporanii evenimentelor, mai ales de străini, fiindcă izvoarele 
interne pot fi părtinitoare. Izvoarele trebuie apoi comparate, spusa 
„unuia singur nefiind demnă de încredere: „dictum unius, dictum nullius“. 
Lipsa izvoarelor nu este o dovadă că un lucru n-a existat, după cum înce- 
tarea izvoarelor la un moment dat nu înseamnă că situaţia istorică a 
luat sfîrşit şi ea. „Nici un lucru fără pricină să se facă nu poate“, nu 
există fapt istoric fără cauză. 

Nerespectînd în practică toate principiile stabilite, Cantemir va comite 
unele erori. Astfel, el nu dă importanţă ştirilor furnizate de Herodot pen- 
tru veacul al V-lea dinaintea erei noastre despre sciți, preferindu-i crono- 

Jogiile din secolul al XVII-lea, îndoielnice, ca aceea a lui Seth Calvisius, 
Opus chronologicum, Leipzig, 1606. 

Alte erori provin din lectura grăbită sau neînţelegerea izvoarelor, ca de 
exemplu confuzia între Dacia din nordul și sudul Dunării, a Daciei 
Traiane cu Dacia Aureliană. Aici Cantemir preferă textului istoricilor 
latini Eutropiu şi Flavius Vopiscus, pe Phillipus Cluwerius, care în 
Introducere în geografia universală (Leyda, 1641) confundă Dacia Ri- 
pensis cu Dacia Mediterranea. 

Sub raportul concepţiei, Cantemir apare în Hronic ca un istoric luptă- 
tor (deviza lui este: „luptă-te pentru patrie“), providenţialist. 

„Strămutătura“ (evoluţia) evenimentelor este reglementată de o „min- 
te“, adică rațiune superioară, aceasta decide „a lucrurilor omenești mas- 
cara“ (faţă). 

Nouă la Dimitrie Cantemir este ideea de a scrie istoria românilor de 
pretutindeni, cum se vede limpede din titlul ce urmează după predos- 
lovie: Hronicon a toată Țara Românească, carea apoi s-au împărţit în Mol- 
dova, Munteniască și Ardealul din descălecatul ei de la Traian împăratul 
Rîmului; aşijderea pentru numirile care au avut odată și carele acum 
și pentru romanii carii de atuncea într-însa așezîndu-să, într-aceiași și 
pînă acum necontenit lăcuiesc. Nu sînt neglijaţi nici românii macedo- 
neni, „coţovlahii“. 

De asemenea nouă este plasarea istoriei românilor în cadrul istoriei 
universale. Se urmăreşte întîi istoria românilor în cadrul Imperiului 
roman, apoi în cadrul Imperiului bizantin, legăturile românilor cu statele 
fundate de migraţia popoarelor: Ungaria, Cumania, Rusia, Polonia, Bul- 
garia, Serbia. 

Problema de bază a Hronicului este problema continuității elementului 
roman în Dacia, pusă şi de stolnicul Cantacuzino şi reluată mai tîrziu 
de învățații Școlii ardelene. Originea romană a românilor i se părea lui 
Cantemir indiscutabilă, totuşi el a simţit nevoia unor completări. Românii 
se trag din romani, dar aceștia la rîndul lor descind din Eneas. Prin 
urmare, începutul românilor trebuie căutat în originea romanilor şi chiar 
mai departe, în originea elinilor. 

Istoricii latini Eutropius (Breviarium) şi Flavius Vopiscus (în biografia 
lui Aurelian) susţin că în urma războaielor cu romanii Dacia a fost golită 
de bărbaţi şi că în anul 271 Aurelian a retras din Dacia pe coloniști, aban- 
donînd teritoriul băștinașilor („Dacia enim diuturno bello Decebali 
viris fuerat exhausta“; ,„... deperditam videret provinciam Transdanuvia- 
num Daciam a Traiano constitutam sublato exercitu et provincialibus 

reliquit“). Dimitrie Cantemir susţinea și el că dacii au fost exterminați de 
romani, ceea ce-l determină să proclame teoria romanităţii pure (idee 
greşită, exagerată de învățații Școlii ardelene): 


„-.. poporul romano-moldo-vlahilor, zice el, nu din glogozala a nașteri de strîn- 
sură să fie scornit, ce din cetăţeni romani, din ostași veterani şi din mari familii 
să fie ales. Apoi din buni și tari romano-moldo-vlahii, din buni şi tari părinți 
romani născîndu-să, a sîngelui curăţenie și a niamului evghenie nestricată şi ne- 
betejită să fie ferit, precum şi astăzi tot așea o feresc“. 


Astăzi ştim, dimpotrivă, că dacii nu au fost stîrpiţi, că romanii coloni- 
zaţi în Dacia proveneau din provinciile răsăritene ale Imperiului (erau 
traci şi iliri romanizați), că o „rasă pură“ romană n-a existat. Romanizarea 
nu este într-adevăr o chestiune de rasă, ci una de cultură; băştinașii n-au 
fost înlocuiţi de coloniştii romani, ei au adoptat doar limba şi cultura 
romanilor. | 

Cantemir acceptă retragerea lui Aurelian în sudul Dunării, dar soco- 
teşte că, de vreme ce izvoarele nu pomenesc luarea în posesie a Daciei de 
către goți, înseamnă că romanii, după năvălirea goților, s-au întors îna- 
poi din bejenie. Confundînd Dacia din nordul Dunării cu Dacia Aureliană 


din sud, Cantemir interpretează ştirile despre Dacia Aureliană drept 


dovezi că Dacia din nordul Dunării a rămas mereu în stăpînirea Impe- 
riului roman, apoi în aceea a Imperiului bizantin. De altfel, părerea lui, 
împotriva evidenţei, este că „părţile Dachii noastre au fost neclătite şi 
de călcăturile varvarilor depărtate“. Goţii ar fi trăit numai pe coastele 
nordice ale Mării Negre, iar avarii, gepizii, slavii şi alte neamuri migra- 
toare ar fi locuit „toate mai sus de Volohiia“. Totuşi, Cantemir revine, 
admiţind o colaborare politică a popoarelor migraţiei cu locuitorii Daciei: 


„».. romanii din Dachia, scrie el, de agiutorul împărătesc părăsiţi şi neapăraţi 
rămiind, le va fi căutat într-un chip a-şi tocmi lucrurile cu varvarii şi cu deosebită 
respublică cu dînșii şi cu alţi vecini de pen presiur a să chivernisi“, 


Pentru faptul că băștinașii nu puteau să părăsească pămîntul în faţa 
migraţiilor Cantemir invocă și un argument de bun-simţ;: 
„Mă criază cititorul şi de pre inima sa să să adeveriască că moşia de atita 


vreme, nu numai romanul, pre atuncea a lumii biruitorul, ce aşeaş nime din nea- 
muri acestea a răbda ar o fi putut, că dulce iaste dragostea moşiei“. 


Argumentul e cu atît mai convingător, cu cît vine din partea cuiva 
care suferea în exil de dorul ţării. : 

Sforţările lui Dimitrie Cantemir de a dovedi că așa-numitele popoare 
barbare n-au stăpînit Dacia și că, dimpotrivă, ar fi existat un vechi stat 
românesc unitar independent, din care s-au despărţit apoi statele Țara 
Românească, Moldova și Transilvania, rămîn gratuite. Nu continuitatea 
politică a statului românesc trebuia demonstrată, ci continuitatea popo- 
rului care a putut să vieţuiască și sub stăpîniri barbare, de vreme ce 
un istoric latin ca Salvianus scrie la un moment dat: „Într-un glas se 
roagă ţăranii romani să-i lase a trăi cu barbarii. Şi apoi să ne mirăm 
că nu pot fi învinşi goții, cînd sătenii sînt mai bucuroşi să fie cu ei 
decît cu noi?“ l 

Interpretînd greşit pe Nichita Choniates: Acominatos, Cantemir crede 
că valahii din Balcani au venit din nordul Dunării şi că centrul stăpî- 
nirii Asăneștilor, întemeietorii Imperiului româno-bulgar, era acolo. Ioniță- 
Caloian ar fi, după Cantemir, fundatorul celei mai vechi dinastii româ- 
nești, strămoșul „verilor“ Negru-vodă şi Bogdan, întemeietorul ţărilor 
române. 

Cu privire la retragerea românilor în munţi în timpul năvălirilor, pînă 
la întemeierea principatelor, presupusă de Miron şi Nicolae Costin, Can- 
temir consideră, pe drept cuvînt, că n-a putut fi decît temporară şi că 
migrațiile nu puteau lăsa ţările pustii: „... greşeşte săracul Neculai 
Costin, Dumnezău să-l ierte, căci în istorioara sa de Dachia... scrie 
precum ţara Dachii să să fi pustiit pe vremile Attilii şi să fie stătut 
pustie toată ţara aceasta unde trăim noi, mai bine de 600 de ani“. 

Autorul cheamă la judecată severă pe interpolatorii lui Ureche („Vino 
acum aicea, cinstitule în basne Simioane, şi teaca minciunilor, Misaile“) 
pentru legendele lor injurioase asupra originii românilor din tilhari. „Tîl- 
hari numai ai voştri părinţi au fost şi de la dînșii poate fi v-aţi învăţat 
a fura adevărul istoriei“ — îi admonestează el. 

Cantemir greşea socotind că romanii n-au fost cotropitori în Dacia, 
dar are o justificare, întrucît el era interesat, ca umanist, mai mult de 
rolul civilizator al cuceririi romane, decît de faptul militar în sine. Prin 
civilizaţia unui popor el nu înţelege nici vechimea, nici lăţimea acelui 
popor, căci atunci şi tătarii ar fi civilizaţi, ci „bunătăţile obiceinice, cu- 
noştinţa cinstii și nevoinţa spre dînsa, învăţătura şi vredniciile“. A fi 
civilizat înseamnă a fi elin în sensul dat acestui cuvînt de Socrate: „nu 
elin iaste cela ce în Ellada trăiește, ce acela ce obiceiele cele bune şi 
cinsteşe a elinilor a învăţat şi le face“. Ca urmași ai romanilor, românii 

au jucat nu mai puţin un rol important în istorie, apărînd civilizaţia 
europeană de invaziile barbare, tătărăști și turcești: 


„De le vom căuta firea, inima şi cea iroicească vitejie, aiave iaste că a hotarălor 
lumii românești împotriva sirepelor nieamuri tătăreşti ca nişte ziduri de aramă 
puşi şi nebiruiţi apărători s-au socotit“. 


Dimitrie Cantemir, fiind un providenţialist, credea, ca mai tîrziu Băl- 
cescu, că această misiune a fost hărăzită poporului român de o rațiune 


superioară a progresului: 


„Acea de sus pronie, purtînd de grijă mîntuinţii acestor crivățene năroade, cu 
niamul romano-moldo-vlahilor ca cu un zid prea vîrtos şi nebiruit să să fie slujit, 
pre carile împotriva a vrăjmaşe săriturile păgînilor puindu-l cu pieptul lor, întregi 
încă, pînă acum și în scaunile sale înfipţi şi odihniţi să-i fie păzit“. 


Arătînd că românii au apărat Europa de turci, Cantemir atrăgea indi- 
rect, atenţia că la rîndul ei Europa are datoria să apere pe români. Se 
gîndea desigur în primul rînd la Rusia, în care scop şi introducea în 
Hronic un capitol despre „începătura stăpînirii ruseşti, care acum iaste 
puternică Împărăţia Moscului“. Întemeietorul primului stat rusesc este, 
scrie Cantemir după Matei Stryjkowski, șeful vareg Ruric, urmașul lui 
Prus, fratele împăratului roman August. Așadar ruşii, avînd aceeași 
obîrşie cu românii, au și aceeaşi datorie istorică, de a continua lupta co- 
mună împotriva amenințării otomane. Dacă legenda originii romane a 
rușilor nu este adevărată, semnificaţia pe care i-o dă Cantemir nu-i 
lipsită de sens. 

Limba Hronicului, ca şi a celorlalte scrieri românești ale lui Dimitrie 
Cantemir, este dificilă, greoaie, obositoare nu atît prin arhaitatea sau 
ineditul lexicului, cît prin topica nefirească, latină, și mai ales prin lun- 
gimea monstruoasă a perioadelor. Educaţia pe care o primise autorul încă 
din copilărie era grecească şi latină. A stat, afară de asta, 34 de ani în 
medii de altă limbă, 22 de ani în Turcia, 12 ani în Rusia şi numai 16 ani 
în Moldova. În asemenea condiţii putem admite că se exprima mai bine 
în limba latină, în care de altminteri şi-a scris şi cele mai multe cărţi, 
decît în limba română. Totuşi, operele în limba română, departe de a fi 
lipsite de valoare sub raport stilistic, sînt extrem de interesante şi relevă 
şi în această direcţie un creator. Ca unul ce cunoştea bine normele limbi- 
lor savante (latină medievală, greaca bizantină, slavona), el s-a străduit 
să stabilească norme de scriere și pentru limba română, acordînd în ace- 
laşi timp atenţie și limbii vorbite. 

Violenţa polemicii este una din trăsăturile principale ale stilului lui 
Cantemir. Pentru el, Simion Dascălul şi ceilalți interpolatori ai lui Ureche 
sînt „hloricari“ (băutori de holircă, rachiu), iar nu cronicari, băsnuitori 
în duhul minciunii scîrnave; Orbinus este „ocara şi necinstea numelui 
istoricesc“, Maenburg „lunatec“, iar Mohamed profetul este „puiul vi- 
perei, părintele minciunii, fiul întunericului, împeliţat, chipul diavolului, 
silţa satanei, gura tartorului, ucigașul sufletelor, vrăjmașul adevărului, 
ocara lumii, cinstea musulmanilor, pseudoprofitul Muhamed, carile din 
suflarea și şoapta Satanei au scornit legea şi cartea Curanului .. .« 


Cuvintele create de Cantemir (cădere la gramatică = caz; fărăisprăv- 
nicii = dezordini; norodos = populat; crivățan = nordic; năpadă = năvă- 
lire; îmbunătățimat = stimat etc.) n-au rămas, arhaismele au ieşit din uz, 
iar neologismele și-au modificat mult forma; bogăţia lor stîrneşte de-a 
dreptul uimirea și este incontestabil nu numai semnul unei culturi uma- 


niste de om de Renaștere, dar şi al unei forţe de creaţie comparabile în - 


literatura universală doar cu aceea a lui Rabelais. 

CRONICA ANONIMĂ RACOVIȚEANĂ 


Mihai Racoviţă, cel caricaturizat de Dimitrie Cantemir ca Struţocămilă, 


a pus la cale în cea de-a treia domnie a sa de aproape unsprezece ani 
(1716—1726) un alt letopiseţ al Moldovei, în continuarea lui Miron Costin, 
redactat de un boier, intim al său, rămas necunoscut. Letopiseţul a fost 
publicat cam în acelaşi timp de Laurian — Bălcescu în Magazin istorie 
pentru Dacia, III, şi de Mihail Kogălniceanu în Letopiseţele Moldaviei și 
Valahiei, tom III, și s-a atribuit greşit copistului Nicolae Muste, „stari 
diac de divan“. 

Cronica este, desigur, o compilaţie, ţinîndu-se îndeaproape de izvoa- 
dele anonime pentru anii 1661—1709, nu fără intervenţii personale, mai 
ales de aici încolo. Anumite întîmplări din prima domnie a lui Nicolae 
Mavrocordat în Moldova (1710) cronicarul le-a privit cu ochii lui, altele, 
următoare, le-a auzit de la Mihai Racoviţă. Pentru cea de-a treia domnie 
a acestuia, cronica are caracter encomiastic, de curte, ca şi cronicile scrise 
pentru Nicolae Mavrocordat de Nicolae Costin şi Axinte Uricariul, dar 
pentru evenimentele anterioare optica e slobodă. Autorul nu-i lipsit nici de 
darul povestirii, nici de spirit de observaţie, nici de maliţie şi nici chiar 
de o anume concepție, mai mult religioasă, teologică (în manuscrisul publi- 
cat de Bălcescu se ia apărarea bătrînilor după Apojtegmele lui Plutarh, 
Pliniu „Fabat“, Seneca, Sf. Augustin ș.a., dar pasajul pare interpolat). În 
general, cronicarul dezaprobă autoritatea centrală exagerată, dar osîndeşte 
și pe boierii care se viclenese domnilor, cerînd îngăduinţă pentru cler şi 
oamenii dependenţi. Asuprirea turcească este condamnată şi alianţa creş- 

tină împotriva păgînilor privită cu simpatie. O notă proprie o constituie 
ura faţă de regimul fanariot și uneltele lui grecești. 

Cronica se începe cu domnia pașnicului Istrati Dabija, pus domn peste 
voia lui, prin intervenţia Cuparului la "Țarigrad. După el a urmat Duca- 
vodă, grec rumeliot, venit în Moldova în timpul lui Vasile Lupu şi fost 
ucenic „la dugheană la abăgerie“. lliaș-vodă era moldovean, fiul lui 
Alexandru Iliaş, dar, crescut la Constantinopole, „limba ţării să grăiască 
nu știa“. Pe vremea lui era bănăria la Suceava și făcea „șalăi de aramă“, 
buni numai în ţară, patru de un ban. 


În a doua domnie a lui Gheorghe Duca s-au ridicat orheienii şi lăpuş- 
nenii sub Hîncu şi Durac serdarul, venind cu oaste la Iaşi şi strigînd pe 
greci „să-i prindă şi să-i omoare“. Răsculaţii au atacat curtea domnească, 
casele boierești și prăvăliile neguţătorilor şi nu s-au potolit decît cînd 
au venit turcii chemaţi de domn în ajutor. Fără a simpatiza cu domni- 
torul, cronicarul crede totuşi că zarva lui Hîncu a fost o „adunătură 
nebună“. 


Ce-i drept, tulburările interne erau un prilej pentru turci, leşi și mai 
ales pentru tătari de a prăda ţara în voie. Așa s-a întîmplat şi sub Du- 
mitrașco-vodă Cantacuzino. lernînd tătarii în Moldova sub acesta din 
urmă, au scos provizii de la localnici, supunindu-i la cazne nemaiauzite. 
Legau pe oameni de stilpi în ger şi-i udau cu apă. Pe alţii îi băgau în 
produh sub gheaţă și-i scoteau pe alt produh. 

Mai năvăleau şi nemți în Suceava şi în Cetatea Neamţului. O luptă 
contra lor a dat vestitul hatman Buhuș, care a reușit să-i alunge riscîn- 
du-și viaţa. Omorîndu-i-se calul, era să fie luat prizonier, dacă nu s-ar 
fi prins de coada calului unui căpitan Decusară, care l-a depărtat de pri- 
mejdie (episodul va fi repovestit de Neculce). 

Regăsim aici întîmplarea povestită în letopiseţul Bălenilor cu cneazul 
Ramadanovski, căruia i s-a turnat pe gît aur topit, banii pentru predarea 
cetăţii Cehrinul. 

În legătură cu prinderea lui Duca la Domnești, aflăm că podgheazul i-a 
luat tot ce a avut, inclusiv şlicul din cap. 

Velicico, fratele lui Miron Costin, spunea lui Constantin Cantemir că 
„omul care nu ştie carte este un dobitoc, adecă unde nu ştia carte Can- 
temir-vodă, și altele multe care nu se cădea să răspundă, fiindu-i stăpîn“. 
Duculeţ, fiul Ducăi-vodă, a tulburat ţara cu birul văcăritului, Antioh 
Cantemir își pierdea vremea mai mult cu vînătoarea, Mihai Racoviţă 
s-a arătat încă din prima domnie „tuturor cu față veselă“. Racoviţă a fost 
schimbat după un an și jumătate cu acelaşi. Antioh Cantemir, care a 
doua oară se făcuse neîngăduitor, „buzduganul apuca să dee în cei pe 

carii se mînia“. A săpat cu minele sale la Șanțul unei raiele împreună 
cu boierii, sperînd să dobîndească dragoste de la turci. În loc de răsplată, 
seraschierul turc Iosuf-paşa a secătuit ţara „neputiîndu-l geui cu cît îi da“, 

Reluînd domnia, Mihai Racoviţă nu avea odihnă de răul Brincoveanu- 
lui, care l-a şi pirit la Poartă că s-a hainit, ajungându-se cu ruşii. Dar nici 
Mihai-vodă „nu dormia, ce-şi căuta trebile lui, păzindu-se ca de un 
vrăjmaș“. Cum nici un om nu-i fără greşeală, şi Racoviţă a greşit, înfiin- 
ind desetina de stupi: „să dea și boierii mari şi mici, și mănăstirile, şi 
episcopii ca și ţăranii, care obicei niciodată n-au mai fost“. 

Pe Nicolae Movrocordat, anonimul nu-l mai prezintă ca înaintașii săi. 
A luat, zice el, domnia ţării „cu multă cheltuială și mîndrie grecească“, 
N-a venit ca un domn, „ce ca un leu asupra tuturor“. Vorbea cu tălmaci 
și adusese cu el atiţia greci, „cît rămăsese Feneriul pustiu în Țarigrad“. 
Era „urît şi neplăcut, straşnic şi răpit la mînie, ca să se cutremure toţi“. 
Părtinea la judecăţi pe ţărani: 


„În divan suduiau mojicii pre boieri, și cum eșiau la divan de se jăluia un ţăran 
pre un boier, îndată da pre boier în mîna ţăranului, fără nici o giudecată sau drep- 
tate“. i 


În special cronicarul nu poate suferi pe sfetnicul lui Nicolae Mavro- 
cordat, „o arătare de grec anume Spandoni, un om uriît, podăgrios... un 
blestemat şi de nimică, fără de nici o meserie“, trăind din specularea 
minciunilor, „poghibală spurcată“. Cînd domnitorul a fost mazilit, Span- 
doni s-a îmbrăcat „muierește cu tarpuz în cap“ şi s-a strecurat în răd- 
vanul jupîneselor, evitîind furia boierilor. 

Cronica racoviţeană anticipează evenimente narate apoi pe larg de 
Ion Neculce; 


„Mare bucurie era acestor ţări şi a toţi creștinii de venirea Moscului, cum şi dom- 
nul muntenesc Constantin Brîncoveanu de apururea trimitea oamenii săi la împăra- 
tul Moscului, îndemnindu-l să se ridice cu oşti asupra turcului, şi-i făgăduise că-i 
va da şi zahere cîtă i-ar trebui de hrana oștei. Dimitraşco-vodă încă au trimis pe 
un boier credincios al său, anume Ștefan Luculenco vistiernicul, la împăratul Mos- 
cului, cu cărţi de la sine şi de la ţară, închinîndu-i-se cu toată ţara, şi s-au întors 
acel boier cu multe daruri de la împăratul... 

„Frumos lucru şi cu minune era tuturor a privi atuncea împărat creştin aice la 
noi; și fără nici o mîndrie grăia cu toţi. Mers-au întîi la mitropolie de au văzut bi- 
serica şi casele, și au șezut cîtva de au vorovit cu mitropolitul kir Gedeon ce era pe 
acele vremi; apoi au mers pre la toate bisericile, şi trăgeau clopotele pre la toate 
mănăstirile, şi mergînd el prin tîrg, ieşia norodul de-l privea, mulţămind lui Dum- 
nezeu cu multă bucurie că le-au trimis împărat creștin, nădăjduind că vor eşi de 
supt giugul păgînilor. Şi într-acea zi s-au dus împăratul iară la obuzul său la Țu- 
tora; şi au făcut masă mare acolo în ziua de sînt-Petru cu Dimitraşco-vodă şi cu 
toți boierii noştri, benchetuind și dînd din tunuri şi dintr-alt foc mănunt“. 

Părerea cronicarului este că locul şi data luptei aliaților cu turcii n-au 
fost bine alese, fiind atunci secetă şi arşiţă, de asemenea pretenţiile lui 
Dimitrie Cantemir de a deveni domn neschimbat, veșnic, i se par inadmi- 
sibile. Ca boier, el e pentru sistemul eligibilităţii, nu pentru monarhie 
ereditară. 

Pe Brîncoveanu îl acuză că nu și-a respectat cuvintul dat, dar uciderea 
lui şi a familiei sale de către turci și trădarea Cantacuzinilor îi smulg 
accente de compătimire și de indignare. Exclamaţiile cronicarului amin- 
tesc pe acelea ale lui Miron Costin și D. Cantemir. 


„Hai, lume fără saţ! cum nu se putură îndestula Cantacuzinești cu atîta cinste ce 
aveau la acest domn, și cu avere nespusă, și-l vicleniră și-i luară domnia!... 
„Hai, lume! cum se înşeală oamenii, şi nu se pot sătura de dragostea ta! La ce 


sfirşit îi aduce pre cei ce urmează voiei tale! Cu adevărat fum şi umbră, visuri și 
păreri este cinstea ta.“ 


După ce condamnă și pe Nicolae Mavrocordat care a vărsat sîngele 
nevinovat al lui Antim Ivireanu, autorul expune amănunţit a treia domnie 
a lui Mihai Racoviţă. (Biruinţele repurtate de acesta împotriva cătanelor 
nemțești în primul an de domnie constituie și materia cronicii greceşti 
a lui Nicolae Chiparissa Povestirea celor întîmplate în Moldova în 
anul 1716, în a treia domnie a prea înălțatului ... domn... Ioan Mihai 
Racoviţă voevod, cronică oficială contemporană, lăudînd mai ales pe pos- 
telnicul Constantin Ipsilante.) 


Anonimul, antigrec consecvent, este original, şi se străduieşte să pre- 
zinte toate faptele drept acte de bravură exclusiv ale domnitorului. „Pre 
domn, scrie el de altfel cu convingere, ascunzîndu-i cît poate scăderile, 
nime să nu-l defaime, că domnul, au bun, au rău, ferit trebuie“, formulă 
care ne întoarce la Grigore Ureche, cu aproape un secol în urmă. Însă 
formula e menită să justifice uciderile lui Mihai Racoviţă, tăierea boie- 
rilor care se viclenise punîndu-se sub comanda căpitanului Ferenţ, venit 
să răpească pe domnitorul moldovean, aşa cum serdarul Barbu Cornea 
răpise pe cel muntean. Dacă decapitarea lui Ferenţ și spînzurarea lui 
Cuza spătarul sînt zugrăvite cu satisfacţie, cronicarul se arată totuși el 
însuşi îngrozit de proporţiile represiunilor: 


„Pre unii, zice, i-au spinzurat, pre alţii îi ardeau în foc de vii, pe alţii de coaste 


spinzuraţi, pe alţii de picioare, cît de groază nu puteai să treci pe uliţa cea mare, 
privind atîția oameni spînzuraţi, şi într-un fel, şi într-altu ,.. 


În afară de luptele cu cătanele de la mănăstirile Caşin şi Mira, de in- 
cursiunea lui Mihai Racoviţă în Transilvania şi de certurile cu tătarii, 

, prădau necontenit ţara, cronicarul -descrie 
dînd izbutite tablouri de epocă, de pildă o 


+ 


care, sub pretextul ajutorului 

și cîteva catastrofe naturale, 
inundație: “i | 
„Tot într-acelaşi an (1724) în luna septemvrie, s-au pornit ploi grele, cît au venit 
apele mari afară de măsura lor, pe cum veniau de altădată, şi au înnecat multe do- 
bitoace şi oameni ales la ţinutul Tecuciului, şi prisăci de stupi, fineţe, oameni, copii 
mulți; că aşa au venit deodată Siretul fără de veste, şi i-au apucat pe oameni prin 
ci au scăpat. Herghelii de iepe au apucat apa și pu- 


case; carii au scăpat, prin copaci i d i é 
țintele au scăpat; turme de oi, şi casele cu totul a bieților oameni le-au înnecat cu 


tot ce au avut...“ . 
Moartea ţarului Petru cel Mare este notată cu durere: . 
anul 7333 (1725) au murit şi Petru împăratul Moscului, cu mare bucurie 


lui turcilor; iară între creștini mare jale şi întristare, că poate să mai 
Că toate împărăţiile şi crăiile se înfricoşau 


„Iară la 
de moartea 
fie alt împărat precum au fost acesta? 


de dînsul, de vitejiile lui...“ l 
“Cronica se încheie cu începutul domniei lui Grigore 'al II-lea Ghica, 
urcat pe tron în toamna anului 1726, după mazilirea lui Mihai Racoviță, 
care a plecat la Țarigrad fără să-şi achite datoriile băneşti faţă de boieri. 
Noul domnitor era om tînăr, bun călăreț, iubea vînătorile şi plimbările 
cu muzică. Şi-a cîștigat -repede simpatia orașului, instalînd un ceasornic 
care bătea orele în turnul porţii de la curtea domnească, scăzînd birurile 
și deschizînd şcoli gratuite pentru oricine vrea să-şi dea copiii la în- 
văţătură. , 


CRONICA ANONIMA GHICULEASCĂ 


Cronica racovițeană nu a fost preluată şi continuată în domnia urmă- 
toare a lui Grigore al II-lea Ghica, poate din cauza caracterului ei anti- 
grecesc şi desigur şi din pricina prezentării prea favorabile a domnitorului 
înlocuit. Grigore Ghica nu era grec, strămoșul și unchiul său domniseră 
în Moldova şi în Țara Românească, însă acum influenţa grecilor la Poartă 
era mare şi nu se putea trece peste ea. Însuşi Mihai Racoviţă, către sfir- 
şitul ultimei sale domnii, se înconjurase, spre necazul cronicarului său, 
de fanarioți. Sarcina întocmirii letopiseţului oficial fu încredinţată deci, 
dacă nu chiar unui grec, cum credea Kogălniceanu, care atribuie cronica 
ghiculească biv vel sulgerului Alexandru Amiras, în tot cazul unui om 
fără aversiune faţă de greci. Alexandru Amiras („emirul“), grec din 
Smyrna, a fost interpretul regelui Suediei Carol al XII-lea în răstimpul 

celor 5 ani şi 3 luni cît acesta a stat mai ales în satul Varnița 
de lingă Tighina. Cu această ocazie a şi .redactat în greceşte o Istorie 
autentică a întîmplărilor lui Carol al XII-lea, păstrată numai într-o tra- 
ducere italiană în Biblioteca Arhivelor din Viena. Nicolae Mavrocordat 
încredința pe un sol suedez că Amiras făcuse joc dublu, purtînd corespon- 
denţă cu dușmanii regelui, în special cu hanul tătarilor. Amiras ştia lim- 
bile orientale, dar şi pe cele europene, el însuși traducînd în grecește 
cartea lui Catiforo despre Petru cel Mare, Vita di Pietro il grande, apă- 
rută la Veneţia în 1735 şi într-o versiune românească în 1749. Pe vremea 
lui Mihai Racoviţă era mare-uşer, un fel de majordom la curte, şi con- 
ducea, ca mehmendar, ambasadorii străini. Făcut căminar în 1717, era 
ridicat mare sulger de Grigore Ghica, care-l întrebuința încă în delimi- 
tarea hotarelor cu tătarii nohai. Cronica ghiculească se termină cu tălmă- 
cirea românească a unor documente tătărăşti, ceea ce ne face să ne gîndim 
la Amiras, dar însuşi Kogălniceanu a considerat ulterior cronica propriu- 
zisă anonimă, specificînd numai că a fost tradusă în grecește de Amiras. 
Traducerea păstrată într-un manuscris al Bibliotecii Naţionale din Pàris 
a fost retălmăcită în franţuzeșşte de Nicolas Genier, la Ankara, în 1741 
(ms. 1409 de lancien fond francais şi ms. 140, fondul francez din 
B.A. R.S.R.). fa TET l 
Cronicarul porneşte, compilînd izvoadele cunoscute, rezumînd sau 
amplificînd, de la acelaşi Istrati Dabija, adică de la 1661. Duca, reabilitat 
parţial de anonimul racoviţean, e din nou .ponegrit. Aici avem. cea mai 
cuprinzătoare descriere a răscoalei Hinceştilor, privită nu cu simpatie, ci 
cu interes de istoric: DETTI 
„... Hîncu şi Durac, căpiteniele acelor zurbale, ales-au 12 oameni din țară și i-au 
trămis lui Duca-vodă, întîi rueîndu-se lui şi zicîndu-i să-i ierte, şi cu bine şi cu pace 
să iasă din pămîntul lor, şi să se ducă, că nu-l primește ţara să le mai fie domn, ară- 
tîndu-i că nu mai pot suferi dările cele grele și nevoile. ce aveau de către dînsul, că 


au sărăcit şi n-au rămas nemică în casele lor, şi au stricat obiceiurile cele vechi a 
pămîntului, şi nu mai este cu putinţă să trăească cu dinsul“. 


Duca a părăsit scaunul, dar s-a întors cu ajutor turcesc şi, prin înţe- 
legere cu Hîncul, afirmă cronicarul, a potolit răscoala, spînzurînd pe re- 
belii cei mai înverşunaţi. Mai tirziu a ucis și pe fiastrul lui Hîncu, pe 
Done. 

Despre Dumitraşco-vodă Cantacuzino aflăm că era lacom, apucător, 
nedrept şi nestatornic, despre Antonie-vodă Ruset că a fost mazilit în 
urma piîrilor lui Miron Costin. 

De la a treia domnie a lui Duca şi pînă.la domnia dintii a lui Mihai 
Racoviţă, cronicarul reproduce cu unele deosebiri letopiseţul racoviţean, 

reducînd mult în continuare capitolele despre Mihai Racoviţă, Antioh 
Cantemir şi Nicolae Mavrocordat, căruia i se recunoaște meritul de a îi 
fost „om învăţat şi cărturar mare“. 

A treia domnie a lui Mihai Racoviţă este repovestită într-un cadru şi 
mai dezvoltat, sporit aproape cu o treime, dar în alt ton. I se inventa- 
riază cu o memorie necruțătoare birurile instituite: 


„Acest domn multe lucruri noi au scornit aice în ţară; în domnia aceasta au scos 
desetina îndoită pe toţi, care lucru alţi domni mai săraci decît dînsul nu l-au făcut; 
scos-au şi crîşmărit, cîte cinci lei de pivniţă, şi multe strimbătăţi se făceau cu acest 
crîşmărit, căci îl vindeau şi mergeau cumpărătorii şi pe la cei ce n-aveau pivniţi, și 
avînd o butie sau două de vin, luau de la dînşii cît le era voia. Scos-au şi prisăcărit 
de prisacă doi ughi într-un an; şi cu prisăcăritu şi cu desătina au stins stupii oame- 
nilor. Scos-au morărit de toată moara cîte doi ughi, care lucru n-au fost altă dată. 
Luat-au ţigănărit, care îl legase Nicolai-vodă cu blăstem de la patriarhul Ierusali- 
mului să nu-l mai scoată, iară el îl scotea în toţi anii; şi pe urmă scos-au și văcărit 
de vro două ori, care văcărit alți domni de multă vreme nu-l scosese...“ 


Concluzia anonimului este că Mihai Racoviţă „nici o faptă bună în toată 
domnia lui n-au făcut“, „nici popilor n-a fost cu milă“ şi „că mulţi îl 
blastămă pînă astăzi, iară prea puţini îi mulţumesc“. 

Ca dovadă sînt faptele care s-au dezvăluit cu ocazia mazilirii, şi anume 
că biserica lui din Olășeni fusese clădită cu scînduri şi laviţe luate de 
prin prăvăliile evreilor, că dăduse visteria ţării pe mîna unui turc laz 
pe care l-a ruinat, că-și ţinea cuhnea jefuind tîrgul, că nu restituia nicio- 
dată banii luaţi cu împrumut. Un ultim mijloc de a-și procura bani a 
fost născocirea omorului ritual al unui copil creştin de către evrei. Pre- 
tinşii asasini au fost arestaţi şi obligaţi sau să plătească crima, sau să 
omoare în același mod un copil al lor, înţepîndu-l cu o sulă şi extră- 
gîndu-i sîngele. Domnitorul n-a încetat oribila persecuție decît în urma 
intervenţiei unui anchetator turc de la Constantinopole, după ce obținuse 
sumele dorite. În naivitatea sa, cronicarul presupune că omorul copilului 
creştin avusese într-adevăr loc şi că trebuia pedepsit, ceea ce nu era în 
intenţia lui Mihai Racoviţă, care nu urmărea decît să stoarcă bani. Ne- 
culce, reluînd povestirea, îi dă şi el crezare, condamnînd totuşi nemaipo- 
menita lăcomie de bani a domnitorului: 


„_»-„„Si au prins, scrie el, pre cîțiva jidovi, mai degrabă să facă ce le va face, ce 
Th paa A i ea i d e ana doar a lua de la dînșii bani mulți. Și încă au scris 
aia „ ca s-imbunedze pre viziriul, să apuce şi pre jidovii de la Țarigrad, să 
ièi şi Poarta o sumă de bani“, i puce Q pre J Țarigrad, 


Povestirea domniei lui. Grigore al II-lea Ghica începe cu genealogia 
familiei Ghiculeştilor, extrasă din letopisețul Bălenilor, reprodus textual 

pentru Gheorghe Ghica şi Grigore Ghica, şi din letopiseţul lui Miron 
Costin pentru strămoșul cel mai îndepărtat, Gheorghe Ghica, domn al 
Moldovei între 1658 şi 1659. 

Grigore al II-lea Ghica era nepotul lui Grigore Ghica şi fiul lui Matei 
Ghica și al Ruxandrei Mavrocordat, sora lui Nicolae Mavrocordat. Se 
explică de ce cronica racoviţeană, negativă faţă de Nicolae Mavrocordat, 
nu convenea lui Grigore al II-lea Ghica. 

Natural, noul cronicar îşi dă toată silinţa să-și înfăţişeze stăpinul în 
cuvintele cele mai potrivite. Poarta l-a trimis în țară cu 40 de cai din 
grajdul sultanului, cu toate podoabele. Bunătatea lui a strălucit îndată 
„ca o lumină... plină de bucurie“. Gindul i-a fost doar să-şi agonisească 
„nume nemuritor de bun domn“. A învăţat moldoveneşte în şase luni, 
pentru că ştia bine latineşte, italienește şi îranţuzeşte. Îi plăceau petrece- 
rile cimpenești cu naiuri Şi nagarale, tragerea cu arcul şi cu sineţul, „fiind 
foarte isteţ la toate lucrurile“, dar „nemăreţi, modest. Bun judecător și 
milostiv, a suprimat patru din dările introduse de Mihai Racoviţă şi a 
reformat pe a cincea. A făcut clădiri şi, cu ajutorul lui Hrisant, patriarhul 
Ierusalimului, a întemeiat şcoală elincască, grecească și moldovenească, 
cu dascăli învăţaţi, la care Puteau învăţa nu numai fiii de boieri, ci și cei 
săraci, atît din ţară cit şi de aiurea. 

Cronicarul își urmăreşte patronul pretutindeni, cu arta efasării în care 
era meșter un Radu Greceanu, la numirile de boieri, la negocierile cu 
tătarii, în certurile cu nemulțumiţii şi pribegii, cînd îi iartă sau cînd îi 
dojeneşte cu „bătăi la talpe de cele scoapte“, şi în împrejurările vieţii 
private (cum şi-a logodit un fiu, pe beizade Scarlat, cu fata de 9 ani a 
spătarului Iordache Cantacuzino, dînd un zaiafet cu „fășicuri, şi cu lu- 
mină, și pre apă, şi pre uscat“; cum a primit la curte două beizadele 
engleze plecate de patru ani din insulă „ca să vadă țările“ etc.). 

Domnia lui Grigore al II-lea Ghica fiind în genere pașnică și monotonă, 
cronicarul se vede nevoit să dea referințe meteorologice și sanitare. În 
1728 a fost o iarnă caldă „ca o primăvară“, pînă în ianuarie 1729, cînd a 
venit un frig năpraznic: 


„lară pentru căldura ce au fost toată iarna au arătat Dumnezeu şi aceasta, că în 
ziua ce au purces domnul de la Codru, ghenarie 30, fost-au un frig foarte mare toată 
ziua, şi au mas sara la Ghermănești; iară a doua zi, la purces, dat-au Dumnezeu o 
furtună mare pe oșteni tot în faţă, cît nu s-au ştiut cum au venit unul cu altul toată 
ziua; unii au sosit a doua zi, alţii a treia zi; că acea furtună era cit nu mai văzuse 
acel rînd de oameni, şi mulţi cai au crăpat și oameni au perit“. 

În 1728 a bîntuit malaria: 


i d 

„În zilele acestui domn în anul 7236, fost-au şi boală de friguri foarte multă 
peste toată Moldova, care se va pomeni multă vreme, că nu unul sau doi într-o casă, 
ce cîţi erau toţi zăceau, şi la prostime şi la boieri, pînă şi în casa domnului au intrat 
acea boală, din care boală Alexandru bezede, ce era mai mic au și murit... Şi pre 
toți cîţi au fost în casă i-au orînduit boala aceasta, și încă și mai ales pre domn 
l-au supărat această boală foarte mult, că alţii mulţi, după ce îi întorcea, se mîntu- 
iau de boală, iară domnul nici de cum nu se putea mîntui; că s-au bolnăvit de cu 
vară şi pînă la martie nu s-au putut mîntui; numai cîte o zi, două îl lăsau, apoi 
iară-l apucau, cît şi domnul se spăriese, dar şi alţii toţi.“ 


l Bolnavul s-a vindecat. mergînd la Bîrnova, la aer. Mai tîrziu şi-a ame- 
najat și la Iaşi o reşedinţă de vară:. 


- „Iară din gios de mănăstire, subt medean, despre răsăritul soarelui, făcuse acest 


domn o grădină. foarte frumoasă, şi în grădină case domneşti, pe forma de Țarigrad, 


că aşa şi meşteri au adus; şi alăture cu casele, havuzuri şi cerdacuri, și alte lucruri, 


şi apa îmbla din havuz în havuz pe peatră prin toată grădina, care era cu fel de 


fel de flori, care lucruri alt domn n-au făcut, că nime nu poate să scrie frămuseţea 


caselor, şi au numit acea grădină Frumoasa“. 


Cu astfel de laude la adresa lui Grigore al II-lea Ghica şi cu certarea 
opozanților, letopiseţul anonim se opreşte în anul 1729, poate din cauza 
morţii cronicarului (faptul că Amiras traducînd, desigur ulterior, cronica, 
se opreşte la acelaşi an, e o dovadă în plus că nu el e autorul). 

ION NECULCE 


“Cronicile din prima jumătate a secolului al XVIII-lea din Țara Româ- 
nească şi. din Moldova, adesea anonime, sînt cronici de curte scrise în 
favoarea unui domnitor, ceea ce le coboară, cu unele excepţii, interesul 

documentar, cît şi pe- cel literar: Acela căre, reluînd tradiţia secolului 


anterior, a izbutit să ridice istoriografia la cel mai înalt nivel artistic este 


Ion Neculce, adevăratul continuator al lui Miron- Costin. Fără să-și încerce 
puterile în literatura propriu-zisă ca Dimitrie Cantemir, Neculce a făcut 
pentru literatură mai mult decit pentru istorie și el este întîiul scriitor 
care a servit urmaşilor nu numai ca izvor, dar chiar ca model, pînă în 
zilele noastre (lui Mihail Sadoveanu de exemplu). | 
“Jon Neculce s-a născut prin 1672, fiindcă în 1732, după cum ne spune 
singur, avea „şeizăci de ai“, la Prigoreni, lingă Tg. Frumos. Tatăl său, 
Neculce Vistiernicul, era originar. dintr-o insulă a arhipelagului, poate 
din Hios, căci un frate se numea Stamate Hiotu. Mama, Catrina, era fiica 
vistiernicului Iordache Cantacuzino şi a Alexandrinei Gavrilaş Matiaş. 
Despre cel de-al doilea soţ al Catrinei, tatăl vitreg al cronicarului, Enache 
grămăticul, ştim că era tot de neam străin, „spudeos“, cunoscător de cărţi 
greceşti. În 1686, un podghiaz polon arse conacul familiei de la Prigoreni 
şi ucise pe Enache, atunci vistier -cămăraş la Tg. Ocna. Catrina şi copiii 
(mai avea. două fete) fu nevoită să plece în Țara Românească şi să se 
adăpostească la rudele de acolo, la stolnicul Constantin Cantacuzino. Cro- 
nicarul rămase în pribegie patru ani, de la virsta de 14 ani, timp pe care-l 
va fi folosit pentru învăţătură, căci în 1691, întors în Moldova, căpătă 
slujba de postelnic. Asistă în această calitate la nunta lui Constantin 
Duca cu Maria Brincoveanu, care a avut loc în 1693, toamna: „Pe-cee 
vreme, şi. eu, Ion Neculce vel vornic, eram tînăr postelnic şi mergăm cu 
alţi postelnici împreună cu toiegeli a mînă pe gios înaintea domnului“. 

În 1700 era vătav de aprozi şi însoțea pe Antioh Cantemir în Polonia, 
la Camenița, de unde turcii își retrăgeau garnizoana, apoi vel agă, însăr- 
cinat cu găzduirea voievodului Rafael Leszczynski în Iași. Cam în acelaşi 
timp s-a căsătorit cu Maria, fiica biv-hatmanului Lupu Bogdan, nepoată 
de soră a lui Antioh Cantemir. Soţia aducea ca zestre 5 sate, cîteva sălașe 
de ţigani, o herghelie de cai, o cireadă de 40 de vaci şi 20 de boi, o turmă 
de 100 de oi şi o prisacă de 200 de stupi. Partea lui Neculce din comîndul 
mamei sale, împărţit în 1701, era de 7 sate şi 4 fălci de vie la Cotnari Şi 
Nicoreşti. 

» Rudă cu Antioh Cantemir, Neculce „s-a întîmplat“, cum zice, la Con- 
stantinopole cînd o seamă de boieri, chemaţi din ţară, pirau pe domni- 
torul mazilit Mihai Racoviţă. Instalat în a doua domnie în iarna anului 
1705, Antioh Cantemir ridică pe Neculce din sulgeria cea mare la rangul 
de vel spătar, și-l trimite ca reprezentant al său la nunta fiului mai mare 
al lui Constantin Brincoveanu cu fata vornicului moldovean Ion Balş. 
„Atunce m-au triimis și pe mini, cu solie despre partea domniei, de m-am 

tîmplat la acea nuntă, care nu era nuntă domnească, ce vom dzice că era 
crăiască.“ Încrederea lui Antioh Cantemir în el era atit de mare, încît în 
1707, plecînd să întărească cetatea Tighina, îl lăsă împreună cu alţi doi 
boieri caimacam la laşi. Lui Antioh Cantemir îi sosea pe neașteptate 
ordinul de mazilie şi caimacamul prinzînd de veste la timp de numirea 
a doua oară a lui Mihai Racoviţă fuge în Polonia. Noul domnitor, adu-. 
cîndu-şi aminte de prezenţa lui la Poartă în 1705, îl trecuse pe o listă 
neagră şi pusese seimeni să-l aresteze. Dar după patru luni de pribegie, 
Neculce a putut să revină în ţară fără primejdie: „mi-am făcut pace şi-am 
vinit înapoi la casa mă, şi n-am avut despre nime nici o nevoie. Şi-am 
avut cinste și căutare în dzilele măriei-sale“. 

Totuşi abia sub Dimitrie Cantemir îl revedem vel spătar și îndată după 


aceea hatman. 

În letopiseţul său, Neculce declară, contrazicînd pe Nicolae Costin, că, 
deşi era sfetnicul cel mai apropiat al domnitorului, n-a știut de tratativele 
lui cu ruşii. Cronicarul se apără de învinuirea 
de trădare, susţinînd că de altfel, chiar de ar 
fi cunoscut vreo taină, credinţa sa față de 
domn l-ar fi împiedicat s-o divulge: „n-am 
vrut să mă fac al doilea Iudă sau să viclenesc, 
să fug de la dînsul“. El era de părere ca dom- 
nitorul să execute ordinul turcilor în privința 
lui Brîncoveanu (să-l prindă), dar cînd dom- 
nitorul şi-a acuzat sfetnicii de hainie („voi 
toţi vă chivernisiţi, ca să rămîneţi la creștini, 
şi numai eu singur pentru voi să rămiiu la 
păgîni; că v-am vădzut eu credinţa, că aţi fu- 
git toţi, şi eu am rămas singur“), a vrut să 
fie loaial. În definitiv toţi creştinii se bucurau 
atunci de alianţa cu ruşii, şi muntenii, sîrbii. 
Cînd oştile rusești au trecut Prutul la Zaga- 
rance, toţi boierii, chiar şi Nicolae Costin, l-au 
felicitat pe Cantemir zicîndu-i: „Bine ai fă- 
cut, măria-ta, că noi ne temăm că te-i duce 
la turci, şi aşè avem gînd că, de te-om vede 
că mergi la turci, te-om părăsi şi ne-om duce 
de ne-om închina la moscali“. Prin urmare, 
s-a purtat și el ca toată lumea, cum dictau 


sd 


Scrisoare autografă a lui > văii ie A i A 
Ion Neculce. împrejurările. Astăzi ştim că Neculce cunos- 

cuse din vreme planurile lui Cantemir, pentru că cel care se dusese la 
țar să încheie tratatul de alianţă, Ștefan Luca, era tocmai cumnatul lui, 

Hatmanul a fost în miezul întimplărilor în anul 1711. Lăsat să păzească 
tabăra moldovenească așezată la Cetăţuia în timp ce Cantemir întimpina 
pe brigadirul Kropotov, a fost de faţă la sosirea feldmareșalului Şeremetev 
la Prut şi a ţarului la Iași. A însoţit pe ţar în plimbările lui prin oraș și 
a participat la banchetul oferit de domnitor la curte și de ţar în corturi. 

În bătălia de la Stănilești, înainte de a fi înconjurat complet, ţarul a 
întrebat pe Neculce, comandant al oștilor moldovene, dacă l-ar putea 
scoate în Transilvania printre tătari şi turci. Cronicarul, apreciind situaţia, 
n-a cutezat să-și ia asupra sa o asemenea răspundere, zicînd că „este un 
lucru prè cu primejdie să lăsăm oastea ce multă, să mergem cu o mînă 
de oameni“. 

După încheierea păcii, împreună cu alți douăzeci şi trei de boieri, a 
urmat pe Dimitrie Cantemir în Rusia, oprindu-se la Harcov, ,în slo- 
bodzie, aproape de Azac“. De fapt voise să se oprească la Kiev, dar 
domnitorul nu l-a lăsat, temîndu-se ca boierii să nu ajungă la vreo înţe- 
legere cu turcii. S-a purtat autoritar cu ei, ceea ce îi înstrăinase întrucitva 
simpatiile dinainte: 


„Deci Dumitrașco-vodă nu vre să ţie pre moldoveni cu dragoste, ca pe nişte 
streini, ce şi-au lăsat casăle şi s-au streinat de moşiile lor pentru diînsul, ce vrè să-i 
ție mai aspru decît în Moldova. Că i să schimbasă hirea într-altu chip, nu pre cum 
era domnu în Moldova, ce precum era mai nainte, tînăr, pre cînd era beizadă în 
dzilele frăţine-său, lui Antiohie-vodă, încă şi mai rău și iute la beție. Să scîrbiă, şi 
ușa îi era închisă, şi nu lăsa pre moldoveni necăiuri din tîrgu să iasă afară, fără 
ocazul lui. Şi cu căzacii de loc iară să învrăjbisă, rău, că nu-i ţine într-o nimică. 
Deci şi moscalii cei mari încă-l uriîsă, pentru căci îl iubie împăratul și-i dedesă nume 
mai sus decît a tuturor“. 


După doi ani, fostul hatman primea învoire din partea ţarului să se 
întoarcă în ţară, fiind sfătuit de Cantemir şi de toţi ceilalţi să rămînă, 
căci va pieri de turci. Feldmareșalul Șeremetev însuşi i-a promis jalo- 
vanie, răsplată din partea ţarului, şi moşii, dar el s-a gîndit mai departe 
la soarta copiilor lui, care în Rusia ar fi putut ajunge numai „săldaţi“, 
militari, și la alte boierii n-ar fi încăput. 

Evitind pe turci, Neculce o luă prin Polonia şi se apropie de hotarele 
Moldovei dinspre nord, dar nu-i fu dat să-şi revadă ţara aşa de curînd. 
Vornicul Lupu, caimacam după plecarea lui Dimitrie Cantemir, obținuse 
în timpul lui Nicolae Mavrocordat confiscarea averilor lui Ion Neculce 
şi ale lui Ștefan Luca în folosul său, deoarece, motiva el, nenorocirea 

ţării şi năpasta căzută asupra lui (turcii îl deţinuseră doi ani în închisoare 
la Varna) se datorau „trădării“ acestor boieri. Aflînd că Neculce vrea să 
se întoarcă în ţară, sta zi şi noapte de-i făcea „împiedicături și turburări 
despre turci“. Din pricina vornicului Lupu, soţia lui Neculce, trimisă 
înainte, cu sfatul lui Nicolae Mavrocordat, trebui să „stea tăinuită în țară, 
mai mult prin păduri“. În cele din urmă Mavrocordat obţine de la turci 
firman pentru iertarea pribeagului, dar fiind mutat în Țara Românească 
în 1716, firmanul, prin intervenţia vornicului: Lupu, se rătăcește. Se pare 
că vornicul Lupu nu era străin de mutarea lui Nicolae Mavrocordat, căci 
acesta, ajuns în Ţara Românească, se plinge vizirului Gin Ali de intrigile 
lui. Vizirul trimite un capegi- -başa în Moldova şi acesta pune în. obezi pe 
vornic, apoi, fără a-l mai judeca, îi taie capul. Nicolae Mavrocordat, re- 
venit în scaunul Țării Românești în 1719, intervine din nou în favoarea 
lui Ion Neculce și după şapte ani de tribulaţii acesta capătă învoirea de 
a intra în Moldova, sub Mihai Racoviţă. „Atunce, zice el, şi mie mi s-au 
isprăvit ferman de la Poartă de pace. Şi am venit la pămîntul mieu, zăbo- 
vind în streinătate 9 ani, 2 ani la Moscu și 7 ani în- Ţara Leşască, cu 
multe vâluri şi supăr, care nu le mai poci înşira CU condeiul meu. Şi 
venind la Mihai-vodă, toate ce-mi luasă Lupul mi s-au dat înapoi. 

I s-au dat în anul 1720, în urma unui proces cu: văduva Voia 
Lupu şi cu fiul acestuia Iordache, vel căpitan de codru. Dosarul procesu- 
lui s-a păstrat. Cronicarul. a dovedit cu acte („un vrav de cărţi“) cum că 
Ştefan 'Luca, trimis de Cantemir să trateze cu Petru cel Mare, a găsit la 
Moscova ` solii din partea mitropolitului Ghedeon, a lui Antohi Jora 
hatman, a lui Savin banul şi a altora, cerînd ajutorul ruşilor. Însuşi vor- 
nicul Lupu, cînd a văzut că vizirul trece Dunărea, a dat de ştire țarului. 
Deci vina de a fi chemat pe ruși, dacă era o vină, n-a fost numai a lui, 
ci a tuturor. Cum Racoviţă însuși se gîndise la un moment dat la alianţa 
cu rușii, iar ceilalţi recunoșteau toţi că fuseseră într-adevăr „bucuroşi 
muscalilor“, Neculce era absolvit de vină și i se retrocedau averile con- 
fiscate prin abuz. 

„În 1731 Grigore al II-lea Ghica îi dădea marea Gregătorie de vornic al 
Țării! de Sus, în preajma vîrstei de 60 de ani, făcîndu-i cinstea de a-l 
vizita şi acasă la Prigoreni. Dregătoria i se lua în 1733 de Constantin 
Mavrocordat şi i se dădea iarăși de Grigore al II-lea Ghica în 1735. 

În timpul războiului .ruso-ture din 1739 doi fii ai lui Antioh-vodă Can- 
temir, sub comanda feldmareșalului Münnich, ocupă pentru o lună Iaşii. 
Domnitorul se retrăsese în sudul ţării, lăsînd la Iaşi 'doi caimacami. Ne- 
culce, în vîrstă de 67. de ani și. sătul de pribegie, n-a vrut să se refugieze 

şi a rămas în câpitală, ceea ce, la revenirea domnitorului, i-a cauzâţ' o 
nouă învinuire de trădare: 


„Aşijdere și pre mine, Ioan Neculce vornic, scrie el în cronică, tîimplîndu-mă de 
am fost la vremea moscalilor în Ieş, m-au amestecat ciocoii şi cu alți neprieteni la: 
Gligori-vodă. Și m-au închis la başbuluc-baș cîțiva dzile. Și copiii miei s-ascunseră 
în laturi, şi au triimis un postelnic de i-au căutat în toată țara, dîndu-mi și mie 
pricină că am bătut un ciocoi la vremea moscalilor, socotind că aim fost şi eu ames- 
tecat la niscaiva fapte. Dar pre urmă au aflat că n-am fost, şi m-au slobozit şi pre 


mini la ţară. Și atunce, la ace RTS am cheltuit mulți bani, care dè samă la 


Dumnădzău cini m-au amestecat. . 


Ultima slujbă a cronicarului a'fost aceea de judecător de dras. L-a 
numit Constantin Mavroċordat în a doua, domnie, în 1741, cu salariu de 
50 de lei pe lună. Nu ştim dacă a deținut dregătoria în continuare şi 
sub Ion Mavrocordat, venit la tron în 1743. Ultimul document care-l po- 


meneşte este din 25 ' februarie 1745. La 12 januarie 1746 nu mai era în 


viață, căci i se împărțea averea. 

Biografia lui Ion Neculce, extrasă în cea mai mare parte din cronică, 
prezintă lacune mai ales în privinţa anilor de învăţătură. Nu ştim precis 
unde, cît, ce şi de la cine a învăţat. Putem bănui că avea unele cunoştinţe 
de limba greacă, că în Ucraina va fi deprins limba rusă şi în Polonia 
limba poloneză. Vorbind de titlul lui Dimitrie Cantemir, „săninatul domn 
al Ţării Moldovii, samoderjeţ şi colegat Țării Moschiceşti'“, Neculce arată 
că este numai ceva mai puţin decit al unui crai „care să cheamă lătineşte 
acest nume sărenis, iar slavoneşte să cheamă predsfeliișe, iar leşeşte 
eșniosiinţunii “, El traduce cuvîntul samoderjet, prin singur stăpinitor, iar 
colegat prin prieten, corect, totuşi este mai mult decît sigur că nu ştia 
nici slavoneşte, nici latineşte. Citatele din Biblie sînt numai în nma TO- 
mână, izvoarele letopiseţului sînt exclusiv româneşti. 

După cum rezultă din predoslovie, Neculce şi-a scris! cronica pă anul 
1733, cînd era „biv-vel vornic de Țara de Sus“, la bătrîneţe, aproximativ 
între 60 şi 70 de ani. Citise cronica lui Ureche, interpolată de Simion 
Dascălul şi Misail călugărul, De neamul moldovenilor şi letopiseţul lui 
Miron Costin, letopiseţul Țării Moldovii de la facerea lumii pînă la 1601 
de Nicolae Costin, izvoadele anonime continuînd cronica lui Miron Costin 
de la 1661 inainte. Deşi Neculce afirmă că de la Duca-vodă cel Bătrin 
(1666) pînă la domnia lui Ion-vodă Mavrocordat (1743) n-a mai recurs 
la nici un izvor, „ce au scris singur, dintru a sa știință“, trebuie admis că 
va fi consultat totuși letopiseţul anonim 1661—1709, cronicile lui Nicolae 
Costin şi a lui Axinte Uricariul despre Nicolae Mavrocordat, cronica 
racoviţeană şi cronica ghiculească pînă la 1730. Neculce a început să fie 

martor de aproape al evenimentelor abia în ultimii ani de domnie ai lui 
Constantin Cantemir, cînd în 1691, în vîrstă de 19 ani vine din Țara 
Românească și capătă slujba de postelnic. Între 1711 și 1720 a lipsit din 
ţară, deci măcar privitor la această epocă ştirile trebuiau să-l intereseze. 
Nu este exclus ca pentru perioada 1661—1729 să fi avut la îndemină și 
cronici ale Țării Românești, îndeosebi letopiseţul Bălenilor şi cronica lui 
Radu Popescu. S-ar explica în acest fel unele coincidenţe, apariţia -unor 
episoade comune, asemănările de atitudine. Evident, Neculce, ca şi Miron 
Costin, utilizează pe scară largă informaţiile orale ale rudelor și priete- 
nilor, şi ca şi Dimitrie Cantemir, în lucrările lui științifice, tradiţiile 
populare. Cele 42 de legende grupate sub titlul O samă de cuvinte şi aşe- 
zate în fruntea letopiseţului conţin astfel de tradiţii, „ce sîntu audzite din 
om în om, de oameni vechi şi bătrîni“, dar afirmaţia că „în letopiseţ nu 
sînt scrise“ nu trebuie luată ad-litteram. Afirmația lui Neculce nu este 
în întregime valabilă nici în sensul că nu le-ar fi citit el în letopiseţe. 
Dimpotrivă, nu încape îndoială că pe unele le citise cîndva acolo, dar că, 
anii trecînd, uitase sursa. Aşa legenda despre ajutorul dat de Purice 
aprodul într-o luptă lui Ştefan cel Mare, care explică numele familiei 
Movilă, se află în cronica lui Ştefan cel Mare tradusă în limba germană. 
Legenda despre Dumbrava Roşie există în letopiseţul lui Grigore Ureche 
sub anul 1500. Legenda despre originea ancilară a lui Despot-vodă se 
găseşte într-o interpolaţie a lui Simion Dascălul, după Martin Paszkowski, 
la cronica lui Ureche. Genealogia Mavrocordaţilor din legenda nr. 21 sea- 
mănă pînă la un punct cu cea din Istoria îeroglifică, de unde ar rezulta 
că Neculce o știa de la Dimitrie Cantemir, care o repovesteşte în Istoria 
Imperiului otoman. După Neculce, Mavrocordaţii se trag dintr-un grec 
bogat, ţarigrădean, sulgerul Scarlat. Însurat cu fata lui Iliaș Turcitul, 
acesta a avut o fiică cu albeaţă pe un ochi. Măritată cu Alexandru Co- 
conul, fiul lui Radu Mihnea, n-a dus casă bună cu el și s-a recăsătorit cu 
un grămătic, Mavrocordat. Acesta este tatăl lui Alexandru Mavrocordat 
Exaporitul, bunicul lui Nicolae Mavrocordat și străbunicul lui Constantin 
Mavrocordat. Neculce voia să spună că Mavrocordaţii erau în linie ma- 
ternă urmași ai domnitorului moldovean Iliaș Rareș. Despre legenda cu 
calul lui Barnovski-vodă care a murit pe loc cînd i s-a tăiat domnitorului 
capul, Neculce susține că letopiseţul „nu scrie nimică“. O găsim însă în 
letopiseţul lui Miron Costin la capitolul al XIV-lea, zaceala 12. Regăsim 
la Neculce în termeni foarte asemănători o legendă în legătură cu 
“Gheorghe Ștefan cuprinsă în letopiseţul Bălenilor: 


„Gheorghii Ştefan-vodă, cînd era logofăt mare, au fost şedzînd odată în divan cu 
toiagul în gură. Iar Iordachi Cantacuzino cel bătrîn, vel-visternic: «ce dzici în 

fluier, dumneata, logofete?». Iar el au răspuns: «Dzic în fluier, să mi se coboare 
caprile de la munte, și nu mai vin». El au răspunsu în pildă, și alții nu s-au pri- 
ceput. Că el aștepta oştile ungureşti să vie de preste munte“. 


În legătură cu doamna lui Vasile Lupu, legenda din Neculce diferă însă. 


de aceea din letopiseţul Bălenilor: 


„Gheorghe Ştefan-vodă, povestește ‘Neculce, după ce au luat pre doamna lui 
Vasilii-vodă din Suceavă la mina lui, şi pre Ștefăniţă-vodă, pre fiiul său, l-au 
însămnat la nas puţintel, şi pre doamna au vrut să-și ridă de dinsa. Ce doamna lui 
Vasilii-vodă l-au probozit şi au început a-l blăstăma şi a-l sudui şi a-i dzice dulău 
fără de obraz, cum nu să teme de Dumnedzeu, că i-au fost domnu-său stăpîn, şi i-au 
mincat pita. Și aşe i-au dat pace şi o au trimis la Buciuleşti de au închis-o în cur- 
tile lui. Și i-au luat averea și multă spaimă i-au făcut“. 


Ceea ce face farmecul legendelor lui Neculce este conţinutul lor edu- 
cativ fără ostentaţie sau cumpănit anecdotic, epicul cuminte, bătrînesc, 
naraţiunea simplă, populară. E lesne de înţeles de ce legendele din O samă 


de cuvinte au fost atît de citite și prelucrate de scriitorii din secolul urmă- 


tor. Aceștia au găsit fără multă zăbavă subiecte de-a gata, necesitînd doar 
versificaţia pentru a fi transformate în cîntece, balade sau poeme. De 
cele mai multe ori însă, observaţie care nu s-a făcut, legendele lui Ne- 
culce pierd din autenticitate în prelucrările poeţilor, păstrindu-și mai 
departe adevăratul parfum numai în original. 

Este interesant că autorul era conştient de caracterul semireal al legen- 
delor sale şi dacă a ţinut să le încredinţeze scrisului n-a făcut-o din mo- 
tive neapărat istorice, științifice, cit din plăcerea de a transmite urmaşilor 
niște tradiţii care altfel s-ar fi pierdut. Legenda întemeierii mănăstirii 
Putna, cînd Ștefan cel Mare ar fi ucis un copil de casă care trăsese cu 
arcul mai departe decit el, o descifrase Neculce într-o inscripţie pe un 
clopot. Versificînd-o în Altarul mănăstirii Putna, Alecsandri n-a adăugat 
povestirii nimic deosebit. Alecsandri neglijează a doua parte a legendei, 
despre paharul de jasp al lui Ştefan, spart de nişte zlotaşi în a treia 
domnie a lui Mihai Racoviţă, pe vremea egumenului Mihail Chisiliţă. 
Motivul a fost tratat de D. Bolintineanu în Cupa lui Ștefan, în chip con- 
venţional, retoric. Tot Bolintineanu a scos două poezii: Muma lui Ștefan 
cel Mare şi Daniel Sihastru din legenda neculciană nr. 4. Aici poetul sare 
peste amănuntul cel mai important, cu neamţul care a alungat pe turci 
de pe muntele din faţa cetăţii, ochind cu tunul în ţeava unui tun inamic 
şi în boldul cortului împărătesc. C. Negruzzi a luat ca punct de plecare 
în poemul său Aprodul Purice legenda nr. 5, Alecsandri în Movila lui 

Burcel, Dumbrava Roşie şi Visul lui Petru Rareș legendele nr. 7, 8 şi 11. 
În afară de aceste subiecte, O samă de cuvinte mai conţin şi altele, mai 
puţin cunoscute, nu mai puţin demne de reţinut. În legătură cu Petru 
Rareş se povestesc două anecdote, pe nedrept ignorate de scriitorii de 
mai tîrziu. Întîia se referă la fuga domnitorului în Transilvania. Trecind 
în goana calului prin tirgul Piatra, a săgetat în oblincul şelii pe un popă 
care se ţinea de el, sfătuindu-l să nu-și lase liturghia nesfîrşită, pentru 
ca, reîntors în scaun, să scoată ochii popii şi să afurisească pe pietreni. 
A doua se raportă la iertarea domnitorului de către sultan. Deoarece îm- 
păratul jurase să nu-l lase pînă nu va trece cu calul .peste el, vizirul a 
salvat aparențele învelind pe- domnitor într-un sac şi făcînd să fie sărit 


astfel de sultan cu calul de trei ori. ` 
_ Curioasă este legenda despre tătarul care s-a sinucis, cînd și-a dat seama 
că tăiase,pe hatmanul polonez Zolkiewski. Hatmanul avea un ceas de aur 
cu diamante, erâ bogat, nu' şi cu. noroc. Socotind că omul fără noroc nu 
trebuie să trăiască. în, lume, tătarul şi-a luat şi el zilele, înjurighindu-se. 
„In bun subiect de nuvelă oferă legenda nr. 20. Fiica lui Radu (Mihnea) 
a fugit pe. fereastră din curtea domnească de la Hirlău cu o slugă şi s-a 
ascuns în codru. Voievodul a făcut „năvod“ de oameni şi a prins-o la un 
loc numit Fintîna Cerbului. Slugii i-a tăiat capul, iar pe ea a trimis-o la 
mănăstire, de a călugărit-o. C. Negruzzi reia episodul, în Flora română. 

Pe Barnovschi-vodă în drum către Poartă îl apucase la un popas stră- 
nutul „des şi tare“, Cei de faţă îi ziceau după obicei: „Sănătos, doamne, 
și pre voia mării-tale“, dar strănutul nu i-a contenit decit cînd cineva a 
avut ideea să spună:. „Viermi, doamne“. (comentariu 'anecdotic al super- 
stiției că strănutul  prevesteşte ceva, în cazul de față moartea). 

Semnificative. sînt legendele despre Vasile Lupu, asemănător în con- 
duita sa faţă de turci cu Constantin Brîncoveanu. Dobîndind domnia 
Moldovei, el s-a rugat vizirului să amîne haraciul cuvenit Porții anual 
timp de trei ani, pentru a-l plăti după acest termen o dată. Făcînd eco- 
nomii mari el însuși şi nepercepînd birurile, a readus în ţară pe fugari, 
izbutind să adune la soroc banii numai din fumărit (un leu de casă). 
Însă darurile făcute în plus turcilor pentru păsuire n-au fost de folos 
țării, turcii luînd obiceiul de a cere de atunci în chip regulat asemenea 
plocoane sub denumirea de „baraiamlic“. 

Foarte inteligent a rezolvat Vasile Lupu o gilceavă cu leşii. Nişte joimiri 
moldoveni stabiliţi în Polonia prădau ţinuturile de graniţă. La protestele 
domnitorului, leşii răspundeau că joimirii nu sînt polonezi, ci moldoveni. 
Atunci Vasile Lupu a angajat și el cîţiva mercenari și i-a trimis să prade 

la vecini. Cînd au văzut aş, joimirii pribegi s-au întors în ţară şi s-au 
tocmit în serviciul voievodului moldovean, iar cînd polonezii au început 
să protesteze, domnitorul le-a răspuns: „Ceie ce prăda ţara mè aceie pradă 
şi țara voastră“. După un timp însă a ordonat joimirilor să s-astimpere, 
şi pe cei care n-au ascultat porunca i-a executat. 

Ca şi Brîncoveanu, Vasile Lupu și-a asigurat liniștea din partea turcilor 
dînd bani. Unui turc trimis de vizir prin injoncţiunea fostului domnitor 
Radu Mihnea, ca spion, în vederea mazilirii i-a dăruit încă înainte de a 
sosi în Iaşi 5 000 de galbeni. Stînd de vorbă cu el, i-a dat alţi 5 000 de 
galbeni. După ce a plecat din Iaşi i-a trimis alţi 5 000 de galbeni și, în 
fine, cînd a ajuns la Țarigrad, a făcut să i se dea încă 5 000 de galbeni, 
în totul i-a dat deci 20 000.de galbeni. Peste tot turcul fusese întîmpinat 
de mulţi slujitori, plugari. şi „ţară“ ca să vadă cît de bine merg treburile 
domniei. Se înţelege „că, în: astfel de condiţii, turcul, .uluit de dărnicia 
domnitorului, n-a mai stăruit ‘sã. fie mazilit. „Aşè ţin turcii prieteșugul, 
pentru voia banilor“ scrie cu. amar cronicarul, meditînd. la speranţele în- 
șelate ale lui Radu Mihnea. . ` Fim: Eu T E? ocean d 

Nici cînd Racoți și Gheorghe Ștefan ofereau trei mii de pungi turcilor 
pentru „uciderea lui Vasile Lupu în Edicule, unde era închis, turcii . n-au 
vrut, pentru că cineva a spus că de vreme ce se pune atîta preţ pe capul 
lui, înseamnă că e om de valoare și poate fi trebuitor împărăției. 

O legendă despre capriciile lui Ștefăniță Lupu, care se amuza silind 
pe boieri să încalece pe cai sălbateci fără friu, aflată şi în letopiseţul Băle- 
nilor, a servit câ izvor poeziei lui George Coșbuc: Ștefăniţă-vodă. 

Excelente sînt anecdotele despre Gheorghe Ștefan. Rămas văduv, acesta 
s-a însurat cu o jupîneasă săracă, poprindu-i rădvanul în drum spre laşi 
şi înturnîndu-l, fără voia ei, spre casa lui.. Mai pe urmă, umblînd prin 
țări străine, o urise şi-o înlocuise cu o slujnică de altă naţionalitate. 

Pe cînd mergea cu oastea ungurească să scoată pe Vasile Lupu din 
scaun, la Roman, un bivolar..cu chef i-a zis: „Dragul badii, Ştefan vodă, 
mai bine îţi şade în domnie decit în boierie. Aşă să mi te porţi!“ Încîntat 
de urare, viitorul domn a plătit şi băut cu bivolarul şi cu oamenii lui o 
bute întreagă de vin. | 

Tot el, prinzînd pe fraţii Toma şi Iordache Cantacuzino, i-a închis la 
Buciuleşti împreună cu doamna lui Vasile Lupu. De acolo îi scotea noaptea 
şi-i plimba cu luntrea pe Bistriţa, speriindu-i că-i răstoarnă în apă. Le-a 
luat 90 000 de galbeni de aur ungurești şi i-ar fi şi omorît dacă n-ar fi 
intervenit pentru ei Constantin Șerban Basarab, la rugămintea postelnicu- 
lui Constantin Cantacuzino, fratele lor. Cartea lui Constantin Şerban-vodă 

a fost adusă de un căpitan de la Bucureşti la Iași într-o singură zi. 
Extraordinarul curier muntean a dobiîndit de atunci numele de Ușurelul. 

Toată arta de povestitor a lui Neculce se revelă în legenda despre 
Gheorghe Ghica, urmașul la tron al lui Gheorghe Ştefan. Subiectul e de 
basm oriental și de nuvelă. Doi copii, un arbănaș şi un turc, merg să-şi 
găsească norocul în Țarigrad. Turcul, favorizat de origine, promite alba- 
nezului să-l facă, în caz că el însuşi va ajunge om mare, judecător. Slu- . 
jind din stăpîn în stăpîn, turcul devine în scurt timp paşă, apoi, potolind 
niște zurbale, cancelar al imperiului, vizir. 

Arbănaşul , învîrtindu-se printre reprezentanţii lui Vasile Lupu la 
Poartă, vine în Moldova ca negustor. Fiind de acelaşi neam cu el, domni- 
torul îl trimite capuchehaie la Constantinopole. 

În această situaţie cei doi tovarăși se întîlnesc la curtea imperială. 
Turcul, ajuns vizir, îşi recunoaşte prietenul, albanezul nu. Invitat la divan 
de vizir, capuchehaia se roagă de îndurare, dar vizirul îi aduce aminte 
de legămîntul lor: „De ai uitat tu, dar eu n-am uitat și iată că te voi face 
domn în Moldova; numai să taci milcom“. 

Într-adevăr, vizirul Ahmed Kiipriilii a făcut pe Gheorghe Ghica domn 
în Moldova în 1658, fapt pe care îl va fi povestit Ghica însuși, ori cineva 
din apropierea lui. Dar chiar dacă legenda n-ar fi adevărată, semnificaţia 
ei literară rămîne complexă. Aici Neculce creează două caractere, acela 
al omului de cuvînt (vizirul) şi acela al demnitarului cinstit, care nu-și 
trădează stăpînul (Ghica). Cu puţin decor și dezvoltarea unor peripeții, 
legenda s-ar putea transforma chiar într-un roman. 

Biografia lui Nicolae Milescu din legenda nr. 41, beneficiind de același 
fabulos oriental, pune totuși în lumină caracterul aventuros al învățatului 
moldovean. Este interesantă metamorfoza numelui eroului: Neculai Mi- 
lescu. Spătariul la început, prins cu vicleșug se transformă în Nicolai 
Milescul; după pedeapsă i se spune Nicolai Cîrnul, iar la sfîrşit numai 
Cîrnul, căci celebritatea lui se datora, cel puţin pentru Neculce, în bună 
parte semnului ce i se făcuse la nas. 
| În O samă de cuvinte, Neculce se manifestă ca un scriitor propriu-zis, 
indiferent dacă era conștient sau nu de acest lucru (el credea, desigur, că 
face operă documentară). În Letopiseţul Țării Moldovei de la Dabija-vodă 
pînă la a doua domnie a lui Constantin Mavrocordat, preocuparea de isto- 
rie este mai mare, fără ca reconstrucţia, în primul rînd literară, să 
lipsească. Intenţia cronicarului nu a fost să alcătuiască o lucrare de infor- 
maţie, ci să scrie o operă personală, bizuită pe fapte trăite. „Nu i-au 
mai trebuit, mărturisește el, istoric străin, să citească și să scrie, că au 

fost scrisă în inima sa.“ Cronica lui Neculce are în cel mai înalt grad 
caracter memorialistic şi ca atare intră în întregime în sfera literaturii, 


Desigur, ca și înaintașii săi, Neculce are o concepţie istorică determi- 
nată de apartenenţa sa de clasă, de epoca în care a trăit și de stadiul 
la care ajunsese în vremea sa istoriografia. Mai puţin erudit decît Miron 
Costin, el e un patriot tot atît de sincer și un observator al fenomenului 
social-politic tot atît de profund. Şi Neculce urăşte tirania turcească și 
luptă pentru independenţa ţării, și el deplînge servitutea domnilor faţă 
de Poartă şi, dat fiind că în momentul cînd a început să-și scrie cronica, 
regimul de asuprire externă și internă se înăsprise prin fanariotism, 
reacţiile sale sînt chiar mai puternice. Sînt numeroase pasajele în care 
se exprimă revolta faţă de lăcomia turcească, dar protestul cel mai vehe- 
ment este ridicat împotriva uneltelor dominaţiei otomane, grecii. Neculce 
nu ura, cum greşit s-ar putea înţelege, poporul grec, el însuşi fiind de 
origine grecească, ura însă fanarioţii trimişi în ţările române de turci 
pentru a le exploata la maximum: 


„Aşè socotesc eu cu firea mè această proastă: cînd a vrè Dumnedzeu să facă să 
nu fie rugină pe fier, și turci în Țarigrad să nu fie, și lupii să nu mînînce oile în 
lume, atunce poate nu vor fi nici greci în Moldova şi în Țara Muntenească, nici 
or fi boieri, nici or pută mînca aceste doao ţări cum le mînîncă. Iar alt leac n-au 
rămas cu condeiul meu să mai pomenescu, ca să pot gici. Focul îl stîngi, apa o 
iezăști şi o abaţi pe altă parte, vintul cînd bate, te dai în laturi, într-un adăpost, 
și te odihneşti, soarele intră în nuor, noaptea cu întunerecul trece şi să face iar 
lumină, iar la grec milă sau omenie, sau dreptate, sau nevicleşug, nici unele de 
aceste nu sînt, sau frica lui Dumnedzău“. . 


Dragostea de ţară a cronicarului străbate letopiseţul și nu pierde nici 
un prilej de a se manifesta. Important pentru literatură este că patrio- 
tismul lui Neculce nu se rezumă la simple declaraţii, ci ia forma unor 
strigăte de durere, psalmodice: 


„Oh! oh! oh! săracă țară a Moldovei, ce nărocire de stăpîni c-aceştia ai avut! 
Ce sorţi de viiaţă ţ-au cădzut! Cum au mai rămas om trăitor în tine, de mirare este, 
cu atîtea spurcăciuni de obiceiuri ce să trag pînă astădzi în tine, Moldovă!... 

Oh, oh, oh! vai, vai, vai di ţară! Ce vremi cumplite au agiunsu şi la ce cumpănă 
au cădzut. Doar Dumnedzău di a faci milă, precum au făcut cu izrailitenii, cu Moisei 
proroc, de-au despicat Marea Roşie. Aşă să facă şi cu tini, săracă ţară! La ce obice- 
iuri ai agiunsu, ca să scapi dintr-aceste obiceiuri spurcati! .. , 

Oh, oh, oh! săracă Ţară Moldovă și Țară Muntenească, cum vă pitreciţi şi vă 
dezmerdaţi cu aceste supărări, la aceste vremi cumplite, şi făr-de milă de stăpinii 
noștri, care singuri noi ț-am poftit şi ţi-am aflat! Nu ne săturăm de domni de țară, 
mici de măritat fetele după peminteni, ce dzîcèm că-s proști şi săraci. Şi alergaţi la 
cei străini, greci, de-i apucaț cari di cari să vă hii gineri, că-s cilibii şi bogaţi, şi 

le daţi moșii şi-i punâţ în capul mesfi. Iacă la ce am vinit! Aceste, adivărat că 
ne-au făcut cilibii la toate, cu lacrămi pre obraz şi cu suspinuri la Dumnădzău 
strigînd. Iar altă puteri, făr-a suspina la Dumnădzău, n-au rămas“, 


Nu ne putem aștepta de la Neculce la o explicație științifică a feno- 
menelor. Ca şi Miron Costin și Dimitrie Cantemir, el este un spirit reli- 
gios, dispus să admită intervenţia voinţei divine în mersul lucrurilor, să 
socotească anumite stări drept pedepse divine şi să nu vadă ieșiri din 
impas decît prin credinţă. Totuşi, misticismul cultivat în el însuși nu 
caracterizează pe Neculce şi religia sa; cînd nu se opune puterii păgi- 
nești, se convertește în atitudini etice. 

Domnul fiind reprezentantul divinității pe pămînt, stăpîn uns de Dum- 
nezeu, se cade să fie ascultat, nu uzurpat: „Deci bine ar îi, fraţilor, să 
nu vă îndesaţi a piri domni, că-s stăpîni și pomăzanici a lui Dumnedzău -. 
Cine urmează pe domn primeşte recompensă divină: „Ori cît ai fi în 
cinste la vreun domn, bine este să-i slujești cu dreptate, că şi de la Dum- 
nedzeu ai plată“. Dimpotrivă, cine i se împotriveşte, n-are nici o şansă 
de a izbîndi: „Nici un boier n-am văzut precopsit din cee ce să pun în 
price cu domnul“. Numai cînd domnul îndeamnă la rele, boierul are drep- 
tul să se opună, dator cum e să nu calce dreptatea, care vine tot de sus: 
„Măcar de v-ar şi poronci domnul atunce, care-i stăpinitor, încă din cele 
drepte să le mai împuţinaţi, iar năpăşti să nu puneţi, că osînda nu să 
iartă, nici trece pe mulţi“. 

Aceste norme formulate în letopiseţ, fuseseră de bună seamă respec- 
tate de cronicar în cariera sa politică încă de la început. Puțin înainte 
de a fi numit postelnic, el văzuse rezultatul nefast al tendinţelor uzur- 
patoare boiereşti, soldate cu uciderea Costineştilor. Credinţa față de 
Antioh Gantemir îl urcase pînă la demnitatea de caimacam, opoziţia faţă 
de Mihai Racoviţă era s-o plătească scump. Cînd pe tron s-a instalat 
Dimitrie Cantemir, cu voinţa de a întemeia o monarhie autoritară cen- 
tralizatoare în scopul scuturării jugului turcesc, Neculce, animat de ace- 
lași gînd, s-a alăturat sincer politicii domnitorului. El a înţeles în chip 
realist necesitatea solidarităţii dintre boierime şi domn în 1711 şi pentru 
că idealul eliberării nu putuse fi înfăptuit atunci, recomandă colaborarea 
boierilor cu domnul în continuare. Numai că domnii care au urmat după 
Dimitrie Cantemir, fanarioți, nu mai luptau pentru înlăturarea robiei 
turcești, ci o mijloceau. Asta explică antigrecismul cronicarului, sufe- 
rinţa sa pentru ruina ţării şi admiraţia statornică pentru cei care, ca 
logofătul Constantin Costachi Gavriliţă, se pun în price cu domnii pen- 
tru ţară, ca să n-o jefuiască. „Boierul, scrie Neculce, care stă cu bine 
pentru ţară, di spuni, măcar de-ar vini şi la primejdia vieţii, i se cade 

de la acè ţară şi de la peminteni a-i da mai multă cinste di laudă decît 
de hulă.“ 


Sensibil mereu la nevoile ţării, Neculce nu ascunde exploatarea ne- 
miloasă a oamenilor dependenţi, izbucnirile maselor populare. El con- 
damnă rapacitatea turcilor și blesteamă pe domnii care instituie impozite 
excesive, mai ales cînd sînt străini. Măsurile care ating pe boieri atrag 
fulgerele lui, chiar dacă vin din partea pămîntenilor. Conflictele dintre 
ţărani şi boierii exploatatori de baștină i se par însă nefireșşti, ba chiar 
le dezaprobă, folosind în asemenea cazuri pentru ţărani, ca și Miron 
Costin, cuvintele dispreţuitoare de „prostime“ şi „mojici“. Cînd ţăranii 
reclamă, după porunca unui domn, banii încasaţi în chip abuziv de zlotași, 
la ordinul domnitorului anterior mazilit, Neculce ia apărarea boierilor, 
socotindu-i nevinovaţi și osîndeşte revolta totuşi îndreptăţită a contribua- 
bililor: „...rădicatu-s-au, scrie el cu vădită insatisfacţie, tot tîrgul asu- 
pra zlotașilor, de nu pute răzbi pe uliţi de nărod de oameni, după cumu-i 
rîndul prostimei...“. „Deci mojicii, vădzînd acea voie, aşe s-au dirjit 
şi s-au însămeţit în toată ţara.“ Această atitudine trădează poziţia de 
clasă a cronicarului, limitele concepţiei lui politice. După boierul Ne- 
culce, ţăranul n-are drept să ridice glasul și cu atît mai puţin braţul, 
el trebuie să asculte de cei care-l conduc și să rabde fără murmur. Drep- 
tul de a protesta împotriva obligaţiilor fiscale îl au numai cei de neam. 


Perioada pe care o zugrăvește Ion Neculce, cei 82 de ani din istoria 
Moldovei, se împarte în două etape: pînă la Dimitrie Cantemir şi după 
Dimitrie Cantemir. Încercarea de a scutura jugul turcesc prin alianţa 
cu rușii a lui Dimitrie Cantemir în 1711 este un moment de răscruce. 
Pînă la această dată, domnitorii ţărilor române, supuse Imperiului oto- 
man, sînt la discreţia Porții, care le retrage încrederea la cel mai mic 
semn de trădare. Turcii învestesc pe cel care dă mai mult şi mențin în 
scaun pe cel care plătește tributul mai conştiincios. Domnul, ştiind că 
poate fi oricînd înlocuit de un concurent, caută să strîngă avere într-un 
timp cît mai scurt. Greutatea birurilor o suportă mai ales ţăranii, exploa- 
taţi în acelaşi timp și de boieri. Boierii pîrăsc pe domnul care le atinge 
privilegiile și-i cer mazilirea, se zbat să obţină ei înşişi domnia. După 
hainirea lui Dimitre Cantemir, turcii nu mai pun însă domnitori decît din 
funcţionarii lor devotați de la Constatinopole, greci, ori membri ai unor 
familii verificate, ca Ghica sau Racoviţă, alternîndu-i în cele două ţări la 


intervale scurte. Sub fanarioți, creșterea impozitelor în Moldova ca şi în 
Tara Românească este fenomenul cel mai izbitor, reflectat în toată am- 
ploarea în cronica lui Neculce. 

Cu spiritul său acut de observaţie și cu filozofia vîrstei la care scrie, 
Neculce ştie să aleagă întocmai ca un romancier din mulțimea datelor 
aspectele esenţiale şi să le înfăţişeze concret, nu cu obiectivitatea mai 
mult sau mai puţin indiferentă a istoricului, ci cu reacţia sa sufletească 
vie, cu comprehensiune sau revoltă, cu duioșie sau ironie, cu atașament 
sau sarcasm, într-un comentariu de martor, cele mai adesea, ori chiar 
de actor implicat în desfăşurarea faptelor. Chiar cînd întimplările sînt 
numai auzite de la cineva sau citite, Neculce le povesteşte în așa fel, încît, 
ca autorul dramatic, dă iluzia maximă a realităţii și actualități. 

Iată scena alegerii lui Dabija ca domnitor. Toma şi Iordache Cantacuzino 
o aranjaseră mai dinainte cu nepotul lor cupariul Rusăt cel bătrîn: 


„Şi ieşind boierii înaintea vizirului, să ţine cela di cela să-i aleagă la domnie. 
Iar Dabija vornicul nemică nu știe, nici în gînd nu-i era. Ce cum intrară boierii în 
casă la viziriul, fiind lucrul tocmit şi aședzat cu cupariul, şi întrebă vizirul care 
este Dabije. Şi arătîndu-l boierii, l-au şi îmbrăcat cu cafian de domnie. Iar alţi 
boieri ce trăgè nedejde domnii au rămas numai cu nedejdea“. 


S-ar crede că autorul se afla la faţa locului. 

Ilieş-vodă a fost adus la sarai ca să fie căftănit domn din cortegiul de 
înmormiîntare al tatălui său, în care mergea cu frică să nu-l prindă dator- 
nicii. Amănuntul e dat ca de cineva care ar fi văzut întîmplarea. La fel 
de inedită este ieșirea din domnie. Fiind prea darnic, la mazilie Iliaş s-a 
împrumutat de bani la boiernași, ca să aibă de cheltuială pe drum. 

Dumitrașco-vodă Cantacuzino, de frica leșilor, a lăsat tătarii să ierneze 
în ţară. Neculce era atunci copil. Tabloul jafului tătarilor, cu compăti- 
mirea ţăranilor, impresionează prin detaliile realiste: 


„tătarii nu mînca, ca joimiri, ce mînca gospodarii, ce mînca tot carne de vacă 
și de oai, de nu pute să-i biruiască cu hrana, pe dînșii și pe caii lor. Că un sac de 
ordzu da pe dzi unui cal, și cît nu pută să mănînce un cal într-o dzi îl dişerta din 
traiște și-l strînge deuseghii, şi dac-îl fîrșe bietul om ordzul din groapă, iar tătarul 
îl făce pe om de cumpăra ordzul cela ce strînge el de pen traiște. Mîncat-au tot, 
şi pîne, şi dobitoc, şi-au jăcuit tot păn-la un cap de aţă“. 


Neculce apreciază pe domnii cumpătaţi ca acel Antonie Ruset, care, 
pirit de boieri pe nedrept și mazilit, „să hrănie cu păscăria la Țarigrad“, 
și condamnă pe cei lacomi peste fire ca Gheorghe Duca, introducătorul 
unui sistem diabolic de percepţie: 


„Scos-au nişte hirtii pe ţară, mari cîte de 6, de 8 ughi, şi cîte n-au îmbrăcat pe 
fețe le-au dat năpăști prin sate. Şi după ce au dat tablele în visterie, au aruncat 
orînduiele pe hirtii de un galbăn, 16 galbeni. Care luasă hîrtie de şesă galbeni îi 

făcè mai bine de o sută, Și dacă nu găsi cu ce plini de la om, lua altuie pentru 
acela. Și pe unde era pustiiu, făcă pe zlotaș de plătiè de la casăle lor. Şi-i băta pe 
zlotași cu buzduganul, de au omorît vro doi, trii. Deci vădzînd că mor de buz- 
dugan, au făcut un băț în optu muchii, de bătă pe boieri și pe zlotași cu băţul. Şi-i 
pune pe boieri dăjdi, şi-mprumuta peste putinţa lor cît nu să mai putè plăti. Că 
era boul 2 galbeni și vaca un ughiu, şi istoviè zlotaşii tot. Nice cu odoarăli ce le 
zălojie pe la neguţători. Ce era pline închisorile de boieri și grosurile de cei săraci, 
de-i bătă şi-i căzniă cu capetele pen garduri, și leşinaţi de foame, și bărbaţi și femei, 
Și muriă prin grosuri“, 


Și drumul lui Gheorghe Duca în Polonia, ca prizonier, este povestit cu 
amănunte elocvente în privinţa stării economice din vremea lui (Neculce 
reia o legendă cunoscută şi letopiseţului Bălenilor): 


„Și cîndu-l ducă pe drum, îl pusesă într-o sanie cu doi cai, unul albu şi unul 
murgu, şi cu hamuri de teiu, ca vai de dînsul. Ocări şi sudălmi, de audză cu ure- 
chile. Ş-agiungîndu la Suceavă, la un sat, anume... au poftit putintel lapte să mi- 
nînce. Iar femeia gazda i-au răspunsu că «n-avem lapte să-ţi dăm, c-au mîncat 
Duca-vodă vacili din ţară, de-l va mînca viermii iadului cei neadormiţi». Că nu 
ştiè femeia acie că este singur el Duca-vodă. Iar Duca-vodă, dacă au audzit că este 
așă, îndat-au început a suspina și a plînge cu amar“. 


În culori negre apare domnia a doua a lui Dumitraşco-vodă Cantacu- 
zino. Oamenii, fiind bejeniţi, nu putuse ara. Din Polonia coborau podghia- 
zuri. În ţară se făcuse mult tălhăret. Tătarii păzeau la Prut. Iată o scurtă 
descriere a iernii în Iaşi: 


„Oamenii în tîrgu în Iaşi arde curţile boierilor şi ogrăzile şi-a altora, de-au arsu 
tîrgul mai giumătate, că nu era cine să aducă lemne. Viteli era scumpe, mierea era 
scumpă, găineli mai nu era în ţară. Găina cîte un leu, oul cîte un potronic, oca de 
untu cite doi orți bătuţi şi un zlot, oca de brîndză cîte doi potronici. Bani ieșisă 
mulţi în ţară, dar bucate nu era“. 


Cînd domnitorul a fost mazilit, o samă de boieri au incitat norodul 
împotriva grecilor. Dumitrașco Cantacuzino, prefăcîndu-se calm, avusese 
fantezia de a ieși din curţile domneşti în sunete de trîmbiţi şi surle. „Dar 
năroadele, scrie Neculce, tot îl suduiă și-l hitcăiă și arunca cu pietri şi cu 
lemne după dînsul.“ 

Cronicarul nu găseşte destule cuvinte de ocară pentru lăcomia nemă- 
surată a Cupăreștilor și în special împotriva lui Iordache Ruset vistier- 
nicul, căruia Constantin Cantemir îi dăduse cheia ţării în mînă. Dar nici 
politica de mai înainte a domnitorului, cînd se înconjurase de răzeşi la 
curte, nu-i pe placul lui Neculce: | 


„Că era boierii de la o vreme prè supăraţi de Cantemir-vodă, că era la curte 
boiernași, tot ficiori de mojici codreni şi gălăţeni. Și dzică Cantemir-vodă că domnul 

face neamurile, domnul le stînge. Şi-i era uriţi feciorii cei de boieri, să nu-i vadză 
într-ochi, de pe cum îi era natura lui“. 


Cînd Constantin Duca ia măsuri împotriva răzeşilor boieriţi de Cante- 
mir, cronicarul nu-şi poate ascunde satisfacția: 


„Început-au, scrie el, a prinde pe boiernaşii lui Cantemir, cei rădicaţi de nea- 
muri proaste, ce dzică Cantemir că i-a face neamuri, și-ncepură a-i bate ş-a-i închide 
pen temniţi şi pe la simeni. Şi-i sărăciră, de rămasără cum le-au fostu postrigul, 
mojici. Iar unii dintr-aceli bătăi au și nebunit, de-u rămas nebuni. Şi pe cale le 
făcusă, că vai de boierul ce să roagă mojicului“. 


Poziţia de clasă a lui Neculce iese în evidenţă aici mai limpede decît 
oriunde. Se prea poate de altfel ca înlăturarea boiernașilor lui Cantemir 
să-i fi deschis lui însuși cariera, fiindcă tocmai acum se produce numirea 
lui ca postelnic. Dar, o dată cu boiernaşii lui Cantemir, fură înlăturați și 
boierii mari, cei care condusese pe domn. În locul lor, Constantin Duca 
instală în dregătorii boieri tineri, care „nu ştiau rîndul“. Mereu îngri- 
jorat de soarta ţării, cronicarul osîndeşte mijloacele nechibzuite prin 
care domnitorul voia să-şi achite datoriile faţă de Poartă şi faţă de Brîn- 
coveanu, cu ajutorul căruia luase tronul: 


„Ţara era puţină şi boierii era tineri, nu ştie cum or schivernisi. Ce învăţară 
de scoaseră şi aice obiceiul cel rău, ce l-au scornit Brîncoveanul în ţara lui. Afla- 
ră-să și aice sfetnici fără lege şi tirănească zavistie, rană fără leac, şi să cheamă 
lepra sau fistula în pîntece: văcăret, de vac-un zlot şi de cal un leu să de tot omul, 
de să trage acel obicei spurcat păn-astădzi în pămîntul nostru. Că orice domnu 
vine i-i drag acel obicei şi nu-l mai lasă“. 


Neculce crede în chip serios că moartea vel logofătului Dumitrașco 
Ceaurul a fost o pedeapsă dumnezeiască pentru sfaturile lui rele, de unde 
o cugetare: 


„„Sfetnicul de domn rău, pentru cinstea ce are, orbit de răutate fiind, gîndeşte 
şi-i pare că nemereşte, și pe urmă mai rău să greşeşte, că pe urmă răul cel mai 
mare şi osînda cade în capul lui“. 


Interesante sînt informaţiile în legătură cu venirea la tron întîia oară 
a lui Nicolae Mavrocordat. Turcii, mazilind pe Mihai Racoviţă, au pro- 
pus domnia lui Antioh Cantemir contra 300 de pungi de bani (150 000 lei). 
Antioh, nevoind să jefuiască ţara, a oferit numai 150 de pungi. Vizirul 
n-a primit și a numit pe Nicolae Mavrocordat „fără nici un ban“, dar 
îndată după ce l-a îmbrăcat cu caftan, l-a pus să plătească 1 000 de pungi 
(500 000 lei). i | 

Constantin Mavrocordat numai pentru a trece din Moldova în Țara 
Românească a cheltuit, 1400 de pungi (700 000 lei). Cereau bani agenţii 
diplomatici, greci, şi toată curtea otomană. Turcii pretindeau belacoase, 
ceasornice de aur, cai cu şei şi rafturi, puști. Sub Constantin Mavro- 
cordat veniturile percepute în ţară de pe spinarea ţăranilor se ridicau 
la 1 800 de pungi (900 000 lei). | 

Din punct de vedere literar, ceea ce se remarcă în primul rînd la 
Neculce este darul povestirii. Nu numai în O samă de cuvinte sînt nara- 
ţiuni epice sau anecdote, ci și în letopiseţ. Jupînesele Cantacuzinilor, 
raportează cronicarul, pîrau pe Grigore Ghica la Poartă că le pusese 
să care var şi piatră la curţile domneşti împreună cu ţiganii cei de dîr- 
vală. Hatmanul Buhuş a scăpat din lupta cu cătanele apucîndu-se de 
coada calului lui Decusară căpitanul. Lui Ramadanovski, care luase bani 
de la turci pentru predarea Cehrinului, i s-a turnat pe gît monedele 
de aur topite. Duca-vodă, pîrît la turci de un boier cămătar Ursachi, a 
scăpat dăruind unui pașă o blană de vulpe neagră de Mosc. Din faptul 
cum s-a răzbunat domnitorul în a treia domnie pe acesta s-ar putea face 
un roman. Ursachi se judecase în Polonia pentru nişte prăvălii cu un 
negustor Balaban. Duca a chemat pe Balaban în ţară și l-a îndemnat să 
redeschidă procesul. Judecînd pricina strîmb, l-a scos pe cămătar dator 
cu 4—5 sute de pungi şi l-a închis. Din temniţă îl scotea în fiecare zi 
şi-l bătea la tălpi, pînă i s-au zgircit vinele şi-a rămas olog. La moarte, 
familia a trebuit să vîindă un sat ca să-l înmormiînteze. O nuvelă s-ar 
putea scoate din întîmplarea cu văduva vornicului Chiriac Sturdza. Pîrîtă 
de fiii ei vitregi că nu le face parte din banii rămași de la tatăl lor, 
văduva a fost prădată de oamenii lui Dumitraşco-vodă Cantacuzino. Deşi 
şi-a aprins rogojini în cap la Țarigrad, după mazilirea domnitorului, n-a 
putut recupera nici un ban de la el. 

La mazilirea lui Antonie Rusăt, mulţimea ar fi scos pe un grec „cu 
pielea gol din feredeu“ ca să-l judece, dar cea mai comică a fost păţania 
paharnicului Mavrodin la mazilirea lui Dumitrașco Cantacuzino. Fliondor 
armaşul l-a umflat pe sus de la gazdă, l-a dezbrăcat în cămașă şi l-a suit 
pe un cal cu faţa spre coadă, punîndu-i în miini coada în loc de frîu. 
Așa l-a scos la plimbare la Copou și-l sileau feciorii să spună „cal murgu 
la fîntîna Bordii“, iar el, neștiind bine româneşte, zicea: „alogo murgo 
sto fîntîna Bordii“ în rîsul tuturor. Surghiunit din nou în timpul lui 
Constantin Cantemir, Mavrodin a revenit ca vistiernic sub Constantin 
Duca. Antioh-vodă l-a băgat la ocnă, totuși a mai venit încă o dată sub 
Mihai Racoviţă „şi nu s-au mai putut curăţi ţara de dînsul“. 

Povestirea uciderii fraţilor Costin este un moment dramatic, aceea a 
evadării spătarului Dedu Arbănașul, de roman de aventuri. Arestat pen- 
tru complicitate cu Costineștii, Dedu a îmbătat pe seimeni și s-a coborât 
din turn pe fereastră cu o frînghie. Cînd a aflat de fuga lui, Constantin 
Cantemir a încetat urmărirea, fiindcă fusese cu el în război şi-l ştia cît 
e de viteaz. Sărea în galop de pe un cal pe altul şi putea să sară prin 
aer peste trei cai puși unul lîngă altul deodată. 

Constantin Duca, povesteşte Neculce, avea la curte un grec din Italia, 
Neculai Deport, care viola corespondenţa franceză expediată de la Poartă 
prin laşi. Cînd francezii au prins de veste, domnitorul a trimis pe Deport 
la Trotuş în paza cămărașului de ocnă, iar la mazilie a pus de l-a sugru- 
mat, ca să nu dea socoteală la Poartă. Scena mazilirii lui Constantin 
Duca este povestită cu sarcasm. Slujitorii îl blestemau pentru lefi, oa- 
menii pentru văcărit, iar doamna Maria, fiica desmierdată a lui Constan- 
tin Brîncoveanu, se bocea în gura mare munteneşte: „Aolo, aolo, că va 
pune taica pungă de pungă din Bucureşti pîn'în Țarigrad şi, dzău, nu 
ne va lăsa, şi iar ne vom întoarce cu domnia îndărăpt“. 

În timpul lui Antioh Cantemir ieşise un fecior de mazil, Davidel, roh- 
mistru la leşi. „Avea ceteală, pravilă mare, şi nu ştiu ce i se părè lui, că 
îmbla pentru domnia Moldovei“. Se ajunsese cu hanul tătarilor şi, dacă 
Dimitrie Cantemir n-ar fi spus turcilor la Petervaradin că-i un om nebun, 
ar fi ajuns domnitor, „au lipsit de n-au luat domnia cît s-ar rumpe un 
păr“, zice cronicarul. 

Cînd turcii au părăsit Camenița la 1700, a fost eclipsă de soare, „cît 
nu să vide om cu om“. Tot atunci apăruse un urs în tabăra moldovenilor 
şi muntenilor, peripeţie demnă de condeiul unui Sadoveanu: 


„Găsitu-s-au atunce şi un ursu mare groznic. Și sărisă toată oastea, şi moldove- 
nească, și muntenească, și nu-l pută ucide. Și au dat în cîteva rînduri în Nistru, 
și iară ieşi afară. Și gonindu-l pe Nistru cu un pod, să suise în pod, şi oamenii 
au sărit din pod în Nistru, și multă grozăvie făcă. Ciţiva oameni s-au împuşcat slo- 
bodzind focul să-l lovască, și îmbulzindu-să oamenii să loviă ei în de ei. Nu era 
curat. Trii, patru ceasuri toată oastea l-au gonit şi de-abiă l-au ucis, Şi era prè 
mare, de mirare“, 


Mihai Racoviţă, aflat în închisoare la Țarigrad, a pîrît pe vizir împă- 
ratului că l-a mazilit pe nedrept. Sultanul poruncind să se facă dreptate, 
vizirul a scris lui Antioh Cantemir să trimită boieri pentru a pîrî la rîn- 
dul lor pe Racoviţă. S-au ales, zice cronicarul, niște breslaşi megieşi 
vasluieni de cei buni de gură care mergînd la divan strigau cît îi ţinea 
gura: „Vindutu-ne-ai, vindu-tu-ne-ai, vîndu-tu-ne-ai la cochi-vechi 

ciocoilor, ca pe mascuri şi ca pe oi“, ceea ce a cauzat transportarea lui 
Racoviţă la temniţă „mai grè“, la Babagefer. 

Batjocorirea vistiernicului Ilie Cantacuzino, în a doua domnie a lui 
Mihai Racoviţă, dă o bună pagină umoristică: 


„Atunce au prins și pe Ilie Cantacozino cel tare şi mare, perifan, numai cu cămeşe 
şi desculţu și fără sliz, că să timplase de nu știă nemic şi dormiă. L-au luat şi l-au 
dus pe uliţă, îl mustra, de-i dzicè: «Ţine-te, cerbule, cu coarneli cele buore ce ne 
împrășştiei, că te prinsă astădzi leul în mînă»“. 


Tragicomică apare reacţia lui Alexandru Mavrocordat Exaporitul cînd 
a aflat că fiul său Nicolae a luat domnia Moldovei: 


„Şi cum au înţeles au şi început a plînge ş-aș da palme peste obraz, ş-aș smulge 
părul din cap şi din barbă, ş-a blestăma pe fiiu-său, căci au priimit domnia, şi 
a dzice că din ceasul acesta este casa lui stînsă, de vreme că s-au amestecat la 
domnie. Și fiind şi bătrîn, n-au trăit doo săptămîni ş-au murit. Încă n-apucasă Ne- 
culaiu-vodă să purceadză din Țarigrad“. ` 


Un excelent fragment epic este povestirea ridicării moldovenilor contra 
turcilor la sosirea brigadirului rus Kropotov: 


„Atunce moldovenii, cum au vădzut moscalii, precum sînt învățați la jacuri, cînd 
văd cîte un lucru burzuluit, au şi purces, unii cu poroncă, alții și fără poroncă, a 
tăie pre turci și a-i robi: unii în Iași, alții printr-alte tîrguri, unde şi-i afla, prin 
toată țara. Şi-i jăcuiè de bani, de odoară, de cai, de borfe, de boi, de oi, de miere, 
de ceară şi de toate ce găsiè. Iar băcăliile sta vărsate pe uliţă, de era sătui şi copiii. 
Strafide, smochine, alune era destule pre la toate babele. Iar pre care turci nu-i 
tăiè îi duce, cu pieile, de-i da robi domniei. Iar pre unii să tîmpla de-i ascundă 
prietenii, care scapa păn-la prieteni., Carei mai pe urmă de mare folos au fost 
turcii acelor prieteni ce-i ascunsese“. 


Ca și cum și-ar da seama că relatarea istorică rece poate să plictisească, 
Neculce știe s-o învioreze la tot pasul cu incidente captivante, de haz. 
Înainte de sosirea lui Petru cel Mare la Iaşi, Cantemir s-a sfătuit cu feld- 
mareșalul Șeremetev să scrie o carte în limba turcească sultanului, ca 
să se închine aliaţilor. Cartea urma s-o facă un copil, secretar al lui 
Şeremetev, care ştia bine turceşte. Cantemir necrezînd că acel copil va 
fi în stare să alcătuiască scrisoarea, l-a pus să scrie întîi două rînduri 
pe o hîrtie. Copilul, bun telpiz, a scris că „nu este mai mare blăstămat 
în lume decît omul cela ce are o fărîmă de pîine în mînă şi o leapădă 
pe aceea şi cearcă să afle alta mai mare“, aluzie la planurile domnitoru- 
lui. Cantemir, citind rîndurile, a dat copilului notă bună, ba chiar l-a 

felicitat turceşte cu un „Hai ghidi cahpol“ (ce pușlama vicleană eşti!), 
fără să-i mai spună şi lui Şeremetev ce scrisese tînărul secretar. 

Bătălia de la Stănilești este cea mai amplă naraţiune de luptă din 
cronicile noastre (circa 10 pagini în ediţia Iorgu Iordan din 1955). Con- 
tactul trupelor s-a făcut la 9 iulie dimineaţa. Infanteria generalului Repin 
a înconjurat tabăra cu întărituri din pari şi scînduri. Turcii şi tătarii, 
năvălind din spate, au rupt vreo sută de care, surprinzînd și trei căruţe 
cu bani, fără să poată pătrunde în dispozitivul rusesc. Atacul a fost res- 
pins cu foc, „aşă căde turcii, ca cînd ar cădă niște pere coapte dintr-un 
păr, cînd îl scutură oamenii“. Moldovenii se aflau în avangardă, în afara 
întăriturilor, dar neputînd sprijini năvala turcilor, „ca o noajă de lupi 
într-o turmă de oi“, au fost primiţi în obuzul rusesc. Urmăritorii au fost 
doborîţi cu foc, „ca cum i-ar mătura cu 0 mătură“. Ruşii n-aveau apă 
şi a fost greu îndeosebi pînă s-au apropiat de malul Prutului. Deşi în- 
conjuraţi, ei au menţinut însă tabăra închisă pînă la sfîrşit. Schimbul de 
focuri a durat toată ziua, toată noaptea şi a continuat şi a doua zi. Acum 
turcii intraseră şi ei în metereze: 


„Și au început a să bate prè vrăjmaş, notează cronicarul, cît întune- 
casă lumea, de nu să vedè om cu om, şi să vedè numai para cum ieşie 
din pușşci. Ca cum ar arde un stuh mare, trestie, pe nişte vînt mare, așă să vede 
focul ieşind din pușci. Numai ce voiu să dzic, poate-fi Dumnedzeu fereşte la războiu, 
că dintr-o 1000 de sineţe abiè să tîmplă de loveşte un om. Că de ar hi nemerit 
cît foc slobodziă, n-ar fi mai rămas nici la turci, nici la moscali om de poveste. 
După cum dzice un cuvînt Miron Logofătul: Mare este omul, iar la război prè 


mică-i este ţinta“. 


Preluarea comandei oştilor ruseşti de către generalul Vitman, lovirea 
în plin a acestuia de o ghiulea turcească, rănirea generaului Volkovskii 
de o ienicercă, leșinul ţarului de milă, necesitind udarea lui cu apă de 
către împărăteasă, tratativele dintre Şafirov și vizirul Mehmed Baltagi- 
paşa (cancelarul rus cerea despăgubiri turcilor pentru prăzile tătarilor, 
promise de turci înainte de război, vizirul însă răspundea că „atunci a 
fost un tîrg și acum este altul“ şi că acum el are drept să ceară, dar pen- 
tru Cantemir ghiaurul nu se cade să se sfădească două împărăţii), fuga 
lui Cantemir ascuns în butca cu două roate a țarinei, toate acestea sînt 
narate cu excepţională memorie a faptelor trăite, autentic, cu o desă- 
virşită ştiinţă a reliefării momentelor semnificative. Neculce dă toată 
vina eșecului campaniei ruse pe oportunismul lui Brîncoveanu, care n-a 
trimis proviziile la timp, arătînd că ţarul însuși îl acuza de necredinţă, 
blestemîndu-l: „luda-Brîncoveanu m-au vîndut, de-am răpus oaste și am 

păţit aceasta“. Asta îndreptățeşte pe cronicar să povestească tragedia 
domnitorului muntean fără compătimire, ca pe o pedeapsă meritată: 


„Deci l-au scos şi au tăiat capetele, întăi a patru cuconi ai săi, apoi şi al lui 
şi a cîţiva boieri, slugi ai lui. Iar pre doamna şi pre alte slugi le-u ţinut încă 
vreo 2 ani la închisoare și apoi i-au slobodzit. Atunce, cîndu-i tăiă feciorii, au fost 
dzicînd unul să-l turcească, să nu-l taie, dar tată-său l-au îmbărbătat tare, să nu-ș 
lasă legea. Numai un copilaş, nepot de fiiu Brîncovanului, au scăpat, că l-au luat în 
seraiul împărătescu, ca să-l turcească. Iar mai pre urmă l-au scos îma împăratului 
şi l-au dat la maică-sa, care mai pe urmă la istoria lui va arăta mai pre largu, 
Precum să dzice: «domnu bogat şi fără sfat», adevăr că atunce au fost fără sfat, 
dacă s-au miîniet Dumnedzeu pre dînsul. Iar mai nainte, în 30 de ani, tot cu sfat 
au fost, că ţine Dumnedzeu şi-i ierta osînda. Iar acum n-au vrut să-l mai rabde. Și 
cînd l-au tăiet, au adus pre toţi solii de-l privie“. 


Alături de darul povestirii, Neculce are, ca nimeni altul pînă la el, 
darul portretizării figurilor evocate, însușire de romancier. Personajele 
sale istorice sînt în marea lor majoritate eroi de roman. Chiar atunci 
cînd aceştia nu sînt personalităţi istorice şi n-au roluri epice, cronicarul 
ştie să le creioneze fizionomia şi să le sugereze caracterul printr-un gest, 
o acţiune simplă, o predispoziţie, un obicei, un tic. Cînd însă eroul e 
complex, atunci autorul îl relevă sub toate laturile, fizic şi moral, comen- 
tîndu-i fiecare trăsătură, ca într-o fișă caracterologică labruyeriană. Ne- 
culce zugrăvește figurile celor 14 domnitori de care se ocupă ca Suetoniu 
în cartea celor Doisprezece Cezari, făcînd loc încă şi altor feţe, în unele 
cazuri rămase pînă astăzi exclusiv în caracterizările lui, ca aceea a mitro- 
politului Dosoftei. 

Dabija-vodă împărțea săracilor bucate de la masa lui, făcea divanuri 
dese din amiază pînă seara și „bè vin mai mult din oală roşie decît din 
păhar“. Iliaş-vodă era milostiv afară din cale, „bacşișuri da mari“. Anto- 
nie Ruset înpăduia prea multe feciorilor săi, din care cauză a căzut la 
mare osîndă şi lipsă. Gheorghe Duca avea ambiţii mari, era tiran şi fudul, 
lacom peste măsură de argint: 


„Că el să ţină și vorovă în casa lui, de să ispitiă să fie craiu în Țara Ungu- 
rească, şi un ficior a lui în “Țara Moldovei domnu, şi altul în Țara Muntenească, 
şi ginere-său hatman în Ocraina. Că el îşi ţină lucrul prè sus. Curtea lui, masa lui. 
cheltuiala lui, ca un craiu ţină. Și cînd ieşă afar-în noroă, tot posomorît căuta ca 
să-i jè oamenii de frică. Că el apucas-învăţătură de la Vasilie-vodă, fiind cămăraş 
mare la Vasilie-vodă. Era om nu prè nalt și gros, burduhos şi bătrîn. Numai î 


. «e 


cernè barba. Pe atita să cunoştă că n-are acătare minte sau frica lui Dumnedzău. . 


La fel era şi doamna lui Duca-vodă, Anastasia. După moartea soţului, 
deși avea doi feciori şi patru fete şi era „mai mult bătrînă decît tînără“, 

s-a lăsat amăgită să se mărite cu un aventurier grec. A dat ultimii bani 
şi odoare ca să-l pună bei de Mana, pentru ca, odată instalat, acela s-o 
părăsească, „săracă şi ocărîtă de voroava oamenilor, şi cu o casă plină 


de copii“. 
Dumitraşco-vodă Cantacuzino este denunţat într-un portret caricatural 


de mari violenţe pamiletare: 


„Dumitraşco-vodă era un om bătrîn, grec ţarigrădean de neamul lui, de Cataco- 
zoneşti. Și mai nainte vreme fusesă visternic mare şi-n Țara Muntenească, la Gli- 
gori-vodă. Şi era om nestătător la voroavi, tălpiz, amăgitor, geambaș de cei de la 
Fener din Țarigrad. Şi dup-aceste, după toate, era bătrîn și curvar. Doamna lui era 
la Țarigrad, iar el aice îşi luase o fată a unei rachieriţe de pe Podul Vechiu, 
anume Arhipoae, care o chema Aniţa, ţiitoare, de o purta în vedeală între toată 
boierimea, de-o ţină în braţi, de-o săruta şi o purta cu sălbi de galbeni și cu haine 
de şahmarand, cu șlic de sobol şi cu multe odoară împodobită. Și era tînără şi fru- 
moasă şi plină de suleiman, ca o fată de rachieriţă. Și o triimite cu carăta dom- 
nească, cu siimeni şi cu vornici şi cu comişi dzua amidzidze mari pe uliţi, la 
feridiu şi pe la mănăstiri și pe la vii, în primblări. Şi făcă şi pe boieri de-ș triimită 
giupînesăle cu dînsa. Și după ce vinie de la primblări, triimite giupînesilor daruri, 
canaveţe, bilacoase, căce i-au făcut cinstea de-au mărsu cu dînsa în primblare. Și 
după ce s-au mazilit, au luat-o cu dînsul ş-au dus-o în Țarigrad cu dinsul ș-au 
'măritat-o dup-o slugă a lui, după un grec. Căutaţi, fraţi iubiți cetitori, de videţi 
ce este omenia şi curvia grecească! Că el, de bătrîn, dinţi în gură n-avè. Dimineaţa 
îi încliè, de-i pună în gură, iară sara îi descliă cu încrop şi-i pune pe masă. Carne 
în toate posturile cu turcii depreună mînca. Oh! oh! oh! săracă ţară a Moldovei, ce 
nărocire de stăpîni c-aceştia ai avut!“ 


Un portret nu tocmai favorabil se face şi lui Constantin Cantemir: 


„Carte nu ştiă, ce numai iscălitura învățase de făcă. Practică bună avè la voroavă, 
era sănătos, mînca bine şi bă bine. Semne multe avè pe trup de la războaie, în 
cap şi la mîini, de pe cînd fusese slujitoriu în Țara Leşască. La stat nu era mare; 
era gros, burduhos, rumăn la faţă, buzat. Barba îi era albă ca zăpada. Cu boierii 
trăi pînă la o vreme, pentru că era om de ţară şi-i şti& pe toţi, tot anume, pre 
careli cum era. Şi nu era mîndru, nici făcă cheltuială ţării, că era un moșneag fără 


doamnă“. 


Constantin Duca „era domn cu-nţelepciune, şi la miînia lui grăie tot 
cu cinste şi cu îngăduială, nu cu răstituri, prostatic. Şi era un om foarte 
învăţat bine la carte. Şi măcar că era învăţat, dar spor în casa lui nu 
era“. Și Antioh-vodă cînd a venit întîia oară domn „era iar om tînăr, ca 
de 20 de ani, om mare, cinsteș, chipeș, la minte aședzat, giudecător 
drept“. 

„Nu era prè cărturar, numai nu era prostu. Menciunele, tălpizicurili nu le iubiă, 


la averi nu era lacom, obiceie noo nu priimiă să le facă prè peste samă, vînător 
şi slujitor bun, după hirea tătîne-său. În ră parte era can straşnic, să nu grăiască 

fiecine şi fără vreme cu dînsul. Şi era şi credincios la giurămînt, îl ţină cinstit 
horba. Și boierii în curtea lui... tot cu cinste îmbla. Minie avè strașnică, răcniă 
tare, can cu grabă, și de-cie să depărta inemile boierilor de dînsul“. 


În întîia lui domnie mai ales, Mihai Racoviţă n-avea autoritate, îl gu- 
vernau muntenii, boierii, rudele și chiar slugile: 


„Și neamul lui, toţi era tari şi mari, cine de capul lui, cum vrè, așă facă. Și 
slugeli lui cei din boierie era tari, şi mari, şi obraznici, după cumu-i hirea mojî- 
cească. Intra în casă, şi cu treabă şi fără treabă, cînd le era voia, de nu semăna 
curtea nemic a domnie, de atîta obrăznicie ce era. Iar Mihai-vodă, cum s-arăta în 
boierie, iar atunce îţi pără că-i un om zălud“. 

Dimpotrivă, la Neculai-vodă Mavrocordat „uşa era închisă tare, nime nu intra 
la dînsul. A doa dzi, a tree dzi, cînd chema cîte vreun boier la doo, trei cuvinte, iar 
într-alt chip nime nu putè să meargă la dînsul. Din spătărie încolo, mai înluntru, 
nime nu pută intra, nici boieri, nici mazili, fără cît numai Ramadan postelnicul 
şi Spandonachi căminarul şi Sculie cămărașul dinluntru, ce era tălmaci. Că Neculai- 
vodă moldovenește nu ştiă, ce era un lucru prè cu năcaz boierilor şi ţării. Şi-ș ţine 
lucrurile nalte, la mînie aprig, numai nu ţină prè mult. Vrè să stăpinească Moldova 
ca Poarta turcească, cu mărire mare. Şi era om învăţat foarte, bun cărturar. Și 
desfătări, voroave de glume, nemic nu se făcè înaintea lui. Şi conoscător de oameni, 
şi la cine-i sluji bine arăta dar. Numai mînia ce o avè strica celi bune a lui. 
Că-i era şi lui cu greu, că nu ştiă rîndul ţării şi nu pute pe boieri să-i supuie cu 
schevernisala, după cum era voia lui“, i 


Portretul lui Dimitrie Cantemir, domnitorul cel mai apropiat de .cro- 
nicar, nu conţine, cum ne-am aștepta, laude neîntemeiate, fiind unul din 


cele mai obiective: 


„... atunce dintăiu era boierii can grijiţi de numeli lui Dumitraşco-vodă din tini- 
rețe, cîndu era bezaidă, la domnia frăţine-său la Antiohie-vodă. Că era atunce ne- 
răbdătoriu şi mînios, zlobiv la beţie, şi-i ieşisă numele de om rău. Iar acum, viind 
cu domnia, nu ştiu să-ş piiardă numele cel rău: au doar mai la vîrstă venisă, au 
doar chivernisisă viiaţa lui, unde nu era pace? Că aşe să arăta de bun şi de blind! 
Tuturor uşe deschisă și nemăreţ, de vorovie cu toţi copiii... 

Deci boierii, vădzînd aşă milă şi nemărire, începură toţi a să lipi şi a-l lăuda. 
Era om învăţat. Numai la giudecăţi nu prè pută lua sama bine, poate-fi trăind mult 
la Țarigrad în străinătate. Lăcomie nu avè mare, lucrurile lui poftiè să fie lăudate“. 


Un portret simpatic e cel al lui Petru cel Mare: 


1 era om mare, mai înalt mai decît toţi oamenii, iar nu gros, 
can smad, oacheș, și can arunca cîteodată din cap fluturînd. Şi nu 
ă, ca alţi monarhi, ce umbla fiecum, prost la haine, şi numai cu 
de-i era de grija trebilor. Și umbla pre gios, fără alaiu, ca un om 


„Iară împăratu 
rătund la faţă şi 
cu mărire şi fal 
doao, trei slugi, 
prost“, 

Prin contrast se poate cita portretul vizirului Gin Ali-pașa, învins de 
prinţul Eugeniu de Savoia în bătălia de la Varadin: 


„Acestu Gin Ali-pașa era un păgîn turbat și mare sorbitoriu de sînge asupra 
creştinilor. Nu-i trebuie lui daruri sau rugăminte. Acesta au omorît pre Brîn- 
coveanul-vodă cu copiii lui. Acesta au omorît şi pe Ștefan-vodă, și pe tată-său, 
Costantin stolnic, şi pe Mihai spatariul, şi pe Lupu vornicul, şi pre alții mulţi. 
Acesta au omorît şi pre vro 40 paşi, tot aleși, fruntea turcilor, de sterpisă împărăţia 
turcească de capete. Acesta au stricat şi mănăstirea Mavramur de la Țarigrad. Şi-i 
era gîndul lui de a birui pre nemți, să puie pași şi în Moldova şi în Ţara Munte- 
nească. Numai nu i-au agiutat Dumnedzeu, că ş-au luat și el plata, că i-au luat 
tată-său, diiavolul, sufletul“. . 


Unul din cele mai complexe portrete e acela al lui Grigore al II-lea 
Ghica, om cu merite, dar şi cu defecte: 


„Era acest domnu Grigorie-vodă la stat mic şi supţire, la faţă uscat. Numai era 
cu toane, atîta cît la unele să arăta prè harnic, bun și vrednic, milostiv şi răbdătoriu. 
Şi în viiaţa lui era tot cu mese mari, cu cîntări și cu feliuri de feliuri de muzici în 
toate dzilele. Prè de avè vro treabă mare, să nu iasă la cîmp, ca să facă veselii cu 
naiuri, şi cu cîntece hagimeşti, şi cu mulţi peilevani măscărici. Și pre boieri tot- 
deauna îi poftiă să fie cu dînsul la primblări. Şi dacă ieșie la cîmpu era prè lascav 
și darnic... 3 

Era acest domnu şi curvar. Multe țiitori fete mari ţine și apoi le îndzăstra şi le 
mărita, cu haine, cu odoară, ca pre nişte fete de boier. Numai nu să amesteca la 
fete de casă mare, ce de căpetenii mai de gios. Şi avea doamnă şi cuconi, şi nu să 
ruşina, de-ş făcè casa de ocară un om mare ca acesta. Şi la toate era desiriînat: 
Curtea lui poftiă să fie tot îmbrăcată. Pre nime din boieri să nu-i audză jeluindu-să 
că-i scăpat sau olecăindu-să că sînt timpurile grele şi nu s-au făcut roadele, că să 
foarte mîniè, şi la mînie era foarte grabnic. Şi nici sfetnicii lui nu-i îndrăzni€, cînd 
era mînios. Dară să întorce curundu. 

La giudecată îi pără că giudecă foarte bine, şi cumu-i pără, așă rămîne. Şi pre 
urmă, deși vedè că au greşit, nu întorcă, ce, așă, dîndu carte de rămas, rămîne, 
cît de la o vreme părăsise oamenii a mai veni la Divan. De era vreun ţăran îngreu- 
iet la bir, nu-l mai scădă, ce aşă da păn-istoviă tot ce avè. Da sume mari de bani 
la Poartă şi turcilor agi ce viniè de la Poartă cu trebi. Căruia era să-i dă o pungă 
de bani îi da cinci, şese, tot ca să-l laude la Poartă, iar de săracii ţării nu-i era 
milă. De să clinti& păn-afară den tîrgu sau păn-la vreun boier, tot cu căruţa cea de 
cupărie după dînsul. Că preste tot ceasul bè ori vin cu pelin, ori vutcă. Şi încotro 
mergè, tot cu gloată, ca doao, trei sute de slujitori, și alţii să fie cu dînsul. Cu pușca 
da prè bine. Greci mulţi adusese în ţară, de mînca lefe tot din visterie. Și cîte 
diregătorii la margine, tot greci le ţină, iar boierii de ţară era numai cu numele, că 
la nemică nu-i mai întreba... Dar avè şi trecere mare la Poartă, că pre turcii 
balgii din ţară foarte-i înfrînasă, şi să temă de dînsul, de nu pută face zapt oameni- 
lor întru nemica...“ 


398 


i 


CE Scanned with OKEN Scanner 


SECOLUL AL XVIII-LEA 


În sfîrșit, iată şi portretul ultimului domnitor, Constantin Mavrocordat, 
vărul şi duşmanul lui Grigore al II-lea Ghica: 


„Acest domnu Constandin-vodă era un om prè mic de stat, și făptură proastă, 
şi căutătura încrucișată, și vorba lui înecată. Dar la hire era nalt, cu mîndrie vrè 
să s-arate, dar era şi omilenic. Cazne, bătăi rele la oamini nu făcă, nici la sînge 
nu era lacom, şi răbdător mult. îi era dragă învăţătura, corăspundeţii din toate 
ţările străine să aibă, pre silitor spre veşti, ca să ştii ce să faci printr-alte ţări, ca să 
dobîndească numi lăudat la Poartă. Minciunile îi era prè drag a li asculta, numai 
nu era prè grabnic a faci rău. Giuruie pre mult unora și altora, dar la mai mulţi 
nu da dintr-aceli giuruinţă. Era om di-l întorce şi alţii“. 


Neculce nu se mulţumeşte să înfățișeze personajele istorice din afară, 
indiferent, el ia atitudine nu numai față de faptele lor, ci şi de însuşirile 
lor morale, pe care încearcă să le generalizeze, să le reducă la unitate, 
stabilind astfel o variată galerie de tipuri. Procedeul e mai puţin al isto- 
ricului şi mai mult al romancierului, dar, tipizînd, cronicarul nu pierde 
din vedere trăsăturile individuale, concret istorice, ceea ce-l menţine în 
limitele adevărului şi în același timp ale artei. 

Alte elemente care contribuie la realizarea impresiei de artă în cronica 
lui Neculce sînt tablourile de epocă, detaliile de decor, indicaţiile cere- 
moniale, nu lipsite de fast, pitoreşti. 

Nunta domniţei Catrina Duca cu Ştefan, feciorul cel „grozav la față“ 
al lui Radu-vodă, la Iaşi, oferă un tablou memorabil: 


„Ş-au veselit 2 săptămîni cu feluri de feluri de muzici, şi de giocuri, şi pelivani, 
şi de pușci. Şi giuca 2 danţuri pen ogradă şi pe uliţe, cu toţi boierii şi giupînesele 
împodobiţi, şi toți neguţătorii, și tot tirgul. Și un vornic mare purta un cap de 
dantu şi alt vornic mare alt cap de danțu, îmbrăcaţi cu șarvanele domnești. Numai 
mirili şi mireasa, fiind feciori de domnu, nu giuca în danțu pe afară, numai ce 
giuca cu boierii. Cît nu era nuntă, şi era minune“. 


Măsurile protocolare stabilite la primirea de către Antioh Cantemir a 
solului polonez Rafael Lescinski seamănă cu cele de la curtea bogdihanu- 
lui Chinei, zugrăvite de Nicolae Milescu: 


„Deci, aşa s-au aședzat: să se scoboare Antiohii vodă pînă la trii scări şi solul 
să se suie iară pînă la trii scări. Și la al șaptili scară, unde este giumătatea, să se 
închine unul altuia, şi aşă alăture să meargă pănă în casă. Şi la băut tot odată să 


bè amîndoi...* 


Asemenea amănunte de culoare au servit lui Mihail Sadoveanu în 
romanul său de reconstrucţie istorică Zodia cancerului, unde soseşte in 
Moldova secolului al XVII-lea abatele francez Paul de Marenne. , 

Din punct de vedere stilistic, Neculce se aseamănă cu Ion Creangă, 
îndoi utilizează modul povestirii populare, în totală ne- 

cunoştinţă de procedeele culte (Creangă, avind cunoştinţă de ele, le-a 
ignorat în chip voluntar). În afară de Biblie, de cronicile anterioare ma- 
nuscrise ale lui Ureche, Costin și alţii și în afară de un cronograf pe care 
l-a copiat parţial (ms. B.A. R.S.R., nr. 4793), este puţin probabil ca Ne- 
culce să mai fi citit alte cărţi, pretutindeni el preferînd tradiţia orală 
în locul celei scrise. Unele potriviri între letopiseţul său și alte. letopiseţe 
nu trebuie socotite ca prelucrări de izvoare, ci ca simple reminiscenţe, 
în cazul că nu exista o tradiţie orală. Prin urmare, la Neculce (ca şi la 
Creangă) nu poate fi vorba de procedeu artistic conștient, ci de creaţie 
genuină în spirit popular, liberă de orice canon. Că în expunerea de tip 
natural, popular, putem descoperi a posteriori procedee, e altă chestiune. 

Ceea ce caracterizează în primul rînd expunerea lui Neculce (ca şi pe 
aceea a lui Creangă) este hazul, provenit de cele mai multe ori din ironie, 
dintr-o dispoziţie serioasă, menită a atrage fin atenţia asupra unui lucru, 
pe ocolite, cu aerul de a glumi, intenția fiind de cele mai multe ori de a 
moraliza, de a satiriza, chiar de a protesta. 

În legătură cu păţania de la Dumbrava Roșie, urmare a trufiei leşilor, 
se spune că „ei să ruga să nu-i împungă, ce să-i bată cu biciuşcile, iar 
cînd îi bătea cu biciuşcile, ei să ruga să-i împungă“. Despre un boier 
viteaz, care ştia să recurgă şi la alte mijloace pentru a se aranja: „Dar 
şi hărnicia lui îl arăta la stăpîni, cum și atunci n-au mărs cu mînule goale 
la paşe“. Rezultatele unei domnii rele sînt comentate așa: „Bogat bine 
și folos au rămas ţării și de la Petriceico-vodă: pradă şi foamete mare!“ 
Despre drepgătoria de vistiernic în vremuri neprielnice. „Aşa sînt de bune 
boieriile în Vara Moldovei de la Vasilie-vodă încoaci!“ (vistiernicul ieșise 
din slujbă dator). Despre un duhovnic, din a cărui indiscreţie se produc 
mari necazuri: „Videţi acum ce-au făcut acel duhovnicescu grec! D-e 
dragul să te ispovedeşti la dînșii!“ Certurile și intrigile reciproce între 
Moldova şi Țara Românească sînt denunţate cu obidă: „Țineţi-vă, sărace- 
lor ţări, dacă sînteţi putencioase, de acmu să biruiţi nevoile din pizmele 
vechi la ce s-au început să se lucredze“. Constantin Duca se îndatorează 
în chip nesăbuit cu ocazia luării tronului. „Dece, zice cronicarul, şi lui 
Constantin-vodă nu-i era urîtă datoria, şi-i era dragă şi mîndria“. Acelaşi 
Constantin Duca, voind să scape de un spion turc, pune să i se taie 
capul de către un serdar cu gură mare, cînd suprimarea trebuia să se facă 
în taină: „Au stînsu bine focul cu paie!“ — observă Neculce. Tot Con- 
stantin Duca numeşte mare vornic pe un boier primejdios, duşman al 
său, în credinţa că-i va deveni prieten: „Deci, ştiu că l-au făcut, zice 
cronicarul, ca oaia pe lup“. Muntenii, înţeleşi cu un paşă, sfătuiesc pe 
Antioh Cantemir să nu ducă zahereaua turcilor la Camenița, sub pretex- 

tul că poate să cadă în mîna leșilor, în realitate voind a-l pîrî la Poartă 
de hainie. Dar, Antioh-vodă nu li se potriveşte. „Iar muntenii, intervine 
Neculce, văzînd aşè, numai să trîntiè şi plesniă de ciudă, că nu-i pută 
să-i strici nemic...“. Falsa dezinteresare a lui Mihai Racoviţă la numi- 
rea lui ca domn este figurată plastic de cronicar: „Să făce a nu-i plăce să 
priimească domnia ca şi fata cie ce dzisă unui voinic: Fă-te tu a mă 
trage şi eu oi merge plingînd“. Despre intrigile a doi boieri fugiţi în 
Polonia împotriva unui domnitor: „Că Bogdan şi Iordachi din Ţara Le- 
şască nu dormiă, nici le şădă scrisorile“. 

Sînt aici procedee artistice culte? În majoritatea cazurilor cronicarul 
recurge la formulări obişnuite în vorbirea curentă, toată străduinţa sa 
reducîndu-se la adaptarea cît mai exactă (şi subtilă) a zicerii la o situaţie 
dată. Întocmai ca şi Creangă, Neculce are la îndemînă un număr impre- 
sionant de construcţii populare, orale, potrivite tuturor împrejurărilor, pe 
care le plasează fără dificultate unde e nevoie, instinctiv. Iată o listă de 
astfel de „formule expresive“ întocmită de acad. Iorgu Iordan: să stînsă 
pomenirea lui cu sunet; au aflat vreme (=ău găsit momentul); nu-l mai 
putea sătura; au vădzut că nu-i dă mîna; au făcut cheltuiele fără treabă 
și ispravă; s-au curăţit de grijă; îi era jale că-i vinisă zamanul și nu 
pute să-ș răsplătească răutatea ...; fiind și muntenii învăţători și agiu- 
tori la pîrit; neștiutoriu gîndul omului la ce-l aduce; învăța pe boieri 
cu d-e frica; în doo rînduri l-adusesă Duca-vodă pe gurile lor; i s-aprinsă 
inema de voie re; cu acea socoteală îș strică obrazul și numeli și mai rău; 
avîndu nume de bogat şi vrînd să împle gurile tuturor; să nu scape, că 
d-e scăpa, cap n-are; că d-è scăpa, capul i-a tăie; să-și izbîndească inimii 
asupra văru-său; mînca (bani) și fățiș şi furiș; bun de gură și de piîră; 
sta în tot ceasul să-i mănînce capul; i-au fostu lovit mânia lui Dumnedzău; 
tare și mare; Brîncoveanul avea tot doo obrază de prieteșug, de-ș arăta 
unul către Mihai-vodă și altul cătră Antohi-vodă; şi era cu doo feţi, ară- 
tîndu-să cătră boieri că-s vinovaţi grecii; de rușine şi de frică numai ce 
schimba fețe; l-au luat și l-au pornit cu mare strajă și groază; avînd cale 
cuvintelor sale; au scăpat cum au putut și vine la poala împărăției; ş-au 
adus capul la poala împărățiii; ș-au adus capetili supt mila împărăţiii; 
Și oca ce de vin s-au întorsu în sînge și în bătaie; tălpiz şi fricos, cu piele 
de iepure la spate; să vor duce să-și prindză capetili printr-alte țări; ca 
să-l părăsească pe Duca-vodă, să nu-l mai vadză în ochi; au rămas oa- 
menii numai cu sufleteli. 

Tot din vorbirea populară ia Neculce comparaţiile, comparaţia fiind cea 
mai simplă figură de stil. În literatura cultă, în poezie mai ales, dăm peste 
comparații surprinzătoare, care presupun efort artistic. Comparaţiile lui 

Neculce, întocmai ca şi acelea ale lui Creangă, nu se caracterizează prin 
inedit, contribuie totuși la potenţarea ideii exprimate. Iată lista completă 
a acad. Iorgu Iordan: așe da din tunuri, cît se cutremura locul; și s-au 
strînsu (boierii la Dumitraşco-vodă Cantacuzino) ca puii de potîrnichi; 
întrat-au tătarii în ţară ca lupii într-o turmă de oi; Dusu-l-au pe Stoica 
la Brîncovanul în Bucureşti, cu o lăcată cît un șlic de mare la gru- 
madzi...; cît o pistreală de săgeată; pica ca perile turcii și tătarii; ră- 
maseră ca un roiu făr-de matcă; sta asupra lui ca niște lupi; pedestrimea 
moscalilor stă la războiu ca un zid nemișcat; ca cum ar merge fulgerul, 
așa merge focul împregiur; ca cum ar lua oaricine cîrpa unei fămei din 
cap (așa de repede); așe le-au dat turcii năvală ca o noajă de lupi; pre 
cîmp să vede focurile ca stelele; cum ar trece niște lăcuște, așe trece de 
mulţi; nemică-nu să clintie, ca cum ar fi niște oameni morţi la revărsatul 
zorilor; și așe căde turcii, ca cînd ar căde niște pere coapte dintr-un păr, 
cînd îl scutură oamenii; așe au oborit pre turci, ca cum i-ar mătura cu 
o mătură; mare și tare ca un leu asupra tuturor; să lărgise şiragurile, 
cît alergai cu calul; sta călărimea împregiurul obuzului, ca cum ar sta 
pădurea; nădejdea domnului este ca săninul ceriului şi ca încetul mării; 
pornie în ţară boiernașii lui, ca cum ar purcede un ceambul tătărescu 
în pradă; taie mîrzacii şi șerimii ca un casap; ţin şi ei prieteșugul ca 
cînii vinerea; pere turci ca frundza, de pica pre Dunări în gios; au șădzut 
o lună și mai bine așe la un loc, ca lupul cu oaia; că Lupul Costachi, 
cum au sosit la Iași, ca un lup nesăţios, au și început a prinde pe sluji- 
tori carei fusese cu moscalii. 

Epitete de felul celor folosite de scriitorii culţi nu întîlnim la Neculce, 
dar găsim la el cîteva epitete populare, majoritatea conținînd adjectivul 
bogat, întrebuințat pe lingă tot felul de substantive: făce bogată strică- 
ciune Țării Muntenești, ...de-i robie şi de bogate ori îi şi smintie; bo- 
gată rușine le era! Ce bogat blăstăm era asupra lui Șeremet!; bogat blăs- 
tăm şi lacrimi vărsate asupra acelui Enache aga...!; Aceste bogate ne- 
voi s-au făcut în Moldova...; Bogate nevoi și rușini făcè turcii beţilor 
oameni ...; Bogate lacrămi era, cît s-audzie glasul la cer; Ilie Cantacu- 
zino vistiernicul și Panaitachi Morona biv-postelnic mândri, mincinoşi, 
fățarnici, giurători pentru hiece amăgitori; S-au făcut mare şi frumoasă 
nuntă ...; Cetățile toati ce li luasă turcii în trecuţi ani de la cazilbași; 
i-au omorît cu grele și cumplite morţi. 

Metatorele (comparații subinţelese, substituiri de sensuri) sînt rare la 
Neculce, pentru că rare sînt şi în vorbirea populară (literatura orală şi 
cea de sursă populară are de asemenea puţine metafore, situaţie consta- 
tată în epopeile homerice): Duca-vodă, dac-audzi că şed Cantemireștii la 

casăli lor cu paci, îndată să-mbrăcă cu cămeșe de ghiață (îngheţă de 
frică); făcură paci cu taină (muntenii cu Cantemireştii) să nu știe Duca- 
vodă, numai pace sulemenită (aici ideea de falsă împăcare este concre- 
tizată printr-un simulacru pe care s-a aplicat, pentru a fi crezut viu, 
fard); Duca-vodă, dacă vădzu aşè (că-i fugise boierii în Țara Românească), 
să turbură tare şi-ş aprinsă poaleli de toate părțile (era foarte primejduit 
ca de un incendiu); Dimitrie Cantemir era tuturor „ușe deschisă“ (pri- 
mitor, sincer); viziriul au rîs şi au răspuns (parlamentarilor ruşi) că 
atunce au fost un tîrg şi acum este altul (altă situaţie, altă tocmeală); 
deci era pre în val (agitat), și de acolo, de la munteni... au sărit scînteia 
(văcărital) și la noi în Moldova, de s-au aprinsu acest pojar de obicei; 
l-au dăruit Grigore-vodă foarte bine (pe Iusuf Mirza) ca să-l facă prieten 
pre un câine; ce și eu n-am vrut să mă fac al doile ludă; și scrie cărţi la 
Seremet de-ş făce obraz; după cum li-i hirea de dulău, de le dzîc (tur- 
cilor) că-s dulăi, adivărat că-s dulăi. Dacă văd că nu pot isprăvi, ei dau 
vina capetelor (conducătorilor). 

Paremiologia, vorbirea în pilde, una din caracteristicile stilului popu- 
lar, cultivată mai tîrziu de Constantin Negruzzi, Anton Pann şi Ion 
Creangă, este o însușire naturală a artei lui Neculce, om cu multă expe- 
rienţă de viaţă la vîrsta cînd şi-a scris cronica, cunoscător al înţelepciunii 
celor vechi din scripturi, sentinţe, proverbe şi zicale. 

Cîteva din maxime sînt scoase din Biblie, unde pot fi identificate după 
indicaţia autorului. Astfel: „Că lacrimile săracilor nice soareli, nice vintul 
nu le poate usca. După cum dzice și Isus Sirah, că ruga smeritului nuori 
în cer pătrunde“ se află într-adevăr în Cartea înţelepciunii lui Iisus, fiul 
lui Sirah, sau Eclesiastic, cap. 35, vers 16 („Domnul primeşte cu bună- 
voinţă pe cel ce-i slujeşte şi rugăciunea credinciosului se ridică pînă la 
nori“). „După cum dzice Scriptura: Cine sapă groapa altuie, dă într-însa“. 
Acest proverb se găseşte tot în Isus Sirah, cap. 27, vers 26: „Cine sapă 
groapa altuia cade în ea, şi cel ce întinde cursă, se prinde singur“. „Dar 
eu taina stăpiînului căruia i-am mîncat pita n-am putut-o descoperi, 
uitîndu-mă la Sfînta Scriptură ce au dzis îngerul către Tovie dzicînd: 
Taina împăratului să o acoperi, iar faptele lui Dumnedzeu la arătare să 
le mărturisești“. Este un citat din Cartea lui Tobit, cap. 13, vers 7: „Fru- 
mos lucru este să ţinem ascunsă taina unui împărat, însă ca să dăm la 
iveală faptele cele mari ale lui Dumnedzeu este lucru măreț“. „Ce m-am 
lăsat tot în nădejdea lui Dumnedzeu, păn-m-au sces, pre cum mărtu- 
risește David proorocul psalom 39: „răbdind am așteptat pre Domnul, 
și mi-au luat aminte, și au ascultat ruga me, și m-au scos din groapa 
patimilor şi din taina cea adincă, şi au pus pre piatră picioarele mele 

Aflăm citatul în psalmul 40, vers 2—3: „În Domnul mi-am pus 
nădejdea mea şi el şi-a plecat urechea către mine şi strigătul meu l-a 
ascultat. Din groapa pieirii scosu-m-a, din noroi și din tină şi pe stîncă 
înaltă m-a ridicat şi pașii mei i-a întărit“. „Dzice Hs. la Evanghelii că, 
dacă s-ar împuţi sarea, bucatele cu ce s-ar sära?“ Acesta este un citat din 
Evanghelia după Matei, cap. 5, vers 13: „Voi sînteţi sarea pămîntului; 
dacă sarea se va strica, cu ce se va săra? De nimic nu mai e bună, fără 
numai de aruncat afară, ca să fie călcată de oameni“. Sînt și alte ma- 
xime biblice, mai greu de identificat: „Pre cum dzice Scriptura: «Nu va 
folosi, averea în dzioa urgiii»“ sau „Ce gîndeşte omul nu dă Domnul“, 
ori: „Cîn va Dumnedzeu și omul nemerește sfatul“. În fine, iată un citat 
dintr-un filozof laic: „Că pre urmă mult se va căi și nemic nu va putea 
folosi, precum dzice filozoful: «Căinţele cele de apoi întru nemica sînt»“. 

Proverbele şi zicalele populare sînt introduse cu formula „după cum“ 
sau „pre cum să dzice“, echivalentă cu „vorbea ceea“ a lui Creangă, 
cîteodată şi direct: „Pasărea vicleană dă singură-n laţ“; „Paza bună trece 
primejdia rè, mielul blind suge la doo maice, capul plecat nu-l prinde 
sabia“ (trei poverbe în aceeaşi frază); „După cum să dzice. «Calul riios 
găseşte copaciul scorţos»; «Cine face faci-i-să»“; „S-au plinit atunce un 
cuvînt prost ce dzice: «cu iarba ce uscată arde şi cea verde»”; „Pre cum 
să dzice: «domn bogat şi fără sfat»“; „După cum dzice că nu-s în toate 
dzilele Paștile“; „După cum este vorba că nu fac toate mușştele mere“. 

În general, pildele dau scrisului lui Neculce o anume demnitate etică, 
tendinţa de a instrui şi a educa în același timp fiind unul din scopurile 


sale, comunicat fără înconjur: 


„Rugăm pre dumnevoastră, iubiţ cetitori tineri, să luaţi sama aceştii scrisori, 
de s-ar tîmpla vrodată să mai vie nişte lucruri ca aceste în țara noastră, să vă știți 


chivernisi, să nu păţiţi și voi ca şi noi... 

Deci, fraţilor cetitorilor, cu cît veţi îndemna a ceti pre acest letopisăţ mai mult, 
cu atîta veţi şti a vă feri de primejdii şi veţi fi mai învăţaţi a dare răspunsuri la 
PE ori de taină, ori de oştire, ori de voroave, la domni şi la noroade de 
cinste“. 

Cronica lui Ion Neculce ni s-a păstrat într-un număr de 14 copii ma- 
nuscrise, din care cel mai vechi, cu intervenţii ale autorului, nedatat, 
este ms. B.A. R.S.R., nr. 253, folosit şi de M. Kogălniceanu la alcătuirea 
primei sale ediții din 1845. Kogălniceanu nu a dat o ediţie ştiinţifică a 
Jetopiseţului, ci una îndreptată, pe alocuri modernizată, alteori arhaizată 
în chip arbitrar. Prima ediție corectă a dat-o academicianul Iorgu Iordan 
în 1955. 

Limba în care scrie Ion Neculce este graiul Moldovei de nord, unde 
cronicarul s-a născut și a trăit cea mai mare parte a vieţii sale. În timpul 


i proci“, 

lui Neculce, ca şi înaintea sa, n-a existat o limbă literară, unitară, care 
să se conformeze normelor gramaticale, deci, oamenii culţi vorbeau ca 
și cei neinstruiţi şi scriau aşa cum vorbeau. Limba lui Neculce este ima- 
ginea scrisă, nu literară, fidelă a limbii moldoveneşti vorbite în prima 
jumătate a secolului al XVIII-lea. 

„Limba literară românească, scrie acad. Iorgu Iordan în introducerea 
la ediţia cronicii, ia naștere în prima jumătate a secolului al XIX-lea, 
cînd ia naştere și limba naţională, a cărei varietate desăvîrşită şi unitară 
în cel mai înalt grad este limba literară. În secolele anterioare celui amin- 
tit, noi am avut numai limbă scrisă, adică redarea în scris a celei vor- 
bite, care prezenta deosebiri (cum prezintă şi astăzi, se înțelege mult mai 
puţine) de la un grai la altul şi chiar în cuprinsul aceluiaşi grai după 
regiuni. Limbă scrisă şi limbă literară nu sînt noţiuni identice nici în 
momentul de faţă, cu atît mai puţin puteau fi ele identice în vremea lui 
Neculce sau mai înainte.“ (Vezi și Limba română, nov.—dec. 1954, 
p. 52 urm.). 

Din cauza caracterului ei oral, limba lui Neculce se deosebeşte sensibil 
de limba lui Miron Costin, a stolnicului Constantin Cantacuzino sau a lui 
Dimitrie Cantemir, la care influenţa sintaxei latine are drept urmare o 
construcţie artificială, adesea fericită din punct de vedere stilistic, cu 
toată dificultatea înţelegerii, dar menită a rămînea izolată, fără ecou 
asupra scriitorilor ulteriori. 

Într-adevăr, Miron Costin şi Dimitrie Cantemir, foarte interesanți ei 
înşişi, n-au fost imitaţi de urmași, în schimb Ion Neculce a constituit şi 
incă mai constituie și astăzi un model stilistic, ca și literatura populară 
în care se încadrează. 

Limba literară românească formîndu-se tirziu, mulţi din scriitorii noştri 
importanţi sînt în creaţia lor artişti ai limbii vorbite, în tradiţie necul- 
ciană. Primul şi cel mai însemnat în acest sens este humuleşteanul Ion 
Creangă, în poveștile şi amintirile lui. Ce e mai valoros în opera lui 
Ion Creangă vine din reproducerea autentică a modului de expresie 
popular, în totul corespunzător modului de a îi al eroilor. Nu ştim dacă 
Ion Creangă citise pe Neculce, probabil că da, dar, așa cum procedează 
Neculce însuși cu autorii pe care-i citise, n-a stăruit pe textul lui, mo- 
delul său permanent fiind nu textele, ci tradiţia orală, folclorul. În ceea 
ce privește pe Mihail Sadoveanu, situaţia e mult deosebită, întrucît creaţia 
acestuia este o sinteză între stilul popular şi cel cult, între limba scrisă 
(ca imagine a limbii vorbite) și limba literară. Diferenţa: între limba cro- 
nicii lui Ion Neculce şi limba unui roman ca Zodia Cancerului: sau Vre- 
mea Ducăi-vodă inspirat de cronica lui Neculce este mare. Neculce se 

nesc al vremii sale, Sadoveanu într-o 
limbă supusă canoanelor gramaticale. și estetice de un caracter fictiv, 
dar într-atît de verosimil, încît chiar omul de ştiinţă cunoscător al limbii 
secolului respectiv rămîne copleșit de impresia de autenticitate. Neculce 
reproduce artistic realitatea, Sadoveanu creează o realitate proprie care 
se impune cu aceeaşi putere, făcînd concurenţă naturii şi istoriei ca orice 


operă de geniu. 


exprimă în graiul popular moldove 


BIBLIOGRAFIE 


§ Ior Neculce, Letopiseţul Tării Moldovei şi O samă de cuvinte, în 
M. Kogălniceanu, Letopisețele Țării Moldovei, II, Iaşi, 1845; ed. II, Bucu- 
reşti, 1872; reeditată de Al. Procopovici, Craiova, 1932; ed. Iorgu Iordan, 
Bucureşti, 1955; ed. II revăzută, Bucureşti, 1959. 


I. 'Tanoviceanu, Cîteva notițe biografice asupr 
Neculce, în Arhiva, Iași, II, 1890—1891, p. 330—332; Acelaşi, Contribu- 
doveni, în Analele Academiei 


țiuni la biografiile unora din cronicarii mol 
905, p. 240—246; Iulian Mari- 


Române, XXVII, Mem. Secţ. ist., s. II, 1 
nescu, Documente relative la loan Neculce, în Buletinul comisiei istorice 


a României, IV, Bucureşti, 1925, p. 1—104; Gh. Ungureanu, Transcriere 
de documente, în Anuarul Liceului şi al școalei comerciale M. Kogăl- 
niceanu, Iaşi, 1933; Ioan Stupcanul, Unde e mormântul cronicarului Ion 
Neculce?, în Universul, 1935, nr. 118; Mihail Sadoveanu, Ion Neculce, 
scriitor artist, Focşani, 1936; Şerban Cioculescu, La bicentenarul lui Ne- 
culce, în Revista fundațiilor, XII, 1945, nr. 4, p. 331—345; Paul Mihail, 
Cronica lui Ion Neculce în copie din 1781, Iaşi, 1948; Gr. Scorpan, Ion 
Neculce, în Iașul nou, 1950, nr. 8, p. 59—71; Iorgu Iordan, Despre 
limba lui Neculce, în Studii și cercetări lingvistice, 1954, 3—4, p. 337— 
346; I. Verdeș, Ideile social-politice ale cronicarilor din sec. XVII—XVIII 
din Țara Românească şi Moldova, în Din istoria filozofiei în România, 


I, Bucureşti, 1955, p. 7—36; Al. Andriescu, Contribuţia marilor cronicari 
moldoveni şi munteni 


la dezvoltarea limbii literare, în Studii și cercetări 
științifice, Iaşi, serie nouă, tom. III, 1957, secţ. III, fasc. 1—2, P- 97—141; 
C. A. Stoide, Cronica lui Neculce, în Luceafărul de ziuă, Braşov, 1957, 
nr. 2, p. 91—108; Ioan I. Vasiliu, La Prigorenii croni 


carului Ion Neculce, 
în Glasul Bisericii, XXV, 1966, nr. 7—8. p. 694—724; D. Velciu, Ion 
Neculce, Buc., E. T., 1968. 


a cronicarului Ion 


ALȚI CRONICARI DIN SECOLUL AL XVIII-LEA 


Cu Radu Popescu în Țara Românească şi Ion Neculce în Moldova 
istoriografia românească, în: formele ei specifice pentru fiecare din cele 
două. provincii, ajunge la apogeu. De aici înainte cronicile, continuînd 
pînă în preajma războiului ruso-turc încheiat prin pacea de la Kuciuc- 
Kainargi din 1774, nu mai prezintă decît puţin interes literar, fiind 

simple documente sau lucrări ştiinţifice, poate cu o singură excepţie, 
aceea a letopiseţului anonim atribuit lui Enache Kogălniceanu. Cum era 
de aşteptat, în perioada de dominație turcească prin fanarioți, o parte a 
istoriografiei din această vreme este scrisă fie de străini, fie de români, 
în limba greacă. Un cronicar grec al familiei Mavrocordat a fost Constan- 
tin Daponte, autor al unor Efemeride dace din anii 1736—1739 şi al unei 
Istorii a evenimentelor de la 1648 la 1704, mai mult din mijlocul lumii 
grecești din jurul Porții, nu fără referinţe asupra situaţiei din ţările române. 

Alt cronicar grec, originar din Moreea, Petru Depasta, scrie cronica 
intitulată Constantin-vodă sau scrisoarea faptelor vrednice de pomenire 
întâmplate în Dacia supt Constantin Mavrocordat, urmărindu-și stăpînul 
de-a lungul a 8 domnii în Țara Românească şi Moldova, din 1730 pînă 
la 1758. În fine, tot în grecește, un anonim a scris din porunca lui Matei 
Ghica, fiul lui Grigore al II-lea Ghica, o cronică raportînd evenimentele 
petrecute în Moldova între 1695 (întîia domnie a lui Antioh Cantemir) 
şi 1754. Pînă la 1730 autorul compilează izvoadele anteneculciene anonime, 
de la această dată povestirea avînd un caracter personal, în continuarea 
cronicii traduse în grecește de Alexandru Amiras. Este, firește, o cronică 
encomiastică, de laudă a celor doi Ghica (Grigore al II-lea și Matei), în- 
deosebi a ultimului, în domnia căruia cronicarul se opreşte cu doi ani 
înainte de mazilire. 


O cronică iransilvană 


` Istoria sfintei beserici a Șcheilor Brașovului de Radu Tempea, reedi- 
tată de Octavian Șchiau şi Livia Bot (1969), după 70 de ani de la prima ei 
tipărire (Istoria besericei Șcheilor Brașovului — manuscript de la Radu 
Tempe. Publicată cu cheltuiala bisericei Sf. Nicolae din Braşov de Sterie 
Stinghe. Brașov, Ciurcu, 1899) este întiia cronică transilvană în limba 
română, înainte de acelea ale istoricilor Școlii ardelene. 

Cronica a fost redactată începînd din al doilea deceniu al secolului al 
XVIII-lea, cam după 1716. Autorul ei, preotul Radu Tempea, fiul unui 
omonim, numit de aceea Radu Tempea II, era originar din Oltenia sau 
Tara Românească și s-a născut în 1691. A învăţat probabil la şcoala 
bisericii din Șchei, dobîndind cunoştinţe de limba latină şi slavonă. Hiro- 
tonit la 25 de ani în Bucureşti, de mitropolitul Antim Ivireanu, e ales de 
oraş preot la biserica Şcheilor şi în această calitate va lupta împotriva 
unaţiei, ca şi împotriva încercărilor: autorităţii habsburgice de a slăbi 
relaţiile românilor ortodocşi transilvăneni cu Ţara Românească. E numit 

de episcopatul de Rimnic protopop în 1736, arestat pentru cîteva luni 
pentru „rebelie“ față de patriciatul săsesc, dar menţinut în funcţie 
pînă la 1742, cînd a murit. 

Istoria lui Radu Tempea e o cronică ecleziastică, înșirînd, sub formă 
de anale, întîmplările bisericii Şcheilor şi ale capilor ei din anul înteme- 
ierii (1484) pînă în 1742. Prima parte, în care se include şi cronica de 
5 pagini a popei Vasile (în original în limba germană), este succintă. 
Peste două sute de ani (1484—1692) sînt expediaţi în aproximativ 15 pa- 
gini. Abia cîte un detaliu e mai pitoresc. Popa Stan a vrut să fie „mai 
mare“ şi a murit de trăznet într-o șură, popa Ion Corbea, văduv, „s-au 
iertat de preoţie şi s-au însurat“, protopopul Vilcu „nădăjduia în beţie“ 
şi a rămas „de mare ruşine înaintea sfatului“. 

A doua parte a cronicii, narînd restul de 50 de ani, e cam de opt ori 
mai mare şi are pasaje de expunere memorabilă. Cînd Vlădica Atanasie 
Anghel acceptă unaţia, cronicarul notează „plingerea oilor din mijlocul 
lupilor“. 


„În ce chip curva se împodobește împotriva libovnicilor săi, așa și Atanasie, 
îmbrăcîndu-se în toate odăjdiile arhierești și preoţii în feloane, să uniră cu papis- 
taşii, călcînd hotarăle sfintelor săboară. Închisără ochii să nu vază scripturile, ure- 
chile lor plecară spre surle şi trîimbiţe şi lunecară în becisnicia cea cu tobe. Zice 
Ieremia: Vai lumii de zminteală, că nu poate fi să nu vie zminteală, iară mai vai 
prin care vine zminteala (Apocalipsa, 13, stih 11 şi 12). Vrînd lumina a să amesteca 
cu întunericul se făcu tot întuneric, sarea s-au împuţit, păstorii s-au făcut lupi, 
preoţii au călcat legea, rănitu-s-au păstorii cu neînţelegerea şi s-au risipit turma; 
începutu-s-au între noi rumperea credinţei, arătară-să fiii perirei, venit-au la noi 
sfîrşitul, sculatu-s-au a doaua hiară cu doauă coarne ca de miel și le ridică asupra 
răsăritului să rumpă dafinul şi să facă război cu sfinţii și să dea semne și boierii 
cărora să vor închina ei. Zice Zaharia, 2. stih. 6.7: Oh! Oh! fugiţi de la pămintul 


crivăţului, la Sion scăpaţi“. 


Pasajul e neculcian. Cronicarul face şi un calambur: „acel rău gîndi- 
tori şi amăgitori rău Atanasie, sau mai vîrtos a zice Satanasie...“. 

La 1718 a fost ciumă şi secetă şi cronicarul nu uită să însemne urmă- 
rile. „Sărăcimea mînca turtă de in de la pioa de ulei“ sau „sînge de vită 
cu tărițe“ şi „rînsă“ (muguri). Supraviețuitorii se făcuse „negri ca tă- 
ciunii și mieuna ca pisicii“. 

Cînd nu are de relatat calamităţi naturale, văzute ca pedepse date de 
sus pentru călcarea dreptei credinţe, Radu Tempea se opreşte pe larg 
asupra hotărîrii ortodocșilor de a rămîne neabătuţi în legea lor, luată 
cu greu blestem: 

„Iară carele din noi, ce am voit de ne-am legat la acestea, va îndrăzni a-şi călca 


făgăduinţa aceasta şi jurămîntul, care noi nesiliţi de nimeni am făcut, unul ca acela 
să fie afurisit şi blestemat de domnul Hristos şi de maica sfîntă Precestă şi de 

treisuteoptsprăzece părinţi sfinţi, carii au fost în Nichea la întîiul săbor, așijderea 
și de alte sfinte săboare şi de toți sfinţii lui Dumnezău. Partea lui să fie cu spur- 
catul Iuda și cu afurisitul Arie, să-i înghiţă pămîntul de viu ca pre Satan şi Aviron 
să-l ajungă cutremurul lui Cain și bubele lui Ghiezi; să fie casa pustie şi muierea 
lui al şi feciorii lui săraci; lacrămile cele de folos să nu să şteargă de pre fața 
lui în veci...“ 


Episodul revocării protopopului Todor şi a înlocuirii lui prin cronicar 
dă o scenă de comedie, notată ca de anonimii munteni. Radu Tempea 
primeşte carte de la candidatul la scaunul episcopal din Rîmnic cu po- 
runca de a purta el de grijă lucrurilor protopopiei. Înştiinţind pe popa 
Todor, acesta pretinde că nu-l lasă să plece „cinstitul sfat“, Radu Tempea 
declară că el n-ar fi bucuros să plece capul „la poalele sașilor“. Popa 
Todor merge la sfat şi dă pe faţă nesupunerea concurentului său. „Să 
cade să fiți ascultători de noi că ședeți pe moşia noastră, să nu fiți re- 
belie!“ — îi ameninţă sfatul. „Da' locul caselor şi grădinilor noastre, 
cînd au venit moşii, strămoșii aici, oare vîndut-aţi au dăruit-aţi?“ — în- 
treabă popa Radu. „Ni că am lăsat de bună voie“ — răspund reprezen- 
tanţii autorităţii. Dialogul devine tot mai încordat şi transcrierea lui 
foarte vie: 


„Şi iară zicînd: Ni că vom vedea noi acel toiag ce ai în mînă cine ţi l-au dat, 
cum îl vei purta? La aceasta le-au răspuns arătîndu-le şi toiagul; Iacătă-l, de aveţi 
putere, luaţi-l. 

„Şi iară au zis: Ni că vom scrie noi pentru acestea și în sus şi vom vedea ce su- 
meţie ai. Şi li s-au răspuns răstit: Scrieţi măcară unde ştiţi! 

„Și iară i-au zis: Dacă nu asculţi porunca cinstitului sfat, care am dat noi la Popa 
Todor, să fie protopop în locul tătîni-său? Și li s-au răspuns: Nu. — Și nu? — 
Nu. — Şi nu asculţi? — Nici cum (lovind şi cu toiagul în podini înaintea lor). Atunci 
au zis: Mergi afară şi așteaptă puţintel. Și curînd ieșind doi pîrgari, au dat răspuns 
popei Todor să meargă acasă să-și caute de treabă, iar popei Radului: i-au răspuns: 
Dumneata deaca eşti așa sumeţ și nu asculţi de cinstitut sfat, vei rămînea prins aici 
în tinda sfatului“. l 


Precum se vede, Radu Tempea nu e numai primul cronicar transilvan, 
dar şi primul erou dintr-o galerie pe care prozatorii ardeleni, un Slavici, 
un Agîrbiceanu, un Rebreanu și un Pavel Dan o vor ilustra din belşug 
în opera lor. 


IONIŢĂ CANTA 


De la marele spătar Ioniţă Canta (prescurtare din Cantacuzino), cumnat 
cu Grigore Al. Ghica și posesor al unei averi întinse, ne-a rămas o scurtă 
cronică în continuarea lui Ion Neculce, de la a doua domnie în Moldova 
a lui Constantin Mavrocordat (1741) pînă la sfîrşitul celei de-a patra 
domnii a aceluiași domnitor (1769), deci pentru un răstimp de 28 de ani. 

Cronica, succintă, nu este o operă literară, interesează totuşi prin 
unele amănunte referitoare la starea socială contemporană. Iată de pildă 
cum se prezenta aceasta în vremea lui Constantin Mavrocordat: 


ă a doua domnie, scrie cronicarul, multă supărare au făcut ţării 
r că în doi ani ce au domnit văcărit n-au scos, dară au 
şi sărac şi bogat, şi tînăr și bătrîn, tot omul să aibă pecete 
erea capuri; şi mulţi oameni de frică şi de sărăcie fugeau 
şi mulţi periau de frig și de foame, şi mulţi din fruntașii 
şi le-au ras barbele, şi cîte 20 ciferturi lua pe an“. 


„. . . într-aceast l 
cu obiceiuri noi, și măca 
scos hîrtii pre toată luna; 
în sîn, şi pre toată luna c 
prin munţi, şi prin codri, 1 
satelor s-au primejduit cu ulița, 

Ioniță Canta nu este portretist. ca Neculce, dă însă şi unele detalii cu 
privire la caracterul domnitorilor despre care tratează. Astfel Ion Mavro- 
cordat-vodă, fratele lui Constantin, „căuta mai mult chefurile cu mese 
mari, şi cu mezilea de Țarigrad, şi noaptea umbla prin tîrg cu veselii 
şi cu jocuri“. Constantin Cehan Racoviţă, fiul lui Mihai Racoviţă, „au 
domnit cu pace 3 ani cu toţi boierii bine. De atîta era strașnic, că minca 
afion dimineaţa şi la vreme de chindii bea pelin cu ulciorul...“ În a 
doua domnie, sfătuindu-se cu mitropolitul Iacov și cu toţi boierii, a făcut 
sobor şi a interzis cu blestem dajdea văcăritului, care apăsa îndeosebi asu- 
pra săracilor („şi o babă săracă ce torcea în furcă să-și agonisească hrana 
şi comîndul său, trebuia la acea vreme să deie și ea bani la văcărit“). 
Ion Teodor Calimachi, „fecior lui Teodor Calmăşul, carele au fost din 
mazilii cei de gios“, a învăţat carte latinească şi leşească la Liov, iar la 
Țarigrad, unde a petrecut multă vreme ca terziman, elinește, italieneşte 
şi franţuzeşte. Pe acest domnitor îl laudă Canta cu citate din psalmi, 
pentru că a odihnit cu dreptate pe săraci și i-a apărat de toate împotri- 
virile. Pe fiul lui Ion Calimah, Grigore-voievod, „grecii, Drăceştii toţi şi 
cu alte neamuri a lor, îl purtau după voia lor şi mîncau ţara cum le era 
voia şi boierii Moldovei cu nemică nu puteau să se împărtăşească“ — 
scrie cu necaz cronicarul, bucurîndu-se de „moartea de sahie ce au luat 
acest domn la Țarigrad“. Grigore al III-lea Alexandru Ghica însă „greci 
n-adusese mulţi, numai cît erau de trebuinţă curţii sale“. În domnia lui 
a fost un progres în domeniul civilizaţiei şi culturii: 

„A împodobit oraşul Iaşului cu multe cișmele cu apă bună şi îndestulată. Întru 
adevăr că au fost om foarte înţelept și învăţat; și iubind ca şi alţii să se îndestuleze 
cu învăţătura, au făcut minunate şcoale aproape de sfînta mitropolie în Iași, întru 
care să se înveţe multe feluri de învățături și multe limbi. Adus-au şi dascăli foarte 
învăţaţi; făcut-au şi orînduieli dascălilor și ucenicilor, ca să-şi știe fieşcare leafa şi 
rînduiala lor“. 


Povestirea lui Ioniţă Canta se oprește la 4 decembrie 1769, cînd a 
murit „de moarte firească“ domnitorul Constantin Mavrocordat în Iaşi. 

Autorul avea de gînd să-și ducă letopiseţul mai departe, nu știm însă 
dacă a făcut-o. 

Cronica lui Ioniță Canta s-a păstrat într-o copie a lui Vartolomei Măză- 
reanu din 1773 şi într-alta, nu ştim de cine, din 1783. Titlul ei este: 
„Letopiseţul Ţării Moldovei, carile întîi a fost scris pînă la un loc de 
Nestor Ureche vornicul, iară de la un loc de Miron Logofătul, iar de acolo 
de Ion Neculce, iar peste tot de Ion Cantacuzino vel-spătar. De notat 
că Ioniţă Canta, înfăţişînd istoria continuă a Moldovei de la 1359 pînă 
la 1769, se aşază în rîndul marilor cronicari: Ureche (Nestor după el), 
Miron Costin şi Ion Neculce. 


LETOPISEȚUL ANONIM AL MOLDOVEI (1733-1774) 


Cronica ghiculească anonimă, tradusă în preceşte de Alexandru Amiras, 
a fost continuată în limba română de un alt anonim, în care Mihail Kogăl- 
niceanu vedea pe strămoșul său Enachi Kogălniceanu, biv vătav de aprozi. 
Pasajul pe baza căruia s-a făcut atribuţia: „şi înștiinţîndu-se domnul de 
la mine Enachi Kogălniceanu, ce eram comis al doile“, s-a dovedit o misti- 
ficaţie a lui Mihail Kogălniceanu, în realitate sunînd altfel în manuscris: 
„înștiinţindu-se domnul din Enachi Kogălniceanu ce era vtori comis 
atunce“. e Maat | 

Mihail Kogălniceanu afirmă că letopiseţul de la întîia domnie a lui 
Constantin Mavrocordat (1733) pînă la a doua domnie a lui Grigore al III-lea 
Alexandru Ghica (1774) a fost scris la Țarigrad, ceea ce ar motiva inde- 
pendenta sa atît de Neculce, cît şi de Ioniţă Canta. Într-adevăr, anonimul 
n-a cunoscut pe Neculce, căci despre întiia domnie a lui Constantin 
Mavrocordat, povestită de Neculce, spune: „În zilele acestui domn ce s-a 
fi lucrat nu știm, că n-am găsit nicăiurea scris“. 

Fără a fi scutită de spirit de corp, cronica anonimă are ca şi aceea 
a lui Neculce un caracter independent, ceea ce-i sporeşte valoarea de 
document, fiind mult mai întinsă decît aceea a lui Ioniţă Canta şi avînd 
în plus o fizionomie proprie. Autorul nu se ridică la înălţimea lui Ne- 
culce, dar nu i se poate contesta un mic talent literar de povestitor al 
evenimentelor la care a asistat uneori de aproape, alteori numai le-a 
auzit. 

Despre Grigore al II-lea Ghica ne spune şi el ca Neculce că „făcea 
mese mari cu toţi boierii cu zicături şi cu multe eglingele“ şi că zidise 
un foișor în dealul Copoului „cu tot felul de boiele“ după moda turcească, 
de unde se eglendisea (distra) privind întrecerile la jocul de halca şi dă- 

ruind pe cîștigători cu grele cumaşuri (stofe scumpe). Alexandru Ghica, 
terzimanul Porții, vizitîndu-l la Iaşi, a fost lovit la întoarcere în cort de 
un trăznet „arzîndu-i săgeata o giumătate de barbă şi hirtiile din sîn, 
topindu-i şi un lanţ de aur a iconiţei ce purta în sîn“. Terzimanul a rămas 
întîi ca mort şi însoțitorii i-au anunţat chiar decesul, totuşi, s-a trezit din 
leşin teafăr. 

Constantin Mavrocordat a introdus în a doua domnie isprăvniciile din 
ara Românească şi a fixat darea de un ort la fiecare sfert de cap de 
zece bucate. Reforma fiscală i se pare cronicarului boier prea în favoarea 
ţăranilor, de unde și nemulţumirile sale în comentariile despre domnitor: 


„Uşele divanului erau deschise şi multă vorbă cu prostimea avea, cît atita le de- 
dese obraz, cît nu putea nime din boieri ca să zică măcar cît de puţin lucru vreunui 
țăran, că îndată striga la vodă, şi pentru un lucru de nimica a unui ţăran cît de 
prost. făcea pe un boier mare mascara şi-l închidea. Şi mai dăduse o poruncă în 
țară ca să nu fie volnic nime a lua cuiva măcar un ou fără de bani, nici slujbaş, 


nici altul nime“. 

Acelaşi domnitor s-a apucat de capul preoţilor să-i înveţe carte, „fră- 
mîntîndu-i în tot chipul“. Pe călugării greci i-a evacuat din- mănăstirile 
cele mari sub învinuirea că stau cîte un minut înaintea femeilor, cînd le 


3 tămiiază în biserici, privindu-le cu gînd rău, „din talpă pînă în cap“, iar 
pe preoţii analfabeți i-a pus să înveţe a citi şi să facă slujba în limba 
română: | 


„Poruncit-au de au adus şi cărți pe-nţeles din Țara Românească, căci în Moldova 
nu se afla Evanghelii, Apostoli şi Leturgii, dînd poruncă mitropolitul acele cărți 
să le cetească pe-nţeles pe la biserici; mai porunci domnul mitropolitului și episco- 
pilor să facă tipografie fieştecare la eparhia lui, ca să se tipărească cărți pe-nţeles. 
Și aşa s-au apucat de au făcut stampă şi de atuncea şi pînă acum lucrează acea po- 


menire în pămîntul Moldovei .. .“ 


Pe Ion Mavrocordat cronicarul îl condamnă, pentru că a scos „goştină 
întreită, cîte 11 parale de oaie, care greutate şi nevoie nu poci arăta cîtă 
au făcut pe bieţii săraci... mulţi din prostime îşi ucideau vitele cele 


mai proaste ca să nu le plătească...“ Asemenea și Grigore al II-lea Ghica 


„multe blăstemuri a luat de la săraci, pentru văcărit, ales de la babile 


cele văduve, pînă una au zvîrlit cu o piatră în el în ziua în care au purces 
din Iași...“ Impozitele lui Grigore al II-lea Ghica în ultima lui domnie 


în Moldova (a treia) au întrecut orice măsură: 
cuniță cîte 50 parale de vită; cu 


se suia la 60 de parale vita. Mai 
au răcit vremea, au scos şi 


„Grigore Ghica, după ce au venit au şi scos 
adăușag şi cu bani vechi şi cu răsura slujbașilor, 
scos-au desătina, şi goștina, și vădrăritul; şi după ce s- 

peceţi pe ţară de au plătit toţi, scoţind şi văcărit cîte 2 lei, 6 potronici vechi de 
vită, şi răsura deosebit“, 


Fînul lipsind, s-au făcut furaje din acoperișurile de stuf ale caselor. 

Desființarea veciniei în 1749 de către Constantin Mavrocordat nu are 
adeziunea cronicarului, dar relatarea modului în care s-a făcut reforma 
nu-i mai puţin interesantă. Vecinii se strînsese la divan de pretutindeni 
„cu mare obrăznicie“, zice el. La întrebarea domnului de cînd sînt vecini, 
boierii au răspuns că nu i-au cumpărat ei, ci așa i-au găsit pe moşiile lor 
din moși-strămoși: 


„Atuncea au poroncit vodă cu mare hotărîre să nu mai fie vecini de aici înainte, 
numai pentru că şed prin satele boiereşti şi se hrănesc pe moșiile lor, să lucreze cîte 
douăzeci şi patru de zile într-un an boierilor vara şi iarna; au să dea cite doi lei 
de fieştecare casă şi să lucreze cite 12 zile pe an vara şi iarna“. 


Din păcate, în această a treia domnie a lui Constantin Mavrocordat a 
fost secetă şi lăcustele au distrus în întregime recolta, încît oamenii ajun- 
sese să facă făină din coji de copaci şi din ghindă de stejar. Situaţia nu 
s-a îmbunătăţit sub Constantin Cehan Racoviţă, introducătorul altui ne- 
sfîrşit pomelnic de biruri: 


„.- atuncea au găsit toți cu cale ca să scoată văcăritul cîte pol leu de vită bani 
vechi, şi răsură 4 parale de vită, care mai pe urmă scoţînd și adăoşag cîte 20 parale 
bani vechi de vită, s-au făcut 92 de parale de vită, scoţînd şi sferturile de agiuns, 
încă îndoite, vînzînd şi alte slujbe: ocnă, vămi, mortasăpii, și de vară iară coniţă 
cîte un leu bani vechi, și pe urmă şi adăoşag cite 20 parale iară bani vechi, care 


făcea 70 parale de vită...“ 


Matei Ghica, fiul lui Grigore al II-lea Ghica, era „măreț şi iute la 
miînie şi iubitor la bătăi“, deşi nu ştia rîndul la judecăţi în divan. Îi 
plăcea și lui, ca şi tatălui său, să facă „zăfchiuri cu zicături, cu primblări, 
cu jocuri, iubind și partea muiereascăt. Invita la curte jupinese mari, le 
punea să danseze, iar el şi cu doamna priveau. x 

Scarlat Ghica, fratele lui Matei, se ţinea şi el de „zicături, jocuri şi 
primblări“ şi nu observa ruşfeturile încasate de ispravnicii săi ticăloşi. 
Boierii încercau să convingă pe mitropolitul Iacov de a dezlega văcăritul 
de blestem, dar acesta, om plin de demnitate, le-a arătat cîrja, simbolul 
puterii sale, și le-a zis: „luaţi-o şi faceţi ce ştiţi“, Ion-vodă Calimah „era 
un om prea fricos de frig că şi vara umbla cu două blane, şi aprindea 
mangal în odaie, şi era şi scump“ (avar). Pe timpul său, ţara era condusă 
de Iordache Stavarachi, grec cu mare trecere la Poartă, care prin abuzu- 
rile sale a stîrnit ura tuturor boierilor păminteni. Deportînd pe o parte 
din aceştia sub pretext că-i trimite la Țarigrad ca să arăte nevoile ţării, 


413 


hets, 


CE Scanned with OKEN Scanner 


ISTORIA LITERATURII ROMANE 


Stavarachi a provocat reacţia celorlalţi boieri, care, pentru a scăpa de el, 
au sculat țărănimea. Cîteva mii de ţărani s-au adunat la curte, ca altădată 
sub Alexandru Iliaş, forțînd porţile și strigînd: să ne daţi pe Stavarachi: 
Stavarachi a fugit și răscoala norodului s-a întors împotriva boierilor 
exploatatori de baştină: „zic că au fost îmblînd cîţiva din boierii cei mari 
ca să-i potoale; la care zic că i-ar fi lovit prostimea . ..“ comentează cro- 
nicarul de pe poziţia sa de clasă, ca şi Miron Costin. 

În legătură cu rolul agenţilor diplomatici ai Moldovei la Poartă în 
epoca fanarioţilor, cronica anonimă atribuită lui Enache Kogălniceanu dă 
referințe unice, extrem de importante. Se arată că unii domnitori erau în 
strictă dependenţă de capuchehăile lor şi că în realitate agenţii diploma- 
tici nu reprezentau pe domnitori la Poartă, ci domnitorii reprezentau pe 
agenţii lor diplomatici în ţară. Iordache Stavarachi şi Nicolae Şuţu, doi 
dintre agenţii diplomatici fanarioți, au guvernat efectiv de la Constantino- 
pol, primul pînă la 1765, cînd a fost sugrumat în închisoarea bostangiilor, 
al doilea pînă în 1770, cînd a fost decapitat împreună cu domnitorul Gri- 
gore Calimah (uciderea lui Iordache Stavarachi a dat naştere şi unui 
cîntec în limba greacă, tradus în limba română în 1767). 

_Spînzurarea la Constantinopol a lui Alexandru Dracu (fratele lui Nico- 
lae Şuţu), omorîrea lui Ilie Cantacuzino la Iaşi în timpul domniei lui Ion 
Calimah constituie povestiri independente în cronică, adevărate nuvele. 
Alexandru Dracu a fost învinuit că voia să facă comerț de sclave, iar 
Ilie Cantacuzino că asasinase pe o slugă a sa tocmai pe cînd îşi serba 
nunta. 

Pe vremea lui Grigore al III-lea Alexandru Ghica ar fi fost un lux 
vestimentar excesiv. Spre a-l combate, domnitorul s-a îmbrăcat el însuşi 
în haine de postav ordinar (libadă), silind pe boieri să-l imite. Mai tîrziu 
a făcut cu meşteri din Polonia şi Germania o cherhana, adică fabrică de 
postav, la Chipărești, unde Bahluiul se varsă în Jijia, prima fabrică de 
postav din Moldova, neapreciată de turci, care, zice cronicarul, „ştiu nu- 
mai bani să ceară, iar de acolo mai mult nu vrea ca să ştie“. 

Războiul ruso-turc dintre 1769 şi 1774, în care turcii au suferit numai 
înfrângeri, este. narat obiectiv, fără ca cronicarul să întrevadă viitorul 
ce se deschidea ţărilor române, perspectiva eliberării de jugul turcesc 
(pacea de la Kuciuc-Kainargi). De altfel, cronica se sfirşeşte ceva mal 
înainte de încheierea păcii. Autorul anonim sau altcineva adaugă un 
epilog despre starea domnilor şi boierilor fugiți la Țarigrad, o satiră pe 

tema costiniană a deșertăciunii (Oh! lume înșelătoare...), amintind 
transfugilor vremea cînd: 

Cu butca cu patru cai, 

Făcînd zefchiu ca nişte crai, 


Lăutarii le cîntau, 
Grija ţării nu purtau... 


şi recomandîndu-le ironic ocupaţii considerate înjositoare: 


Aceasta de nu le vine, 
Și vor să trăiască bine, 
Apuce-s? de băcălie, 
Că-i mai mare boierie. 
S-aceasta de nu le place, 
Pe hamal vază ce face, 
Că cît îi ziua de mare, 
Cară lemne în spinare. 


Alte mansupuri, funcţii, poetul se fereşte să mai propună, de teamă, 
pretinde el, să nu... răcească. 


LITERATURA DE CEREMONIAL 


Aici este cazul de a spune un cuvint despre Condica ce are întru sine 
obiceiuri vechi și nouă a prea înălțaţilor domni, scrisă de Gheorgachi al 
II-lea logofăt, la 1762, în Iaşi, din porunca domnitorului Grigore Cali- 
machi, singura lucrare de ceremonial din literatura noastră veche. 

La baza scrierii logofătului Gheorgachi stau două lucrări bizantine, 
Descrierea ceremoniilor curții de Constantin Porfirogenitul şi Despre 
demnităţile palatului de Georgeos Codinos (cunoscut mai mult sub nu- 
mele funcţiei sale de majordom: Curopalat). Era firesc ca autorul român 
să se servească de operele de specialitate bizantine (şi mai ales de cea 
de-a doua, pusă la contribuţie şi de Dimitrie Cantemir în Descriptio Mol- 
deviae), deoarece ceremoniile de la curtea domnească din laşi nu erau 
decît o adaptare a celor de la palatul împăraţilor Bizanțului, fireşte, 
complet decăzute şi aproape anulate în timpul stăpinirii turceşti (se mai 
păstrau numai unele ritualuri religioase din timpul sărbătorilor ortodoxe). 

În condica lui Gheorgachi întîlnim unele obiceiuri de caracter folclo- 
ric, precum rostirea unor oraţii cu prilejul sărbătorilor, închinarea paha- 
relor însoţită de cuvîntări la ospeţe, terminarea meselor prin jocuri, stro- 
pitul cu apă a doua zi de Paști, zis şi „trasul în vale“, scoaterea cailor 

la ceair de Sf. Gheorghe, diferite distracţii (halcaua, pehlivanii, cîntecele 


lăutăreşti), trataţiile cu cofeturi şi cafea. N 
Iată de pildă ceremonia ospăţului domnesc de Crăciun: 


„Au fost obicei la domnii cei mai vechi, cînd era giugul țării mai ușor, de nu 
lipsea masa cea domnească, şi masa se făcea în divanul cel mic, cu cheltuiala vis- 
teriei, făcîndu-se izvod cu pecete domnească, de arhierei și de toată boierimea, cîți 
se întîmpla la Eşi, să se afle la masa domnească, între care era rînduiți și doi 
vornici de poartă; însă boierii cei rînduiți de masă era pîn la vtori logofăt; iar 
cîndu nu se întîmpla toată boierimea la Eşi, ca să se împlinească masa, să rînduia şi 
din boierii al doilea şi mai ales pe cei ştiuți de domnu. Și cînd se aşază domnul 
la masă, să face slobozire de un tun. Vel postelnicul cu toiagul în mînă, vel spathar 
cu sabia la umăr şi cu buzduganul în mîna dreaptă, răzimat pe pieptul său, îm- 
brăcaţi în caftane, stau zvorindu la spatele domnului. Vel paharnic, îmbrăcat în caf- 
tan şi cu 7 coți taftă narangie legaţi peste umăr, zvoreşte înaintea domnului; şi 
vutca ce să dă înaintea mesei şi vinul cupariul pune; şi vutca şi vinul în pahar și vel 
paharnicul cu mîna lui dă domnului“. 


Dregătorii care aveau grijă de masa domnului erau numeroşi. Stol- 
nicul, mai marele bucătăriei, lua credinţă din bucate, medelnicerul, după 
ce ajuta pe domn să se spele pe miini, servea mîncările și schimba tal- 
gerele, vel clucerul aducea mezelile (zacusca), vel vameșul cofeturile 
(desertul). 

Autorul arată că înainte mesele domneşti erau dese, dar „de cînd 
s-au ingreuiat giugul ţării cu mucareriuri şi cu alte adause cheltuiale, 
s-au scurtat și veseliile mesilor, făcîndu-se rar o masă sau doao, de către 
un domn în domnia lui“. _ 

Foarte costisitor era ceremonialul primirii unui iuciutilun paşă (paşă 
cu trei tuiuri) în laşi. De asemenea (lucru care scapă cronicarului), cere- 
monialul era şi umilitor, necesitînd sărutarea piciorului pașei de către 
domnitor şi boierime. Paşa, făcînd pe darnicul, împărțea tuturor haine 
scumpe, domnului o blană de samur, fratelui domnului o mantie îm- 
podobită cu fir (cherachea), lui divanefendi (secretarul domnului) o haină 
îmblănită (cubur cu sîngeap), marelui postelnic o haină căptușită cu 
hermină (cacum), celorlalţi binișuri, haine de paradă din postav albastru. 
Natural, paşa se recompensa din darurile în obiecte şi bani lichizi ai 
domnitorului. Pe timpul cît stătea la Iaşi, în cortul său, nu era voie să 
bată nubet la chindie, adică să cînte fanfara, pașa putind ordona însă 
să cînte meterhaneaua sa. În general, meterhaneaua românească executa 
tot cîntece turcești, pestrefuri sau arii greceşti, scopos, din instrumente 
și din gură. Înalţii demnitari turci erau aşteptaţi la Galaţi cu o cocie (tră- 
sură acoperită) trasă de șase cai şi transportaţi cu opriri la aşa-numitele 
conace, minuţios pregătite dinainte. 

MIHAIL CANTACUZINO 


Pentru perioada 1729—1769, în afară de Efemeridele dace ale lui Da- 
ponte, scrise în grecește, cu informaţii numai despre anii 1736—1739, 
singura cronică a Ţării Românești este Istoria, de asemenea grecească, 
dar concepută întîi în limba română, a cneazului Mihai Cantacuzino. 


În unele privinţi, acesta repetă destinul lui Dimitrie Cantemir. S-a 
născut în 1723 ca fiu al lui Matei Cantacuzino şi al Bălașei Drăgănescu 
şi a avut o carieră remarcabilă. Vel medelnicer în 1747, este vel stolnic 
în 1753 şi vel vistier în 1755. La patruzeci de ani era logofăt, iar în tim- 
pul războiului ruso-turc vel ban, în care calitate conduce de fapt întreaga 
țară, cu spătarul Pîrvu Cantacuzino, şeful partidei ruso-file şi organiza- 
torul răscoalei „volintirilor“ împotriva turcilor, din 1769. Mihai Canta- 
cuzino a făcut parte din deputaţia de boieri trimişi la Petrograd pentru 
a încheia o alianţă cu ruşii, astfel că la sfîrşitul războiului, în 1774, silit 
să se expatrieze, s-a stabilit, sfătuit de Potemkin, în Rusia, unde i s-a 
conferit gradul de general-maior și titlul de consilier de stat, dindu-i-se 
7 sate şi 2000 de şerbi în gubernia Moghilev. Era căsătorit cu Elena, 
fiica logofătului Constantin Văcărescu, unchiul poetului Ienăchiţă Văcă- 
rescu. A murit, ca şi Dimitrie Cantemir, fără să-şi poată revedea patria, 
în etate de aproximativ 70 de ani. 

Opera sa principală, Istoria Ţării Românești, cuprinde o expunere a 
evenimentelor de la întemeiere, fixată la 1215, şi pînă la 1774, tratatul 
de pace de la Kuciuc-Kainargi, o istorie așadar completă a Valahiei, plus 
amănunțite date geografice şi statistice, ca şi Descriptio Moldaviae de 
Dimitrie Cantemir. Pentru prima dată se dau aici date asupra hotarelor 
ţării şi raielelor turceşti; se descriu munţii cu culmile şi trecătorile înspre 
Ardeal, apele, drumurile cu distanţa în ore, apoi se arată împărţirea pe 
eparhii şi judeţe, orașele, mănăstirile şi căpităniile, şi se indică punctele 
de vamă și tariful vamal. Găsim referinţe importante despre industrii, 
comerţ şi mine, despre clasele sociale, dări, justiţie, învățămînt, spitale, 
venituri de stat și private, tributul plătit Porții, în fine despre reforma 
lui Constantin Mavrocordat. Începută încă din ţară, această operă, redac- 
tată în limba greacă, a fost terminată la 30 ianuarie 1776 şi a fost utili- 
zată în manuscris de generalul Bauer, la alcătuirea operei sale Mémoires 
historiques et géographiques sur la Valachie, apărută la Frankfurt şi 
Leipzig în 1778. Tot în manuscris a fost consultată lucrarea lui Mihail 
Cantacuzino de către Naum Rîmniceanu, care reproduce partea descrip- 
tivă, geografică și statistică în a sa Hronologie a domnilor Țării Româ- 

neşti, din 1800, atribuind-o însă greşit lui Pirvu Cantacuzino. Istoria 
Valahiei s-a tipărit în greceşte de către fraţii Tunusli la Viena, abia în 
1806, fără numele autorului. 

Cea de-a doua lucrare a lui Mihai Cantacuzino, Ghenealoghia Cantacu- 
zinilor, scrisă în Rusia şi terminată în 1787, este o scriere tendențţioasă, 
de laudă a familiei din care autorul făcea parte. La început, cneazul ticlu- 
ieşte un arbore genealogic, încercînd să demonstreze că strămoşii săi se 
trag, nici mai mult, nici mai puţin, „din neamul de Valois, din perii de 
Franţiia, începîndu-se de la anul 800“, anume din Nicolas Valois, pair 
de France, contemporan cu Charlemagne. De la postelnicul Constantin 
Cantacuzino, cel ucis de Grigore Ghica, înainte, datele sînt însă noi şi 
preţioase. În povestirea unor evenimente, genealogistul dă chiar dovadă 
de talent literar, de pildă cînd povesteşte intrarea în București a volun- 
tarilor, la 1769, cu două trimbiţi şi cu steaguri improvizate din cearşa- 
furi puse în virful unor prăjini. 

Ghenealoghia Cantacuzinilor avea ca anexe „trei condici pe limba ro- 
mânească“, cu acte, corespondenţă și manifeste din timpul războiului 
ruso-turc (1768—1774). Ultimele două s-au pierdut. Se cunoaşte numai 
conţinutul primei anexe, traduse în greceşte. Ca și Cantemir, Mihai Can- 
tacuzino spera într-o eliberare a ţărilor române prin ajutorul ruşilor şi 
pregătea terenul pentru întemeierea unei dinastii ereditare domneşti în 


Valahia. 


STOLNICUL DUMITRACHE 


V. A. Ureche a descoperit și publicat în 1887—1888 o copie din 1782 
a lui Nicolae Piteşteanu de pe o cronică a biv vel stolnicului Dumitrache, 
pe care, lipsindu-i titlul, a denumit-o Istoria evenimentelor din Orient 
cu referință la principatele Moldova și Valahia din anii 1769—1774. 

Este ultima cronică a Ţării Românești, scrisă în secolul al XVIII-lea, 
reluată și continuată la începutul secolului următor, în grecește, de Naum 
Rimniceanu și în româneşte de Dionisie Eclesiarhul. Dumitrache, numele 
de, familie nu i se cunoaşte, s-a născut prin 1720. A fost medelnicer, 
stolnic, clucer şi, ca om de credinţă al Ghiculeștilor, epitrop al Spitalului 
Pantelimon din Bucureşti. După terminarea războiului ruso-turc, a fost 
trimis oficial al ţării la Constantinopole, ştiind turcește, greceşte, poate 
şi italieneşte. Împreună cu fiul său Răducanu, a luat parte în 1792, sub 

Mihai Şuţu, la fixarea hotarului Țării Româneşti cu Transilvania. A mu- 
rit între 12 februarie și 28 martie 1796 în București. 

Cronica stolnicului Dumitrache este o istorie a războiului ruso-turc 
dintre noiembrie 1769 și februarie 1775, întocmită de un martor ocular 
al evenimentelor şi reconstituită din informaţii orale, acte și documente 
oficiale. Autorul are un oarecare orizont de politică internaţională și 
relatează și fapte petrecute în ţările vecine. Sînt înfăţişate astfel împre- 
jurările care au precedat prima împărţire a Poloniei şi se reproduc mani- 
festele date de cele trei puteri cu prilejul acestei împărțiri. Sînt descrise 
amplu cele cinci campanii ale rușilor împotriva turcilor în ţările noastre, 
Balcani, Asia Mică şi pe Mediterana, se prezintă chiar întîmplările. con- 
temporane din Egipt. La sfîrşit se dă textul complet al tratatului de pace 
între ruşi şi turci de la Kuciuc-Kainargi. 

Povestirea în genere este împiedicată şi deslînată, deși nu lipsită pe 
alocuri de culoare. Mai interesant e capitolul despre „patimile ticăloasei 
patriei noastre Ţara Românească“ în anul de graţie 1769. Împărăteasa 
Ecaterina a II-a trimisese un emisar, pe pod-polcovnicul Nazarie Karam- 
zin, cu misiunea de a trata o înţelegere în vederea izgonirii turcilor din 
ţările române. Karamzin luase legătura cu spătarul Pîrvu Cantacuzino 
şi cu egumenii de Argeș şi de Vieroș. În ziua de 5 noiembrie 1769, un 
căpitan Lăpuşneanu, cu o oaste de strînsură compusă din văcari, ciobani, 
porcari de peste Olt, sculaţi de un anume Constantin Fălcoianu, la care 
se adăugară corpul arnăuţilor căpitanului Zgurali şi cîţiva soldaţi ruşi, 
atacară Bucureștiul şi îndeosebi pe turci. 

Cronicarul narează gîfîind: 


„Noemvrie 5 zile, vineri, fiind cam despre ziuă, în Bucureşti ne pomenim cu 
un ramăt de „stupai!“ amestecat cu „vai!“ şi un chiloman împărtăşit cu „aman“; 
ci turci prea puţini perind, ceilalţi s-au dus la Giurgiu. După ce se lumină de ziuă, 
ce să vezi? acea adunătură, mulţi însărcinaţi, chip de armaţi, cu strămurări de boi, 
cu lănci de pe la oi („aideţi noi, lipsiţi voi“), împreună cu tilharii de arnăuţi şi altă 
multă străinătate, cu bucureșteni amestecată, prădară tot norodul, prin hanuri şi 
mahalale, şi la urmă mai toată ţara“. 


Evident, avură de suferit şi boierii, care, văzind primejdia, „îşi nă- 
pustiră avuturile şi (părăsiră) patria, strecurindu-se cu mare frică, care 
cum putea“. Voluntarii instruiți de ruși deprinseseră „comanda stupai! 
(marş!), de unde şi denumirea de stupai dată lor de cei care nu vedeau 


întîmplările cu ochi buni: 


„Nu ne ajungea — scrie cronicarul boier — groaza ce purian ca nu cumva turcii 
intorcîndu-se să ne cuprindă în București, ci și stupaii ne înfricoșa“, 

Domnitorul Grigore al III-lea Alexandru Ghica, luat prizonier la hanul 
Şerban-vodă, este expediat feldmareșalului Rumeanţev, iar vistiernicul 
Mihai Cantacuzino şi logofătul Nicolae Brîncoveanu pleacă în deputăţie 
la Petrograd. Nazarie Karamzin, asediat la Comana de turci, se apără 
vitejeşte numai cu 500 de cazaci. Îi sare în ajutor Pîrvu Cantacuzino cu 
voluntarii săi, dar cade în luptele de la Cilnişe. În sfîrșit, Karamzin este 
despresurat de grenadirii general-maiorului Alexandru Zametin, care 
alungă pe turci. | 

Limba stolnicului Dumitrache provoacă nedumeriri şi zimbete. Un vo- 
lintir „rumeliotis“ este după „cîiafet“ chiar „citac deliormănean“, iar 
barba o are „cerceve-sacali“. 


POVESTIRI ISTORICE ÎN VERSURI 


Din a doua jumătate a secolului al XVIII-lea datează cîteva povestiri 
istorice în versuri, impropriu numite cronici rimate, deoarece conţin nu 
o suită de întîmplări, ci un singur episod. Originea acestor povestiri ano- 
nime pare a fi cultă, cărturărească, ca şi aceea a cronicilor rimate de 
la începutul secolului al XIX-lea, datorite pitarului Hristache şi lui Zilot 
Românul. | 


ISTORIA ȚĂRII ROMÂNEȘTI DE LA LEAT 1769 


S-a păstrat în mai multe variante Istoria Ţării Românești de la leatu 
1769 și a Bucureștilor săracii, o povestire în versuri despre răscoala 
„volintirilor“ lui Pîrvu Cantacuzino, cunoscută, în termeni foarte apro- 
piaţi, din cronica stolnicului Dumitrache. Autorul anonim, identificat de 
unii, fără argumente, cu Ștefan Rusănescu, este indiscutabil un boier, 
căci prezintă întîmplările cu ironie, văzînd în răsculați o bandă de hoţi 
puși pe pradă: 

Cînd începum a vedea mai bine: 
O mascara peste fire. 

Ce să vezi și ce să zici? 

O grămadă de calici, 

Blestemaţi şi porci de cîine — 
Toate ulițele pline — 

Cu cîte-un peșchir la mînă, 

Şi-n cap pene de găină. 

Orice mergeai, de-ntrebai, 

„Ei îţi răspundea stupai. 

Comandantului răsculaților, polcovnicului Ilie Lăpușneanu, şi secon- 
danţilor săi, egumenilor de Argeş (Damaschin) şi de Vieroş (Sofronie), 
care „tinea bastoane şi judeca din canoane“, li se face un portret cari- 
catural: 


Şedea în spătărie 

Acel polcovnic Ilie, 

Pă poreclă Lăpuşnean, 

Cu conteșşul lui Ciocîrlan, 
Îmbrăcat, înfăşurat, 
Părea că este un gînsac umflat, 
Cu o săbioară încins 

Și vorba cam cu plins, 

La obraz rumeor, 

Umbla cu capul gol. 

De a dreapta Argeşanul 

Şi de stinga Vieroşanul, 
Amindoi arhimandriţi 

Cu minte şi iscusiţi. 


Acelaşi aspect ridicul, de bilci, după mentalitatea ostilă a autorului, 
îl are oastea de adunătură a căpitanului Marcu: 


Numai vieri, plugari 

Și mămăligari... 

Unii cu frîne de tei, 
Alţii cu scări de curmei, 
Cite unul, doi, călare 

Şi cu bundii la spinare. 


Maiorul Zgurali vorbeşte cu Deli-Costea în greceşte: Ego ilte me askeri 
/ Na ton vano is to heri, / Ke tora ti tergiazi / Os toso na me pirazi /. 
Eu am venit cu oastea ca să te iau în mînă şi acum ce tot zăboveşti ca 
să mă superi? — dovadă că autorul era cult. El comentează aducerea 
forțată a boierilor la curte şi capturarea domnitorului dușmănos, dar 
este de acord cu trimiterea deputăţiei la Petrograd şi deplinge moartea 
eroică a spătarului Pîrvu Cantacuzino în lupta cu turcii: 


Dar spătariul Pirvul, săracul, 
Pentru ţară-și pusă capul, 
Tot ca să ne izbăvească 

Din robia cea turcească. 

UN POEM DEDICAT LUI RUMEANŢEV 


Biblioteca M. Eminescu a Universităţii din lași posedă un fragment de 
44 de pagini (lipsesc 24 de la început) dintr-un poem dedicat de moldo- 
veni feldmareșalului Rumeanţev, comandantul oştilor rusești în războiul 
dintre 1768 şi 1774. Poemul se încheie cu bătălia de la Giurgiu din anul 
1772. Autorul n-are meşteşugul versificaţiei, nici un dar poetic deosebit, 
totuşi, unele crîmpeie au anume mișcare, precum bătălia în care îeldma- 
reşalul Rumeanţev intervine personal în fruntea grenadirilor: 


Turcii cum îl văd se umplu de frică, 
Vor să se gătească prea cu mare pripă. 
Deodată călărimea le iese înainte; 
Hala, hala, zic cu năvăliri multe. 
Atunci şi vizirul din ienicerime 

Mulţi viteji alege şi tot pedestrime. 
Pe-aceștia numeşte dalcălici să fie, 
Ca nişte îndrăzneţi la moscali să vie. 
Și-ndată cum purced, aşa, pînză, merg 
Unde era Baor, ca să se aleagă. 

Cu săbiile goale intră, năvălesc, 
Careaua mai sparg şi tot se silesc. 
Atunci felămareșal singur au stătut, 
Din careaua doua granatiri au zmult; 
Aleşi granatiri din pervoe polc, 

Şi cu mare grabă intrară la loc. 


La luptă iau parte și „volintiri husari“ moldoveni. 

După luarea Brăilei, Rumeanţev vine la Iași, întimpinat de arhierei, 
boieri din Moldova şi din Țara Românească. Ca altădată Petru cel Mare, 
felămareşalul impresionează prin simplitate militărească, prin lipsa ori- 
cărei vanităţi, prin spiritul său popular: 


Așadar, cum vine, fără de mîndrie, 
S-au împreunat cu țăromonie. 

Atunci şi vlădica, nu prea cu lungime, 
Mulţămită-i face, oraţie spune. 

Și arhiereii iară se-mpreună 

Şi cunosc o faţă veselă şi bună. 

După arhierei s-au împreunat 

Toată boierimea şi l-au întrebat, 

Pe fieştecare păn-la cel mai mic; 
N-au arătat mîndrie nici pic. 

Toţi ne-am minunat de-atita mărime, 
Cum poate să fie fără de mîndrime. 
Era şi alţi boieri atuncea veniţi 

A Vlahiei, zic, acei mai vestiți. 

La sfîrşit, poetul închină feldmareșalului versuri de slavă, după moda 

timpului, în acrostih: 
Cum astăzi cu toţii slobozi de sîntem, 
Cu o gură toţi noi lui să-i zicem: 
Romanţov niciodată s-au învrednicit, 
Oricînd ca să aibă feldmareşal vestit, 
Mi se pare mie că nici Șţipionii | 
Amîndoi n-au fost ca tine nici unii, 
Nu că mă-mbunez, ci adevăr arăt, 
Tie ţi se cade — şi pietrele văd — 
Orice fel de cinste și laudă mare, 
Va zice oricine, fără de apărare. 


STIHURI ASUPRA DOMNULUI GRIGORE GHICA-VOIEVOD 


Uciderea la Iaşi a lui Grigore al III-lea Alexandru Ghica de către un 
capegi-bașa în ziua de 12 octombrie 1777 a dat naştere, ca altădată tăie- 
rea lui Brîncoveanu, unui cîntec pe care Mihail Kogălniceanu l-a atribuit 
în chip arbitrar strămoşului său Enachi Kogălniceanu. Ulterior, s-au 
descoperit 14 variante ale acestui cîntec, din care cel puţin două (ms. 
nr. 830 şi 2507) au fost compuse în Ţara Românească (eroul e acelaşi 
domnitor care în 1769 fusese dus la Petrograd, bănuit acum de turci de 
trădare). 

Poetul debutează prin a-și cere iertare că nu este stăpîn pe „o limbă 
ritoricească“ spre a povesti acea întîmplare „jalnică și de mirare“. 


Care s-au cunoscut foarte, 
În halul lumei deşarte, 
Cum că n-are nici un bine 
Lumea statornic în sine. 


Capegiul trimis de la Țarigrad a întins domnitorului o cursă: s-a pre- 
făcut bolnav şi l-a invitat la casele lui de beilic, să-i citească firmanul 
împărătesc. Domnitorul, imprudent, nu și-a luat cu el decît pe şeful 
gărzii, tufecci-bașa, cu doi copii de casă, trei boiernași și un vtori cămă- 
raș. Ca să nu pindească pe la perdele, turcii i-au poftit pe aceştia la 
cafele și ciubuce, în timp ce bostangiii stăteau ascunși peste tot. Abia 
cînd a pătruns în camera capegiului, văzîndu-se înconjurat de turci înar- 
maţi, domnitorul și-a dat seama de primejdie. Dar era prea tîrziu. Cape- 
giul a cerut tabac şi, întinzîndu-i tabacherea, a făcut totodată haznata- 

rului semn să-l lovească cu hangerul. Lupta victimei cu asasinii dă o 
scenă dramatică: 


Yoarte-amar se văita, 
Pin-au spart şi fereastra, 
Ca să iasă şi să scape, 

De acea cumplită moarte; 
în zadar, fără folos, 

L-au oborit de tot gios! 
Ș-alergînd să intre-n casă, 
Cei de la ușă nu-l lasă; 
Deci voind ca să se-ntoarcă, 
Neștiind ce să mai facă, 
Iar bostangiul celalt, 

Ce sta de faţă armat, 
Năvăli ca nişte fiară 

Şi-n cuțite îl luară! 

El de durere, de frică, 

Se muncește și s-aruncă, 
Și să bate ca un peşte, 

În sînge se tăvălește! 


Apoi turcii îl decapitează şi, coborindu-i corpul pe fereastră, îl în- 
groapă în fundul grădinii: 


Iar capul într-o cutie 
L-au trimis la-mpărăţie. 


Conţinutul acestui cîntec este epic, autorul nu-şi propune să-şi exprime 
revolta față de crima mişelească a tiranilor turci, el se mulțumește să 
filozofeze naiv asupra fortunei nestabile care n-a lăsat mortului, din 
toată averea, nici patru coţi de pînză pentru înmormîntare şi încheie cu 


urarea creştinească: 


Să-i fie duhul în fericire: 
Vecinica lui pomenire! 


Mihail Kogălniceanu a reluat tema acestui cîntec în nuvela netermi- 
nată din 1844 Trii zile din istoria Moldaviei, unde, pe lîngă descrieri 
amănunțite de interioare şi costume vechi, se încearcă evocarea dramatică 
a episodului, cu aspra condamnare a Porții otomane. Demascarea intri- 
gilor şi lăcomiei boierilor (și în cîntecul anonim sînt pomeniţi doi boieri 
intriganţi: Fotachi şi Gavrilachi) a făcut stăpînirea să impiedice pe re- 
dactorul revistei Propășirea de a-şi sfirşi nuvela sa istorică. 

STIHURI DESPRE TĂIEREA A DOI BOIERI 


Mihail Kogălniceanu mai atribuie, fără dovezi, lui Enachi Kogălniceanu 
şi niște Stihuri asupra peirer lui Manolachi Bogdan, vel vornic, şi a lui 
Ion Cuza biv vel spătar, cari cu urgie împărătească și de sabie dom- 
nească s-au săvirșit în domnia măriei-sale Constantin Dimitru Moruz 
voevod în anul 1778, august 18. 

Vina lui Manolachi Bogdan şi a lui Ion Cuza era de a fi trimis nişte 
piri, ieftale sau arzuri, împotriva lui Constantin Moruzi, pașei de la 
Bender, lui Suliman Efendi. Scrisorile erau scrise de Dărmănescu și sem- 
nate de Bogdan şi Cuza, în numele mai multor boieri, printre care logo- 
fătul Bălănescu, Canta spătarul și căminarul Romano. Acesta din urmă 
a fugit în ţara nemţească, iar domnitorul a osîndit numai pe capii com- 
plotului: Bogdan și Cuza. Marele armaş Balș dovedindu-se fricos, funcţia 
de călău a fost încredinţată unui osîndit de drept comun, lui Pavel căpi- 
tanul. Relatarea execuţiei este plată, dar tînguirea lui Bogdan pe tema 
sorții nestatornice conţine un mic fior poetic, asemănător cu cel din 
Viața lumii de Miron Costin: 

- O! prea mincinoasă lume, 

AR Vrednică de acest nume: 

O! lume prea ticăloasă, 

Cum mă desparți de-a mea casă; 
O! lume amăgitoare, 

Și de grabă peritoare; 

O! lume vremelnică 

Viaţă netemelnică! 


De asemenea, merită atenţie reflecţiile morale ale autorului asupra 
măririlor lumești: i 


Nici înălțimea 

Nu este fără pogorîre! 
Înălțatul în veac mult, 
Coboriîtul într-un minut. 


N 


În total, însă, poemul este prolix (are 618 versuri). 
PLINGEREA SILVAŞULUI 
Un soi de povestire în versuri şi mai degrabă un pamflet este Plânge- 


rea sîntei Mănăstiri a Silvașului din eparhia Hațegului din Prislop, scrisă 
de un călugăr după 1762 (ultimul an pomenit în cuprins). 

Silvaşul întemeiat de un ucenic al lui Nicodim, Ion, închinat mănăstirii 
“Tismana din Ţara Românească, a avut de suferit în urma acceptării de 
către vlădica Atanasie Anghel a celor patru dogme ale bisericii romano- 
catolice. De aceea Plîngerea debutează prin înfierarea primului episcop 
român unit şi prin compătimirea coreligionarilor abătuţi de la pravoslavie: 


Acest vlădică dacă s-au unit săracul, 
I-au umplut papa sacul 
De titulușuri înalte, 
Mincinoase şi deșarte, 
_Popilor şi norodului au dat nădejde, 
Cum că iobăgia se va pierde 
Și vor fi nemeși și ei! 
Şi feciorii lor, vai de ei! 
„ Acesta, dar, mare le-au făgăduit, 
Cu care i-au şi amăgit. 


Prin contrast este prezentat pravoslavnicul Visarion Sarai din Banat, 
care, prin 1744, a ridicat cu strășnicie steagul dreptei credinţe, sfătuind 
pe episcopul Inochentie „Claiul“ să se ferească măcar el de „împreu- 
narea latinească“. Clain pronunţă un discurs patriotic împotriva „una- 
ţiei“, care după el este mai degrabă o dezbinare. Românii 


Să cade să fie toţi la o lege: 
La legea cea strămoşească, 

lar nu la legea papistășească., 
Căci nu va fi spre un folos, 
Unăţia ce s-au scos; 

Ci numai ca să se răsnească, 
De fraţii din Ţara Românească 
Și din Țara Moldovenească, 

Ba încă şi între noi din Ardeal, 
Să bage pe cel viclean, 

Să nu ne mai putem înţelege 
Nici din sași şi din unguri a ne mai alege. 


Adevăratul război împotriva pravoslaviei l-a început Petru Pavel Aron, 
blestemat de autorul anonim al poemului, el şi reşedinţa uniţilor, Blajul: 


O! de te-ar fi ars focul, Blaj, 

Că tu multe răutăţi lucrașşi; 

Tu din început de la strămoşi 

Ai avut stăpîni tirani și necredincioşi: 
Că întru tine au fost muncit, 

Sava arhiereu și mitropolit, 

De necredinciosul Apafi Mihai, 

Al ţării calvin crai; 

Acestui Apafi, Aron întru toate a urmat, 
Încă şi mai tiran s-a arătat. 

Este interesantă mărturia poetului că ortodoximea ardeleană a sperat 
un ajutor din partea Elisabetei Petrovna, țarina Rusiei (1741—1762): 


Am așteptat ajutor de la răsărit, 
Dar Elisaveta fiind departe n-au venit. 


O dovadă că autorul Plîngerii era cărturar este că într-un loc face 
aluzie la cartea lui Petru Pavel Aron, de propagandă în favoarea unaţiei, 
Floarea Adevărului, apărută la Blaj în 1750 şi în traducere latină la 
Viena în 1752 (Flosculus veritatis). 


CINTECUL LUI POTEMKIN 


Ms. B.A. R.S.R. nr. 154 conţine la un loc cu Istoria lui Schinder îm- 
părat (studiată de Gaster în Die Geschichte des Kaisers Skinder, ein 
rumânisch—byzantinischer Roman, articol publicat în Texte und 
Forschungen zur byzantinisch-neugriechischen Philologie, nr. 22, Athena), 
o Alexandrie şi. o Constandinie, povestirea în versuri despre moartea şi 
ingroparea feldmareșalului rus Potemkin, scrisă chiar în momentul în- 
tîmplării, în 1791, de un anume Gheorghe Nacul. 
Autorul debutează cu obişnuitele consideraţii pe tema nestatorniciei 
sorții: © ` 
O, tu, deșartă lume, 
Neputînd a-ți da alt nume, 
Pentru-ale tale schimbări, 
Ce faci într-acestea stări. 
Văz în tine norocire, 
Coviîrşită cu mărire, 
Cu așa aşezămiînt, 
Ca cum n-ar avea sfîrşit. 


Se expune apoi pe scurt cariera vestitului cneaz şi se dau referinţe 
despre pacea de la Iaşi, acceptată de turci fiindcă „nu mai aveau alt ce 
face“. Însă tocmai cînd Potemkin repurtase acest mare succes diplo- 
matic, moartea, „tilhariul cel. fără veste“, scoate afară „din curţile ce 
era“ pe bolnav şi, după o zi de călătorie, îl ucide. Versurile cele mai 
izbutite sînt cele de la urmă, înfăţişînd, pe ton de bocet popular, jalea 
celui care părăsește lumea și onorurile ei: 

„Cinuri şi căvălarii, 


Acum vă las celor vii, 
Și decit rudele toate 

Moartea-mi este mai aproape 
Şi grăbeşte cu tărie, 
Făcînd a sa datorie. 


Veniţi ostași înarmaţi, 
Gătiţi caii înhămaţi, 

Ca să mă pornesc îndată 
Unde n-am fost niciodată, 
Vă las, ai miei cunoscuţi, 
Să merg la cei neştiuţi“. 

Ghica voevod al Țării Moldovei de Enachi Kogălniceanu; Stihuri asupra 
peirei lui Manolachi Bogdan vel vornic și a lui Ion Cuza, biv vel spă- 
tar... de Enachi Kogălniceanu; Condica ce are întru sine obiceiuri 
vechi şi noi a prea înălțaţilor domni de Gheorgachi, al doilea logofăt, 
în M. Kogălniceanu, Letopisețele Moldaviei şi Valahiei, HI, Iaşi, 1846; 
ed. II, Buc., 1874. 

$ N. Iorga, O gospodărie moldovenească la 1777, după socotelile croni- 
carului Ioniță Canta, în Analele Acad. Rom., Mem. Secţ. ist, s. III, 
tom. VIII (1927—1928), p. 105—116. 

$ C. Giurescu, Pseudo-cronicari, I. Enache Kogălniceanu, Buc., 1916. 

§ C. C. Giurescu, Istoria lui Iordache Stavarache biv vel spătar și 
bașicapichihaia al Ţării Muntenești. S-au scris în anii 1767, iunie 22, 
în Omagiu lui I. Bianu, Buc., 1927. 

$ Literatura românească de ceremonial. 
diu şi text de Dan Simonescu, Buc., 1939. 

$ Mihail Cantacuzino, Genealogia  Cantacuzinilor, în Buciumul, I 
(ed. Cezar Bolliac); în Analele Acad. Rom., 21, p. 410—421 (ed. N. Iorga). 

$ Stolnicul Dumitrache, Istoria evenimentelor din Orient ..., în Ana- 
lele Acad. Rom., seria II, tom. X, 1887—1888, p. 351—476 (ed. V. A. Ure- 
che). 

$ Ion Ionaşcu, Lucruri noi despre cronicarul Dumitrache, în Revista: 
istorică română, IX, 1939, p. 246—263. 

$ Istoria Țării Româneşti de la leatu 1769, în Rev. Ist., IV, 1918, 
nr. 4—10, p. 157—162 (ed. N. Iorga); în Dacoromania, V, 1927—1928, 
p. 509—516 (ed. N. Drăganu). | 

$ N. A. Ursu, Un poem românesc din secolul al XVIII-lea închinat ar- 
matei ruse eliberatoare, în Iașul nou, 1953, nr. 3—4, p. 211—218. 

§ Plingerea sîntei mănăstiri a Silvaşului, în Buciumul, 1863, 


nr, 3—5. 


Condica lui Gheorgachi, stu- 

$ T. Stefanelli, O carte veche despre Alexandru Machedon, Constan- 
tin cel Mare şi cneazul Grigore Potemkin, în Arhiva, Iași, VIII, p. 521 
şi urm, 

$ Cronici și povestiri românești versificate (sec, XVII—XVIII). Ediţie 
critică Dan Simonescu, Buc., E.A. R.S.R., 1967 (Poveste de jale și pre- 
scurt asupra nedreptei morți a preacinstitului Costandin Cantacuzino, 
Istoria lui Costandin vodă Brîncoveanul. Plingerea sfintei mănăstiri a 
Silvașului, Istoria Țării Rumânești dă la let 1769, Luptele dintre ruşi, 
turci, 1769—1772, Versuri pentru moartea domnului Grigorie Ghica, Sti- 
huri asupra peirii răposatului Manolachi Bogdan vel vornic i a lui Ioan 
Cuza biv vel spătar, Istoriia cniazului Potemkin etc.). 


LITERATURA ORALĂ 


Împrejurările politico-sociale din secolul al XVIII-lea reflectate în 
cronici şi în poezia cărturărească nu puteau să nu se oglindească şi în 
creația poporului. În special asuprirea turcească și povara birurilor, 
ajunse în această vreme de nesuferit, sînt punctul de plecare al cîntăre- 
ților anonimi, care, în unele cazuri, reiau teme şi motive puse în circu- 
laţie mai înainte, eroi din folclorul popoarelor vecine. 

Cîntecul Brăilei, pentru a ne referi la aşa-numitul ciclu dunărean, 
face de bună seamă o aluzie la cucerirea vestitei raiale de către Toma 
Cantacuzino cu ajutorul rușilor, deoarece în poezie apare „Constantin 
îimpăratu“, nu altul decît Constantin Brîncoveanu, hotărît să pună pe 
oricare turc ce ar mai avea îndrăzneala să rămînă în Brăila să se închine 


la cruce şi să mănînce carne de porc. Un paşă călare vestește atacul 
apropiat: 


Săriţi, turci, săriţi, agale, 
Cu tunuri, cu bumbardale, 
Că moscalii ne-mpresoară 
Şi ne pune la opreală, 

Și la mare chinuială ... 


ai pă să în ir bagi Baba Novac al lui Mihai Viteazul, ci un erou 
Pompeii esc, încetățenit și la noi, cu fiul său Gruia, spaima tur- 
acolo fără l în Țara Românească, dar şi în Țarigrad. Gruia merge 

ară teamă, chefuieşte la un han și nu plăteşte, este trădat şi închis, 


înă ? 13 . . a i . ~ ed 
i i. în. Novac, înștiințat de un corb, vine travestit în haine de călugăr 
~i- Cliberează, spre a tăia pe urmăritori: 

— „Gruie, Gruie, puiul meu, 
Uită-te la tatăl tău! 
Prinde-n mînă a mea spadă, 
De cinci degete de lată, 
Şi-mi taie la turculeţi, 

Că nu-s vrednici de alt preţ; 
Pe la margini ţine-te, 

Pe la mijloc lasă-mă!“ 


Badiul din balada cu același nume, călcat de turci pentru bani adunaţi 
din muncă cinstită, este salvat de Neculcea, „fecioraş de sîrb bogat“, 
care-l dezleagă, prefăcîndu-se că-i dă un pahar de vin, înainte de a fi 
ucis. Fiind măcelar, Badiul retează capetele turcilor cu meșteșug, pe 
tăietor, adună leșurile şi le dă foc în zalhana, apoi aruncă oasele în 
Dunăre şi seamănă scrumul în vînt ca să meargă vestea cît mai departe: 

din Ianina-n Țarigrad, 
şi d-acolo la Bagdad... 


Alt erou, Serb-Sărac, cîştigă la Țarigrad mîna nepoatei sultanului, 
întrecînd cu calul său negru de Bugeac, la halca, pe cizlarul haremului, 
deşi e-mbrăcat ca vai de el, cu haină de saia, șalvari de ciorcă și opinci 
cu multe legături: 


Hîrzobul 

Și galbenul, 
Nojiţa 

Și leiţa, 
Curaua 

Şi paraua. 


Ceea ce izbutește Serb-Sărac nu reuşesc niciodată turcii. 

Ilincuţa Şandrului se aruncă mai degrabă în Siret hrană peştilor decit 
să cadă roabă ienicerilor, iar Kira Kiralina nu se lasă ispitită nici de 
hainele de aur, nici de casa cu acoperiș de galbeni venetici (venețieni) 
făgăduite de un negustor arap. Cînd acesta o răpeşte cu caicul său, pe- 
deapsă cruntă îl așteaptă din partea fraţilor ei: 

Trei fraţii 
Kiriji, 

hoţii Brăilii, 
Serpii Dunării. 

Balada Pintea Viteazul, publicată de Ion Pop-Reteganul, e din vremea 
răscoalei lui Francisc Rákóczy (1704—1711) împotriva imperialilor. Pin- 

tea, argat la curţile Stupului cel bogat, nu mai poate îndura muncile 
grele şi ia calea codrului, de unde 


Ține calea la strîmtori 
Și oprește negustori... 
Şi-i scapă de husoşei 
Dînd săracilor din ei. 


Vestea despre el se duce pînă la Viena. Împăratul pune o mie de gal- 
beni pe capul lui, dar nimeni nu-l poate prinde, nici ucide, pentru că 
Pintea, ca Ahile şi ca Siegfried, e invulnerabil, afară de subsuoara stîngă, 
unde nu poate fi împuşcat decit cu trei fire de grîu sfinţit și un glonţ 
de argint. Ortacii săi, sfătuiţi chiar de el, fac o incursiune la Baie: 


Ei cu bărzi dădură-n poartă, 
De se sparse-n zece toată; 
Pe la curţi la domni intrară, 
Pine și sare luară, 

Vinul de bun îl gustară. 


Surprinşi de panduri, haiducii se predau și divulgă secretul puterii lui 
Pintea, care cade după o luptă vitejească, blestemînd pe vînzători. 

Tot trădat de un hoţ din ceată moare haiducul Darie din regiunea 
Dornei, condamnat de împăratul din Viena: i 


Împăratu, foc turbat, 
Ordin în țară o dat: 

Că cine i-a da legat 

Pe Darie cel blestemat, 

Ce băncile i-o prădat, 
Averile i-o mîncat, 

Și pe la săraci li-o dat; 
Obrazul i l-o pătat 

Și bătut nu s-o lăsat; 
Oştile i le-o rărit 

Ca dealu cu fîn cosit 

Și codru după rărit; 

Şi i-o făcut de ocară 

Mare bucată de ţară; 
Șapte ani bătuţi şi-o vară, 
De cînd pradă şi omoară 
Şi pe cei nedrepţi îi zboară... 
Îi dă ţară să domnească 
Și-averi să se-mbogățească. 


Cîntecul popular oral a păstrat amintirea lui Darie pînă în zilele noastre, 
un culegător înregistrindu-l în 1959, 

Într-un Penticostar maramureșan din 1743 se află notată poezia 
populară Bogatul și săracul, pe care o vom reîntilni în colecţia Alecsandri, 
cu apriga înfruntare de clasă și ameninţarea săracului: 


Tu ai bani de vînturat, 
Galbeni mulţi de semănat, 
Eu am numai un topor, 
Care-mi e bun frăţior, 

Da ce-aduni tu într-o vară, 
Eu adun numa-ntr-o seară, 
Că toporul mi-i vrăjit, 

Cu tăiuşul oţelit, 

Şi cînd el se-ntoarce-n vînt, 
Cad bogaţii la pămînt. 


În afară de alte cîteva piese încredințate sporadic scrisului (o oraţie 
de nuntă şi un cîntec de stea într-un Catavasier din Rîmnic din 1747), 
în secolul al XVIII-lea se întocmesc în Transilvania primele culegeri de 
poezii populare, una fiind chiar tipărită în 1768 sub titlul: Cîntece cîm- 
penești cu glasuri rumânești făcute de un holtei cîmpian pentru voia 
fetelor, nevestelor şi celora cui se potrivesc și cu alți se izbesc (sic). Orto- 
grafia ungurească desfigurează aceste cintece ţărăneşti (asta înseamnă 
cîmpenești), nu lipsite de anume umor în încercările de portretizare a 


fiinţei iubite (Eminescu a reţinut unele sugestii): 


Nu-i pre-naltă, nici prea mică, 
Oablă-n trup şi supțirică, 

Cu jocuri se cam mai strică, 
De vîntu ei nu-i e frică. 


Îi fată şi nu-i nevastă, 

Mult cu ochii să mai creastă, 
Lucii-i-s ochii, ca fereastă, 
Fi-i-aş silă şi năpastă. 


în trup mîndră și grăsuţă, 
Ca ghiocu îi albuţă, 

Cu degete cam lunguţe 

Şi cu șele rotunduțe. 


‘Cu păr în zbiciu împletită, 
Pe la frunte netezită. 
În două scorzi îi sucită. 


S-lung în spate slobozită. 
(Făptura uneia) 

îi frumoasă ş-lată-n șele, 
Ca omătul albă-n piele, 
Păru-mpletit cu petele, 
N-are-n purtatu-i greşele. 


Cu ochi mierii ș-luminoasă, 
în trup naltă, sănătoasă, 
De cuvint rău lăcrămoasă, 
La sufletul meu frumoasă. 


Are de bumbac rochie, 
Albă de jolj și zăghie, 

I se şeade la fet:e, 
Poartă-n sînul ei drăcie. 


(Cîntec după ibovnica scăpată) 


Apar şi note satirice la adresa celor ce calcă legile inimii pentru avuţie. 
Fata bogată este caricaturizată pentru că: 


Mai mult umblă nespălată, 
Cu capul nepieptănată, 

Ca o buhă împănată, 

Cînd o văd din pat sculată. 


De aceea îlăcăul să nu alerge după bogăţie, să-și aleagă fată săracă, 
insă pe plac: 


Ia-ţi una care să-ţi placă, 
Nu te uita că-i săracă, 
Care pe voie să-ţi facă, 
Dacă-i grăiești, ea să tacă. 


(Celuia care se-nsoară pentru avuţie, 
nu pentru că-i e dragă) 


Bărbatul se cuvine să fie voinic şi harnic, pentru ca nevasta să nu zică: 


Am un bărbat prăpădit, 
De lenea lui prea vestit, 
Şohan nu l-am îndrăgit, 
Trăiesc cu el din urit. 


(Hora nevestii trăind rău cu bărbatul) 


Holteiul cîmpean se mîndrește cu „fata rumânească“ într-o profesiune 
de credință erotică, specific naţională, fără șovinism: 


Dragostele tinerele 
Nu se fac din miere, ele, 


„928 — Istoria literaturii române Vol, I. 433 


CE Scanned with OKEN Scanner 


ISTORIA LITERATURII ROMANE 


434 


=- -d 


prons 


Da din buze subțirele 
Și din grumazi cu mărgele. 


Cît îi Țara Ungurească 
Nu-i ca fata rumânească, 
Fiecine ce grăiască, 

Și batăr cum le ocărască. 


După fata de rumânu, 
Dorul mă strică și chinu, 
Cu dragostea ei îs plinu, 
Cînd mă uit la țîțe-n sînu. 


Vai, sufleta mea (Irină) Savină, 
Pentru tine n-am hodină, 

În braţu badei şezi, vină, 
Ș-rămii cu mine la cină. 


Și cînd o văd îmbrăcată 
Cu cisme roșii-ncălţată, 
Capu cu flori încărcată, 
Inima-mi stă mai crăpată. 


Cu briîu roșu cînd se-ncinge 
La obrazu-i plin cu sînge, 
Cu dragostea ei mă-nvinge, 
Sufletu-mi pentru ea plinge. 


De cînd maica m-a născut, 
Holtei de cînd am crescut, 
Multe rele-am petrecut, 

Şi rumâncele mi-au plăcut. 


Poale albe şi spălate, 
Zaghii pestriţi și tărcate, 
Din două laturi legate, 
La trupul ei aşezate. 


Nu-i bătrînă, nice veche, 
Are cercei în ureche, 

Îi cu haine îndelete, 
Trag după ea dor şi sete. 


Iubitu-le-am și le-oi iubire, 
Mi-au plăcut şi le-oi omenire, 
În lume cît oi trăire, 

De ele nu m-oi ferire. 


(Cărora le plac fetele şi 


rumâncile) 

Din punct de vedere al versificaţiei sînt demne de reţinut rimele în 
infinitiv lung, folosite şi în alte ocazii, de pildă în această strofă epigra- 
matică: 

Peştii cînd or alergare, 
Pietre cînd or înotare, 
Traiul cînd mi-oi înmutare, 
Eu atuncea te-oi uitare. 


(Cine scapă vecin bun) 


Alte poezii populare ardelenești din Secolul al XVIII-lea sînt notate 
în Codicele maghiar Vucesies, aflător în Biblioteca centrală universitară 
din Cluj (ms. nr. 373, Vilâgy Énekek Melyeket sok megilletődőtt érzékeny 
szivek szeremânyei kőzül egybe Szedegettek 1798 Esztendoben. Cîntecele 
lumești care au fost strînse la un loc din compunerile multor inimi du- 
ioase, în anul 1798). | | ——. 

Întiia poezie este Brumărelul, reprodus apoi de V. Alecsandri în colecţia 
sa din 1866 şi de G.: Dem. Teodorescu în culegerea din 1885: 


În cea verde grădiniţă 
Şade-o albă coconiţă, 

Pe vatră de calomfir, 
Subt umbră de trandafir. 


Şi alte speţe se vor regăsi mai tîrziu,-cu uşoare schimbări, sub formă 
de strigături: E l 
Mărita-m-aş mărita, 
Da nime nu m-a lua, 
Că nu ştiu eu frămînta, 
Cu suveica nu ştiu da, 
Cu feciorii știu juca. 
Nice cos, nice nu ţes, 
Dar la joc mă-ndes, mă-ndes. 


sau de doine: 


Pentru ochi ca murele, 
Conjurai pădurile, 
Pentru sprîncene cordate, 
Trece-aş țara jumătate. 


M-aș jelui și n-am cui, 
M-aş jelui codrului, ` 
Codru-i verde, nu mă crede, 
Cit bănat în mine şede, 

Oi vărsa lacrimi cu sînge, 
Cine m-a vedea, o plinge, 
Bălţile s-or tulbura, 
De bănat ce oi băna. 


Taci, inimă, nu mai plînge, 
Nu vărsa lacrimi cu sînge, 
Awmarile ţi le stinge, 

Dacă n-ai putut învinge. 


Taceţi, ochi, nu lacrimaţi, 
Că voi sînteţi vinovaţi, 
Dacă samă nu luaţi 

După cine alergaţi. - 


Printre poeziile ardeleneşti figurează și un Cântec de tînguire al lui 
Horia, în care eroul răscoalei din 1784—1785 își plînge caznele: 


„„„călăii mă încoronează, 

În loc de apă, mă udă cu fier, 
îmi pun pe cap coroană înroșită cu foc, 
Cu care-mi iau viaţa. 


Poporul a păstrat amintirea martirului, dar şi a răsculatului împotriva 


„domnilor“, în doine: 


Pin-a fost Horea-mpărat, 

Domnii nu s-au desculţat, 
Nici în pat nu s-au culcat, 
Nici la masă n-au mîncat. 


Cît fu Horea căpitan, 

Şi domnii purtau suman. 
Pînă ce fu Horea crai, 
Pe domnire era vai. 


Pînă Horea a-mpărăţit, 
Domnii n-au mîncat din blid. 
De-ar împărăţi un an, 

Nu s-ar mai culca şuhan! 


Frunză verde măgheran, 
Vine Horea și Crişan, 
Horea vine de la-Abrud, 
Unde-i aurul cel mult, 
Cu pistoale aurite, 

Şi de gloanţe ticsuite, 

Şi c-o lance sclipicioasă, 
De te iau fiori prin oasă, 

Unde trage lancea lui 
Lasă urma focului, 

Unde pușcă din pistoale, 
Rămiîn curţile tot goale... 

CĂRȚI POPULARE ÎN SECOLUL AL XVIII-LEA 


În secolul al XVIII-lea, prin influenţa elenismului şi prin legăturile cu 
Rusia, s-au tradus şi retradus cele mai multe cărți populare, care, prin 
circulaţia lor în manuscris sau tipărite, au dat un serios impuls litera- 
turii culte din prima jumătate a secolului următor și de mai tirziu. În 
lipsa unei tradiţii literare beletristice originale, aceste cărţi au constituit 
pentru scriitorii noștri multă vreme modelele clasice, pătrunzînd nu mai 
puţin şi în folclor. 

Uşoarele prelucrări mai vechi și mai noi alcătuiesc pînă astăzi deliciul 
consumatorilor de literatură din masele largi ale poporului. Prezentăm 
mai jos principalele cărţi populare de mare răspîndire în secolul al 
XVIII-lea. 


ARCHIRIE ȘI ANADAN 


Povestea lui Archirie și Anadan, păstrată în aproximativ 15 manuscrise 
din secolul al XVIII-lea în B.A. R.S.R, ne-a venit prin filieră slavă. 
Cea mai veche traducere cunoscută se află în ms. 577, copiat de iero- 
monahul Vartolomei în satul Budac, din Maramureş în anul 1708. O 
altă copie de Petre dascălul de la mănăstirea Aninoasa din Țara Ro- 
mânească datează din 1717, alta publicată de Gaster în Journal of the 
Royal Asiatic Society din 1784. Unul din aceste texte de circulaţie în 
manuscris a reprodus cu mici intervenţii proprii Anton Pann în tipă- 
ritura sa din 1850 Înțeleptul Archir cu nepotul său Anadan (ediţia a H-a 
refăcută în 1854). | | | 

Povestea datează, după cercetările cele mai noi, din veacul al VI-lea 
dinaintea erei noastre și a fost stilizată în Asiria. S-au găsit într-adevăr 
într-o insulă de lîngă cataractele Nilului, unde se afla odinioară orașul 
Elefantina, două suluri de papirus cu titlul Acestea sînt maximele lui 
Ahikar, un înțelept şi zelos scriitor prin care a învățat pe fiul său. Aci 
Ahikar (Archirie) se dă drept purtător al peceţilor regale sub regii asi- 
rieni Sanherib și Asarhadon, sec. al VIII-lea — al VII-lea î.e.n. În litera- 
tura slavă povestea a fost adusă în perioada macedoneană a literaturii 
medio-bulgare, prin secolele al XI-lea — al XII-lea. 

Archirie şi Anadan este de fapt ceea ce germanii numesc un Hofroman, 
un roman de curte, care pune în lumină, alături de înţelepciune, credinţa 
unui vasal. Archirie, sfetnicul împăratului Sinagrip (numele apar uşor 
alterate), neavînd copii, adoptă pe Anadan și-l încredinţează unui dascăl 
ca să-l învețe Bucoavna, Ceaslovul și Psaltirea. El însuşi îi dă zilnic sfa- 
turi, sub forma unor sentenţii morale, privitoare la respectul cuvenit lui 
Dumnezeu, părinţilor şi stăpînilor, privitoare la lăcomie, zgîrcenie, călă- 
torie, primirea oaspeţilor, carieră, însurătoare, necesare unei comportări 
corecte în societate. Apoi, Archirie prezintă pe Anadan împăratului și, 
fiind bătrîn, îl lasă în slujbă în locul său, retrăgîndu-se la casele lui. Ana- 
dan, caracter rău, dornic a moşteni mai repede pe tatăl său adoptiv, pune 
la cale uciderea lui. Plăsmuieşte o scrisoare ca din partea împăratului, 
pentru Archirie, chemîndu-l cu oștile în cetate, iar împăratului îi spune 
că Archirie s-a răzvrătit împotriva lui. Sinagrip se înfurie şi dă ordin ca 
Archirie să fie omorît, dar armaşul însărcinat cu executarea osîndei îl 
ascunde într-o hrubă tainică. Peste puţin faraonul Egiptului, aflind de 
moartea nedreaptă a înţeleptului Archirie, cere lui Sinagrip să-i trimită 
meşteri ca să-i zidească o cetate în văzduh, ori să-i plătească tribut. Pe 
cînd Sinagrip deplinge uciderea sfetnicului său, armașul scoate din hrubă 
pe bătrînul Archirie şi-l înfăţişează împăratului. Bucuros, Sinagrip îl tri- 
mite în Egipt, încredințat că va şti. să răspundă enigmelor faraonului. 
Archirie, sub numele de Abanan, sosește în Egipt şi rezolvă cu isteţie pro- 
blemele puse de faraon. Cerîndu-i-se să facă o frînghie din nisip, el gău- 
reşte peretele unui grajd și prezintă împăratului fasciculul de lumină în 
care se mișcă firele de praf, rugîndu-l să-şi ia singur funia. La întrebarea 
dacă ar putea aduce apă cu ciurul, răspunde că în părţile dinspre miază- 
noapte, iarna, cînd ninge, poate aduce şi cu carul. În sfîrşit, enigma zi- 
dirii unei cetăţi în aer o rezolvă în chipul următor: de doi vulturi înhă- 
maţi leagă cu sfori o ladă ușoară în care pune un copil, într-o mînă cu O 
bucaţă de carne înfiptă într-o frigare, iar în altă mînă cu o mistrie. Re- 
pezind frigarea în sus, vulturii zboară după carne şi ridică lada în văzduh, 

de unde copilul cere împăratului cărămidă şi var, „că șed meșterii fără 
lucru“. Faraonul, neavînd cum trimite materialele sus, se dă învins. După 
ce-i mai dezleagă și cîteva ghicitori, Archirie capătă multe daruri şi în- 
cuviinţarea de a se întoarce în ţară. Acolo oferă darurile armașului care 
i-a salvat viaţa, iar pe Anadan îl supune unui regim de educaţie neîndu- 
rător. Anadan se roagă de iertare, susţinind că s-a învăţat minte, Archirie 
îi vorbește neînduplecat în pilde: 


„Nu crez, fătul meu, că ziua bună de dimineață se cunoaște și puica după creastă 
se vede ce găină o să iasă; tu, ca să te faci mai bun de aici înainte e peste pu- 
tință, ţi s-a văzut arama. Eu sînt acela: creşte puiul de şarpe, ca să te muște. Eu am 
umblat după tine cu mila şi tu după mine cu pila. Pre cum și acum știu bine că 
unele îmi vorbeşti din gură şi altele ai în cuget, ca şi un lup odinioară carele se 
luase după oi, şi ciobanul îl întreba: Ce vrei, lupule? Iar el răspunse, zicînd: Ni- 
mic, decît mă dor ochii şi viu în urma turmei tale, că parcă îmi vine mai bine și 
mă lecuiesc din praful care se ridică de picioarele oilor; iar el nu venea decit să 
răpească vreun miel. Așa şi tu, ţi-ai mîncat credința de acum înainte, că dacă cînd 
te-am miîngiiat, răul mi-ai cugetat, acum cînd te pedepsesc, binele o să-mi gindești? 
Mi-am văzut eu visul cu ochii, că eu te-am crescut și ţi-am dat viaţă, şi tu ai 
umblat să-mi tai viața“. 


În cele din urmă, Anadan își dă duhul spre a se împlini proverbul că 
„cine sapă groapa altuia, el intră întîi într-însa“. Acest proverb figurează 
(am văzut la Neculce) în Isus Sirah. Se pare că filozofia credinţei vasalu- 
lui către stăpînul său din Archirie și Anadan a trecut în Cartea lui Tobit 
din Vechiul Testament. Multe din maximele romanului au intrat în Poves- 
tea vorbii de Anton Pann. Constantin Negruzzi în Scrisoarea XII a folosit 
cel dintîi (în 1842) tehnica paremiologică din Archirie și Anadan, cunos- 
cînd romanul popular înainte de a fi fost tipărit de Anton Pann. Fireşte, 
multe din sfaturile pe care le dă Archirie „fătului“ său, precum şi Păcală 
finului său Tîndală, la Negruzzi, reflectă o mentalitate mistică, tipic feu- 
dală, dar în ambele cazuri răzbate înţelepciunea și umorul popular. Cu 
privire la căsătorie Archirie zice: 


„In sfîrșit, tot omul e dator în lume să urmeze la una din aceste trei, adică: sau 
fă-te ostaș, sau fă-te călugăr, sau te însoară, dar însă ostaș să te faci mai tînăr, 
călugăr mai bătrin și să te însori cînd ajungi în minte coaptă, cînd poţi adică să 
cîştigi banii, iar nu cînd știi numai să-i cheltuieşti; că nevasta nouă guri are, nu e 
precum ţi se pare; că e mult mai bine să zici numai: vai de mine! decit să staţi 
amindoi să strigaţi: O, vai de noi!.., | 

Cind vei vrea să te însori, deschide ochii pentru ca să nu aduci pe dracul cu 
lăutari în casă. Ci te păzeşte să nu iei fată frumoasă de neam prost, nevastă lăsată 
de bărbat și văduvă care îşi plinge pe bărbatul cel mort; nici lua de neam mai 
mare decit tine, ca să nu-ţi zică: scol tu, să şez eu; nici mai bogată, ca să nu-ți 
zică: taci tu, să vorbesc eu, ci ia mai săracă, ca să-ţi zică: fă ce ştii tu... că 
nevasta nu e cîrpă, dacă nu-ţi place, să o descoşi şi să o lepezi. 

Să nu fii temător... Că dacă este ea neam rău, mai bine să păzeşti crîingul cu 
iepurii, decit pe dinsa. Toate merg după neam: uită-te la mama sa şi cunoaște 
pe fie-sa. Că unde a sărit capra, o să sară și iada. Și dacă este fierul rău, pe cit 
îl baţi, e degeabă, nu faci din el nici o treabă“, 


Păcală, al lui Negruzzi, zice şi el: 


„Cînd ţi s-or aprinde călciiele, însoară-te pînă a nu îmbătrîni, căci însuratul de 
tînăr şi mîncarea de dimineaţă n-au greș; şi bătrinul amorezat e ca chiroşca cu 
păsat. Fă cunoștință cu fata; n-o lua numai pe auzite, pentru că nu se mănîncă tot 
ce zboară, şi se întîmplă de departe trandafir şi de aproape borş cu știr. Vezi cum 
a fost maică-sa, căci pe unde a sărit capra, mai pre sus a să sară și iada. De-i 
videa-o că nu vrea să plămădească şi toată ziua cerne, cercetează-ţi casa, pentru 
că bătaia e din rai. Fii român verde şi rupe mîța în două. Bate şaua, să înţeleagă 
iapa, căci femeia-i dracul; șede în deal şi prăvale carul în vale; dar nu întinde 
aţa să se rupă. Gospodăria să-ţi fie măsurată, căci la gospodina bună mulţi voinici 
s-adună; şi de-i și păţi ceva, numai tu să știi unde te strînge ciubota. Nu te apuca 
s-o păzești, mai lesne poţi păzi un cîrd de iepuri...“ 


Acest gnomism îl vom regăsi desfășurat epic pe tema căsătoriei la 
Creangă, în Povestea lui Stan Păţitul. 


ESOPIA 


Sub numele de Esopia sau Isopia au circulat la noi, în secolul aÈ 
XVIII-lea, independent și la un loc viaţa şi pildele legendarului fabulist 
grec Esop, trăitor după Herodot în veacul al VI-lea dinaintea erei noastre 
și originar din Tracia, după alţii din Frigia sau Lidia. Viaţa lui Esop, atri- 
buită întîi călugărului Maxim Planudes (1260—1310), a fost scrisă, după 
descoperirea papirusurilor de la El Fajum din Egipt, cu mult înainte, în 
secolul al VI-lea, credea elenistul H. Weil, în secolul âl IV-lea, după 
Teodor Reinach. Prima culegere din fabulele atribuite lui Esop a făcut-o 
pare-se Demetrios din Faler prin anul 300 î.e.n. Fabulele esopice au fost 
prelucrate în versuri de Phaedru (sec. I) în latinește şi Babrios (sec. III) 
în greceşte, fiind foarte răspîndite sub denumirea de Isopet-uri în litera- 
tura franceză medievală. În 1479 apare la Milano prima redacţie conținînd. 
atit povestirea vieţii lui Esop, cît şi pildele, dar romanul şi fabulele au 
continuat să circule şi separat. Prima redacţie izolată a romanului a publi- 
cat-o de-abia în 1845 Anton Westerman. 

La noi Esopia a venit pe de o parte prin influenţa bizantină tîrzie, pe de 
alta prin filieră rusă. B.A. R.S.R. posedă 15 manuscrise, cel mai vechi 
cuprinzind numai Istoria lui Esop, fiind copiat în anul 1703 de Costea 
dascălul din Şcheii Brașovului. Alt manuscris, copiat în 1717 de Petre 

dascălul, are numai Pildele lui Isop cu toate jiganiile (e acelaşi manuscris 
care cuprinde și romanul Archir și Anadan). 'Traducerile sînt făcute, cele 
mai multe, din grecește. Versiunea din 1763 a lui Vartolomei Măzăreanu, 
din rusește, conţine şi romanul și fabulele, traducătorul omite însă unele 
episoade din viaţă, pentru că, explică el, „nu sînt alcătuite cu orînduială 
bună şi nici un folos nu au spre învăţătura firii“. Din cele 58 de fabule, 
numai cîteva se află și în celelalte versiuni manuscrise românești, unele 
nefiind chiar esopice, de exemplu: cocoşul şi diamantul; muntele naște; 
trupul şi mădularele; boul şi broasca (aceasta din urmă este povestită şi 
de Horaţiu). O caracteristică a fabulelor din versiunea Vartolomei Măză- 
reanu este lungimea neobişnuită a moralei (primiciania). Textul rusesc, 
tradus de Vartolomei Măzăreanu, a avut ca model o Esopie latinească, 
apărută la Amsterdam în 1700, cu gravuri. Regăsim una din aceste gra- 
vuri, reprezentînd pe Esop basnotvoreţ (Esop fabulistul), în traducerea 
anonimă publicată în 1795 la Sibiu de tipogratul Petru Bart, Viaţa şi 
pildele prea înțeleptului Esop, prima ediţie tipărită la noi a Esopiei. 
Dacă Archirie și Anadan este un roman de curte, în care vasalul, chiar 
condamnat la moarte, serveşte mai departe cu devotament pe împărat, 
Istoria lui Esop vădește dimpotrivă o altă concepţie despre libertate, tin- 
zînd la eliberarea sclavului de sub exploatarea stăpînului. Prin caracterul 
lor didactic moralist, cele două romane au putut totuși să fuzioneze, 
Archirie şi Anadan fiind încorporat, cum vom vedea îndată, în povestea 
vieţii lui Esop. | 
Esop, Tersit hidos la înfăţişare (,„,grebănos şi malecos, grumazii îi erau 
strîmbi şi nasul îi era cîrn băcîrn, negru la obraz şi buzat şi umflat la 
pintece“) şi pe deasupra gîngav, dobîndind în vis dezlegarea graiului, se 
pune rău cu ispravnicul stăpînului său Zinas, care-l vinde unui neguţător 
pe trei „mangări“. Neguţătorul e convins că, dînd un nimic, a cumpărat 
tot nimic, într-atît sclavul îi pare de umil. Isteţia lui Esop nu întîrzie 
însă să se arate. Pus să ducă în rînd cu ceilalţi o povară, el şi-o alege pe 
cea mai grea, un coș cu pîine. Piinea se consumă pe drum la popasuri şi în 


curind Esop merge slobod, în timp ce sarcinile celorlalţi cu haine şi vase 
nu mai scad. 


Pînă la. oraşul Sam (Samos), negustorul vinde toţi robii, afară de Esop, 
un grămătic şi un psalt. Filozoful Xantos din Sam vrea să cumpere şi el 
un sclav şi se miră că negustorul a pus lîngă cei doi sclavi, care se laudă 
că ştiu toate meșteșugurile, pe un „foale cu dinţi“ sau „oaie de mare“ 


nepriceput la nimic. Grămăticul şi psaltul fiind prea scumpi, Xantos se: 


opreşte, totuși, la Esop, mai ales cînd, vorbind cu el, îi observă vioiciunea 
spiritului. Îndemnat să se bucure, Esop răspunde că nu e mîhnit. Ce fel 

de om e? Precum se vede, negru. Unde s-a născut? Mama, răposînd încă 
din pruncia lui, nu i-a spus dacă în casă sau în tindă. Ce meşteșug știe? 
De vreme ce tovarășii săi au zis că ştiu toate meșteșugurile, lui nu i-a mai 
rămas nici unul. Xantos dă pe el 60 de „caraşi“ (în alte versiuni: aspri- 
şori) şi-l duce acasă. Nevasta filozofului, limbută, se mînie că i s-a adus 
în casă un „obraz de scoarță“. Esop îi atrage atenţia că n-ar trebui să-i fie 
dragi sclavii tineri şi frumoşi. 

Ori de cîte ori are prilejul, Esop își arată ascuţimea minţii, nesfiindu-se 
a-şi bate joc de stăpînul său, pe care, cu toată filozofia lui, îl pune tot- 
deauna în inferioritate. Xantos porunceşte să-i fiarbă „o linte“, Esop, ne- 
ieşind din cuvînt, fierbe un singur bob. Atunci Xantos îi dă poruncă să-i 
fiarbă patru picioare de porc şi, ca să-l încerce, retrage unul. Esop, băgînd 
de seamă lipsa, rupe piciorul unui porc viu şi-l bagă în căldare. Xantos, 
+emîndu-se ca Esop să nu fugă de frică, pune piciorul înapoi, apoi întreabă 
pe sclav de ce sînt cinci picioare. Liniștit, Esop întreabă la rîndu-i cîte 
picioare au doi mașcuri și, la răspunsul lui Xantos: opt, confirmă că în 
căldare se află din acestea cinci, iar în coteţ trei. Trimis de Xantos să 
ducă o tipsie cu mîncări celei care-l iubeşte, adică soţiei, Esop dă mînca- 
rea unei căţele. Soţia, aflînd insulta, își părăseşte soţul, dar Esop vestește 
în cetate că Xantos se însoară şi-o aduse înapoi. Xantos, bucuros, îşi in- 
vită prietenii la masă și comandă lui Esop să servească „ce e mai bun“. 
Esop, ca să-și dezbare stăpînul de a mai porunci, aduce de trei ori același 
fel, limbă fiartă. La observaţia unui oaspete că mîncînd tot limbi o să-i 


doară limbile, el replică: 
„... Oare ce iaste mai dulce pre lume decit limba: ori de prieteşug, ori de rugă- 


minte, ori de dragoste, de vîndut și de cumpărat şi de toate veseliile şi tocmealele; 
de întrebări de sănătate şi de spăsenie; căci cu limba pacea să tocmeşte, cetăţile 


să zidesc.,.* 


A doua zi, Xantos poftește din nou oaspeţi şi, pentru a evita repetarea 
meniului, poruncește sclavului să servească „ce e mai rău şi mai amar“. 
Esop aduce iarăşi limbi de porc şi, la protestul stăpînului, ripostează: 

„ — Jupiîne, au doară iaste ceva mai rău şi mai amar decît limba? Limba sparge 


cetăţi mari din temelie, limba omoară, limba hulește, limba cleveteaşte şi pireaşte, 
limba jură strîmb şi toate răutăţile să fac din limbă“, 


Xantos are fantezia să invite prin Esop la masă „un om drept şi prost, 
carele nu ştia nici un vicleșug“, sperînd să găsească sclavului său o pri- 
cină de a-l pedepsi. Sfătuită de filozof, soţia se oferă să spele picioarele 
musafirului mojic, în nădejdea că acesta se va sfii, ceea ce urma să con- 

stituie o vină pentru Esop (de a nu fi nimerit un om „drept şi prost“). 
Mojicul însă întinde picioarele zicînd: „— Spală-mi-le binișor, doamnă, 
că de mult nu le-am spălat!“ Apoi bea paharul de vin pe nerăsuflate, 
goleşte mîncările de pe masă și, fără să dea atenţie gazdei care certa pe 
bucătar că n-a gătit bine bucatele, înlocuieşte pîinea cu plăcintele, surd 
la amenințările lui Xantos că-şi va arde în foc soţia fiindcă n-a pus des- 
tul piper în ele. Abia cînd Xantos dă ordin să se ridice un rug în curte, 
grobianul se trezește: 


„ — Jupîne, zice, fii îngăduitoriu puţintel, mă rog dumitale, pînă mă voi duce 
acasă, să-mi aduc şi eu muiarea mea de la secere şi le vom arde pe amîndouă!“ 


Esop, bineînţeles, triumfă. Stăpînul îl trimite la baie să vadă dacă nu 
e aglomeraţie. Pe drum, Esop, întilnindu-se cu stăpînul tirgului, este 
întrebat unde se duce și, răspunzind că nu ştie, e băgat în temniţă. I se 
dă drumul fiindcă, închis, spusese că într-adevăr nu ştiuse unde se duce, 
din moment ce ajunsese în închisoare. La baie toţi se loveau de o piatră, 
pe care numai unul avu ideea de a o arunca din cale, deci Esop raportă 
stăpînului că acolo nu-i decît un singur „om“. Xantos văzînd destulă lume 
se crezu minţit, dar ca filozof acceptă explicaţia lui Esop. Abia cînd 
Xantos, în urma unui rămășag neghiob cu un prieten (se prinsese pe casa 
sa că va bea apa mării), ceru ajutorul sclavului pentru a-l scoate din 
încurcătură, Esop pune condiţia eliberării lui. Xantos primeşte şi Esop dă 
soluţia ingenioasă ca stăpînul să pretindă celui cu rămăşagul ca, pînă va 
bea el marea, „să oprească toate apele curgătoare cîte dau în mare“. Ră- 
mășagul e anulat, dar Xantos nu pune în libertate pe Esop. Anecdota 
imediat următoare e o glumă împotriva superstiţiilor. Xantos mină pe 
Esop să se.uite afară şi, dacă va vedea două ciori stînd la un loc (semn 
bun), să-l cheme și pe el; de va vedea numai una, să ştie că e semn rău. 
Esop iese şi vede două ciori, dar pînă ce soseşte să le vadă şi stăpînul, 
una zboară, astfel că acesta pune să fie bătut. 


„Vai de mine, ticălosul! se vaietă Esop. Că eu am văzut astăzi semn bun: doao 
cioară alăturea şi mă trag să mă bată, iar Xantos a văzut semn rău: numai o cioară, 
și-l poftesc la ospăț să mănînce și să bea și să se veselească“. 


În fine, pentru duhul lui, stăpînul îl iartă. Altă întîmplare. Xantos 
pofteşte la un ospăț nişte filozofi. Esop stă la uşă şi-i întreabă cu ce mişcă 
cîinele. Toți, afară de unul, se feresc să răspundă, deci Esop nu-i lasă 
să intre, explicînd a doua zi stăpînului că nu erau filozofi, din moment 
ce n-au știut ce ştiu toţi proştii. 

După ce, cu ajutorul lui Esop, Xantos găsește şi o comoară, într-o zi un 
vultur pogorit din văzduh apucă inelul şi pecetea domnească aflate la 
judeţul tirgului şi le aruncă în poala unui rob. Esop tălmăcește întîmpla- 
rea astfel: 


„Vulturul e împăratul tuturor paserilor; inelul vostru cel domnesc e tîrgul vostru 
Samul. Deci, precum au apucat vulturul inelul şi l-au dat la rob, așa să înțelege 
pilda: că dintru împărații ce sînt acum, unul să sfătuiește asupra voastră, să vă 


facă robi şi obiceiurile voastre să le strice“. 


La argumentul că şi între robi „să află mai buni decît stăpînii, măcar 
că rabdă săracii şi pătimesc bătăi şi nevoi“, poporul cere eliberarea lui 
Esop, şi Xantos nu mai are încotro. Devenit liber, Esop merge ca sol 
în Lidia și determină pe împărat să nu mai ceară tribut de la șamieni, 
apoi cutreieră lumea și se oprește la Vavilon. De aici încolo se interca- 
lează în Esopia povestea lui Archirie și Anadan, cu deosebirea doar că 
Archirie se numește Esop, Anadan — Eniom, Sinagrip — Licaron şi 
faraonul — Netinav, ca în Alexandria. Esop dezleagă toate enigmele lui 
Netinav, păcălește pe sfetnici care se laudă că ştiu ce scrisese el într-un 
zapis (însemna pe faraon dator cu o mie de talanţi lui Licaron) şi se în- 
toarce în Vavilon, unde împăratul pune să i se ridice „un stîlp de aur, 
bolovan după chipul lui“, o statuie. Din Vavilon, Esop călătorește „la 
Lidiia, ce să zice acum Rumele, în părţile Atinei“. La Delfi, batjocorind 
pe cetăţeni, pe care-i găsește „mai de nimic decît toţi oamenii“, le stir- 
neşte ura. Delfienii îi strecoară în desagă o năstrapă (urcior) de aur din 
capiştea (templul) lui Apolon şi, acuzindu-l de furt, îl condamnă la 
moarte. Zadarnic Esop le dă cîteva pilde prevenitoare, delfienii îl prăvă- 
lesc de pe o stîncă într-o rîpă. 

Interesantă dintre aceste pilde este prima, asemănătoare cu legenda 
văduvei din Ephes, din care Eminescu voia să scoată (după Lessing) o co- 
medie. Unei femei îi murise bărbatul. Neputîndu-se consola, ea mergea 
în fiecare zi la mormiînt să-l jelească. Un plugar arînd prin apropiere o 
văzu şi ii se făcu milă de dînsa. El lăsă o clipă boii şi, deoarece şi lui îi 
murise femeia, merse să plîngă alături de ea. Tovarăşii de suferinţă de- 
veniră pe loc cei mai buni prieteni. Zăbovind împreună, un hoţ fură 
boii plugarului. — Tu iar plîngi? — întrebă văduva cînd își văzu priete- 
nul jelind cu glas tare. — Acum cu adevărat pling, zise el, pentru că am 
pierdut boii pentru un lucru de nimica. 


Anecdota este povestită între alţii şi de La Fontaine în ale sale Contes. 
Aci văduva e consolată de un soldat care păzea corpul unui spînzurat. 
În timp ce matroana din Ephes şi soldatul se învoiesc să se căsătorească, 

rudele fură trupul spînzuratului. Soldatul urma să plătească vina cu 
moartea, să fie spînzurat în locul cadavrului dispărut. Atunci văduva dă 
ideea de a dezgropa corpul bărbatului ei și a-l substitui spînzuratului în 
ştreang. Deoarece spînzuratul adevărat avea o ureche tăiată, văduva con- 
vine cu noul ei soţ, soldatul, să taie o ureche soțului defunct. 


Fabulele lui Esop au avut o însemnată înriurire asupra literaturii 
noastre culte, direct şi indirect. Anton Pann în Fabule și istorioare (1841) 
şi Povestea vorbei localizează mai multe teme esopice (Trestia și copacul, 
Comoara în pământ, Bătrînul şi moartea). Gr. Alexandrescu interpretează 
motive esopice indirect, prin La Fontaine. O singură dată, în Șarlatanul și 
bolnavul (1855), a pornit direct de la un text esopic (Baba și dohtorul). 
M. Sadoveanu a stilizat în 1909 Esopia sau viaţa și pildele preaînțeleptului 
Esop după ediţia apărută în tipografia lui Ioan Bart la Sibiu în 1802. 


SINDIPA 


Manuscrisul din 1703 al lui Costea dascălul de la biserica Șcheilor din 
Braşov are, înainte de Esopia, textul românesc al romanului oriental 
Sindipa, răspîndit mai ales în a doua jumătate a secolului al XVIII-lea, 
de cînd datează alte copii (1780, 1781, 1784, 1786, 1796). 

Originea romanului pare a fi indiană, numele Sindipa derivind din 
indianul Sidhapati (conducătorul sidelor, al înţelepţilor). Tradus în limba 
pehlvi în timpul dinastiei regilor Sasanizi din Persia, romanul a trecut 
apoi în Siria în primele veacuri ale erei noastre şi de aici în veacul al 
XI-lea în literatura bizantină. Versiunea grecească aparţine lui Mihail 
Andreopulos şi este anterioară prelucrării latine a lui Jehan de Alta- 
Silva, intitulată Dolopathos sive Historia septem sapientium, care a pă- 
truns în literaturile occidentale. Tălmăcirea românească face parte din 
familia versiunilor orientale făcute după tipul persan Sindabad-nameh 
din 1375. 

Sindipa este ceea ce francezii numesc un „roman à tiroir“, iar ger- 
manii o „Rahmenerzăhlung“, o colecţie de povestiri încadrate în rama 
unei intrigi comune, cum e și Halima, celebra carte de poveşti arabă, 
rea e Decameronul lui Boccaccio sau Heptameronul Margueritei de 

avarre. 


Împăratul persan Kira dobîndeşte după multe rugăciuni un moştenitor. 
Voind să-i dea o educaţie aleasă, îi pune un dascăl, care timp de 3 ani 
se trudeşte fără folos cu el. Împăratul își încredinţează atunci odrasla 
filozofului reputat Sindipa, care garantează cu capul că-l va instrui com- 

plet în numai 6 luni. Sindipa zugrăveşte învăţăturile sale pe pereţii unei 
case mari (metoda „efigiilor“) şi scoate din ucenic un filozof desăvirşit 
chiar mai înainte de termen. În ziua cînd fiul trebuia să fie prezentat 
la curte, filozoful, consultînd horoscopul, află că moştenitorul tronului 
este pîndit de o mare nenorocire dacă nu va tăcea timp de 7 zile. Uce- 
nicu! se leagă să urmeze întocmai sfatul învățătorului şi nu scoate în pre- 
zența tatălui său şi a curtenilor nici un cuvînt, ceea ce produce nedume- 
rire şi furie. Împăratul, bănuind o vrăjitorie, trimite după Sindipa, dar 
' acesta, prevăzînd întîmplările, se ascunsese. Una din cele șapte soții ale 
împăratului, confidenta prințului, se oferă să-l facă să vorbească și-l 
aduce în iatacul ei. Deoarece prin vorbe obişnuite nu izbuteşte, îi declară 
dragoste şi-i promite că va înlătura pe împărat, dacă o va lua de soţie. 
Tînărul, tulburat, uită o clipă îndatorirea tăcerii și arată că-i va da un 
răspuns abia peste șapte zile. Femeia, văzîndu-se respinsă, își rupe hai- 
nele, îşi zgîrie faţa şi începe să tipe, minţind pe împărat că fiul lui a în- 
cercat s-o siluiască. Împăratul, jignit, își condamnă fiul la moarte, dar 
înainte de execuţie cere şi sfatul celor 7 filozofi de la curtea sa. Filozofii, 
temîndu-se ca osînda primită să nu se întoarcă mai tîrziu asupra cape- 
telor lor, decid ca fiecare din ei să meargă — pe rînd — la împărat, în 
cîte o zi, şi să-l determine să renunţe la osîndă sau, cel puţin, să amine 
execuţia, pînă ce, ascuiltîndu-i pe toţi, adevărul va: ieși la iveală. Timp 
de 7 zile (de aceea cartea se poate numi Heptameron) filozofii spun dife- 
rite povești, dovedind ipocrizia, viclenia şi infidelitatea femeilor. Împă- 
ratul se lasă convins -și-și iartă fiul, dar de fiecare dată intervine soția 
necredincioasă, care — prin povestiri tot atît de meşteșugite — îi schimbă 
hotărîrea. În fine, cele 7 zile trec şi copilul, putînd vorbi, se apără singur 
de învinuire, dobîndind iertarea definitivă. Numărul total al poveştilor 
cuprinse în această ramă este în versiunea românească de 24. Cei şapte 
filozofi povestesc fiecare cîte. două istorii, împărăteasa şapte istorii, tînărul 
prinţ două şi Sindipa una. În prelucrarea întercalată în O mie și una de 
nopţi, filozofii sînt transformați în viziri și numărul lor urcă de la 7 
la 40. În prelucrările occidentale, Sindipa este înlocuit cu poetul latin 
Virgilius, iar împăratul este cînd Dolopathos, regele Siciliei, cînd Diocle- 
tian, cînd Vespasian. Acţiunea se desfăşoară în Sicilia, la Roma sau în 
Bizanţ. | 

Romanul a fost tipărit pentru prima dată în traducere românească la 
Sibiu de Ion Bart în 1802, sub titlul: Istoria Sindipii filozojului, care mai 
întâi s-au întors din limba persană în elinească, iară acuma din limba eli- 
nească, prefăcută în românească, dată în tipariu cu cheltuiala lui Simeon 
Pantea din satul Selcioa-de-sus de pe Ariaşi. 

Pilda a doua dată de-al șaptelea filozof a avut consecinţe atit asupra 
folclorului, cît şi asupra literaturii culte. 

Un tînăr se hotărăște să nu se insoare pînă nu-şi va însemna, pentru 
el şi pentru alţii, toate vicleșugurile femeilor. După ce a rătăcit prin 
lume în scopuri experimentale, se retrage în pustiu 40 de zile și 40 de nopţi 
spre a-şi întocmi catastiful. Încredințat că n-a omis nimic, tînărul se 
întoarce acasă. Pe drum, poposeşte la un sătean, care tocmai dădea un 
ospăț. Acesta, aflînd cu ce se îndeletnicește musafirul, îl dă în seama soţiei 
sale pe care o previne. Femeia, încredințată că nimeni n-ar fi în stare să 
inventarieze toate vicleşugurile tagmei sale, roagă pe tînăr să asculte o 
poveste nouă. Era odată un bărbat care se lăuda că pe el nu l-ar putea 
amăgi nici o femeie. Nevasta lui, ofensată de atîta vanitate, s-a gîndit să-i 
dea o lecţie. Într-o zi i-a dus pe cîmp, la arat, peşte. Întorcîndu-se acasă, a 
avut grijă să lase pe brazdă şi cîțiva peşti negătiţi. Omul i-a găsit, i-a 
strîns şi seara a poruncit nevestei să-i pregătească. Cînd însă, la întreba- 
rea ei unde i-a găsit, i-a răspuns că pe brazdele plugului, femeia, zgi- 
riindu-se pe faţă şi ţipînd, a adunat vecinii. Cine găseşte peşte pe brazdă: 
nu poate fi decît nebun, şi femeia se roagă ca bărbatul să fie pus în 
lanţuri. Oamenii îl leagă într-adevăr şi halucinatul e ţinut astfel trei zile. 
A treia zi nevasta îl întreabă dacă nu vrea să mănînce peşte prăjit. Băr- 
batul recunoaşte peştele găsit de el pe brazdă, iar femeia că nu i-a trecut 
încă nebunia şi că trebuie să stea mai departe legat. Numai cînd omul, 
înţelegînd cauza prigonirii sale, nu mai pomeneşte de peştii de pe brazdă, 
nevasta îi redă libertatea, cu condiţia ca pe viitor să nu se mai laude că 
poate înfrunta orice vicleșug femeiesc. Povestea avea un tilc şi pentru 
tînărul care o asculta. Sfirşind de povestii, gazda începu să se plingă subit 
de. soțul ei bătrin. Tînărul, pricepind aluzia, o cuprinse în braţe. Atunci 
femeia ţipă, şi soţul împreună cu ceilalţi oaspeţi năvăliră în casă. S-ar 
fi putut întîmpla multe, dacă gazda n-ar fi lămurit tuturor că tînărul s-a 
înnecat cu un os de peşte şi că a strigat după ajutor. „Oare, toate cite 
ţi-am spus şi le-am făcut, le ai scrise?“ — l-a întrebat la sfîrşit ea, iar el, 
dîndu-şi seama că viclenia femeilor e inepuizabilă, a aruncat în foc tot 
ceea ce scrisese pînă atunci. 

Sub titlul O istorie orientală: Edeș, această poveste din Sindipa a fost. 
publicată de Mihail Kogălniceanu în Alăuta românească, şi sub titlul Un 
filozof şi o femeie de I. Eliade-Rădulescu în Curierul de ambe sexe (pe- 
riodul IV, 1, 1842—1844). De aici şi-a extras Al. Macedonski în 1882 
„nodul final“ al comediei sale Iadeș! Mihail Sadoveanu a prelucrat artistic 
romanul Sindipa în 1940 în a sa „poveste orientală“ intitulată Divanul 
persian, 

Versiunea occidentală a Sindipei pătrunsă în Rusia din Polonia încă 
din secolul al XVII-lea, Pontianus-historia septem sapientium, a ajuns la 
noi printr-o singură povestire în două variante: Istoria lui Skinder îm- 
păratu şi Istoria viteazului Poliţion și a frăţini-său Argu cu prefrumoasa 
Militina. Eroul din legenda prototip a celor două istorii româneşti se 
numeşte Alexandru (turcește: Iskander sau Skinder). Legenda are drept 
temă prietenia dintre bărbaţi, prietenie nemodificată de sentimentele de 
dragoste pentru aceeaşi femeie. 

Skinder, fiu de negustor (în Pontianus: cavaler), e dat să înveţe carte 
la Trapezunt. Poliţion, fiul regelui din Egipt, merge să se instruiască la 
Poltava. Pătruns la curtea imperială din Țarigrad, Skinder atrage atenţia 
fiicei sultanului, Olerica, după cum, ajuns la curtea ucraineană, Poliţion 
cîștigă simpatia fiicei craiului, Miligrina. La Alep, Skinder trezeşte inte- 
resul fiicei împăratului, Melixina, şi se prinde „frate de cruce“ cu Firu- 
sah, fiul împăratului din Trapezunt, tot așa cum Poliţion se leagă frate 
de vitejie cu Argu, care-i arată portretul fiicei craiului Ravenei, Militina. 
Skinder apără pe Melixina, cedată lui Firusah, omorînd în luptă pe Apo- 
lon, fiul împăratului arăpesc. Poliţion, la rîndul său, ucide „la podinog“ 
(în duel) pe Ciubulai-pașa, pretendent la mîna Militinei. Skinder e otră- 
vit de soţia sa Olerica și salvat de Firusah, care-şi sacrifică în acest scop 
propriul copil. Poliţion, căzut rob la turci, e eliberat de Argu, dar abia 
reușește să scape de Gostelia, fiica prea pasională a craiului Indiei. La 
sfîrşit, Skinder se întoarce la Olerica, o pedepseşte şi şi-o face nevastă 
credincioasă, iar Poliţion, fugit din India şi respins de Asiria, o cucereşte 
în cele din urmă, omorîndu-i logodnicul în luptă. Deosebirile dintre cele 
două istorii sînt de amănunt și provin din prelucrarea diferită a proto- 
tipului. Istoria lui Skinder figurează în manuscrise de obicei alături de 
Sindipa (cf. ms. 154, semnalat pentru prima dată de N. Iorga, care vedea 
în Skinder o legendă despre Alexandru-Sever). Istoria lui Poliţion a fost 
descoperită într-un manuscris al Bibliotecii Centrale de Stat care conţine 
nu mai puţin Istoria lui Strinder — Skinder și Sindipa. Traducerea di- 
rectă din turceşte a lui Skinder este problematică. După toate probabili- 
tățile, Istoria lui Polițion a fost tradusă din grecește. 


ARAVICESC MITHOLOGICON 


Sub denumirea de Aravicesc Mithologicon s-au tradus la noi din gre- 
ceşte în a doua jumătate a secolului al XVIII-lea celebrele culegeri de 
basme orientale O mie și una de nopţi şi O mie şi una de zile, cunoscute 
şi sub numele de Halima. Cel mai vechi manuscris, tălmăcit şi scris cu 


448 


CE Scanned with OKEN Scanner 


SECOLUL AL XVIII-LEA 


cheltuiala lui Rafail, egumenul Horezului, un ucenic al lui Paisie Veli- 
cikovski, datează din anul 1783. 

Nucleul Halimei se află în vechea literatură indiană, de unde l-au 
împrumutat perșii. În timpul dinastiei regilor Sasanizi (sec. al III— 
VIII-lea) s-au creat în jurul nucleului central o mulţime de poveşti şi 
s-a ajuns, ca şi în cazul Sindipei, la o „Rahmenerzâhlung“ O mie și una 
de poveşti, Hezîr Efsaneh. Această culegere de poveşti în ramă a trecut 
apoi la arabi. Rama poveştilor este următoarea: 

Un rege persan își ucidea soțiile după o singură noapte de la căsătorie. 
Aşa s-ar fi întîmplat și cu Shahrazad, dacă aceasta, sfătuită de doica ei, 
Dinarzad, nu i-ar fi povestit în noaptea nunţii un basm întrerupt în zori 
la momentul cel mai captivant. Voind să afle continuarea basmului, regele 
şi-a cruțat soţia pentru a doua noapte, şi tot așa mai departe, timp de 
1001 de nopţi, pînă cînd Shahrazad, născînd un fiu, mărturisește trucul. 
Minunat de isteţia soţiei sale și bucuros de a avea un urmaș de la ea, re- 
gele i-a dăruit viața. | 

Aceasta în O mie și una de nopți (în originalul arab: Alf leila na leila). 
În O mie și una de zile, culegere întocmită de Petis de la Croix după ciclul 
persan Al farag ba'da alsidda şi publicată între 1710 şi 1712, acţiunea e 
grupată în jurul prinţesei Farrukhnaz, fiica regelui Kașmirului. Far- 
rukhnaz, în urma unui vis urit, avea oroare de bărbaţi şi hotărise să nu 
se mărite niciodată. Timp de 1001 de zile, doica Sutlumeme îi spune 
basme în scopul de a-i dovedi că există şi bărbaţi demni de stima fe- 
meilor. În cele din urmă, prinţesa, aflînd că fiul regelui Persiei se în- 
drăgostise de ea în vis, se convinge de temeinicia argumentelor Sutlu- 
memei şi se căsătorește cu prințul persan. l 

O mie și una de nopți s-a răspîndit în Europa întîi prin traducerea li- 
beră a francezului Antoine Galland, publicată între 1704 şi 1708. | 

Versiunea greacă apărută întîia oară la Veneţia în 1757 a contopit 
O mie și una de nopți cu O mie și una de zile, suprimînd cadrul acesteia 
din urmă, prefăcînd zilele în nopţi şi înlocuind peste tot numele doicii 
Sutlumeme cu Halima. "Versiunea românească a pornit de la o ediţie 
prescurtată grecească în trei tomuri, reunite de traducător într-unul sin- 
_gur, sub titlul Aravicesc Mithologicon. Gherasim Gorjan, profesor la Școala 
naţională din Văleni, a revăzut, după originalul grecesc, textul primei 
traduceri din 1783 şi l-a republicat în patru volume între 1835 şi 1838. 
Am văzut că regele persan din O mie și una de nopți suferă înainte de 
a întîlni pe Halima de misoghinism, după cum prinţesa din O mie și una 
de zile suferă, înainte de a se mărita, de mizandrie. Cauza misoghinis- 
mului este explicată în O mie și una de nopți astfel: 

Un rege din familia Sasanizilor lăsase la moartea sa doi moştenitori: 
pe Aidin și pe Shazinan. Fraţii se înţeleg bine între ei și după un timp 
Aidin dă în stăpînire lui Shazinan împărăţia Tătariei celei mari, cu reșe- 
dinţa la Samarcand. După o lungă despărţire, Shazinan simte ne- 
voia să-și revadă fratele şi, luîndu-și rămas bun de la soţie, pleacă 
spre India. Pe cînd poposea la marginea cetăţii, noaptea, îi vine în gînd 
să-şi ia încă o dată rămas bun de la soţie şi se întoarce la palat. Soţia, 
neprevăzînd întoarcerea așa de repede a soţului, petrecea fără grijă în 
tovărășia unui sclav. Shazinan, cuprins de gelozie și furie, îi ucide pe 
amîndoi şi-i aruncă pe fereastră, apoi, fără să spună nimănui nimic, se 
întoarce la corturile sale şi porneşte mai departe. Ajuns în India, Sha- 
zinan e primit de fratele său cu toată pompa, dar nimic nu poate să-l 
scoată din amărăciunea lui, pînă într-o zi cînd, Aidin fiind plecat la 
vînătoare, vede pe împărăteasă și pe prietenele sale intrînd pe o poartă 
dosnică în palat, însoţite de arapi îmbrăcaţi femeieşte. Dîndu-şi seama 
că şi fratele său e victima necredinţei soţiei, Shazinan recapătă dispo- 
ziţia şi, la stăruințele lui Aidin, îi comunică motivul schimbării lui. 
Fraţii fac legămînt să plece amîndoi în lume şi să nu se întoarcă la 
scaunul lor decît dacă vor întîlni o nelegiuire femeiască şi mai mare. 
La marpinea mării îi întîmpină un spectacol cu totul inedit. Valurile 
se despică deodată cu urlet groaznic în două şi o nălucă neagră, purtînd 
o raclă de sticlă încuiată cu patru lacăte, înaintează spre țărm. De frică, 
împărații se urcă într-un copac. Năluca vine şi se așază tocmai la umbra 
lui. Apoi, năluca descuie încuietorile, scoate din raclă o femeie de o 
frumuseţe neasemuită și se culcă pe genunchii ei. De abia adoarme smeul, 
că femeia, ridicînd ochii în sus, zăreşte pe cei doi împărați şi-i invită să 
coboare. Ea le povesteşte că năluca a răpit-o în noaptea nunţii, că o ține 
prizonieră într-o raclă de cristal în fundul mării şi că se răzbună şi ea 
cînd are prilejul să întâlnească pămînteni. Drept plată pentru farmecele ei, 
le cere inelele și, dîndu-le, fraţii constată că le înşiră la alte 98 de inele, 
luate în ocazii similare. Shazinan şi Aidin se conving că soțiile lor erau 
mult mai cuminţi şi se întorc pe acelaşi drum în India. Aidin porunceşte 
ca soţia, sclavele şi sclavii ei să fie uciși şi ia hotărîrea să-şi omoare toate 
soțiile după o singură noapte de convieţuire. Astfel decurg lucrurile pînă 
ce fiica mai mare a vizirului, Halima, cere să fie înfăţişată şi ea la palat. 
Vizirul, care făcea execuțiile, ezită, dar se înduplecă, iar împăratul ac- 
ceptă să primească pe Halima cu sora ei mai mică, Medina. În decurs 
de 1001 de nopţi, Halima farmecă pe Aidin cu basmele ei, niciodată ter- 
minate, și-și salvează viața, vindecîndu-și soţul de misoghinism. , 

Romanul pledează prin urmare pentru înțelegere între soți în căsătorie, 

dar poveştile care intră în această tramă sînt extrem de variate. Sistemul 
de legătură a fost imitat întîi de Boccaccio, apoi de autorii de romane 
senzaţionale în fascicole cu „va urmat. 

Este cunoscută, de pildă, povestea duhului uriaș închis într-un vas scos 
din mare de un pescar. Duhul fusese închis acolo de împăratul Solomon 
şi avea menirea să facă bogat pe cel ce-l va elibera după un veac, să-i 
deschidă toate comorile pămîntului celui ce-l va elibera după două veacuri 
şi să facă rege pe cel ce-l va elibera peste trei veacuri. Trecuseră însă 
multe veacuri şi nimeni nu-l pusese în libertate, de aceea duhul vrea să 
omoare pe pescarul care a destupat vasul. Ca să scape de osîndă, pescarul 
se foloseşte de un şiretlic utilizat şi de Creangă cu Moartea în Ivan Tur- 
bincă. Se preface că nu pricepe cum un duh uriaş a putut sta într-un vas 
așa de puţin încăpător, iar cînd duhul intră la loc, ca să-l facă să înţe- 
leagă, pescarul pune dopul. Duhul se roagă să-i deie iarăşi drumul, pes- 
carul răspunde că se teme să nu se poarte cu el ca regele grec cu doctorul 
Duban. Doctorul — spune noua poveste — vindecase pe rege de lepră şi 
fusese răsplătit cu multe daruri, ceea ce provocase invidia vizirului. Acesta 
din urmă încercase să piardă pe doctor, dar regele, descoperindu-i 
intrigile, îi amintise păţania regelui Sindbad. Urmează povestea regelui 
Sindbad, a fiului său Nurgehan și a înţeleptului Abuşamar, Sindipa din 
romanul cu același nume. Poveştile celor patruzeci de viziri din Halima 
diferă de snoavele celor șapte filozofi din Sîndipa, dar au acelaşi obiectiv. 

Ca și poveştile din Sindipa, basmele din Aravicesc Mithologicon au în- 
rîurit atît folclorul, cît şi literatura cultă. Mai răspîndite au fost în special 
două, unul pe tema ghebosului ucis de mai multe ori, altul pe tema omu- 
lui care cunoaşte limba animalelor. În primul este vorba de un cocoşat: 
care se îneacă la masă în casa unui croitor cu un os de peşte. Croitorul, 
crezîndu-l mort, îl sprijină de ușa unui doctor, acesta deschizînd uşa îl 
prăvăleşte pe trepte şi, bănuindu-l mort din izbitură, îl coboară cu o sfoară 
pe urloiul vecinului. Vecinul, luîndu-l drept hoţ, îl „omoară“ din nou, 
pălindu-l cu un lemn, și-l reazimă de o prăvălie, în fine de aici îl ia la 
bătaie un negustor. Surprins de paznic, negustorul e dus înaintea judecă- 
torului, care, constatînd crima, îl condamnă la moarte. Apare însă vecinul 
care susţine că el l-a ucis, apoi doctorul şi la urmă croitorul, care lămu- 
reşte cum s-au petrecut faptele. Snoava a fost prelucrată în versuri de 
Anton Pann în O șezătoare la țară sau povestea lui Moş Albu şi în Ispră- 
vile lui Păcală de Petru Dulfu. 


Avem mai multe traduceri și prelucrări ale acestui roman oriental. O 
tălmăcire din nemţeșşte după Habicht von der Hagen şi Schall a dat Ion 
Barac (O mie și una de nopți, Istorii arabiceşti sau Halima, 8 vol., Bra- 

şov, 1836—1840), tălmăcire „revăzută și întregită“ de Emil Giîrleanu în 
1908—1910 (Halima sau O mie și una de nopți). Urmează Povestiri din 
Halima de Mihail Sadoveanu, scoase după primul război mondial, și O mie 
și una de nopţi, tălmăcită după Max Hennig şi Richard Burton de Liviu 
Rebreanu (41 de nopţi). O nouă prelucrare după J. C. Mardrus și Gustav 
Weil, în patru volume, a dat Eusebiu Camilar (Nopțile Șeherezadei, 
1001 de nopţi). 

Caragiale în Abu-Hassan a avut ca model un basm, Le Dormeur éveillé, 
din Halima, citită în versiunea lui Galland, după care s-a făcut şi la noi 
o traducere în 1894 de I. Ralet. 


ETIOPICA 


Mult mai răspîndit în secolul al XVIII-lea a fost romanul grecesc Etio- 
pica sau Theagen şi. Haricleea de Eliodor, fenician din Emes, scris prin 
veacul al IV-lea. Autorul nu era creştin, cum s-a crezut, ci mult mai 
probabil un adorator al zeului soarelui, Helios, adept al filozofiei neo- 
pitagoricienilor. | 

Romanul a fost tradus în greceşte, latineşte și franţuzeşte încă din 
secolul al XVI-lea şi a devenit celebru mai ales prin versiunea lui J.Amyot 
din 1547. Dimitrie Cantemir îl cunoştea probabil în ediţia greco-latină din 
1619 a lui Jo Bourdeliotius; în limba română el a fost tradus însă din 
grecește, din dorinţa episcopului de Roman Leon Gheuca, de loghiotatul 
kir Toma vel logofăt, în a doua jumătate a secolului al XVIII-lea (cea 
mai veche copie păstrată e din 1773). Eminescu poseda un manuscris 
fragmentar din 1813, majoritatea copiilor (aproximativ 14 la număr) 
datînd din secolul al XVIII-lea. 

Etiopica, imitată de Cervantes în Persiles y Sigismunda, de Calderon 
şi de Tasso, inaugurează genul romanului erotic-picaresc dezvoltat în 
Grecia încă din secolul al V-lea prin două opere Leucippe şi Clitophon 
de Achille Tatios și Chereas și Callirhoe de Hariton. 

Avem a face cu o intrigă complicată, cu eroi de rase diferite, cu peisaje 
diverse, cu nenumărate peripeții şi cu teza finală că dragostea împinsă 
pînă la sacrificiu învinge toate piedicile. Racine fusese în tinereţe atît de 
încîntat de acest roman, încît îl învățase pe dinafară, iar contemporanul 
său, Guez de Balzac, afirmă că romanele franceze din secolul al XVII-lea 
erau toate „enfans ., . venus du mariage de Theagânes et de Chariclee . . ai 
- Pe scurt, subiectul Istoriei etiopice este următorul: Persina, soţia regelui 
Etiopiei Hydaspe, naşte o fiică albă. Temîndu-se ca soţul să nu cadă la 
bănuieli, o încredinţează unui servitor Sosimitres spre a o abandona, cu 

un colier de pietre preţioase, un inel şi o bandeletă la mînă, în care se 

explicau motivele părăsirii. Haricles, bătrîn preot al templului lui Apollo 

din Delfi, călătorind în Egipt, se întilneşte cu Sosimitres și, fiindcă pier- 

duse o fiică în ziua nunţii, primește să crească el pe copila părăsită, 

acum în vîrstă de 7 ani. Bătriînul dă numele de Haricleea fiicei sale adop- 

tive şi aceasta este aleasă după cîţiva ani preoteasă a Dianei, zeiţa casti- 

tății. Într-o zi soseşte la Delfi o ceată de eneeni, în frunte cu tesalianul 

Theagen, spre a aduce ofrande lui Neoptolem, fiul lui Achile, ucis de 

Oreste. Din prima clipă cînd Haricleea, înmînînd lui Theagen facla spre 
a aprinde rugul cu o sută de tauri şi berbeci, îl privește în ochi, tinerii 
sînt cuprinși de dragoste. Ei își mărturisesc dragostea cu ocazia jocurilor 
pytice şi se destăinuie şi lui Calasiris, un preot pribeag din Memfis. Ca- 
lasiris pune la cale răpirea Haricleei şi fuga ei cu Theagen pe mare, lucru 
care se îndeplineşte fără greş. Tinerii se îmbarcă pe o corabie şi poposese 
la Zakint. Urmăriţi de pirați, sînt atacați în apropiere de ţărmul Libiei 
şi făcuţi prizonieri. Corabia ancorează la gurile Nilului şi comandantul 
piraţilor se pregăteşte să se însoare cu Haricleea. Calasiris, care însoțea 
pe fugarii captivi, ațîțtă vrajba între pirați, îi împarte în două tabere şi 
dezlănţuie un măcel din care puţini rămîn vii. În momentul cînd Theagen 
şi Haricleea se cred liberi, năvăleşte asupra lor altă ceată de pirați. Cu 
acest episod se începe romanul. La rîndul lor, piraţii sînt atacați de niște 
corsari, care iau din nou captivi pe Theagen şi Haricleea, îi duc în ţinutul 
Bucoliei şi-i dau în paza robului grec Cnemon. Corsarii erau conduşi de 
Thyamis, fratele mai mare al preotului din Memfis, devenit corsar spre 
a-şi recîştiga drepturile uzurpate. Tocmai Thyamis voia să se însoare cu 
Haricleea, cînd piraţii din împrejurimi, furioși că tovarășii lor fuseseră 
învinşi, dau năvală asupra corsarilor şi incendiază păpurișul din jurul lor. 
Thyamis cade prizonier, Theagen și Haricleea sînt surprinşi de trupele 
guvernatorului persan al Egiptului şi aduşi la curte. Expediția împotriva 
piraţilor fusese pusă la cale de neguţătorul grec Nafsicles, în casa căruia 
se adăpostise Cnemon. Tot aici venise, adus de Cnemon şi Calasiris, în- 
tîlnit pe malul Nilului. Calasiris povestește întîmplările lui Theagen şi 
ale Haricleei şi arată că plecase din Memfis la Delfi pentru a împiedica 
o nenorocire, prevestită casei sale. Tocmai apare şi Nafsicles cu Haricleea, 
din nou despărțită de Theagen, captivul guvernatorului Oroondat. Cala- 
siris obţine libertatea Haricleei şi merge cu ea la Memfis, unde găseşte 
pe fiul său Thyamis în luptă cu fratele mai mic, uzurpator. Bătriînul îi 
împacă, depunînd coroana pe capul lui Thyamis şi peste noapte moare. 
Oroondat era în război cu etiopienii. Soţia lui, Arsachia, îndrăgostită de 
Theagen, îl ţine în lanţuri, dă ordin chiar ca logodnica lui, Haricleea, să 

fie arsă pe rug, dar nu-şi atinge scopul, pentru că soţul, aflind ce se pe- 
trece la palat, cere pe cei doi captivi. Pe drum, prizonierii cad în mîna 
unui trib nomad etiopian şi sînt aduși în faţa regelui Hydaspe. Acesta 
cîştigase războiul cu Oroondat şi pregătea sacrificii în onoarea soarelui, 
lunii și a lui Bacus. La cererea poporului, Theagen şi Haricleea sînt hă- 
răziţi ca jertfe, dar tinereţea şi frumuseţea captivilor înduioşează pe rege 
şi pe regină. De altfel, Haricleea, luînd cuvîntul înaintea mulţimii, dez- 
văluie originea sa, dovedită cu ajutorul bandeletei, al colierului şi al ine- 
lului; marele preot al gymnosofiştilor Sosimitres o recunoaşte, regina- 


mamă i se aruncă în braţe și regele, ca şi mulțimea, renunţă la sacrificiu. | 


Tinerii sînt conduşi la altar, spre a se uni prin căsătorie, Theagen într-un 
car tras de cai, alături de Hydaspe, Haricleea într-un car tras de boi albi, 
alături de mama ei. 

Romanul. se încheie în traducerea românească astfel: „Sfirșit ca acesta 
au luat alcătuirea întîmplărilor celor ethiopiceşti.a lui 'Theagen și a 
Haricleei, care o au alcătuit bărbat fenician emesinean, la neam din cei 
despre răsărit (în original: din rasa Soarelui, adică din rasa închinătorilor 
la soare sau făcînd parte din casta preoţilor lui Helios) fiul lui Theodosie, 
Iliodor“ (în original numele Eliodor nu mai este pus, fiind inclus în for- 
mula precedentă: din rasa lui Helios). | i 


ISTORIA SURPĂRII TROADEI 


N. Cartojan a descoperit şi comentat traducerea romanului cavaleresc 
italian Historia destructionis Trojae, prelucrat în secolul al XIII-lea de 
Guido delle Colonne după poema truverului normand Benoit de Sainte- 
Maure Roman de Troie, scrisă în secolul al XII-lea, ea însăşi o prelucrare 
a istoriilor lui Dares frigianul şi Dictys cretanul. Intermediarul grecesc 
folosit de traducătorul român n-a fost încă identificat, textul tălmăcirii 
se păstrează în copia lui loan grămăticul din Bărbăteşti (Țara Româ- 
nească), făcută în 1766. l 

Acțiunea romanului este cu mult mai complicată decît aceea a Etiopicei 
lui Eliodor, Ea se începe cu expediţia argonautţilor plecaţi în căutarea 
lînei de aur, în frunte cu Iason. Debarcaţi pe ţărmul Frigiei, argonauții 
sînt alungaţi de regele Laomedon, dar Hercule prevesteşte că în trei ani 
frigienii vor fi robiţi de greci. Într-adevăr, nu mult după întoarcerea ar- 
gonauţilor în patrie, Hercule revine în Frigia, dă foc Troiei, ucide pe 
Laomedon şi-i răpeşte sora, pe Exiona. Deoarece grecii refuză lui Priam, 
fiul lui Laomedon, întoarcerea Exionei, Paris, fiul lui Priam, care dăduse 
în vis mărul discordiei disputat de Afrodita, Palada şi Iunona celei dintii, 

îşi pune în gînd să se răzbune, răpind la rîndul său pe cea mai frumoasă 
femeie greacă. El debarcă la Ostrovul Sitarilor (Cythera), ademenește pe 
Elena, soţia lui Menelau, și provoacă astfel teribilul război cunoscut din 
epopeea homerică. | | , | 

Spre deosebire de Homer, poema lui Benoit de Sainte-Maure şi pre- 
lucrarea latină în proză a lui Guido delle Colonne, întemeiate pe istoria 
frigianului Dares, pretins martor ocular al evenimentelor, ia partea troie- 
nilor. Cele douăzeci şi trei de războaie între greci și troieni pun în lumină 
îndeosebi faptele troienilor. Eroii principali sînt Hector, Troil, Memnon și 
Paris, nu Ahile ca în Homer. Ahile e socotit de autor tiran fără de omenie, 
„cap de fiară sălbatică“ și Homer ţinut de rău. că l-a cununat cu „flori 
de laude“ („Ia aminte, o, ticăloasă Omire, că niciodată Ahilevs n-a ucis 
pe vreun bărbat viteaz cu dreptate, fără de numai cu vicleșug şi cu în- 
şelăciune“). De partea troienilor luptă un centaur şi „Pantazalia“, regina 
amazoanelor. Achile e ucis de Paris şi Deitob, dar Pirus, fiul ui Ahile, 
va stropi cu sîngele Polixeniei, sora lui Paris şi pricina morţii lui Ahile, 
mormîntul tatălui său.. a i i 

Întoarcerea grecilor în patrie este povestită de truverul normand şi de 
Guido delle Colonne după Ephemeris belli Troiani. de Dictys. De aici pro- 
vine şi explicația căderii Troiei prin trădarea lui Antenor și răpirea pal- 
ladiumului de către Diomid şi Ulis, de asemenea episodul cu introducerea 
în cetate a calului de aramă. Uciderea lui Agamemnon de Clitemnestra 
și Egist, răzbunarea crimei de Orest, izgonirea lui Diomid de soţia sa 
Egheia, pentru a răzbuna moartea fratelui ei Asandru, răzbunarea lui 
Pirus împotriva uzurpatorului Acast, rătăcirea lui Ulise pe mare cu cele 
două popasuri la „Sirsa“ (Circe) şi „Califa“ (Calipso), uciderea preten- 
denţilor la mîna Penelopei și, în sfîrşit, moartea lui Ulise de mîna lui 
Telagon, fiul său vitreg cu Sirsa, sînt ultimele fapte povestite. Romanul 
se încheie cu o morală naivă, în spirit religios creştin: 


„Vedeţi, fraților, ce au făcut spurcata Elena şi cu necuratul Paris. Aceste agoni- 
sesc dragostile muiereşti și încă mai ales muierea cu bărbat şi cu copii, precum au 
fost aceea. Iată ce bine şi ce cinste au adus Paris lui Priiam împărat tătîni-său şi 
maică-sa Ecubei şi tuturor fraţilor și nu numai lor, ci s-au pricinuit din fapta lor 
moarte şi pierzare la o lume de oameni despre amîndoao părţile. Că nu ajunsă cîtă 
moarte să făcu în zeace ani, cît se bătură oștile, ci deaca intrară grecii cu vicleșug în 
cetate noaptea, nu tăiară numai oamenii cei ce s-ar fi împotrivit lor, cînd ar fi avut 
vreme, ci, găsind oamenii dormind, începură a-i tăia şi a-i znopi de la mare pînă 
la mic, bărbaţi, mueri, copii, fete, prunci de țfță tot au pus supt sabie. Şi să 
făcu un chiot şi un trăznei şi vaiete cît se cutremura pămîntul şi să auzea 
vaetile pînă la cer; şi cura sîngele pe uliţă pînă la genunche; şi nu lăsară grecii 
nici un suflet viu din oamenii din Troada, Si deteră foc cetăţii de au ars pină la 
pămînt, cît n-au ales nimic din o cetate minunată ca aceea. Pentru aceasta au 

pedepsit Dumnezeu şi pre împărații greceşti, căci, carii n-au pierit la Troada, ple- 
cînd la împărăţiile lor, unii s-au săvirșit în călătorie; alţii i-au omorît muierile lor; 
alţii într-alte chipuri; iar nici unul nu s-au săvirşit bine, ci au murit tot rău, că s-au 
osîndit pentru Troada“. i 


ISTORIA LUI EROTOCRIT 


Istoria lui Erotocrit, poema din secolul al XVI-lea a cretanului Vin- 
cențiu Cornaros, s-a tradus în româneşte de trei ori, prima dată înainte 
de 1758 de Hristodor loan Trapezuntul, a doua oară de un anonim și a 
treia oară de Vasile Vîrnav din Botoşani. Cum a dovedit N. Cartojan, 
într-un memoriu prezentat Academiei Române în 1935 şi într-un articol 
din Revue de littérature comparée (avril-juin, 1936), Vincențiu Cornaros 
a localizat poema apărută la Roma în 1621 Innamoramento di due fede- 
lissimi amanti de Angelo Albani Orvietano, care el însuși traducea ro- 
manul cavaleresc provenţal din secolul al XV-lea, Paris et Vienne, pre- 
făcut în franţuzeșşte de Pierre de la Cypede. 

Ca şi Theagen și Haricleea, Erotocritul este un roman de dragoste. 
Protagoniștii sînt Aretuza, fiica regelui Iraclie al Atenei, şi Erotocrit, fiul 
sfetnicului Pezostrat., Aretuza are drept confidentă pe dădaca Frosina, 
Erotocrit pe un prieten Polidor. Sfătuit să nu se mai ducă la curte, Ero- 
tocrit îşi revarsă focul în serenade nocturne, care farmecă atît pe Aretuza, 
cît şi pe părinţii ei. Spre a descoperi pe cîntăreţul cu „glas de zahăr“, 
regele dă un ospăț, dar Erotocrit își păstrează taina, fiindcă, deși ia parte, 
nu cîntă. El înfruntă cu mare curaj 10 slujitori trimişi să-l identifice 
într-una din seri pe cînd cînta şi umple de admiraţie pe Aretuza, dar, 
ca să evite alte primejdii, pleacă în Egipt. Între timp, tatăl său se îmbol- 
năveşte şi cu ocazia vizitei pe care o face în casa lui Aretuza descoperă 
cine este misteriosul cîntăreţ, găsind textul cîntecelor şi portretul ei 
zugrăvit de Erotocrit. O serbare dată întru desfătarea Aretuzei relevă 
vitejia unui cavaler pe cal negru înveșmiîntat, în alb, care poartă pe 
cască un fluture prins în flacăra focului cu deviza: „Am dorit şi am 
privit flacăra focului; m-am apropiat şi m-am aprins. Nu mă mai pot în- 
depărta.“ Este Erotocrit, învingătorul combatanţilor la turnir şi stăpînul 
inimii Aretuzei. Tinerii se întîlnesc în taină noaptea în grădina palatu- 
lui, își destăinuiesc dragostea și se hotărăsc să se unească prin căsătorie. 
Auzind de acestea, regele dă însă ordin ca Pezostrat să fie sechestrat pen- 
tru toată viaţa în casă, iar pe Erotocrit îl trimite în surghiun. Aretuza, 
nevoind să se mărite cu fiul împăratului din Bizanţ, este aruncată îm- 
preună cu Frosina în temniţă. Acum legătura între îndrăgostiţi se face 
prin corespondenţă, cu ajutorul servitorului lui Erotocrit, Pistentis, al lui 

Polidor şi al doicii Frosina. Trec astfel trei ani, pînă cînd regele vla- 
hilor Vlantistratos, ameninţind zidurile Atenei, Erotocrit vine să-şi sal- 
veze patria. El dobîndise de la o vrăjitoare două sticluţe cu apă miracu- 
loasă, cu ajutorul cărora putea să se prefacă cînd negru ca un harap, cînd 
alb. 'Travestit în acest fel, atacă în fruntea atenienilor oștile dușmane şi 
le pune pe fugă în mai multe rînduri. Dar într-o zi, Vlantistratos schim- 
bînd momentul obişnuit al atacului, Erotocrit nu ia parte la luptă. Ate- 
nienii sînt înfrînţi și cetatea ar fi căzut dacă, prinzînd de veste, Ero- 
tocrit n-ar fi restabilit situaţia. Rănit, el este transportat la palat, unde 
regele, drept răsplată, îi oferă coroana. Necunoscutul nu vrea însă decît 
mîna Aretuzei. Întrebată dacă primeşte să se mărite, Aretuza răspunde 
din închisoare că „mai curînd soarele își va pierde strălucirea, pădurea 
frunzișul, pajiştea iarba, marea apa şi ţărmul nisipul“. Cuvintele bucură 
pe Erotocrit, care se convinge de statornicia alesei sale şi-i trimite prin 
doică inelul încredinţat lui la despărţire. Apoi merge el însuși la temniţă 
şi, pentru a avea o nouă dovadă din partea. Aretuzei, povesteşte că are 
inelul de la un tînăr defunct, îngropat chiar de el. Aretuza izbucnește în 
lacrimi şi Erotocrit, emoţionat peste fire, îşi spală cu apa vrăjită negreala 
feţei și se arată în adevărata lui înfăţişare. Suferințele îndrăgostiţilor se 
curmă în mod firesc prin căsătoria lor. 


Poemul lui Cornaros era așa de cunoscut în mediile greceşti de la noi, . 


încît în 1818 Dionisie Fotino, un peloponeziac care a studiat la Bucureşti, 
publică la Viena o prelucrare în versuri, „în limba neo-grecească lite- 
rară“, înlăturînd formele dialectale cretane vechi. Poemul lui Dionisie 


Erotocrit, ilustrație 
de Petrache logofătul 
(mss. 3514, B.A, RSR). 

Fotino a fost tradus în limba română de Anton Pann şi Tudorache Iliad, 
sub titlul Noul Erotocrit. Această versiune, apărută la Sibiu în 1837, în 
cinci tomuri, n-a înlocuit însă de tot Frotocritul lui Cornaros, care, pre- 
cum Anton Pann însuşi afirmă: ,,... tradusă în proză la mulţi se găseşte. / 
Și la alţi în versuri ca şi în greceşte“. 

Eminescu se desfătase cu lectura traducerii în proză a poemului lui Cor- 
naros, desigur şi cu aceea a lui Anton Pann din Dionisie Fotino. Mai cu- 
rioasă este prelucrarea poemei lui Cornaros care apare în manuscris ro- 
mâneșşti de la începutul secolului al XIX-lea și în tipărituri foarte tîrzii 
(Brăila, 1857; Buzău, 1878; Brașov, 1900) sub titlul de Filerot și Antusa. 
Aici Erotocrit („cel chinuit de Eros“) se numeşte Filerot („cel ce iubeşte 
pe Eros“), iar Aretuza („cea cu virtute“) Antusa („cea ca o floare întă- 
rită“). Acţiunea e mutată în timpul vechilor elini la curtea lui Periandros, 
tatăl Antusei, care are drept sfetnic pe bătrînul Agaton, tatăl lui Filerot. 
Peripeţiile dragostei dintre cei doi eroi sînt identice cu cele din FErotocrit, 
intriga fiind pe alocuri complicată (Filerot, travestit în doctor, se întoarce 
din surghiun să vindece pe Antusa etc.). Prelucrarea s-a făcut de bună 
seamă în Grecia, unde Erotocritul, dramatizat de Th. N. Synadinos, se 
reprezenta încă pe scenă la Atena în 1935. 


IMBERIE ȘI MARGARONA 


Istoria lui Imberie fecior împăratului a Provenţiei, copiată în 1789 de 
logofătul Nicolae Ursache, este traducerea printr-un intermediar grecesc 
în versuri a romanului cavaleresc şi picaresc francez din secolul al XV-lea 
Pierre de Provence et la belle Maguelonne (Histoire du vaillant chevalier 
Pierre fils du conte de Provence et de la belle Maguelonne fille du roy 
de Naples, ediție gotică din 1480). 

Intriga are asemănări cu aceea din Theagen și Haricleea, ca şi cu cea 
din Erotocrit — Paris et Vienne. Imberie, copilul blond cu ochi negri riză- 
tori, învaţă pînă la 12 ani toată știința din Aristotel, Omir şi „Efripid“. 
Învingînd apoi într-un turnir pe un adversar temut, simte nevoia incoer- 
cibilă de a colinda lumea după glorie. Împreună cu un scutier (devenit în 
traducere nume propriu: Scuterie), ajunge la curtea regelui Moreei. După 
o altă luptă de tournoi, în care se ilustrează doborînd un harap, Imberie 
cîștigă mîna fiicei regelui, Margarona. Neastîmpărul aventurii şi dorul 
de părinţi fac pe Imberie să fugă după un an cu Margarona şi cu scu- 
tierul din Moreea, fără ştirea craiului. Scuterie moare pe drum, iar tinerii 
soţi poposesc într-o pajiște la umbra unui chiparos. Margarona adoarme, 


458 


CE Scanned with OKEN Scanner 


SECOLUL AL XVIII-LEA 


iar Imberie se ia după cîntecul unei privighetori şi se depărtează. El 
lăsase un engolpion de aur îmbrăcat în tafta roșie pe pieptul Margaro- 
nei, care, confundat cu o bucată de carne, e răpit de un vultur. Imberie, 
zărind engolpionul în clonţul vulturului, urmărește pasărea cu o luntre 
pe mare, este surprins de o furtună şi cade în mîna piraţilor (element 
picaresc). Piraţii îl vînd la Marea Roșie ca rob sultanului din Cairo, unde 
Imhberie devine grăjdar. Margarona, rămasă singură, nimerește la o mă- 
năstire de călugăriţe care, auzindu-i povestea, o trimit îmbrăcată în rasă 
neagră cu nişte neguţători în Provența. Acolo se duce la curtea regelui 
şi, fără a spune cine e, capătă învoirea de a ridica pe țărmul Mediteranei 
o mănăstire, unde, nemîngiiată de pierderea lui Imberie, se închide pentru 
tot restul vieții. Cînd, în pîntecele unei mrene adusă de niște pescari, 
găseşte engolpionul de aur răpit de vultur, Margarona este convinsă că 
soţul ei a murit. Imberie însă, datorită isteţimei sale, nu rămăsese grăjdar 
la curtea sultanului din Cairo, ci devenise în trei ani mare vizir și-și adu- 
nase o avere frumoasă. Într-o zi, el își încarcă banii în trei butoaie și, 
sub pretextul că pleacă să vîndă sare, se îmbarcă pe o corabie pentru 
Provența. Coborînd la un popas pe o insulă, adoarme cu gîndul la Marga- 
rona, la umbra unor rodii, și corăbierii, negăsindu-l nicăieri, îl părăsesc 
acolo. Corăbierii ajung la mănăstirea Margaronei, aceasta desface butoa- 
iele cu sare şi, dînd peste galbenii lui Imberie, zideşte cu ei un spital de 
100 de chilii. O corabie salvează, în sfîrșit, și pe Imberie, și-l aduce de 
asemenea la mănăstirea Margaronei. Imberie declară stareţei că va umbla 
toată lumea ca să găsească pe Margarona şi astfel soţii se recunosc, se 
duc la curtea împărătească şi, urcați în locul bătrînilor pe tronul împără- 
tesc, își reiau traiul fericit de odinioară. 

„Faptul că traducerea acestui roman ni s-a păstrat într-o singură copie 
manuscrisă nu înseamnă că n-a avut circulaţie. Este foarte posibil, de alt- 
fel, ca el să fi fost citit mai mult în versiunea grecească în versuri, 


limba greacă fiind bine cunoscută la noi în secolul al XVIII-lea în pătu- 
rile ştiutoare de carte. | 


BERTOLDO 


Tot prin intermediar grecesc a fost tradusă în româneşte (cele mai 
vechi manuscrise păstrate sînt din 1775 şi 1779) celebra operă comică a 
italianului Giulio Cesare Croce della Lire Le sottilissime astuzie di Ber- 
toldo, publicată întîia oară în 1592, sub titlul Astutie sottilissime di Ber- 
toldo dove si scorge un villano accorto, e sagace, il quale dopo vari, e 

strani accidenti a lui intervenuti, alla fine per il suo raro, et acuto ingegno 
vien fatto huomo di corte, et regio consigliero. 

Este o scriere satirică îndreptată împotriva artificialităţii şi servilismu- 
lui vieţii de curte din punctul de vedere al unui ţăran. 

Bertoldo, ţăran din Bretagnana, vine în Verona, la curtea regelui 
longobarzilor Alboin, pe vremea cînd acesta stăpinea întreaga Italie. 
Fără să se ruşineze de urîţenia sa fizică (avea capul lungăreţ, ca un ou, 
părul roșu, nasul vînăt ca sfecla, gura despicată pînă la urechi, colţi ca 
de mistreţ, mîinile scurte şi picioarele strimbe), el se furișează printre 
baroni şi se așază lîngă rege. Acesta, tolerant, îl supune unui interogato- 
riu la care Bertoldo răspunde ca și Esop (ms. B.A. R.S.R., nr. 2189): 


„Împăratul zisă: Cine ești, cînd te-ai născut şi din ce loc ești? 

Bertoldo răspunsă: sînt un om; m-am născut cînd m-a făcut mumă-mea și locul 
îmi este, de cînd m-au făcut Dumnezeu, într-această lume. 

— Ai tată, mamă, fraţi, surori? 

— Am tată, mamă, fraţi, surori, dar au murit toţi. 

— Cum dar ai tu, de vreme ce au murit toţi? 

— Cînd am purces de acasă, i-am lăsat pe toţi dormind şi pentru aceasta zicu că 
toți au murit, căci eu puţină despărțire fac între cel adormit pînă la cel ce au murit. 

— Ce lucru este mai iute? 

— Giîndul. 

— Ce vin este mai bun? 

— Cel ce se be în casa altuia. 

— Care este ace mare cari nici odată nu să satură? 

— Nesaţul scumpului și a iubitorului de bani... 

— Care este mai mare foc şi vrajbă în casă? 

— Muiere ră şi gura ce mare a slugilor... 


{i 


Izgonit de la curte pentru invective privitoare la cîrmuire, Bertoldo 
amenință că el este ca muștele, care, deși le alungi, vin înapoi. Regele îi 
răspunde că nu-l va primi decît întovărășit de muşte, ceea ce convine lui 
Bertoldo, care, luînd un măgar bătrîn cu răni pe spinare, se întoarce la 
palat cu un nor de muște. În acest fel, el asistă la o judecată a regelui 
în pricina a două femei învrăjbite pentru o oglindă. Regele, întocmai ca 
Solomon (s-a dovedit că autorul 'a pus la contribuţie legenda lui Solomon 
şi Așmedai incorporată într- haggadă a Talmudului babilonean), nu vrea 
să împartă oglinda în două şi o oferă întreagă celei care se opusese la 
spargere. Bertoldo e de părere că hotărîrea n-a fost bună şi, ca să 
dovedească regelui răutatea femeilor, răspîndește zvonul că se va face 
o lege ca tot bărbatul să aibă dreptul a lua șapte neveste. Două mii de 
femei protestează la palat, provocînd iritaţia regelui, care nu ştia ce se 
întîmplase. Regina, aflînd de uneltirile lui Bertoldo, îl cheamă la curte 

şi înarmează doamnele cu bastoane ca să-l ciomăgească, dar Bertoldo 
scapă cerînd să fie lovit mai întîi de femeia care n-a vrut să otrăvească 
pe rege. Tot aşa scapă de bătaia străjilor, obţinînd să i se cruţe capul şi 
ieșind apoi în capul unui alai de servitori. În disputa cu butonul regelui, 
Glomez, Bertoldo dezleagă enigmele ca Archirie, spunînd c-ar aduce apa 
cu sita așteptînd mai întîi să îngheţe, ca ar putea prinde iepurele ne- 
alergînd, așteptîndu-l în îrigare, că buruiana pe care o cunosc și orbii 
e urzica. Dîndu-i-se poruncă să vină la curte nici îmbrăcat, nici dezbră- 
cat, soseşte înfăşurat într-o reţea. Dovedeşte regelui că femeile nu-și pot 
astimpăra curiozitatea aducînd o colivie cu cheie din care, femeile des- 
chizînd-o, zboară o pasăre; în fine, scapă de înec şi de spînzurătoare, 
spunînd străjerilor snoave şi poveşti care-i fac să se prăpădească de ris. 
Bertoldo e iertat şi chemat la curte ca sfetnic, dar, nepriindu-i hrana, se 
îmbolnăveşte şi moare. În 1799 s-a publicat la Sibiu, tradusă din nemţeşte, 
Viața lui Bertoldo. şi a lui Bertoldino feciorului lui dimpreună şi a lui 
Cacasino nepotului, în care se cuprinde continuarea la Bertoldo, Le pia- 
cevoli e ridicole semplicità di Bertoldino figliolo delPastuto ed accorto 
Bertoldo de Giulio Cesare Croce della Lira şi Le buffonate di Cacasenno, 
figlio del semplice Bertoldino de Cammillo Scaligeri della Fratta. 

Există și o localizare românească tirzie, apărută în 1875, în editura 
Nebunelli din Galaţi, Vicleniile meșterului Perdaf, cu acţiunea în vremea 
lui Sas-vodă, continuată de prelucrarea lui Bertoldino: Guguţel, fiul vi- 
cleanului meșter Perdaj. | 

Unele snoave din Bertoldo au trecut în folclor, altele au intrat în Is- 
prăvile lui Păcală de Petru Dulfu. 


ISTORIA POAMELOR 


Un interesant text popular este poemul satiric al poetului bizantin Teo- 
doros Prodromos (sec. al XII-lea), Porikologos sau Istoria poamelor, tra- 
dus în românește în a doua jumătate a secolului al XVIII-lea (copii manu- 
scrise dintre 1780 şi 1786). 

Poemul satirizează aparatul complicat de dregători de la curtea împă- 
raţilor bizantini, introdus, cum știm din Gheorgache, şi la noi, atrăgînd 
atenţia asupra consecinţelor primejdioase ale vinului, în forma unui pro- 
ces în care strugurele face o reclamaţie, ieșind finalmente condamnat. 
Autorul uzează de alegorie și de metafore. Ne aflăm în vremea cînd 
„impărățea preaslăvita gutuie şi oblăduia cinstitul chiedru, iară săborna 
rodie era paharnic mare, mărul logofăt mare, cireaşa comis mare, căpşuna 
cliucer mare, scoruşa postelnic mare, zarzăra stolnic mare“. 

Strugurele învinuieşte de viclenie piperul, chimenul, cimbrul (care e 
spătar), ştirul (care e armaș), nucşoara mirositoare și șofranul gălbigios. 
Ca martori sînt aduşi măslina, stareţul linte, maica stafida, nohotul, bobu} 
înecător, mazărea, cap fără trup, şi egumenul fasole. Ceapa, îmbrăcată 
cu douăsprezece haine mohorite şi cu barba atirnînd la pămînt, ia apă- 
rarea acuzaților: 


„— Să n-aib parte de frate-meu usturoiu, de socru-meu hrean, de cuscră-mea pra- 
zul, de soru-mea ridiche şi de nepoţii mei morcovi, pătrunjel şi postiîrnac şi de ne- 
poatele mele capere, că minciuni a grăit strugurele înaintea împărăției tale“. 


Lubeniţa, castravetele, anghinarea şi lăptuca, ispravnicii cepei, sînt in- 
vitaţi să citească legile și să spună și ele ce știu, cînd tocmai soseşte pier- 
sica, aducînd vestea că la înteţirea strugurelui se adaugă și intenţia 
zarzărei de la India de a înţepa cu acul ei ascuţit pe împărat în grumaz. 

Împăratul, edificat, pronunţă sentinţa (satiră a beţiei): 


„Să fii, strugure, blestemat, de lemn strimb spînzurat, cu cuţit cîrn tăiat, de voi- 
nici tineri călcat; sîngele tău să-l bea bărbaţii, mintea lor să li se învăluiască, feţile 
să li se rumenească, ochii să li se împăienjenească, din picioare să șubăiască, păreţii 
să-i bată și într-o parte şi într-altă, în tină să se tăvălească, bărbile să-și muruiască, 
cînii să le lingă...“ 


Anton Pann a pus în versuri această istorie a poamelor în Povestea 
vorbii la capitolul Despre beţie, cu înţepături le adresa celor ce „umblă 
cu ochii logodiţi“. 

SINTEZĂ 


Înainte de apariţia literaturii române scrise, în jurul anului 1400, cu 
patru-șapte decenii după întemeierea statelor românești feudale, se pre- 
supune a fi existat la noi ca și la alte popoare o literatură populară orală, 
a cărei vechime este greu de determinat cu precizie, dar care în mod 
firesc va fi luat naștere o dată cu încheierea procesului de etnogeneză 
a poporului român în veacul al X-lea. Fără să mai vorbim de basme, în 
care se păstrează urme de ritualuri şi credinţe străvechi, din perioada 
romanizării, un cîntec bătrinesc ca Mioriţa, cunoscut în circa 900 de va- 
riante, aduce o mărturie milenară despre una dintre ocupațiile de căpe- 
tenie ale poporului român la începuturile sale, păstoritul, după cum ora- 
ţia Pluguşorului evocă agricultura. 

Cele mai vechi monumente scrise de pe teritoriul țării noastre, datînd 
din secolul al X-lea, nu sînt însă în limba română, ci în limba slavonă, 
ca urmare a adoptării de către clasa stăpînilor de moşii, așa-numiții 
cneji români, a limbii slavone bisericești, limbă în care Metodiu şi Chiril 
tradusese textele sacre, la Constantinopol şi în Moravia, între 863 şi 865. 
Pină la începutul secolului al XVI-lea nu avem nici un text întreg re- 
dactat în limba română, iar pînă la începutul secolului al XV-lea nu avem 
nici un text original românesc scris în limba slavonă. Apariţia literaturii 
române în limba slavonă a fost pregătită de o intensă circulaţie a cărţilor 
religioase bizantine în traducere predominant medio-bulgară. 

Majoritatea scrierilor bizantine care în condiţiile feudalismului timpu- 
riu a pregătit începuturile literaturii române în limba slavonă se înca- 
drează în curentul isihastic, teoretizat în secolul al XIV-lea de Grigore 
Palamas (1297—1360). Isihasmul, asemănător iezuitismului catolic de mai 
tirziu, era o doctrină mistică, opusă raționalismului de tip occidental 
care începuse să cîştige unele spirite ale Bizanțului, predicînd reîntoar- 

cerea la ortodoxie prin practicarea desăvirşitului ascetism. Viaţa sfîntului 
Ioan cel Nou de Grigore 'Țamblac, predicatorul lui Alexandru cel Bun 
scrisă la Suceava în 1402, Viața lui Nicodim de la Tismana, scrisă de 
ucenicii călugărului şi păstrată numai într-o prelucrare din secolul al 
XIX-lea, sînt două lucrări hagiopgrafice de caracter pronunţat isihastic 
alcătuite după modelul scrierilor similare ale lui Eftimie, patriarhul din 
Tirnova, foarte răspîndite la noi în prima jumătate a secolului al XV-lea 
Din același timp datează troparele logofătului lui Mircea cel Mare, Filotei. 
intitulate Pripeale, compuse în limba slavonă, spre a fi cîntate la sărbă- 
torile Maicii Domnului şi ale sfinţilor şi mucenicilor mai însemnați cu 
stihuri alese din psalmii istoricului, geografului, filozofului şi poetului 
bizantin Nichifor Vlemmidis (1197—1272). Refrenele lui Filotei, tipărite 
prima oară în Molitvoslovul de la Veneţia din 1547, constituie prima con- 
tribuţie românească la poezia imnografică admisă în liturghia ortodoxă 
a ţărilor slave (Bulgaria, Serbia, Rusia). | 

Ca urmare a politicii de centralizare a statului feudal, literatura reli- 
gioasă este orientată în a doua jumătate a secolului al XV-lea către isto- 
riografia de curte, după modelul rodosloviilor bizantine. Astfel apar în 
limba slavonă, la curtea lui Ștefan cel Mare, în Moldova, Letopiseţul de 
cînd cu voia lui Dumnezeu s-a început Tara Moldovii, de la 1359 pină la 
1507, Povestire în scurt despre domnii moldoveni, variantă continuată la 
mănăstirea Putna pînă în 1526, o cronică scurtă a domniei lui Ştefan cel 
Mare, redactată în 1502 în limba germană, o altă Povestire pe scurt 
despre domnii Moldovei, de la 1359 pină la 1504, în limba slavonă de 
redacţie rusă, și Descrierea cronicii despre Tara Moldovei și despre domnii 
ei, scrisă în limba polonă, de la 1352 pînă la 1566. Aceste cronici la baza 
cărora stă un prototip în limba slavonă avind în centru domnia lui 
Ştefan cel Mare sprijină lupta voievodului creștin împotriva păgînătății, 
înfăţişindu-l ca pe un sfînt purtător de biruinţă pentru credinţă, „pobe- 
donoseț“ și reclamînd solidarizarea tuturor creştinilor împotriva păgînilor. 
Tendinţa de călcare a jurămiîntului de vasalitate către monarh este con- 
damnată, cronicarul apărînd autoritatea centrală care nu tolerează vicle- 
nirea supușilor. 

În a doua jumătate a secolului al XVI-lea, trei călugări, Macarie, Efti- 
mie şi Azarie, duc mai departe letopiseţul Moldovei în limba slavonă, 
scriind cronica oficială a domniilor lui Petru Rareș, Alexandru Lăpuş- 
neaânu și Petru Șchiopul, de la 1504 pînă la 1574, în stil encomiastic, cu 
alterarea adevărului istoric, dar cu remarcabile efecte retorice, după mo- 
delul cronografului bizantin al lui Constantin Manasses, citit într-o 
versiune în proză medio-bulgară. Creșterea influenţei marii boierimi în 

a doua jumătate a secolului al XVI-lea, concomitent cu scăderea autori- 
tății centrale domnești, precum şi părăsirea limbii slavone în actele de 
cancelarie sub Petru Șchiopul în Moldova au făcut ca istoriografia de 
curte slavonească să apună după aproximativ un secol de dezvoltare, nu 
fără a lăsa urme în cronicile următoare, redactate în limba română. 

Curentul isihastic a avut urmări mai importante în literatura Ţării Ro- 
mâneşti, unde la curtea lui Neagoe Basarab, la începutul secolului al 
XVI-lea, Gavril, protul Sfintului Munte, scrie în greceşte Viața sfîntului 
Nifon, un panegiric exaltind atit faptele călugărului athonit, organizator 
al bisericii române sub Radu cel Mare, cît şi activitatea de ctitor a lui 
Neagoe Basarab, prezentat ca un ucenic al lui Nifon. După toate indiciile, 
Învățăturile lui Neagoe Basarab către fiul său Teodosie, scriere parenetică 
asemănătoare cu Principele lui Machiavelli, monumentul cei mai însem- 
nat al literaturii române în limba slavonă, reprezintă o sinteză a ideilor 
isihasmului puse în slujba întăririi autorităţii domneşti. Învățăturile lui 
Neagoe Basarab dau sfaturi de guvernare, dar insistă îndeosebi asupra 
desăviîrşirii interioare a domnitorului, prin respectarea unor. norme 
de conduită din care nu este exclus ascetismul, Ioasaf (Buda din cu- 
noscutul roman popular Varlaam şi Ioasaf) devenind la un moment dat 
modelul demn de imitat de prinţul moştenitor al tronului. În afară de 
bogăţia detaliilor referitoare la viaţa de curte şi la starea socială contem- 
porană, Învățăturile lui Neagoe Basarab către fiul său Teodosie cuprind 
maxime şi sentinţe care au făcut ca autorul să fie comparat cu Marc- 
Aureliu, precum şi pagini de veritabil lirism, cu ecouri din Umilinţa lui 
Simeon cel Nou, Oglinda lui Filip Solitarul, cuvintele lui Ioan Crisosto- 
mul, Efrem Sirul și alţii. 

În Transilvania, alături de slavonism, a existat, ca o consecinţă a în- 
ființării unor episcopii şi mănăstiri catolice după cucerirea maghiară, o 
cultură în limba latină, căreia i se datoresc lucrarea despre datinele, mo- 
ravurile, stările şi răutatea turcilor (Tractatus de ritu, moribus, condi- 
cionibus et nequitia turcorum), semnată Prizonierul transilvan (Captivus) 
Septemcastrensis), cu date despre incursiunile turcești în Țara Românească 
și Transilania în secolul al XV-lea, şi adaosul de la Chronicon Dubnicense 
scris pe la 1480 de un curtean al voievodului maramureşean Bartolomeu 


Dragffy, rudă a lui Ștefan cel Mare, ceea ce explică simpatia cronicarului 


pentru domnitorul moldovean. Figura lui Vlad "Ţepeş a atras curiozita- 
tea saşilor, care încă din 1462 au publicat în limba germană un numar 
de anecdote referitoare la Dracula voievod, prelucrate la curtea lui Matei 
Corvin în limba slavonă şi răspîndite mai ales în Rusia (domnitorul mun- 

tean este zugrăvit pitoresc cu ciudăţeniile lui şi blestemat pentru că a 
trecut la catolicism). 


Pe la mijlocul secolului al XVI-lea, în Transilvania şi temporar în 


Moldova, se poate vorbi de o mişcare umanistă, manifestată sub forma 
luptei ideologice împotriva clericalismului reacţionar, in parte şi împo- 
triva feudalismului. Dacă „Schola latina“ înfiinţată de Despot-vodă în 
1562 la Cotnari, cu Gaspar Peucer, Ioachim Rhaeticus și loan Sommer, 
n-a putut dura, în schimb activitatea lui Nicolae Olahus, descendent din 
familia domnitoare a Ţării Româneşti, arhiepiscop de Strigoniu și regent 
al Ungariei în 1562, prieten al lui Erasmus de Rotterdam, istoric și poet 
în limba latină, a avut un ecou puternic (în Țara Românească îl va con- 
sulta peste un secol și jumătate istoricul Constantin Cantacuzino). 


Limba slavonă nu a fost înlocuită cu limba română în actele de cance- 
larie şi în biserică decît între 1574—1680 în Moldova şi 1593—1699 în 
Țara Românească, biserica, deţinătoare a „monopolului asupra pregătirii 
intelectuale“ în tot acest timp, situîndu-se pe pozița cea mai conserva- 
toare de menţinere şi „consfinţire a dominaţiei feudale existente“!.. Încă 
de la începutul secolului al XVI-lea însă, în urma luptei nobilimii mara- 
mureșene din familia Dragffi pentru autonomie faţă de episcopia orto- 
doxă slavonă de la Muncaci şi a Reformei, se pornește acţiunea de tra- 
ducere a textelor biblice în limba română, continuată, începînd din 1561, 
la Brașov de diaconul Coresi din Țara Românească, meşter care tipărise 
mai înainte la Tîrgovişte cărţi bisericeşti slavone. Traducerile şi tipări- 
turile lui Coresi şi ale colaboratorilor lui constituie primele încercări de 
a supune limba română, necodificată gramatical, normelor limbii slavone, 
o limbă literară moartă ca și latina. În Evanghelia cu învăţătură din 1581, 
traducere prin intermediar slavon a omiliilor patriarhului grec loan 
Caleca, eforturile sînt încununate de oarecare succes, fără ca autorii să 
se poată în întregime elibera de rigiditatea originalului. Dar sforţările în 
acest sens vor fi continuate cu şi mai multă stăruinţă şi cu voinţa (afir- 
mată!) de a se conforma unei norme supradialectale de mitropolitul Mol- 
dovei Varlaam, autorul traducerii Omiliilor patriarhului Calist, sub titlul 
Carte românească de învăţătură dumenecele preste an şi la praznice îm- 
părătești și la svînți mari, tipărită la laşi în 1643 şi oferită de domnitorul 
Vasile Lupu ca „dar şi milă și pace şi spăsenie a toată semenţia romă- 
nească pretutindere ce să află pravoslavnici într-această limbă“. Aceeaşi 
grijă de a se adresa într-o limbă înţeleasă de românii din toate provin- 


1 Fr. Engels, Războiul țărănesc german, ed. a III-a, București, E.S.P.L.P., 1958, 
p. 48—49. 

ciile se constată în traducerea din slavoneşte a Noului Testament, dato- 
rită mitropolitului Transilvaniei Simion Ștefan, publicată la Bălgrad în 
1648. 

Traducerile de texte bisericești urcă pînă la nivelul maxim al calităţii 
cu Biblia de la București, din 1688, prima tălmăcire integrală a Bibliei 
în limba română, care, prin larga ei difuzare şi îndelunga întrebuințare 
în biserică, a jucat un rol important în cristalizarea normelor de expri- 
mare literară, statornicite în prima jumătate a secolului al XIX-lea. 
Totuşi, ca valoare artistică, traducerea fraților Greceanu de la 1688 era 
depăşită încă de la sfîrşitul secolului al XVIII-lea de noua tălmăcire a 
Bibliei publicată la Blaj în 1795 de Samuil Micu, Biblia de la București 
păstrîndu-și fireşte meritul întiietăţii în timp. 

Interesul literaturii bisericeşti, cînd este vorba de traduceri, nu depă- 
șeşte limitele filologiei. Dar în cîteva cazuri nu avem a face cu simple 
tălmăciri, ci cu prelucrări artistice, iar uneori chiar cu creaţii originale. 
În parte, acesta este cazul cu Cazania lui Varlaam, mai ales în naraţiunile 
hagiografice. Cît despre Psaltirea pre versuri tocmită a mitropolitului 
Moldovei Dosoftei publicată la Uniev (Polonia) în 1673, indiscutabil că 
este o operă de creaţie ca şi originală, în măsura în care orice traducere 
în versuri a psalmilor (de exemplu Psalmii lui Clement Marot) sînt operă 
de creaţie. În stihurile lui Dosoftei care nu s-au cîntat niciodată în bise- 
rică, dar au răsunat, sub formă de colinde, multă vreme în popor, se pre- 
gătesc să-și ia zborul psalmii de peste 250 de ani din Cuvinte potrivite 
ale lui Tudor Arghezi. Și în Viața și petreacerea svinţilor, cealaltă prelu- 
crare (în proză de data aceasta) a lui Dosoftei, se întrevede, în linia epi- 
cului legendar, Mihail Sadoveanu, nu numai din Spre Emaus (1924) şi 
Sfintele amintiri (1926), dar şi din atîtea alte povestiri de conţinut laic 
(în romanul Demonul tinereţii din 1928 sînt admirabile versiuni proprii 
în proză de psalmi). l 

Literatura română religioasă din perioada feudală culminează cu Dida- 
hiile originale ale mitropolitului Țării Românești, Antim Ivireanul, scrise 
ȘI rostite în București între 1709 și 1716. Deşi, fiind originar din Iviria, 
Gruzia de astăzi, Antim a învăţat tîrziu româneşte, după virsta de 30 de 
ani, el şi-a însușit perfect limba, izbutind nu numai s-o vorbească foarte 
corect, dar şi s-o mlădieze artistic pînă la a provoca entuziasmul marilor 
scriitori de mai tirziu, al unui Eminescu sau Mihail Sadoveanu. Ca 
Bossuet, Bourdaloue, Massillon şi Ilie Miniat, predicator grec din Veneţia 
pe care nu-i exclus să-l fi auzit la Constantinopole, dar pe care nu l-a 
imitat, cum greşit s-a crezut, Antim Ivireanul avea o frumoasă cultură 
teologică, citise măcar în parte pe filozofii şi poeţii clasici (pomeneşte de 

Socrate, Anaxagora, Aristot, Democrit, Anaximene, Hesiod) şi, neîndoios, 
cunoștea regulile unui bun discurs, în stare să ofere auditoriului un 
„ospăț al cuvintelor“ (am numit chiar termenul folosit de el, desigur după 
Banchetul lui Platon). Și mai importantă este atenţia pe care o dă Antim 
Ivireanul în opera sa vieţii reale, problemelor vieţii materiale şi spirituale 
ale timpului. În această privinţă cazaniile lui depăşesc cu mult sfera ecle- 
ziastică, nu mai sînt adică simple cazanii stereotipe, valabile pentru orice 
timp şi loc, ci învățături dictate de împrejurări particulare, concret- 
istorice, de comandamente în mare parte laice. Cu spiritul său de ţinută 
înalt-etică și patriotică, Antim Ivireanul condamnă asuprirea, satirizează 
traiul uşuratic al bogaţilor, cere îndurare pentru săraci — și se solidari- 
zează cu întreg poporul care gemea sub jugul turcesc nădăjduind o mîn- 
tuire prin lupta unită a ţărilor creștine (el însuși a militat pentru alianţa 
cu Rusia lui Petru cel Mare) împotriva dominaţiei otomane. 

Al doilea sector important al literaturii române din perioada feudală 
este cel istoriografic, al cronicilor în limba naţională. Și aici, ca şi în lite- 
ratura religioasă, avem elemente de ficţiune, ele nu sînt opere în între- 
gime de reflectare artistică a realităţii, dar procentul de originalitate este 
aici cu mult mai mare, atît în direcţia fondului de idei şi sentimente, 
cît şi în aceea a exprimării lor. 

Istoriografia în limba română s-a născut o dată cu ridicarea noii boie- 
rimi la sfîrşitul secolului al XVI-lea și începutul secolului al XVII-lea, în 
urma părăsirii limbii slavone în actele de cancelarie, şi ca o consecinţă 
a tendinţelor boierimii de a subordona puterea domnească şi a întemeia 
statul feudal nobiliar. Un rol însemnat în dezvoltarea istoriografiei, mai 
ales al celei moldovene, l-a jucat umanismul tîrziu al școlilor iezuite din 
Polonia, cunoscut de cronicari direct, ca elevi. Umanismul tîrziu afec- 
tează concepţia cronicarilor în ceea ce priveşte rolul educativ al istoriei, 
rolul personalităţii în istorie (ei sînt partizani ai teoriei că istoria o fac 
eroii), conceptul de glorie (cronicarii cred că războaiele sînt purtate de 
monarhi în scopul ilustrării numelui lor). Apariţia ideii romanităţii popo- 
rului român şi a latinităţii limbii sale, ca şi aceea a originii comune 
a tuturor românilor trebuie puse de asemenea pe seama influenţei uma- 
nismului, a studiului limbii latine și al autorilor clasici. Umanismul a în- 
riurit nu mai puţin stilul cronicarilor, oferindu-le modele de întocmire 
şi redactare a cronicilor lor. Alte idei, ca de pildă cea despre originea 
divină a monarhiei, vin din mentalitatea religioasă feudală, dar lucru 
demn de subliniat, cronicarii, deşi boieri, se situează adesea pe poziţia 
maselor exploatate şi, patrioţi, blestemă dominaţia turcească, visînd 
scuturarea jugului prin acţiunea unită a popoarelor creştine. 

Letopiseţul Ţării Moldovei de cînd s-au descălecat ţara și de cursul ani- 
lor şi de viaţa domnilor care scrie de la Dragoș-vodă pînă la Aron-vodă 
(1359—1594) de Grigore Ureche prelucrează cronicile interne slavoneşti, 
completînd în special domnia lui Ștefan cel Mare cu o caracterizare cla- 
sică, şi utilizează elemente de naraţiune epică mai ales în legătură cu 
domniile lui Petru Rareș, Alexandru Lăpuşneanu şi Ion vodă Armeanul, 
furnizînd subiecte scriitorilor de mai tirziu, lui Constantin Negruzzi pen- 
tru nuvela Alexandru Lăpuşneanul, lui Alecsandri pentru drama Despot 
vodă, lui Delavrancea pentru trilogia dramatică Apus de Soare, Viforul, 
Luceafărul, în fine lui Mihail Sadoveanu pentru Fraţii Jderi, Şoimii şi 
Nicoară Potcoavă. Cu toate că lstopiseţul lui Grigore Ureche nu ni s-a 
păstrat în forma sa autentică, ci în copii interpolate, putem spune totuşi 
că stilul său se defineşte prin sobrietate şi preciziune, ca acela al istori- 
cului latin Tacitus. | | 

Miron Costin scrie în continuare Letopiseţul Ţării Moldovei de la Aron- 
vodă încoace de unde este părăsit de Ureache vornicul... pînă la Istrate 
Dabija-vodă (1661), cu ochiul contemporanului aproape de evenimente, 
deci memorialistic, uneori chiar cu observaţie îndreptată spre umanitatea 
morală de romancier raportîind în special domnia lui Vasile Lupu, per- 
sonalitate importantă şi sub raport cultural, creatorul şcolii şi tipografiei 
moldovene și ctitorul unui vestit monument al artei arhitecturale româ- 
nești, biserica Trei Ierarhi din Iași. Cronica lui Miron Costin deschide o 
perspectivă mult mai largă asupra vieţii sociale și, ca și aceea a lui Ureche, 
zugrăvește oameni și situaţii dramatice, reluate de scriitorii de mai tîr- 
ziu, printre alţii de Mihail Sadoveanu în Neamul Şoimăreştilor şi Nunta 
domniței Ruxandra. Umanist, Miron Costin a scris prima lucrare ştiinţi- 
fică documentată asupra originii românilor (De neamul moldovenilor), un 
poem filozofic pe tema fortunei labile, Viaţa lumii, şi două lucrări în 
limba polonă, din care una în versuri, despre ţările române. Opera sa 
principală istorică în limba română este pentru istoriografia noastră echi- 
valentă cu aceea a istoricului latin Titus Livius. 

Punctul culminant în istoriografia moldoveană şi în evoluţia literaturii 
române din perioada feudală îl atinge cronica lui Ion Neculce, scrisă 
după 1730, Letopiseţul Țării Moldovii de la Dabija-vodă pînă la a doua 
domnie a lui Constantin Mavrocordat (1743). Neculce a trăit momentul 
de răscruce din 1711, cînd domnitorul Dimitrie Cantemir încheie alianţa 
cu Petru cel Mare în scopul scuturării robiei turcești, care eșuează. După 
această dată în Moldova și după 1716 în Țara Românească, turcii nu mai 
încredințează domnia pămintenilor, numind în locul lor administratori 
credincioşi ai Imperiului, greci din Fanar, Consecințele sînt grele 

îndeosebi privind starea socială, exploatarea externă şi internă atingînd 
apogeul ei. Letopiseţul lui Ion Neculce este o mărturie vie, clocotind de 
revoltă împotriva rapacităţii fanariote și în același timp o oglindă rea- 
listă a vremii, prezentată sub forma unor memorii autentice, cu un mare 
dar al povestirii, cu talentul de a portretiza caracterologic oamenii, cu 
spirit critic, satiric şi umoristic, cu îndemînare de a picta tablouri de 
epocă, într-o limbă de bogate resurse populare şi într-nu stil personal de 
o rară savoare, comparabil cu acela al marelui povestitor Ion Creangă. 
Mihail Sadoveanu în excelentul său roman istoric Zodia Cancerului sau 
Vremea Ducăi-vodă a pornit de la cronica lui Neculce, iar legendele 
culese din tradiţia orală de Neculce sub titlul O samă de cuvinte şi 
aşezate în fruntea letopiseţului au constituit izvorul de inspiraţie al poe- 
ților din prima fază a literaturii române moderne: Gheorghe Asachi, 
Constantin Negruzzi, Vasile Alecsandri, Dimitrie Bolintineanu. După Ne- 
culce, istoriografia moldoveană, continuată pînă la pacea de la Kuciuc- 
Kainargi (1774), nu mai păstrează nivelul literar, interesînd mai mult 
istoria propriu-zisă. | 
Istoriografia literară a Țării. Româneşti 'se deosebeşte În unele privinţe 
de cea moldoveană, avînd altă evoluţie şi alt caracter. Mai întîi aici nu 
au existat anale în limba slavonă sau au existat, dar n-au ajuns pînă la 
noi în forma lor primitivă. Prima cronică în limba naţională, Cronica lui 
Mihai Viteazul de logofătul Teodosie Rudeanu, este cunoscută numai din 
prelucrarea latină a lui Baltasar Walther, Brevis et vera descriptio re- 
rum... Michaele ... Walachiae Palatino gestarum, publicată la Görlitz 
(Germania) în 1599. Istoria Ţării Românești de cînd au descălecat pra- 
voslavnicii creştini, compilaţie alcătuită de un anonim la sfîrşitul seco- 
lului al XVII-lea şi cuprinzind evenimentele de la întemeiere, 1290, pînă 
la moartea lui Şerban Cantacuzino, 1688, reuneşte alte izvoare, printre 
care se pot identifica o prescurtare a Vieţii lui Nifon, o adaptare a poe- 
mului grecesc al lui Stavrinos despre Mihai Viteazul şi o cronică gre- 
cească în versuri pentru începutul secolului al XVII-lea, de mitropolitul 
Matei al Mirelor. Pentru rest, deşi părţile se disting în mod clar, izvoa- 
rele au dispărut în forma lor independentă. Dar caracterul cronicii îi 
dă ultima parte, care este un pamflet contemporan, scris de un partizan 
al facțiunii boierești a Cantacuzinilor împotriva partidei adverse a Băle- 
nilor. Cronicele muntene sînt cronici facţionare anonime, violent pole- 
mice, foarte părtinitoare sub raportul adevărului, reclamînd utilizarea cu 


prudenţă, dár tocmai prin asta de sigură valoare literară, cu nimic mai - 


prejos de aceea a cronicilor moldovene, mai obiective, dar nici ele cu 
totul lipsite de subiectivitate (ne gîndim în special la Neculce). 

E. Letopiseţului Cantacuzinilor îi răspunde un alt anonim, partizan al fac- 
ţiunii politice a Bălenilor, în același spirit vehement polemic, unde tot ce 
era dincolo afirmat e negat, şi tot ceea ce era negat e supralicitat. În 
ceea ce priveşte partea de la început, autorul se împrumută din compila- 
ţia anterioară, bineînţeles procedînd la o redactare proprie şi, fireşte 
eliminînd tot ce adversarul său construieşte în scopul preamăririi des- 
cendenţei ilustre a familiei Cantacuzinilor, care se pretindeau urmași ai 
întemeietorului ţării, oprindu-se cu expunerea evenimentelor în același 
an, 1688, cînd cele două familii potrivnice s-au impăcat temporar. 

Letopiseţul Cantacuzinesc se continuă în domnia lui Constantin Brîn- 
coveanu (1688—1714), domnie în care asistăm la o adevărată renaştere 
culturală sub înriurirea elenismului, cu cronica de curte a lui Radu Gre- 
ceanu şi cu o Istorie anonimă a ării Românești mergînd pînă în 1717, 
independentă, din punctul de vedere al micii boierimi, cu vervă şi cu- 
loare, ca o operă de literatură propriu-zisă, cu naraţie, descripţie, dialog 
şi stil adecvat, volubil. Multă vreme autorul acestei cronici anonime a 
fost crezut Radu Popescu, presupus şi autor al cronicii Bălenilor, dar care 
n-a scris în mod sigur decît cronica domniilor lui Nicolae Mavrocordat 
în Țara Românească (despre domniile lui Nicolae Mavrocordat în Mol- 
dova au scris Nicolae Costin, fiul lui Miron Costin, compilator al unui 
cronograf de la zidirea lumii pînă la 1601, şi Axinte Uricariul). Cronicar 
oficial, Radu Popescu nu are o atitudine personală consecventă, mani- 
festă rezerve față de Brincoveanu, căruia îi atribuie doar „noroc“, bla- 
mează şi laudă totdeodată pe Cantacuzini şi se fereşte să aduleze pe 
Nicolae Mavrocordat, spre a nu fi învinuit de „colachie“. Oponenţilor 
acestuia, printre care şi un Băleanu, le administrează epitetele cele mai 
negre, într-un stil ce nu ocoleşte invectivele, cronicarul încadrîndu-se deci 
în şpiritul general polemic al istoriografiei muntene. Aceste pamflete 
cronicăreşti sînt continuate la începuturile literaturii moderne în Muntenia 
de Ion Eliade-Rădulescu, înainte de primul război mondial de N. D. Cocea 
şi atît înainte cît şi după primul război mondial, pînă în zilele noastre, de 
Tudor Arghezi. Aa 

Influenţa umanismului occidental a înlesnit în Țara Românească tre- 
cerea de la cronică la istoria de tip ştiinţific prin stolnicul Constantin 
Cantacuzino, un erudit care a studiat la Universitatea „Il Bo“ din Padova, 
cu cîteva decenii înainte ca filozoful evoluționist italian Giambattista 
Vico să-și publice faimoasa lucrare Principi di una scienza nuova (ed. I, 
1725) cu ale sale corsi e ricorsi, Nu-i exclus ca învățatul român sä fi citit 
prelegerile anterioare ale lui Vico, precum De nostri temporis studiorum 
ratione (1708) sau De antiquissima italorum sapientia (1710), pentru că in 

a sa Istorie a Țării Românești întru care să cuprinde numele ei cel din- 

tii și cine au fost lăcuitorii ei atunci și apoi cine o au mai dăscălecat şi 
o au stăpînit pînă şi în vremile de acum cum s-au tras şi stă, rămasă 
neterminată (merge de la războaiele lui Traian cu dacii pînă la năvălirea 
hunilor cu Attila în anul 434), Constantin Cantacuzino vorbeşte de cele 
trei „stepene“ (trepte) ale dezvoltării, „adecăte urcarea, starea şi pogo- 
rîrea, au cum le zic alţii adaogerea, starea şi plecarea“. În studierea pro- 
blemei originilor poporului român, stolnicul Constantin Cantacuzino, a 
adus, după Miron şi Nicolae Costin, cea mai însemnată contribuţie ştiin- 
ţifică, demonstrînd cu argumente convingătoare originea comună a tutu- 
ror românilor şi persistenţa elementului roman în Dacia, după retragerea 
trupelor lui Aurelian în sudul Dunării, în anul 271. Ucis de turci la 
Constantinopol împreună cu fiul său, domnitorul Ştefan Cantacuzino, în 
1716, doi ani după moartea tragică în împrejurări similare a lui Constan- 
tin Brîncoveanu și a celor patru fii ai săi, stolnicul nu a putut să-şi ducă 
pînă la capăt lucrarea sa, concepută şi realizată parţial, independent de 
aceea a lui Miron Costin, în același spirit patriotic, plin de demnitate, 
sine ira et studio, ca să întrebuinţăm expresia lui Tacitus. 

Ideea romanităţii poporului român este o idee călăuzitoare a istorio- 
grafiei din Transilvania, viu argumentată de învățații de la sfîrşitul se- 
colului al XVIII-lea şi începutul secolului al XIX-lea din aşa-numitul 
curent al Școlii ardelene, pentru dobindirea drepturilor politice în con- 
diţiile stăpînirii habsburgice. Încă de la mijlocul secolului al XVI-lea, 
în Hungaria sive de originibus gentis, regionis, situ, divisione, habitu 
atque opportuniatibus, Nicolae Olahus, descriind Transilvania, Moldova 
şi Țara Românească, arăta că în limba română se află „multe cuvinte 
comune cu limba romanilor“. Acelaşi lucru îl va susţine istoricul sas 
Laurenţiu Toppeltin din Mediaş, un secol mai tîrziu, în lucrarea Origi- 
nes et occasus Transsylvanorum, apărută la Lyon în 1667 şi folosită de 
Miron Costin în De neamul moldovenilor (cronicarul moldovean a şi 
tradus partea a doua a cărţii lui Toppeltin: Revolutiones seu Occasus 
T'ranssylvanorum, sub titlul Istorie de crăia ungurească). 

O cronică în limba română intitulată Cronica slovenilor, Iliricului, 
Misii cei din sus și cei din jos Misii a scris, la curtea lui Şerban Cantacu- 
zino, ardeleanul Gheorghe Brancovici, fratele mitropolitului ortodox Sava 
Brancovici. Cronica începe cu facerea lumii şi se termină cu anul 1686, 
după înfrîngerea turcilor la Viena, insistînd cu deosebire asupra originii 
romane a românilor: | 


474 | 


CE Scanned with OKEN Scanner 


„În zilele împăratului Traian au venit de la Italia şi romanii, cari 
după oraşul Roma s-au numit rumâni... Aşa şi vulturul despre sfintul 
botez cu sfînta cruce în gură luară, ca să fie sămnul ţării lor, închipuind 
vulturul cel mare al Romei, pentru că să să ştie că de la Roma au venit 
rumânii cu semnul împăraţiei“. 

Am lăsat de o parte două personalităţi ale literaturii române vechi 
pentru că ele aparţin nu numai culturii noastre, dar şi culturii mondiale. 
Este vorba de învățații români Nicolae Milescu spătarul (1636—1708) şi 
principele Dimitrie Cantemir (1673—1723). Ambii au învăţat la marea 
şcoală a Patriarhiei ortodoxe din Constantinopole. Nicolae Milescu s-a 
făcut cunoscut mai întîi printr-o lucrare teologică în limba latină Enchi- 
ridion sive stella orientalis occidentali splendens, id est sensus ecclesiae 
orientalis scilicet grecae, de transsubstantione corporis domini aliisque 
controversiis, publicată la Paris în 1669, prin care intervenea în cearta 
dintre catolici și protestanți, în favoarea janseniștilor de la Port-Royal. 
Devenit diplomat rus sub ţarul Alexei Mihailovici în 1671, spătarul Ni- 
colae Milescu a fost trimis în China spre a stabili relaţii de prietenie şi 
comerciale cu Imperiul rus. Drumul de la Moscova pînă la Pekin şi 
tratativele care au avut loc acolo au fost consemnate de Nicolae Milescu 
într-un Jurnal de călătorie în China, redactat în limba rusă, cu extrem 
de interesante observaţii asupra peisajului siberian, asupra popoarelor 
asiatice şi asupra moravurilor de la curtea hanului chinez. Separat, Ni- 
colae Milescu a mai întocmit şi o Descriere a Chinei în limba slavonă, 
completînd cu observaţii proprii lucrarea din 1655 a lui Martinius Mar- 
tini Atlas sinensis. Amindouă lucrările au fost tipărite de mai multe ori 
în Rusia şi au devenit cunoscute în Europa mai ales în urma versiunii 
engleze a lui J. F. Baddeley, apărută la Londra în două volume în 1919, 
sub titlul Russia, Mongolia, China. La noi, Jurnalul de călătorie a fost 
tradus întîi în 1889 printr-un intermediar grecesc, iar recent s-a publicat 
o tălmăcire după Baddeley. De asemenea, avem o traducere direct din 
limba slavonă a Descrierii Chinei, apărută în 1958. Sinolog apreciat de 
oamenii de ştiinţă, Milescu este şi un excelent memorialist, scriitor delec- 
tabil asemenea lui Marco Polo. 


Opera lui Dimitrie Cantemir, fost domnitor al Moldovei şi ministru al 
lui Petru cel Mare, este variată şi vastă, refuzîndu-se unei scurte priviri 
sintetice. În literatura română Dimitrie Cantemir a creat eseul filozofic 
cu Divanul sau gîlceava Inţeleptului cu lumea sau giudețul sufletului cu 
trupul (Iaşi, 1698), tratat de etică stoică, unde ideea de retragere din 
viaţă se conciliază cu o atitudine activă de luptă împotriva fatalităţii. A 
creat romanul social cu Istoria ieroglifică, scrisă în 1705, pamflet politic 

alegoric, soi de Roman de Renard, în care se ia apărarea ţărănimii asuprite 
și se condamnă exploatarea boierească nemiloasă. A pus bazele științei 


istorice moderne scriind Hronicul vechimii romano-moldo-vlahilor (1723), 


cea mai întinsă demonstraţie a romanităţii şi continuității romanilor în 
Dacia înainte de lucrările reprezentanţilor Şcolii ardelene. Dar, afară de 
aceste lucrări în limba română, umanistul Cantemir a scris în alte limbi 
multe alte opere literare şi știinţitice, de valoare incontestabilă, preţuite 
de minţi geniale ca Voltaire, Byron sau Bielinski. Printre acestea amin- 
tim o metafizică (Sacrosanctae scientiae indepingibile imago), o logică 
(Compendiolum universae logices institutionis), un tratat de muzică tur- 
cească (Tarifu ilmi musiki ala veghi maksus), o lucrare geografică (De- 
scriptio antiqui et hodierni status. Moldaviae), scrisă la cererea Academiei 
din Berlin; cea mai documentată istorie a Imperiului otoman pînă la lu- 
crarea lui. Hammer din 1824 (Incrementa atque decrementa aulae otho- 
manicae), tradusă în englezește, franțuzeşte şi nemţeşte încă din secolul al 
XVIII-lea, o biografie plutarhiană (Vita Constantini Cantemyrii cogno- 
mento senis, Moldaviae principis), o lucrare teologică: de combatere a lu- 
theranismului în Rusia (Loca obscura în Catechisi, quae ab anonymo 
authore slaveno idiomate edita et Pervoe- ucenie otrokom intitulata est), 
o lucrare de orientalistică (Kniga sistima ili sostoianie. muhamedanskoi 
religii), o lucrare de arheologie, rămasă în fişe (Collectanea Orientalia) etc. 

Ca scriitor în limba română, Cantemir a făcut sforțări uriașe, nu numai 
în direcţia abordării unor genuri noi ca romanul (unele pasaje din Istoria 
ieroglijică sînt în versuri), dar şi în direcţia artei literare, sub influența 
barocului oriental. Topica lui este latină, creaţia de cuvinte noi nu s-a 
impus, dar figuraţia verbală, adesea ingenioasă, copleşește, sfîrşind prin 
a uimi ca proza lui Rabelais. . due fu 

În lucrările publicate în alte limbi (cele mai multe în limba latină), 
Dimitrie Cantemir promovează cîteva idei care marchează stadiul la care 
ajunsese cultura românească în secolul al XVIII-lea înainte de instaura- 
rea regimului fanariot. Dimitrie Cantemir militează pentru o politică de 
"solidarizare a popoarelor europene (îndeosebi a ruşilor şi românilor) îm- 
potriva expansiunii turceşti. El era convins de căderea inevitabilă a Im- 
periului otoman într-un viitor apropiat şi năzuia să restaureze în Moldova, 
eventual şi în Țara Românească, statul domnesc autoritar, sprijinit pe 
răzeșime, împotriva oligarhiei boiereşti. Ca mai tîrziu Bălcescu, Cante- 
mir mai credea în plus că românii au misiunea, dată de providenţă, de 
a apăra civilizaţia europeană de invaziile barbare, păgîne, aceasta fiind o 
altă latură a umanismului său, bizuită pe interpretarea socratică a ideii 


476 


CE Scanned with OKEN Scanner 


de civilizaţie: nu eşti civilizat trăind într-o ţară civilizată, ci eşti civilizat 
apărînd moravurile bune şi cinstite. i 

Poezia populară orală, culeasă şi înregistrată în scris în secolul al XIX- 
lea, atît cît se poate cronologiza, cînd nu vehiculează mituri precum le- 
genda mănăstirii Argeșului, legată în unele variante de Negru-vodă, în- 
temeietorul Țării Românești, în altele de Neagu-vodă (Neagoe Basarab) 
cîntă vitejia, „voinicia“ eroilor feudali învingători ai dușmanilor păgîni 
(ciclul Novăceştilor, Gruia) sau antagonismul de clasă dintre bogat şi 
sărac, boier şi ţăran. Din secolul al XVIII-lea, cînd asuprirea turcească 
creşte din nou sub fanarioți, încep să se înmulțească haiducii, justiţiari ai 
poporului, ca acel invulnerabil Pintea, ridicat împotriva nemeșilor în 
Transilvania, sub Francisc al II-lea Rákóczi, baladele şi doinele haidu- 
ceşti. În doine se exprimă mai ales protestul împotriva birurilor grele, 
sporite în chip cu totul abuziv de unii domnitori hrăpăreţi, ca Gheorghe 
Duca. Multe din evenimentele politice şi sociale sînt zugrăvite în cronici 
şi pot fi identificate paralel în folclor, deși acesta “n-a fost surprins în 
momentul ecloziunii lui orale. | 

În literatura română veche, care se încheie în ţările române, în ultimele 
decenii ale secolului al XVIII-lea, o dată cu intrarea feudalismului în 
faza de descompunere și apariția noilor relaţii de producţie, capitaliste, 
au circulat mai întîi în slavoneşte şi în greceşte, apoi şi în traducere, O 
întreagă eflorescenţă de cărţi populare cunoscute tuturor literaturilor, care 
multă vreme au suplinit lipsa unei literaturi de imaginaţie proprii, for- 
mînd gustul literar al cititorilor şi desigur şi al autorilor, cu ecouri mai 
ales în literatura orală. În basme, de exemplu, se regăsesc elemente din 
scrierile- apocrife, parabiblice, apocaliptice, hagiograiice (legenda sfintei 
Vineri, legenda sfintei Duminici, legenda sfîntului Sisoe). O extraordinară 
răspîndire în perioada feudală a literaturii române au avut Alexandria 
sau istoria lui Alexandru Macedon, în care traducătorul, un ardelean, a 
simţit nevoia să intercaleze un pasaj despre originea latină a românilor, 
Varlaam şi Ioasaf, romanul prelucrat în spirit creştin al vieţii lui Buda, 
romanul pedagogic sirian Înțeleptul Archir şi nepotul său Anadan, cartea 
de învățături morale Fiore di virtă a lui Tommaso Gozzadini, cărți de 
prevestire (Rojdanicul sau Zodiacul, Gromovnicul, Trepetnicul), scrieri 
eretice împotriva canoanelor bisericești, unele de nuanţă bogomilică, 
Viața şi fabulele lui Esop, istoria persană a lui Sindipa filosoful, basmele 
arabe cunoscute sub numele de O mie şi una de nopți sau Halima (în 


prima traducere românească intitulate Aravicesc mithologicon), Etioptca 


sau Theagen și Haricleea de Eliodor, Istoria surpării Troadei de Guido 
delle Colonne (după Le Roman de Troie de Benoit de Sainte-Maure), 

Istoria lui Erotocrit de Vincențiu Cornaros (după romanul cavaleresc pro- 
venţal Paris et Vienne), Imberie și Margarona (după romanul cavaleresc 
şi picaresc francez Pierre de Provence et la belle Maguelonne), Bertoldo 
după Le sottilissime astuzie di Bertoldo de Giulio Cesare Croce della 
Lira, Istoria poamelor după Porikologos de Teodoros Prodromos şi multe 
altele. 

Literatura veche, originală şi tradusă, desfăşurată de-a lungul aproape 
a patru secole, reprezintă așa cum, cu o fericită imagine, arăta G. Căli- 
nescu, marmura în care dorm încă netocmite statuile de întîia mărime şi 
strălucire ale literaturii române: Eminescu în elegiile traghicești ale lui 
Dimitrie Cantemir, Creangă în paremiologia din Neculce şi Archirie și 
Anadan, Caragiale în Halima, Mihail Sadoveanu în Ureche, Costin, Ne- 
culce, Alexandria şi Sindipa (din care a extras Divanul pessian), Arghezi 
în psalmii lui Dosoftei. Fără modelarea îndelungă a limbii, fără experi- 
mentarea multilaterală a formelor, fără constituirea unei tradiţii marea 
creaţie de mai tîrziu n-ar fi de conceput. a ri 

introducere, gramatică și un glosar româno-francez: I, Introducere, gra- 
matică, texte (1550—1710); II, Texte (1710—1830), dialectologie, literatură 
populară, glosar, Leipzig, F.A., Brockhaus, Buc., Socec, 1891; B. P. Hasdeu, 
Cuvente den bătrîni: I, Limba română vorbită între 1550—1600; II, Căr- 
file poporane ale românilor în sec. al XVI-lea în legătură cu literatura 
poporană cea nescrisă, Buc., 1878, 1880; A. Lambrior, Carte de cetire (bu- 
căţi scrise cu litere chirilice în deosebite veacuri), ed. III, Iaşi, 1894; 
I. Bianu şi N. Cartojan, Pagini de veche scriere rom., Buc., 1921; A. Sa- 
cerdoţeanu, Predosloviile cărților românești, 1508—1647, Buc., 1939; Pagini 
de limbă şi literatură română veche. Texte alese de Boris Cazacu, Buc., 
1962. Crestomaţie romantică, I, în red. Iorgu Iordan, Buc., E.A. R.P.R., 1962; 
Ion C. Chiţimia şi Dan Simonescu, Cărțile populare în literatura românească, 
I—II, Buc., E.P.L., 1968; G. Măhăilă şi Dan Zamfirescu, Literatura to- 
mână veche (1402—1647), I—II, Culegere de texte. Bucureşti, E.T., 1969. 

CUPRINS 


Introducere 


Scurtă istorie a limbii române . 
Literatura română în perioada feudalismului timpuriu 
. A a . ë . $ . 
- Literatura română în perioada feudalismului dezvoltat 


Secolul al XV-lea 


Literatura religioasă în limba slavonă . 
Filotei 

Nicodim 4 

Grigore 'Țamblac pipe e 
Literatura istorică în limba slavonă 
Anecdote germano-ruse dspre Vlad "Țepeș . 
Literatura orală | 


31 — Istoria literaturii române vol. I. 


481 


CE Scanned with OKEN Scanner 


Secolul al XVI-lea FRI E UR E 


Cronicarii oficiali moldoveni . . . 

Macarie 

Eftimie 

Azarie 5 è ‘i i 

Literatura veligioasă Şi istorică în ard Românească 
Învățăturile lui Neagoe Basarab către fiul său Teodosie 
Cronica lui Mihai Viteazul . 

Nicolaus Olahus R : 

Monumentele limbii române . 

Cele mai vechi texte românești . ge 

Primele încercări de traducere a Bibliei . 

Prima tipăritură în limba română . . 

Alte traduceri, de cărţi religioase. Tipăriturile lui Cored 
Palia de la Orăştie . ., 

Cărţi populare i 

Traduceri de texte parabiblice : F 

Traduceri de legende hagiografice sau jitii , 

O culegere de cugetări 

Literatura orală . 


Secolul al XVII-lea . 


482 


Mihail Moxa ; A 

Literatura religioasă în a Moldova, Tara TD pai aauă 
şi Transilvania 

Varlaam g 

Udrişte Năsturel 

Simion Ștefan 

Cronicarii Moldovei 

Grigore Ureche 

Miron Costin 

Cronicarii munteni 

Letopiseţul cantacuzinesc 

Letopiseţul Bălenilor à 

Un cronicar ardelean: Gh. tau noaiulad : 

Literatura religioasă în a doua jumătate 
a secolului al XVII-lea . . . . . . . . .. . 

Dosoftei T te 


39 

Literatura în Țara Românească , 
Manifestări literare în Transilvania . 
Nicolae Milescu i 

Biblia de la București . 

Cărţi populare 


Alexandria 

Albinuşa 

Fiziologul i 
Literatura anirologică - și da anovaatia A 
Literatura bogomilică . . . . a 
Cronografele i. tè 


Mîntuirea păcătoşilor 
Joca monachorum 

Un panegiric în versuri . 
Literatura orală 


Secolul al XVIII-lea pînă la 1780 . 


Ar 


Literatura religioasă în prima jumătate a secolului . 


Antim Ivireanu o a e De e e i e 3 
Damaschin Rîmniceanu 

Teodor Corbea . . s e s so s so’ 
Literatura istorică . 

Radu Greceanu îm e i i 4 
Cîntecul lui Constantin Didi vaauia E e că 
Istoria anonimă a Țării Româneşti q888—1717) . 
Radu Popescu . . >. a d A i 
Constantin Cantacuzino 

Nicolae Costin . . 

Letopisețul anonim al Țării Moldovei (1661—1709) . 


Axinte Uricariul . . . . e e e e e so so to 
Dimitrie Cantemir . . . . e s e e 

Cronica anonimă racovițeană 

Cronica anonimă ghiculească . . . . - à 


Ion Neculce . . . . 
Alţi cronicari din asedii a "XVIII-lea . 

O cronică transilvană . CR DE 
Ioniță Canta i ` 
Letopiseţul anonim al Moldovei (1788—1774) 4 
Literatura de ceremonial . . . . . =. > . 
Mihail Cantacuzino . . s s s s - 


194 

195 

198 

212 
216 
217 
224 
227 
228 
232 
237 
244 
246 
248 


249 
255 


266 
266 
279 
280 
282 
282 
286 
288 
297 
304 
313 
321 
326 
328 
366 
370 
374 
406 
407 
409 
411 
415 
417 

Stolnicul Dumitrache 

Povestiri istorice în versuri . 

Istoria Țării Româneşti de la leat 1769 . 

Un poem dedicat lui Rumeanţev . 

Stihuri asupra domnului Grigore Ghica- voievod . 
Stihuri despre tăierea a doi boieri . 

Plîngerea Silvaşului 

Cîntecul lui Potemkin 

Literatura orală 

Cărţi populare în stadii al XVIII-lea 


Archirie şi Anadan 


Bpa s eera nare ese 
Sindipa A E i 
Aravicesc Mitholdgicori 

Etiopica 


Istoria surpării Troadei 

Istoria lui Erotocrit . 

Imberie și Margarona . 

Bertoldo : 

Istoria poamelor . . . . sù. 
Sinteză TE 
Bibliografie jeneral 


Nr. colilor de tipar: 50, 25. 

445 

